
Introducere 


O caracteristică a ştiinţei contemporane este că ea are 
uneori, paradoxal, o acută lipsă de obiectivitate. Adică, îi 
lipseşte tocmai ce e mai important, ce o defineşte ca ştiinţă. Şi 
asta, fapt foarte dureros şi surprinzător, se observă în aspectele 
sale aşa-zise exacte, în cadrul ştiinţelor cu un pronunţat caracter 
de exactitate. 

Este, dacă vreţi, o întoarcere tacită, unanim acceptată, la 
filozofie. Acest fapt totuşi e departe de a—i dăuna ştiinţei. E doar 
un motor de dezvoltare într-o direcţie sau alta. E o problemă de 
timp ca mai apoi lucrurile să fie puse pe făgaşul firesc al 
cunoaşterii, chiar dacă acest timp e mai aproape sau mai departe 
de ambițiile celor ce caută adevărul. 

De ce se întâmplă această întoarcere la filozofie? 
Cauzele ar fi, după părerea noastră, două. Întâi de toate ar fi 
sau invalida unele teorii, descoperindu-le pe urmă pe cele 
corecte, sunt foarte limitate în spaţiu şi timp, ori de către nişte 
investiții considerabile, ori de către gradul de neştiință şi 
incertitudine la care ne aflăm, ori chiar de imposibilitatea 
concretă de a atinge un obiectiv. În acest sens un exemplu 


elocvent este desigur evoluționismul. Nu cred că va fi vreodată 


validat experimental deoarece ar fi cel mai costisitor experiment 
din istoria omenirii. Ar necesita milioane de ani în nişte condiţii 
fizice abia bănuite şi imposibil de reprodus. Cu toate acestea 
evoluționismul este astăzi una din culmile gândirii ştiinţifice. 

În aceeași categorie s-ar încadra şi multe alte exemple. 
Ce-a fost înainte de Big-Bang, care este vârsta reală a 
universului, călătoria spațială la mare distanţă etc. Şi exemplele 
pot continua, sunt surprinzător de multe. În general cam tot ceea 
ce necesită un timp îndelungat. Tot acesta este şi motivul pentru 
care posibilităţile de a le experimenta tind aproape de zero. Şi 
atunci cunoaşterea nu mai este exactă ci împrumută un pronunţat 
caracter aproximativ. 

Filozofia este mai aproape de ştiinţă decât ne-am aştepta 
şi în situaţiile în care posibilităţile practice pot apărea în timpul 
vieţii noastre. Este, desigur, cazul incursiunii în fizica energiilor 
înalte, care necesită construirea unor acceleratoare de particule 
uriaşe. Uriaşe eforturi financiare, tehnice şi umane. 

Şi nu în ultimul rând ar fi faptul că nu se întrevede 
deocamdată un capăt al cunoaşterii. Nici nu ştim dacă este 
posibil în actualul secol. O însuşire a ştiinţei contemporane este 
că ea deşi pare că se apropie de o anumită frontieră a sa, totuşi 
ce pierde prin această apropiere câştigă în profunzime şi 


complexitate, în multidisciplinaritate. 


A doua cauză a întoarcerii către filozofie e indisolubil 
legată de prima cauză. Toate considerentele anterioare la care s- 
a făcut referire au drept consecinţă faptul că în tot acest răstimp 
gândirea umană şi-a depăşit cu mult posibilitățile practice. 
Teoriile apar uneori cu mult înainte de validarea lor 
experimentală, apar şi foarte multe direcţii greşite de cercetare, 
ne aflăm de cele mai multe ori nu pe terenul filozofiei ci al 
ficţiunii ştiinţifice. 

Scopul lucrării de faţă este de a explica o serie de 
fenomene, de probleme cu care ne întâlnim, sau ne-am putea 
întâlni, în viaţa de zi cu zi, dintr-o perspectivă cât mai ştiinţifică 
cu putinţă. Succesiunea problemelor expuse este aleatorie. 

Ne întâlnim, sau ne-am putea întâlni, la tot pasul în viaţa 
de zi cu zi, cu o multitudine de probleme sau fenomene faţă de 
care ştiinţa, dacă nu are deja un punct de vedere obiectiv 
exprimat la nivelul cunoaşterii actuale, atunci poate formula 
unul cât se poate de în acord cu ea. Chiar dacă de cele mai multe 
ori autorul exprimă opinii personale, el totuşi are speranţa că 
aceste opinii se ridică la nivelul cunoaşterii actuale. lar acolo 
unde obiectivitatea ştiinţifică păleşte din varii motive, rog să-mi 
fie iertată incursiunea în filozofie. Există probleme care, din 


păcate, nu pot fi rezolvate decât aşa. 


Apa biologică 


Virtuţile terapeutice ale magnetului sunt cunoscute din 
cele mai vechi timpuri. Vechii egipteni credeau că magnetul 
dăruieşte viaţa fără de moarte. Apoi, cu mult înainte de 
descoperirea busolei de către chinezi, Pliniu şi Aristotel au 
semnalat în lucrările lor calitățile curative ale magnetului, folosit 
ca medicament de uz local sau ca amuletă. Galen (sec. 3 €e.n.), 
Marcel din Bordeaux (sec.4), Avicena (sec. 11) subliniau şi ei 


efectul binefăcător al magnetului în diverse afecțiuni. 


Anul 1754 a adus un salt calitativ în obținerea magneţilor 
artificiali. Până atunci magneţii se obțineau din preparate de 
pulberi magnetice. În acel an abatele francez Lenoble 
confecționa pentru prima oară magneţi artificiali. Erau mai 
ieftini decât cei naturali, atât de greu de găsit. Acest fapt a 
înlesnit considerabil efectuarea experienţelor cu magneți. 

La sfârşitul secolului 18 fizicianul italian Garcia a 
observat că magnetul poate transfera unele din calităţile sale 
curative apei. El a folosit, cu rezultate foarte bune, apa trecută 
prin câmp magnetic la tratarea unor leziuni uşoare ale pielii, 
durerilor de stomac şi migrenelor. 

Apoi s-a aşternut un con de umbră peste această 


descoperire. Oamenii erau foarte neîncrezători în cei ce utilizau 

în practica medicală apa trecută prin câmp magnetic. Adesea 
erau catalogaţi drept şarlatani. 

Această stare de lucruri a durat mulţi ani. De-abia la 
începutul secolului 20, în anul 1913, medicul francez Durville a 
reluat şi a continuat unele experienţe făcute cu apa magnetizată. 
El a experimentat pe bolnavii săi această apă. A constatat 
vindecări mult mai rapide şi într-o serie de afecţiuni ale 
organelor interne. Această apă acţiona ca un catalizator al 
vindecării. 

În prezent, apa trecută prin câmp magnetic se numeşte în 
literatura de specialitate apă magnetizată, apă magnetică sau apă 
biologică. Din punct de vedere chimic, nimic nu o diferențiază 
de apa obişnuită, dar unele caracteristici superioare, câteva 
enumerate anterior, au făcut ca apa în sine să constituie, în 
ultimile decenii, un deosebit subiect de interes ştiinţific. 

Astăzi se cunoaşte că apa prezintă o comportare diferită 
comparativ cu celelalte lichide. La înghețare nu se contractă 
asemeni celorlalte lichide, ci se dilată. Este o însuşire fără de 
care gheaţa s-ar fi acumulat în mari cantităţi şi planeta noastră ar 
fi îngheţat, viaţa nefiind posibilă. Apa are capacitate calorică 
mai mare, necesită un consum mare de căldură pentru topire şi 
evaporare, dizolvă bine substanţele minerale şi organice. Apa 


este formată aşadar din moleculele de H,O şi din ionii 


substaţelor organice şi minerale dizolvate. Dar conform acestei 
structuri nu ar trebui să fiarbă la 100 grade Celsius ci la minus 
63,5 grade Celsius. 

Comportarea stranie, atunci când este supusă unui câmp 
magnetic, s-a căutat să se explice prin structura ei. Atomul de 
oxigen şi cei atomi de hidrogen creează împreună un dipol 
magnetic. Un magnet în miniatură, cu alte cuvinte. Acesta are, 
ca orice magnet, un pol nord şi un pol sud. În mod curent 
moleculele de apă sunt aşezate haotic în masa ce o constituie, 
atrăgându-se sau respingându-se după cum se apropie cu polii 
contrari sau de acelaşi fel. Supunând apoi această masă unui 
câmp magnetic exterior, moleculele se rotesc astfel încât dipolii 
se dovedesc riguros orientați după liniile de forță ale câmpului 
magnetic exterior. Acest fenomen poartă numele de polarizare a 
moleculelor. În funcţie de amplasarea reciprocă a polilor, 
moleculele pot forma în câmpul magnetic extern grupe stabile 
sau instabile, sub formă de lungi şiruri continue sau discontinue, 
în lungul liniilor de câmp magnetic exercitat din exterior. În 
primul caz moleculele se înlănţuie prin două legături, iar în 
cazul al doilea formează un şir discontinuu, lung şi instabil, 
legat printr-o singură legătură. 

Formarea grupelor stabile sau instabile depinde de viteza 


de curgere a apei, duritatea ei şi intensitatea câmpului magnetic 

exterior. Pe măsură ce aceşti parametri sunt mai mari pe atât se 
formează mai multe şiruri stabile. Se obține astfel apa biologică. 

Aceasta are proprietăți aparte faţă de apa obişnuită. 1 se 
măresc tensiunea superficială, densitatea şi temperatura. 1 se 
reduc capacitățile de a coroda şi de a dizolva săruri. Capătă un 
caracter bazic şi un miros antiseptic. Dacă se formează, apa 
biologică îşi păstrează aceste proprietăţi minim 20 de ore, după 
ce s-a înlăturat acțiunea câmpului magnetic extern. Cu cât se 
formează mai multe grupări stabile (apa a fost ţinută mai mult 
timp în câmp magnetic), aceste proprietăţi se menţin şi câteva 
zile după ce s-a înlăturat acţiunea câmpului magnetic extern, 
după care dispar. Dispariţia lor se explică prin formarea mai 
multor grupări instabile. 

Şi totuşi, de ce se numeşte aşa? Apa biologică se 
diferențiază de apa obişnuită prin câteva calități de excepţie care 
sunt nişte efecte pozitive asupra lumii vii. Astfel semințele udate 
cu asemenea apă încolțesc şi cresc mai repede. Creşterea 
gradului de solubilizare a substanţelor nutritive preluate de 
plante din sol şi accelerarea unor procese metabolice la nivel 
celular fac ca plantele udate cu această apă să crească mai 
repede, să se dezvolte mai mari şi să trăiască mai mult. Două 


importante consecinţe pentru o agricultură modernă. 


Il 


S-a observat că animalele şi păsările care beau apă 
obţinută prin topirea gheții sunt mai sănătoase. Se pare că 
această observaţie este o consecinţă a faptului că apa obţinută 
prin topirea gheții mai păstrează un timp o structură stabilă, 
adică în ea mai persistă un timp o structură bazată pe grupări 
stabile de molecule, asemănătoare celor ce se formează în 
câmpul magnetic extern. 

Pentru om apa biologică are beneficii încă nefolosite. 
Prin consumul direct sau prin comprese vindecă rapid rănile, 
arsurile, migrenele, durerile de dinţi, unele afecţiuni stomacale 
sau ale rinichilor şi ficatului, ori conferă un tonus bun 
organismului. 

Se cuvine de menţionat aici o observaţie importantă. 
Aceleaşi rezultate se obţin şi prin tratarea magnetică a apei prin 
efect de piramidă. În acest caz câmpul magnetic utilizat nu mai 
este un câmp magnetic artificial ci unul natural, câmpul 
magnetic al Terrei focalizat în centrul de greutate al piramidei. 
Apa ţinută sub o piramidă la 1/3 din înălțime de bază, minim 
două zile, este apă biologică. Piramida trebuie să fie 
confecționată dintr-un material dielectric (plastic, carton, hârtie 
întărită) şi să fie concepută astfel încât semiperimetrul 
bazei/înălțime=3,14. Deasemenea, trebuie să fie orientată cu 


mijloacele laturilor bazei în prelungirea celor 4 puncte cardinale. 

În mod obişnuit mijloacele practice prin care se poate 
obţine apa biologică sunt foarte simple. În Rusia, de exemplu, 
există zeci de mii de instalaţii şi dispozitive de tratare magnetică 
a apei pentru irigaţii. Toate dau rezultate semnificative însă cel 
mai eficient este acela prin care apa este circulată printr-un 
cilindru scurt aplicat la capătul unui furtun. Prin cilindru, ai 
cărui pereţi sunt dintr-un magnet permanent, trece apa cu care 
apoi se stropesc culturile agricole. 

La noi în ţară, fabrica de ferite de la Urziceni pune la 
dispoziţia celor interesați numeroase astfel de dispozitive 
produse după brevete româneşti, care au fost testate şi au dat 
rezultate foarte bune. În țara noastră, în Iaşi, profesorul Niţescu 
de la Facultatea de Hidrotehnică, este autorul mai multor brevete 
în acest sens. După cunoştinţa mea, unul din aceste brevete a 
obținut o medalie de aur la salonul internațional de invenţii de la 
Geneva, cu ani în urmă. 

Beneficiile practice ale apei biologice ar fi considerabile 
pentru agricultura noastră dacă s-ar trata această problemă cu 
toată seriozitatea cuvenită. Mai ales acum, în contextul încălzirii 


globale. 

Diferenţele dintre sexe 


Există o multitudine de diferenţe între sexe, care se 
manifestă cum e şi normal, în toate aspectele vieţii. Să aruncăm 
o privire acum spre bazele acestor diferenţe, să privim problema 
din perspectiva geneticii. M-am gândit mult în ultimii ani în 
privinţa asta şi găsesc teoriile următoare foarte grăitoare pentru 
multele diferenţe existente între sexe. Se ştie că femeile au 
majoritatea genelor stocate pe doi cromozomi X, iar bărbaţii pe 
unul x şi pe unul y. Se numesc aşa pentru că au în realitate 
formele literelor “x” şi “y”. Ei bine, cromozomul x este mult 
mai mare decât y. Acesta din urmă mai are o proprietate foarte 
ciudată. Genele de pe el practic au rămas aceleaşi de pe vremea 
când apărea homo sapiens în preistorie. În mod normal genele 
suferă mutații, cei care vor să integreze genetica în teoria 
evoluționistă spun că aceste mutații se fac atunci când ele 
servesc adaptării la mediu, evoluţiei, perpetuării, deci 
conservării speciei. S-a observat acelaşi fenomen cam la toate 
mamiferele şi nu numai, deci într-un fel e o lege a naturii. Cu 
toate acestea genele de pe cromozomul y n-au evoluat. Şi care 
este atunci diferenţa dintre bărbaţi şi femei? Cromozomul y. 
Acel cromozom X, mult mai mare, cuprinde cam de 10.000 de 


ori mai multe gene decât cromozomul y. Şi ce e interesant e că 

numai genele de pe acest cromozom suferă mutaţiile necesare 
supravieţuirii viitoare. Acum dacă ne gândim că femeile au doi 
cromozomi X, vom vedea foarte uşor că ele au de fapt cam de 
10.000 de ori mai multe gene decât bărbaţii. Şi nu numai atât, 
aceste gene suferă mutații, de pe ambii cromozomi. Ăsta e 
motivul pentru care femeile sunt mult mai complexe genetic 
decât bărbaţii. Apropo, povestea cu coasta lui Adam e oarecum 
confirmată. Din punct de vedere genetic întâi ar fi trebuit să fie 
bărbatul. E mult mai plauzibil ca un cromozom y să se 
transforme prin evoluţie într-unul x şi nu invers. Cromozomul y 
are practic gene care nu evoluează, e aproape mort din punct de 
vedere evolutiv, acum, şi e mult mai mic decât celălalt. Evoluţia 
trebuie să se facă de la simplu la complex, de la mic la mare şi 


nu invers. 


În fine, altceva mi se pare demn de remarcat. Faptul că 
singura deosebire genetică dintre sexe e dată de nişte gene 
ancestrale. În care se găsesc probabil toate caracteristicile 
comune ale sexului bărbătesc. Agresivitatea, forţa şi toate 
celelalte care, în opinia mea, îi fac mai animale comparativ cu 
femeile. Ce-i face deosebiți pe bărbați unul de altul li se trage 
doar de la cromozomul x pe care îl au şi acest fapt îi ajută, la 
propriu, să mai evolueze. Aşa se explică deci de ce ei sunt cum 


sunt şi tratează femeile, cam pe toate, ca pe nişte păpuşi 


Ii 


gonflabile. La ce te poţi aştepta de la nişte ființe atât de 
neevoluate? 

Ce mă miră pe mine e altceva. Cum se face că nişte fiinţe 
atât de evoluate, de dulci şi blânde ca femeile pot fi atrase de un 
micuţ cromozom y? Ce văd ele la creaturile astea grobiene, 
brutale, neevoluate? Dacă aş şti de unde a luat Dumenezeu o 
probă genetică de la Adam (de la coastă sau de aiurea, se poate 
de oriunde) ca să poată face eventual o clonare a lui dar într-o 
variantă feminină (sau eventual tot un Adam şi pe urmă să-i facă 
o operație de schimbare de sex), chiar aş şti şi răspunsul la 
această întrebare. Dar nu ştiu. Acum dacă lăsăm gluma la o parte 
vedem că creaţioniştii nu prea au de ce să se bucure. Pentru că în 
general evoluţia se face în timp, iar pentru ca un cromozom y să 
evolueze într-un cromozom X ar fi necesare milioane de ani. 
Timp în care, evident, e greu să-ți imaginezi cum s-a făcut 
perpetuarea speciei. Soluţia ar fi, desigur, să considerăm că 
femeia şi bărbatul au apărut simultan evoluând din aceeaşi 
specie. Aşa şi este. Ei au evoluat din homo erectus şi homo 
neaderthalensis, care la rândul lor au evoluat din homo habilis, 
şi din homo australopithecus africanus. Cel puţin aşa zice şi 
genetica. lar acesta din urmă are cu ceilalţi, inclusiv cu homo 


sapiens 98% gene comune, ca şi cu gorila şi cimpanzeul. 

Genetica, nu eu, afirmă asta. Aşa că, dragi creaţionişti, slabe 
speranţe pentru voi. 

Revenind acum la oile noastre x şi y, ar trebui să trecem 
la următorul punct pe ordinea de zi. Dragostea. Ei, asta e o 
problemă complicată. Cel puţin aşa pare la nivel genetic. Dar 
extrapolarea ei la nivel social e şi mai complicată. În genere 
dragostea e parte a perpetuării speciei. Şi la animalele de toate 
soiurile, care au şi ele sentimente de toate soiurile, există 
dragoste. Nu ca la oameni, bineînţeles, dar există. Şi asta 
serveşte doar la a stabili cuplurile în vederea perpetuării speciei. 
Că sunt unele specii care au cupluri mai stabile şi altele nu, că 
sunt unele specii care nu formează deloc cupluri, asta e mama 
natură. Bărbaţii de aia sunt mai animalici şi mai involuaţi 
genetic, căci sunt mai aproape de mama natură în privinţa asta. 
Femeile, în schimb, sunt orientate pentru stabilitate pe termen 
lung şi le place foarte tare cromozomul ăla y, n-am să înţeleg 
niciodată de ce. Adevărul e că am văzut nişte chestii stupide de 
m-am îngrozit. 

În tot cazul treaba e destul de complicată cu cromozomii 
ăştia x şi y. Din faptul că doar cromozomul x evoluează şi e 
comun ambelor sexe, s-ar putea trage concluzia de aici că acest 
cromozom X e latura feminină a noastră, a fiinţelor involuate 


genetic. Şi aşa şi este. Probabil că de aici ni se trag toate cele 

frumoase, neanimalice. Dar şi unele schimbări, ca de ex. 
homosexualitatea, care este comună şi la alte animale. Din latura 
asta feminină a noastră suntem mai umani, mai buni, mai 
aproape de femei. Asta e mama natură, ce să-i faci? Ținând 
acum cont de toate cele afirmate anterior, şi se confirmă în 
natură imediat, prin observaţii directe, modurile cum abordează 
fiecare sex dragostea, vedem că de fapt doar noi prin conştiinţa 
noastră, prin morală, prin toate cele menite a impune nişte reguli 
sănătoase de convieţuire benefică, doar noi ne mai putem opune 
tendinţelor naturii noastre intime. lar cine nu reuşeşte, ce să zic, 
e mai aproape de mama natură şi acolo e locul lui, în regnul 
animal spre care tinde. De fapt ăsta e liberul arbitru, până la 
urmă. Conştiinţa, ceea ce ne dă acel ceva în plus care ne 
deosebeşte calitativ. Pentru cine ştie să vadă şi altceva în afara 
unui banal cromozom y. Pentru celelalte dublete de x care se 
mulțumesc doar cu bietul y, specia e oricum asigurată pentru 
viitor. 

De fapt, dacă stai să te gândeşti bine, e şi normal ca 
femeile să fie mai complexe, doar ele dau viaţă. lar acea viaţă va 
evolua preponderent pe baza cromozomului x, singurul care 
evoluează. E normal ca ele să aibe doi şi bărbaţii să contribuie la 
evoluţie doar cu unul de acelaşi fel. E normal, cum se întâmplă, 


ca ele să fie mai complicate, mai sănătoase, să trăiască mai mult, 

totul e în favoarea evoluţiei. Chiar şi menopauza, întâlnită doar 
la oameni şi balene, poate fi în sprijinul evoluţiei. Dubletele x-x 
care nu mai pot perpetua specia pot avea în schimb grijă de cea 
perpetuată de alții, pot fi în schimb bunici, doici, mame sociale. 
Faptul că omul nu are perioadă de împerechere, e iarăşi în 
favoarea evoluţiei, faptul că fetele cresc mai repede decât băieții 
şi ajung la maturitate sexuală mai repede, denotă aceeaşi 
concluzie. Şi exemplele pot continua. Totul se leagă, gravitează, 
numai în jurul acestor cromozomi X. Apropo, ştiaţi că naşterea 
întăreşte? Aşa e. Femeile ajung mai puternice fizic după naştere, 
din toate punctele de vedere. Natura se asigură ca ele să poată 
naşte şi pe viitor. Apoi mai e un fenomen interesant. Cei de sexe 
opuse, cu un cromozom x asemănător, deci asemănători genetic, 
tradus prin asemănarea în privinţa felului de a fi, rasă, aptitudini, 
afinități etc. se vor simţi atraşi unul de altul. E o atracţie firească, 
care te face să cauţi pe cineva asemeni ţie. Şi asta a fost dovedit 
de genetică. În definitiv cromozomul ăla y joacă un rol secundar 
în atracţie, deoarece atracţia se face doar pe elementele comune, 
singurele în favoarea evoluţiei. 

În definitiv tot x-ul e de vină şi în acest caz. De la el ni 
se trage şi dragostea, apropierea, faptul că suntem umani. De la 
y se trag războaiele, sărăcia, foametea, promiscuitatea, 


dominarea, exploatarea şi tot ce e animalic în noi. În noi avem 

deci binele şi răul. X şi y. Versiunea modernă a lui yin şi yang. 
Unii pot extrapola: Dumnenezeu şi diavolul. Mă rog. Dacă omul 
e după chipul şi asemănarea atunci şi Dumnenzeu are un x şi un 
Y, probabil şi diavolul la fel. Deci e discutabil. Mai e o întrebare 
bună de pus unui preot. Cum se face că Dumnezeu şi diavolul 


sunt bărbaţi? O adevărată piatră filozofală pentru ei. Deh. 

Viaţa extraterestră 


Suntem oare singuri în univers? O întrebare cu profunde 
implicaţii filozofice, sociale, ştiinţifice, religioase. O întrebare al 
cărei răspuns e pe măsura ei şi implicaţiilor sale, greu de atins. 

Pluralitatea lumilor locuite e o idee ce-şi are originile în 
antichitatea greacă. Mai târziu, în evul mediu, această idee a 
câştigat noi adepţi: Giordano Bruno, Cristiaan Huygens, Cyrano 
de Bergerac şi lista rămâne deschisă. În timpurile moderne, prin 
persoana astronomului Camille Flammarion, ideea revine iar în 
atenția lumii ştiinţifice. Pentru ca în zilele noastre să apară în 
sfârşit o nouă ştiinţă, exobiologia, care are ca obiect de studiu 
viaţa extraterestră în toate formele sale. Problema pluralităţii 
lumilor găsindu-şi astfel cadrul normal de abordare. 

În noiembrie 1961, la observatorul de radioastronomie 
de la Green Bank, West Virginia, SUA, un impresionant grup de 
reputați oameni de ştiinţă s-au reunit pentru a dezbate problema 
existenţei vieţii extraterestre, în maximă discreţie, departe de 
ochii opinei publice. Printre ei, specialişti de marcă în domeniile 
lor de activitate: Frank Drake, Carl Sagan, Giuseppe Cocconi. 
Rezultatul discuţiilor a fost faimoasa ecuaţie de la Green Bank, 
cu care se poate estima, pe baza unor coeficienţi probabilistici, 


numărul de civilizaţii din univers. Rezultatele ei, potrivit unor 

autori diferiți, depăşesc aşteptările, de la câteva sute de mii la 
câteva sute de milioane. 

Existând deja cadrul teoretic necesar era doar o problemă 
de timp până când să apară şi multaşteptatele eforturi practice. 
Programul Seti (Search for extraterrestrial intelligence) a apărut 
acum aproximativ 30 de ani. În ce constă el? Pe scurt, se 
analizează semnalele radio care ne parvin de la distanţe mari din 
spaţiul cosmic. În ipoteza că în spaţiul extraterestru există 
civilizaţii cel puţin la fel de dezvoltate tehnologic ca şi a noastră, 
că aceste civilizaţii au deci aceeaşi experienţă ca şi a noastră în 
telecomunicaţii şi că doresc, la fel ca şi noi, să comunice cu 
prezumtivii semeni întru rațiune aflaţi undeva în cosmos. Se 
analizează frecvențele de microunde, care nu se împrăştie pe 
distanțe mari. Se caută semnale care să semene a mesaje 
inteligente, pulsuri emise la intervale regulate. Semnalele se 
analizează în mai multe etape, eliminându-se cele alterate de 
interferenţele comunicaţiilor terestre, cele datorate unor erori de 
analiză (software), cele afectate prea mult de absorbţia prafului 
cosmic, cele împrăştiate sau contaminate de alte surse de 
microunde din spaţiu. Pentru siguranţă se pune accent în special 
pe semnalele emise într-o bandă foarte îngustă, imposibil de 


conceput pe cale naturală. 

Cu toate acestea, datorită distanțelor enorme din spațiul 
cosmic, chiar şi semnalele în bandă îngustă suferă împrăştieri şi 
contaminări din diverse cauze. În aceste condiţii căutarea este 
foarte dificilă, mare consumatoare de resurse şi timp. La o 
judecată sumară, presupunând că există civilizaţii extraterestre 
în imediata noastră vecinătate, la o sută de ani-lumină depărtare, 
şi că acestea şi-au început emisia acum 30 de ani, ar mai fi de 
aşteptat încă vreo şaptezeci de ani până să ajungă ceva la noi. 
Dar cele presupuse a se afla la miliarde de ani-lumină depărtare? 
Despre acestea nu putem decât împărtăşi opinia fizicianului 
Enrico Fermi :” Dacă ar fi existat erau deja aici “. 

În aceste condiţii nu e de mirare că până acum, şi 
subliniem aceste ultime cuvinte, nu s-a înregistrat nici un semnal 
susceptibil de a avea ca provenienţă inteligenţa extraterestră. 

Pe de o parte, responsabilă de acest rezultat e şi 
tehnologia actuală cu care se face recepţia. Radiotelescopul de la 
Arecibo, Puerto Rico, recepționează un semnal neîmprăştiat şi 
cât de cât propice unei investigaţii ştinţifice de la maxim 1 an- 
lumină. Atât. Oricine ştie că cea mai apropiată stea de noi se află 
la vreo 4 ani-lumină distanţă. Prin urmare nici măcar semnalele 
de la ea nu ne sunt de nici un folos. Ci doar cele de la un an 


lumină pe care le analizăm degeaba de vreo 30 de ani. 

Specialiştii implicaţi în program opinează că cercetarea 
lor se va îmbunătăţi cu timpul, atât în privinţa distanței de 
recepţie cât şi a acurateţei semnalului. În adevăr, până la 
sfârşitul acestei decade se află în derulare un proiect finanţat de 
miliardarul Paul Allen, în valoare de 13,5 milioane de dolari. Se 
va construi o reţea de 350 de radioreceptoare (ATA-350) care va 
aduce programului Seti îmbunătățirile mult aşteptate. Dar până 
atunci? 

Până atunci se pare că speranțele sunt legate în 
exclusivitate de amintitele semnale în bandă îngustă. Şi asta 
datorită unei descoperiri recente, publicată în American Journal 
of Physics, în noiembrie 2004. În articolul “The physical limits 
of communication, or why any sufficiently advanced technology 
is indistinguishable from noise “, Mark Newman, Michael 
Lachmann şi Christopher Moore arată pe baza unor simulări 
foarte judicioase că orice semnal în limitele microundelor, 
subliniem orice semnal în limitele microundelor, venit de la 
minimum 4 ani-lumină distanță nu va putea fi doesebit de un 
semnal analog venit de la radiația termică obişnuită a unei stele. 
Prin urmare orice semnal, din orice direcţie ar veni el de la o 
civilizaţie extraterestră, poate fi foarte uşor contaminat de 
radiația stelei învecinate şi de radiaţiile stelelor întâlnite pe drum 


în aşa fel încât la destinaţie, aici pe Terra, semnalul recepționat 

va fi ininteligibil, uşor de confundat cu radiaţia termică stelară şi 
deci inutil. 

Până aici numai veşti proaste pentru programul Seti. Dar 
există şi veşti bune. Unele care par de-a dreptul fanteziste: 
detectoare de neutrini, foarte greu de construit, pentru a putea 
analiza presupusele semnale inteligente cu care se pare că 
suntem bombardaţi zi şi noapte dar nu ne dăm seama. 
Detectoare de semnale optice provenite de la mari distanţe din 
alte presupuse oglinzi uriaşe sau configurații artificiale de 
lumină cu care ne semnalizează prezenţa supercivilizaţii care au 
puterea tehnologică de a manipula astrele. S.a. 

Dar şi serioase. Un exemplu îl constituie o nouă metodă 
propusă de cercetătorul francez Luc F. A. Arnold. Metoda 
propusă se leagă de măsurarea strălucirii unui astru. Dacă discul 
luminos este străbătut de un corp ceresc care face parte din 
sistemul propriu al acelui astru, atunci va rezulta o variaţie a 
strălucirii astrului, evidenţiată prin trasarea unei aşa-zise curbe a 
intensității luminoase. Un corp sferic în tranzit va lăsa o 
“semnătură” specifică pe curba intensitătii luminoase. Dar unul 
având o altă formă, de exemplu triunghi sau pătrat, vor lăsa o 
“semnătură” diferită. Fapt demonstrat foarte riguros cu un 
program de calcul conceput de către cercetătorul francez. Aşadar 


această metodă, fotometria de tranzit, folosită în mod curent de 

căutătorii de planete mici şi mari, se poate aplica şi pentru 
căutarea unor corpuri construite de fiinţe inteligente care doresc 
astfel să-şi facă semnalată prezenţa. Cu toate acestea, formele 
geometrice sofisticate, în tranzit, nu dau o curbă a intensității 
luminoase uşor de prelucrat, iar aglomerările de corpuri cu 
forme geometrice simple ridică aceeaşi problemă. Dar, având în 
vedere că metoda aceasta este abia la începutul carierei sale şi va 
fi supusă unui lung şir de perfecţionări, nu ne rămâne decât să 
fim optimişti. 

Cam acesta este, ca atare, tabloul succint, de ansamblu, 
al căutărilor trecute, prezente şi de perspectivă imediată ale 
civilizaţiilor extraterestre. Departe de a-şi fi spus ultimul cuvânt, 
programul Seti rămâne totuşi singura noastră şansă în această 


direcţie. Deocamdată. 

Inteligența artificială 


IA. Iniţialele a două cuvinte de care se leagă, după unii, 
viitorul nostru ca specie. Sumbru de cele mai multe ori, dacă ar 
fi să dăm crezare literaturii de anticipație. Un viitor în care 
suntem dominați de roboţi, programe de calculator omnipotente. 
În care maşinile au devenit componenta principală a evoluţiei 
vieţii inteligente pe planeta noastră sau, de ce nu, în spaţiul 
interstelar. Oamenii ajunşi la un stadiu al evoluţiei fără 
precedent, de neconceput în copilăria tehnologiei, conduşi de 
către maşinile care odinioară le-au servit doar de unelte. Şi toate 
acestea posibile numai datorită faptului că inteligenţa artificială 
s-ar fi putut dezvolta de o aşa manieră încât să asigure o 
autonomie totală a maşinăriilor şi dispozitivelor electronice pe 
care le deservesc. 

Sunt oare posibile toate acestea? Potrivit părții entuziaste 
a specialiştilor din domeniile conexe, da. Cealaltă tabără, a 
scepticilor, se află, cum e şi firesc, de partea opusă a baricadei. 
Iar noi, publicul larg, spre deosebire de categoria specialiştilor, 
ne împărțim în trei tabere. Mai există printre noi şi tabăra în care 
intră indiferenţii. Care e majoritară. La o privire de ansamblu 
asupra stadiului actual al dezvoltării inteligenţei artificiale le 


dăm dreptate. Deşi suntem uimiţi zi de zi de performanţele 

extraordinare ale unor actuale şi mereu de ultimă oră programe 
de calculator, IA n-a confirmat până acum prognozele unor 
optimişti, este departe de a se numi măcar inteligenţă. 

Să luăm spre exemplu una din ultimile realizări în 
domeniu. Programul de calculator ADIOS (Automatic 
Distillation of Structure) poate extrage, dintr-un text scris într-o 
limbă oarecare, diferite scheme de a lega logic cuvintele, 
scheme cu care poate crea noi propoziţii. Este, de ce să nu 
recunoaştem, un progres remarcabil. Potrivit autorului, Shimon 
Edelman, specialist în calculatoare şi profesor de psihologie la 
universitatea Cornell, New York, SUA, programul poate aduce 
noutăţi şi în privinţa modului de învăţare a limbajului, iar în 
perspectivă va putea servi drept metodă de recunoaştere a 
paternităţii unui text, piesă muzicală sau descendență genetică, 
pe baza recunoaşterii aceloraşi scheme de aranjare a cuvintelor, 
notelor muzicale sau secvenţelor în codul genetic specifice 
anumitor persoane. 

Remarcabil, dar încă departe de epoca dominaţiei 
inteligenţei artificiale. Ar mai fi roboţeii japonezi, complet 
inofensivi, cu mici atribuţii domestice. Un pas mic pentru 
inteligenţa artificială dar unul obligatoriu în evoluţia spre 


viziunea asimoviană. Şi la fel de îndepărtat. Atât de îndepărtat 

încât de multe ori avem tendinţa ca din fervenţi susţinători ai 
inteligenţei artificiale să devenim chiar indiferenți. 

Se pune astfel de multe ori întrebarea firească dacă IA nu 
e o utopie. Şi pe bună dreptate. Cu imensele resurse tehnice, 
materiale şi umane alocate de ani buni încoace dezvoltării 
domeniului ar fi trebuit, cel puţin printr-o judecată comună, să 
avem altfel de rezultate. Şi totuşi acestea întârzie să apară. Unde 
se greşeşte? 

Roger Penrose, în cartea sa “ Mintea noastră cea de toate 
zilele *, e de părare că programele de calculator nu vor atinge 
niciodată performanţele minţii umane. Mintea umană are în plus 
intuiție, voință proprie, conştiinţă de sine, este deservită de 
organe de simţ care o alimentează cu informaţii suficiente. Tot 
atâtea procese imposibil de simulat în cadrul inteligenţei 
artificiale actuale. Deşi nu sunt nici pe departe o autoritate în 
materie, trebuie să dau dreptate autorului britanic. Este imposibil 
de conceput o entitate autonomă intelectual fără o autonomie 
psihică. Procesele gândirii umane sunt strâns legate de procese 
psihice complexe, acestea la rându-le de percepții senzoriale 
complexe. Oamenii n-au o memorie tip hard disk ci o memorie 
structurată pe criterii afective, pe preferinţe, cu informaţiile 
căreia generează nu numai algoritmi complecşi ci şi sentimente. 


Oamenii au voinţă, liber arbitru, conştiinţă de sine. In afară de 

acestea mai au şi o adaptabilitate foarte mare. Tot atâtea motive 
foarte restrictive în defavoarea existenţei inteligenţei artificiale. 

Mai există şi procesul de învățare, modul cum se 
realizează el. În lumea animală, în genere, se face din raţiuni de 
supravieţuire. Deci asta presupune un instinct de conservare şi 
organe de simţ. Procesul de învăţare este scris, paradoxal, tot în 
limbajul binar descoperit de Leibniz în sec. 16. Experiențele lui 
Pavlov pot fi interpretate din acest unghi de vedere. Senzaţiei i 
se poate atribui unu, iar lipsei ei, zero. Pe senzațiile plăcut şi 
neplăcut se poate construi un proces de învăţare rudimentar, în 
cazul animalelor. Un fel de dresaj, deci ceva inconştient, un fel 
de inteligenţă rudimentară care poate fi descrisă într-un limbaj 
binar, în strânsă legătură cu senzațiile. 

Un exemplu recent în sensul acesta l-au adus doi 
cercetători, Irene Pepperberg şi Jesse Gordon, care au 
demonstrat că şi conceptele abstracte, precum conceptul 
matematic zero, poate fi învățat de către animale. Alex, un 
papagal în vârstă de 28 de ani a reuşit să atribuie lipsei unei 
proprietăţi (în cazul experimentului, o culoare) valoarea “nimic”, 
echivalentă în context cu zero. 

Dar animalele pot învăţa şi conştient, altminteri n-ar 
putea supravieţui. Exemple în direcția asta cred că nu mai e 


nevoie de adus. La fel stau lucrurile şi în cazul omului. Şi pentru 

el învăţarea se face prin intermediul senzaţiilor şi e o necesitate 
a supravieţuirii. Faptul că el reuşeşte să prelucreze superior 
informaţiile şi să producă valori intelectuale cu mult superioare 
animalelor se datorează doar creierului mai performant. 

Acum să ne întoarcem la inteligenţa artificială. Cred că 
sunteţi perfect de acord că nu are nici un sens în absenţa 
învăţării. lar învăţarea în absenţa senzaţiilor şi necesităţii, 
necesitatea în absenţa instinctului de conservare, instinctul de 
conservare în absenţa supravieţuirii. Nu poate exista învăţare, 
aşa cum observăm în natură, în absenţa unei constrângeri legate 
de supravieţuire. 

Dacă am reuşi deci să plasăm inteligenţa artificială într- 
un cadru în care să fie nevoită să înveţe pentru a supravieţui, să 
o dotăm cu organe de simţ, cu voinţă, senzaţii şi toate celelalte 
trebuincioase pentru a putea avea o conştiinţă de sine şi o 
individualitate, am putea spune atunci că avem IA. 

Până atunci însă nu ne rămâne decât să aşteptăm. Cu 


slaba consolare a filmelor SF. 

Metalul transparent 


Nu cu mult timp în urmă m-am întâlnit accidental cu o 
problemă tehnico-ştiinţifică, care prin asociaţie de idei m-a 
condus la ideea generic numită metalul transparent. Este vorba 
despre un material nou peste care am dat întâmplător. Se 
numeşte LITRACON. Light transmiting concrete. Beton 
transparent, mai pe româneşte. Este vorba despre un carcalete 
între beton şi fibră de sticlă. Puteţi găsi detalii pe google, 
căutând cu acest cuvânt. Este invenţia unor unguri care se pare 


că au ţinut morţiş să demostreze că se poate şi aşa ceva. 


După câte am înţeles eu, de pe site-ul oficial al firmei 
care produce aşa ceva, e într-adevăr un beton transparent. Adică 
are în compoziţie şi ciment, mai puţin e adevărat, şi armături 
metalice şi pietriş. Printre care conţine şi fâşii, multe fâşii de 
fibră din sticlă. Rezultatul se poate vedea pe site. Tehnologia de 
fabricaţie a acestui produs e, normal, ţinută sub tăcere, din 
motivele obişnuite, dar putem să o bănuim. Modul cum au 
realizat autorii compatibilitatea materialelor ar fi interesant de 
intuit. 

În tot cazul nu asta e important. Important e faptul că 
această problemă m-a făcut să mă gândesc la posibilitatea 


realizării metalului transparent şi să vă expun, prin urmare, 

acum, concluziile. Nu sunt prea optimiste. Din punct de vedere 
fizic ideea pare imposibil de realizat. 

Lumina trece doar puţin deviată prin sticlă nu datorită 
amorficităţii ei ci datorită legăturilor atomice slabe care există în 
interior. Astfel, datorită acestor legături, traduse în energie mică 
de legătură, fotonii trec aproape nestingheriți prin reţeaua 
amorfă, neregulată, intereacţionând electromagnetic foarte puţin 
cu ea. Interacțiunea se face magnetic. Spinul fotonului 
(momentul lui magnetic) interacționează slab cu reţeaua. 
Interacțiunea se traduce printr-o încălzire, deci o vibraţie, deci 
rezultă nişte fononi. Asta cred că se datorează în speţă 
interacțiunii foton-electron. Electronul cu care interacționează 
fotonul nu este ca la metale, comun, ci legat de retea în mod 
punctual, cu o energie de legătură suficient de mare ca să-l ţină 
tot acolo după interacțiune. La metale această interacțiune se 
traduce prin efect fotoelectric, care este ceva superficial, nu de 
profunzime, dacă există. Energia de legătură a electronului fiind 
mai mică, el este forțat să migreze în urma interacțiunii directe. 
Ca atare, în sticlă, în urma interacțiunii indirecte a spinului 
fotonului cu momentul orbital al electronului, apar acei fononi, 
care se traduc în vibrația reţelei, şi deci încălzirea sticlei şi 
devierea fotonului foarte puţin la ieşire, sub unghiul de refracție, 


de fapt fenomenul este de difracție. 

Într-un metal legăturile interatomice sunt mult mai tari. 
Asta se poate vedea altfel. Estimând adâncimea de pătrundere a 
undelor în metal. Considerând lumina corpuscul şi undă, putem 
vedea că unda nu poate pătrunde în metal decât la lungimi de 
undă foarte mici. Cu cât mai mici cu atât mai mare e adâncimea 
de pătrundere. Lumina vizibilă în nici un caz nu poate pătrunde 
decât superficial, producând uneori efect fotoelectric. Razele X 
în schimb străbat materialul în totalitate. În rest, undele ori sunt 
reflectate în totalitate ori sunt absorbite complet în material 
(având deci o adâncime de pătrundere zero sau foarte mică, mult 
mai mică decât grosimea materialului şi deci insuficientă pentru 
scopurile noastre). 

În aceste condiţii e greu să ne imaginăm un metal prin 
care poate pătrunde lumina vizibilă. N-ar mai fi metal, ar fi 
altceva. Iar ca să ne imaginăm alte procese şi fenomene prin care 
fotonul să poată străbate totuşi, foarte puţin deviat, ca prin sticlă, 
metalul nostru, şi acestea par greu de imaginat. lar dacă există 
nu se aplică aici. 

Ne-am putea imagina întâi următorul scenariu. Fotonul 
loveşte materialul, se produce un efect fotoelectric, electronul 
rezultat, în mişcare, produce vibrații ale reţelei care se transmit 
la celălalt capăt, iar la celălalt capăt, în urma producerii unui alt 


electron şi a unui efect fotoelectric invers, fotonul nostru să iasă 

cu bine din material, prin proiecția locului în care a intrat în 
material. Pare cam fantezist acest scenariu. Efect fotoelectric 
invers există, însă nu prea văd cum s-ar putea genera doar din 
vibraţiile reţelei un electron tocmai în locul dorit de noi a începe 
efectul fotoelectric invers. Poate doar prin nişte câmpuri 
exterioare. În tot cazul mi se pare fantezist, iar probabibilitatea 
de a realiza aşa ceva e neglijabilă. 

Un al doilea scenariu ar fi legat de efectul Raman. Prin 
efect Raman se obțin de regulă din fotoni, prin ciocnire cu un 
material, şi alți fotoni care au lungimi de undă mai mari decât 
cei incidenţi. Ar fi o idee bună, căci astfel s-ar putea compensa 
“frecarea” cu interiorul metalului şi implicit întârzierea fotonului 
la trecerea prin material, însă există o singură obiecţie la acest 
scenariu. Ca să folosim efectul Raman la metale ar trebui ca 
lumina de intrare să fie sub formă de laser. În cazul ăsta e greu 
să ne imaginăm un metal transparent la lumina obişnuită. Unul 
la lumină laser s-ar putea concepe, dar şi acea transparenţă ar fi 
totuşi pentru lungimi de undă ceva mai mici decât ale luminii 
vizibile. 

Alt scenariu fantezist este de a face o variaţiune pe ideea 
ungurilor. Şi anume de a încerca să obţinem un carcalete între 
sticlă şi metal, un material din alea ciudate, nici compozit, mai 


degrabă hibrid. Dar pare cel mai fantezist scenariu căci cele 


Ei 


două materiale de bază sunt incompatibile. Cel puţin aşa zice 
bunul simţ. Până la proba contrarie, furnizată doar de un 
experiment. 

Cam asta e, din păcate. Singura idee care ar fi 
înfăptuibilă aici ar fi următoarea. Cel mult să găsim un nou 
sortiment de sticlă. Mă gândesc doar la, fapt observat la toate 
materialele cristaline, un câmp magnetic sau electric uniform 
indus în material pe timpul cristalizării, care eficientizează 
cristalizarea, orientează cristalele, le formează. Cam aşa ceva ar 
fi interesant de văzut dacă se întâmplă şi în cazul sticlei. În cea 
mai defavorabilă eventualitate am obţine un nou sortiment de 
sticlă. Parţial amorfă, parțial cristalină, cu proprietăţi noi. Adică, 
în timpul răcirii să se supună unui câmp electric sau magnetic 
extern. Să vedem ce iese. Poate iese ceva mai elastic şi mai dur, 
mai puţin casant. Casabilitatea e o însuşire comună tuturor 
materialelor amorfe. O sticlă cristalină ar avea deci proprietăți 
superioare. E practic imposibil ca acele câmpuri exterioare să nu 
influienţeze orientarea atomilor la răcire şi modul lor de cuplare 
şi aranjare în reţeaua ce se formează. Dar şi asta doar până la 


proba contrarie, furnizată doar de un experiment. 

Calendarul gregorian 


Problema cea mai importantă pe care trebuie să o rezolve 
un instrument de măsurare a timpului este precizia sa pe termen 
lung. În privința măsurării anului calendaristic, cu succesiunea 
sa de anotimpuri, structurate pe luni, săptămâni şi zile, problema 
preciziei pe termen lung se rezumă de fapt la coincidenţa anului 
calendaristic cu anul solar. Anul solar este perioada de timp în 
care Pământul execută o rotaţie completă în jurul Soarelui. Deci, 
ne-am putea gândi, într-o primă fază, să împărţim traiectoria pe 
care Pământul o execută în jurul Soarelui într-un an solar, care 
este de 360 de grade, în sectoare de câte un grad. Ar rezulta în 
final o împărţeală exactă, tot atâtea anotimpuri, cu lunile şi 
săptămânile aferente, dar calendarul improvizat astfel ar avea un 
inconvenient major. Durata unei zile, de 24 de ore, adică 
perioada de timp cât Pământul execută o rotaţie în jurul axei 
proprii, nu ar coincide cu durata de timp în care Pământul ar 
executa o mişcare de revoluție în jurul Soarelui de un grad. 
Această durată este în realitate mai mare. Nu depinde, cum s-ar 
putea greşit crede la o primă vedere, de faptul că traiectoria 
Pământului în jurul Soarelui este mai mare, fiind o elipsă, nu un 
cerc. Ci aceasta se datorează pur şi simplu vitezei de revoluţie, 


care este mai mare. 

Consecința, fără a se ţine seama de aceste considerente, 
necunoscute în vremurile când s-au făcut observaţiile empirice, 
este că, pe termen lung, anul calendaristic şi cel solar nu coincid. 
O rezolvare a acestei probleme s-a încercat să se facă o dată cu 
introducerea calendarului iulian, numit astfel după împăratul 
roman lulius Caesar. 

Potrivit acestui calendar, Pământul se învârte în jurul 
Soarelui în 365,25 zile. Astfel, o succesiune de trei ani 
conţinând 365 de zile, structuraţi la fel în luni, urmată de un al 
patrulea an de 366 de zile, anul bisect (luna februarie având 29 
de zile), părea că rezolvă problema. 

Cu toate acestea, în secolul al XVI-lea exista un decalaj 
între anul calendaristic şi cel solar, un decalaj de 10 zile, datele 
calendaristice decalându-se în urmă cu câte o zi pe secol. 

Drept urmare, papa Grigore al XIII-lea, în anul 1582, a 
instituit în ţările catolice un nou an calendaristic, menit să 
rezolve această problemă. Astfel, ziua de 5 octombrie a devenit 
15 octombrie, operaţiunea de corectare a vechiului calendar 
rezumându-se într-o primă instanță la simpla ştergere a 
decalajului. În plus, noul calendar, care mai târziu va fi cunoscut 
sub numele de calendar gregorian, mai are nişte reguli menite 
să-l asigure o precizie cât mai mare pe o perioadă de timp cât 


mai îndelungată. Nici un an de început de secol nu poate fi 

bisect decât dacă se divide cu 400; anii care se divid la 4000 nu 
sunt bisecți. Ca atare se menţine calendarul aliniat cu timpul 
solar timp de 20.000 de ani, cu o diferenţă de mai puţin de o zi. 

Trecerea la noul sistem de măsurare a timpului 
calendaristic este de aşteptat că s-a făcut gradual. Unele ţări, 
cum sunt unele din spațiul ex-sovietic, au refuzat chiar să-l 
accepte. Urmarea este cea observată astăzi. Ele se află într-un 
decalaj de 14 zile față de calendarul gregorian, după care 
aproximăm noi, restul lumii creştine, anul solar. 

Cu toate acestea, nici calendarul gregorian nu este 
ultimul cuvânt spus în privinţa preciziei măsurării timpului. O 
dată cu trecerea vremii sistemul gravitațional format din Soare, 
Pământ şi Lună îşi manifestă instabilitatea într-un mod tot mai 
evident. Luna se îndepărtează de Pământ, iar Pământul de Soare. 
În privinţa Lunei, această depărtare se traduce într-o accelerare a 
rotației Pământului în jurul axei proprii. Atracția ei 
gravitaţională acționează ca o frână asupra Pământului, 
proporțională cu tăria atracției. Deci, o dată cu slăbirea atracției, 
ce are loc o dată cu depărtarea Lunei, Pământul ajunge să se 
învârtă mai repede în jurul axei proprii, ziua făcându-se mai 


mică. 

Anul solar însă, devine mai mare. Îndepărtarea 
Pământului de Soare se face pe traiectorii eliptice tot mai 
pronunţate, cu viteze de revoluţie tot mai mici. 

Rezultatul va fi, desigur, un alt decalaj ce va apare, de 


data aceasta , în câteva mii de ani. 

Pământul-centrul universului 


Este o problemă actuală, deşi s-ar putea crede că s-a 
tranşat o dată cu apariţia în 1543 a cărţii lui Nicolaus Copernic 
“De revolutionibus orbium caelestium”. De actualitatea acestei 
probleme, deşi nu în sens strict copernican, ne lovim zilnic, fără 
să bănuim, ştiinţific vorbind. Cel puţin din punctul de vedere al 
teoriei relativităţii generale aşa ar sta lucrurile. Potrivit acestei 
teorii nu există un punct fix care să poată fi considerat centrul 
universului, ci pot exista o mulțime de astfel de puncte. Nu ştim, 
deasemenea, cât de mare este universul, avem doar o idee 
aproximativă cu privire la mărimea universului observabil. Nu 
ştim deasemenea care este punctul zero din care s-a produs Big- 
Bang-ul şi ulterior expansiunea universului, spațiul şi timpul 
sunt relative. Dacă am şti, ar fi absolute. 

Pe vremea lui Claudius Ptolemeu aceste concepte erau, 
fireşte, absente cu desăvârşire. Născut, în jurul anului 90 e.n., în 
Ptolemais Hermii, o colonie grecească din Egipt, Ptolemeu este 
ulterior autorul sistemului geocentric al lumii. Potrivit acestui 
sistem de gândire, Pământul era centrul (fix) al universului 
cunoscut, format din celelalte corpuri cereşti care se învârteau în 


jurul lui pe orbite circulare. 

Este greu de înţeles cum a dăinuit acest sistem vreme de 
aproape un mileniu şi jumătate, deşi multe din datele 
observaţionale il contraziceau. A venit apoi rândul lui Nicolaus 
Copernic care a pus oarecum lucrurile la punct, propunând în 
cartea apărută puţin înaintea morţii sale şi amintită anterior, 
sistemul heliocentric al lumii. Potrivit acestui sistem Pământul 
nu mai este centrul universului, el se învârteşte în jurul Soarelui 
împreună cu alte corpuri cereşti, pe orbite circulare. 

Mai târziu sistemul lui Copernic a câştigat doi adepţi 
dintre cei mai importanţi oameni de ştiinţă ai vremii, Galileo 
Galilei şi Johannes Kepler. Acesta din urmă, după observaţii 
amănunțite, descoperă faptul că traiectoriile pe care se mişcă 
Pământul şi alte corpuri cereşti aparţinând sistemului nostru 
solar nu sunt circulare ci eliptice. O dată cu lucrările lui Isaac 
Newton se autentifică practic sistemul heliocentric al lui 
Copernic. 

Astăzi este aproape o banalitate, ceva de la sine înţeles, 
Pământul nu este centrul universului. Stricto senso este adevărat. 
La fel cum sistemul nostru solar se află în galaxia Calea Lactee 
undeva la 50.000 de ani-lumină de centrul acestei galaxii. Cu 
toate acestea, când vine vorba de distanţe intergalactice şi de 
ansamblul universului, Pământul rămâne centrul universului. Şi 


asta pentru că de aici se fac toate măsurătorile, de aici se observă 

expansiunea universului, la fel în toate direcțiile, de aici se 
studiază graniţele universului observabil etc. Toate acestea fiind 
posibile deoarece, potrivit teoriei relativităţii generale, Pământul 
e un sistem de referință la fel de bun ca oricare altul din univers 
în ceea ce priveşte observaţiile mai sus amintite. Din pricina 
imensităţii universului, a imposibilității stabilirii graniţelor sale 
reale (suntem condiționaţi de viteza finită a luminii cu care ne 
parvine informaţia din universul observabil), nu vom şti probabil 
niciodată care este centrul său. Acesta este şi motivul pentru 
care cel mai potrivit centru este punctul din care se fac 
observaţiile. 

Iată cum, în mod nebănuit, Pământul a rămas centrul 


universului. 

Astrologia sau astronomia? 


Vremurile moderne sunt de-a dreptul paradoxale. În 
epoca actuală, a sateliților de telecomunicaţii, a calculatoarelor, 
a telefoniei mobile şi a o mie şi una de alte “minuni” ale tehnicii 
şi ştiinţei, rodul a cel puţin două milenii de căutări menite să ne 
uşureze nouă tuturor, celor din prezent, viaţa, în această epocă, o 
bună parte dintre oameni, cel puţin în acest colţ al lumii, se mai 
conduce după conjuncţia lui Marte cu Jupiter, a Lunei cu Neptun 
etc. Este, dacă vreţi, o conduită reminiscentă de pe vremea când 
corpurile cereşti în cauză erau personificarea unor zeități 
omnipotente. Mai mult decât atât, există oameni care-şi consultă 
horoscopul zilnic şi nu sunt deloc scandalizaţi dacă văd că 
acesta diferă funcţie de cine l-a făcut public. 

Că planetele influiențează într-o oarecare măsură viaţa 
pe Terra, asta este indiscutabil. Însă e greu de conceput ca ele să 
ne poată determina personalitatea şi chiar viaţa de zi cu zi, aşa 
cum pretinde arta astrologiei. 

Pe de altă parte însă, astronomia ( a se înţelege în sens 
larg, astrofizica) nu vede această influiență mai mult decât ceea 
ce este. O influiență considerabilă o are asupra Pământului Luna, 


prin câmpul ei gravitațional. Mareele, anumite cicluri lunare 

după care-şi desfăşoară existenţa unele plante sau animale, sunt 
realităţi incontestabile. 

Soarele are o influiență şi mai mare, şi prin câmp 
gravitațional şi prin radiație. Dar nici această influiență nu poate 
fi considerată decât una care afectează întreaga viață de pe 
Pământ. Nu are preferinţă pentru zodiile de foc, are o influiență 
globală. 

În ceea ce priveşte influiența celorlalte planete ale 
sistemului nostru solar, cu asteroizi cu tot, aceasta este 
neglijabilă pe termen scurt şi mediu. Influienţa se manifestă prin 
intermediul unui câmp gravitațional global, al cărui efecte 
asupra Pământului sunt neglijabile pe termenele de timp 
amintite. 

Dacă este vorba despre stele atunci influienţa lor se 
răsfrânge asupra planetei noastre doar sub formă de radiaţie 
electromagnetică obişnuită. Că radiaţia electromagnetică, de la 
Soare sau de aiurea, poate produce mutații genetice care pot 
determina orice modificare fizică sau psihică ale unui individ 
uman încă înaintea conceperii sale, şi asta este adevărat. Dar 
expunerea la această radiaţie este oarecum lipsită de riscuri de 
vreme ce planeta noastră are atâtea scuturi pe care le interpune 
în calea ei. Centurile Van Allen, stratul de ozon, apoi chiar 


atmosfera terestră în totalitatea ei reprezintă un obstacol 

redutabil în calea radiațiilor cosmice. Prin ionizarea ei (ciocnirea 
cu moleculele de aer) se produce o dispersie, un fenomen de 
împrăştiere, cât şi o amortizare până la absorbție a acestor 
radiaţii. Aşa încât per total, tot ce e viu se află la adăpost în 
această privinţă. 

Este adevărat că Terra ar fi vulnerabilă, de ex. la 
explozia unei supernove aflate la numai 100 de ani-lumină. 
Energia degajată ar nimici fără nici un fel de probleme tot ce 
este viu de pe planeta noastră. Însă o asemenea influiență n-ar 
putea ţine de previziunile artei astrologiei. La fel s-ar putea 
afirma şi despre ciocnirea galaxiei noastre cu galaxia 
Andromeda, ori transformarea Soarelui într-o gigantică roşie, ori 
răcirea miezului Pământului, ori apariţia unei găuri negre în 
vecinătatea noastră galactică sau coliziunea cu un asteroid 
gigant sau orice altă catastrofă cosmică imaginabilă în acest 
stadiu al cunoaşterii. Astrologia este neputincioasă când vine 
vorba despre realitate, nu există nici o influiență fizică a 
planetelor şi stelelor care să ne determine destinele. Sau dacă 
există, atunci această influiență este neglijabilă. 

Dacă influienţa fizică a planetelor şi stelelor este 
neglijabilă, înseamnă că avem o influiență neglijabilă şi la nivel 
chimic, deci şi biologic, atunci prin ce altceva poate astrologia 


să se impună în faţa astronomiei? 

Reîncarnarea 


Să presupunem că îmi dau obştescul sfârşit. La căpătâiul 
meu rudele, care abia aşteaptă să mă moştenească, varsă 
multe lacrimi de crocodil. În momentul morţii, sufletul meu, 
o entitate diafană, eterică, dar ipotetică, se detaşează de trup. 
În conformitate cu religia budistă, în acel moment, după ce 
mă văd pe mine ca trup, întins pe patul de moarte, nu realizez 
că am murit şi sunt mirat de adunarea de la căpătâiul meu 
care plânge fără motiv. Încerc apoi să comunic cu ei, dar văd 
că nu sunt auzit. Realizez că s-a întâmplat ceva, ceva ciudat şi 
atunci începe poate cea mai interesantă şi importantă 


experienţă din viaţă, viaţa de dincolo de viaţă. 


După hoinăreli prin locurile unde am trăit, rememorez 
viaţa-mi trecută, clipă cu clipă, într-o eternitate de-o clipă, mă 
minunez de toate astea, mă deplasez instantaneu dintr-un loc 
într-altul, oricât de depărtat ar fi el, pot trece prin pereții 
caselor, mă minunez încontinuu, sunt un martor mut şi 
invizibil la viaţa ce continuă în lumea celor vii, dar de astă 
dată fără mine... Şi asta timp de 49 de zile. Creştinii 
postulează aici un termen mai optimist, 40 de zile. După acest 


interval de timp, de hoinăreală, se deschide de la sine un soi 

de cale de acces către lumea cealaltă. Lumea cealaltă, un fel 
de spațiu paralel, nevăzut, nebănuit pentru cei vii, arată la 
început ca un tunel întunecat la capătul căruia se vede o 
luminiţă. Mă deplasez, parcă fără voie, atras de acea luminiță 
şi treptat-treptat aceasta creşte în dimensiuni până când 
disting o sferă mare, de regulă colorată într-una din 
următoarele culori: roşie, galbenă, albastră, verde sau violetă- 


corespunzătoare culorilor aurei mele, sufletul. 


Urmează apoi judecata. O entitate din lumină, un alt 
suflet, care posedă în forma ei plasmatică, autoorganizată, 
organe de simţ, inteligenţă, memorie şi ce-i mai surprinzător, 
abilitatea de a-mi răscoli trecutul, îmi expune faptele, cu 
accent pe cele negative. Vorbeşte şi se comportă, în general, 
cu intenţia vădită de a mă determina să părăsesc singur acel 


loc, în care, nedemnul de mine, nu are ce căuta. 


Într-o străfulgerare îmi cântăresc şansele în minte. Dacă 
plec va reîncepe hoinăreala nevăzută, nebănuită în lumea pe 
care tocmai am părăsit-o, în lumea cea prea familiară a celor 
vii. Dacă nu plec, căci am puterea să rezist şi, ce e mai 
important, dacă înţeleg că acea entitate e la fel ca mine şi prin 
urmare nu are ce-mi face, nefiind alcătuită din carne şi oase, 
atunci, zic budiştii, sunt salvat. Rămân aici, veşnic, sau, mă 
rog, atât cât doresc, şi am rezolvat cea mai importantă 

problemă a vieţii de dincolo. lată-mă rezident pe termen 
nedeterminat al raiului, al Nirvanei. Dar... căci mereu există 
un dar...dacă nu sunt dorit aici, mai bine să-mi văd de drum, 


oricare ar fi el. 


Zis şi făcut, îmi asum toate riscurile şi părăsesc acele 
locuri prematur, încă înainte de a le cunoaşte. Într-un răstimp 
nedefinit iată că încep și problemele. Simt că mi se apropie 
sfârşitul, a doua moarte, cea a sufletului. Materia ezoterică 
din care sunt alcătuit, nefiind din carne şi oase are nevoie de 
o energie asemănătoare cu a sa pentru a putea supraviețui. ŞI, 
în cazul ăsta, nu am prea multe opțiuni. Una ar fi ca la 
următoarea deschidere a porții dintre cele două lumi să ajung 
în Nirvana, să rămân acolo şi gata: problema s-a rezolvat 
definitiv şi irevocabil. Acolo timpul nu există, materia din 
care sunt alcătuit supravieţuieşte o veșnicie (traducerea fizică 
ar fi că pot rezona cu frecvenţa fundamentală a vidului 
cuantic). Totul e să înţeleg o dată pentru totdeauna că treaba 
asta depinde de mine, “cunoaşterea mă va elibera”, trebuie să 
le înțeleg pe toate aşa cum sunt, nu cum sunt prezentate de 
entităţile luminoase, ostile mie, care nu mă vor acolo. Astea 
nu ştiu decât să trombonească chestiile lor religioase, bune 
pentru a manipula pe cei slabi de înger. Mă rog, e posibil să 


aibe chiar și o putere asupra mea, chiar dacă nu fizică, 

bănuiesc că dacă ar primi pe toată lumea acolo, fără a fi 
îndeplinite niște condiții minime, ar duce la haos. Nu ştiu. 


Cunoaşterea mă va elibera. 


Altă opţiune ar fi furtul de energie trebuincioasă mie de 
la cei vii, plante, animale, oameni, toate fiind făcute la fel, 
având suflet, corp astral, materie bioplasmatică, sau cum vreți 
să-l spuneți. Acuma treaba asta pare că nu e prea bună. Furi- 
furi dar trebuie să o faci cu cap. O dată cu ea, energia 
respectivă îmi poate introduce în propriul corp astral și 
energie negativă, amintiri, fapte, întâmplări neplăcute etc., 
care vor deveni bagajul meu sufletesc, la propriu, de atunci 
înainte. Unde mai pui că uneori există şi posibilitatea de a fi 
supus, fără voie, şi unui proces de exorcizare, foarte, foarte 
neplăcut. Dacă e să iei în serios toate bazaconiile religioase 


cu care încearcă să te sperie nişte neavizați. Mă rog. 


Aşa încât mă văd nevoit să trec la următoarea opţiune. Să 
caut pe cineva, tot un suflet vagabond, la fel, sau aproape la 
fel cu mine din punct de vedere energetic. Şi, nici una, nici 
două, să fac o comuniune cu el, fie că vrea, fie că nu. Astfel, 
energia comună ne va ajunge la amândoi, nu se ştie cât timp. 
Dar ce te faci când acea energie, care ca orice formă de 
energie se consumă, nefiind un perpetuum mobile, se 
împuținează în cele din urmă? Umbra morţii iar se face 

simțită şi în numele supraviețuirii şi al instinctului de 
conservare (surprinzător prezent şi în suflet) trebuie luate 
măsuri grabnice şi drastice. Încă o comuniune. Şi apoi? Apoi 


tot aşa şi iar așa până...cine ştie?...la sfântul aşteaptă... 


Nu este o soluţie viabilă, asta e evident. Şi uite-aşa 
ajungem la ceea ce ne doare pe toți, ultima soluţie (a nu se 
citi soluția finală), reîncarnarea. Ca ultimă soluţie este foarte 
recomandată, chiar şi încurajată ca şi cum ar fi cea dintâi, în 
viziunea budiştilor. Motivația este de o simplitate dezarmantă. 
Dacă n-am fost primit în Nirvana din prima, a doua sau a nu 
ştiu câta incercare, înseamnă că sunt impur, am multe păcate, 
ale mele şi mai cu seamă ale înaintaşilor mei, de care trebuie 
să mă purific. Cum? Printr-un şir, greu de înţeles, de 


reîncarnări. 


Experții în materie nu lasă lucrurile în suspans și dau și 
soluţia practică în sensul acesta. Eu, ca suflet, am puterea să- 
mi văd atât trecutul cât şi viitorul și trebuie să mă folosesc de 
acest atu. Tot ce am de făcut este să urmăresc un cuplu la 
“lucru”. Un cuplu care-mi convine, de ex. nişte oameni 
înstăriți ca să-mi asigur și eu traiul viitor. Apoi, la momentul 
culminant, dacă vreau să fiu băiat în viaţa viitoare intru în 
femeie (la locul fecundării, este limpede ca bună-ziua, pentru 
a aștepta fecundarea și eventual a mai trage câte un “şut” în 


sai 


coada spermatozoizilor leneşi) sau viceversa. Dacă vreau să 
fiu fată în viaţa viitoare trebuie să intru în bărbat (şi să aştept 


pe “ţeavă” apăsarea de “trăgaci” finală). Descurajator. 


Dacă mi se pare prea complicat protocolul şi cu sorți 
mici de izbândă, nu e nici o problemă. Trebuie să aplic planul 
B. Cine zice că e musai să te reîncarnezi om? Am la 
dispoziție o grămadă de posibilităţi ca animal sau plantă. Ca 
plantă, sigur, e cam dificil de stabilit un modus operandi, însă 
ca animal pare şi mai dificil. Mai ales la cele cu împerecheri 
multiple. În cazul acesta se pare că aş fi condamnat să fiu 
veșnic de sex masculin. E şi asta o consolare. Atâta deranj, și 


pentru ce? Totuşi, parcă e mai bine să te reîncarnezi om, nu? 


Lăsând gluma la o parte, chestia asta cu reîncarnarea ca 
soluţie a tuturor soluțiilor pentru purificare şi întru nemurirea 
sufletului, mi se pare o gogoriță religioasă de toată 
splendoarea. Întâi pentru că prin soluţia aceasta, după mine, 
nu s-ar obține nici un fel de purificare reîncarnându-te pe o 
scară evolutivă inferioară. Apoi există riscul ca sufletul tău să 
ajungă în timp să fie transformat după noile tipare trupeşti pe 
care le animă. Asta înseamnă că viitoarele reîncarnări vor fi 
eminamente compromise. Apoi reîncarnarea este totuşi un 


proces conştient, care presupune o anumită cunoaştere, dacă 


A 


nu chiar inteligenţă. Ca atare numai oamenii ar putea-o face. 


Dar nici aşa lucrurile nu stau prea bine. 


O consecință imediată a ei ar fi că marea majoritate a 
oamenilor s-ar reîncarna, numai o mână de aleși ar fi 
exceptaţi de la această regulă, ei reușind să nu mai reia ciclul 
reîncarnărilor deoarece nu mai au ce desăvârși. Sufletul lor, 
curat ca lacrima, se încadrează în standardele de calitate în 
vigoare în Nirvana și faptul în sine nu poate fi decât 


îmbucurător. Pentru ele. Pentru ceilalți mai va. 


Dacă se reîncarnează atât de mulți asta înseamnă că, în 
condițiile în care natalitatea a depăşit totdeauna mortalitatea, 
global vorbind, există un surplus de suflete care nu-și 
justifică proveniența. Partizanii ideii au o explicaţie și pentru 
această situație spinoasă. Excedentul de suflete provine din 
alte lumi locuite din univers. Mă rog, de parcă la ei n-ar 
exista aceeaşi problemă. Lor şi nu numai lor le propunem 
următorul experiment mintal. Să vedem, cu ochiul profanului, 


modul cum se realizează clonarea. 


Se ia un ovul de la o femelă oarecare și se extrage 
nucleul acestei celule. De la o celulă oarecare a celui/celei ce 
urmează a fi clonat/ă, alta decât un spermatozoid, se extrage 
nucleul. Noul nucleu se introduce în ovul şi asta nu e tot. 


Acum, ca să se realizeze totuşi o “sudare” a noului nucleu la 

o celulă străină, să se realizeze un soi de fecundare artificială, 
se recurge la o chestie genială. Se aplică un curent electric 
slab ovulului cu nucleu străin. Nucleul “prinde” la noua sa 
celulă, cu tot cu care implantată apoi unei mame purtătoare 
(de preferat totuşi cea căreia i s-a prelevat ovulul), nu are 


decât să aștepte timpul necesar până la naștere. 


Se zice că animalul (în particular poate fi şi unul rațional) 
clonat astfel este identic din punct de vedere genetic cu 
donatorul nucleului implantat. Dar nu este aşa deoarece în 
ovul mai există gene materne în afara nucleului îndepărtat. 
Există în mitocondrii, niște formaţiuni celulare localizate în 


afara nucleului. 


Puteţi acum să vă imaginati această operaţiune făcută la 
nesfârşit. Ea va decurge după aceeaşi paşi. Cine o va face va 
avea, sper, surpriza să constate că nici măcar o dată acel ovul 
nu s-a “fecundat” de la sine sau cu ajutorul vreunui suflet 
rătăcitor dornic să se purifice. Va trebui totdeauna aplicat 


acel câmp electric slab, din exterior. 


Iată, vor spune iar partizanii ideii de reîncarnare, de unde 
şi excedentul de suflete. Dacă fiecare suflet are în alcătuirea 
sa şi ceva ce ar aduce a câmp electric slab, atunci care ar fi 
problema? E posibil ca în momentul conceperii viitorului 


copil sufletul doritor de reîncarnare și purificare să poată 

“fecunda” ovulul prin propriul său câmp electric. E o situaţie 
ipotetică, vom răspunde noi, dar până una-alta spermatozoizii 
au aici un rol determinant. Altminteri n-ar mai exista 


fecundare în eprubetă. 


Să nu fim înţeleşi greşit, noi nu dorim să discredităm 
ideea de reîncarnare, ea rămâne o posibilitate teoretică până 
la proba practică, intenționăm în demersul de față doar să 
excludem găselnița religioasă a reîncarnărilor succesive 


pentru purificare. 


Că o clonă are suflet, în accepțiunea celor ce cred în el, 
asta e limpede, altminteri n-ar mai fi vie. Atunci unde 
sălăşluieşte adevărul? Cea mai dificilă întrebare din viața 
noastră. Ne putem însă consola cu gândul că-i vom afla 
răspunsul după moarte. Sau nu i-l vom afla deloc atunci, 
nefiind în stare. Rămâne doar posibilitatea de a afla în timpul 


vieţii... 

Perpetuum mobile 


Nu există. Primul principiu al termodinamicii este foarte 
explicit în acest sens. Poate şi din această cauză au existat, şi 
probabil vor mai exista, tentative de a găsi cazuri particulare, 
excepții de la acest principiu. Şi asta dintr-o sumară 
înțelegere a lui. Datorită faptului că acest principiu se referă 
la căldură şi nu este un principiu general al fizicii, care să se 
refere și la mecanică și la electricitate etc., acesta este poate şi 
motivul care-i animă pe unii pentru a găsi o cale de eludare a 


lui. 


Această cale, din păcate, nu există. Energia, de orice tip 
ar fi ea, nu se transformă integral într-un tip de energie dorit, 
mai există inevitabil și pierderi, transformări în alte tipuri de 
energie care se opun scopului propus. Aşa stau lucrurile în 
natură. Nu se pot evita pierderile de energie, de vreme ce nu 
putem realiza sisteme fizice perfect închise, care să nu fie 
influiențate de mediul exterior sau să nu influiențeze mediul 


exterior. 


Pentru o mai bună înţelegere să exemplificăm printr-o 
serie de experimente mentale, metoda preferată a lui Einstein. 


Să pornim de la observaţia că, într-un mediu vidat, variația 

impulsului se conservă. În condiţiile atracției terestre, într-un 
tub din sticlă, vidat, o pană va cădea la fel de repede ca și o 
piatră. La fel stau lucrurile şi cu viteza, aceasta se conservă în 
vid. În absenţa frecărilor, un tren imaginar rulează printr-un 
tunel vidat, pe pernă magnetică, cu aceeaşi viteză inițială, în 
condițiile în care lipseşte oricare altă perturbaţie care să-i 
schimbe această stare de mișcare. E suficient un singur 
impuls, cel iniţial, şi trenul va putea rula un timp nedefinit, 
mare, dacă mișcarea se face în linie dreaptă. Bineînţeles, în 
realitate nu poate exista o asemenea situație. Apar inevitabil 
şi porțiuni de drum curbe, atât în plan orizontal cât şi vertical, 
care îi vor încetini mișcarea. Apoi, perna magnetică, în pofida 
a ceea ce s-ar putea crede, ar fi ea însăşi o sursă de frecări. 


Dar să nu anticipăm. 


Punând acum cap la cap toate aceste experimente 
mentale ne putem imagina dispozitivul nostru, pe care 
intenționăm să-l perfecționăm până ajunge un perpetuum 
mobile, ca fiind asemănător cu tubul lui Newton. În acest tub 
vidat, închis la ambele capete, s-a atins anterior un înalt grad 
de vid. Ne asigurăm astfel că prezumtivul corp care se va 
putea mişca liber în tub să aibe o frecare neglijabilă cu aerul. 
Trebuie să ne gândim chiar la un vid apropiat de vidul cosmic. 


Adică un vid pe care nu-l putem altfel obține decât în vidul 


57 


cosmic, deschizând tubul în spațiul extraterestru şi apoi 
închizându-l la loc, nu înainte însă de a introduce în tub şi 
corpul care se va mişca liber în interior. Astfel, frecarea cu 


aerul va fi zero, în interiorul tubului. 


După această operațiune imaginară să revenim pe 
Pământ şi să imprimăm o mişcare corpului din tub. Să 
admitem că acest corp este o sferă metalică. După 
imprimarea mișcării, prin aplecare verticală, aducem tubul la 
orizontală. Sfera se va mişca de câteva ori de la un capăt la 


celălalt al tubului, după care mișcarea va înceta. 


Problema aici e că există încă frecare. Frecarea bilei cu 
peretele tubului pe care rulează, să admitem pentru început. 
Cum rezolvăm problema? Simplu. Dacă ţinem seama de 
faptul că forța de frecare este proporțională cu forța de 
apăsare normală, şi deci cu greutatea bilei, atunci nu avem de 
făcut altceva decât să ne întoarcem în spaţiul cosmic, în 
condiții de imponderabilitate, pentru ca greutatea bilei să 


dispară. 


Acum nu vom mai putea porni mişcarea oscilatorie a 
bilei prin punere pe verticală a tubului. Conceptele de 
verticală, orizontală dispar în condiții de imponderabilitate. 
Mişcăm puţin tubul astfel încât bila (inertă) să lovească unul 


din capetele lui. Acum putem face apel la principiul acțiunii 

şi reacţiunii. Un corp care se loveşte de un alt corp, fix, 
ricoşează din acesta cu o viteză egală și de sens opus mișcării 
iniţiale. Cel puţin aceasta este teoria. În realitate însă, energia 
cinetică a capătului tubului se transferă, dar nu integral, bilei. 
Mai apare, prin ciocnire, o energie de deformație care se 
manifestă şi asupra capătului tubului şi asupra bilei. 
Rezultatul va fi, chiar şi după un du-te-vino foarte îndelungat, 
o încetinire treptată, până la oprire, a bilei în tub. Trebuie să 


eliminăm deci şi această pierdere de energie prin ciocnire. 


Soluția ar fi magnetizarea uniformă a capetelor tubului şi 
a bilei. Problema care apare aici este realizarea unei 
magnetizări aproape perfecte a bilei, jumătate de sferă să fie 
într-un sens și cealaltă jumătate în sensul opus. În afară de 
aceasta, dimensiunile ei trebuie să fie alese de aşa manieră 
încât să fie respinsă la capetele tubului. Practic este imposibil 
ca bila, la capete şi pe traseu, să nu se rotească aleatoriu. Să 
admitem că nu se rotește prin practicarea unor protuberanţe la 
ecuatorul bilei, protuberanţe care culisează pe nişte canale ale 
tubului. În felul acesta se asigură respingerea la capete, dar 
apare problema contactului pe culisă. Presupunând că şi aici 
pierderile de energie ar putea fi prevenite printr-un contact 


magnetic în culisă, se pare că am rezolvat definitiv problema. 

Însă nu trebuie să ne îmbătăm cu apă rece. Radiațiile 
cosmice transformă materialele din care sunt confecționate 
bila, capetele tubului şi culisele, aşa încât acestea se pot 
demagnetiza în timp. O cutie groasă din plumb, care să 
protejeze tubul, i-ar asigura sistemului nostru o funcţionare 
perpetuă? Sau nu? Mai este frigul cosmic la care materialele 
devin casante, răcirea universului datorită expansiunii, 
moartea Soarelui peste 5 miliarde de ani, prin explozie, 
ciocnirea galaxiei noastre cu galaxia Andromeda, asteroizii, 
cometele, praful cosmic, acceleraţia mică, suplimentară, către 
Soare, care acţionează asupra tuturor corpurilor... Acestea și 
o mulțime de alte motive să credem că dispozitivul nostru, 
chiar dacă va avea o durată foarte mare de funcționare, 


această durată va fi limitată. 


Cutia din plumb conţinând tubul nu reprezintă un sistem 
fizic închis, fără nici un fel de legătură cu exteriorul. Un 
sistem închis reprezintă doar o abstracţiune, ceva care nu se 
întâlneşte în natură. Prin urmare pot apărea pierderi de 
energie printr-o mie şi una de căi. Dacă dorim să obturăm 
aceste căi nu facem altceva decât să creăm altele. Şi tot aşa. 
În final nu avem încotro și trebuie să recunoaștem 
valabilitatea principiului fundamental al termodinamicii. Şi, 


eventual, să postulăm generalitatea lui asupra întregii fizici, 

în următoarea formă: “ Legile fizicii nu permit realizarea unui 


perpetuum mobile”, ca un principiu universal. 

Clonarea umană 


Să ne imaginăm că trăim într-o lume bizară. Mergând pe 
stradă ne putem întâlni la tot pasul cu Hitler, cu Stalin sau cu 
orice personalitate istorică de bun sau rău augur dorim. La o 


primă vedere ar fi înfricoşător. Dar numai la o primă vedere. 


Dacă ne gândim la faptul că doar condiţiile sociale pot 
activa o predispoziţie genetică putem fi liniștiți. Condiţiile 
sociale care au înlesnit preluarea puterii de către naziști în 
Germania interbelică nu se mai pot reproduce, oricât am dori. 


Istoria nu se repetă, în pofida faptului că mulți cred contrariul. 


Şi-apoi fiecare individ are personalitatea sa, care nu este 
un dat genetic, ci se modelează cu timpul funcție de 
experienţa de viaţă, bagajul de cunoştinţe, sistemul propriu de 
valori, contactul cu ceilalți. Temperamentul şi caracterul sunt 
nişte consecinţe ale zestrei genetice, însă acestea pot fi ținute 


sub controlul conștiinței, educaţiei, sancţiunilor societății. 


Predispoziţii genetice avem cu toţii. Dar nu toți ajungem, 
de exemplu, fumători sau beţivi dacă suntem anxioși, 
depresivi sau labili psihic. Condiţiile în care trăim, modelele 
pe care le avem în familie sau societate ne pot influiența și 


determina să o luăm pe o cale sau pe alta. 

Apoi toate acestea se brodesc cumva în creierul nostru cu 
concepţia despre lume şi viaţă care se formează în mod unic, 
totul pe fondul memoriei care reprezintă însăşi viaţa noastră. 
Un Hitler fără memoria lui Hitler e un individ oarecare, cu 
niscai apucături artistice, cu flatulență, înclinații mistice şi 
tendințe maniacale. Şi cam atât. Un individ aproape banal, 
strivit de măreția lumii și a ambițiilor sale de lider. Unde mai 
pui că durata de viaţă a unui asemenea individ ar fi drastic 


diminuată datorită renumelui prost al celui al cărui clonă este. 


Dincolo de aceste aspecte nu se întrevede defel utilitatea 
practică a creării unei astfel de clone. Putem replica oameni 
geniali sau cu calități de excepţie, asta ar fi mult mai util 
decât să clonăm psihopaţi. Însă fără o canalizare, o 
monitorizare atentă a calităţilor lor, lăsaţi de izbelişte, precum 
obișnuieşte societatea să procedeze cu indivizii săi, dintr-o 
sută de Einstein poate doar unul, printr-o întâmplare fericită, 
ar reuși să confirme măcar cu 1% zestrea genetică a ilustrului 
său model. În general, lupta pentru supravieţuire este un 
factor care frânează dezvoltarea intelectuală a unui om, nu o 


favorizează. 


In ceea ce priveşte clonarea pentru transplantul de 
organe, această chestiune ţine totuşi de unele aspecte morale. 
O ființă umană rămâne totuși o ființă umană. N-o putem trata 

ca pe un cobai sau ca pe un obiect oarecare de care ne servim 
şi când nu mai este de trebuinţă îl aruncăm. Altminteri riscăm 


să fim noi înşine aruncaţi la groapa de gunoi a istoriei. 


O soluție mult mai eficientă în privința organelor de 
schimb ar fi, desigur, celulele stem. Este şi direcția urmată de 
ştiinţa oficială în aceste vremuri. Suntem cu toții optimişti 
vis-â-vis de rapidele progrese înregistrate pe această direcție 
şi curând se vor înregistra progrese mai remarcabile decât 


cele, deosebite, din prezent. 


Ce-a fost întâi: oul sau găina? 

O dilemă filozofică veche, ale cărei origini sunt pierdute 
în negura timpului. Într-adevăr, la o primă vedere nu putem 
stabili o relaţie de cauzalitate între cele două concepte. În 
fizică evenimentul cauză precede evenimentul efect. Legile 
fizicii sunt guvernate de așa-zisul principiu al cauzalității, 
care postulează că intervalul de timp în care s-a produs 
evenimentul cauză trebuie să fie anterior intervalului de timp 
în care s-a produs evenimentul efect. Toată gândirea noastră 
este structurată pe această schemă. Nu putem concepe lumea 


altfel decât o înlănțuire de cauze şi efecte ale lor. 


Însă, aplicând acest principiu problemei noastre avem o 
dilemă. Nu ştim care este cauza şi care efectul. Situaţia este 
asemănătoare cu cea din fizică în care, datorită vitezelor 
extraordinar de mari la care se petrec fenomenele, nu se pot 
stabili relaţii de cauzalitate. Este binecunoscut faptul că 
variația unui câmp electric generează o variație de câmp 
magnetic, şi invers. Ei bine, deşi în acest caz se poate stabili 
cauza și efectul, în cazul propagării unei perturbații 
electromagnetice, o undă, cauza şi efectul nu se mai pot 
decela. Şi asta pentru că aceste câmpuri se propagă cu viteza 
luminii. Nu se poate stabili exact care variaţie a cărui câmp o 


generează pe cealaltă. Propagarea se face ca un tot unitar, cu 

aceeași viteză, în care câmpurile implicate se regenerează 


reciproc. 


Acesta ar fi rezultatul dacă am aplica aici o gândire 
convențională, localizată la momentul propagării. Dacă însă 
vom muta sistemul de referință, observatorul, la momentul 
generării undei, vom vedea că situația se schimbă. Generarea 
undei n-ar mai fi posibilă fără trecerea unui curent electric 
prin circuitul oscilant care o crează. Deci câmpul electric pare 
a avea întâietate, el este cauza, cauza generării undei. Cu 
toate acestea trebuie să recunoaștem că pe mai departe 
gândirea aceasta deterministă nu ne mai poate fi de nici un 
folos. La momentul propagării undei nu mai știm care câmp îl 


generează pe celalălt. 


Revenind acum la problema noastră, chiar dacă ea nu are 
nici o legătură cu fizica, vedem că ne aflăm într-o situaţie 
similară. Ne aflăm în situația precedentă în care eram un 
observator care se deplasează o dată cu unda. Trebuie, aşadar, 
să facem cumva să ne alegem alt referenţial. Şi, ca şi în cazul 
undei electromagnetice, să vedem care e cauza care a generat 
problema. În situaţia noastră trebuie să ne deplasăm cumva la 


un timp anterior existenţei acestei probleme. 


Transpusă în termeni filozofici dilema noastră, în loc de: 


“ce-a fost întâi: oul sau găina?”, ar suna: “creaționism sau 

evoluționism?”. Nu există o corespondență biunivocă între 
aceşti termeni: conceptului de ou nu-i corespunde conceptul 
de creaționism sau evoluționism. La fel, conceptul de găina 
nu poate fi asociat cu conceptele de creaţionism sau 
evoluționism. Rezolvarea dilemei presupune deci stabilirea 


unei corespondențe între aceste concepte. 


Din punct de vedere creaţionist putem spune, fără putință 
de tăgadă, că mai întâi şi mai întâi a fost, bineînţeles, găina. 
Găina, creată împreună cu toate celelalte animale, acum vreo 
10.000 de ani (în conformitate cu biblia), nu explică totuși 
zestrea genetică, comună, cu reptilele şi celelalte păsări. 
Fiecare individ din regnul animal are o mulțime de gene 
inactive, ancestrale, activate doar la nevoie, când crează 


adaptabilitate pentru supraviețuire, moștenite de la antecesori. 


Acesta este argumentul forte care pledează în favoarea oului, 
al evoluţionismului. Din punct de vedere evoluționist, întâi a 
fost deci oul. Din care ou, prin mutații genetice succesive (de 
la reptile la păsări şi pe mai departe) a ieşit găina, grosso 
modo. Desigur, lucrurile nu s-au petrecut întocmai aşa. 
Trebuie să se înțeleagă doar că găinile au evoluat din reptile 
prin mutaţiile genetice survenite la indivizi diferiți, care au 
evoluat tot prin mutaţiile inerente create de condițiile de 
supraviețuire, prin înmulțire, prin ouă. 

Deci, la întrebarea: “ce-a fost întâi, oul sau găina””, 
putem răspunde fără echivoc: oul. Evoluţionismul este un 
instrument de cunoaștere științifică, creaționismul este doar o 


poveste. 


Dispersia luminii 

Este fenomenul fizic prin care un mediu dispersiv, prin 
care se propagă un fascicul luminos, face ca la ieșirea din 
acel mediu lumina să se comporte diferit ca la intrare. Anume, 
diferitele componente ala spectrului să se propage sub 
unghiuri diferite. Cu alte cuvinte, un observator aflat la 
ieşirea din mediul dispersiv va vedea o lumină colorată diferit 
funcție de unghiul din care priveşte, deşi la intrare fasciculul 
luminos era alb. Fenomenul se observă mai cu seamă într-un 


mediu dispersiv constituit dintr-o prismă din sticlă. 


Particulele din care este constituită lumina, fotonii, la 
ciocnirea cu atomii mediului dispersiv, sunt împrăștiați sub 
unghiuri diferite. Fiecărui unghi îi corespunde o anumită 
energie şi lungime de undă, intuitiv unui unghi mai mare, 
deci unui drum optic mai mare, îi va corespunde o lungime 


de undă mai mare, o deplasare spre roșu mai mare. 


Dispersia luminii se poate observa şi în aer. Mai exact, 
în atmosfera terestră.  Aflate la unghiuri diferite pe bolta 
cerească stelele şi Luna, la fel şi Soarele, vor apărea în culori 
diferite. Însă totdeauna în apropierea orizontului vor apărea 
mai roşii decât au fost când erau poziţionate pe boltă undeva 
mai sus. Intuitiv, ne putem imagina deplasarea spre roşu în 
direcțiile unde atmosfera se îngroașă, către orizont. Astfel, 
drumul parcurs de fasciculul luminos, să zicem că provine de 

la o stea, este mai mare. lar un drum mai mare va fi parcurs 


cu o lungime de undă mai mare. 


Fenomenul de dispersie este propriu întregului spectru 
electromagnetic. El pare mai pregnant în cazul luminii 
vizibile pentru că este mai uşor de observat. Dar asta nu 
înseamnă că este caracteristic numai luminii vizibile. 
Fenomenul de împrăştiere, de întârziere a radiațiilor 
electromagnetice există şi la radiațiile gama, la ultraviolete, la 
radiațiile X. Dar este cu atât mai pregnant cu cât energia 


fasciculului electromagnetic incident este mai mică. 


Pentru radiațiile din partea superioară a spectrului, care 
au energii mari, unghiurile dispersive sunt foarte mici 
comparativ cu cele ale radiațiilor electromagnetice din partea 
inferioară a spectrului. Din punctul nostru de vedere aceasta 
reprezintă o mare problemă pentru astronomia în infraroșu și 
radioastronomie. Sursele detectate pot fi localizate mai 
aproape sau mai departe decât sunt în realitate, şi concluziile 
trase despre ele să fie eronate. E suficient un nor de praf 
cosmic, nu atât de campact ca să nu permită propagarea prin 
el, care să se interpună pe traseul de la sursă la observator, 
pentru ca acesta din urmă să tragă o altă concluzie. Apoi, 
microundele și undele radio pot fi împrăștiate total, 
observatorul neprimind nici un semnal de la sursă. 

Dispersia în partea superioară a spectrului 
electromagnetic se poate pune mai bine în evidență folosind 
drept mediu dispersiv o atmosferă ionizată (în particular 
poate fi o plasmă). Unghiurile de dispersie sunt mai mari, 
astfel încât s-ar putea obține, cel puţin la nivel intuitiv, de 
exemplu, ca radiația ultravioletă să devină vizibilă sau 
radiația X să devină ultravioletă. Mediul ionizat este un 
mediu puternic dispersiv. Cu cât este mai ionizat cu atât el 
devine mai opac, mai absorbant pentru radiațiile de energie 


mică, apropiată de energia sa. 


În schimb, pentru radiaţiile de energie mare, mediul 
ionizat acționează ca un obstacol care poate fi trecut doar cu 
o “cheltuială” mare de energie. La ieșire radiaţia este de 
nerecunoscut. Pentru astronomia energiilor înalte această 
dispersie nu poate fi decât malefică, o altă sursă de informaţii 


eronate. 


Pentru regnul viu însă, nu poate fi decât benefică. 
Întâlnim o astfel de protecţie în jurul Pământului, ionosfera, 
partea superioară a atmosferei, puternic ionizată. Ea ar fi mai 
eficientă cu cât ar fi mai densă şi mai ionizată. Dar se pare că 
natura îşi crează singură echilibrul. lonosfera este formată de 
radiațiile cosmice. Cu cât acestea sunt mai intense cu atât 
ionizarea este mai mare. Astfel, se crează o barieră cât de 

intensă este nevoie şi de câte ori este nevoie. Nu ajunge la sol 
decât o radiaţie aflată în nişte limite energetice nepericuloase 
pentru viaţă. Asta, bineînţeles, după ce a mai trecut și prin 


alte filtre. 


Viteza radială a galaxiilor 

Este vorba despre rotația proprie a galaxiilor în jurul 
centrelor lor. Este un mister care nedumereşte şi în ziua de 
azi comunitatea oamenilor de ştiinţă. Pe scurt, galaxiile se 
rotesc de așa manieră încât aceste formațiuni stelare se 
comportă per ansamblu ca şi când ar fi niște corpuri rigide. 
Mecanica newtoniană prevede că ele trebuie să se rotească 
precum nişte fluide vâscoase, mai repede către centru şi din 
ce în ce mai lent către margini. Totuşi, mecanica newtoniană 


îşi pierde valabilitatea aici. 


S-au căutat felurite explicaţii acestui fenomen. În prezent 
există două curente de opinie. Primul se referă la existența 
unei așa-zise materii întunecate, ipotetice, exotice, care e ca 
un liant pentru galaxii, exercitând și o acceleraţie orientată 


către centru care are drept rezultat rotația observată. 


Al doilea curent de opinie se referă la așa-zisa teorie a 
dinamicii newtoniene modificate. Potrivit acesteia legea 
dinamicii newtoniene este cea cunoscută şi consacrată, la 
accelerații mari, în schimb, când se trece în regimul 


accelerațiilor mici, această lege nu mai este valabilă. 


Ambele teorii reuşesc să explice rotația galaxiilor însă 
fiecare are hibele sale. Teoria dinamicii newtoniene 
modificate este o teorie efectivă, se bazează doar pe 


observaţii. Nu poate fi dedusă dintr-o teorie mai generală, ca 

un caz particular, așa cum ar fi şi normal. Este doar o teorie 
care poate fi construită pentru a explica nişte fenomene 
observate. Nu are nici o bază fizică şi previziunile pe care le 
generează pot fi explicate mai simplu în cadrul teoriei 


materiei întunecate. 


În ceea ce priveşte această teorie, şi ea pare lipsită de o 
bază fizică. Materia întunecată e o invenție, ceva ce se 
întâlneşte , nu se ştie de ce, doar la mare distanță de centrul 
galaxiilor și este folosită doar din acelaşi motiv: să explice 


nişte observații experimentale. 


În prezent pare a fi teoria cu cei mai mulţi adepţi, chiar 
dacă se completează reciproc cu teoria dinamicii newtoniene 
modificate şi de multe ori una din ele serveşte drept bază de 
comparaţie celeilalte pentru a valida nişte rezultate 


observaționale. 


Dar oare acestea sunt singurele moduri în care putem 
explica rotația galaxiilor? Se pare că nu. Se poate imagina și 
o altă cauză din care o galaxie să se comporte în rotația sa ca 
un corp rigid. Explicaţia se bazează pe următorul fenomen: 
un corp masiv în rotație “trage” spaţiul înconjurător după sine. 
Această “tragere” se manifestă doar la rotație, nu şi la 
revoluţie. Cu alte cuvinte spaţiul se comportă ca un fluid cu o 


anumită vâscozitate, ipotetică, de parcă ar exista o frecare 

între el şi corpul în rotaţie, şi i s-ar imprima spaţiului prin 
acea frecare mișcarea corpului care se roteşte. In realitate 
spațiul nu se roteşte la fel ca şi corpul însă realizează o 


torsiune, un început de rotaţie, un început de vârtej. 


Această torsiune se manifestă doar la rotație. Dacă ne 
imaginăm 0 galaxie care are o anumită revoluţie în jurul 
centrului ei, această mişcare nu poate torsiona spațiul în 
direcţia mișcării. Într-adevăr, spaţiul se comportă ca şi cum el 
însuși ar imprima viteza de revoluţie stelelor în jurul centrului 
comun, dar această mişcare nu este nicidecum generată de 
corpurile care o execută căci acestea sunt prea îndepărtate 


între ele. 


Explicația mișcării galaxiei ar trebui căutată în centrul ei. 
Acolo pare că mişcarea de revoluţie a galaxiei este generată 
ca un tot, de parcă ar fi un corp rigid. De fapt fenomenul de 
tragere a spaţiului după un corp rotitor este cu atât mai 
accentuat cu cât acel corp are o masă mai mare. Dacă în 
centrul galaxiei ar exista o gaură neagră supermasivă Kerr 
(care se roteşte), atunci lucrurile par a se clarifica. Ipoteza ar 
fi perfect îndreptățită deoarece o formațiune stelară în 
revoluţie ar putea lua naştere din explozia unei găuri negre și 
apoi din acreţia unui nor primordial aflat în rotație. Treptat, 
gaura neagră de la centru s-ar mări şi atunci aceasta ar putea 


15 


antrena întreg spaţiul galaxiei într-o revoluţie lentă, uniformă, 
la fel cu cea observată experimental. Este, desigur, o opinie 


personală. 


Un efect al acestei mişcări este că în timp ea se modifică. 
Gaura neagră Kerr, prin acumulare treptată de material stelar, 
își mărește masa. lar tragerea spațiului este mai pregnantă. 
Rezultatul va fi o mărire a vitezei radiale a galaxiei, care cu 


timpul va duce la o instabilitate a acesteia. 


Cunoaşterea viitorului 

Cunoașterea viitorului înainte de a se produce este 
imposibilă. Cel puţin aceasta este prima impresie, una logică 
şi de bun-simţ. Să fie oare aşa? La o primă vedere 
caracterizarea timpului în trecut, prezent şi viitor este una 
foarte relativă. Trecutul este timpul petrecut deja, cu 
evenimente cunoscute, imuabile, de neschimbat. Prezentul, în 
schimb, este o iluzie. Cu fiecare clipă trecută intrăm în viitor, 
asfel încât prezentul pare că nu există. Există doar trecutul, 
cunoscut, şi viitorul, probabil. Astfel, viitorul imediat pare 
uşor de cunoscut, însă noi îl cunoaştem doar prin prisma 
trecutului imediat. Dată fiind inexistența prezentului a 


dispărut graniţa dintre trecut şi viitor. 


Însă lucrurile stau altfel dacă ne referim la viitorul mai 
îndepărtat, altul decât clipa imediat prezentă, iluzorie. Pe 
termen scurt, mediu și lung predicția viitorului pare, dacă nu 
o treabă foarte grea, atunci una imposibilă. Totuşi, în această 
privinţă putem prevedea viitorul. În cazul în care legile 
naturii au o formă matematică simplă, deterministă, a devenit 
o rutină practic previziunea cu mare precizie a unor 


evenimente viitoare, mai mult sau mai puţin îndepărtate. 


Şi în cazul în care legile naturii nu sunt scrise sub o 
formă deterministă ci probabilistică, cum este mecanica 
cuantică, avem o precizie mare a previziunii. Din cauza 


], 


faptului că numărul variabilelor de care depind mărimile 
fizice este relativ redus, de regulă două, legile matematice au 
o formă simplă şi atunci cunoaşterea unor fenomene la care 


fac ele referire poate fi foarte bine prezisă pentru viitor. 


Nu la fel stau lucrurile în cazul în care producerea unui 
fenomen, a unui eveniment, depinde de un număr mare de 
variabile. Descrierea lui matematică în termeni determinişti 
este imposibilă. lar descrierea în termeni probabilistici este 
foarte complicată de multitudinea variabilelor. Legile fizicii 
sunt simple nu din considerente matematice, strict teoretice, 
cât mai ales din considerente experimentale, practice. Din 
punct de vedere experimental, deterministic, de exemplu, nu 
poți stabili cu o clasă mare de precizie decât evoluția unei 
mărimi fizice funcție de alta. Din acest punct de vedere a fost 
imperativă apariția constantelor de proporționalitate în fizică. 
Când avem mai mult de două marimi fizice variabile ale 
căror legături trebuie studiate experimental, lucrurile se 
complică, mai cu seamă când o parte din ele nu pot fi 
menținute constante pe parcursul experimentului. 
Determinismul se pierde, legile se scriu altfel matematic, nu 
se mai știe care e cauza și care efectul. Tot universul 


conceptual valabil până atunci nu mai este valabil. 

Este desigur limpede faptul că a se opera apoi cu aşa 
ceva în ştiinţă este dacă nu complet nepractic atunci o mare 
pierdere de timp. Din acest motiv se preferă exprimări simple, 


pentru că pot fi verificate experimental. 


Ținând seama de considerentele anterioare este clar că 
problema cunoaşterii viitorului când avem multe variabile 
este o chestie science fiction. Mai mult decât atât, pe termen 
lung, probabilitățile scad și se modifică, iar cu fiecare 
variabilă în plus introdusă în calcul, se produce un haos şi 
mai mare. Căci, de fapt, asta și descriu matematic, o stare de 


haos. 


Că mai există și stări particulare ale haosului, de ordine, 
asta e indiscutabil, e fapt cunoscut. Discutabil e însă faptul că 
le putem noi găsi, defini şi descrie în cazul de faţă. Evoluţia 
unui sistem, să zicem societatea umană, cu câteva miliarde de 
variabile, cu câteva tendinţe care mai restrâng probabilitățile, 
să zicem mărirea entropiei sistemului (diversificarea 
producţiei, lupta pentru supravieţuire), e practic, actualmente, 
imposibil de prevăzut chiar şi probabilistic. Şi asta pentru că 
suntem matematic incapabili, apoi suntem practic incapabili 
să prevedem evenimente hotărâtoare pentru evoluția viitoare 
a sistemului. Cum au fost de pildă, apariția automobilului, 
avionului, calculatorului electronic, internetului etc. Care va 

fi prețul petrolului peste 5 ani, când se vor termina rezervele 
de petrol, când va fi asasinat alt președinte american, când se 
va produce următorul cutremur devastator în Japonia, 
impactul cu un asteroid etc., sunt cu siguranță nişte 


evenimente care nu pot fi prevăzute. 


Deci, cunoaşterea viitorului pe această cale este 


imposibilă. 


Călătoriile în timp 

O altă cale, de astă dată ipotetică, pentru a cunoaște 
viitorul, este, desigur, călătoria în timp. Posibilitatea 
înfăptuirii ei se leagă, după singurele date “experimentale” pe 
care le avem la ora actuală, de viziuni, premoniţii, vise 
premonitorii. Profeţii vechiului testament, Nostradamus, 
figuri proeminente ale istoriei în jurul cărora s-au creat religii, 
sfinți, asceți, există multe exemple în această direcție. Dar 
oare au reușit ei să cunoască viitorul, aşa cum, la prima 
vedere, s-ar putea crede? Să vedem care este părerea 


psihologiei şi a psihiatriei. 


Persoanele care au viziuni au de fapt halucinații, sunt 
persoane psihotice sau perfect sănătoase. Aceste persoane, în 
timpul episoadelor psihotice, nu mai fac deosebirea dintre vis 
şi realitate. Halucinațiile pot fi trăite şi de persoane perfect 
sănătoase din punct de vedere psihiatric, în condiţii extreme. 
Când se roagă, când sunt sub influiența unor substanţe 
psihotrope, când n-au dormit o perioadă mare de timp, când 
sunt slăbite fizic şi prin înfometare, torturi sau când sunt în 
camere total izolate senzorial. Halucinaţiile mai apar la febră, 
la plictiseală, în situaţii repetitive (aceeaşi rugăciune, şofatul 


noaptea), în prezenţa luminilor intermitente. 

Omul crede că sursa imageriei este mediul extern, când 
în realitate o bună parte din ce vede este creația minții lui 
obosite. O minte obosită care pare că doarme în timp ce se 
luptă să rămână în stare de trezie. Imaginile realității se 
suprapun peste imaginile izvorâte din inconştient (ca expresii 
ale unor dorințe refulate, amintiri recente, temeri-Freud). 
Subiectul se află exact în starea alfa, starea celor hipnotizați, 
nu doarme, dar ar dori să doarmă, este extenuat, voinţa îl 
sileşte să rămână treaz şi creierul său reacționează ca atare. 


Subiectul practic visează cu ochii deschişi. 


O altă stare, apropiată de cea discutată anterior, este 
starea hipnagogică. Starea de trecere de la veghe la somn. 
Omul încearcă să doarmă, are ochii închişi. În această stare 
apar visele hipnagogice, care practic, au aceleaşi caracteristici 
cu cele avute cu ochii deschişi, cu halucinațiile. Deosebirea e 
că le avem cu toţii, cu ochii închişi, când suntem aproape de 
somn. Imaginile realităţii nu se mai suprapun peste imaginile 
create de inconştient, predomină amintirile recente laolaltă cu 
temerile, dorințele, problemele care ne-au preocupat în ziua 


anterioară. Când acest tumult încetează, am adormit. 


La trezire apar alte visuri, cele hipnopompice. Inainte de 
deşteptarea completă, să zicem atunci când suntem obişnuiţi 
să ne trezim la o anumită oră şi dormim mai mult, se pare că 

creierul ne-o ia înainte. Obişnuit să devină activ, conştient, să 
lucreze de la o anumită oră, creierul își intensifică activitatea 
înaintea trezirii corpului. Rezultă aceste vise hipnopompice, 
în care predomină imaginile sugerate de realitatea exterioară, 


împreună cu dorinţele, grijile zilei etc. 


Visele  hipnagogice şi cele  hipnopompice sunt 
conștientizate ca având o sursă internă. Omul știe că visează 
(până la un punct) şi o parte din ele pot fi ținute minte la 


trezire. 


Revenind la subiectul nostru, să presupunem că visăm cu 
ochii deschişi sau închiși, ne aflăm aşadar într-una din 
situaţiile discutate mai sus. În acest timp reuşim, nu se ştie 
cum, să călătorim în viitor. Cum reuşim acum, la trezirea 
completă, dacă ne mai amintim ceva, să deosebim imaginile 
din viitor care sunt amestecate cu cele create de mintea 
noastră? Nu cred că este posibil. Ca dovadă e faptul că, 
invariabil, ne dăm seama că am avut un vis premonitoriu 
despre un eveniment sau altul abia după ce acesta s-a petrecut. 
Prin urmare nu putem fi niciodată preveniţi în vis că se va 
întâmpla ceva, pentru că, de fapt, nu ştim ce se va întâmpla și 
nici când se va întâmpla. Aflăm abia după ce se va întâmpla 


în realitate. 

Ca atare nici o profeție nu are valoare, indiferent cine o 
face, pentru că nu poate fi exactă. Nici măcar Nostradamus, 
care pare a fi fost cel mai dotat profet, nu a emis vreo profeție 
clară, care să poată fi înțeleasă înainte ca evenimentul să se 
producă. Totul e interpretabil în fel şi chip, confuz, arată 
exact ca un vis. ŞI când te gândeşti că pe asta se bazează un 
întreg sistem de religii îți vine parcă să-i dai dreptate lui Jung. 
EI definea religia ca o psihoză în masă. De fapt Dumnezeu s- 
a aflat întotdeauna acolo unde nu exista cunoaștere. 
Inventarea lui a fost, dacă vreţi, o tentativă de cunoaștere, cea 
mai comodă. I s-a pus pe seamă tot necunoscutul, chiar dacă 
pe măsura trecerii timpului cunoașterea a câștigat mult teren 
în faţa lui. Rămâne în continuare ultima speranţă a celor slabi, 
pe care teama de moarte îi determină inconștient să se 
comporte așa, să devină religioşi şi să se alieze cu cel mai 
tare din câţi există. Sentimentul religios de aici îşi trage 


izvoarele şi este, fără doar şi poate, o nevroză. 


Călătoria în timp, așa cum o vedem la televizor, este, 
fără îndoială, o utopie. Întâi de toate, pentru că ştiinţa actuală 
nu are deloc date faptice precum că aşa ceva ar fi posibil. 
Timpul fizic, măsurat ca interval, este o expresie a mişcării şi 
este indisolubil legat de spaţiu. Teoria relativității 


demonstrează că intervalul de timp poate fi doar dilatat sau 

comprimat, funcție de mișcarea față de sistemul de referință. 
Atât şi nimic mai mult. Pe când o călătorie în timp presupune 
cu totul altceva. Presupune existența aşa-ziselor bucle 
temporale. O buclă temporală te duce din prezent în viitor, 
apoi din viitor în trecut şi din trecut înapoi în prezent. Sau 
invers, din trecut în viitor şi-apoi înapoi în prezent. O altă 
reprezentare a buclelor temporale este o suită de întâmplări 
aproape identice, care se repetă de câteva ori, fie ele din viitor 


sau din trecut. 


Existența buclelor temporale este pur teoretică iar 
probabilitatea apariţiei lor în realitate este aproape nulă (după 


cum a demonstrat S. Hawking). 


Posibilitatea efectuării unei călătorii în timp este legată, 
după părerea mea, de două aspecte importante. Întâi ar fi 
viteza luminii. O călătorie în trecut ar presupune depăşirea 
acestui prag natural. Dacă informaţia l-ar putea depăşi, după 
unele interpretări moderne ale unor experimente 
revoluționare, materia în nici un caz nu poate. Nu se cunoaște 
în natură nici o excepție, nici o particulă materială (fermion) 
care să ajungă la viteza luminii, nicidecum să o depăşească. 
În laborator, viteza luminii e improbabil de atins, deoarece 
există un prag, apropiat de ea, de la care energia particulei 
devine infinită iar pentru a o accelera în continuare ne trebuie 

o energie şi mai mare, teoretic infinită. Apoi, chiar dacă am 
depăşi acel prag, apar riscuri foarte mari din altă parte. 
Practic, particula în mişcare este o gaură neagră în miniatură, 
care în lipsa controlului, la impact ar putea crea o gaură 


neagră statică. 


În afară de toate acestea, problema vitezei luminii nu 
rezolvă chestiunea călătoriei în timp din simplul motiv că 
apropierea de ea nu face decât să mărească intervalul de timp 
măsurat de observator. Cu alte cuvinte, timpul s-ar scurge 
mai greu la observator. Şi atât. Cineva venit din sistemul de 
referință în mișcare ar putea zice că a făcut o călătorie în 
viitorul observatorului. O călătorie fără întoarcere. Deci, 


practic, nu a călătorit defel. 


La valori ce depăşesc viteza luminii (imposibil) ar apărea 
un timp imaginar care, printr-o interpretare optimistă ar putea 
fi considerat trecut. Sau viitorul celuilalt observator, aflat în 
timpul imaginar. Intervalul de timp s-ar micşora pentru unul 
ŞI s-ar mări pentru altul, dar revenirea la timpul iniţial n-ar 
mai fi nicicum posibilă, neexistând aici nimic asemănător 


unei bucle temporale. 


Apoi, posibilitatea efectuării unei călătorii în timp este 
legată de existența uneia sau unor dimensiuni temporale 


suplimentare. În acea dimensiune sau în acele dimensiuni să 

se efectueze călătoria temporală propriu-zisă pentru a se 
reveni în cele din urmă în timpul normal, de unde s-a plecat. 
Teoria universurilor paralele este, dacă vreţi, mai potrivită în 
acest sens, însă şi acestei teorii trebuie să i se facă 
modificările de rigoare pentru a se potrivi cumva scopului 


efectuării unei călătorii în timp. 


Ideea universurilor paralele, o generalizare bazată pe 
interpretarea lui Everett a mecanicii cuantice, este o idee 
fantezistă. Cu fiecare decizie sau acţiune a noastră universul 
se multiplică astfel încât ar putea exista o infinitate de 
universuri în care noi am avea existenţe de sine stătătoare, alt 
destin, în care am trăi într-o altă lume, foarte diferită de cea 
în care trăim, atât în trecutul nostru, modificabil, cât şi în 
viitorul nostru, într-o infinitate de variante, sunt câteva 


exemple care vorbesc de la sine. 


Dacă ar fi să adaptăm această idee necesităților unei 
călătorii în timp atunci ar trebui să facem următoarele 
modificări. Întâi să considerăm că trecutul este cunoscut și nu 
mai poate fi modificat. Multitudinea universurilor paralele, 
fiecare cu timpul său, s-ar referi deci numai la viitor. Apoi, 
toate aceste universuri, universul trecutului şi cele ale 
viitorului să nu fie universuri reale, ci doar virtuale. În acest 
caz am putea avea o reprezentare a condiţiilor în care să se 

poată face o călătorie în timp. Viitorul n-ar putea fi niciodată 
cunoscut cu precizie, ci doar variante ale lui, din moment ce 
nu am putea “vizita” decât un singur univers o dată. ŞI chiar 
de ar fi posibilă “vizitarea” mai multor universuri simultan, 
numărul lor extrem de mare, practic infinit, ar face practic 
imposibilă o cunoaştere exactă, pentru care ar fi necesară 
“vizitarea” tuturor universurilor. Trecutul ar fi imuabil, dat, 
de neschimbat, ar fi, dacă vreţi, un film al tuturor 
evenimentelor trecute. Dacă spaţiul fizic ar putea fi conceput 
ca un mediu de înregistrare, în care să se imortalizeze toate 
evenimentele trecute, am putea avea o imagine a trecutului. 
Viitorul, la rându-i, ar fi tot de neschimbat, fiind vorba de 
universuri virtuale, nu reale. Așa încât, în final, am putea 


cunoaște exact doar trecutul, nu și viitorul. 


Totuşi, rămâne de rezolvat cea mai importantă problemă: 
care este modalitatea practică de a accesa aceste universuri? 
Să fie doar viteza luminii rezolvarea? Dacă gândurile noastre 
se deplasează cu viteza luminii (să le considerăm un soi de 
unde electromagnetice) atunci am putea fi şi aici, în universul 
nostru, şi în viitor în același interval temporal. Am putea deci 
vizualiza o variantă sau mai multe variante de viitor, după 


care ne-am putea întoarce în universul nostru. 

Dacă gândurile noastre n-ar fi un soi de unde 
electromagnetice, ci ceva mult mai complicat de atât (cum 
arată unele experimente), şi s-ar putea propaga în spațiul fizic 
cu viteze superluminice, atunci am putea călători în trecut. L- 
am putea cunoaşte aşa cum este, sau nu. Aflaţi în starea alfa, 
de semitrezie, şi într-un caz și în celălalt, imaginile viitorului 


sau ale trecutului s-ar suprapune peste creaţiile minţii noastre. 


În concluzie, e posibilă o călătorie în timp de felul celor 
văzute la tv. ? O călătorie propriu-zis fizică în viitor sau 
trecut în condiții asemănătoare? Dacă ar fi vorba doar de 
viteza luminii, ca în cazul gândurilor, atunci nu. Materia nu 
poate atinge viteza luminii sau mai mult de atât, ci doar 


informaţia. 


Dacă ar exista și alte mijloace, în afara călătoriei cu 
viteza luminii, de a accesa acele universuri paralele, şi asta 
doar în eventualitatea existenţei lor concrete, atunci ar fi 
posibil “transportul” materiei acolo. Mă gândesc la gravitație. 


Dar este doar o ipoteză. 

Viaţa de după moarte 


Există mai multe tendinţe în prezent în vederea amânării 
morții la un termen nedefinit. Deşi este o idee absurdă, pentru 
că omul se supune și el, la fel ca oricare ființă vie, legilor 
naturii, posibilitatea construirii unui perpetuum mobile este 
practic nulă, există clarvăzători care sunt de altă părere. Ei 
văd rezolvarea acestei probleme prin folosirea unor “piese de 
schimb”, biologice sau nu, prin inginerie genetică, sport, 
armonie cu universul, rugăciune etc. Rezultatele se văd şi ele, 
sunt cele așteptate, dar nu de către ei. Încercarea moarte n-are, 


nu-i așa, mai cu seamă când miza este atât de mare. 


De parcă nici un efort în acest sens n-ar fi îndeajuns, a 
mai apărut, în anii '60, o idee absurdă, care pare a fi, în 
viziunea partizanilor săi, o ultimă speranță. Este vorba de 
criogenia cadavrelor. După ce-şi dau obştescul sfârşit 
corpurile sunt îngheţate, în ideea că în viitor, după ce ştiinţa 
va fi rezolvat şi problema învierii unui trup mort de când hăul, 


vor fi dezgheţate şi readuse la viaţă. 


In această ordine de idei cadavrul este golit de sânge şi 
umplut cu un lichid conservant şi crioprotector. Se ştie că apa, 


prin înghețare, îşi mărește volumul, fenomen care are drept 

consecință distrugerea ţesuturilor. Acesta e rolul lichidului 
crioprotector, însă problema este doar pe “jumătate” 
rezolvată. După înghețarea cadavrului la temperatura azotului 
lichid şi punerea lui la păstrare, acesta poate aştepta mult și 
bine progresele ştiinţei din viitor pentru că tot nu se va 
întâmpla nimic spectaculos. Întâi pentru că trupul uman este 
constituit în proporţie de peste 80% din apă. Înlocuirea 
sângelui este doar o mică parte a problemei. La un corp 
cântărind 80 de kg, după înlocuirea sângelui ar mai fi de 
înlocuit încă vreo 50 de litri de apă care se găseşte în formă 


legată în piele, muşchi, organe, limfă etc. 


Apoi pentru că o dată ce s-a oprit din funcționare, un 
sistem atât de complex cum este corpul uman, nu va mai 
putea fi pus în funcțiune decât ca un sistem simplu, sub 
respirație artificială. Creierul, dacă este privat de oxigen mai 
mult de 5 minute, nu mai poate fi resuscitat. Există şi excepții, 
desigur, pe aceste excepții se bazează partizanii ideii, însă 
excepţiile doar întăresc regula. Chiar dacă creierul este 
înghețat înainte de expirarea celor 5 minute, fiind înghețat 
deci când este încă viu, ca în cazul unor operaţii pe creier 
care au durat şi peste 70 de minute, sau în cazul unui japonez 
înghețat și resuscitat după 24 de zile, nu cred că un om 


oarecare poate fi resuscitat după ani şi ani. Este o perioadă 

prea mare de timp în care creierul este privat de oxigen. Chiar 
şi în condițiile în care acesta, pe tot parcursul înghețării, să 
zicem că ar putea fi alimentat cu oxigen, îngheţat fiind și deci 
nefuncțional, acesta ar fi practic mort. lar la resuscitare, 
presupunând că oxigenul rămas în creier l-ar putea 


“reaprinde”, leziunile provocate de îngheț ar fi ireversibile. 


Bineînţeles, aceasta ar fi rezolvarea cea mai complicată a 
problemei prelungirii vieţii. Rezolvarea cea mai simplă ar fi, 
desigur, dacă ar exista sufletul. Acea entitate energetică, o 
dublură a noastră, cu autonomie senzorială şi inteligență 
proprii. Nu neg existenţa lui, însă e foarte improbabilă 
existența unei asemenea entităţi superioare oricărei forme de 
viață ce se cunoaşte la ora actuală. Să nu fie nevoie să te 
hrănești, să dormi, să te înmulțeşti, să trăieşti fără apă în orice 
condiții climaterice, cred că acesta ar fi un ideal de viață 


pentru fiecare. Cât de puţin ar ţine ea şi tot ar fi ceva. 


Ideea de suflet a apărut pentru prima oară în filozofie 
datorită lui Platon, deși are rădăcini mai vechi, în religie. Nu 
este singura lui greşeală. Platon încerca, printre altele, să 
explice anumite proprietăţi ale corpului uman prin simpla 
concretizare a lor, în interiorul sau în exteriorul lui. Deci 
ideile nu veneau din creier ci de undeva din afară, din lumea 
ideilor. Culorile, în schimb, nu veneau din afară ci dinăuntru. 

Aici trebuie să recunoaștem că Platon a nimerit-o. Cu 
explicația viului însă ilustrul filozof se apropie foarte mult de 
o credință religioasă. Omul este viu şi atât timp cât se află în 
această stare trebuie să existe ceva care-l animă şi care-l 
părăseşte când nu mai este viu, ceva înlăuntrul lui. Şi acel 
ceva, numit suflet, o idee tulburătoare trebuie să recunoaştem, 
a cunoscut ulterior o evoluție spectaculoasă în toate poveștile 
în care a fost implicat, atât filozofice cât şi religioase. Este 
suficient să ne gândim la rai sau iad ca să ne facem o părere. 
Iadul, inexistent la unele religii, mai puţin drastice cu 
enoriaşii lor, o idee absurdă, instrument de manipulare sau 
tentativă naivă de cunoaștere, pare într-adevăr o poveste 
cusută cu aţă... neagră. Să plăteşti o eternitate pentru o 
greşeală de moment, să condamni leul pentru că e leu şi se 
hrănește cu antilope, metaforic vorbind, după ce tu l-ai creat 
aşa. Să creezi un loc unde-s adunaţi toți nelegiuiții de-a valma, 
criminalii laoalaltă cu hoţii, iar scăparea lor să vină ori de la 
rugăciunile de pe lumea asta, ori de aiurea. În condiţiile în 
care sufletul nu poate fi chinuit prin metodele prin care am 


chinui un trup, putem fi oarecum liniștiți. 


La polul opus, raiul, un loc spre care, după unele religii, 


pot tinde toți, şi buni şi răi, depinde de fiecare cum ajunge 

acolo. E un fel de selecţie naturală, o speranță în plus pentru 


mulți, însă nimic sigur pentru alții. 


Toate ar fi bune și frumoase dacă ar exista sufletul. Însă 
dovezile despre existenţa lui, după cunoştinţa noastră, nu sunt 
credibile. Aşa-zisa aură, văzută în fotografia Kuirlian, nu 
reprezintă o dovadă a existenţei sufletului. Şi pietrele pot 
avea aure energetice, orice e organic, viu sau mort, sau 
anorganic, atunci când este supus unui câmp electric de 
intensitate mare şi de frecvență mare și apoi fotografiat, apare 
înconjurat de o aură energetică. Aceasta se datorează 
câmpului electric indus în obiectul sau subiectul ce urmează a 
fi fotografiat, peste care se suprapune şi electricitatea din 
mediul înconjurător. Noi fotografiem apoi descărcările 
electrice dinspre mediul înconjurător spre corp sau invers. 
Nimic spectaculos în asta. Nimic magic, fabulos, mistic, e 


doar electricitate. 


Locul fotografiei Kirlian poate fi luat însă de altceva. 
Câţiva entuziaşti suporteri ai ideii de aură energetică au reușit 
să fotografieze ceva cu care se poate chiar identifica, o 
descărcare în plasmă produsă de câmpul electric uman. 
Acesta este o realitate fizică. Are însă valori mici, o 
componentă continuă, joasă, şi o componentă oscilatorie, de 
aproape 500 hertzi. Singura diferență însă, dintre un om viu și 

unul mort e, descoperirea lui Pasteur, polarizarea acestui 
câmp. La cei veşnic adormiți câmpul electric mai dăinuie 
încă vreo trei zile, într-o formă nepolarizată. La cei vii acest 
câmp e numai în formă polarizată. În jurul acestui câmp 
polarizat se desfăşoară toată activitatea celulară, inclusiv 
regenerarea. De exemplu, datorită acestui câmp vor “şti” 
celulele pielii să se multiplice într-un ritm mai alert într-o 
zonă a corpului în care ne-am rănit. Să punem acum semnul 
de egalitate între acest câmp electric și suflet pare a fi o 
treabă cam pripită. Acest câmp nu poate avea o existență 
proprie, autonomă. E doar generat de corp, deşi pare că, 
invers, câmpul guvernează corpul. E același câmp care-i 
trebuie unui nucleu clonat pentru a fuziona cu celula mamă. 
Câmp pe care îl furnizăm noi, din exterior, pentru a porni 
funcționarea sistemului. Faptul că e un câmp și nu un suflet 
ce urmează a se reîncarna, pledează în favoarea noastră. O 
dată pornit sistemul va fi capabil să-și creeze singur câmpul 
polarizat de care are nevoie. Când nu mai este capabil de a-l 
crea survine moartea. lar moartea va surveni când sistemul 
complex cu autoorganizare care este organismul uman nu va 


mai putea produce mai multă energie decât consumă. 


Doar povestea celor 21 de grame pare să pledeze în 


favoarea existenţei sufletului. Dacă punem pe un cântar 

potrivit corpul unui muribund înainte și după ce-şi dă 
obştescul sfârşit obținem o diferență care se situează în jurul 
acestor 21 de grame. E cea ce a făcut un medic suedez pe la 
începutul secolului 20. Se pare că “ultima suflare”, aerul 
expirat din plămâni în momentul morții, a golirii aproape 
complete a plămânilor, nu poate fi în aceeași cantitate la toți 
oamenii. Însă nici depolarizarea câmpului electric, produsă în 
același moment, nu explică acelaşi deficit. Desigur, ne putem 
gândi la înmulțirea bacteriilor care produc putrefacția, dar 
această înmulțire este semnificativă mai târziu şi nu apare atât 
de brusc. Realitatea acestor 21 de grame este un mister, 


deocamdată. 


În aceeași ordine de idei ar mai fi de menţionat poveştile 
celor ce au trăit o experiență în apropierea morții, cum sunt 
generic denumite trăirile celor care au revenit la viaţă, în 
special după un stop cardiac (40% din cazurile de stop 
cardiac). Din celelelalte cazuri, nimic. (Ce ne putem imagina? 
Numai cei ce mor în urma unui stop cardiac ajung “dincolo”?) 
Chiar dacă seamănă între ele, până la un anumit punct, şi sunt 
independente de mediul cultural în care au trăit cei ce le-au 
avut, aceste poveşti pot fi puse pe seama retrăirii unor 
experiențe comune. După Carl Sagan, tunelul întunecat 


luminat la capăt reprezintă doar retrăirea experienței nașterii. 

Iar restul poate fi creația minţii fiecăruia, o minte care, aflată 
încă înaintea expirării celor 5 minute fatale, poate crea visuri 
asemănătoare celor hipnagogice. Astfel, raiul sau iadul 
fiecăruia se rezumă doar la drumul până acolo, la 
rememorarea vieții trecute, la întâlniri cu cei dragi care au 
murit înainte, sau dimpotrivă, la retrăirea unor experiențe 


traumatizante, deopotrivă cu crearea altora noi. 


În parte retrăit, rememorat, în parte creat de fiecare 
dintre noi în felul propriu, drumul până “acolo” pare a fi 
perceput ca o realitate exterioară. Dar este o realitate virtuală, 
generată în interiorul creierului fiecăruia. Un soi de vis 
hipnagogic sau chiar o halucinație, pentru că înaintea morții 
aportul de oxigen către creier este sistat, iar în absența 


oxigenului apar halucinaţiile. 


Un loc aparte aici îl ocupă cazurile de multiplicare a 
eului. Subiecții susțin că s-au privit pe masa de operaţii, au 
plutit pe coridoarele spitalului iar, ceea ce e și mai șocant, 
când s-au trezit au descris cu lux de amănunte detalii, 
întâmplări, conversații, atât din sala de operații cât și din 
locuri mai mult sau mai puţin apropiate. Poate fi explicat 
acest fenomen în alt context decât cel al sufletului care s-a 


desprins de trup şi călătoreşte hai-hui? 


97 


De exemplu, eu când visez, sau mai bine zis când mă 
visez, e ca şi când aș fi treaz. Văd totul prin ochii mei, sunt 
observator şi participant la evenimente, exact ca atunci când 
aş fi în stare de trezie. Am un singur eu, exist doar aşa cum 
mă văd prin ochii mei în realitate. Dacă aş mai avea un eu, 
atunci m-aş putea visa altfel. Pe de o parte aș fi observatorul 
unor evenimente onirice și apoi aş fi şi participant distinct la 
ele, cu alte cuvinte m-aş visa pe mine așa cum mă văd alții, în 
același timp cum m-aş vedea eu, adică aş fi în dublu 
exemplar, și observator şi actor. Faptul că sunt observator 
denotă că visul e totuşi creația mea, în care apar şi eu, ca 
personalitate, personificat, ca participant, ca şi când ar fi visul 


altcuiva. 


Să fie aceasta explicaţia fenomenului de multiplicare a 
eului descris de cei care au revenit la “viaţă”? Posibil. Insă 


e 


numai în contextul în care subiectul s-a “visat” prin ochii 
celorlalți. Adică, în timpul cât a fost “plecat”, a avut un soi de 
vis în care au interferat elementele de realitate văzute de cei 
din jur. Asta presupune existența unui soi de unde cerebrale, 
asemănătoare undelor electromagnetice până la un punct, prin 
intermediul cărora informația poate circula liber de la un 


creier la altul, chiar și în condiţiile amintite anterior. Este, 


desigur, o speculație, însă aceasta poate explica toate 

experienţele de multiplicare a eului din apropierea morții, 
fără a mai lua în calcul şi ipoteza desprinderii de trup a aşa- 


zisului suflet. 

Secretul succesului 


V-aţi întrebat vreodată care este sectretul succesului? De 
ce X sau Y, deși nu au calităţi ieşite din comun, cunosc, 
uneori chiar şi peste noapte, un succes la care dvs. nici n-aţi 


îndrăzni să visați? 


Ei bine, probabil nici nu există un secret al succesului. Şi 
asta din pricina faptului că fiecare din cei ce l-au cunoscut a 
reuşit în felul său. În linii mari succesul se leagă de 
recunoașterea publică a sa. Şi această recunoaştere trebuie să 
fie făcută de cât mai mulţi oameni. Oamenii , în genere, nu se 
conduc după rațiune, ci după impresii, sentimente. Ca urmare, 
dacă dorim să avem succes, atunci trebuie să acționăm în 
această direcție. Să încercăm să manipulăm, într-o oarecare 
măsură, sentimentele oamenilor. Şi o afirm de parcă ar fi 
ceva foarte uşor. Pentru persoanele care au un fizic atrăgător, 
un fel de a fi agreabil, pentru persoanele sociabile, 
charismatice, reușita în viață pare şi este o chestiune de la 
sine înţeleasă. Se pot integra în orice colectiv, mai mic sau 
mai mare, sunt bine-văzuţi şi de la un punct contestaţi, li se 
acordă o atenție şi o importanță de multe ori 


supradimensionate în raport cu personalitatea lor obișnuită. 

Mai există şi cei cu caractere tari, oameni care fac lucruri 
sau fapte extraordinare. Ei reuşesc, cumva mai mult, să 


impresioneze, să manipuleze sentimentele semenilor lor. 


Apoi mai există moda. Crearea unei mode este un 
fenomen care ușurează mult succesul cuiva, prin ceea ce face 
acel cineva. Un produs de uz casnic, o carte, un film, un 
cântec etc. pot crea mode. În genere, în cadrul acestui 
fenomen psihologic al maselor, tendința apare brusc iar 
manipularea se face prin calitățile produsului. Dacă produsul 
place unui ins care poate apoi declanșa, prin imitație, prin 
dorința de a aparține unui grup, prin autoritate, printr-o 
superioritate de orice fel, tăvălugul, “nebunia”, “isteria” 


generală, atunci avem o modă. 


Imbucurător este faptul că acest fenomen social nu este 
de durată. Mai devreme sau mai târziu este înlocuită de o altă 


modă, canalizată pe o altă direcție. 


Apoi mai există poveștile. Pământul se învârte nu 
datorită dragostei, cum se zice, ci datorită banilor și 
poveştilor. De multe ori ceea ce face un om nu are nici o 
valoare în sine dacă rezultatele sale nu sunt acompaniate de 
către poveştile de rigoare. Poveştile despre el, ele în sine, sunt 
elementul manipulator. Astfel, duelul lui Galois, sau al lui 


Puşkin, urechea tăiată a lui Van Gogh, scaunul cu rotile al lui 

Hawking, surditatea lui Beethoven, pușca de vânătoare a lui 
Cobain, puşcăria pentru Landau sau Lie, boala lui Eminescu, 
moartea lui Socrate, homosexualitatea lui Da Vinci sau 
Ceaikovschi, şi exemplele pot continua încă 100 de pagini de 
aici încolo, sunt tot atâtea elemente care impresionează, care 
manipulează. Ele au o putere atât de mare încât uneori nu se 
manifestă deloc în timpul vieții celor care le-au trăit ci după 
ce aceştia au trecut în neființă. Poveştile sunt, de regulă, 
singurele elemente manipulatorii care asigură succesul 
postmortem. Să ne gândim doar la povestea lui Cristos şi am 


spus cam tot ce era de spus. 


Poveştile, creatoare de mode sau nu, dacă au în 
conținutul lor acel ceva unic care impresionează, chiar 
şochează, atunci succesul poate e mai aproape decât ne-am 
aştepta noi. Din acest motiv cinematografia şi literatura vor 
trece mereu înaintea științei, distracţia înaintea învățăturii, 
evoluționismul înaintea moralei, promisiunile electorale vor 
fi întotdeauna crezute, va exista Cartea Recordurilor, 
intreprinderi idioate, fără rost, oameni care vor ţine cu tot 
dinadinsul să facă ceva unic, să omoare un star pop sau un 
preşedinte, să mănânce râme sau să-şi bată cuie-n cap... Toţi 
caută, inconștient, acel element de unicitate prin care să 


ajungă, şi pe cât posibil să rămână, în atenția publică, într-o 

formă sau alta. Această căutare inconştientă e poate totuna cu 
dorința fiecăruia de a trăi şi după moarte, de a fi cumva 
prezenţi, ca individualitate care se luptă să se evidenţieze din 
colectivitate, într-o memorie colectivă scrisă, înregistrată 
cumva. Suntem de fapt nu cum ne vedem noi ci cum ne văd 
ceilalți. Suntem de fapt, în final, doar nişte poveşti despre noi. 
Iar care poveste impresionează mai mult, aceea se va impune 
celorlalte poveşti. E cumva un mare joc de noroc succesul 
dobândit pe această cale. Mai apropiat mai cu seamă de ruleta 


rusească decât de ruletă. Iar arbitrul e societatea. 

Teraformarea planetei Marte 


Când s-au descoperit canalele care brăzdau unele părți 
ale suprafeței planetei Marte, lumea ştiinţifică a fost cuprinsă de 
o  febrilitate fără precedent. Îndelung mediatizată, prin 
mijloacele specifice sfârșitului de secol 19 şi începutului de 
secol 20, existența lor părea că aduce un motiv de bucurie şi 
totodată unul de temere în rândul oamenilor. Dacă aceste canale 
sunt rezultatul eroziunii apei, atunci, de la apă până la viaţă şi de 
la viaţă până la viața inteligentă nu mai există decât nişte pași 
mici. Cel puţin în gândire. 

Dacă, dimpotrivă, acele canale nu sunt rezultatul 
eroziunii apei ci sunt chiar rezultatul intervenţiei acelor fiinţe 
inteligente, atunci ajungem invariabil la aceeaşi concluzie. Nu 
suntem singuri în univers. Este cea mai mare descoperire a 
tuturor timpurilor. 

Treptat, euforia aceasta s-a stins, observațiile ulterioare 
ale planetei roșii n-au confirmat nici o aşteptare. Dar nici n-au 
infirmat. Studiile științifice au mai temperat imaginaţia, a apărut 
ideea că, date fiind condițiile foarte vitrege de acolo, planeta 
Marte, dacă ar avea viaţă, atunci acea viaţă ar fi sub o formă 
rudimentară, nicidecum superior organizată. Faptul că Marte are 


o atmosferă rarefiată (cam 1% din atmosfera terestră), compusă 

în principal din dioxid de carbon, temperaturile variind de la - 
143 grade Celsius la poli, la 27 grade Celsius la ecuator, a cam 
pus la îndoială ideea existenței oricărei forme de viață 
inteligentă pe suprafața ei. 

Totuși, date fiind asemănările cu Terra și întâmplătoarea 
vecinătate, a apărut, prin anii '30, o altă idee, de astă dată în 
mediul literaturii SF. Ce-ar fi dacă am proceda la transformarea 
planetei Marte în intenţia de a o face locuibilă precum Terra. 
Este, ceea ce generic se va numi de atunci înainte, teraformarea 
planetei Marte. Fie că vom începe sau nu colonizarea sistemului 
solar cu Marte, fie din rațiuni de suprapopulare a Pământului, fie 
din raţiuni economice, e un experiment interesant şi un pas logic 
obligatoriu pentru viitorul speţei umane. 

Deşi a părut bizară la vremea apariţiei ei, ideea a început 
să fie tratată mai serios în mediile ştiinţifice în anii "60. Faptul 
că se credea că există apă submarțiană (cum se crede şi astăzi) și 
suficiente cantităţi de dioxid de carbon solid (zapadă carbonică) 
a condus la ideea că o primă etapă a teraformării planetei Marte 
ar fi încălzirea ei cu un gaz care produce efectul de seră, altul 
decât dioxidul de corbon. Prin încălzire dioxidul de carbon 
eliberat în atmosferă ar crea un efect suplimentar de seră, ceea 
ce ar conduce la o încălzire mai mare a planetei. Apoi, o dată cu 


încălzirea s-ar obține şi o densificare a atmosferei şi deci, de aici, 

ar decurge şi posibilitatea existenţei apei lichide. Apa lichidă nu 
poate exista pe suprafața planetei Marte deoarece presiunea 
atmosferică e prea scăzută. 

Următorul pas logic ar fi “exportul” de vegetaţie de pe 
Pământ. O dată ce avem apă lichidă, avem şi un circuit al apei 
pe Marte, vor exista și ploi, dacă există ploi solul acid se va 
transforma cu timpul. Nimic mai propice pentru seminţele aduse 
de pe Pământ, să încolţească şi să se dezvolte. Prin fotosinteză, o 
parte din dioxidul de carbon din atmosferă va fi înlocuit cu 
oxigen, iar oxigenul va conduce la o explozie a dezvoltării 
vegetației. Aşa încât, la un moment dat, dacă mai “exportăm” şi 
animale, vom avea un veritabil ecosistem pe Marte. Un sistem 
biologic, autoorganizat, în stare să se menţină şi să se dezvolte 
fără intervenția noastră. 

Iar de aici până la a ne muta în “casă nouă” nu e decât un 
alt pas mic pentru imaginație dar mare pentru întreaga umanitate. 
Beneficiile unei astfel de intreprinderi ar fi inimaginabile. 
Lăsând la o parte avantajele economice directe, dacă ne gândim 
doar la experienţa pe care am câștiga-o teraformând planeta 
Marte, în vederea unor operațiuni viitoare asemănătoare cu alte 
planete, şi tot ar merita această intreprindere toată atenţia noastră. 


Şi toţi banii. 

Cu toate acestea, studiile ulterioare au dovedit că 
mijloacele practice de a implementa această idee ne depăşesc cu 
mult posibilitățile tehnice şi economice actuale. Să luăm ca 
exemplu doar gazul de seră ce va fi folosit pentru încălzirea 
globală a planetei Marte. S-a stabilit, în urma unor experimente 
la scară redusă, că soluția optimă în acest sens ar fi gazul numit 
perfluorpropan. S-a calculat că necesarul de gaz ar fi de 26.000 
de ori mai mare pe Marte decât pentru a obţine efectele lui 
similare pe Pământ. Lucru imposibil de făcut cu mijloacele de 
transport interplanetar actuale. 

Va rămâne aşadar în sarcina viitorilor colonişti această 
operațiune. Să sintetizeze gazul la fața locului. Şi apoi va 
rămâne în sarcina generaţiilor de colonişti care le vor urma, 
multe la număr, definitivarea proiectului, în zeci, poate sute de 
ani. E o intreprindere cu termen de finalizare foarte lung. 

Ideea pare frumoasă dar...există şi aici un dar...oare, o 
dată finalizată, această lucrare va dăinui? Să luăm de pildă 
Pământul. Ce face ca el să găzduiască viața de atâta amar de 
vreme? Centurile Van Allen şi stratul de ozon, care sunt 
obstacole redutabile în calea radiației cosmice. Ce generează 
centurile Van Allen? Activitatea vulcanică a planetei noastre 


generează câmpul magnetic terestru. Fără el viaţa pe planeta 

noastră ar dispărea în câţiva ani, iar în absenţa stratului de ozon 
ar dispărea chiar şi mai repede. 

Are şi planeta Marte ceva asemănător? Nu. Cea mai 
mare parte din vulcanii ei s-au stins acum 3,5-1,8 miliarde de ani. 
Cele mai recente observaţii au datat că ultima erupție a avut loc 
în urmă cu 100 de milioane de ani. Că mai pot exista încă 
vulcani activi, asta doar observațiile viitoare o pot arăta. 

Chiar şi aşa, premizele studiului vulcanismului planetei 
Marte nu duc deloc la concluzii încurajatoare. Planeta roşie nu 
are plăci tectonice, așa cum are Pământul. Eu zic, o observație 
de bun-simţ, că dacă ar avea activitate vulcanică ar avea şi plăci 
tectonice. Tocmai lava este cea care, ieșind la suprafaţă, poate 
fragmenta crusta în bucăţi care apoi pot căpăta, datorită rotației 
planetei şi vulcanismului interior, mișcări proprii. 

Ori planeta Marte nu prezintă nici una din aceste 
caracteristici. Ne putem imagina acum că vulcanismul ei, dacă 
există, se produce doar sporadic, local, prin acumulări 
submarțiene mari şi cam atât. Insuficient pentru a genera un 
câmp magnetic (care nici n-a fost măcar observat în realitate) 
care să susțină viaţa. Şi insuficient pentru a se autoîntreține, ca 
pe Pământ. Pe planeta noastră, faptul că există plăci tectonice, 
uneori care alunecă unele sub altele, contribuie la 


autoîntreținerea  vulcanismului propriu. Plăcile care se 


108 


“scufundă” sunt consumate, topite în manta, reluând circuitul 
lavei şi întreținând astfel câmpul magnetic. Ori nici acest aspect 
nu s-a observat la planeta Marte. A teraforma planeta Marte este 
o lucrare care trebuie să includă și un scut care să apere viața, 
deci crearea tuturor condiţiilor care să permită vieții să se 
dezvolte. Însă, toate etapele anterioare par, nu-i aşa, o joacă de 
copii față de resuscitarea vulcanismului ei. Mai ales când nu ai 


de fapt ce resuscita. 

Formarea imaginilor multiple în oglindă 


Este un paradox al opticii şi apare într-un sistem de cel 
puţin două oglinzi care sunt înclinate unele față de altele cu 
unghiuri mai mici de 90 de grade. 

Să luăm de exemplu cazul cel mai simplu, când avem un 
sistem optic format din două oglinzi plane. Dacă aceste oglinzi 
sunt plasate astfel încât să facă între ele un unghi de 90 de grade, 
un obiect aflat între ele are o singură imagine pe fiecare oglindă. 
Dacă micşorăm unghiul dintre ele până la 60 de grade vom 
obţine 3 imagini pe fiecare oglindă. Un fenomen surprinzător 
datorat reflexiilor multiple (mai exact 3 reflexii). Fenomenul 
reflexiilor multiple devine mai pregnant atunci când micşorăm 
unghiul dintre ele până la zero. Apare o multitudine de imagini, 
teoretic o infinitate. Lumina deci se reflectă dintr-o oglindă într- 
alta de o infinitate de ori. În oricare dintre oglinzi vom avea 
reflexia imaginilor proprii în cealaltă oglindă. Între oglinzi am 
avea un fel de unde luminoase, staționare, fără rezonanță. Dar 
oare sunt imaginile o infinitate? 

Aşa s-ar părea la o primă vedere. De fapt, numărul 
imaginilor formate depinde de timpul de observare şi de spaţiul 
dintre oglinzi. Cu cât timpul de observare este mai mare atunci 


numărul reflexiilor dintre oglinzi este mai mare, se formează 

mai multe imagini, chiar dacă nu le vedem. Același fenomen 
apare şi în cazul în care spaţiul dintre oglinzi este mai mic. Așa 
încât, trăgând linie, putem afirma că numărul imaginilor dintre 
oglinzi, chiar dacă este foarte mare, este totuși finit. Însă dacă 
micşorăm cât se poate de mult distanța dintre ele și mărim 
timpul cât se produc reflexiile multiple, vom obține un număr 
infinit de imagini? 

Un număr foarte mare, da, dar totuşi finit. De la un punct 
încolo, cu fiecare ciocnire de pereţii oglinzilor, fasciculul 
luminos pierde din energie, micșorându-i-se frecvența de 
oscilație (şi deci mărindu-i-se lungimea de undă). Viteza nu i se 
modifică, viteza luminii fiind o constantă universală. E ca și 
cum oglinzile s-ar depărta abia perceptibil una de alta, iar spațiul 
dintre ele, mai mare, ar fi ocupat de o undă care se propagă cu 
aceeași viteză, însă e mai lăbărțată decât unda inițială. Aşa încât, 
după un număr mare de reflexii, lungimea de undă ar depăşi 
limita vizibilului. E şi ceea ce se petrece de fapt cu imaginile din 
oglinzi, la un moment dat devin invizibile, dar acest fenomen 
are loc nu doar din cauza măririi lungimii de undă. Are loc un 
fenomen mult mai complex. Vedem doar o foarte mică parte a 
lor și asta din două motive. Întâi de toate, impresia că numărul 
imaginilor ar fi infinit e dată de faptul că distanţa de la obiect la 


oglindă este egală cu distanța de la oglindă la imaginea 


ISN! 


obiectului. Deci imaginile multiple formate, tot mai îndepărtate 
de imaginea inițială, ar deveni tot mai mici, până când ar 
dispărea complet vederii. Faptul că sunt mai mici nu înseamnă 
neapărat că nu există. Un interval spațial poate fi dublat la infinit, 
în sens invers. Nu vom ajunge niciodată la capăt. E ca un fel de 
paradox al lui Zenon în sens invers. Paradoxul lui Zenon, în 
forma sa originală, arată că doi oameni, aflați la o distanță 
oarecare unul de altul, nu se pot apropia niciodată “de tot” dacă 
unul stă pe loc şi celălalt parcurge o distanță egală cu jumătate 
din distanța anterioară. Ei se vor apropia oricât de mult, însă 
înjumătăţirea intervalului, din ce în ce mai mică, va face practic 
imposibilă apropierea. 

Dacă gândim acum invers, plecând de la o distanţă mică 
dintre ei şi dublând intervalul parcurs, vom ajunge la un moment 
dat la situaţia când cei doi nu se mai văd. lar faptul că nu se văd 
nu înseamnă, evident, că nu există. 

Cele două paradoxuri sunt de fapt o ilustrare empirică a 
existenţei celor două infinituri, infinitul mic (în primul caz) şi 
infinitul mare (în cel de-al doilea caz). Distanţele pot fi 
înjumătăţite sau dublate de o infinitate de ori. În cazul oglinzilor 
paralele lucrurile nu stau întocmai. Impresia că imaginile ar fi 


infinite este doar o iluzie. Lungimea de undă, la un moment dat, 

după foarte multe reflexii, depășește cadrul luminii vizibile și 
imaginea corespunzătoare va fi, natural, invizibilă. 

Un fenomen surprinzător se petrece apoi dacă apropiem 
foarte mult oglinzile una de alta, fără a se atinge însă. Oglinzile 
se atrag reciproc, este aşa-numitul efect Cazimir. Datorită 
acestui fapt există păreri precum că în acest caz indicele de 
refracție a luminii ar fi subunitar (nu supraunitar ca în cazul 
oglinzilor depărtate), şi, prin urmare, viteza luminii n-ar mai fi o 
constantă universală, ar fi mai mare. Este un alt efect, de astă 
dată neconfirmat experimental. 

Părerea noastră este că sus-amintitul efect este doar o 
speculație. Faptul că oglinzile au tendința să se apropie ar putea 
fi tradus fizic printr-o micşorare a lungimii de undă și o mărire a 
frecvenţei luminii, nicidecum o variație a valorii vitezei luminii. 
Dealtfel, o măsurare a variației vitezei luminii ar fi practic 
imposibil de realizat în atare condiţii. În acest scop ar trebui să 
menţinem constantă lungimea de undă, sau frecvenţa, măsurând 
variația vitezei luminii funcție de variația frecvenței sau 
lungimii de undă, în cadrul unui același experiment. Dar variația 
frecvenţei sau lungimii de undă implică o variaţie a lungimii de 
undă sau frecvenţei. Numai atât putem măsura în cadrul 
aceluiași experiment. Viteza luminii este considerată constantă, 


altminteri n-am mai putea face nici o măsurătoare. 

Dacă oglinzile ar fi în mişcare, poate aşa am avea o 
imagine de ansamblu al fenomenului. La o depărtare una de alta 
vom avea o deplasare spre roşu a lungimii de undă (efect 
Doppler), iar la o apropiere vom avea o deplasare spre albastru 
(acelaşi efect). Deci e ca şi când o sursă de lumină s-ar depărta 
sau apropia de o altă sursă. Nu are loc nicidecum o variaţie a 
vitezei luminii. 

Dealtminteri nici n-ar putea avea loc aşa ceva. Forţa de 
atracţie dintre cele două suprafeţe ale oglinzilor apare doar 
datorită unui schimb de fotoni (particule luminoase) virtuali, 
emiși şi absorbiți de către cele două suprafețe, fotoni care, ca și 
cei reali, se propagă tot cu viteza luminii. Contribuţia lor la 
mărirea vitezei unui fascicul de fotoni reali, care se propagă cu 
viteza luminii, o contribuţie virtuală, s-ar face cu o viteză care 
nu depăşeşte viteza luminii. Chiar şi în condiţiile în care această 
contribuție ar fi mai mare decât tendinţa de împingere, care 
pierde energie la fiecare ciocnire a fotonilor reali ce oscilează 
între cele două suprafețe. În fond şi la urma urmelor o 
interacțiune (a celor două suprafeţe) care se face cu o viteză ce 
nu poate depăşi viteza luminii, nu poate să genereze particulele 
prin care se face acea interacțiune, iar aceste particule să fie şi 
superluminice. Altminteri interacțiunea s-ar face cu o viteză mai 


mare decât viteza luminii. N-ar mai exista cauză şi efect, legile 

fizicii n-ar mai fi valabile, noi n-am mai putea măsura nimic 
exact, inclusiv viteza luminii, iar aceste rânduri n-ar mai avea 
nici un rost. lar dacă această variaţie a vitezei luminii n-ar mai 
putea fi măsurată, e ca şi când aceasta n-ar mai avea loc. Ce s-ar 
întâmpla cu numărul de imagini din oglinzi în acest caz? Ar 
tinde la infinit, n-ar mai fi finit ca în cazul precedent, iar 
imaginile vizibile ar fi extrem de multe. Asta, bineînţeles, dacă 


am putea vedea. 

Călătoria spaţială pe termen lung 


Necesitatea realizării unor călătorii spaţiale pe termen 
lung este indubitabilă. Realităţile secolului 20, în perioada 
postbelică, au arătat că progresele ştiinţei au avut, pe lângă 
efectele sale benefice, şi unele consecințe mai puţin dorite: 
poluarea şi suprapopularea. Deşi conştienţi de catastrofa la care 
ar putea conduce o poluare excesivă a planetei pe care trăim, 
tendința actuală este mai accentuată în această direcție. La ea 
contribuie şi suprapopularea. Zorii unei noi ere abia se întrevăd, 
însă nu avem nici un motiv de bucurie. Resursele de 
combustibili fosili sunt încă departe de a se fi epuizat. Până când 
se vor fi epuizat, cine ştie, e foarte posibil ca Terra să fie deja o 
planetă cu o atmosferă irespirabilă, supraîncălzită, secătuită şi de 
alte resurse. 

Pe de altă parte, suprapopularea ridică alte probleme, 
poate la fel de grave. Nevoia de hrană va aduce inevitabil după 
sine despăduriri masive (o adâncire a poluării), convulsii sociale 
la scară globală, crize economice care se vor ține lanț (se crează 
deci premizele apariției unor conflicte armate), apa potabilă va 
deveni şi ea tot mai scumpă, viața va deveni din ce în ce mai 
scumpă, iar viitorul, în atare condiţii, va fi departe de o tendință 


pozitivă. 

Cu alte cuvinte, la un moment dat, va trebui să ne 
gândim serios să creăm alte lumi locuibile. Primul pas mare 
pentru omenire va fi, probabil, Luna. Aici, lângă noi, va fi prima 
colonie umană. Apoi va fi Marte şi probabil încă vreo doi sateliți 
al lui Jupiter. Toate aceste lumi posibile nu au condiţii 
asemănătoare Pământului, de temperatură, atmosferă, câmp 
magnetic, gravitație. De vreme ce teraformarea lor este dacă nu 
imposibilă atunci extrem de costisitoare ca timp şi resurse, 
viitoarele colonii vor exista, cel mai probabil, sub nişte cupole 
protectoare. Va dura, probabil, zeci de ani amenajarea lor şi 
efortul financiar care va trebui suportat, dacă nu se va găsi o 
justificare economică a existenței noilor colonii, va fi de 
neconceput. 

O soluţie a problemei ar fi, fireşte, găsirea unor planete 
locuibile, care ar avea deci condiţii asemănătoare Terrei. Acolo, 
eventualele colonii s-ar putea dezvolta mai uşor. Există, teoretic, 
sute de mii de astfel de lumi, în galaxia noastră numai. Până în 
prezent s-au descoperit doar puţin peste 100, cea mai apropiată 
fund la 10 ani-lumină distanță. Se vede de aici necesitatea 
realizării unor zboruri spațiale la mare distanță, a unor călătorii 
spațiale viabile, cu echipaj uman. 

Fără echipaj uman aceste zboruri se pot realiza, s-au 


realizat şi se vor mai realiza încă, chiar și la viteze obişnuite. 

Este suficient să ne gândim la misiunile Pioneer 10 şi 11, la 
sondele spațiale Cassini, Huygens şi multe altele care le-au 
precedat. Dacă este în joc doar explorarea sistemului intra- şi 
extra-solar, atunci se pare că suntem capabili de așa ceva. Este o 
chestiune de timp să se realizeze şi zboruri mai ambiţioase, la 
scară galactică și extra-galactică. Este vorba de aşa-numitele 
sonde von Neumann, capabile să se autoreplice. Deşi pare o idee 
fantezistă, aceasta este singura soluţie, chiar dacă pe termen 
foarte lung, de a explora, la vitezele de care dispunem astăzi, 
zone mari de univers în mai multe direcții, simultan. Cu toate 
acestea, pe măsură ce distanțele față de planeta noastră vor 
creşte, vor apărea probleme de comunicare cu aceste sonde, 
probleme foarte mari. În spaţiul cosmic există “la tot pasul” o 
mie şi unul de obstacole în calea propagării unor semnale 
electromagnetice, multe surse  perturbatoare, interferenţe, 
materie care absoarbe semnalul etc. Așa încât nici această 
soluţie nu va fi viabilă decât în condiţiile programării sondelor 
ca după o vreme să se întoarcă pe Terra. 

Nu la fel stau lucrurile şi când vine în discuţie călătoria 
cu echipaj uman. Distanţele enorme dintre sistemele solare, la 
viteze cosmice obișnuite, nu vor mai putea fi parcurse ca 
distanța de la Pământ la Lună. Aceste zboruri, până la satelitul 


nostru natural, au fost de departe cele mai simple. La viteze 

obişnuite, un zbor intragalactic ar putea dura mii de ani, pe 
distanţe relativ scurte la scară galactică. 

De-a lungul timpului au fost multe idei care s-au dorit 
soluţii la această problemă. Crearea unor nave spaţiale în care să 
se poată dezvolta mai multe generații de oameni, ori călătoria să 
se facă într-o stare de stază sau în “frigidere”, un loc din care 
membrii echipajului să iasă la destinaţie. Este limpede că aceste 
idei nu sunt viabile. Singura idee viabilă, paradoxal, pare ideea 
zborului cu viteze apropiate de viteza luminii. Cel puţin la prima 
vedere. Chiar dacă şi acest tip de zbor ar fi un mare consumator 
de timp şi de resurse, cel puțin la nivel teoretic pare o idee 
atractivă. Dar, în opinia noastră, lucrurile nu stau deloc astfel. 

Să ne imaginăm o bandă rulantă orizontală, foarte lungă, 
pe care stăm şi cu care totodată ne mişcăm cu o viteză mică, 
constantă. Peste ea se adaugă, mental, o altă bandă, care se 
mişcă la fel, cu aceeaşi viteză, constantă, față de prima bandă. 
Faţă de un observator aflat în repaus, un observator plasat pe 
cele două benzi este în mişcare, uniformă, cu o viteză egală cu 
suma vitezelor celor două benzi. Astfel încât, după adăugarea 
imaginară a unei mulțimi de benzi, observatorul în mișcare va 
putea atinge viteze compatibile cu viteza luminii, faţă de 


observatorul aflat în repaus. 

Dacă viteza fiecărei benzi se va atinge treptat, lent, de la 
zero la valoarea ei absolută, atunci va apărea o problemă. Va 
apărea o acceleraţie la care ar fi supus corpul observatorului în 
mişcare. Dacă mai multe benzi trec simultan de la repaus sau 
mişcare uniformă la viteze superioare, accelerațiile se cumulează. 
Problema care apare aici e că observatorul uman nu poate 
suporta o accelerație mai mare de Il ori accelerația 
gravitațională a Pământului. La valori mai mari moare. 

Soluţia ar fi, deci, o accelerare bruscă, bandă cu bandă, 
în aşa fel încât acceleraţiile să nu se cumuleze, iar pe perioada 
accelerării, foarte scurtă, corpul uman să fie supus unei valori 
mici, suportabile, a accelerației. 

Adaptând acum această idee zborului cosmic ne putem 
imagina un motor, în trepte, care să accelereze gradat și 
suportabil. Oare acest motor este viabil? Puțin probabil. Am 
uitat să menţionez că experimentul nostru mental s-a desfăşurat 
cu frecări. Frecarea se opune mișcării accelerate, așa încât, la un 
moment dat, aparatul nostru de zbor se va putea mişca uniform. 
După atingerea acestei mișcări uniforme se va putea face încă o 
acceleraţie s. a. m. d. În spaţiul cosmic însă, nu există frecare cu 
aerul. Prin urmare nu există mişcare uniformă. Accelerației 
imprimate în fiecare treaptă nu i se poate opune nimic, 


exceptând poate o accelerație contrară la capătul celălalt al 

vehicolului. În caz contrar acceleraţiile se pot cumula, iar după o 
valoare critică, de 11 ori valoarea accelerației gravitaționale 
terestre, nu vom mai avea echipaj. Oricât de mică ar fi 
accelerația unei trepte, ea tot s-ar resimți. Să ilustrăm acum 
această idee. Să folosim anomalia navei spațiale Pioneer 10 în 
acest scop. S-a descoperit faptul că, la ieşirea din sistemul nostru 
solar nava spațială Pioneer 10 este atrasă uniform, către Soare, 
cu o acceleraţie de 10'%m/s”. Nu se cunoaște încă natura ei, 
însă există mai multe teorii care caută să o explice. Acum, 
accelerând într-o singură treaptă cu această valoare, am avea 
surpriza să constatăm că abia la marginile universului observabil 
am atins viteza luminii. Dacă am mai fi în viaţă, desigur. Chiar 
şi aşa, ne-ar trebui până la o acceleraţie de 100 m/s”, cam 10" 
trepte de acceleraţie, deci un timp foarte mare. Dacă am accelera 
cu fiecare treaptă, cu aceeași valoare infimă menţionată anterior, 
de la zero la 10 m/s , atunci am atinge viteza luminii după 
3-10 trepte şi vreo 30 de ani. 

Presupunând acum, prin absurd, că această problemă ar 
fi rezolvată în timp util şi nava noastră spațială imaginară s-ar 
deplasa cu o viteză compatibilă cu viteza luminii, nici aşa nu am 
scăpat de probleme. Deplasarea la aceste viteze ne-ar transforma 
la propriu într-o gaură neagră în mișcare. La aceste viteze, 


impactul, ne neevitat, cu orice particulă materială, oricât de 

infimă ar fi ea, ar fi fatal. Apoi ar fi traiectoriile pe care ar trebui 
să le urmăm. Traiectoriile rectilinii sunt imposibile, ar trebui să 
urmăm traiectorii curbe. Alte acceleraţii suplimentare, de 
nesuportat, care ar apărea. Ar mai fi timpii mari de accelerare şi 
decelerare, călătoria în locuri total necunoscute, cu gaz cosmic, 
praf cosmic, corpuri cosmice întunecate, radiaţii ucigătoare. 
Presupunând că destinația ar fi dinainte cunoscută (altminteri 
călătoria neavând sens), drumul până acolo, foarte lung şi înţesat 
cu pericole invizibile şi impredictibile, orbește, ar face 
intreprinderea aceasta o sinucidere încă de la plecare. 

Ideea nu este viabilă, în speţă datorită timpilor mari de 
accelerare şi decelerare. Dar, teoretic, se pot realiza şi zboruri cu 
viteze mai mari decât viteza luminii. În exemplul arătat se pot 
atinge şi viteze de până la de două ori viteza luminii. 

Ajungem astfel la ultima idee, de dată mai recentă, 
avansată de unii oameni de ştiinţă în această chestiune. Ideea 
găurilor de vierme. Găurile de vierme sunt nişte tuneluri de 
dimensiuni subatomice ale razei, care fac legătura între diverse 
părți ale spaţiului cosmic, nu pe calea obişnuită a spaţiului ci pe 
scurtături. Cel puțin așa ar fi dacă ar trebui să dăm crezare unor 
filme SF. Dacă ne-am imagina spaţiul cosmic ca fiind curb, nu 
plat cum este în realitate, atunci găurile de vierme ar fi acele 


tuneluri prin spațiu. Dacă ne imaginăm universul ca fiind o sferă 

pe suprafaţa căreia se află împrăștiate galaxiile, atunci, pentru a 
ajunge de la un capăt al lui, de pildă, la capătul diametral opus, 
avem două opţiuni. Ori mergem pe sferă şi atunci vom avea de 
parcurs o distanță mult mai mare, ori mergem prin sferă şi atunci 
scurtăm foarte mult drumul. Mai cu seamă că pe scurtătură, prin 
găurile de vierme, în teorie, putem atinge şi viteze mult mai mari 
decât viteza luminii, o limită naturală de netrecut pe drumul 
normal, pe sferă. Scurtătura reprezintă, în termeni fizici, o ieşire 
din spaţiu-timp obişnuit, guvernat de cauzalitate şi de legile 
fizicii. În acel spațiu cauzalitatea și legile fizicii, așa cum sunt 
ele cunoscute, nu mai sunt valabile. Teoretic, te poți deplasa 
instantaneu de la un căpat la altul al universului. Totul e să ştii 
cum să lărgeşti o astfel de gaură de vierme. 

Este util de menţionat aici că nu există încă nici o soluție 
în direcția aceasta. Dar oamenii de știință sunt încă optimişti. 
Cam așa ar sta lucrurile dacă imaginea de sferă, cu galaxiile 
împrăştiate pe suprafaţa ei, ar fi imaginea corectă a universului. 
În realitate nu este aşa. Imaginea universului e mult mai 
apropiată de imaginea unei sfere în care galaxiile sunt 
împrăştiate şi pe suprafaţa ei (galaxiile cele mai vechi) şi în 
interiorul ei. Sfera nu ar mai fi aşadar goală în interior. 
Deplasarea de la un capăt al sferei la capătul diametral opus ar 


trece prin multe alte puncte, dar prin spațiu-timp obişnuit. Deci 

prin găurile de vierme s-ar putea călători doar prin spațiul vid, 
fără materie? Sau nu? Cum vom şti atunci că am ajuns la 
destinație? 

Imaginea aceasta a universului ar fi imposibil de redat 
dacă n-am avea şi imaginea corectă a curburii spațiului. Spaţiul 
intergalactic este plat, doar galaxiile îl curbează, fiecare 
individual. De regulă, o galaxie conţine în centrul ei o gaură 
neagră, iar mișcarea multitudinii de stele din jurul ei se face pe 
curbura spaţiului produsă de gaura neagră. Galaxia arată ca un 
vârtej împrejurul unei găuri (ca un vârtej la un gură de scurgere 
a apei), pe un spaţiu curbat de acea gaură. Acum dacă ne-am 
imagina cum ar trebui să arate o gaură de vierme prin spaţiul 
curb, de la un capăt al galaxiei la capătul diametral opus, am 
vedea că nu este posibil. Nu am putea străpunge spațiul fizic 
fără a-l intersecta la un moment dat exact în zona unde atracția 
găurii negre ar fi fatală. Sau chiar în spaţiul din interiorul găurii 
negre. 

Suprapunând acum această imagine peste imaginea 
sferică a universului în care avem galaxii și pe suprafaţa lui şi în 
interior, ar fi cam greu de imaginat curburile galaxiilor din 
interiorul sferei (în toate direcţiile) în contextul curburii spaţiale 
totale, sferice, a universului. Dacă o călătorie intragalactică n-ar 


putea fi imaginată, nici măcar între sistemele solare, pentru că 

scurtăturile n-ar mai fi linii drepte, ci curbe, stelele nu se află în 
același plan, atunci speranțele noastre s-ar nărui cu totul. Spaţiul 
intergalactic, fiind plat, n-ar mai putea fi străbătut nicicum pe 
nici o scurtătură. 

Rezumând, dacă nu se poate intragalactic şi intergalactic, 
atunci ce mai rămâne? Şi dacă rămâne, cum vom şti unde este 
destinația? Dacă ieşim prea târziu din gaura de vierme ne putem 
trezi în gaura neagră, dacă ieşim prea devreme din gaura de 
vierme ne putem trezi în spațiul plat. Asta dacă putem, 
bineînţeles. Cel mai bine ar fi să lăsăm literatura SF să se ocupe 
în continuare de această problemă. Ea a rezolvat, ca şi până 
acum, multe altele, aşa încât nu avem motive să ne îndoim de 
capacitatea şi competenţa ei. Personal, nu cred că la acest stadiu 
al cunoașterii există rezolvare la această problemă. Întâi de toate, 
existența găurilor de vierme este pur ipotetică, iar existența 
găurilor negre infirmă categoric posibilitatea existenţei găurilor 
de vierme. O gaură neagră, indiferent cât de mare sau de mică ar 
fi, se datorează curburii spaţiului de către o masă teoretic infinită. 
Dacă ne gândim la posibilitatea ca spațiul să fie curbat foarte 
mult, fără a fi găurit, atunci de ce am crede că pot exista găurile 
de vierme? 

O particulă elementară, de exemplu un electron, 


accelerat până în vecinătatea vitezei luminii, capătă o masă mare 

în raport cu un observator fix. La viteza luminii masa 
electronului ar fi infinită. Deci, teoretic, ar fi o gaură neagră în 
mişcare. Dar această viteză este un prag natural care nu poate fi 
trecut. Nu se cunosc în natură procese din care particulele 
elementare caracteristice materiei (cu masă de repaus) să poată 
ajunge la viteza luminii. Probabil spaţiul în care se mișcă ar fi 
cauza. El ar opune o rezistență. La viteze foarte apropiate de 
viteza luminii acest spaţiu ar fi deja o gaură neagră, ar fi “întins” 
foarte mult, fără a fi străpuns încă. La viteza luminii particula, 
având masă infinită, ar “sparge” spaţiul. Particula cu masă 
infinită ar dispărea din spațiul nostru sau s-ar evapora. Masa s-ar 
transforma integral în energie radiativă, iar radiaţia s-ar disipa în 
spaţiu. Ori am obţine chiar o gaură de vierme. Însă particula ar fi, 
în ambele situații, pierdută pe veci. Fapt neobservat niciodată în 
realitate. 

Masele foarte mari, ce se deplasează la viteze obişnuite, 
formează găurile negre cosmice. Se spune că sunt infinite pentru 
că sunt foarte mari, însă sunt finite. Galaxiile dimprejurul lor au 
mase finite și foarte mari. Ce s-ar întâmpla la ciocnirea a două 
galaxii, în aşa fel încât centrele lor, două găuri negre, să devină 
unul singur? Greu de imaginat. Ar fi o singură gaură neagră cu 
două “intrări” ? O gaură de vierme lărgită? Sau aşa ceva n-ar fi 


posibil? Dacă o masă mare într-un volum mic nu poate “sparge” 

continuumul spațio-temporal, de ce atunci ar putea realiza asta o 
masă mare într-un volum mare? 

Judecând după cele afirmate anterior, găurile în spaţiu- 
timp ar fi imposibil de realizat, cel puţin la acest nivel al 
cunoaşterii. Şi deci găurile de vierme ar fi la rându-le nişte 
răspuns la aceste întrebări. Deocamdată, tot ce putem face este 
să speculăm. Deocamdată ştim doar că masele foarte mari pot 
“găuri” spațiul fără a-l “sparge”. Existenţa unor tunele în spațiu- 
timp fără a exista însă şi cauza producerii lor, masele mari care 
să le genereze, nu s-a observat încă în natură. De aceea găurile 
de vierme par doar niște creaţii ale minţii umane şi nimic mai 


mult. 

Micile comete 


Poate ar părea surprinzător însă avem comete și aici, pe 
Pământ. Ca dimensiuni şi proprietăţi nu se compară cu cele din 
spațiul cosmic dar asemănările lor, până la un punct, le fac 
demne de toată atenția. 

Dacă ați fi avut vreodată norocul să faceți fotografii într- 
o zi cu vânt şi ninsoare, la vizualizarea lor aţi fi avut surpriza să 
constatați un fenomen interesant. Fotografiaţi de aproape, pe un 
fundal care asigură un contrast bun, fulgii de zăpadă apar într-o 
formă alungită, au cozi asemănătoare cometelor. ŞI, ce e mai 
surprinzător, e că aceste cozi apar în direcţia vântului, se opun 
vântului, apar pe partea bătută de vânt. La comete cozile apar pe 
aceeaşi parte, pe partea vântului solar, unde presiunile mai mari 
favorizează evaporarea. La fulgii de zăpadă cozile apar tot pe 
partea vântului şi se datorează, probabil, tot evaporării intense în 
această zonă, prin care apoi se produce o difuzie a luminii. 

Surprinzător mai este și faptul că acest fenomen nu se 
observă cu ochiul liber. Viteza vântului și contrastul impropice 
fac ca aceste cozi să scape observaţiei directe. Însă pe fotografii 
cozile fulgilor de zăpadă apar în toată splendoarea lor, drepte, 


uneori nefiresc de lungi, de câteva ori diametrul unui fulg. 

Ar putea fi o iluzie, ar spune unii, doar am fotografiat 
nişte, să le zicem obiecte în mişcare. Se ştie că, uneori, atunci 
când fotografiem unele obiecte în mişcare, surprindem tocmai 
mişcarea. Obiectele apar mai alungite, ca şi când ar fi în mai 
multe locuri o dată. Şi sunt, cu cât timpul de expunere în care se 
imortalizează imaginea este mai mare, cu atât există mai multe 
şanse ca obiectele să fie surprinse în mai multe locuri o dată, 
atunci când viteza lor de deplasare este mai mare. Totuși nu este 
cazul în situația de față. Cozile apar exact unde trebuie şi sunt 
foarte distincte, prin formă şi colorit, față de fulgii de zăpadă. Se 
vede că nu provin din aceeaşi mișcare alungită, cum ar fi cazul 
surprinderii mișcării unui fulg de zăpadă. Mişcarea fulgilor 
crează, datorită frecărilor cu aerul, o diferență de presiune, mai 
cu seamă îndărăt. Această diferență de presiune favorizează 
evaporarea. lar lumina difuză din partea lor solidă se propagă 
către coada formată din vaporii care, în parte datorită frigului 
condensează foarte repede în mici cristale de gheaţă, în parte 
datorită vântului se evaporă. Rezultatul este vizualizarea cozii. 
Dacă ar fi formată numai din vapori de apă, lumina n-ar putea 
difuza în ei. În coadă se formează practic nişte nori în miniatură, 
în care particulele de apă, sub formă de gheaţă, aflate în 
suspensie, se evaporă apoi imediat datorită acţiunii vântului. 


Este aproape ca şi atunci când apare ceața. Ceaţa se formează și 

se dezvoltă în masele de aer stabile, caracterizate prin inversiuni 
de temperatură (de radiație sau de advecţie), în straturile 
inferioare ale atmosferei. Se menţine atât timp cât lipseşte 
mişcarea ascendentă a aerului, determinată de convecţie sau 
turbulență. Advecţia este schimbarea unei proprietăți fizice care 
are loc într-un punct, provocată de mişcarea de ansamblu a 
masei fluide în care se găseşte acel punct. Este determinată de 
mişcarea aerului atmosferic în direcţie orizontală sau aproape 
orizontală. Ceaţa este practic un nor aflat la sol. 

În cazul nostru coada este formată din ceaţă preț de 
câteva momente, după care aceasta se evaporă. Un fenomen 
asemănător se observă în aşa-zisa cameră cu ceaţă, un dispozitiv 
aflat în dotarea laboratoarelor de fizica particulelor elementare. 
Camera cu ceaţă este o cutie transparentă în care există vapori 
de apă saturați. Cea mai mică modificare (creştere) a presiunii 
însoțită de o scădere a temperaturii din incinta ei produce 
condensarea vaporilor saturați şi formarea ceţii. Astfel, o 
particulă elementară care pătrunde în acea cameră este 
vizualizată prin urma de ceaţă pe care o produce. 

Bineînţeles, în cazul fulgilor de zăpadă sursa ceţii nu este 
mediul în care ei se propagă, ci ei înșiși sunt această sursă. 
Mediul asigură doar condiţiile de presiune și temperatură, dar 


fulgii sunt sursa de vapori saturați de apă. Rezultatul nu poate fi 

decât unul uimitor, de parcă ne-am afla într-o cameră cu ceață la 
scară mare. Laboratorul naturii nu încetează niciodată să ne 


surprindă. 

Piramida lui Maslow 


V-aţi întrebat vreodată care ar putea fi explicația 
dezvoltării societății umane în perioada postbelică? Ştiu, este o 
întrebare retorică şi dealtfel perioade de înflorire a societății 
umane au mai existat şi anterior. Cea mai pregnantă s-a 
înregistrat în a doua jumătate a secolului al 19-lea. De fapt, de 
atunci omenirea s-a înscris parcă într-o tendință ascendentă, s-a 
dezvoltat pe toate planurile și această tendință, stopată şi parcă, 
paradoxal, impulsionată de cele două războaie mondiale din 
secolul 20, se păstrează şi astăzi. 

Din păcate însă, asemenea perioade din istoria noastră 
zbuciumată sunt foarte rare şi inegal răspândite în timp. Mă 
gândesc la Grecia antică şi la imperiul roman. Mă gândesc apoi 
la inexplicabila epocă întunecată (evul mediu), o îndelungată 
perioadă (15 secole) de ignoranță, sărăcie, războaie, prelungită 
absurd de mult. Dacă n-ar fi existat epoca renașterii, care a 
însemnat sfârşitul epocii întunecate, probabil astăzi am fi fost 
mai înapoiați. De fapt, această epocă a renașterii a fost iarăși o 
perioadă de înflorire, în care societatea a mai făcut parcă un salt 
uriaş. 

Impresia generală, privind istoria, e că societatea umană 


s-a dezvoltat în salturi. Mai lungi, mai scurte, întrerupte de crize 

sociale şi de convulsii interetnice. Această dezvoltare în salturi 
pare că a încetat în cele din urmă și s-a instaurat o veritabilă 
tendință ascendentă după terminarea celui de-al doilea război 
mondial. Şi, ce e îmbucurător, e faptul că nimic nu face să se 
întrevadă semnele încetării acestei tendinţe. Poate doar crizele 
economice mondiale. Omenirea pare, în urma unei îndelungate 
experiențe amare, să fi căpătat înţelepciunea cea de pe urmă. A 
învățat să-și rezolve problemele și altfel decât prin conflicte 
armate. Consecința este, se vede la tot pasul, o creştere a 
bunăstării generale, acolo unde este posibil. 

Apoi dezvoltarea fără precedent a ştiinţelor, teoretice şi 
aplicate, ne-a ușurat viața, eliminând în mare parte muncile grele, 
impulsionând oamenii să gândească mai mult, crescând 
confortul personal, fizic şi psihic. Au apărut tot felul de invenții 
revoluţionare care ne-au ușurat traiul şi practic ne-au făcut să 
dorim altele mai bune, mai performante, mai complexe, să 
tindem spre mai mult, mai bine, mai frumos. De ce au apărut 
oare toate acestea, de ce trăim o astfel de epocă de dezvoltare? 

O explicație ne-ar putea da piramida lui Maslow. 
Abraham Maslow, un psiholog, prin anii '60 ai secolului 20, a 
propus această construcție teoretică. Ea sintetizează cercetările 
sale privitoare la nevoile umane. La baza piramidei se află 


nevoile fiziologice, nevoia de siguranță şi nevoia de iubire şi 

apartenenţă. Fără satisfacerea lor oamenii nu-și pot satisface 
nevoile superioare, aflate în partea superioară a piramidei: 
nevoia de stimă şi nevoia de autoactualizare. Dacă în nevoile 
fiziologice intră toate nevoile elementare necesare vieții, în 
nevoile de siguranță intră casa şi familia, locul de muncă, 
proprietatea, sănătatea. Pe o treaptă imediat superioară se află 
prietenii, familia, care pot satisface nevoile de iubire și 
apartenenţă. Nevoia de stimă, de recunoaştere a valorii și a 
muncii este o treaptă ce face trecerea către partea superioară a 
piramidei. În vârful ei, nevoia de autoactualizare cuprinde doar 
valenţe spirituale şi intelectuale: nevoia estetică, nevoia de a se 
autodepăşi, nevoia de creativitate, de moralitate, rezolvarea de 
probleme. 

Nevoia de autoactualizare se poate caracteriza prin a 
cunoaște, a înţelege, a explora, prin frumuseţe, ordine, simetrie, 
logică. Există cazuri de infirmare a acestei teorii. Au existat 
indivizi care, deşi nu aveau satisfăcute nevoile din partea 
inferioară a piramidei, şi le-au satisfăcut pe cele din partea 
superioară. Van Gogh, Beethoven etc. Sunt probabil cazurile 
particulare, ceea ce numim genii, excepţiile care confirmă regula. 
Geniile sunt probabil persoanele ale căror nevoie de 
autoactualizare este mai puternică decât oricare altă nevoie. Nu 


sunt motivate de siguranță, de nevoia de stimă, recunoaștere sau 

de nevoia de iubire şi apartenenţă. Pur şi simplu nevoia de 
autoactualizare este nevoia dominantă, care le conduce viaţa. 

Însă, la oamenii obișnuiți satisfacerea nevoilor trebuie să 
se facă ierarhic, partea de jos a piramidei condiționând 
accederea la partea superioară a piramidei. Este uşor de imaginat 
ce se întâmplă cu un singur individ uman obişnuit o dată ajuns 
în vârful piramidei. Dacă extindem acum această situaţie la 
scară foarte mare, socială, putem avea o explicaţie psihologică și 
sociologică a epocii de dezvoltare, fără precedent, pe care o 
parcurgem în prezent. Nu e nicidecum, prin urmare, surprinzător 
faptul că în epoca actuală trăiesc mai mult de 90% din savanții 
lumii din toate timpurile, care croiesc zi de zi viitorul. Viaţa a 
devenit mult mai complexă pe toate planurile, creativitatea a 
devenit un factor de creştere economică, o politică economică. 
Singurele limite ale dezvoltării par a fi doar cele legate de 
imaginaţie, însă realitatea, pragmatică, le fixează doar la nivelul 
posibilităților materiale. Așa încât, deşi s-au creat premizele 
unei dezvoltări exponenţiale a societății umane, această 
dezvoltare e temperată semnificativ doar de posibilitățile 
prezentului. 

Ce se va întâmpla când tot mai mulți oameni, în 
condițiile exploziei demografice actuale, vor ajunge în vârful 


piramidei lui Maslow? Greu de estimat. Pe de o parte, 

îmbătrânirea populației va frâna dezvoltarea societății. 
Îmbătrânirii populaţiei i se va adăuga diminuarea resurselor de 
hrană, siguranța locului de muncă, a proprietății, casei, familiei. 
Nevoia de iubire şi apartenenţă va păli în contextul unei societăți 
tot mai concurențiale, în schimbare rapidă. Probabil vom asista, 
în cadrul tendinței de creștere actuală, la o încetinire a creşterii, 
până la următorul salt. Vor fi salturi mici care vor puncta 
tendința ascendentă până la salturile mari, revoluționare, care 
vor schimba faţa planetei noastre. Există vreun capăt al 
drumului ascendent? Suntem departe de el? Numai viitorul ne 
poate răspunde la aceste întrebări. 

În ce ne priveşte, la momentul actual, suntem încă pe 
drumul ascendent, au fost şi vor mai fi multe răscruci, dar, ce e 
mai important e că fără o catastrofă la scară planetară nu mai 


există drum de întoarcere. 

Inteligență vs. creativitate 


Ori de câte ori ni se prezintă exemple de oameni cu IQ 
mare vedem doar aceeași înşiruire de iluștri creatori. Einstein, 
Newton, Franklin, Voltaire, Goethe s.a., cam aceeaşi, într-o 
ordine mereu alta, depinde de cine a făcut clasificarea. 

De fapt, inteligența are prea puţin de-a face cu 
creativitatea. Inteligența a o capacitate de a manipula, nu 
neapărat creativ, ci doar riguros, precis, informaţia, în vreme ce 
creativitatea presupune imaginaţie. Că oamenii creativi mai sus- 
amintiți au fost şi inteligenți, asta e fără doar şi poate. Produsele 
minţii lor, izvorâte din imaginație, n-ar fi putut fi traduse în viață 
fără calitățile inteligenței. Dar, ce ne frapează uneori e faptul că 
există și contraexemple. Unul, să-i zicem clasic, e Faraday, cu 
un IQ de 110, de debil mintal. De partea cealaltă a baricadei 
Einstein, cu 160, e indiscutabil un geniu. Nu ştim ce să credem 
despre Goethe, care e capo di tutti capi, cu 210. Nu prea dă 
impresia, judecând după opera sa. În vreme ce muritorii de rând 
se încadrează, în marea lor majoritate, între 110 şi 140. Peste 
această valoare sunt cei consideraţi dotați. 

În fine, nu ştim cum s-a făcut evaluarea, de cele mai 
multe ori post-mortem a celor exemplificați, însă ceva pare a fi 


în neregulă. Neexistând teste de inteligență în vremurile 

respective, evaluatorii au recurs probabil la singurul mijloc la 
îndemână. Înseşi produsele minţii lor. A le evalua apoi IQ-ul 
după acestea e ca şi când ai evalua cât de imaginativ este un om 
inteligent, şi mai puțin cum se împletește această imaginație cu 
rigoarea, profunzimea şi complexitatea gândirii lor. 

E ceea ce fac, din păcate, şi testele de inteligenţă din ziua 
de azi. Cele mai multe caută să măsoare cumva rapiditatea de 
gândire, nu profunzimea şi complexitatea. O prostie, s-ar zice. 
Nu poţi crea nimic doar cu imaginație şi o capacitate de sinteză 
foarte rapidă. De exemplu, de cele mai multe ori în creativitatea 
ştiinţifică şi nu numai, contează, dimpotrivă, capacitatea de 
analiză. Care e mare consumatoare de timp. 

Apoi un astfel de creator mai trebuie să fie dublat de o 
personalitate care să-l facă creator propriu-zis, să aibe nişte 
însuşiri psihice, printre care superficialitatea nu-și are defel locul. 
Nu orice imaginativ este un creator. Apoi, mai există, după unii, 
mai multe feluri de inteligență: a manipulării cuvintelor, 
matematică, spaţială, socială, emoţională. Dacă ultimul tip de 
inteligență ar fi atributul exclusiv al femeilor, celelalte tipuri 
sunt în egală măsură distribuite ambelor sexe. Testele de 
inteligență nu oferă practic nici un indiciu despre cât de creativ 


ar fi unul sau altul și în ce direcție. Nu vă luaţi deci după 

rezultatele lor. Puteţi fi oricât de “deştepţi” în privinţa asta, dar 
complet “proşti” când vine vorba de creativitate. 

Se pare totuși că unii şi-au dat seama de această eroare şi 
au inventat testele de creativitate de rigoare. Până aici putem fi 
liniștiți. Ce mă nelinișteste pe mine e altceva. S-au găsit alții 
care chiar încearcă să demonstreze că creativitatea e o 
deprindere. De acord. Creativitatea se educă, se învaţă, dar cu 
aşa ceva te naşti. Învăţarea nu poate suplini neliniştea căutării 
rezolvării unei probleme, nevoia de a găsi un confort psihic când 
faci un anumit lucru, o anumită structură obsesiv-compulsivă a 
psihicului, urmărirea unei stări de bine atunci când faci ceva 
creativ. Cu astfel de însușiri te naști, sau te naști doar cu 
predispoziția genetică pentru ele. Întâmplările vieţii tale, mediul 
social în care trăieşti, familia, școala ţi le pot exacerba sau 
inhiba. Toate acestea sunt de domeniul hazardului. Dacă posezi 
finalmente și fatalmente una din aceste însușiri, dacă mai ești și 
nesociabil, dacă nu-ți place lumea în care trăieşti şi vrei s-o 
schimbi cu orice sacrificii, tot nu poţi spune că ai șanse să fii un 
creator. Lupta pentru supravieţuire, care este cel mai mare 
inhibitor al creativităţii, poate da totul peste cap. Lipsa de timp, 
de resurse, nenumăratele alte piedici sociale, ca de exemplu 
nerecunoaşterea socială, pot face din tine un tip cu hobby-uri 


stranii, o curiozitate a evoluţiei și un ins cu care natura consumă 

prea multe resurse ca să te ţină în viață. Un tip obscur, prea mic 
pentru o luptă atât de mare dusă cu o lume nerecunoscătoare. Te 
poți însingura şi mai mult, te poţi pierde în tine însuți și mai 
mult, poţi  deznădăjdui simțind profund respingerea și 
respingând, poţi aluneca oricând pe panta declinului. Tendinţele 
tale contradictorii, naturale, se pot accentua, poţi deveni un ins 
care trăieşte doar în lumea lui, singura în care se simte în largul 
lui. Şi asta e tot ce poate fi mai rău pentru tine şi mai bine pentru 
psihiatri. În loc să servești astfel umanitatea, prin progresele pe 
care le poate face psihiatria studiindu-te, mai bine lasă în seama 
altora să fie cât de creativi pot şi vor. Creativitatea (mai ales cea 
din care nu se poate supraviețui) e mai mult un blestem decât un 
dar. E doar un mare “dar” spus vieții. Şi atât. Un “dar... mai bine 


să închei aici”. 

Efectul de piramidă 


Găsirea unor cadavre de animale, care nu erau putrezite 
ci mumificate, în marea piramidă a lui Keops, a suscitat câteva 
suspiciuni. Dintre toate, poate cea mai importantă a fost 
întrebarea: de ce acele cadavre de animale nu sunt putrezite? 
Acesta a fost punctul de plecare al unor cercetări viitoare. 
Cadavrele erau doar foarte deshidratate, fapt extrem de 
bulversant. Au urmat o serie de experimente, făcute la scară 
mică, menite să dezlege enigma. S-a construit o piramidă în 
miniatură, dar nu oricum, ci o piramidă ca a lui Keops, cu baza 
pătrat şi respectându-se întocmai o caracteristică definitorie a ei. 
Piramida a fost construită astfel încât să respecte raportul: 
semiperimetrul bazei supra înălțime să fie egal cu pi (3,14). 
Pentru că la acea scară nu s-a putut folosi piatra, s-a preferat 
folosirea unui material dielectric (neconductor de electricitate, 
de exemplu carton, hârtie, sticlă, material plastic s-a.), 
asemănător cu piatra în privinţa proprietăților electrice și 
magnetice. 

Piramida s-a orientat, aidoma cu modelul la scară 
naturală, cu jumătăţile laturilor bazei în direcția punctelor 
cardinale, astfel încât în centrul bazei să fie punctul lor de 


intersecție. Apoi, în centrul de greutate al piramidei, adică acolo 

unde s-au găsit cadavrele de animale în marea piramidă, mai 
exact la o treime din înălțime de bază și două treimi din înălțime 
de vârf, s-au aşezat nişte măruntaie de oaie. 

Surpriza a fost mare când, după câteva zile, s-a constatat 
că măruntaiele nu putreziseră ci suferiseră doar un proces de 
deshidratare accentuată. S-a constatat ulterior că procesul de 
deshidratare e cel mai accentuat dacă se foloseşte o piramidă cu 
baza pătrat. În alte cazuri, piramida cu baza triunghi, dreptunghi 
etc. s-au obținut rezultate mai slabe. La fel și în cazul altor 
forme geometrice, altele decât cele de piramidă. 

Întrebarea care a apărut era: care să fie cauza acestei 
deshidratări? În condiţiile în care măruntaiele au fost depozitate, 
în piramidă, într-un spațiu relativ deschis, iar temperaturile 
nefiind altele decât cele ale camerei, de ce totuşi s-a produs 
deshidratarea? Răspunsul a venit mai întâi sub formă de ipoteză. 
Orientarea piramidei către punctele cardinale se făcuse cu 
ajutorul unei busole. Deci, se făcuse după polii magnetici ai 
Pământului, nu după polii geografici. Ca atare, trebuia cumva ca 
implicarea câmpului magnetic al planetei noastre să fie la 
originea fenomenului. Experimente ulterioare, folosindu-se 
câmpuri artificiale, de laborator, au confirmat această ipoteză. 
La originea procesului de deshidratare se află, prin urmare, 


câmpul magnetic. 

Acesta a fost practic actul de naştere a ceea ce generic va 
fi numit mai târziu efectul de piramidă. A apărut ideea că 
piramida cu bază pătrat poate, nu se ştie cum, concentra în 
interiorul ei, cel mai pregnant în centrul ei de greutate, liniile de 
câmp magnetic ale Pământului. Este ca şi când această formă, de 
piramidă, focalizează precum o lentilă razele soarelui, liniile de 
câmp magnetic terestru în centrul ei de greutate. Cu toate că 
există şi experimente care infirmă această ipoteză, există și 
experimente care o confirmă. Fenomenul e poate mult mai 
complex decât ar părea la prima vedere. lar studierea lui nu 
poate fi făcută pe baze științifice. Unele măsurători efectuate în 
marea piramidă n-au condus la nici un rezultat. Valorile de câmp 
magnetic măsurate în aceleași puncte, la momente diferite, 
prezentau fluctuații mari, iar, de multe ori, aparatele de măsură 
păreau a fi inutile în piramidă. În opinia noastră, vinovat de 
această manifestare ar fi un câmp electric parazit care apare în 
piramidă. S-a constatat că în piramidă apare și o concentrație 
mare de ioni pozitivi din aer (probabil ca urmare a acțiunii 
câmpului magnetic) care pot induce un câmp electric ce se 
suprapune peste cel magnetic. 

În aceeaşi ordine de idei, s-au efectuat şi de către noi o 
serie de experimente menite să clarifice natura câmpului din 


interiorul piramidei. Întâi de toate ne-am folosit de fenomenul 

numit  magnetotropism. Orientarea pe direcția câmpului 
magnetic (N-S) a unor plante. De fapt s-a observat orientarea 
rădăcinilor unor plante, dacă acestea au crescut într-un câmp 
magnetic artificial. Experimentele cu piramida au confirmat 
natura magnetică a câmpului concentrat în interiorul ei. S-a 
observat fenomenul de magnetotropism manifestat de rădăcinile 
plantelor testate. Chiar şi în cazul unor plante mature, deși inițial 
rădăcinile lor nu erau orientate după direcția polilor magnetici ai 
Pământului, după ce deasupra lor a fost pusă o piramidă din 
sticlă, rădăcinile s-au orientat, după câteva zile, după direcția 
polilor magnetici tereştri. 

Au fost apoi efectuate câteva experimente ce au avut 
menirea de a întrevedea modul prin care se produce focalizarea 
câmpului magnetic terestru în interiorul piramidei. Este o 
focalizare asemănătoare cu focalizarea optică? Ce are ea specific? 
Dacă liniile de câmp magnetic terestru sunt deviate în piramidă, 
de la orientarea lor orizontală, datorită materialului dielectric, 
care este rezultatul acestei devieri? Sunt deviate înspre și dinspre 
peretele opus al piramidei? Altminteri nu s-ar putea focaliza 
nimic pe nici o porțiune a înălțimii. La toate aceste întrebări s-a 
căutat să se răspundă prin experimentele ce urmează a fi 


prezentate. 

Întâi s-a căutat să se realizeze, dacă este posibil, un 
amplificator al efectului. Mai multe piramide dispuse astfel încât 
să intre unele în altele şi să aibe toate acelaşi centru de greutate. 
Nu s-a obținut nici un efect. Probabil, la acest rezultat au 
contribuit și pereții suplimentari întâlniți de către liniile de câmp 
magnetic terestru. Aceştia au deviat aiurea liniile de câmp iar în 
centrul comun de greutate nu s-a produs o concentrare a lor. 

Apoi a apărut o oarecare clarificare în această chestiune, 
după ce s-a efectuat un alt set de experimente. Mai multe 
piramide, de aceleași dimensiuni, dispuse succesiv, unele după 
altele (unele în continuarea celorlalte, în linie dreaptă). La prima 
piramidă din serie, pe direcția N-S, s-a constatat apariția unui 
efect de piramidă, însă la celelalte, pe aceeaşi direcție, efectul s- 
a diminuat simțitor. Astfel încât, la ultimele, efectul a dispărut 
cu totul. 

Ce concluzii se pot desprinde de pe urma acestor 
experimente, cum se face focalizarea? Greu de dat un verdict, 
cert e însă faptul că şi al doilea perete prin care trec liniile de 
câmp contribuie la devierea acestora. Din al doilea set de 
experimente pare că acest al doilea perete chiar le deviază înapoi, 
de așa manieră încât se pot suprapune peste cele care au fost 
deviate de primul perete. Rezultatul este o focalizare pe toată 


înălțimea piramidei, punctul de maxim fiind (nu se ştie de ce) în 

centrul ei de greutate, la o treime de bază şi două treimi de vârf. 
Construcția piramidei permite ca devierea să se facă astfel, la 
unghiurile potrivite. La unghiuri mai mari probabil nu s-ar 
obține nimic, iar la unghiuri mai mici efectele s-ar observa în 
altă parte. 

Fenomenul devierii liniilor de câmp magnetic se observă 
şi la alte materiale, în afara celor dielectrice. Materialele 
diamagnetice, de exemplu, generează un câmp magnetic de sens 
opus celui incident. Cumulând efectele, în final se poate 
înregistra un câmp deviat. Există şi materiale (de pildă Al) 
perfect opace la incidența unui câmp magnetic exterior. Câmpul 
opus îl anulează complet pe cel incident. Aici ar fi ca şi când 
devierea s-ar face la 180 de grade. În fine, pentru a avea o 
imagine a fenomenului trebuie să ne închipuim doi magneți care 
se resping. Liniile lor de câmp se vor deplasa în sensul 
respingerii. Cam la fel stau lucrurile şi în cazul nostru. Chiar 
dacă materialele folosite la construirea piramidelor noastre 
experimentale sunt dielectrice, asta nu înseamnă neapărat că n- 
au proprietăţi magnetice. Sticla, de exemplu, deşi este dielectrică, 
mai prezintă şi proprietăți paramagnetice. Deși cred că ar fi 
deplasat să vorbim despre o magnetizare a lor, este posibil ca 
aceste materiale să-şi manifeste proprietățile magnetice doar pe 


durata expunerii lor la un câmp magnetic exterior. Cert e faptul 

că această deviere denotă apariția unui câmp foarte slab, de sens 
contrar, în materialele dielectrice folosite. 

Cum s-a pus în evidență, în cadrul experimentelor 
discutate, efectul de piramidă? Prin intermediul apei. Apa 
supusă unui câmp magnetic își schimbă proprietățile. 
Moleculele ei polimerizează şi ca urmare 1 se măreşte densitatea. 
Gradul de polimerizare reprezintă astfel o măsură a densității. 
Cu cât apa e mai mult expusă unui câmp magnetic cu atât 
formațiunile polimerice sunt mai trainice şi mai lungi. Aşa încât 
densitatea apei, determinată printr-o metodă de laborator 
oarecare, poate fi un indicator al expunerii la un câmp magnetic. 
Cu cât acesta este mai puternic, sau expunerea s-a făcut la un 
câmp slab mai mult timp, cu atât acest fapt este ilustrat de 
modificările (în sensul creșterii) densităţii apei. 

În privinţa apei se cuvine să mai facem câteva precizări. 
În afara faptului că densitatea ei creşte, apa se mai poate 
“magnetiza” în sensul în care un lichid poate căpăta această 
proprietate. O serie de alte experimente, efectuate de către noi, 
au ilustrat faptul că apa se “încarcă” magnetic. Prezintă un câmp 
magnetic variabil, şi unul continuu, care pot genera un câmp 
electric cu aceleaşi caracteristici. Un acumulator, complet 
descărcat, lăsat câteva zile în apă (în piramidă) se încarcă slab cu 


câteva zecimi de volt. 

Deşi neexplicat ştiinţific încă, ci doar empiric, de către 
noi, efectul de piramidă este un exemplu în plus de fenomen 
natural care, chiar dacă nu este pe deplin înţeles, şi-a găsit totuşi 
numeroase aplicaţii. Experimente efectuate mai cu seamă în a 
doua parte a secolului 20 au arătat că efectul de piramidă se 
manifestă în chipurile cele mai surprinzătoare. Plantele se 
dezvoltă mai bine în zona centrului de greutate (stația de epurare 
a apei de la Ploiești), legumele, fructele şi unele produse din 
carne sunt deshidratate aici, accelerarea fermentației (staţii de 
biogaz, de fermentare a berii etc.), sunt câteva din aplicaţiile sau 
posibilele aplicaţii ale acestui efect. Este inutil să precizăm că 
toate aceste aplicaţii se pot realiza şi folosind câmpuri magnetice 
artificiale, ceea ce este mult mai comod (se elimină construirea 
piramidelor) şi ideea se poate implementa la o scară mai mare. 
Un exemplu în acest sens îl constituie accelerarea creşterii 
plantelor agricole prin folosirea apei tratate magnetic, în Rusia. 
Apa pentru stropit culturile agricole trece printr-un capăt metalic, 
magnetizat. Astfel, o idee simplă capătă o mare valoare 
economică. 

Dintre toate aplicațiile efectului de piramidă extrapolate 
la câmpuri artificiale, doar una singură se distinge, în opinia 


noastră, dacă nu prin eficiență și importanță economică, atunci 

prin spectaculozitate. Este vorba despre menţinerea un timp cât 
mai îndelungat a ascuţişului lamelor de ras. 

Ideea aparţine inginerului ceh Carel Drbal. EI a avut 
inspirația de a folosi efectul de piramidă în acest scop. Lamele 
de ras le-a orientat în direcția liniilor de câmp. Rezultatul, de-a 
dreptul formidabil, a fost că liniile de câmp magnetic terestru au 
“ascuțit” parcă tăişurile lamelor, păstrându-le așa un timp mult 
mai mare decât durata lor de folosire. Acum, privind 
retrospectiv, nu vedem nici un secret în acest fenomen. Tăișurile 
lamelor de ras, ţinute în lungul liniilor de câmp magnetic 
terestru, în piramidă, sunt mai rezistente în forma lor inițială 
doar datorită apariției în ele a unor domenii magnetice. Nişte 
formaţiuni magnetice stabile, macroscopice, care subliniază 
preferința materialului de a se magnetiza în acest fel. Materialul 
devine astfel mai rezistent la acţiunile mecanice exterioare și 
rezultatul este păstrarea mai îndelungată a funcționalități 


ascuţișului lamelor de ras. 


Măsurarea exactă a timpului pe termen lung 

Problemele legate de măsurarea exactă a timpului pe 
termen lung au apărut, printre altele, o dată cu consacrarea 
teoriei relativității a lui Einstein. Cel mai mare savant al 
secolului 20 a arătat că spațiul și timpul nu sunt absolute ci 
relative. Măsurarea lor depinde de mişcare, de viteza cu care 
se face această mişcare, de sistemul de referință ales. Această 
dependență e de așa manieră încât, practic, putem avea 
oricâte valori ale timpului, tot atâtea cât şi sistemele de 
referință folosite. Gravitaţia influiențează curgerea timpului. 
Astfel, pe corpurile cerești masive timpul curge mai greu 
(măsurat cu același instrument ca și pe Pământ, de exemplu, 
unde timpul va curge mai repede). Aşa încât orice influiență 
de natură gravitațională este hotărâtoare în privinţa măsurării 
timpului, acolo unde se face acest lucru. De pildă, timpul 
măsurat în spaţiul cosmic pe perioada unor misiuni NASA a 
fost mai scurt (cu aproape o secundă) față de timpul măsurat 
la sol. Timpul măsurat înainte și după unele eclipse de soare a 
subliniat imediat anomaliile gravitaționale care apar (efectul 


Allais). 


Prin urmare, problema măsurării exacte a timpului pe 
termen lung se impune de la sine. Trebuie să avem un etalon, 
de încredere pe termen lung, cu care să măsurăm timpul, şi 

implicit distanţele. Altminteri am fi puși în situația ca 
măsurătorile pe care le facem să nu aibe nici o valoare. Apoi 
orice modificare ulterioară a acestui etalon să poată fi 


cunoscută, în raport cu etalonul inițial. 


Printre teoriile fizice în vogă există şi unele care prevăd 
o modificare a etaloanelor de toate felurile (ele depind unele 
de altele). Astfel, în diferitele faze ale evoluţiei universului, 
constantele fundamentale ale fizicii nu aveau valorile pe care 
le au la epoca actuală. Apoi, etaloanele fizicii (de spațiu, timp, 
masă etc.) pot fi exprimate funcție de unele constante 
universale. Deci variaţia constantelor universale va atrage 
după sine variaţia etaloanelor fizice. Evoluţia lor, foarte lentă, 
depinde aşadar de momentul de timp în care ne aflăm, 


raportat la timpul trecut de la Big-Bang. 


Nu ştim dacă aceste teorii sunt corecte, doar viitorul le 
poate valida sau invalida, nu ne interesează defel cum arătau 
etaloanele de timp pe vremea când nu puteam face măsurători. 
Ne interesează doar să putem face măsurători la momentul 
actual şi în viitor. De aici decurge şi necesitatea măsurării 
exacte a timpului pe termen lung. Putem studia evoluția 
etaloanelor de orice fel, nu numai de timp, pentru a fi capabili 
să facem și în viitor măsurători exacte, conforme cu 
etaloanele de atunci, în eventualitatea modificării lor. 

Etalonul actual de timp îl reprezintă frecvența exactă a 
liniei spectrale, din spectrul microundelor, a elementului 
Cs'* . Ea reprezintă 9.192.631.770 Hz (cicli/s) şi este 
unitatea fundamentală de timp. Eroarea acestui ceas atomic 
este de mai puţin de o secundă la 1.400.000 ani. Deci, pe 
întreaga perioadă de timp anterior amintită, orice eroare, în 
plus sau în minus, mai mare de o secundă trebuie pusă pe 


seama unor cauze externe etalonului. 


În afara modificărilor etalonului datorită expansiunii 
universului, mai pot exista şi alte cauze care să-i influiențeze 
mărimea. Una ar fi, de exemplu, modificarea masei 
Pământului în timp. Dealtfel, orice modificare a masei 
Pământului, a vitezei luminii, a constantei atracției universale 
sau a distanţei la care se face măsurătoarea influiențează 


timpul măsurat de etalonul nostru de timp. 


Pământul pierde zilnic, datorită vântului solar, gaze 
uşoare. Anual, aceste pierderi sunt estimate a fi în jur de 
95.000 tone pentru hidrogen și 1.600 tone pentru heliu. În 
schimb, anual, planeta noastră își mărește masa cu circa 2 
milioane tone de material meteoritic. Deşi bilanţul este strict 
în favoarea creşterii masei, la scară cosmică această creștere 


nu are practic nici un fel de influiență. Pământului nu i se 

modifică distanța față de Soare, nici măcar în perioade de 


timp mai mari decât actuala vârstă a universului. 


Prin urmare, în ceea ce priveşte influiența Soarelui, 
aceasta este practic inexistentă. Nu se produce nici o încălzire 
a Terrei (datorită apropierii de Soare), nu se produce nici o 
răcire (datorită depărtării de Soare). Nu se produc nici măcar 
efecte globale, asupra etalonului de timp, datorită măririi 
masei Pământului. Ar trebui să treacă 100 de milioane de 
miliarde de ani pentru ca creşterea masei Pământului să 
influiențeze etalonul de timp cu o valoare comparabilă cu 


croarea sa. 


În aceste condiţii orice modificare a etalonului de timp s- 
ar datora altor cauze. Ori distanţei la care se fac măsurătorile, 
ori modificării valorii vitezei luminii, ori modificării valorii 
constantei atracției universale, ori acțiunii lor cumulate (însă 


punerea în evidență a acestei acțiuni ar fi o treabă foarte 


dificilă). 


În privința distanţei la care se fac măsurătorile, în 
particular a razei Pământului, aceasta se poate modifica doar 
într-un timp de ordinul milioanelor de ani. Se estimează că în 
intervalul de timp amintit Pământul va intra într-un proces 
ireversibil de răcire. Această răcire va avea drept consecință 


solidificarea miezului planetei noastre şi o mărire a 

volumului lui. Prin urmare volumul Terrei va crește iar 
timpul măsurat la suprafaţa sa va cunoaşte o rămânere în 
urmă. În această privință nu cred că vor exista probleme 
majore deoarece o dată cu răcirea miezului planetei va 
dispărea și câmpul magnetic protector al ei şi deci și șansele 


ca cineva să mai poată face măsurători. 


Variația vitezei luminii s-ar putea pune în evidenţă doar 
în condiţiile în care etaloanele de lungime ar rămâne 
neschimbate. Or aceste etaloane depind şi de etaloanele de 
timp şi de viteza luminii și de alte etaloane și constante 


universale, care caracterizează universul microscopic. 


S-a demonstrat că, dacă vom considera în anumite 
condiţii o variaţie zero a vitezei luminii, atunci nu poate 
exista nici un fel de variație a nici unui etalon şi a nici unei 
constante universale care caracterizează universul 
microscopic, în afara constantei atracției universale, care 
caracterizează universul macroscopic. Prin urmare, o variaţie 
a etalonului de timp ar indica doar o variaţie a acestei 


constante. 


Dacă vom considera o valoare de 10 "'ani” a variaţiei 
constantei atracției universale, atunci vom fi în acord cu 
literatura de specialitate. Indiferent dacă vom considera drept 


cauză a acestei variații expansiunea universului sau alte cauze 

ce ar putea-o produce, valoarea aleasă este acoperitoare 
pentru toate situaţiile. Literatura de specialitate abundă de 
articole pe această temă. Efectele prin care se poate observa o 
variație a constantei atracției universale pot fi: stabilitatea 
sistemului  Pământ-Lună, stabilitatea sistemului solar, 
stabilitatea unor sisteme binare, nucleogeneza, mişcarea 


galaxiilor s.a. 


Considerând acum pentru variaţia constantei atracției 
universale valoarea mai sus-amintită, aceasta ar avea asupra 
timpului măsurat la suprafaţa Pământului o eroare de măsură 
de 625 nanosecunde/an. Dar eroarea etalonului nostru este de 
730 nanosecunde/an. Puțin mai mare decât prezumtiva eroare 
indusă de variaţia constantei atracției universale, şi de același 
ordin de mărime. Prin urmare, o variaţie a constantei atracției 


universale ar influienţa precizia etalonului nostru de timp. 


Suntem, aşadar, în posesia unui instrument nepotrivit 
pentru a măsura timpul pe termen lung, dacă e să ţinem 
seama de influiența gravitației asupra măsurătorii. Ceasurile 
atomice măsoară timpul la suprafața planetei noastre. Acest 
fapt presupune o adăugare a încă unei secunde la fiecare 50 
de ani. După efectuarea acestei corecții erorile de funcţionare 
ale ceasurilor şi cele datorate prezumtivei variaţii a constantei 
atracției universale ar trebui să se cumuleze. Dar, din păcate, 

sau din fericire, rezultatele s-ar afla peste 700.000 de ani. 
Dacă eroarea ar fi de aproape o secundă atunci am ști sigur că 
ea s-ar datora variaţiei constantei atracției universale. În caz 
contrar, această variaţie n-ar avea loc. În ambele situaţii, baza 
de comparaţie ar trebui să fie un ceas atomic situat undeva 


prin spaţiul cosmic, în gravitație zero. 

Introducere 


Avem privilegiul să trăim în prezent zilele unei epoci 
fără precedent în istoria civilizației noastre. Apar zilnic multe 
descoperiri noi, multe invenţii în faţa cărora ne minunăm, 
aplicaţii ale ştiinţei şi tehnicii care ne fac traiul mai bun, şi toate 
aceste noutăţi într-o afluienţă de nestăvilit. 

Creativitatea ştiinţifică a devenit un factor decisiv care 
determină produsul intern brut al oricărei economii sănătoase, 
iar totul pare că vine ca o avalanşă peste noi. Nici nu apucăm să 
ne acomodăm cu noutăţile că au şi apărut altele cu care trebuie 
să ne acomodăm. Se perfecționează lucrurile într-un ritm 
debordant, cu care, la fel, nu avem când să ne acomodăm că şi 
apar alte variante şi mai perfecționate. 

Viitorul imediat este atât de surprinzător în această 
privinţă încât este practic imprevizibil. Chiar dacă apar invenții 
revoluţionare foarte frecvent, acestea nu au practic timp să 
influienţeze cursul civilizaţiei, să-i imprime o anumită dinamică, 
precum au fost, de exemplu, automobilul sau radioul. Și asta 
pentru că apar imediat altele noi, care practic imprimă alte 
tendinţe. Civilizaţia nu are efectiv timp să se acomodeze cu noul. 
Noul nu o mai influienţează ca altădată, când o mică idee (de ex. 


stiloul) putea îndrepta civilizaţia într-o direcţie fără de întoarcere. 

Pe vremurile lui Petrache Poenaru noutăţile tehnice apăreau rar 
şi societatea avea timp suficient să le adopte, să se adapteze la 
ele, să le perfecționeze şi să le facă indispensabile pentru ea. 

Acum, acest fapt nu mai este posibil. Ritmul de apariţie a 
noutăţilor care ne uşurează viaţa este delirant. Societatea nu mai 
are timp să se adapteze, să le adopte şi să le facă indispensabile, 
deoarece apar imediat altele noi. Nu mai apare parcă nimic 
fundamental, în stare să dea un curs propriu evoluţiei (cum a 
fost de ex. calculatorul elecronic) pentru că nu mai suntem 
capabili să discernem între apariţiile mai puţin importante sau nu 
mai avem timp să le perfecționăm pe cele cu adevărat 
importante. 

Pe de altă parte, nouă oamenilor secolului XXI ne sunt 
literalmente depăşite limitele biologice. Vieţuim acum într-o 
societate în care trebuie să învăţăm toată viaţa, să ne adaptăm 
permanent la nou, iar aceste capacităţi scad cu vârsta. De aceea 
apare inevitabil o vârstă când suntem practic depăşiţi de 
vremurile în care trăim, şi nu oricum ci în ritmul nostru biologic 
propriu. 

Această stare de fapt se întâlneşte la toate nivelurile 
societăţii, şi nu numai, în privinţa noutăţilor tehnice. Şi noutăţile 


ştiinţifice se schimbă peste noapte, apar ştiinţe noi şi concepţii 

cu totul noi şi inedite despre lucruri şi fenomene despre care se 
credea că sunt cunoscute de când lumea. 

Noutatea ne surprinde peste tot în viaţa de zi cu zi şi 
totul se schimbă atât de repede încât la data când va apărea acest 
volum o parte din ideile pe care le conţine vor fi învechite. Alte 
puncte de vedere noi vor apărea despre problemele dezbătute în 
el. De aceea volumul de faţă nu urmăreşte să descrie lumea 
utilizând alte concepte şi funcții ale minţii decât cele obişnuite. 
Acest volum este o continuare a volumului precedent, deşi este 
gândit ca o entitate independentă, are acelaşi titlu şi urmează 
aceeaşi cale trasată de volumul precedent. 

Succesiunea temelor de gândire este aleatorie iar opiniile 
inserate nu au pretenția că sunt adevăruri ultime. Totul este 


perfectibil în lumina noului care ne covârşeşte zilnic. 

Realitate şi gândire 


O descriere fidelă a lumii în care trăim este imposibilă. 
De cele mai multe ori trebuie să abstractizăm pentru a putea 
concepe descrierea. lar abstractizarea, nu-i aşa, presupune o 
descriere sumară, bazată doar pe anumite caracteristici ale 
fenomenului, obiectului, procesului descrise. Abstractizarea nici 
nu se poate realiza ținând cont de totalitatea caracteristicilor care 


ar trebui luate în considerare. 


Apoi, când vine vorba să facem o descriere, se folosesc 
mult şi alte funcții ale minţii noastre, cu care aceasta operează 
într-un mod specific: analiza, sinteza, conceptualizarea etc. 
Toate acestea sunt în esenţa lor doar nişte operaţii care caută să 
simplifice mult realitatea pentru a o putea reprezenta mental mai 


uşor. 


Aşadar, dacă prin funcţiile minţii noastre n-am gândi 
astfel ci într-un mod mult mai complicat, cu lux de amănunte, 
acest mod ar fi, nu-i aşa, greu de imaginat şi cu care ar fi greu de 
operat. Comunicarea ar fi aproape imposibilă şi toată lumea 
noastră, care este fundamentată pe comunicare, ar fi şi ea foarte 


greu de imaginat. 


Necesitatea realizării unei comunicări simple stă la 


originea funcțiilor creierului aşa cum le cunoaştem noi: 

abstractizarea, analiza, sinteza, conceptualizarea etc. Prin urmare 
vedem lumea descrisă incomplet şi inexact din pricina 
comunicării. 

Apoi gândirea bazată pe concepte fundamentale este 
limitată de abstracţiunile cu care suntem siliți să operăm. Ca să 
explicităm aceste limitări ar trebui să introducem alte concepte 
fundamentale, care vor introduce alte limitări s.a.m.d. Sau să 
înlocuim conceptele fundamentale pe baza cărora gândim cu alte 
concepte, mai fundamentale, pe baza cărora să fie explicitate 
primele. Însă atunci am introduce alte necunoscute, alte limitări, 
alte paradoxuri. Descrierea lumii pe baza lor ar fi poate mai 
complicată, mai inexactă şi mai incompletă, chiar şi mai ilogică 
ca prima. Dezideratul nostru de a avea o descriere cât mai fidelă 


realităţii ar fi o şi mai mare utopie. 


Pe de altă parte, pentru a avea o asemenea descriere este 
necesar să facem ceea ce spuneam că nu ar trebui făcut anterior: 
să introducem concepte mai fundamentale. Să ilustrăm acum 


această afirmaţie. 


Există două aspecte fundamentale dar şi paradoxale ale 
realităţii: aspectul reducționist şi cel holist, partea şi întregul. 
Sunt caracteristici ale realităţii sau aşa vedem noi realitatea? 
Aceste aspecte sunt caracteristici ale proceselor noastre mentale. 


Reducţionismul e legat de analiză iar holismul de sinteză. 

Gândirea “în mic” presupune aşadar o concentrare asupra 
părților, iar o gândire “în mare” o concentrare asupra întregului. 
Prin urmare, realitatea nu este aşa ci aşa o vedem noi prin 
gândirea noastră, prin analiză şi prin sinteză. Știința noastră, 
care este produsul gândirii noastre, va vedea la fel realitatea, ca 


parte şi/sau ca întreg. 


Un concept integrator al acestor două aspecte ale 
realităţii nu va fi întotdeauna corect deoarece realitatea se 
comportă uneori în mod straniu: ori reducționist ori holist. Un 


exemplu ar fi desigur conceptul de fractalitate. 


Fractalitatea integrează reducţionismul şi holismul într- 
un concept unitar, de aşa manieră încât nu se mai poate discerne 
între cele două concepte. Cum se transformă viziunea noastră 


despre lume făcând uz de conceptul unitar? 


Atât din punct de vedere reducționist cât şi holist timpul, 
un alt concept complet abstract, este un interval. O implicaţie 
elementară a măsurabilităţii. Vechea dilemă a lui Aristotel: este 
timpul punct sau interval?, şi-a găsit, în Einstein, rezolvarea: 


timpul este doar un interval. 


Un timp punctual nu ar fi deci măsurabil, şi deci ar fi 


inutil. Einstein nu neagă posibilitatea ca acest timp să existe, dar 


165 


din punct de vedere fizic nu ne este de nici un folos deoarece nu- 


| putem măsura. 


Fractalitatea generalizează conceptul de măsurabilitate şi 
la punct. Punctul nu mai este o reprezentare geometrică mentală 
fără nici o dimensiune, nemăsurabil şi fără sens din punct de 


vedere fizic, ci are o structură, poate fi comensurat. 


Astfel, din punct de vedere fractal punctul este şi interval 
şi punct. Şi asta pentru că punctul poate fi şi interval, iar 
intervalul poate fi şi punct. Timpul este deci ceva cu totul nou 


faţă de ce ştiam noi din fizica aşa-zisă oficială. 


La fel se poate spune şi despre spaţiu, sau despre alte 
mărimi fizice care depind de timp sau spaţiu. Se crează astfel o 
altă realitate, bazată pe conceptul de fractalitate. Atunci care 
realitate este cea corectă? Realitatea se comportă şi reducționist 
şi holist, dar şi fractal, depinde cum privim lucrurile, cum le 
gândim. Acest fapt, gândesc, e pur şi simplu stupefiant: 
realitatea este aşa cum o gândim noi. Şi asta se întâmplă doar 
pentru faptul că noi ne construim gândirea după realitate, în cea 
mai mare parte, şi nu invers, cum se întâmplă în foarte puţine 


cazuri. 

Starea vremii 


Suntem bombardaţi aproape lunar cu prognoze meteo 
pentru următoarele luni, chiar anotimpuri sau sezoane, încât, de 
multe ori, dacă nu ar fi infirmate de realitatea viitoare, atunci 


chiar am avea motive de îngrijorare. 


Totuşi, câtă încredere am putea avea în asemenea 
prognoze? Părerea noastră e că nu ar trebui să avem nici un fel 
de încredere în ele. Şi asta pentru că ştiinţa actuală nu a reuşit 
decât foarte aproximativ să descrie dinamica atmosferică la 


nivel global. 


Starea vremii, aşa cum o ştim noi, la nivel local depinde 
în cea mai mare măsură de dinamica atmosferică globală, la care 
se adaugă condiţiile specifice fiecărui loc, legate de relief, 


anotimp, vegetatie, influienţe oceanice, marine etc. 


Din acest motiv nu cred că sunt întemeiate zvonurile 
conform cărora unele perturbații climaterice care se produc în 
ţara noastră ar trebui să fie puse pe seama unor arme climaterice 
secrete pe care le folosesc ruşii; aceste zvonuri sunt complet 
deplasate. Respectivele arme, dacă ar exista, ar afecta clima la 
nivel global. Nu numai la noi, dar şi clima lor ar fi afectată. E 


cam ceea ce se întâmplă în realitate. Atât ei cât şi restul lumii 

sunt în mod egal afectaţi de schimbările climaterice actuale. 
Toată ştiinţa pe care o putem aplica actualmente în modificările 
climatice se reduce doar la iodura de argint, o substanță care 
ajută la condensarea norilor. Nu are nici un impact asupra 
dinamicii globale ci doar asupra umidității la nivel local. Clima, 
în genere, este rezultatul distribuţiei presiunilor şi temperaturilor 
la nivel global. Umiditatea are un rol mare doar la nivel local. 
Eventuala sa “migraţie” se face tot prin mijlocirea maselor de 
aer, deci tot prin presiune şi temperatură. Faptul că se poate 
produce o condensare a norilor deasupra unui sat în România nu 


influienţează cu nimic clima Rusiei. Şi viceversa. 


Schimbările climaterice actuale, manifestate la nivel 
global, nu trebuie puse pe seama nici unei arme, nici iodurii de 
argint, este doar un efect al încălzirii globale. Pe care o vom 
trata cu toată atenția şi considerația necesare, cu o proximă 


ocazie. 


Nici dacă am reuşi să obţinem o descriere globală a 
dinamicii atmosferice, nu am fi capabili să evaluăm corect 
influienţele locale. În această ordine de idei, englezul Lewis 
Richardson, imediat după primul război mondial, a conceput un 
set de ecuaţii a căror rezolvare este cu atât mai complicată, mai 


anevoioasă şi mai mare consumatoare de timp încât până la 

terminarea ei vremea se schimbă deja în ceva ce nu mai are nici 


o legătură cu condiţiile inițiale considerate. 


Mai târziu, prin anii '60 ai secolului trecut, 
matematicianul olandez Edward Lorentz a pus bazele teoriei 
haosului. Astfel, atmosfera terestră a fost descrisă aşa cum este 
ea în realitate. O entitate a cărei dinamică neliniară, deterministă, 
este complet haotică. Și asta deoarece condiţiile inițiale se 
schimbă în fiecare moment. La modul ideal, pentru a avea 
soluţii exacte ar trebui să introducem, în fiecare moment, datele 
primite de la staţiile meteo. Operaţiune mare consumatoare de 
timp, care ar face practic imposibilă evaluarea la momentul 
prezent. Pentru valabilitatea unei prognoze precizia actuală este 
de 15 minute. Atât timp este ea exactă. În timp ce noi putem 


introduce date cam la jumătate de oră. 


E bine şi aşa, ar zice unii, pentru că, dacă se rezolvă 
ecuaţiile dinamicii neliniare pentru mai multe seturi de date, 
consecutive, s-ar obține măcar o tendinţă a stării vremii la nivel 
global. Dar, în realitate lucrurile nu stau deloc aşa. Prelucrarea 
unui volum atât de mare de date necesită un timp mult mai mare 
decât valabilitatea unei prognoze, de 15 minute. Aşa încât 


precizia actuală, pentru 24 de ore, este de 86%. 


Pe de altă parte, o precizie, haideţi să-i zicem minimă, 


adică în care se regăseşte un grad acceptabil de acuratețe, ar fi 

de 7-10 zile. lar o prognoză cu un grad mai mare de acuratețe 


este, în prezent, conformă cu teoria haosului, de 5 zile. Atât. 


La aceste rezultate se adaugă condiţile locale, care pot fi 
comensurate, să zicem după ureche. Atâtea grade în minus 
pentru zona de munte, atâtea pentru că e iarnă etc., astfel încât 
evaluarea finală arată ca un fel de mixtură între ştiinţă şi artă, în 
care meteorologul previzionist e mai mult pe post de “astrolog”, 
de artist, decât pe post de om de ştiinţă. Experienţa şi flerul lui, 
alături de istoricul climatic al zonei sunt factorii determinanţi în 


elaborarea unei previziuni mai mari de 10 zile. 


Aşa încât, în previziunile meteo care se fac pentru luni, 
anotimpuri, sezoane, se întâlneşte multă artă şi foarte puţină 


ştiinţă. Trebuie, deci, să le trataţi ca atare. 

Previziunea cutremurelor 


Cutremurele de pământ se află printre puţinele dezastre 
naturale care nu se pot prevedea. Faptul că se produc la 
adâncimi mari, în locuri unde nu se poate ajunge cu aparatură 
ştiinţifică pentru a se putea culege date a căror acuratețe să 
permită elaborarea unor modele, apoi chiar modelele matematice 
ale dinamicii tectonice globale în sine, reprezintă două 
argumente majore în acest sens. Rezultatul e că aceste dezastre 
naturale sunt imprevizibile în timp util şi, ce e infiorător aici nu 
e numai acest fapt, ci că nici măcar nu se intrevede o cale de 
rezolvare a problemei. 

Dificultatea problemei rezidă în caracterul ei pur 
determinist. Problema în sine poate fi rezolvată în conformitate 
cu principiul cauzalității; potrivit acestuia timpul corespunzător 
cauzei unui efect este anterior timpului corespunzător efectului. 
Dar pe noi nu ne “încălzeşte” cu nimic treaba asta. Degeaba 
aflăm de iminenţa unui cutremur cu foarte puţin timp înainte de 
a se produce el. Timpul de reacţie, în care putem lua măsuri de 
micşorare a pagubelor şi de salvare a vieților, este foarte scurt şi 
insuficient. 

În acest sens, corelaţiile făcute cu emisiile de radon (un 


gaz rar aflat în sol), schimbarea comportamentului unor animale 

sau modificarea caracteristicilor electromagnetice ale solului, 
captarea undelor radio lungi generate de cutremur s.a., nu 
rezolvă nimic. Nu ne ajută cu nimic faptul că peştii din acvariu 
sunt agitați cu două-trei minute înaintea începerii cutremurului, 
câinele şi pisica aidoma, porcul şi găinile, caii şi cu vacile, 
împreună sau individual, e totuna. Dacă asta se mai întâmplă în 
timp ce dormim, atunci doar norocul mai poate decide. Iar 
pentru cei ce locuiesc la bloc, toată treaba asta e problematică. 
Pe de altă parte, modificarea  caracteristicilor 
electromagnetice ale solului este de asemenea inutilă. Apariţia 
acelor lumini, care par a “izvori” din sol sau a “zbura” prin aer 
ca nişte străfulgerări, se datorează în speţă solului nisipos, care 
se încarcă electric dacă ansamblul în care se află execută o 
mişcare oscilatorie, pe orizontală sau pe verticală. Deci mişcarea 
trebuie să fi început deja în momentul observării acelor lumini 
sau măsurării caracteristicilor electromagnetice ale solului 
(variază conductivitatea electrică). Fenomenele se produc la fel 
de determinist cum e şi firesc. ŞI, deci, inutil pentru noi. 
Receptarea undelor radio lungi, care sunt generate de 
mişcarea telurică, se încadrează în aceeaşi categorie. Cutremurul 
trebuie să fie început deja pentru ca undele să existe. 
Considerentele anterioare par să facă rezolvarea acestei 


probleme imposibilă. 

Totuşi, observaţii relativ recente (în 1995, după 
cutremurul de la Kobe) aruncă o cu totul altă lumină asupra 
problemei. Atunci s-a observat schimbarea compoziției apei 
îmbuteliate după cutremur. Bazându-se pe aceste observaţii, 
foarte recent, anul trecut, o echipă internaţională de cercetători a 
reuşit să facă o corelaţie între apariția unui cutremur, înainte cu 
până la 4-6 luni şi schimbarea compoziţiei chimice a unor ape 
subterane, undeva la 75 km de epicentru. ŞI asta în cazul a două 
cutremure islandeze consecutive, din anii 2012 şi 2013. 

Se bănuieşte că înainte de izbucnirea cutremurului se 
înmulțesc fisurile şi interstiţiile în şi între plăci, fapt ce 
favorizează pătrunderea apelor freatice în spaţiile uscate şi 
implicit schimbarea compoziţiei lor chimice. Roca islandeză 
este predominant bazaltică, şi probabil schimbarea compoziţiei 
chimice observată ţine seama de acest fapt. 

În alte zone seismice ale Terrei există soluri, evident, 
specifice, ceea ce ar produce o modificare a compoziţiei apei 
înainte de apariția cutremurului, specifică rocilor existente local. 
Lucru pe care cercetătorii se străduiesc să-l ducă la îndeplinire 
pe viitor. 

Nu se poate deduce, încă, cum e şi normal, locul exact, 
momentul producerii, durata şi intensitatea cutremurului. Dar 


este totuşi un început foarte promițător. 

Efectul de cavitate 


Nu ştiu câţi dintre dvs. sunteţi familiarizați cu conceptul 
de cutie de rezonanţă, însă acest concept se materializează peste 
tot în viaţa de zi cu zi. Ghitara, de exemplu, este o cutie de 
rezonanţă. Ea are rolul de a amplifica sunetele produse de 
coarde. La fel stau lucrurile cam la toate instrumentele cu coarde, 
cu excepţia lirei. Şi unele instrumente cu coarde lovite, ca de 
pildă pianul, sunt construite de acelaşi principiu. Sunetele create 
prin lovirea coardelor sunt amplificate de cutia de rezonanţă. 

O sală de spectacole, cu o acustică foarte bună, este un 
alt exemplu edificator în acest sens. Totuşi, există cazuri când 
conceptul de cutie de rezonanță este folosit nu pentru 
amplificarea sunetelor ci pentru diminuarea lor. Prin construcție, 
o cutie de rezonanţă are, pe lungimea ei, mai multe zone, numite 
ventre şi noduri, unde sunetul fie se amplifică, fie se diminuează. 
Aceste, impropriu zis zone, mai exact sunt nişte puncte, sunt de 
fapt maxime şi minime de interferenţă a unor unde sonore care 
suferă reflexii multiple de pereţii cutiei, şi care crează în interior 
aşa-numitele unde staţionare. Există aşadar ambele tipuri de 
puncte, şi de amplificare şi de diminuare, funcţie de lungimea de 


undă a sunetului. 

Punctele de diminuare pot fi observate la “lucru” în cazul 
unui amortizor pentru o armă. Conceptul de cutie de rezonanţă 
(în cazul acesta amortizorul cilindric) este acelaşi, însă efectul 
este cel contrar amplificării. La fel se întâmplă, uneori, atunci 
când deschidem uşa la maşină şi radioul se aude mai tare. Dacă 
până la deschiderea uşei maşinei, interiorul cabinei era o cutie 
de rezonanţă (care trebuie să fie închisă), după ce s-a deschis uşa, 
cabina nu a mai fost o cutie de rezonanţă în care să se diminueze 
sunetele radioului. Prin urmare acesta s-a auzit mai tare. 

La fel se petrec fenomenele şi în cazul amortizoarelor de 
sunet ale pikamer-elor sau ale ţevilor de eşapament ale maşinilor, 
în partea numită tobă. Fără această tobă sunetul ar fi mai 
pregnant. Uneori e deajuns şi o gaură în ea pentru a se obține 
acelaşi efect. 

Conceptul de cutie de rezonanţă este propriu şi altor 
fenomene care au la bază amplificarea undelor, altele în afara 
celor sonore. Să considerăm, de pildă, microundele, cuptorul cu 
microunde. Pentru undele de acest tip cutia de rezonanţă 
perfectă diferă ca formă de cazul undelor sonore; pentru 
microunde cutia de rezonanţă perfectă este de formă sferică. La 
undele sonore forma perfectă e cilindrică, dar şi forma 


paralelipipedică aproximează foarte bine această formă. La 

undele electromagnetice, în genere, cavitatea rezonantă perfectă 
este sfera. 

Prin urmare, cuptorul cu microunde se vrea o 
aproximaţie a acesteia. În centrul lui, de regulă centrul de 
greutate, se formează un punct de maxim; aici toate undele 
reflectate interacționează, interferă şi formează un maxim al 
amplitudinii sau frecvenţei (funcţie de tipul rezonanţei), într-un 
sistem complex de unde staţionare. Rezultatul se cunoaşte: 
frecvenţa microundelor este foarte apropiată de frecvenţa cu care 
oscilează moleculele aflate în compoziţia materiei organice cu 
care ne hrănim, aşa încât, printr-un alt proces de rezonanţă, 
acestea din urmă îşi amplifică oscilaţiile, uneori până când 
moleculele se rup. Rezultă o încălzire dar şi o hrană nesănătoasă. 

Mai aproape de forma sferică este un cap uman. Dacă, de 
exemplu, i-am plasa 4 telefoane mobile de jur-împrejur, atunci 
în centrul creierului s-ar produce o amplificare şi o încălzire, cu 
atât mai periculoase cu cât telefoanele ar fi în funcțiune, nu în 
stand by, iar timpul de expunere ar fi mai îndelungat. 
Telefoanele mobile emit tot în banda microundelor, care este o 
bandă intermediară între radiaţiile infraroşii- razele de căldură- 
şi undele radio; microundele împrumută caracteristici de la 


ambele tipuri de unde. 

În cazul mai neobişnuit, cu câte un telefon la fiecare 
ureche, efectul e mult diminuat. Doar în cazul a 4 telefoane 
lucrurile ar sta cumva asemănător unui cuptor cu microunde; dar 
în cazurile obişnuite, cu un singur telefon, rezonanţa este slabă, 
iar amplificarea şi încălzirea sunt pe măsură. 

Asta nu înseamnă că telefoanele mobile ar trebui folosite 
fără nici un fel de restricție. Deşi este mică rezonanţa, totuşi 
există, iar expunerea repetată a creierului (şi ca frecvenţă a 
expunerilor şi ca durată a unei expuneri) rezonanţei 
microundelor, este periculoasă. Periculozitatea vine, nu-i aşa, 
din faptul că microundele pe care le emit sau care sunt 
recepționate de telefon au frecvenţa de vibraţie foarte apropiată 
frecvenţei moleculelor organice din care suntem constituiți. 

Un fenomen interesant se petrece cu amplificarea 
undelor electromagnetice, în speţă a undelor infraroşii, când 
forma cavităţii de rezonanţă nu mai este perfectă: nu mai avem o 
sferă ci o jumătate de sferă, un sfert de sferă, o fracțiune de sferă, 
oricare ar fi ea. Radiația infraroşie se amplifică proporțional cu 
forma cavităţii de rezonanţă. De exemplu, dacă avem o jumătate 
de sferă, radiaţia se amplifică aproape la jumătate faţă de cum se 
amplifica într-o sferă, într-un sfert de sferă radiaţia se amplifică 


pe sfert faţă de sfera întreagă etc. 

Fenomenul nu se observă, cu toate acestea, în cazul 
luminii vizibile. Zonele mai ridicate de pe Lună sau cele 
observate la microscop ar trebui să fie mai întunecate, iar văile 
şi gropile, datorită amplificării în cavitate, să fie mai luminoase. 
Totuşi, în realitate, lucrurile stau exact pe dos. 

În schimb, dacă observaţia se face în infraroșu atunci 
zonele de cavitate vor fi mai fierbinţi decât zonele înalte. Este 
ceea ce eu generic am numit efectul de cavitate. E un efect de 
amplificare rezonantă (şi nu de diminuare ca în cazul undelor 


sonore), pe care l-am depistat doar cazul undelor infraroşii. 

Neurotransmiţătorii şi dependenţa 


Dependenţa, aşa cum atestă numeroase studii ştiinţfice 
efectuate în ultima vreme, nu are nimic de-a face cu anumite 
însuşiri psihice, cum ar fi voinţa, dorinţa de a fi la modă, 
obişnuinţa etc. Ea este strâns legată de chimia creierului şi este 
în legătură cu dezechilibrul unor substanţe chimice, numite 


neurotransmiţători, responsabile cu starea de spirit generală. 


Dependenţa este, aşadar, o boală şi ca orice boală se 
tratează, de cele mai multe ori se poate vindeca, administrându-i 
remediul potrivit. Dar pentru aceasta e nevoie să o cunoaştem în 
prealabil. Ea poate apărea în mod natural în urma unei diete 
sărace în nutrienți, în urma polimorfismului genetic, stresului 
cronic, unui abuz emoţional, sau a unui şoc psihic (deces, 
deziluzie s.a.), toxinelor din mediu, traumelor cerebrale (ex. 
comoţii), în urma cărora se produce dezechilibrul 


neurotransmiţătorilor. 


Aceştia trebuie să fie în proporție exactă pentru a exista 
un echilibru emoţional. De fapt creierul nu poate funcționa în 
condiţii normale fără acest echilibru afectiv. Cel mai mic 


dezechilibru crează premizele unei susceptibilităţi la dependenţă. 


In linii generale, neurotransmiţătorii responsabili de 


bunul nostru echilibru afectiv sunt secretaţi în şi în vecinătatea 

imediată a creierului, cu mici excepţii de glandele suprarenale. 
Astfel, serotonina, care este un fel de antidepresiv natural, în 
cantităţi mai mici crează anxietate, angoasă, depresie; dopamina 
este responsabilă cu starea de fericire; acidul gama-aminobutiric 
(GABA) este un sedativ natural, produce relaxarea; endorfinele 
au efect relaxant, alină durerile de toate felurile; norepinefrina 
furnizează energie, dar este toxică în cantități mari; acetilcolina 
regularizează sistemul nervos autonom, funcțiile cognitive şi 


memoria; anandamida are un efect inhibitor asupra tuturor. 


Dependenţa propriu-zisă nu este pentru o substanţă 
psihotropă (din droguri, alcool, ţigări, ciocolată, zahăr etc.) ci 
pentru ce poate face această substanţă în creierul uman. Alcoolul 
şi drogurile produc o secreție suplimentară de serotonină, 
dopamină, acid GABA, endorfine, care se traduce printr-o stare 
euforică, de bine, de linişte şi de detaşare de toate problemele 
Vieţii. 

Răspunsul creierului la aceste substanțe este ori 
micşorarea secreției  neurotransmiţătorilor ori micşorarea 
numărului receptorilor neuronali. Rezultatul este dependenţa; 
pentru a mări efectele asupra creierului se măreşte doza, iar lipsa 
el crează un disconfort puternic, aşa-numitul efect de sevraj, 
care produce manifestări psihosomatice din cele mai diverse, 
poate conduce la modificări psihice importante, tulburări de 

comportament etc. Creierul este practic luat în stăpânire de 
substanţele pe care le produce el pe cale naturală. Și asta doar în 
urma unei intervenţii din exterior, prin intermediul acelor 


substanţe psihotrope, care inhibă secreția neurotransmiţătorilor. 


Lucrurile sunt şi mai complicate deoarece şi alte 
substanţe din corp pot crea dependenţa. În această ordine de idei 
putem menţiona oxitocina şi adrenalina, care sunt produse de 
glandele suprarenale. Oxitocina este un hormon produs în urma 
actului sexual, ea crează dependenţă faţă de persoana iubită, dar 
determină şi în ce măsură suntem persoane agreabile şi 


generoase. 


Adrenalina apare în organism în situaţiile de “urgenţă”. 
Răspunsul corpului la adrenalină este o energie suplimentară cu 
care este alimentat şi cu care poate face faţă unor situaţii 
periculoase. Dependenţa de jocuri de noroc şi de sporturi 
extreme sunt legate de dependenţa de adrenalină. Aceasta se 
asociază cumva cu norepinefrina, care furnizează energie 
creierului, provocându-i o stare de surescitare, care este toxică în 


cantități mari. 


Desigur, toată lumea ştie că există dependențe 
periculoase şi dependențe nepericuloase. Din categoria acestora 
din urmă putem enumera: dependenţa de maşină, de internet, de 


telefon, de calculator, de televizor, de filme etc. Practic, nu cred 

să existe vreun om care să nu aibe o dependență minoră. Nu 
suntem ființe perfecte, dezechilibrele emoționale pe care le 
avem cu toţii ne fac dependenţi mai mult sau mai puţin. Apoi 
nici nu trăim într-o lume perfectă, suntem supuşi zilnic stresului, 
grijilor, trăim în medii periculoase, în medii sociale impropice, 
luptăm pentru existenţă într-o competiţie nedreaptă, căutăm cu 
toţii fericirea, liniştea sufletească, mulțumirea sufletească, cam 
toate în acelaşi timp. Unii reuşesc, dar niciodată atât cât şi-au 


dorit. 


Până la urmă starea de dependență e o consecinţă 
firească a funcționării creierului şi a vieţii de zi cu zi. Remediile 
e1 sunt legate de dietele potrivite, nutrienți specifici, schimbarea 
stilului de viaţă, uneori consiliere psihologică. E important să 
solicităm ajutorul semenilor noştri, în situaţii periculoase, pentru 


că dependenţa este o boală. 


Nu întotdeauna putem înlocui o dependenţă periculoasă 
cu una nepericuloasă. Cunosc un om care atunci când s-a lăsat 
de fumat, a devenit dependent de HBO. Iar când a plecat într-un 
concediu din localitatea de baştină, n-a mai avut HBO şi s-a 


reapucat de fumat. 


Există şi oameni care au renunțat la droguri şi s-au 


apucat de băutură, care au renunţat la băutură şi au fumat mai 

mult, care au renunţat la fumat şi au mâncat mai multe dulciuri 


şi au băut mai multă cafea... 


Într-un fel, se verifică zicala populară: “cui pe cui se 
scoate”, însă autoterapiile de acest gen nu fac decât să 
înlocuiască o dependenţă cu alta, chiar dacă una minoră, poate 
nesemnificativă comparativ cu cea de la care s-a plecat. E ceva 
normal să fie aşa, creierul caută să obţină aceleaşi efecte pe care 
le obținea înainte din droguri, din alcool sau nicotină. Și 


totdeauna există pericolul să recădem în patima iniţială. 


Ajutorul de specialitate aduce rezultate mult mai bune. 
El crează condiţiile eradicării complete a dependenţei, fără a 


genera o alta, minoră, sau a o reedita pe prima. 


Capătul cunoaşterii 

Există un capăt al cunoaşterii umane? Fără îndoială, este 
o întrebare cu un răspuns echivoc. Pe măsură ce ne apropiem de 
limitele potenţei noastre experimentale, suntem înclinați să 
credem că acel capăt este foarte aproape. Însă lucrurile nu stau 
deloc aşa. 

Exemplul cel mai elocvent în acest sens îl dă fizica. La 
sfârşitul secolului XIX se credea că, o dată cu dezlegarea 
tainelor electromagnetismului, fizica devine o ştiinţă moartă, 
care nu mai are nimic de spus. A urmat apoi descoperirea 
radioactivităţii naturale, care a reprezentat un punct de cotitură 
în istoria ştiinţei, un punct de plecare pentru multe alte 
descoperiri. Pe măsură ce acestea se produceau cu o viteză 
uluitoare pentru o perioadă de timp relativ scurtă, se adâncea şi 
cunoaşterea umană în interiorul atomului. 

Acest trend a continuat până prin anii '80 ai secolului 
trecut, o dată cu validarea experimentală a teoriei Weinberg- 
Salaam şi cu atestarea modelului standard al particulelor 
elementare. După care fizica a intrat din nou într-un con de 
umbră dat de limitele experimentale. În tot acest timp însă, ea a 
înflorit în aspectele sale teoretice, speculative, predictive, 
filozofice, science fiction. 

Noile modele teoretice necesitau energii tot mai mari 


pentru validare sau invalidare, acceleratoare de particule tot mai 

puternice. În condiţiile în care o multitudine de alte probleme 
practice, cu directă implicare în mărirea calității vieţii, aveau 
nevoie de finanţare stringentă, banii destinaţi cercetării 
fundamentale au urmat cursul firesc. Și au făcut ca fizica, până 
în noul mileniu, să cunoască o stagnare. 

Ce e surprinzător e că, în tot acest timp, au fost multe 
păreri că fizica se apropie de un capăt al cunoaşterii, în care o 
eventuală validare a GUT (teoriei marii unificări) sau theory of 
everything ar aduce-o chiar la capătul cunoaşterii în ceea ce-o 
priveşte. 

Cu toate acestea, o dată cu noul mileniu, şi cu noul LHC 
(large hadron colider) de la CERN, de la granița franco- 
elvețiană, au început să apară şi alte drumuri către capătul 
cunoaşterii. Vedeti dvs., fizica, cumva, s-a dezvoltat în salturi. 
Aceste salturi sunt condiţionate de nivelurile tehnologice pe care 
trebuie să le atingem pentru a putea crea premizele producerii 
lor. O dată produs un salt, se generează o explozie de noi 
descoperiri şi noi direcţii de cercetare. Tot atâtea direcţii de 
progres, pe care capătul ştiinţei se întrevede din ce în ce mai 
difuz. 

În perioadele de acalmie se dezvoltă latura speculativă, 
teoria o ia cu mult înaintea experimentului. Se ajunge de multe 


ori la o situaţie aberantă, care frizează literatura SF sau filozofia, 

în care gândirea ştiinţifică speculativă, scrisă foarte des şi în 
limbaj matematic, reprezintă ultimul cuvânt pe care fizica îl 
spune într-o direcție de cercetare sau alta. După validarea 
exeperimentală, adică zeci de ani, ca în cazul bosonului Higgs, 
de exemplu, lucrurile se simplifică în ceea ce priveşte 
cunoaşterea. Se revine la ştiinţă. 

Cu toate acestea, există nişte limite tehnologice pe care, 
indiferent cât de dezvoltați vom fi din punct de vedere 
experimental, nu le vom atinge probabil foarte curând. Dacă 
pentru nişte verificări experimentale nu chiar atât de energofage, 
vom avea nevoie de energia electrică pe care o produce Terra 
într-o zi, atunci mai avem de aşteptat. În tot acest timp, 
aşteptarea ne va face să ne închipuim că acel capăt al cunoaşterii 
e undeva aproape. 

La fel stau lucrurile şi în cazul altor ştiinţe. În privinţa 
ştiinţelor biologice, de pildă, până la descoperirea ADN-ului, 
care a fost punctul de plecare pentru alte ştiinţe, s-a trăit cu 
impresia că un capăt al cunoaşterii e tot mai aproape. Astăzi 
genetica e o ştiinţă în plină dezvoltare. Va urma oare un capăt al 
cunoaşterii în secolele viitoare? 

E o întrebare grea. Chiar dacă nu câştigă în “lungime”, 
către acel capăt al cunoaşterii, ştiinţa câştigă în “lăţime”, în 


complexitate şi profunzime, în interdisciplinaritate. Dacă 

“luminiţa de la capătul tunelului” cunoaşterii s-a mărit şi dă 
impresia că suntem mai aproape ca oricând de un final, asta se 
datorează practic faptului că tunelul s-a “lăţit”. Lungimea este 
aceeaşi însă. 

Profunzimea şi complexitatea cunoaşterii vor face din 
caracterul pur descriptiv, de cele mai multe ori, al ştiinţei, un 
caracter explicativ, veritabil. Interdisciplinaritatea, pe de altă 
parte, va fi sinteza acestei înţelegeri. Căci, nu-i aşa, natura, în 
unitatea ei, este interdisciplinară. O înţelegere unitară presupune 


interdisciplinaritate. 


Dosarele x şi y 

Întrebarea de debut, cu care se inaugurează aceste 
“dosare”, este: de ce proporţiile sexelor sunt apropiate în cazul 
populaţiei umane globale? Sunt proporţii apropiate, cu doar 
puţin, aproape două procente, în favoarea sexului frumos. 

Ne putem gândi la corelaţii foarte bizare, cum ar fi între 
grupele de sânge şi proporţiile menţionate. Sau între 
temperamente şi aceleaşi proporţii, conform cu diversele opinii 
ale “specialiştilor” în această chestiune. 

Nu reuşesc să-mi dau seama cum s-ar putea corela 
grupele de sânge cu câţi indivizi de sex masculin sau feminin 
avem în populația globală, dar în privinţa celei de-a doua 
corelaţii parcă am ceva-ceva idei cum ar fi. 

Mă gândesc la faptul că temperamentele fundamentale 
sunt aceleaşi 4, încă de pe vremea antichității, arhicunoscutele: 
sangvin, coleric, flegmatic şi ... sentimental, pardon, melancolic. 
Conform “legii” atracției contrariilor, primele două categorii de 
temperamente se pot “cupla” numai cu ultimile două, altminteri 
nu s-ar putea înţelege. Temperamentele, care după părerea mea, 
sunt determinate genetic şi, ca atare, se pot moşteni, care ar 
rezulta, ar trebui să fie în proporţii aproximativ egale, din toate 
categoriile, uniform distribuite pe ambele sexe, din care 
uniformitate ar rezulta, printr-o extensie logică un pic forţată, şi 


egalitatea aproximativă a proporțiilor sexelor. 

Ar fi şi asta o explicaţie, nu? Totuşi nu explică de ce, în 
cazul unor popoare mai temperamentale, în care domină primele 
două categorii de temperamente, cum sunt de exemplu 
meridionalii, proporţiile populației sunt aceleaşi. 

Apoi nu “legea” atracției contrariilor pare că e valabilă 
aici, ci, dimpotrivă, “legea” atracției indivizilor de acelaşi fel. 
Conform unor studii ştiinţifice actuale, suntem atraşi instinctiv 
de cei asemănători genetic cu noi, care la nivelul “ce se vede” se 
traduc în: aceeaşi rasă, aceleaşi afinități, aceleaşi gusturi, chiar şi 
acelaşi temperament. De parcă fiecare din noi ar căuta 
inconştient un alter ego al său. Dealfel, cum să nu mă înţeleg 
bine cu mine, fie şi sub forma unei variaţiuni de celălalt sex, sau 
nu neapărat, atâta timp cât e o “copie” ce poate fi confundată cu 
originalul? 

Treaba e clară acum, corelaţia dintre temperamente şi 
proporţiile sexelor în cadrul pupulaţiei globale este eronată. Nici 
dacă am încerca să reconsiderăm problema din perspectiva altor 
categorii de temperamente, nu am obţine alte rezultate. Dacă, de 
pildă, considerăm doar două categorii de temperamente, 
predominant introvertit şi predominant extrovertit, nu ar 
schimba cu nimic problema de fond. 

Alta ar trebui să fie explicația. Explicaţia ar trebui să fie 


de natură genetică. Dacă ne gândim că sexele sunt diferenţiate 

doar de doi cromozomi, şi fiecare dintre noi participă la 
procreare cu ce am moştenit de la naştere de la părinţi, atunci 
fiecare partener va contribui genetic la viitorul copil cu 50% din 
genele sale, organizate pe jumătate din cromozomii săi. Astfel, 
există 50% şanse ca viitorul copil să aibe doi cromozomi x, deci 
să fie fată şi 50% şanse ca viitorul copil să aibe un cromozom x 
şi unul y, deci să fie băiat. 

Cu toate acestea, câteva studii ştiinţifice au stabilit faptul 
uluitor că se concep de două ori mai mulți băieţi decât fete. 
Faptul că fetele sunt mai rezistente la infecțiile uterine şi se 
dezvoltă mai repede, face ca şi probabilitatea de a ajunge la 
naştere să crească proporțional. Fetuşii masculini au, prin 
urmare, de două ori mai multe şanse de a muri înainte de 
expirarea celor 9 luni. Aşa încât, în final, raportul între sexe, la 
naştere, este 1:1. 

De ce se concep de două ori mai mulţi băieți decât fete? 
Probabil este o adaptare a speciei. Faptul că am ieşit relativ de 
curând din sălbăticie, şi dată fiind natura noastră deloc paşnică, 
cred că e vorba de o adaptare a speciei, care ca să 
supravieţuiască trebuie să producă mai mulţi masculi pentru ca 
speranţa de viaţă să nu fie mică. Ținând cont de condiţiile de 
viaţă de acum şi lipsa războaielor din prezent fac ca astăzi acest 


raport de 1:1 să fie doar o ciudată coincidenţă. Aşa să fie oare? 

Dacă aşa este, atunci cum se face că procentajul sexului 
feminin este sensibil mai mare? E suficient să ne gândim la 
faptul că femeile trăiesc mai mult decât bărbaţii, atunci se pare 
că am rezolvat problema. Într-adevăr, femeile sunt programate 
genetic să trăiască mai mult şi nimeni nu-şi poate da seama de 
ce natura e atât de părtinitoare. Programarea genetică este 
fenomenul prin care numărul de diviziuni celulare este dat, este 
o constantă individuală de la naştere. 

În mod excepţonal factorii legaţi de mediu, stilul de viață 
pot schimba această constantă. Femeile, cu stilul lor de viață mai 
echilibrat, cu grija lor faţă de alţii prin grija faţă de sine, par a se 
“califica” pentru o viaţă mai lungă şi mai sănătoasă. 

Bine-bine, veţi spune, am explicat-o şi pe asta. Dar cum 
explici faptul că, în cazul unor dezechilibre majore ale 
populaţiei, ca de exemplu după războaie, după câteva generaţii 
se ajunge tot la un echilibru al proporțiilor dintre sexe? Aici nu 
vă pot răspunde decât că e un mister al şiinţei. Cu care se ocupă 
o ramură a geneticii, epigenetica. Epigenetica studiază, printre 
altele, sau mai bine zis caută să explice acest fenomen bizar: de 
ce, după cel de-al doilea război mondial, numărul nou-născuţilor 
de sex masculin a fost mult mai mare decât cel al nou-născuţilor 
de sex feminin, astfel încât, după un timp relativ scurt, la scala 


societăți umane, proporțiile populaţiei s-au echilibrat. 

Faptul că acest fenomen se întâneşte şi la alte specii, este 
un indicator clar că nu avem de-a face cu nici o intervenţie 
divină, ci doar este un dat al naturii. Însă mecanismele prin care 
aceasta acţionează constiutie deocamdată un mister. 

Faptul că s-a constatat că în situațile de stres, al ambilor 
parteneri, se concep mai mulţi băieţi, ar putea fi o explicație. 
Atât în timp de război dar şi după, există o multitudine de 
situaţii stresante, legate de supravieţuire. Modificările genetice 
în acest sens se pot produce pe fondul unor modificări 
metabolice, psihosomatice, iar rezultatul ar putea fi, după o 
vreme, proporțiile aproape egale în care cele două sexe se 


întâlnesc în ansamblul populației globale. 


Optimizarea algoritmilor 


192 


Dacă faci un lucru pentru prima oară, atunci e aproape 
sigur că la sfârşit nu vei fi prea mulţumit de ce-a ieşit. Asta e, 
desigur, din pricina lipsei de experienţă în a face lucrul respectiv. 
Până la urmă e cât se poate de firesc să greşeşti şi de regulă te 
perfecţonezi pe măsură ce-ţi corectezi greşelile. 

Din acest motiv să nu-i credeţi niciodată pe cei care, ca 
angajatori, doresc neapărat oameni cu experienţă. De cele mai 
multe ori, în situaţiile reale de lucru apar numai situaţii noi care, 
nu-i aşa, pot fi rezolvate mai bine pe măsură ce capeţi experienţă 
în rezolvarea lor, deci făcându-le cât mai mult. Experienţa 
anterioară, care nu se referă la acea situaţie, ci la cu totul alte 
situaţii, obişnuite, şi care fac bagajul profesional al fiecărei 
persoane într-un anumit câmp de activitate, nu contează. 

Contează doar prezenţa de spirit, capacitatea de a alege, 
în câteva fracțiuni de secundă în majoritatea cazurilor, din 
noianul de soluţii posibile, soluția care pare cea mai bună, în 
genere din punct de vedere strict tehnic-din punctul de vedere al 
specialistului într-o direcție sau alta- şi/sau din punct de vedere 
economic-să fie cât mai ieftin. O chestiune imposibil de rezolvat 
într-un timp atât de scurt. 

Dacă, în criteriile de decizie mai intră şi optimizarea 
temporală, a se rezolva problema cât mai repede, atunci totul 


devine foarte complicat pentru o decizie rapidă. Din acest motiv 

să nu aveţi niciodată încredere în soluţiile date într-o suflare, aşa 
ţac-pac, de către unii dintre şefii noştri. Soluţiile optime se dau 
după un proces de analiză, care poate fi îndelungat, în care se 
analizează majoritatea soluţiilor. 

O problemă practică, de tehnologie sau de organizare, 
are o multitudine de soluţii, deci există mai mulţi algoritmi de 
rezolvare. Un algoritm de rezolvare reprezintă o înşiruire, în 
ordine oarecum logică, a paşilor ce trebuie urmaţi pentru 
rezolvarea problemei. Aceşti paşi nu sunt într-o înşiruire unică, 
de aici şi multitudinea algoritmilor. Algoritmul optim este cel 
care rezolvă problema cel mai repede şi cu costuri minime. 

Deci şefii noştri, deşi nu sunt conştienţi de acest adevăr, 
încearcă totuşi instinctiv să salveze aparențele şi să ne 
“aburească” într-un mod cât mai convingător cu putinţă. Scopul 
e să creeze falsa impresie a unor capacităţi care fac diferenţa 
între ei şi noi, muritorii de rând. Realitatea e, însă, cu totul alta. 
Lucrul bine făcut se realizează numai după o experienţă 
îndelungată în care se perfecționează algoritmii de rezolvare a 
cât mai multor probleme. 

La fel stau lucrurile şi la alte niveluri. Din acest motiv, 
grosso modo, americanii vor fi mai buni ca noi în fabricarea 
sateliților de comunicaţii pentru că, faţă de noi, au foarte mult 


timp de când îi fac. Dacă cei care fac sateliți vor trece peste 

noapte la fabricarea de automobile, într-o marcă nouă, proprie, 
atunci fabricanţii noştri de automobile vor fi mai buni ca ei, căci 
alde Dacia are mai multă vechime pe piaţă. Fabricanţii ei au mai 
multă experienţă, pe parcursul căreia au perfecţionat-o. ȘI 
americanii foşti fabricanți de sateliți vor căpăta experienţă în 
fabricarea automobilelor, însă acest proces necesită timp. 

Revenind acum înapoi la unii dintre şefii noştri, aveţi, 
prin urmare, motive serioase să nu aveţi încredere în capacitatea 
lor de sinteză atunci când vă “servesc pe tavă” câte o soluţie 
subită. În plus, cu cât înaintezi pe scara ierarhică cu atât eşti mai 
rupt de realitate. Apoi, pentru a şti ceva trebuie să pui “osul” la 
treabă, trebuie să lucrezi efectiv acel ceva pentru a avea habar 
cum se face. lar ca să ai habar o multitudine de lucruri, cam câte 
dă impresia un şef că ştie, este la fel de imposibil cu a le face de 
unul singur pe toate. Ei sunt nişte manageri, şi atât. 

Există programe de calculator pentru optimizarea 
algoritmilor. Din acest punct de vedere parcă, un robot ar fi un 
şef mai bun decât un om. Există la ora actuală şi din ăştia. 
Probabil, în viitor, ne vor înlocui complet semenii cu “impresii” 
de mari lideri, care ne conduc, măcar din punctul de vedere al 
optimizării algoritmilor. 

Nu aş dori totuşi să apuc acele vremuri, deşi cică ăştia, 


roboții, sunt nişte şefi extraordinari, nu au ambiţii deşarte, nu au 

nici ambiţii obişnuite, nu au nici testosteron, nici “impresii”, 
nimic. Nici autoritate nu cred că pot avea. Şi nici putere de 
constrângere prin eternul şantaj “mai sunt 100 la poartă, care 
aşteaptă un loc de muncă”. Asta, de fapt, nu ştiu, am zis şi eu 
aşa. Totuşi, în caz că şi-ar pune în aplicare amenințările, măcar 


nu ţi-e ciudă pe nimeni, după. 


Efectul Allais 


Efectul Allais este un fenomen fizic foarte straniu. Se 
manifestă înainte şi după ce are loc o eclipsă totală de Soare 

şi constă în perturbațiile oscilaţiilor unui pendul special. 
Două elemente sunt şocante aici: 1) faptul că acest fenomen 
nu are loc pe parcursul propriu-zis al eclipsei, ci înainte cu o 
zi şi după o zi de la eclipsă; 2) raționamentul matematic pe 
baza căruia se calculează acest efect nu dă un rezultat deloc 


mulţumitor. 


Responsabilă pentru producerea acestui fenomen ar fi 
doar o variaţie a constantei atracției universale. Constanta 
atracției universale este, nu-i aşa, o constantă universală şi are, 
prin urmare, o valoare fixă, care ar trebui să nu varieze decât 
în condiţii excepţionale. Conform unor teorii moderne, 
constanta atracției universale ar putea varia foarte lent, într- 
un timp foarte, foarte îndelungat, de ordinul miliardelor de 


ani. 


Însă realitatea prin care ni se dezvăluie surprinzătorul 
efect contrazice tot ce e de bun-simţ ştiinţific. Această 
variație se manifestă doar câteva minute, pe parcursul celor 
două zile, înainte şi după eclipsa propriu-zisă, ceva de ordinul 


a 8 minute. 


Apoi mai există o bizarerie extremă. Măsurători 
efectuate la diferite scale dau nişte rezultate complet aiurea, 
la diferite niveluri de precizie. Efectul ceasurilor atomice, o 


accelerare a timpului de ordinul nanosecundelor, dă rezultate 

cam cu un ordin de mărime de 100.000 de ori mai mici decât 
cele observate în cazul pendulului Allais, Foucault sau 
pendulului gravitațional obişnuit (efectul Jeverdean) şi 
rezultate cu un ordin de mărime de 1000 de ori mai mici 
decât cele observate cu gravimetrul. Gravimetrul este un 
accelerometru modificat pentru a se putea măsura acceleraţia 


gravitațională. 


Ca atare, cu cât facem măsurători la o scală mai mare, 
efectul pare mai mare. Apoi mai există caracterul său local. 
Efectul se manifestă doar la nivel local, acolo unde are loc 
eclipsa, pe o rază de câţiva km, şi nu global, la nivelul întregii 
planete. Or o variaţie la nivel local a constantei atracției 
universale este o idee profund tulburătoare. Ce fel de 
constantă universală să fie această constantă care nu variază 
în conformitate cu universalitatea ei, adică pretutindeni, ci 
doar acolo unde încă n-a avut loc eclipsa sau acolo unde a 


avut loc în urmă cu o zi? 


Iar, ceea ce e de-a dreptul strigător la “cerul” ştiinţei, e 
ultima bizarerie pe care o semnalăm aici: majoritatea teoriilor 
elaborate pentru a explica acest efect se referă doar la 
momentul strict al ocultaţiei, al eclipsei propriu-zise. Cu alte 
cuvinte se tratează problema de parcă fenomenul s-ar produce 
în timpul eclipsei şi nu înainte şi după ce aceasta a avut loc. 

În această ordine de idei, se invocă, de exemplu, 
fenomenul de ecranare gravitaţională. Luna interpunându-se 
între Terra şi Soare, ar face ca atracţia Soarelui să se 
diminueze, iar această diminuare să se reflecte într-o 


constantă gravitațională mai mică. 


Sau anomalia navei spaţiale Pioneer 10, care se 
manifestă printr-o atracţie sporită, către Soare, cu o valoare 
compatibilă cu cea măsurată în cazul efectului Allais cu 


gravimetrul. 


Acestea ar fi doar două exemple. Insă aceste fenomene, 
dacă ar apărea, atunci s-ar evidenția doar în perioada eclipsei 


propriu-zise, nu înainte sau după ca în realitate. 


O singură teorie pare să vină cumva în întâmpinarea 
dezideratului ştiinţific, să nu existe diferenţe, în afara erorilor 
de măsurare, între teorie şi experiment. Conform acestei 
teorii, care explică destul de vag la nivelul datelor 
experimentale obţinute cu gravimentrul, efectul Allais este 
rezultatul mişcării unor importante mase de aer, în atmosfera 


superioară, înainte şi după ocultaţie. 


In timpul ocultaţiei se produce o răcire locală; din acea 
zonă aerul migrează în zonele vecine, unde aerul este mai 


cald şi mai puţin dens, iar presiunea atmosferică rezultantă ar 

fi la originea unei forţe arhimedice mai mari. Rezultatul ar fi 
deci o tendinţă de “plutire”, corpurile ar fi mai uşoare, ca şi 
atunci când am avea o variație a constantei atracției 


universale corespunzătoare. 


Dacă însă am încerca să facem această evaluare folosind 
altă teorie, de exemplu prin efect Etvâs sau prin forţa 
centrifugă, care au o pondere mai mare decât forţa 
arhimedică, atunci variaţia constantei gravitaţiei ar fi foarte 


mare. Ceea ce nu se observă în realitate. 


Deci, cumva, ipoteza asta legată de mişcările atmosferice 
nu prea e valabilă. In afară de aceasta, efectele forţei 
arhimedice măsurate la pendule şi la ceasurile atomice sunt 


de neexplicat cu modelul mai sus-amintit. 


Probabil, viitorul va face lumină în această problemă. 


Până atunci nu putem decât să ne minunăm. 


Comunicarea pe nevăzute în lumea virtuală 


Este comunicarea pe nevăzute în lumea virtuală nocivă? 


Poate e prea mult spus nocivă, însă, cu siguranță, este un 

simulacru de comunicare. Să ilustrăm acum, pe scurt, cele 


afirmate anterior. 


Când vorbim cu cineva în modul normal, faţă în faţă, şi 
prin asta înţeleg o persoană cu care nu suntem prea familiari, 
ori am întâlnit-o pentru prima oară, ori am întâlnit-o de prea 
puţine ori ca să devenim familiari cu ea, vedem că transferul 
propriu-zis de sunete dintr-o parte într-alta este ceva care are 


o importanţă secundară. 


Importanţa principală este modul psihlogic în care are 
loc conversaţia. În primul rând se observă că principiul 
acţiunii şi reacţiunii este valabil şi în psihologie, nu numai în 
mecanică. Cum vorbeşti aşa ţi se va vorbi; dacă eşti agresiv ţi 
se va răspunde cu aceeaşi monedă; dacă eşti calm, vei 


provoca aceeaşi stare. 


Apoi e atitudinea, felul cum vrea fiecare să pară în ochii 
celuilalt. Este ceva unic, specific fiecărui interlocutor în parte. 
Felul cum limbajul, indescriptibil în cuvinte, al trupului 
celuilalt îmi impune o atitudine sau alta, dar unică în raport 
cu persoana lui, la acel moment, determină practic traiectoria 


convorbirii. 


Fizicul, iarăşi, e o chestie foarte subiectivă care decide 


cum să abordăm convorbirea. Mimica, gestica, aidoma, prin 


201 


care se asigură funcţia principală a comunicării, care este 
transmiterea informaţiilor despre starea de spirit, sunt 


deasemenea foarte importante. 


Apoi, în timpul convorbirii cei doi vorbesc pe rând, 
ştiind exact când e timpul să vorbească, văzând pe chipul 
celuilalt când are de gând să facă o pauză. Există, pe toată 
durata convorbirii, un feed-back, informaţii despre partea 
cealaltă, care te ajută să porţi conversaţia, în speţă din partea 


limbajului trupului. 


Ori aceste informaţii lipsesc cu desăvârşire atunci când 
vorbim la telefon, de exemplu. La telefon însă, mai avem 
ceva informaţii despre celălalt, pe care le extragem din 
inflexiunile vocii, din ton. Cu toate acestea, lipsa 
informaţiilor legate de limbajul trupului, de comunicarea 
nonverbală, se mai reflectă câteodată în faptul că se vorbeşte 
în acelaşi timp sau când convorbirea se termină brusc, într-un 
moment în care amploarea subiectului întrevedea o 


dezvoltare a sa. 


Ei bine, conversaţia virtuală, cea care se desfăşoară în 
timp real, dar care e şi pe nevăzute şi pe neauzite, e impropriu 
numită conversaţie. Nu avem nici un fel de informaţie despre 


celălalt, decât cea care ni se comunică prin scris. Emoticon- 


202 


urile sunt un palid substitut pentru a ne descrie stările de 


spirit, iar îndărătul id-ului putem fi oricine. 


In această din urmă privinţă e caracterul foarte negativ al 
internetului, în genere. Aici poţi fi oricine vrei tu. Nu mai eşti 
tu însuţi, iar acest fapt mi se pare primejdios pentru că ne 


încurajează să ne placă să trăim în lumea virtuală în 


detrimentul celei reale. 


Pentru cei timizi, pentru cei complexaţi din varii motive, 
pentru cei cu stimă de sine scăzută, pentru cei slabi într-un fel 
sau altul, pentru cei care văd realitatea ca pe o povară, mai 
mult sau mai puţin, internetul poate deveni un stil de viaţă. 
Iar comunicarea în acest spaţiu va fi practic pe măsură. Într- 
un simulacru de realitate nu poţi comunica decât într-un mod 


extrem de deficitar. 


Funcţia principală a comunicării, cea a transmiterii 
informaţiilor despre starea de spirit, nu este defel îndeplinită. 
Şi dacă ai comunica cu un robot ar fi mai plăcut. Măcar îi 
auzi vocea monotonă, fără inflexiuni, care îi exprimă foarte 
fidel starea de “spirit”. Îi vezi mimica inexistentă, limbajul 
“mort” al “trupului”, care totuşi pare viu comparativ cu un 


ecran de calculator. 

Vor dispărea banii? 

Ca mijloc de intermediere a unui schimb, probabil nu. 
Nici dacă vom atinge un înalt grad de civilizaţie, lucrurile nu 


se vor schimba radical. 


Să considerăm, de exemplu, un model de civilizaţie 
fictiv, cel din serialul de anticipație Star Treck. La loc de 
cinste în acest film serial se află nişte replicatoare de materie, 
care pot genera, aparent din nimic, orice doreşti, indiferent că 
e vorba de mâncare sau de orice altceva. Singurele limite în 
care pot lucra acele replicatoare sunt legate nu de imaginaţie 
ci de dimensiunile lor. Ele pot genera doar obiecte într-o 


incintă cât un televizor clasic, de mărime medie. 


Probabil că replicatoarele mai mari, pentru a face 
posibilă crearea unor obiecte mai mari, ar funcţiona pe 
acelaşi principiu şi ar fi perfect valabile în economia filmului, 


dacă necesitatea ar impune-o. 


Care este, de fapt, principiul de funcţionare al acestor 
aparate? Este un principiu, care cel puţin în teorie, este foarte 
simplu. Se generează materie din nimic, practic asamblându- 
se atom cu atom, după nişte tipare predeterminate, tot ceea ce 
doreşti. E o idee tulburătoare, nu atât prin ea însăşi ci prin 


consecinţele ei. 

Astfel, conceptul de supravieţuire ajunge în derizoriu; 
cine posedă aceste aparate are supraviețuirea asigurată. Deci, 
ca să trăieşti, nu mai este nevoie să lupţi, în accepțiunea 
secolului nostru de pildă, pentru supravieţuire. Banii îşi pierd 
astfel din raţiunea de a fi. Ei nu dispar complet, pentru că pot 
intermedia servicii sau schimburi care nu se pot măsura decât 
aşa. Ei au o importanţă şi o răspândire mult mai restrânse 


decât dacă i-am raporta la secolul în care trăim. 


Astfel apare o contradicție majoră pe care realizatorii 
serialului n-au sesizat-o. O atare lume, care nu mai are ca 
imperativ lupta pentru supravieţuire, o asemenea lume care a 
ajuns să stăpânească materia, spațiul şi timpul, însuşi 
universul, o asemenea lume nu are nevoie să poarte nici un 


fel de război de cucerire. 


O astfel de lume, ajunsă la un asemenea grad de 
cunoaştere, ar trebui să fi ajuns demult şi la o mare 
înţelepciune şi să fi îngropat demult securea războiului. Dacă 
lucurile sunt ceva fără importanţă, atunci ce rost are o 
societate de consum, ce rost au cuceririle? Ce justificare 
economică are războiul dacă ceea ce se cucereşte se poate 
obţine şi altfel, mult mai uşor şi mai simplu, generând din 


Nimic, tot ceea ce se doreşte? 

Dar oare este posibilă această generare? La stadiul actual 
al cunoaşterii, nu. Să generezi materia din micile ei părți 
componente, atomii, care la rândul lor să fie generați din 
părțile lor componente s. a. m. d., atomii să-i asamblezi în 
molecule, moleculele în lanţuri moleculare etc., toate acestea 
ar necesita energii colosale, pe care cu foarte mare greutate ni 


le putem imagina la ora actuală. 


Cu atât mai greu ne putem imagina a descompune 
materia în cele mai mici părți componente, a le transporta la 
distanţă, iar la destinaţie a le recompune pentru a regenera 
întregul. Este ceea ce, generic în accepțiunea Star Treck a 


termenului, se numeşte teleportare. 


În accepțiunea ştiinţifică a momentului actual, termenul 
de teleportare desemnează cu totul altceva. Teleportarea este 
legată de conceptul de entanglement cuantic, sau corelare 
cuantică. Două particule oarecare, identice, generate prin 
acelaşi proces, în acelaşi timp, care se propagă apoi în direcţii 
diferite, pot fi determinate să se comporte după cum dorim, 
stabilindu-le anumite proprietăţi. Dacă, de exemplu, acţionăm 
asupra uneia, vom şti sigur că şi cealaltă va căpăta, fără să fi 


acţionat asupra ei în vreun fel, proprietăţile dorite. 


E un fapt surprinzător şi este posibil deoarece cele două 


particule sunt corelate cuantic. Schimbarea proprietăților unei 

particule se transmite celeilalte, prin intermediul spaţiului în 
care aceste particule se propagă, ca şi când cele două 
particule, împreună cu spaţiul în care se propagă, ar forma un 


tot unitar. 


Acest fenomen nu are nici o legătură cu teleportarea în 
sens Star Treck. Care, la rându-i, e un proces şi mai mare 
consumator de energie decât generarea materiei din nimic, în 
accepțiunea actuală a termenilor, şi imposibil de realizat la 
acest moment al evoluţiei cizilizației noastre, dar este o idee 


care poate fi luată în seamă pe viitor. 


În prezent, suntem cumva pe această direcţie, o dată cu 
apariția pe piaţă, perfecţionarea şi succesul de piaţă, în ultimii 
3 ani, a imprimantelor tridimensionale. La ora actuală se 
poate produce aproape orice cu ele. Până şi case s-au putut 
face, automobile, arme, diverse sortimente de prăjituri cu 
ciocolată, proteze pentru operaţii, oase, ţesuturi, chiar şi unele 
organe, alături de nenumărate feluri de mâncare şi diverse 


obiecte de consum... 


Se pare că aici nu există limite nici pentru imaginaţie, 
nici pentru dimensiuni, ca în cazul replicatoarelor Star Treck 
de materie. Dacă acestea din urmă sunt nişte idei valoroase, 
însă totuşi SF, imprimantele tridimensionale funcționează pe 


un principiu mult mai simplu: aparatul depune, respectând un 

program de calculator, strat după strat de material, sau 
materiale, care vor da finalmente produsul finit, copiat după 
un model real. E acelaşi principiu folosit de copiatoarele 
obişnuite, care replică un text sau un desen, ca pe un desen, 
ceva bidimensional, în câte copii dorim, dar pe acelaşi suport 
de hârtie. La copiatoarele tridimensionale locul desenului 
bidimensional l-a luat desenul tridimensional al unui obiect 
oarecare, care poate fi replicat în câte copii dorim, dar nu pe 
suport de hârtie, ci pe un suport care poate fi dintr-un 
material oarecare, în particular chiar din materialul din care 


este făcut în realitate. 


Este o idee revoluţionară, fără doar şi poate, care 
probabil nu va conduce la dispariția banilor, chiar dacă 
presupunem prin absurd că ne-am putea face toţi un copiator 
din ăsta acasă, pe care să-l adaptăm oricăror nevoi legate de 
supravieţuire, după ce am descărcat de pe internet toate 


informaţiile necesare în acest sens. 


Ele deja există, surprinzător poate, de parcă lumea s-ar 
pregăti de pe acum să întâmpine vremurile Star Treck, ce par 
mult mai aproape decât ne-am aştepta, ori s-ar pregăti pentru 
o catastrofă la scară planetară. Nu ştiu, însă ele există. Cine 


doreşte le poate accesa. 


209 


Dar mai e mult până la acele vremuri, aparatura trebuie 
perfecționată pentru a putea replica orice, oricum, oriunde, 
oricând, accesul oricui să fie permis, materia primă să nu 
coste nimic şi poate atunci se vor schimba mult relațiile 
dintre oameni. Va fi, cu siguranţă, dacă va fi, o revoluţie. 
Poate că exploatarea, inegalităţile şi aşa-zisa competiţie, care 
are însă reguli diferite şi la care suntem obligaţi să participăm 
cu toţii în goana noastră căre mai mult, mai bine, mai repede 
vor fi trecut într-o perioadă de tristă amintire pentru 


umanitate. 


Schimbarea nu va însemna nimic dacă nu va fi însoțită şi 
de o schimbare de structură a omului. Actualul om nu pare 
potrivit genetic cu o societate egalitaristă. Dar despre asta 


vom vorbi cu altă ocazie. 


Despre o lume mai bună 

Cam ce-ar trebui să facem pentru a trăi într-o lume mai 
bună ? Nimic. Vom ajunge la ea pe calea evoluţiei, într-un 
timp mai mult sau mai puţin îndelungat. Tendinţa, în care s-a 
înscris omenirea după cel de-al doilea război mondial, pare a 
fi fără alternativă. Omenirea se îndreaptă spre o epocă în care 
standardul de viaţă al tuturor se îmbunătăţeşte. Ştiinţa şi 


aplicațiile ei ne fac tuturor traiul mai bun, ne uşurează viaţa. 


Dar oare traiul mai bun înseamnă şi o lume mai bună ? 
Nu. În esenţă, genetic, homo sapiens a rămas neschimbat de 
la apariţia sa, de acum 100.000 de ani. Condiţiile de viaţă s- 
au schimbat, societatea, lumea, relaţiile dintre oameni s-au 
schimbat toate, însă oamenii în sine nu s-au schimbat defel. 
Aceasta s-a văzut cel mai bine prin eşecul comunismului, la 


începutul anilor '90. 


De ce a fost posibilă această situaţie ? Din cauza 
oamenilor, fireşte. În esență, tipul actual de om nu este 
potrivit pentru o societate comunistă. Nu este potrivit genetic. 
Și pentru că orânduirea sclavagistă, cea feudală şi cea 
capitalistă sunt cele mai ilustrative tipuri de societate 
inventate de oameni, prin oameni şi pentru oameni, societatea 


socialistă a fost doar un vis frumos şi un experiment eşuat. 


Omul, în esenţa lui o creatură lacomă şi egoistă, nu poate 


sta la baza unei societăţi egalitare în care toţi să fim, ca să zic 

aşa, frumoşi, deştepţi, altruişti şi devreme acasă. Cei doi 
piloni pe care se sprijină capitalismul, lăcomia şi prostia, au 
dovedit de nenumărate ori că stau şi la baza întregii noastre 


lumi. 


Oricum am lua-o, tot acolo ajungem. Nu, nu putem scăpa 
de clasele sociale, de imensele inegalităţi sociale, de lupta 
stupidă şi absurdă pentru existenţă, de competiţia în care nu 
contează regulile pentru că nu există, contând doar rezultatul 
etc. Nu, nu putem scăpa de rânduiala asta pe care, parcă, o 
avem cu toţii în gene, în care binele şi răul sunt doar nişte 
categorii filozofice, inexistente în realitate, unde există doar 


competiţia... 


Cu toate acestea putem spune că lumea a evoluat. De la 
sclavagism la societatea modernă, tendinţele sunt clare: 
menţinerea păcii un timp cât mai îndelungat, înflorire 


economică, globalizare... 


Dar lumea în care trăim astăzi tot nu e bună. Pentru că 
are la bază cei doi piloni ai ei. Are ea şanse să ajungă mai 
bună în viitor ? Prin evoluţionism, nu cred. Dacă cei mai 
adaptaţi supraviețuiesc înseamnă că viitorul e destul de 
sumbru în privinţa asta. Prostia şi lăcomia, fiind 
caracteristicile de bază pe care se sprijină întreaga societate, 


de totdeauna, sunt deci însuşirile care asigură o linie 
212 


evolutivă de succes, o condiţie a supravieţuirii a celui mai 


adaptat. 


Apoi, conceptele de bine şi rău, prin prisma evoluţiei, îşi 
pierd sensurile. De fapt, ce rost are să vorbim de bine şi de 
rău când vorbim despre supravieţuire, despre evoluţie ? Ca 
dovadă, prostia şi lăcomia sunt privite ca nişte calităţi, ceva 


bun din punct de vedere evolutiv. 


Atunci, ce mai putem spera ? Poate educaţia să fie 
soluţia? Nu cred. Nu putem ajunge la o lume mai bună prin 
educaţie. Factorii de care depinde ea : factorul genetic, şcoala, 


familia, societatea, se pot reduce doar la factorul genetic. 


Noi avem predispoziția genetică, societatea crează 
premizele, şcoala şi familia se chinuie să facă din micile 
animale care suntem în copilărie, ceva mai bun pentru o lume 
mai bună, mai târziu în viaţa adultă. Însă societatea cu 
condiţiile, noi cu predispoziţiile ne întorc apoi la starea de 


animalitate. 


Problema de fond care există aici este de fapt structura 
noastră genetică. Pentru a trăi într-o lume mai bună ar trebui 
să avem o structură genetică potrivită, pe care noi să o 
determinăm. Ea nu poate fi determinată prin evoluţie sau prin 


educaţie. Vom trăi într-o lume mai bună doar atunci când 

majoritatea oamenilor va fi mai bună, ea va dicta tendinţe 
viitorului, ale societăţii, ale lumii şi, probabil, paradoxal, vom 
ajunge pe o cale evolutivă acolo, printr-o evoluţie în care 


vom interveni genetic. 


Nu ştiu dacă societatea aceea, utopică, va fi ceva 
asemănător comunismului, însă mie mi-ar plăcea să cred 
altceva. De multă vreme cochetez cu ideea că viitorul nostru 
îndepărtat, ca specie, ca civilizaţie, ca lume mai bună, n-ar 


putea fi altul decât într-o societate aşa-zisă telepatică. 


Oamenii de atunci vor putea stăpâni total spațiul, timpul 
şi materia doar cu puterea minţii lor, prin cunoaştere şi, direct, 
prin acţiunea asupra lor. Vom comunica prin telepatie, vom 
deplasa obiecte prin telekinezie, ne vom deplasa prin 
levitaţie... Vom fi, dacă vreţi, o culme a speţei umane. Iar 
lumea în care am trăi ar fi un soi de rai, în care nu ar exista 
decalajele, inegalităţile şi contrastele dintre est şi vest, dintre 


nord şi sud de astăzi. 


Nu vor exista boli, foamete, războaie şi omul va trăi ca 
parte integrantă a naturii. Care natură ?, veţi întreba. Până 
atunci vom reuşi şi vom distruge, în sfârşit, totul. Prin 
bunăvoința lăcomiei şi prostiei noastre, nu vor mai fi nici 


păduri de tăiat, nici ape de poluat... 

Ştiu şi eu ? Poate vor fi. Poate altundeva, pe alt Pământ, 
unde vom fi obligaţi să fugim ca să putem supravieţui. Dar 
mai e până atunci, veţi zice. Mai e, dar ce ne împiedică să 


visăm până atunci ? 


Ce sunt hologramele? 


Dacă, pentru a răspunde la această întrebare, aveţi clar în 


minte nişte instantanee din filmul Războiul Stelelor, nu se 

poate să nu fi reţinut şi  surprinzătoarele imagini 
tridimensionale care apăreau în relief, în aer, numite 
holograme. Păreau fantomatice, personajele care apăreau în 
ele executau aceleaşi mişcări şi spuneau acelaşi discurs, într-o 
desfăşurare predeterminată, erau nişte redări ale unor 


înregistrări. 


Totuşi să ştiţi că acele aşa-zise holograme sunt departe 
de accepțiunea ştiinţifică a termenului.  Adevăratele 
holograme apar pe suporturi materiale, pe sticlă de regulă, nu 
în aer, şi reprezintă o înregistrare tridimensională a unui 


obiect oarecare, pe un suport bidimensional. 


Imaginea înregistrată poate fi vizionată din diferite 
unghiuri, în aşa manieră încât un obiect bidimensional n-ar 
putea fi vizionat. Îl putem privi lateral, din spate, din faţă etc., 
după unghiul din care se face observaţia şi după cum s-a 


imprimat pe suportul de sticlă. 


Apoi, dacă spargem sticla, fiecare ciob va conţine 
reprezentarea întregului, la scară mai mică, oricât de mică o 


putem percepe cu vederea. 


Inventate de fizicianul  Deniss Gabor, în 1947, 


hologramele au putut cu adevărat cunoaşte o popularitate şi o 

răspândire mare abia în anii "60 ai secolului trecut, după 


inventarea laserului. 


Lumina laser scanează, din unghiuri diferite, un corp 
oarecare, pe care dorim să-l imprimăm pe suportul din sticlă, 
apoi, cu ajutorul aşa-zisei optici de difracție se realizează 
imprimarea propriu-zisă, prin expunerea suportului la lumina 


laser care a scanat obiectul. 


Dacă dorim să redăm ce s-a imprimat, trebuie să 
“activăm” imaginea de pe sticlă cu o lumină laser 
asemănătoare cu cea folosită la imprimare. Rezultatul este 
ceea ce am descris în linii mari anterior şi este ceea ce 


generic se numeşte o hologramă. 


Termenul acesta de hologramă este deci impropriu 
utilizat în Războiul Stelelor pentru a descrie imagini 
tridimensionale ce apar în aer, fără a fi imprimate pe suportul 
din sticlă. Ele ar putea fi numite oricum dar nu holograme. 
Probabil, comoditatea dată de neştiință a scenariştilor a 
contribuit la propagarea unei false idei. Care apoi a avut un 
succes la public extraordinar, încât o întâlnim la nenumărate 


alte producţii de gen. 


Totuşi, în realitate, acele imagini nu sunt holograme. 


Recent, anul trecut, o companie care fabrică telefoane mobile, 

a pus la punct un produs nou în acest sens. Imaginile de pe 
telefon se formează în afara lui, tridimensional, folosind 


aceeaşi tehnică, optica de difracție. 


Mai mult decât atât, o companie israeleană a inventat un 
echipament mai complex, care poate fi folosit în medicină, cu 
care se poate vizualiza tridimensional, în maniera filmului 


Războiului Stelelor, interiorul corpului uman. 


Secretul nu e unul teribil, ci unul cât se poate de banal. 

Cel puţin la o primă vedere. In cazul telefonului mobil, de 

exemplu, imaginile nu apar pe ecranul bidimensional ci par a 

se ridica din el. Motivul e că ecranul conţine o multitudine de 
zică Da A CPE E Ap 

găurele” prin care lumina iese din interiorul aparatului, la 

exterior. Cu cât sunt mai numeroase aceste “găurele”, cu atât 


mai mare este rezoluţia imaginii obținute. 


Razele de lumină ce ies din aparat sunt foarte vizibile 
apoi până la câţiva centimetri deasupra ecranului, după care 
se dispersează. In zona în care sunt vizibile, se combină 


pentru a genera imaginea tridimensională rezultantă. 


Aparatura medicală, în schimb, generează imagini 
tridimensionale pe o suprafață mai mare, bineînţeles. Dar 


principiul de obţinere a lor este acelaşi. Nu sunt holograme 

acele imagini, însă sunt încă un exemplu în care o idee SF a 


fost tradusă în realitate. 


Efectul Placebo 


Constă în ameliorarea unor simptome sau chiar 
vindecarea unor afecţiuni sub acţiunea autosugestiei. Deşi nu 

există o explicaţie oficială a ştiinţei în ceea ce priveşte modul 
cum autosugestia sau sugestia poate, concret, influienţa 
cursul unei boli, efectul Placebo este doar o ilustrare a 
extraordinarei puteri pe care mintea noastră o are asupra 


corpului. 


Probabil că nu este aici locul să ilustrăm cu nenumărate 
exemple în acest sens, dar nu putem să nu ridicăm în slăvi 
virtuțile sugestiei spiritului asupra trupului. Se dovedeşte încă 


o dată că sănătatea este doar o stare a minţii. 


În sens general, sănătatea trebuie să fie şi un stil de viață 
potrivit, care să prevină eventualele dezechilibre. De aceea, 
am putea extrapola aceste idei la viitorul medicinei. Cândva, 
mai devreme sau mai târziu, medicina, cel puţin cea practică, 


ar trebui să dispară. 


În acele vremuri frumoase, bolile transmise genetic sau 
dobâdite genetic, datorate stresului, alimentaţiei, condițiilor 
de muncă grele, stilului de viaţă nesănătos, bolile infecțioase 
şi cele specifice diferitelor vârste vor fi, cu siguranță 
eradicate. Ar fi, desigur, o culme a medicinei. Ceva 
asemănător cu, în arta războiului, a câştiga o bătălie fără să 


mişti nici o armă, să câştigi folosind doar psihologia. 

Bineînţeles, pentru ca medicina să ajungă acolo încât să 
dispară, ar trebui să progreseze toată civilizaţia, deopotrivă şi 
cunoaşterea umană. Sensul vieţii n-ar mai fi viaţa, după 
Goethe; a se înţelege menţinerea (a se citi supraviețuirea) şi 
perpetuarea ei. Sensul vieţii ar fi cel pe care-l dă fiecare om 


în parte. 


Pare un vis frumos, nu-i aşa? Dar perfect realizabil. 
Momentan, suntem poate pe o direcție potrivită pentru 
atingerea acestui deziderat şi cam atât. Trăim vremuri în care 
starea de sănătate, generală, a unei naţii reprezintă doar un 


indicator al nivelului de civilizaţie la care s-a ajuns. 


Încălzirea globală 

Incălzirea globală este majorarea temperaturii medii, la 
sol şi în apa oceanului planetar, în mod continuu în ultimile 
două secole. In ultimul secol temperatura medie a crescut cu 


aproape un grad Celsius. 


Creşterea temperaturii medii denotă faptul că încălzirea 
nu este uniformă. Într-un loc de pe glob clima se poate răci, 
în altele clima se poate încălzi. Astfel încât, global, la scara 


întregii planete, temperatura medie a crescut. 


Tendinţa actuală de manifestare a încălzirii globale, cel 
puţin în emisfera nordică, are nişte aspecte ciudate. Verile 
sunt mai călduroase, iernile mai geroase. Pe alocuri, unde 
existau 4 anotimpuri, au cam dispărut anotimpurile 


intermediare între sezoanele cald şi rece. 


Apar fenomene meteorologice extreme: furtuni foarte 
puternice, grindină, chiar şi tornade acolo unde n-ar trebui să 
existe, deoarece se formează departe de apa oceanelor. 
Topirea calotelor polare nu este o manifestare constantă. De 
exemplu, anul trecut în Antarctica, calota de gheaţă s-a extins 
până la nişte valori fără precedent. În vreme ce calota nordică 


este de la an la an tot mai mică. 


Totuşi, alternanţa sezoanelor în emisfera nordică face ca, 


pe timpul celui rece calota să se refacă. Există voci care sunt 

de părere că o topire excesivă a gheții în emisfera nordică ar 


conduce la o glaciațiune în această parte a Terrei, cel puţin. 


Curentul Golfului, care încălzeşte coastele Europei 
occidentale şi de nord, îmblânzind practic iarna în această 
zonă, şi-ar pierde din putere şi astfel ar rezulta o răcire a 
climei. Schimbul de căldură are loc în apele reci şi se 
datorează sării din apă. În condiţiile în care apa din calota 
glaciară nordică (care este dulce) diminuează concentraţia de 
sare din Atlantic, schimbul de căldură nu se mai face în 
condiţii optime. Rezultă o răcire, acolo unde ajunge acest 


curent. 


Totuşi, în opinia mea, trebuie să avem rezerve cu acest 
tip de raționament. O răcire înseamnă implicit mărirea calotei 
glaciare nordice şi, deci, o mărire a concentraţei de sare din 
apă. Ar trebui să rezulte automat o încălzire. Efectul albedo- 
ului (dat de aglomerarea mai mare de zăpadă), care ar reflecta 
mai mult lumina Soarelui şi ar avea drept consecinţă o răcire, 


s-ar face simţit tot pe timpul iernii. 


Pentru ca iarna să rămână cât mai mult timp, şi pe 
perioada sezonului cald, ar trebui ca Soarele să încălzească 
mai puţin, din varii motive. Unul ar fi dat de aşa-zisele cicluri 
Milankovich. Pământul îşi schimbă cam la 40.000 ani 


înclinarea axei, de la 22,1 la 24,5 grade. Actualmente axa de 

rotație a Terrei, pe planul de rotaţie în jurul Soarelui, este de 


23,2 grade. 


Această înclinare are ca rezultat formarea anotimpurilor, 
aşa cum le cunoaştem. Totuşi, o mărire sau o micşorare a 
înclinației ar avea ca rezultat o mărire/micşorare a 


anotimpurilor deja existente. 


Un alt fenomen ar putea conduce la o răcire/încălzire a 
Pământului, datorită Soarelui. Pământul ar avea o mişcare 
eliptică în jurul Soarelui, iar această mişcare nu s-ar face pe o 
elipsă fixă ci pe una a cărei excentricitate ar fi variabilă. 
Pământul ar avea epoci când s-ar depărta prea mult de Soare 
(periheliul, punctul cel mai îndepărtat de Soare, s-ar mări), 
ori s-ar apropia prea mult. Ar rezulta, cam o dată la 100.000 
de ani câte o eră glaciară, în care Pământul s-ar răci prea mult, 


urmată de o încălzire. 


Repartizarea în timp a erelor glaciare din trecutul Terrei 
confirmă cumva, cu o precizie aproximativă, această ipoteză 
şi ea poate fi deci o cauză a încălzirii globale actuale. Ultima 
eră glaciară a fost acum 13.000 de ani şi următoarea va 
începe cam peste 10.000 de ani. Suntem cumva într-o 


perioadă interglaciară, de încălzire. 

O altă situație în care ar putea rezulta o încălzire a 
planetei noastre ar fi, desigur, efectul de seră produs de către 
dioxidul de carbon. Concentrația acestuia a crescut dramatic 
în ultimul secol, în parte datorită activităților umane (tăierii 
pădurilor, arderii combustibililor fosili pe bază de carbon, 
activităţii industriale, emanării gazelor de eşapament). Totuşi, 
aportul vulcanismului terestru la concentraţia dioxidului de 


carbon atmosferic este mult mai mare decât aportul uman. 


Alte gaze cu efect de seră, cum ar fi, de exemplu, gazul 
metan, un cred, în opinia mea, că reprezintă o problemă, 
deoarece metanul este un gaz greu, se întâlneşte cu precădere 


la nivelul solului şi aici un poate produce un efect de seră. 


Dioxidul de carbon este un gaz uşor, acesta ajunge şi în 
straturile superioare ale atmosferei, unde în concentraţii 
periculoase devine impermeabil pentru radiația infraroşie 
(calorică). Cu alte cuvinte, nu mai permite căldurii să se 
disipeze în spaţiu, reflectând-o către sol. Rezultă acel efect de 


seră, care în cazul metanului un intră în discuţie. 


Există tot felul de alarmişti la ora actuală, care agită 
spiritele precum că o dată cu dezgheţarea permafrostului (a 
pământului îngheţat) arctic, siberian, va rezulta o mare 


concentraţie de metan din el. Solul este un rezervor natural de 

metan, ce rezultă în urma descompunerii materiei organice; la 


fel, metanul se stochează şi în apă, pe fundul ei. 


Prin urmare, e timpul să intrăm în panică. Va fi un efect 
de seră şi mai mare. Fals. Nu va fi nimic. Nici dacă ar fi mai 
multe vaci care să polueze aerul, nici dacă ne-am transforma 
cu toţii în hinduşi, n-am avea motive de temere. În ultimul 
secol concentraţia de metan a crescut cu 142% faţă de secolul 
precedent şi, după cum vedeţi, încă nu se ştie care este 


factorul responsabil de încălzirea globală. 


Am citit mai demult un articol în care se analiza cam ce- 
ar trebui să mâncăm pentru ca să nu poluăm deloc atmosfera. 
Bineînţeles, orice am mânca, nu numai carne de vită, are 
drept consecință o poluare a atmosferei şi nu numai. 
Concluzia, tulburătoare, a fost că: doar apă plată. Atât şi 


nimic mai mult. Ceea ce e aberant. 


Apoi o mărire a temperaturii medii a aerului la nivelul 
solului şi a apelor oceanice reprezintă mai multă apă 
evaporată şi implicit mai multă apă aflată în circuitul natural 
al apei. Înseamnă, implicit, mai multe precipitaţii în anumite 


zone, simultan cu deşertificarea altora. 


Apa, după cum se ştie, menţine mai mult timp căldura. 


Deci, fenomenul de dispariţie a anotimpurilor intermediare s- 

ar putea datora apei atmosferice în exces. Căldura acumulată 
pe timpul verii ar face toamnele mai blânde şi mai lungi, iar 
trecerea la sezonul rece s-ar face brusc. Acelaşi fenomen s-ar 
manifesta şi în sens invers. Apa atmosferică, în exces, ar 
păstra mai mult temperaturile joase, trecerea la sezonul cald 


făcându-se tot aşa, brusc. 


Aşa ar sta lucrurile dacă am judeca la nivel local, însă 
altfel se întâmplă la nivel global. Se constată actualmente un 
soi de migrare imaginară a zonelor climatice către nord. 
Local, fenomenele prin care apar manifestări extreme ale 
climei, nu par a se datora excesului de apă, ci doar unor 
variații mai mari de temperatură şi presiune atmosferică care 
ar putea fi puse la rândul lor pe seama creşterii temperaturii 
medii. 

Unele zone încălzindu-se mai mult, altele răcindu-se mai 
mult, ar rezulta aceste diferenţe de temperatură şi presiune 
care ar conduce la manifestările extreme ale climei. Aşa ar sta 


lucrurile, din nou, la nivel global, unde s-au şi observat. 


Cui 1 se datorează până la urmă această încălzire globală? 
E o întrebare al cărei răspuns poate fi un semnal de alarmă 
pentru noi. Chiar dacă nu rezultă clar că încălzirea globală se 
datorează activităţii umane, asta nu înseamnă că trebuie să 


credem că putem polua în continuare planeta, îi putem tăia 

pădurile, fără nici un fel de consecinţă. Măcar recrudescenţa 
bolilor datorate poluării să ne facă să fim mai indulgenți cu 
natura, chiar dacă n-am învăţat încă să fim indulgenţi cu noi 


înşine. 


Nu de alta, dar numai în armonie cu natura putem 


supravieţui. 


Curcubeul nocturn 


Nu ştiu dacă aţi avut vreodată şansa de a vedea aşa ceva, 
însă dacă o veţi avea, să ştiţi că e un fenomen foarte normal. 


Spre deosebire de omologul său arhicunoscut, diurn, 

curcubeul nocturn este mult mai rar, deoarece presupune 
întrunirea unor condiții mai speciale. Luna să fie foarte 
luminoasă şi mediul dispersiv, un nor, să fie subțire, pentru ca 


fenomenul să fie observabil. 


La lumina zilei trebuie întrunite, bineînţeles, aceleaşi 
condiţii, dar sub alte forme: o sursă de lumină, în acest caz 
lumina diurnă, provenită de la Soare şi acelaşi mediu 
dispersiv, o ceaţă fină, formată mai mult din aerosoli decât 
din vapori. Adică un nor subțire, mai mult sau mai puţin 
transparent, care poate apărea şi după ploaie, prin evaporare 
excesivă într-un mediu deja umed, sau lângă o cascadă unde 


sunt mulţi aerosoli de apă, sau pur şi simplu în ceaţă. 


Ceaţa este de fapt un nor la sol. Apare în urma unor 
condiţii speciale de presiune şi temperatură (aşa-numitul 
punct de rouă la care apare condensarea) şi reprezintă un 
mediu în care lumina este împrăştiată sub diferite unghiuri 
(dispersie), sau la întâmplare (difuzie), depinzând de 


grosimea şi de densitatea mediului. 


Împrăştierea la întâmplare are ca rezultantă nuanţa gri- 
lăptos, o combinaţie de alb şi negru. Împrăştierea sub diferite 
unghiuri, în schimb, generează efectul de curcubeu. 
Curcubeul este de fapt spectrul luminos în care se 


descompune lumina vizibilă, considerată albă. Diferitele 
229 


radiaţii se propagă în anumite lungimi de undă specifice şi 
sunt împrăştiate în unghiuri diferite. Astfel încât, la nivel 
local, în fiecare unghi în parte se observă culoarea specifică, 
iar la nivel global se observă efectul cumulat, de spectru 


luminos. 


Este ceea ce observăm şi noi într-un curcubeu. Acesta 
este cu atât mai pregnant cu cât sursa de lumină este mai 
puternică. Curcubeul nocturn este, prin urmare, mai puţin 
accentuat ca acel diurn, însă este perfect observabil. El nu 
este vizibil decât ca o aureolă circulară în jurul lunei, în norul 
subţire care se interpune între ea şi noi, observatorii. Spectrul 
luminos este cu atât mai pronunţat cu cât norul este mai 


subțire şi mai uniform în grosime. 


Iată cum, un fenomen obişnuit în timpul zilei, poate fi 


întâlnit şi noaptea. 


Schimbăm în fiecare moment lumea în care trăim 


„.. prin acţiunile noastre ce au consecinţe indecelabile. 
De cele mai multe ori nici pe termen scurt nu suntem capabili 
să stabilim exact consecinţele faptelor noastre. Dar asta nu 
înseamnă că ele nu există. Există şi pot conduce, în anumite 


conjuncturi, la nişte consecinţe inimaginabile în societate, 

exact ca într-un sistem haotic. Un accident de maşină în 
Statele Unite poate crea un lanţ de consecințe ce poate 
răsturna un guvern într-o ţară africană. Teoretic, într-un 
sistem haotic, orice acţiune am intreprinde asupra lui, aceasta 


poate crea, oricând, oriunde, oricum, orice efect. 


La nivel individual, într-o relaţie interpersonală de 1 la 1, 
lucrurile nu sunt deloc simple. Nici aici, nici pe termen scurt, 
nu putem şti ce e bine şi ce e rău. De multe ori acţiuni bune 
pot conduce la consecinţe rele şi invers. Aşa încât, datorită 
imprevizibilităţii viitorului, nu vom şti niciodată ce e bine şi 


ce e rău la acest nivel. 


Faptul că ajuţi un om care cere de pomană, nu înseamnă 
neapărat că-i faci un bine. E un rău pentru că-i întreţii iluzia 
că i se cuvine. Chestiile religioase nu-şi mai au locul când 
vine vorba de civilizația umană aşa cum e concepută în 
prezent, când vine vorba de evoluţie, de adaptabilitate, de 
supravieţuire, prin orice mijloc. Binele şi răul devin două 
concepte abstracte, fără o aplicabilitate la scara întregii 
societăți. Singură doar intenţia poate conta. Dar drumul spre 


iad, nu-i aşa, e totdeauna pavat cu bune intenţii. 


La scara întregii societăţi, lucrurile stau şi mai complicat. 
Aici, poate nici măcar intenţia bună nu contează. 


Imprevizibilitatea viitorului este atât de întâmplătoare încât 

practic afirmaţii gen “cutare a schimbat lumea” sau “cutărică 
a schimbat cursul istoriei”, sau “cutărescu a avut o influiență 
decisivă la dezvoltarea societăţii” sunt doar afirmaţii 


politicoase, poate recunoscătoare şi nimic mai mult. 


Nu avem nici o bază de comparaţie pentru lumea în care 
trăim. Nu putem face afirmaţii de genul afirmațiilor de mai 
sus dacă nu ştim cum ar arăta lumea fără faptele sau lucrurile 
legate de persoanele despre care facem aceste afirmaţii. Nu 
avem acces la nişte universuri paralele în care să vedem cum 
ar fi fost lumea dacă... Și chiar dacă am avea, în acele 
universuri ar fi alte conjuncturi haotice care le-ar determina 
un traiect istoric imprevizibil. Apoi anumite decizii şi fapte 
ale noastre sunt ori rodul unui efort colectiv, ori rezultatul 


împrejurărilor, rolul nostru fiind unul minor. 


Cele mai profunde influienţe se traduc doar prin nişte 
tendințe de termen scurt şi mediu, care mai apoi sunt 
abandonate prin apariţia întâmplătoare a altor tendinţe. Toţi 
membrii societăţii au aceeaşi influiență asupra ei, în fiecare 
moment, putând fi la originea declanşării unor tendinţe. Atât 
intențiile bune cât şi cele rele influienţează la fel cursul 
istoriei, având şi consecințe bune şi consecințe rele 
deopotrivă. Etica, morala, legile încearcă dar nu pot să pună 
ordine în acest uriaş teatru evolutiv, acestea nu pot stăvili 

apariţia evenimentelor întâmplătoare, bune şi rele deopotrivă, 
care pot apărea, de nestăvilit, oriunde, oricând, oricum, 


oriunde în societate, la nivel global. 


Nici nu pot pune ordine, nici nu pot stăvili şi nici n-ar 
trebui să poată, deoarece cea mai bună dintre lumile posibile, 
lumea noastră, nu poate merge înainte decât aşa cum e ea. 
Prin lupta dintre contrariile din care este alcătuită. Fără 
această luptă n-ar mai exista nimic din ce vedem astăzi în 
cadrul civilizaţiei. Progresul ar dispărea fără această luptă. În 
momentul în care această luptă ar înceta, progresul ar stagna 
şi societatea ar atinge un nivel de dezvoltare care i-ar permite 


să supravieţuiască de la sine. 


Dar, până atunci, dacă va exista un atunci, schimbăm cu 
toţii lumea în care trăim, în fiecare moment, fără să fim 


conştienţi de asta. 

Dispariţia dinozaurilor 


De-a lungul timpului au fost numeroase cazuri de apariţii 
ale unor animale marine fabuloase. Puținele şi 
neconcludentele dovezi materiale cât şi judecata comună, 
inserată pe miturile şi legendele croite în jurul lor, le-a situat 
în rândul unor animale foarte vechi, demult dispărute, 


asemănătoare dinozaurilor. 


Este suficient să facem apel la literatura de senzaţional, 


mai mult sau mai puţin serioasă, care se referă la Nessie, 

monstrul din Loch Ness, ca să vedem că, de fapt, relatări 
asemănătoare au fost peste tot în lume, mai cu seamă în 


zonele mai puţin călcate de civilizaţie. 


Acum, că or fi nişte născociri, făcute din scopuri pur 
economice, să atragă turişti în zonele cu pricina, asta puţin 
mai contează. Teoretic, oricum am lua-o, această posibilitate 
a existenţei unor fiinţe ancestrale care ar fi trebuit să dispară 
încă de pe vremuri apropiate dinozaurilor, nu este, în opinia 


mea, o ipoteză complet deplasată. 


Unii ar spune că, din contră, dinozaurii au dispărut acum 
65 de milioane de ani şi este practic imposibil ca ei, în forma 
lor originală, cu excepția păsărilor, peste 10.000 de specii în 
prezent, să fi reuşit să învingă timpul cumva şi să vieţuiască 


în prezent. 


E adevărat, pentru a se putea perpetua, aceste animale ar 
trebui să fie mai numeroase; la fel de adevărat e că pentru a 
se hrăni ele ar avea nevoie de un întreg lanţ trofic pe care să-l 
domine, ceea ce nu găsesc nici în Loch Ness, nici în altă parte, 
în lacurile dulci ale Terrei. Dar ar putea fi, deci, nişte creaturi 


marine. 


Dinozaurii, acum 65 de milioane de ani, au dispărut în 


urma impactului cu un asteroid de mărimea unui orăşel, care 

a făcut un crater de câţiva kilometri în diametru, lângă 


peninsula Yucatan, în Mexicul de astăzi. 


Incendiile la scară planetară care au urmat impactului, 
apoi ridicarea în atmosferă a unor mase foarte mari de praf, 
au determinat o răcire a climei. În urma acestei răciri au fost 
afectaţi întâi dinozaurii zburători şi cei tereştri, la început 


ierbivorii, apoi carnivori. 


Extincţia lor nu s-a făcut brusc, pentru că aşa ceva pare 
imposibil, ci treptat, poate de-a lungul unor perioade de mii 
de ani. Dovezile ştiinţifice contemporane arată că dinozaurii 
au dispărut brusc, pe o perioadă de timp nedeterminată şi 
indeterminabilă. Dată fiind uniforma lor răspândire pe glob, 
cât şi faptul că nu au fost pretudindeni aceleaşi condiţii care 
să conducă la dispariţia lor, este greu de acceptat ideea că 
dinozaurii au dispărut cu toţii într-un timp foarte scurt 


raportat la scara evoluţiei, câţiva ani, sau câteva zeci de ani. 


Potrivit unor cercetători japonezi, care au avansat foarte 
curând următoarea ipoteză, dinozaurii marini au dispărut şi ei 
cam în aceeaşi perioadă, în urma faptului că apele oceanice 
au devenit foarte acide după impactul cu asteroidul. 
Aciditatea apelor, apoi răcirea bruscă, au contribuit la 


dispariția dinozaurilor marini. 


236 


În privinţa acestora, cred că nu numai aciditatea apei şi 
răcirea ei au avut contribuţia decisivă la dispariţia lor. În 
opinia noastră, considerăm că, la scară planetară, impactul 
asteroidului a mai avut drept consecință şi modificarea 
compoziţiei atmosferei, în sensul că s-a micşorat concentraţa 
de oxigen din aer. Incendiile numeroase, de la scară planetară, 


au avut această consecinţă. 


Există multe opinii cu privire la faptul că atunci 
concentrația de oxigen a atmosferei planetei noastre era mai 
mare ca acum. Acest fapt s-a reflectat mai cu seamă în 
dimensiunile regnului viu de atunci: aproape tot ce era viu era 
de dimensiuni foarte mari. Creşterea plantelor sau animalelor 
la dimensiuni foarte mari nu putea fi decât consecinţa unui 
consum mai mare de oxigen. Atmosfera Pământului era mult 
mai combustibilă ca astăzi, din pricina concentrației mai mari 


de oxigen. 


Astfel încât, după impact s-a aprins repede, iar după 
răcire, concentrația oxigenului s-a micşorat prin ardere şi prin 
dispariția unei mari părți a vegetației, generatoare de oxigen. 
lar apele acide au ucis planctonul şi algele marine, 
generatoare de oxigen la acel nivel. Aşa încât, atunci a fost un 


punct de răscruce în ceea ce priveşte evoluţia. 

Concentrația de oxigen, mai mică, n-a mai putut suporta 
un regn viu de dimensiuni atât de mari, ceea ce a şi condus 
ulterior la existenţa unui regn viu de dimensiuni mai mici. 
Dinozaurii cei puţini care au scăpat de incendii şi frig, nu s- 
au putut adapta lipsei de oxigen, hranei puţine şi 


nesatisfăcătoare rămase. 


Dinozaurii marini, n-au putut, prin urmare, să se 
adapteze apei acide, reci şi mai sărace în oxigen. Ei au fost la 
fel de afectaţi de lpsa de oxigen, ca şi celelalte specii de 
dinozauri. Ca atare, o cauză a dispariţiei lor, atât din aer, de la 


sol cât şi din apă, a fost lipsa de oxigen. 


Aşa încât, în zilele noastre, când avem o atmosferă cu o 
concentrație de oxigen mai mică decât cea care a provocat 
dispariţia lor, este foarte puţin probabil să fi răzbit vreunul în 
lupta cu timpul. Puțin probabil, dar nu imposibil. Unde mai 
puneţi că o apariţie ca Nessie să nu fie defel un dinozaur 
marin ci un alt animal din vechime, din timpuri mai apropiate 
de noi decât Jurasicul, care nu a evoluat din dinozauri, ci din 


altceva. 

Nanoroboţii 


Nu ştiu câţi dintre dvs. vă mai amintiți de filmul 
“Călătorie fantastică”, din anul 1961, însă eu unul mai păstrez şi 
acum o amintire cât se poate de vie şi de plăcută legată de 
această peliculă clasică. În linii mari acest film prezintă o 
călătorie în corpul uman, la bordul unei nave minuscule. 

Inspiraţi de această peliculă, unii dintre contemporanii 
noştri într-ale ştiinţei au împins lucrurile un pic mai departe, la 


un nivel, cred ei, superior. Locul minusculei nave a fost luat de 

diverse mecanisme minuscule, care au autonomie proprie, 
energie proprie şi îndeplinesc fel de fel de funcții, mai mult sau 
mai puţin medicale în corpul invadat. 

Apoi ideea a fost extrapolată şi în afara corpului uman, 
unde nanoroboţeii pot îndeplini o sumedenie de alte funcții, care 
pot fi stăvilite doar de către imaginaţie. Cum, la fel de bine, doar 
imaginaţia poate fi cea care poate face să cadă toate stavilele în 
calea funcţionalităților lor. Distrug deşeuri, inclusiv cele 
radioactive, pot fi invadatorii perfecţi ai teritoriului inamicului, 
repară structuri care necesită scule prea pretenţioase pentru a fi 
lesne întrebuințate, sting incendii şi o multitudine de alte cele. 

Dar oare toate acestea sunt posibile? În medicină, la ora 
actuală, există o tendinţă clară în favoarea micromecanismelor. 
În acest sens, se pot înscrie micile spirale rotative electronice, 
capabile să înoate prin cele mai subțiri vene, pot penetra anumite 
tumori şi pot livra substanțe medicale diverselor ţesuturi şi 
organe. 

Aceste miniaturi, de dimensiuni totuşi micrometrice, 
creaţia japonezului Kazushi Ishiyama, nişte minuni ale tehnicii 
actuale, chiar dacă n-au ajuns la dimensiuni nanometrice, 
reprezintă totuşi un progres remarcabil. 

Pe aceleaşi coordonate se înscrie şi motorul de tip 


acvatic, de dimensiunea unui cristal de sare şi care poate 

dezvolta o turație de 100.000 rot/s, creația australianului James 
Friend. Sau creaţia celor de la universitatea americană Cornell, 
motorul biomolecular făcut dintr-o proteină luată de la bacteria 
E. Coli! Sunt, fără doar şi poate, nişte culmi ale geniului uman 
în confruntare cu propriile sale limite. 

Acum, dacă am încerca să ne imaginăm cum ar arăta 
asemenea minuni ale tehnicii la dimensiuni şi mai mici, 
nanometrice, am ajunge cumva să forțăm limitele ştiinţei şi să 
nu le putem depăşi. Și asta pentru că, în opinia noastră, de la 
scara micro la scara nano nu există doar o mare barieră de 
depăşit în privinţa dimensiunilor ci, mai ales, există o barieră în 
privinţa legilor fizicii. 

La limita de trecere de la scara micro la scara nano se 
modifică şi legile fizicii. La scară nanometrică, natura se 
comportă ca şi cum, la acea scară, am avea mai multe 
dimensiuni fizice decât dimensiunile pe care le avem la scară 
mMICro Şi la scară macroscopică. Un fapt foarte straniu. 

Se ştie, de exemplu, că universul în care trăim are trei 
dimensiuni spaţiale explicite, care descriu fenomenele fizice la 
un nivel de scală comparabil cu dimensiunile macrouniversului. 
Mai există o dimensiune implicită, timpul, care descrie mişcarea. 


Ea apare explicit în descrierea spaţio-temporală, în gravitație, în 


241 


relativitatea generală a lui Einstein, în care avem, deci, o 
descriere a universului în 4 dimensiuni. 

În fizica obişnuită, care nu are tangenţe cu gravitația, 
descrierea universului e mai simplă, cele trei dimensiuni spaţiale. 
Timpul nu apare explicit. 

La nivelul microcosmosului, o cale de a descrie natura 
este de a introduce dimensiuni suplimentare. Chiar dacă nu sunt 
dimensiuni fizice explicite, ci doar nişte entități matematice 
abstracte, care se pot compactiza într-un volum extrem de mic, 
deci nefiind sesizabile la nivelul nostru de observaţie, aceste 
dimensiuni intră în descrierea lumii microscopice. 

Această descriere apare, prin urmare, şi la scară 
nanometrică. Natura apare aici ca fund în 4 dimensiuni explicite, 
spaţiale, 3 fizice şi una abstractă, timpul fund implicit. 

Acesta este motivul pentru care, în opinia noastră, nu 
vom putea niciodată concepe mecanisme la nivel nanometric. Le 
putem concepe la nivel micrometric, având o structură mult 
simplificată față de nivelul de complexitate obişnuit al lumii 
noastre tridimensionale, datorită faptului că utilizăm scule, 
componente mecanice sau electronice şi legi fizice specifice 
acestei lumi şi dimensiunilor foarte reduse. 

Aceste scule, componente şi legi fizice nu se pot folosi la 


nivel nanometric. Aici n-o să vedem niciodată rotiţe dinţate care 


242 


se acţionează unele pe altele, din simplul motiv că aceste rotiţe 
n-ar putea exista în forma ştiută, interacțiunile dintre ele ar fi 
diferite, acționând după alte legi. Forţele de frecare dintre ele ar 
fi mult mai puternice, acţiunea electrostatică ar fi mult mai mare. 

Mecanismele de acest gen, dacă ar putea fi concepute la 
acel nivel, ar avea un grad de complexitate foarte redus, sau de 
simplitate foarte accentuat, pierzându-și practic caracteristicile 
de sistem complex, de mecanism. Datorită legilor fizicii foarte 
diferite la care ar fi supuse aceste aşa-zise mecanisme, şi 
funcţionarea lor ar fi complet diferită faţă de ceea ce cunoaştem 
noi că ar trebui să fie. 

Din acest motiv, în opinia noastră, nu vom avea 
niciodată, la scară nanometrică, o lume la fel cu a noastră, dar 
micşorată corespunzător, aşa cum visează unii apologeţi ai 


nanoroboțţilor. Nanoroboţii practic nu pot exista. 

Școala online 


Ce ne defineşte pe noi ca specie este, în primul şi în 
primul rând, faptul că suntem nişte animale sociale. Empatia, 
inteligenţa socială, chiar însăşi inteligenţa, sunt nişte consecinţe 
ale faptului că trăim în societate. 

Există unele teorii care susțin că omul preistoric şi-a 
dezvoltat inteligenţa prin comunicare, în cadrul grupului în care 
trăia. Perfect plauzibil, dacă e să ţinem cont şi că aceasta este 
realitatea şi la alte specii de animale sociale. Unele par chiar 
mult mai inteligente decât cele solitare. Acest fapt pare 


surprinzător chiar şi la insectele sociale. 

Pe de cealaltă parte, inteligenţa socială este cu totul 
altceva. Inteligența socială este un fel de abilitate care ne ajută 
să supravieţuim în cadrul grupului, ca individualitate. Ceea ce, 
nu-i aşa, pare a reprezenta mult mai mult decât un simplu spirit 
de turmă, un comportament eminamente instinctiv, animalic, de 
dominare. 

Inteligența, în general, este legată în foarte mare măsură 
de modul cum învăţăm mai eficient. Există două moduri 
principale de învăţare: cea individuală, prin experienţă proprie 
sau efort propriu şi cea socială, prin simplă imitație sau prin 
efort individual. 

Aceasta din urmă este o modalitate de învăţare mult mai 
economicoasă din punctul de vedere al timpului alocat. 
Experienţa şi efortul multor generaţii pot fi transmise într-un 
timp relativ scurt. 

Pe de altă parte, inteligența emoţională, bazată pe 
empatie, este o altă caracteristică definitorie a noastră ca animale 
sociale. 

Toate aceste caracteristici ne fac să fim ceea ce suntem, 
nişte animale sociale. Şi suntem ceea ce suntem deoarece am 
deprins în mare măsură să fim aşa, începând de la grădiniţă, 
continuând cu şcoala primară etc. De fapt, rolul şcolii, şi când 


spun şcoală mă refer la toate formele de învățământ 


245 


instituționalizate în care copiii şi mai târziu tinerii se pregătesc 
pentru viaţă, rolul şcolii aşadar este de a ne construi pe noi ca 
viitoare animale sociale. 

Trebuie să deprindem a trăi unii cu alții de mici, pentru 
că astfel deprinderea e mai trainică şi pentru că în viaţa de zi cu 
zi, ca adulți, asta vom face. Vom trăi împreună, vom munci 
împreună, vom depinde unii de alţii într-o mai mare sau mai 
mică măsură, pentru că altminteri nu putem supravieţui. 

Ăsta este, de fapt şi de drept, rolul şcolii. Să ne 
pregătească nu numai intelectual pentru viaţa de adult ci şi 
sufleteşte, dar mai cu seamă social. Acesta este şi motivul pentru 
care o altfel de şcoală, fără interacțiuni sociale directe şi 
nemijlocite, mi se pare un nonsens. Că e un fel de teleconferinţă, 
că e online, cam tot acolo se ajunge. Esenţa şcolii, caracterul ei 
social, se pierde. 

E oare societatea pregătită să se transforme într-atât de 
radical încât să ajungă doar o sumă de individualităţi fără nici o 
conexiune umană între ele? Nu cred, cum nu cred că ar fi 
vreodată pregătită pentru aşa ceva. 

E suficient faptul că societatea concurenţială în care 
trăim ne însingurează, pentru a ne mai permite “luxul” de a ne 
însingura noi, datorită educaţiei sau mai ştiu eu cărui alt fapt. 


Vrem-nu vrem, ne place sau nu, suntem ceea ce suntem, nişte 

animale sociale. Nu putem reinventa natura, mai cu seamă dacă 
ceea ce am deveni ar fi împotriva a ceea ce ne defineşte ca 
umanitate, ca spirit, ca istorie, ca specie. 


Sau oare mă înşel? 


Cura de slăbire ideală 


Unele dintre efectele negative ale civilizației actuale sunt 
supraponderabilitatea şi obezitatea. Aproape 30% din populaţia 
Terrei, în prezent, este supraponderală sau obeză. Consecințe ale 
sedentarismului, ale stresului, ale industrializării fabricării 
alimentelor, ale lipsei de timp, de educaţie, sau ale modificărilor 
metabolice naturale de la vârsta adultă, aceste tare ale civilizaţiei 
au ajuns să preocupe o pătură din ce în ce mai mare a populaţiei 
la nivel global. Și pe bună dreptate, pentru că un segment al 
populaţiei, reprezentând copiii, este tot mai afectat. 

Aşa încăt, cum e şi normal, au apărut şi căile de 
combatere a problemei. Lumea, în genere, în loc să prevină 


preferă să trateze, este o mentalitate foarte răspândită. În loc ca 

printr-un stil de viaţă sănătos, cu alimentaţie sănătoasă, sport, 
cumpătare etc., chestii pe care le auzim aproape zilnic, dar fără 
efect, în loc să prevenim, noi abia după ce ne-au crescut burțile 
până la o limită de ireversibilitate, ne hotărâm să întreprindem 
ceva. Ce să-i faci, aşa funcționează psihicul uman, aşa 
funcționează lucrurile cam peste tot, din păcate. 

Tot din păcate, nu trăim într-o lume perfectă. 
Supravieţuim datorită exploatării şi inegalității sociale, nu 
suntem străini de vicii pentru că societatea le tolerează. Suntem 
obligaţi, de cele mai multe ori, să facem un compromis periculos 
cu noi înşine. Prin care favorizăm supraviețuirea cu orice preţ, în 
detrimentul însăşi al vieţii. 

Apoi muncim prea mult, punem banii pe primul plan în 
loc să punem oamenii, o altă greşeală de care nu ne dăm seama 
decât când e prea târziu. Contează rezultatul, nu modul cum I- 
am obținut, suntem în competiţie cu noi înşine în cea mai bună 
dintre lumile posibile. 

Efectele nu ezită să se vadă. Când uităm într-aşa un hal 
de noi înşine, faptul că ieşim din toate astea doar cu kilograme 
în plus, pare un preţ prea mic de plătit. Stresul este principala 
cauză a kilogramelor în plus. Apoi sedentarismul, un subprodus 
al civilizaţiei. Suntem practic produsele stilului de viaţă, în mare 


parte impus de societate, în care încercăm să supravieţuim. 

A-l schimba radical este cu neputinţă. Altminteri ar 
trebui să schimbăm, până la a revoluţiona, întreaga societate. 
Atunci, nu ne rămâne altceva de făcut decât să adoptăm un stil 
de viaţă benefic societăţii de consum actuale. 

O cură de slăbire ideală, prin înfometare sau nu, nu 
există şi nici nu poate exista. Ori ne îngrăşăm la loc după ce o 
întrerupem, ori ne schimbăm într-adevăr stilul de viaţă. 
Organismul reacționează foarte firesc la înfometare, printr-un 
mecanism evoluționist: atunci când isprăvim cura de slăbire şi 
supliciul, oricât de puţin şi de inconsistent am mânca, se 
formează imediat depozite de grăsime, de rezerve, pentru ca 
efectele înfometării la care ne-am supus să nu se mai repete pe 
viitor. 

Aşa că ne îngrăşăm, în foarte scurt timp, la loc, după 
cura de slăbire. Că e o cură fără carbohidrați, bazată pe proteine 
Şi grăsimi, că e cu sucuri de fructe, că e fără zahăr şi grăsimi, că 
e aşa, că e pe dincolo, rezultatul e acelaşi: nu au efect niciunele. 

Apoi, o alimentaţie raţională, echilibrată, sănătoasă nu 
presupune lipsa nici unuia din nutrienţii de bază, ci doar o 
îmbinare armonioasă a lor. Noi suntem adaptaţi să mâncăm ceea 
ce mâncăm, în urma unui lung proces evolutiv. A nu mânca ceea 


ce suntem adaptaţi să mâncăm, poate produce, de fapt, 

dezechilibre majore. Faptul că doar ne îngrăşăm la loc după 
încetarea curei de slăbire este poate doar vârful iceberg-ului. 

Studii actuale au arătat că modificarea alimentaţiei 
zilnice produce un proces de mutație genetică. Această mutație 
urmează un ciclu determinat de alimentaţie. În cazuri extreme 
mutaţia este permanentă, cu consecinţe de neevaluat. 

Pe de altă parte, alţi specialişti sunt de părere că o cură 
de slăbire ideală este una personalizată. Fiecăruia ce i se 
potriveşte. În loc de prescripţii generale, prescripţii particulare. 
E şi ăsta un punct de vedere, dar pare cam prea greu de 
implementat. Dacă e să judecăm după timpul mare, în care se 
pot verifica efectele prin comparaţie şi a găsi combinaţia unică, 
specifică fiecăruia, atunci pare imposibil. 

La fel de imposibilă pare a fi şi dieta personalizată după 
profilul genetic al fiecăruia, cea mai nouă tendinţă în curele de 
slăbire. Sunt puţine persoanele care manifestă diferite 
intoleranţe la anumite substanţe, care pot fi identificate genetic. 
Un profil genetic ajută doar în foarte mică măsură la întocmirea 
unui meniu personalizat, şi nu la toată lumea. 

De aceea, în opinia noastră, deocamdată, la stadiul actual 
al cunoaşterii, acest mod de a stabili o dietă ideală, personalizată, 


rămâne de domeniul viitorului. 

lar până atunci, dacă doriţi cu tot dinadinsul să găsiţi 
dieta aia ideală care vi se potriveşte, vă recomand un singur 
lucru. Duceţi-vă la ţară şi vizitaţi câteva cimitire de pe acolo şi 
uitaţi-vă cu atenţie cam când se moare pe acolo. Ce concluzii se 
impun? Cred că Jean-Jaques Rousseau avea dreptate. Doar o 
întoarcere la natură, cu tot ceea ce presupune ea, o viaţă simplă, 
aer curat, apă fără clor, alimentaţie naturală şi, mai presus de 
toate, muncă fizică, sunt toate ingredientele pentru o cură de 
slăbire ideală, a oricui. 

Asta presupune, bineînţeles, renunţarea la această 
civilizație ai cărei victime suntem. Dar oare aveţi curaj să faceţi 
aşa ceva? Beneficiile ar fi incalculabile, la nivel individual, dar 
oare, altminteri, nu e un regres? Cum să ne imaginăm viaţa 


astfel? 

Secretul fericirii 


În sens general, filozofic, nu există aşa ceva. Părerile 
diferă de la autor la autor, aşa încât ne vine foarte greu să 
acordăm credit vreunuia în detrimentul altuia, în absenţa unor 
criterii obiective de alegere. De multe ori alegem subiectiv, 
alteori încercăm să selectăm ce ni se potriveşte nouă din 
prescripțiile inspirate din viaţa lor. Cel mai bine ar fi să ne 
formăm o filozofie de viață proprie, bazată pe experienţa şi 
obiectivele noastre. 

Pentru mine, secretul fericirii a depins totdeauna nu de o 
disponibilitate spre o stare de bine ci de o mulțime de factori 
variabili cu vârsta, de idealurile, visele, posibilitâţile concrete, 


nevoile materiale şi spirituale, ambițiile, dorinţele, oamenii care 

au avut în mână condeiul destinului meu, toate îmbinate într-o 
configurație unică. Lipsa existenței unui factor periclitează 
echilibrul şi deci face prezenţa fericirii iluzorie. Poate că nici nu 
există fericire la modul absolut, noi îi conferim drept de 
existență când şi când prin stările sufleteşti benefice spre care 
tindem. Sau poate că există şi depinde de cât de confortabil ne 
simţim în societate, cât de utili îi suntem ei, cât de importanţi ne 
simţim, cât de puternică ne e convingerea că misiunea noastră 
aici, în această lume trecătoare, e una nobilă, cât de mult am 
vrea sâ trâim într-o lume mai bună, cât de consecvenţi suntem în 
a traduce în fapt toate acestea. Sau poate depinde de cât de 
confortabil ne simţim în propria piele, de câte vicii majore sau 
minore ale sufletului şi trupului avem, de cum gândim, de ce 
atitudine avem faţă de toate, de sistemul nostru de credinţe, 
indiferent de justeţea lor, de mediu, de educaţie, de formaţia 
spirituală. Sau poate că nu. E greu de spus, de dat reţete în 
absenţa unei autorităţti morale pe care aş dori să o am. 

Totuşi mai există speranţa, dragostea, mai există binele, 
frumosul, liniştea sufletească, mai există plăcerea lucrului bine 
înfăptuit, există veselia, umorul, râsul, există multe idealuri care 
pot însemna tot atâtea scopuri în viaţă şi motive în plus ca viaţa 
să ni se pară suportabilă chiar şi pe un fundal general sumbru. 


Mai există ceilalți care sunt mai importanţi decât noi şi pentru 

fericirea cărora ne simţim şi noi fericiţi. Mai există atâtea altele 
pe care nu le ştim dar le vom afla la momentul potrivit. Micile 
bucurii ale vieţii, drumul spre marile idealuri, aventura asta 
continuă care e viaţa, oamenii, toate laolaltă şi fiecare în parte. 

Deci tot atâtea motive de fericire care nu ascund în fapt 
nici un secret. Fericirea e de fapt o căutare continuă în care 
tindem să ne găsim pe noi înşine, o căutare care ne defineşte şi 
fără de care am fi cu adevărat fericiţi dar inconştienţi şi 
animalici. E speranţa că ne vom găsi pe noi înşine mai aproape 
de esenţa noastră divină, e iluzia că trăim într-o lume mai bună, 
mai frumoasă, mai morală, e însăşi rațiunea noastră de a fi, e 
tendinţa noastră evolutivă firească. 

În sens strict ştiinţific, secretul fericirii e în genele 
noastre. Recent, s-au descoperit genele cu pricina. Sunt specifice 
numai unei populaţii din nordul Europei, din Danemarca. Acolo, 
chipurile, ar exista oamenii cei mai fericiți din lume. Şi se pare 
că sistemul nordic al protecţiei sociale, somajul foarte scăzut, 
nivelul de trai de invidiat, nu au nici un cuvânt de spus în 
privinţa asta. 

Fericirea locuitorilor Danemarcei vine dintr-o pace 
interioară, din principiul oriental al acceptării inacceptabilului, 
dintr-o atitudine pozitivă pentru viaţă, din optimism şi din 


gândirea pozitivă care izvorăşte din filozofia paharului pe 

jumătate plin, sau vine din Dumnezeu ştie ce. Autorii studiului 
ştiinţific, apărut în anul 2013, susţin că au şi identificat genele 
responsabile de toate acestea. Cât este science fiction şi cât 
ştiinţă în toate astea? Greu de spus. 

După alte studii ştiinţifice, populația cea mai fericită din 
lume ar fi în Costa Rica. Şi se datorează, în speţă, bogăției 
relaţiilor sociale. Alte studii plasează unele ţări din Africa în 
acelaşi context. Lipsa mizelor mari pentru supravieţuire, lipsa 
unei societăţi competiţionale, lipsa proprietăţii şi deci a claselor 
sociale, solidaritatea şi cooperarea dintre oameni, viaţa simplă, 
puţinele lucruri care să merite să ucizi sau pentru care să merite 
să mori, toate astea pot face diferenţa dintre o viaţă fericită şi 
una nefericită. 


ir] 


“Fericit cel sărac cu duhul...” ar putea fi şi asta o 
condiție. Religia, lipsa grijei zilei de mâine şi alte câte şi mai 
câte... Luate individual sau împreună par a fi caracteristici ale 
unor societăţi ori parţial fericite ori imposibil de a fi fericite. 
Dacă acesta este punctul de vedere al ştiinţei în privinţa 


secretului fericirii, atunci nu-mi rămâne decât o singură 


întrebare: care este atunci secretul fericirii? 

Înapoi la nominalişti (sau despre existenţa lui 


Dumnezeu) 


Din punctul de vedere al ştiinţei, nu există nici o dovadă 
precum că D-zeu există, cum nu există nici o dovadă precum că 
nu există. Prima parte a afirmației precedente reprezintă salvarea 
celor care nu cred, de vreme ce partea a doua a afirmației 
reprezintă colacul de salvare al celor care cred în existenţa lui D- 
zeu. Bineînţeles, din punctul de vedere al ştiinţei adevărul nu îl 
deţin nici unii, nici alții. Adevărul nu există în acest caz. Nu 
există pentru că afirmaţia “există D-zeu” este în aceeaşi măsură 
adevărată cum este şi falsă. Este, ceea ce se numeşte, un paradox. 
Un paradox este în genere o limită a gândirii umane. Gândirea 


abstractă, ca şi cea ştiinţifică, sau cea bazată pe realitatea 


256 


obiectivă nu poate merge mai departe cu raționamentul. 
Paradoxul e punctul ei terminus, zidul de care nu mai poate trece. 
Dincolo de acest zid începe credinţa. 

A crede ceva înseamnă a nu şti. Nu ai nici cea mai vagă 
idee despre ceva sau cineva, dar pe baza dorințelor tale 
imaginaţia lucrează febril, aşa încât îți poţi crea o idee vagă până 
la urmă. Ideea e, bineînţeles, produsul minţii tale sau al altuia, 
pe care l-ai preluat fără să-l treci prin filtrul discernământului 
propriu. Se confirmă astfel teoriile filozofilor nominalişti, 
conform cărora toate conceptele cu care lucrăm noi, fiinţele 
inteligente, sunt creaţiile minţilor noastre. În totalitatea 
conceptelor cu care operează unul sau mai multe creiere umane 
intră şi conceptele aşa-zise concrete, care descriu lumea reală, 
cât şi conceptele abstracte, care ar descrie lumea reală dar la un 
alt nivel. În această categorie intră , desigur, şi ideea de D-zeu. 
O idee cu atât mai interesantă cu cât presupune imposibilitatea 
cuiva de a se afla într-o infinitate de locuri simultan, de a 
prelucra simultan o cantitate infinită de informaţie pentru a 
soluţiona simultan o infinitate de probleme şi care stochează o 
cantitate infinită de informaţie simultan cu toate celelalte 
operaţiuni. Nu mai punem la socoteală şi omnipotenţa sa 


simultană într-o infinitate de direcţii, pretutindeni în univers. 

Acum, dacă stăm strâmb ca să judecăm drept, aşa s-ar 
părea că şi este. Din moment ce toate reprezentările noastre 
despre lume sunt până la urmă produsele minţilor noastre, atunci 
ideea de D-zeu nu văd de ce ar face excepție. 

Am putea spune acum că D-zeu nu aparţine realităţii pe 
care o cunoaştem sau o putem testa cu mijloacele tehnologice de 
care dispune civilizația contemporană. Din punctul de vedere al 
realităţii obiective, aşa cum se reflectă ea în cunoaşterea actuală, 
o altfel de realitate nu există. Poate cândva, în viitor, se va 
descoperi o altfel de realitate. O lume de dincolo, un hiperspaţiu, 
un univers paralel sau cum doriţi să-i spuneţi. Şi atunci, acolo, 
va putea începe iar căutarea unor vechi concepte şi crearea altora 
noi, va începe o altă cunoaştere. Până atunci însă este totuşi 
prematur să discutăm probleme ce depăşesc cadrul real în care 
trăim. Putem continua, unii dintre noi, să ne populăm realităţile 
cu tot felul de fantasme, să ne amăgim pentru că aşa ne convine, 
asta ne consolează în faţa veşniciei morţii, dar problema de fond 
tot la nişte paradoxuri s-ar reduce. Ar apărea un paradox în plus, 
căci problema celeilalte realități ar fi la fel ca şi problema 
existenţei lui D-zeu, s-ar reduce tot la un paradox. Am ajunge la 
un alt zid pe care doar credinţa l-ar putea trece. Apoi existenţa 
acelei realităţi n-ar rezolva totuşi problema de fond. Dacă există 


acea realitate atunci asta nu înseamnă că trebuie să existe şi D- 

zeu în ea. Acestea fiind zise, care ar fi soluţia pentru noi, biete 
fiinţe efemere? 

Soluţia e totuşi cea propusă de Pascal, modificată puţin 
de subsemnatu”. Mai bine să cred şi să nu cred. Dacă cred şi 
există, am câştigat. Dacă cred şi nu există, nu voi avea cum să- 
mi dau seama. Dacă nu cred şi există, am pierdut. Dacă nu cred 
şi nu există, nu voi mai apuca să mă bucur văzând confirmarea. 
Deci, per ansamblu, am la fel de câştigat cât am de pierdut, dacă 
cred şi dacă nu cred. Prin urmare voi crede şi nu voi crede, dar 
Voi Şi cerceta, pentru a şti în cele din urmă. E preferabil să ştii 
decât să crezi şi să nu crezi, nu credeţi? Astfel ajungi în cele din 
urmă să ştii, să ştii că n-o să mai apuci atunci, la momentul 


morţii, să te bucuri văzând că ai sau n-ai dreptate. 

Îndreptar pentru relaţiile umane 


Vom vorbi în continuare despre relaţiile interumane, mai 
precis despre cele bilaterale. Nu am pretenţii de originalitate în 
cele ce urmează, poate doar în privinţa formei şi a esenţelor. lată 
despre ce e vorba. 

Eu văd relaţiile interumane bilaterale ca o consecinţă a unor 
sentimente sau nevoi lăuntrice pe care acestea ar trebui să le 
satisfacă. Şi pentru că peisajul interior al simţirii umane este atât 
de complex, mă văd nevoit să idealizez, şi prin asta să simplific 
puţin, fără a pierde din intenţie esenţele. Vom abstractiza aşadar 


şi le vom reduce pe toate la valorile umane absolute. Care sunt 

frumuseţea, binele, adevărul, morala, dreptatea. Pentru că ne 
vom referi la relaţiile bilaterale este nevoie ca aceste valori 
( care se vor regăsi în sentimentele noastre, estetice, de bine, de 
satisfacție a cunoaşterii sau adevărului, în sentimentele morale şi 
ale dreptăţii) să se refere la două persoane oarecare, de sexe 
oarecare, două generalizări aşadar. Prin urmare, când vom vorbi 
despre sentimentele lor estetice vom înţelege sentimentele lor 
estetice unul pentru celălalt. Ce simte unul în prezenţa celuilalt, 
cât de bine se simte cu el, spontan, cât de agreabilă e prezenţa 
unuia pentru celălalt în absenţa comunicării, a gesturilor, în 
prezenţa sa. Sentimentelor de bine le vom atribui înţelesul de cât 
de bine doreşte unul celuilalt. Cele rezervate adevărului se vor 
putea măsura în cât de sinceră e una cu alta şi cât de mult învaţă 
una de la alta. Cele morale vor fi măsurate prin conduita morală 
a unuia faţă de celălalt ( fidelitate, corectitudine, punctualitate, 
seriozitate etc.). lar sentimentul dreptăţii se va exprima doar prin 
cât de mult dă unul dreptate celuilalt. 

Se observă că toate se pot măsura, evalua prin nişte 
indicatori, concreţi, observaţionali, faptici, chiar dacă nu toţi 
aceşti indicatori sunt obiectivi, marea lor majoritate fiind 
subiectivi. 

Să notăm deci cele cinci sentimente de bază cu F, B, A, M şi 


D. Ele sunt deci cărămizile trăirilor noastre în relație cu celălalt. 

Sentimentul rezultant va fi prin urmare o împletire a acestor 
sentimente de bază, în care unele vor avea o proporţie mai mare 
în comparaţie cu celelalte, aşa cum e şi normal. 

Să introducem acum şi o scară valorică. O vom lua, 
convenţional (între mine şi voi e această convenţie, chiar dacă 
nu v-aţi dat acordul), de la 0 la 5. 0 însemnând deci absenţa 
sentimentului respectiv, 5 un maximum. Dacă vom considera 
acum un exemplu concret de relaţie umană bilaterală, oarecare, 
notând fiecare sentiment de la 0 la 5, ca să stabilim şi o 
convenţie de lucru, putem generaliza apoi la orice tip de relaţie 
bilaterală. 

Să luăm, de ex., relaţia şef-subordonat. Întâi să evaluăm ce 
simte subordonatul pentru şef. F, zero fireşte, simte chiar 
repulsie. B tot zero, îi doreşte răul. A, ei aici e nevoit să spună 
adevărul, chiar dacă nu întotdeauna. Să zicem unu. La M tot 
zero. Şeful este totdeauna imoral în relaţie cu angajaţii, şi 
viceversa. Cât despre D să punem 1. Angajatul îi dă totdeauna 
dreptate şefului, chiar dacă în sinea lui crede totdeauna 
contrariul. 

Acuma şeful despre angajat. F tot zero, e indiferent. B, zero. 
Nu-i doreşte binele. Normal. Îşi doreşte binele propriu. A, zero. 
Minte angajatul şi pe cât posibil nu-l învaţă nimic. M, zero şi 


aici, e imoral faţă de angajat, îl exploatează. D, aici unu. Căci 

crede că are dreptul să-l exploateze. Acum să vedem ce are 
relaţia lor în comun. Pentru asta să privim cele două rânduri de 
cifre, să le comparăm şi să reținem doar valoarea cea mai mică 
din fiecare caz. F e zero la amândoi, deci vom pune zero. B tot 
aşa. A zero, ăsta e rezultatul pentru că avem zero şi unu şi am 
zis că reținem doar valoarea cea mai mică. M zero la amândoi, 
deci zero. lar D unu. Vedem aşadar că relaţia lor sufletească, 
care se reflectă în cea umană, de lucru, e aproape zero peste tot. 
Unde e unu, şi acolo e formal, iar la acest rezultat formal fiecare 
a ajuns din motive diferite. Deci o relaţie bilaterală foarte 
precară. Se pot folosi şi cifre negative pentru a ilustra mai bine 
sentimentele exprimate, evaluarea se face tot la valoarea cea mai 
mică. 

La fel se poate proceda acum cu orice relație umană dorim. 
Pentru asta să mai considerăm câteva exemple şi să mai facem 
nişte simplificări. Vom considera un set de cifre între paranteze 
rotunde, mai exact: spaţiu liber reprezintă o valoare oarecare, 
zero e zero, iar succesiunea lor reprezintă valorile F, B, A, M, D. 
De exemplu, doi oameni indiferenți, care nu se cunosc, 
(0,0,0,0,0), un tânăr care ajută o bătrână să treacă strada (,„0,,), 
deci are note bune peste tot numai că acțiunea lui n-are nimic 
de-a face cu adevărul. Mama şi copii (,,,, ), deci plus peste tot. 


Prietenie între două persoane de acelaşi sex (la fel,) între sexe 

opuse, la fel cu menţiunea că nota la F trebuie să fie mai mare, şi 
cu cât e ea mai mare e şi B mai mare, şi cu cât acestea două sunt 
mai mari, vor fi toate mari. Caz care corespunde dragostei, 
fireşte. Cu valorile cele mai mari posibile. 

Şi exemplele pot continua, desigur. Important e ca prin 
cunoaştere să ne îmbunătăţim toate cifrele. Astfel relațiile 
noastre bilaterale vor fi din ce în ce mai bune. Și cum, prin 
extrapolare, o relație cu un grup social se poate reduce la mai 
multe relaţii bilaterale, se vor îmbunătăţi şi relaţiile sociale. Sau, 
şi mai simplu, modelul se poate aplica şi altfel la nivelul 
relaţiilor dintre individ şi societate. Societatea poate fi 
abstractizată prin personajul colectiv, caracterizat de anumiţi 
parametri, funcţie de care relație interumană caută să o 
reprezinte. Evaluarea se face la fel iar îmbunătățirea “notelor” 
este echivalentă cu ameliorarea relațiilor dintre individ şi 
societate. 

A trăi într-o lume mai bună e , bineînţeles, o utopie, însă, la 
urma urmelor, noi toţi, laolaltă, ne făurim lumea, “cea mai bună 


dintre lumile posibile”. 

Să învăţăm să învăţăm 


În cele ce urmează voi trata o seamă de idei legate în 
principal de eficientizarea randamentului când vine vorba să 
învăţăm ceva ce nu ne place. Să începem aşadar cu începutul. 
Începutul la tine, cititorule. Adică demarajul. Întâmpini şi tu, ca 
toată lumea, uneori, aceleaşi probleme în privinţa demarajului. 
Mai ales când vine vorba să faci ceva ce nu-ţi crează nici o 
plăcere. Demarezi greu. Deci e imperios necesar să ameliorăm 
această stare de fapt. E clar că aici nu e altceva mai bun de făcut 
decât să-ți trezeşti interesul pentru ceea ce urmează să faci. 
Începe cu ce-ţi place, eventual. Apoi treci şi la celelalte. Chiar 
dacă nu regăseşti o plăcere deosebită să întreprinzi anumite 
acţiuni care fac parte din procesul lucrului, ele sunt necesare, 


abordarea lor nu trebuie amânată, nu trebuie ocolită. De multe 

ori când învăţăm trebuie să le facem pe toate într-o anumită 
ordine, lucrurile au o logică a lor în desfăşurare, se 
intercondiționează unele pe altele. Priveşte etapele care nu-ţi 
plac ca pe nişte provocări, ca pe nişte exerciţii de ambiţie, de 
voinţă, exerciţii intelectuale, de ce nu, trezeşte-ţi interesul pentru 
ele. Procedeul, în termeni tehnici, se numeşte recadrare. A face 
din ceva neinteresant ceva interesant, conferind acelui ceva 
neinteresant o altă semnificație, care să-l facă mai interesant. 
Recadrează, prin urmare, ce nu-ţi place. Inventează la o adică 
nişte semnificaţii plăcute, chiar dacă sunt fictive. Dacă eşti 
convins de adevărul lor (e un soi de autosugestie) treaba 
funcţionează, chiar dacă semnificaţia este puerilă sau departe de 
adevăr. Trebuie să ajungi să crezi cu tărie că ceea ce nu-ţi place 
e foarte relevant, important şi atunci bătălia demarajului e pe 
jumătate câştigată. Dacă vezi că nu funcționează recadrarea ta 
încearcă cu altceva verificat. Și interesul material poate 
reprezenta un imbold, dacă te stimulează. Am observat că pe 
unii îi stimulează în speţă superioritatea pe care li-o dă statutul, 
recunoaşterea socială. Şi asta e bună, ca element stimulativ, însă 
cred că doar pe termen lung, nu şi scurt cum îţi trebuie ție. Mă 
rog, aicea e discutabil. Să ştii că între tendinţele tale naturale 
către acest soi de “aristocrație” şi aristocrația pe care ţi-o conferă 


spiritul e o diferenţă ca de la Mercedes la mersul pe jos. Către 

acea aristocrație a spiritului ar trebui să tinzi, banii, maşinile şi 
casele prietenilor şi cunoştinţelor nu fac decât să doreşti 
inconştient să fii ca ei, ceea ce nu-i prea de dorit. Trebuie să 
ajungi un aristocrat al spiritului, cineva înnobilat de propriile 
cunoştinţe (nu persoane) şi prin felul de a fi, indiferent de 
opiniile celorlalți, de convenienţele sociale care te trag îndărăt, 
de prejudecăţi. Te porţi ca un aristocrat al spiritului datorită 
conştiinţei morale şi felului uman de a fi şi prin ceea ce ştii. Însă 
tot acelaşi fel uman de a fi te îndeamnă uneori să tinzi către 
celălalt fel de aristocrație. E o tendință inconştientă a ta, 
imposibil să nu o observi. Nu că ar fi ceva rău, dar e loc şi de 
mai bine. Bineînţeles, e în tendinţa naturală a lucrurilor să dorim 
mai mult, dar nu trebuie să facem un scop din asta. Atunci 
tendinţa ne transformă în altcineva, străin nouă. Nu e cazul 
nostru, evident, tind să cred. Însă e bine să ne ţinem uneori în 
frâu tendinţele naturale. Pentru binele nostru. Şi al celor din jur. 
E bine să rămânem umani. Revenind de la încă o paranteză, ceea 
ce faci tu şi ce ştii nu trebuie făcut şi ştiut decât de dragul de a 
face şi de a şti. Fără nici un fel de conotaţii materiale. Trebuie 
chiar să-ţi dezvolți dezinteresul când e vorba de învăţătura ta şi 
obiectivele ei. Interesul să fie doar binele colectiv, viitorul, 
societatea, o lume mai bună în care să trăiască urmaşii urmaşilor 


lui Ştefan. Obiectivele şi rezultatele muncii tale, bănuiesc, sunt 

uneori o povară pentru tine, mai cu seamă din pricina faptului că 
sunt impuse de alţii, convenienţele sociale, mediul moral infect, 
acelaşi ca peste tot, în care eşti nevoit să respiri aerul rarefiat al 
înălțimilor laolaltă cu cei care nu-l merită. Fă totul de dragul de 
a face, fă abstracţie de un avantaj imediat, iar dacă nu poţi, 
încearcă o altă identitate. Sau caută în tine acea motivaţie care 
te-a împins către această întreprindere şi dezvolt-o. Vei obţine 
performanţe de excepţie numai prin pasiune şi din pasiune. 
Statutul social, salarul, maşinile, vilele cu piscină sunt pentru 
oameni pasionaţi de altceva. Cei pasionaţi de ceea ce fac sunt 
complet dezinteresaţi de aspectele vieţii materiale. Şi ştii care e 
culmea? Ei au rezultatele cele mai bune, mult mai bune decât 
ceilalți tocmai pentru că ei fac cu pasiune ceea ce fac, nu din 
obligaţie, pentru bani, statut etc. Ăsta e paradoxul, ăia care 
aleargă după bani, prin ocupaţie, aleargă după mai mulți iepuri 
degeaba. Banii se fac prin afaceri. Înseamnă că şi-au greşit 
ocupaţia. Sunt nişte rataţi, ăsta e adevărul. Banii vor fugi de ei 
totdeauna, vor fi neîndestulători totdeauna, motiv de frustrare, 
de nefericire, de neîmplinire. Implicit profesională. Dacă 
meseria nu-ţi dă suficiente satisfacţii materiale, schimb-o, e 
simplu. Dacă vrei să îmbini utilul cu plăcutul sunt o mie şi una 
de alte meserii mai acătării din partea asta. Vorbeam la general, 


să nu înţelegi altceva. Banii sunt un mijloc, nu un scop în sine. 

Cine nu aleargă după bani şi face ce face din pasiune, culmea e 
că banii îi vin mai uşor, obţine mai uşor recunoaşterea publică a 
valorii, are parte şi de faimă, bună reputaţie, satisfacția muncii 
bine făcute. Și totul numai din pricina pasiunii. Pasiunea e totul 
într-o meserie. Fără ea nu faci nimic altceva decât să 
supravieţuieşti. E motivaţia aia intrinsecă de care fac atâta caz 
psiho-pedagogii. Pasiunea trebuie să fie motorul, nu altceva. 
Plăcerea de a face. E imposibil ca aceasta să nu existe chiar şi 
atunci când există saturație, plictiseală, oboseală, hăituiala altor 
obligaţii, lipsa de timp, termenele care bat la uşă pentru că nu 
există sonerie s. a. Trebuie să înveţi că atunci când te apuci de 
învăţat să faci în aşa fel încât să reaprinzi pasiunea, sau măcar să 
al iluzia asta. E imposibil să nu reuşeşti. Cumva, printr-o 
asociație de idei interesantă (formulare gen “vocea 
patriotului...”), sau amuzantă, printr-o idee mai veche pe care ţi- 
al propus să o explorezi şi să o dezvolţi, prin câteva cuvinte 
frumoase, e imposibil deci să nu se aprindă cumva pasiunea. Să 
intri în starea aia în care poţi lăsa uşor toate celelalte şi să te 
apleci cu interes şi curiozitate către lucru. Între tine şi învăţat ar 
trebui să existe o relaţie ca între îndrăgostiţi. Și nu una înainte de 
căsătorie, bineînţeles. Ci una din alea minunate. De câte ori vă 
întâlniți să nu vă mai puteţi despărți. Să nu conteze case, maşini, 


să se facă mai mărunte ca nişte amintiri uitate, fără importanţă. 

Mai ales că există şi contracte prenupţiale, am glumit, fireşte. Să 
conteze doar starea de bine produsă de companie. E posibil, poţi 
iubi o idee abstractă ca şi pe o persoană. Mai ales într-un 
moment când poate suplini toate persoanele din lume, momentul 
creaţiei, căci fiecare lucru de genul ăsta e un moment de creaţie. 
E cam ca practicarea religiei, iubeşti anumite idei aberante şi 
crezi în ele tocmai pentru că-ţi produc starea de bine fără de care 
nu poţi trăi. La fel e şi cu învățatul, trebuie să cauţi în el 
satisfacţiile superioare, plăcerea. Uite eu, de pildă, simt o 
plăcere deosebită când scriu ceva. E o îndeletnicire foarte 
complexă, care încântă mai mult sufleteşte decât intelectual, 
imposibil de displăcut pentru mine. De aceea o şi caut, să mă 
bucur, în circumstanţele în care mai am prea puţine plăceri de 
care să mă pot bucura. Nu fac asta pentru bani deşi mai glumesc 
când şi când cu referire la premiul Nobel. N-am făcut niciodată 
ceva cu gândul la schimbarea statutului social, nu colecționez 
diplome, nu mă laud, nu lucrez decât din plăcere. De aia îmi şi 
vine uşor, atât de uşor şi de simplu, nu e o obligaţie, ceva 
stresant, nu serveşte nici unei ambiţii materiale. N-are de fapt 
nici o miză care să mă privească direct şi nemijlocit, în afara 
plăcerii, în rest consider că e o datorie faţă de ceilalți. Dacă era 
să nu fac asta n-aşi fi făcut-o demult, şi n-avea nici un rost nici 


şcoala. Ce, ţiganii au şcoală? Se poate şi fără. Şi încă e foarte 

bine aşa, într-o lume ca a noastră. Îţi trebuie doar instinct de 
popă ca să ai succes în viaţă. Instinct de prădător, hpsă de 
scrupule, neomenie, diplomaţie, făţărnicie, lipsă de moralitate. 
Şi toate celelalte pe care le observăm din plin la contemporanii 
noştri, cu case tip palat şi maşini scumpe. Toate astea au un preţ , 
se pare, foarte uşor de plătit. lar “aristocrația” pe care ţi-o dă 
banul e mult mai uşor de atins decât cea pe care ţi-o dă spiritul. 
La spirit nu dă năvală nimeni, de fapt el îşi alege privilegiați lui. 
La plăcinte e mai simplu. Ce poate fi mai uşor decât să fii 
animal, să dai curs liber impulsurilor fireşti şi să nu faci nimic ca 
să ţi le inhibi, de parcă te-ai îmbolnăvi altminteri. Ăştia sunt 
contemporanii noştri, nu e vina lor, dar nici a noastră, dar eu zic 
că e mai important să rămânem noi înşine decât să jucăm cum 
ne cântă ei, majoritari. De fapt asta ne defineşte, ne 
individualizează faţă de ei. Modul superior, de neînțeles pentru 
el cum ne trăim viaţa, muncim, simţim. Suntem ceea ce ştim, 
ceea ce facem, ceea ce credem. Și aşa trebuie să rămânem, altfel 
se strică echilibrul în natură. Și dealtfel cum să mai fim exemple 
pentru ei? În concluzie, prin urmare, aşadar, care-va-să-zică, 
pasiunea, plăcerea e totul. Chiar şi în învăţat. De aceea, mai ales 
acum la timpul ăsta de început, se impune să ţi-o dinamizezi 


când urmează să te apuci să înveţi ceva ce nu-ţi place. 

Să presupunem acum că acest demaraj a fost făcut, te-ai 
apucat de treabă. Fiind cea mai importantă etapă realizată până 
acum, putem considera că mai mult de jumătate din bătălie a 
fost câştigată, în avans. Problemele care vor apărea pe parcursul 
lucrului sunt în principal legate de atenţie, plictiseală, oboseală, 
saturație, distragere, concentrare, nu neapărat în această ordine, 
ci în funcţie de situaţia concretă de lucru. 

Să le abordăm pe fiecare. Să considerăm întâi atenţia. 
Este un factor la fel de important ca şi toti ceilalţi enumerați mai 
sus. Atenţia, de fapt, este o condiţie care trebuie îndeplinită şi la 
concentrare. Pericolele care pot apărea pe parcursul învățatului, 
şi care pot diminua atenția, se cer aşadar înlăturate. Cel puţin 
într-o primă fază, până se realizează din nou concentrarea 
optimă. Stare în care odată ajunşi putem face uşor abstracţie de 
toţi stimulii perturbatori. De exemplu, zgomotele de covoare 
bătute afară, cele de neveste bătute în apartamentele vecine... 
Acestea pot fi neglijate şi printr-un exerciţiu de voinţă, şi prin 
metode diverse, de exemplu dopuri de vată în urechi. Bineînţeles, 
în absenţa unei arme de foc cu care ai putea interveni pentru 
restabilirea echilibrului din ecosistem, a folosirii telefonului 
inspectoratului pentru situaţii de urgenţă, sau a unor arme din 
cele mai albe cu care se poate face sepuku în caz că nu mai vine 


poliția, se cere multă înţelegere, compasiune pentru întreaga 

nenorocire umană. Și mai ales, trebuie să conştientizezi că 
stimulii aceştia n-au de unde şti că tu înveţi tocmai când şi-au 
găsit ei să se manifeste în toată splendoarea lor, aşa că n-ai 
încotro, trebuie să faci abstracţie. 

Tot la diminuarea atenţiei contribuie şi gândurile, bune 
sau nu, care apar pe nepusă masă. Se întâmplă de multe ori că în 
toiul luptelor cu învățatul să cădem brusc în visare, să lăsăm 
imaginaţia să zboare. Apar atunci tot felul de asociaţii bizare de 
idei, care n-au nimic de-a face cu lucrul nostru. Ne atrag prin 
frumuseţea lor, dar ne distrag de la lucru. Dacă apar şi idei 
valoroase în astfel de momente, le poţi nota, în intenția de a 
reveni asupra lor mai târziu, apoi trebuie să te remotivezi către 
lucru. Această treabă se face uşor prin restabilirea atenţiei pe ce 
făceai înainte. Sau greu prin crearea unor autosugestii. Cea mai 
comună e prin crearea unor imagini mentale care să te ajute să 
reintri în starea de atenție şi concentrare. Eu, de pildă, mă 
vizualizez aplecat peste o carte şi citind. Mă văd destul de clar 
pe mine în oglinda minţii şi transfer acea imagine cadrului 
actual în care încerc să lucrez. Adică pun pe mine hainele pe 
care le port atunci, potrivite cu momentul, închid toate ferestrele, 
uşile, comutatoarele, arunc căştile şi nu las nimic care ar putea 
sta între mine şi acea carte. Şi funcționează. Bineînţeles, e doar 


o sugestie. La tine concentrarea e particulară, cine ştie ce 

particularităţi are, poate nici tu nu ştii, dar asta nu are nici o 
relevanţă. Din moment ce ai ajuns unde ai ajuns înseamnă că-ți 
poţi struni atenția. 

Concentrarea. Urmarea firească a canalizării atenţiei. 
Sunt sigur că ai trăit şi tu momente când ai fost total rupt de 
realităţile de afară sau de prin apartamentele vecinilor. E, de fapt, 
atât de legată de atenţie încât s-ar putea confunda până la un 
punct. Totuşi, pe noi ne interesează doar în măsura în care, 
pentru a obţine concentrarea e deajuns să realizăm canalizarea 
atenţiei. 

Îmi imaginez că şi tu obişnuieşti să faci abstracţie de 
lumea înconjurătoare atunci când vrei să te concentrezi. Laşi de 
o parte toți stimulii perturbatori şi mai curând sau mai târziu 
apare şi concentrarea dorită. Totuşi, psihologii au găsit 
îmbunătățiri şi la atingerea concentrării. Metoda se numeşte 
ancorare. E un fel de reflex condiţionat. În mare se referă la 
faptul că atunci când atingi nivelul maxim de concentrare să faci 
un gest (de exemplu, o strângere din pumni), sau să-ţi fixezi 
nişte imagini mentale frumoase şi uşor de reamintit, în aşa fel 
încât să te autoeduci în vederea obţinerii concentrării pe viitor. 
Când vei dori să te concentrezi din nou la acelaşi nivel, să faci 
gestul sau să rememorezi imaginile, şi astfel să apară şi starea în 


care au fost educate să apară prin voinţa ta. E de fapt un fel de 

reflex condiţionat. Gestul sau imaginile atrag după sine 
concentrarea. Personal, n-am avut niciodată nevoie de aşa ceva. 

Eu am o metodă mai bună. Am un soi de ritual înaintea 
bătăliei cu concentrarea. Eu caut să elimin toate gândurile care 
m-ar putea enerva, distrage. Și le înlocuiesc cu ceva plăcut. Caut 
să intru într-un soi de nepăsare pentru tot şi toate din afară, să 
fiu calm ca o vită. Mă mai şi amuz câteodată imaginându-mă o 
vită rumegând imperturbabil. Urmăresc să-mi induc astfel un fel 
de plăcere pentru ce va urma, dar moderat. Gândurile amuzante 
pot distrage chiar mai tare decât cele apăsătoare. 

Alţi oameni folosesc altfel de ritualuri. Unii ascut ca 
nişte apucaţi creioane, alții stropesc florile. Mă rog, fiecare face 
ceva care îl introduce într-o altă atmosferă, îl pregăteşte 
sufleteşte şi mental pentru ceva mai important. Şi tu îţi poţi crea 
ritualuri din astea. Mă gândesc la orice altceva. Simplu şi să nu 
dureze mult. 

Următoarea la rând ar fi tendința de interiorizare a 
lucrului. Asta implică concentrarea pe cât mai puţine simţuri. 
Două, pe cât posibil. Văzul şi pipăitul. Unii au tendinţa să 
procedeze altfel atunci când învaţă. Să silabisească ce scriu sau 
citesc ori să mormăie nişte gânduri numai de ei ştiute. E 
adevărat că procesul de învăţare implică şi o învăţare a învăţării 


iar pentru asta e recomandabil să ne antrenăm toate simţurile 

pentru o mai bună imprimare în toate memoriile posibile (scurtă 
şi lungă durată, afectivă, senzitivă), însă aici nu e cazul. Dacă 
gândeşti în speţă în cuvinte atunci e imposibil să nu le şi auzi 
spuse de vocea ta interioară când gândeşti. Deci nu mai e nevoie 
să le auzi şi în realitate. E deajuns să le repeţi în sinea ta, să le 
interiorizezi. Asta ajută la menţinerea un timp mai îndelungat a 
concentrării. O concentrare simultană, susţinută, pe mai multe 
simţuri, e imposibilă. Apar inevitabil interferenţe, simţurile se 
perturbă reciproc, se produce o distragere. Aşa însă, folosind 
doar mâna care scrie, şi ochii, concentrarea se poate realiza mai 
mult timp. 

Ce-ar mai fi? Poticnelile inevitabile. Plictiseala, oboseala. 
Să zicem doar atât. În realitate mai sunt şi telefoanele şi vizitele 
neanunţate, dar să-i dăm învățatului ce-i al lui şi să facem 
abstracţie de acest fel de distrageri care pot apărea foarte firesc 
atunci când lucrezi. 

Poticnelile inevitabile din plictiseală sau oboseală se pot 
depăşi uşor dacă ştii cum să le tratezi. Cu indiferenţă. Ele nu 
sunt reprezentative pentru tine ca persoană, ci apar doar în 
anumite conjuncturi. Cu alte cuvinte, celelalte cuvinte, nu e 
recomandabil să te mustruluieşti pentru ele. Sunt unii, ca mine, 
care după ce şi-au dat seama cât de simplă era înţelegerea îşi 


spun, după o căutare încrâncenată şi încăpăţânată, plină de 

eşecuri în care n-am făcut decât să corectez greşelile, să mă 
poticnesc la fiecare pas logic, să mă lupt cu plictiseala atâtor 
nereuşite şi cu oboseala firească: “ Băi frate, da” prost mai eşti! 
Monument, etalon. Și era chiar la mintea găinii.” Alt etalon, nu 
ştiu de ce căci oaia pare şi mai şi. Astfel de autoaprecieri pot 
demobiliza, îți afecteză momentan imaginea ta despre tine. Dacă 
până atunci ai înaintat voiniceşte şi cu încredere în tine, după 
astfel de autoevaluări parcă scade autorespectul, vezi că te-ai 
supraevaluat nejustificat, că ar fi mai bine s-o laşi baltă. Sau în 
baltă. Într-una de sânge. 

Recomandabil în astfel de situaţii ar fi “ Băi frate, da” ce 
multe aiureli am gândit până mi-am dat seama”. Este deci 
important să te disociezi de un comportament de moment. La 
tine trebuie să existe această tendință benefică, nu ştiu dacă o 
foloseşti şi la învăţat, deşi sunt înclinat să cred că da. Pentru că 
al în general o părere foarte bună despre tine. Și destul de 
corectă, apropiată de realitate, sper. 

În concluzie, poticnelile sunt fireşti, se pot depăşi uşor cu 
atitudinea potrivită, te ajută să înveţi din greşeli şi-ţi arată şi 
drumul de urmat în continuare. 

Ritmul de lucru. Sau mai bine zis, adaptarea la el. 
Fiecare dintre noi are ritmul lui propriu de lucru, fapt 


arhicunoscut. Unii sunt răpitoare de zi, alţii fluturi de noapte. 

Unii sunt activi ziua, pentru alții “cine se scoală de dimineaţă 
înseamnă doar “că s-a culcat târziu”. E recomandabil să înveţi 
dimineaţa, când eşti, cum se zice, în vervă. Când e cel mai 
simplu. Hormonul stresului, cortizolul, este secretat de creier 
mai ales dimineaţa. Maximul este pe la 11, după care intră pe o 
pantă descendentă. Apoi, către ora 4 după-amiază, când e un 
minim, începe iar să urce binişor către 10 seara. Trebuie să ţii 
seama de aşa-zisele ritmuri ultradiene. Ciclul cortizolului e unul 
dintre ele. Dar aici există şi excepţiile de rigoare. 

Pe termen mai scurt de o zi trebuie să ţii seama de 
ritmurile naturale ale atenţiei. Există şi astea. Cică un interval 
mediu de atenție optimă e de 18 minute. Adică poţi fi atent 
numai atât, după care trebuie neapărat o pauză de 4 minute. lar 
după 4 cicluri de 18+4, o pauză de jumătate de oră. O fi, dacă 
aşa zic specialiştii. Bineînţeles, eu ţi-am arătat un exemplu 
extrem. Dacă şi s-ar lucra în ritmul ăsta atunci am trăi cu 
siguranţă ori în sec. 23-24, ori în sec. 1 e. n. În genere nu poţi 
rezista fizic la prea multă concentrare, de regulă 4 ore fără 
întrerupere. Dacă repeţi isprava vreo săptămână intervine o 
uzură foarte puternică. Optim ar fi deci ca după fiecare 50 de 
minute să faci 10 minute pauză, exact ca la şcoală, timpul total 
maxim pentru învăţat să nu depăşească 8 ore. lar pentru uzură îţi 


recomand cu insistență exerciţiul fizic, mai mult ca oricând. 

Încordarea nervoasă susținută slăbeşte fizic. Slăbiciunea fizică 
provoacă slăbiciune şi la nivelul concentrării, e un cerc vicios. 
Se vede foarte bine că “mens sana in corpore sano” e foarte 
valabilă aici. De bine-de rău, prin exerciţiu fizic ţi se mai 
atenuează uzura psihică. 

Apoi trebuie să aloci suficient timp ca să se sedimenteze 
ideile noi pe care le achiziţionezi sau le cauţi pe parcursul 
învățatului, din mijloacele de informare, sau atunci când cauţi 
soluția unei probleme ce pare de nerezolvat. Am observat la 
oameni, în genere, o tendință, după părerea mea nocivă. Aceea 
de a acorda cantităţii atenția pe care ar trebui să o acorde calităţii. 
Degeaba citeşti mult o perioadă scurtă de timp. Și apoi treci 
imediat la alte lecturi. Ideile noi, dacă apar, abia dacă au timp să 
se distileze. De multe ori ideile bune, lămuririle, soluţiile 
neaşteptate, îţi vin după un timp, după ce le-ai căutat, ai făcut o 
pauza, te-ai frământat căutându-le şi nu le-ai găsit, te-ai relaxat, 
te-ai odihnit sau ai dormit. Apoi, cu totul neaşteptat, când eşti 
relaxat citind ziarul pe wc, în intenţia de a valorifica superior 
informaţia sau în stare de semitrezie în pat, şi clic... Evrika! 
Cam aşa funcţionează la toată lumea. Mie mi s-a întâmplat şi în 
vis, şi la masă, şi plimbându-mă aiurea pe străzi. Trebuie 
neapărat să se sedimenteze ceva, trebuie un timp de la ingerarea 


informaţiei şi până la folosirea ei în mod creativ. 

În aceeaşi ordine de idei se recomandă şi odihna 
suficientă, dacă lucrul nu poate fi finalizat într-un timp util. Însă 
înainte de odihnă e bună şi relaxarea. Relaxează-te bine când nu 
te simţi în stare de mare lucru. Nu va fi sfârşitul lumii că nu poţi 
învăţa nicicum. Gândeşte-te că totuşi calitatea contează. Dacă nu 
poți învăţa măcar relaxează-te... Muzică, (Vivaldi, Wolfgang 
Gottlieb Mozart, Bach...), beţişoare parfumate... 

În ultimă instanţă este autorecompensarea. Trebuie să-ţi 
sistematizezi foarte bine lucrul pe etape iar la sfârşitul fiecărei 
etape să te autorecompensezi. În glumă sau în serios. O excursie 
imaginară în Bahamas e la fel de utilă ca şi o cutie cu bomboane 
din ciocolată. Etapizarea să fie clară, realistă, înfăptuibilă, puţin 
supradimensionată ca măcar să realizezi suficient. Depinde deci 
şi de cum faci planificarea tuturor operaţiunilor, pe ce termene 
doreşti, scurte, medii, lungi. Dacă la autodisciplină stai foarte 
bine, atunci aici nu ar mai fi nimic de zis. 

Date fiind toate cele discutate până acum, se pune 
întrebarea firească: oare îți va mai arde să te apuci de învăţat 
după ce termini lectura acestui text? Înclin să cred că nu, după 
câte ţi-au împuiat capul e de înţeles, numai la învăţat nu-ţi mai 
este gândul. Sau o să faci abstracţie de toate cele citite. Caz în 
care am realizat şi eu ceva: măcar ai luat la cunoştinţă, recunosc, 


eu nu creez modele de urmat. 

Introducere 


Dacă viaţa noastră cea de toate zilele nu presupune, 
decât implicit, o ştiinţă a sa proprie, ştiinţa noastră cea de toate 
zilele are, iată, o “viaţă” a sa proprie, în paginile acestui al 
treilea volum. Este penultimul volum al seriei. Am gândit seria 
ca patru volume de sine stătătoare, accesibile ca prezentare a 
tematicii şi stil. 

Acest volum cuprinde, în aceeaşi ordine de idei, 25 de 
teme de gândire, prezentate cât mai cu grijă pentru timpul şi 
disponibilitatea cititorului de astăzi, un om ocupat, hărțuit de o 
sumedenie de obligaţii şi distras până la uitare de sine de către 
internet şi televiziune. 

De ce 25? Puteau fi oricât de multe teme de gândire, însă 
nu numărul lor are vreo importanţă, ci doar cât de mult ar putea 


conta sau contează în viața noastră cea de toate zilele. Din 

această perspectivă aş fi vrut să se numească “Neştiinţa noastră 
cea de toate zilele”. Ştiinţa ca şi credinţa se rezumă tot la a crede. 
Credem că ştiinţa e atotputernică. Nu avem cum să verificăm tot 
ceea ce ne spune ea că este adevărul. Este chiar imposibil să 
verificăm o mică parte din adevărul ştiinţific. De aceea credem 
în ştiinţă, avem încredere în ea, credem că ştim. Este un paradox. 
Căci pentru a şti trebuie să crezi iar pentru a crede trebuie să ştii, 
spre deosebire de credinţă, unde e suficient doar să crezi. 

De aceea este bine să adoptăm metoda lui Descartes de a 
ne folosi corect rațiunea, anume să ne îndoim de adevărul 
ştiinţific obţinut pe calea credinţei noastre în ştiinţă. Este, 
credem, ceea ce încercăm şi noi să obţinem în seria “Ştiinţa 
noastră cea de toate zilele”. Cât am reuşit, doar dvs. sunteţi în 
măsură să ştiţi, sau să credeţi. 

A ne îndoi chiar tot timpul, până şi de ştiinţă, poate duce 
la paradoxul că nu vom găsi niciodată adevărul, nici chiar pe 
calea ştiinţei. De unde ar rezulta că adevărul nu poate fi aflat 
niciodată doar folosindu-ne corect rațiunea, sau că nu-l vom 
putea afla nicicum, nicicând. Un adevăr aflat doar pe calea 
credinţei oare câtă valoare poate avea? 

Ca şi în volumele precedente, prezentarea temelor de 
gândire este aleatorie. Dar este obligatorie credinţa în ştiinţă. 


Cum am mai subliniat anterior, nu avem pretenție că punctul 

nostru de vedere reprezintă unul foarte apropiat adevărului, ci 
doar că e unul original. Este doar o provocare, un punct de 
vedere care e doar un punct de plecare pentru a căuta adevărul 


pe drumul, fără sfârşit, al cunoaşterii. 


Difracţia luminii 


Pare, în opinia noastră, cea mai bizară manifestare a 
luminii. Difracţia luminii reprezintă, pur şi simplu, o anume 


ocolire a obiectelor de către lumină. 


Calitativ, acest fenomen se observă cel mai bine când 
privim cu atenție o umbră. Dacă sursa de lumină este plasată 
perpendicular pe un obiect oarecare, al cărui umbră dorim să o 
studiem, atunci vom observa ceva straniu. Se constată că umbra 
respectivă nu are, propriu-zis, dimensiunile obiectului, cum ar fi 


logic, ci este sensibil mai mică. 


Gradul de întunecare scade către marginile ei, unde 
întunericul este întrerupt ici-colo de puncte luminoase. Pe 
măsură ce ne apropiem de marginile ei, unde lumina este 
quasiprezentă, punctele luminoase sunt din ce în ce mai dese. 
Aşa încât impresia pe care o avem e că nu există o delimitare 
clară a umbrei: până aici e întuneric, de aici încolo e lumină, nu. 

Gradul de întunecare e variabil, pe o porțiune lumina se 
contopeşte cu întunericul, care scade treptat până dispare în 


totalitate, lăsând locul luminii. 


Acest fenomen este difracţia luminii. Dacă difracția nu s- 
ar produce, atunci umbra ar fi egală în dimensiuni cu obiectul 
care se interpune între sursa perpendiculară de lumină şi ecranul 
pe care se face observaţia. În realitate însă, umbra este mai mică 
deoarece razele de lumină ocolesc obiectul pe o traiectorie care 
este sensibil curbată. Traiectoria luminii tinde din ce în ce mai 
mult la o dreaptă către marginile umbrei, unde se observă că 
gradul de întunecare scade din ce în ce mai mult. După care 


dispare de tot, lăsând locul luminii. 


Rezultă că umbra propriu-zisă nu reprezintă altceva 
decât efectul ocolirii obiectului de către lumină. Să ilustrăm 
acum, printr-un experiment foarte simplu, cele afirmate în fraza 
anterioară. Să ne imaginăm acum că, între sursa de lumină 
perpendiculară, obiect şi ecran, mai plasăm un obiect sub formă 


de grilă. 


Pe ecran va apărea ceva spectaculos: umbra rezultantă a 
celor două obiecte va fi o combinaţie intre cele două umbre ale 
obiectelor. La intersecția umbrei grilei cu umbra obiectului, 


umbra rezultantă va fi mai întunecată şi obiectul arată zimţat. Un 

obiect rotund ar amplifica acest efect vizual, ar apărea cu 


“dinţi” pe circumferință, unde s-ar suprapune cu umbra grilei. 


Aşezate separat în calea razelor de lumină, nu consecutiv 
ca în experiment ci alăturate lateral, umbrele celor două obiecte 
ar avea o înfăţişare obişnuită. Gradul de întunecare ar fi din ce în 


ce mai mic către exteriorul umbrelor. 


Luate împreună, adică suprapuse, cele două umbre apar, 
acolo unde se suprapun, accentuate, în sensul că gradul de 
întunecare este mai mare. Este şi normal să se întâmple aşa ceva 
deoarece întunecarea “treptată” a celor două umbre, considerate 
individual, se cumulează în cazul suprapunerii lor, rezultând o 


întunecare mai accentuată. 


Cum s-ar putea explica traiectoriile curbe ale razelor de 
lumină, atunci când acestea întâlnesc un obiect? Punctele 
luminoase, din ce în ce mai dese, care formează un fel de 
“coroană” a umbrei, ne fac să credem că fotonii, particulele 
materiale, subatomice, care compun lumina, străbat acele 


traiectorii curbe. 


Tot pe traiectorii curbe vine la noi lumina pe lângă 
corpurile cereşti masive care distorsionează traiectoria dreaptă a 
ei prin intermediul gravitației. Dar în acest caz nu poate fi vorba 


de gravitație. In acest caz e un fenomen asemănător efectului 

Coandă. Lumina parcă aderă la marginile obiectului, iar 
interacţiunea cu acestea face ca traiectoria ei să nu mai fie 


dreaptă şi umbra să arate aşa cum am observat anterior. 


Cu cât suprafaţa de interacțiune dintre lumină şi obiect 
este mai mare cu atât traiectoria luminii ar trebui să fie mai 
pronunţat deformată de la linia dreaptă. E ceva asemănător şi 
efectului Casimir. În cazul acestui efect, interacţiunea, de natură 
electromagnetică, se face, microscopic, între două suprafeţe 
plane. În cazul nostru, interacțiunea s-ar face între suprafaţă şi 
razele de lumină. Dacă în cazul efectului Casimir interacţiunea 
dintre cele două suprafeţe ar fi mediată de nişte fotoni virtuali, 


în cazul nostru credem că ar fi vorba despre cu totul altceva. 


Interacțiunea s-ar face prin intermediul spinului 
(momentului magnetic) fotonilor reali, din fasciculul luminos, şi 
virtuali, emişi de suprafaţă. Sau, materialul ar absorbi un foton 


real şi ar emite unul virtual. 


Explicaţiile descrise puţin mai sus sunt doar nişte ipoteze. 
Explicaţia oficială e alta. Ea face referire la natura duală a 
luminii, de corpuscul şi undă, iar fenomenul de ocolire pe care îl 
manifestă lumina se datorează undelor din care este constiutită 
lumina şi nu corpusculilor, fotonilor, particulelor de lumină. 


Doar undele ocolesc obstacolele, nu şi corpusculi. 

Totuşi, părerea noastră e că acei fotoni n-ar putea ajunge 
în poziţiile observate decât dacă ar ocoli şi ei la rându-le 
obstacolul. Conceptul de dualism corpuscul-undă presupune 
faptul că atât corpusculul cât şi unda există simultan, nu există o 
relaţie de cauzalitate între ele (nici una nu produce pe cealaltă). 
Faptul că noi observăm, experimental, o singură manifestare a 
acestui dualism se datorează numai tipului de experiment pe 
care îl facem. Cel puţn aşa postulează interpretarea Şcolii de la 


Copenhaga a mecanicii cuantice. 


Cu alte cuvinte, noi nu trebuie să considerăm doar 
punctul de vedere oficial în experimentul nostru de difracție, 
conform căruia difracția este specifică doar undelor, să o 
evaluăm cantitativ doar prin unghiul de difracție, de deviere a 
undelor. Trebuie să considerăm şi alte puncte de vedere asupra 


difracției ca fiind corecte. 


În experimentul nostru observăm doar puncte luminoase, 
fotoni, corpusculi materiali, nu şi unde. Deci, atât evaluarea 
unghiului de difracție în experimentul în care se studiază 
devierea ondulatorie a luminii, cât şi experimentul nostru, 
explicat prin efectul asemănător efectului Casimir, se referă de 
fapt la acelaşi fenomen. O dată lumina este văzută ca o 
manifestare ondulatorie a materiei, în cazul nostru lumina este 
văzută ca o manifestare corpusculară a materiei. Ambele 

variante sunt corecte, pentru că materia nu se poate manifesta 
simultan, atât din punct de vedere corpuscular cât şi ondulatoriu, 
în cadrul aceluiaşi experiment. Avem nevoie de experimente 
diferite, specifice, pentru a evidenția aceste manifestări ale 
materiei. Sau de un singur experiment în care aceste manifestări 
să apară succesiv. Acest fapt e o ciudăţenie a naturii sau denotă 


doar limitele noastre experimentale? 


Înclinăm să credem că ambele variante ar fi corecte. 
Ciudăţeniile naturii depind de cum ni le explicăm noi, de cum ni 
le reprezentăm, depind de limitările gândirii noastre. Și 
limitările noastre experimentale sunt puse tot de gândire. Mai 
mult decât atât, gândirea are nevoie de experiment pentru a 


căuta drumul corect către adevăr. Un drum fără sfârşit... 

Inteligența artificială II 
leşirile la “rampă” din ultima vreme ale unor mari 
personalităţi ca Bill Gates, Steven Hawking sau Elon Musk au 
parcă un numitor comun. Avertizează întreaga speţă umană în 
privinţa pericolului de moarte pe care-l prezintă inteligenţa 


artificială. 


Ai spune că sfârşitul nostru, ca aşa-zisă specie inteligentă 
aflată în vârful piramidei trofice terestre, este undeva 
surprinzător de aproape. Calculatoare superpotente abia dacă 
mai pot aştepta momentul când ne vor lua în stăpânire vieţile 
prin intermediul internetului lucrurilor. Roboții, pe de altă parte, 
aşteaptă şi ei un semn din partea unui Terminator de primă 
generație, pentru a se dezrobi de sub dominaţia noastră tiranică 
şi pentru a se instala confortabil în vârful lanţului trofic terestru, 


cum li se cuvine. 

Mă rog, se mai invocă idea aia metafizică a lui Darwin, 
supraviețuirea celui mai adaptat, care, fie vorba între noi, nu 
cred că se potriveşte... Dar, ce să-i faci, frica, nu-i aşa, păzeşte 


bostănăria. 


Apropo de frică, o mână de oameni de ştiinţă foarte 
destoinici şi hotărâți de la Google, s-au înhămat la o treabă de 
care parcă ar depinde soarta întregii omeniri. Scopul lor e să 
elaboreze un cod de conduită a roboților lor, actuali şi viitori, în 
relaţia cu oamenii. Ceea ce, în limbaj asimovian, s-ar traduce 
prin “să nu faci niciodată rău unei fiinţe umane” capătă, iată, în 
varianta Google valenţele unui exemplu de urmat şi de către alte 
firme producătoare de roboţi. Deocamdată, s-a decis să se 
interzică roboților unele comenzi gen “acționează butonul 
atomic” şi alte chestii foarte grave care ar pune sub semnul 
întrebării existenţa vieţii inteligente, dar numai de natură 
biologică. 

Chestiile mai mărunte, ca de exemplu “prăjeşte deţinutul 
ăla”, “pocneşte pe pietonul care refuză să se legitimeze după ce 
a trecut fraudulos strada” etc., astea, desigur, încă nu se pun la 


socoteală. 


Foarte frumos din partea celor de la Google, însă credem 
că suntem departe tare de ceea ce se tem, cu religiozitate parcă, 


Bill, Steven şi Elon. Vedeţi dvs., după părerea noastră, 

inteligenţa artificială, chiar dacă va ajunge vreodată capabilă să 
înveţe din alte motive, nu neapărat cele legate de supravieţuire 
ca noi mamiferele, tot nu va surclasa inteligența materiei 


biologice superior organizate. 


Inteligența umană este parte componentă a psihicului 
uman, este înglobată în el, nu poate funcționa independent de el. 
O mare cantitate de informaţii ne inundă simţurile clipă de clipă, 
iar creierul conştient, foloseşte doar ce-i trebuieşte, o parte 
infimă. Restul se stochează cumva în inconştient, de unde poate 


fi accesat de conştient la nevoie. 


Inconştientul €, într-un fel, un rezervor de informaţii, 
stocate după anumite reguli, ca de exemplu gradul lor de 
impregnare afectivă. O inteligență artificială nu ar putea 
funcționa după aceste reguli. Nu există nici măcar mediul de 
stocare potrivit, care ar trebui să înregistreze toată informaţia 
senzorială culeasă în fiecare clipă. Dacă nu va proceda aşa 
atunci inteligenţa artificială nu va putea prelucra acea informaţie. 
Altminteri cum va discerne acea inteligenţă ce informație să 


folosească ca să prelucreze şi ce nu? 


Apoi rezultatele prelucrărilor trebuie stocate, obligatoriu, 
pentru a fi inevitabil refolosite. Noi, de exemplu, nu uităm ce am 
gândit, ce probleme am rezolvat cu mulţi ani în urmă. Aceste 


informaţii, care au fost rezultatul prelucrării altor informaţii, au 

fost păstrate în memorie pentru a putea fi accesate în caz de 


necesitate. 


Apoi, noi reținem tot ce ne interesează, involuntar, tot ce 
ne impresionează negativ, în special, învăţăm permanent ca 
efect al adaptării la mereu alte situaţii. Creierul nostru 
funcţionează pe bază de feed-back. Toate acestea presupun 
existența unui spațiu de stocare în care să poată fi accesată 
oricând o cantitate enormă de informaţie. Un asemenea spaţiu de 


stocare este un vis pentru inteligenţa artificială. 


Un singur creier uman poate stoca, în zilele noastre, după 
unii, întreaga informaţe a internetului. Un creier artificial e puţin 
mai evoluat ca un copil de 3 ani (sau ca o maimuţă) în privinţa 
inteligenţei creatoare. Faptul că programul Deep Blue l-a învins 
pe fostul campion mondial de şah Garri Kasparov, nu înseamnă 
nimic. Să alegi cea mai bună mutare ca replică la mutarea 
adversarului nu e un atribut al inteligenței creatoare. Acea 
mutare trebuie să apară în cât mai multe variante calculate, din 
multitudinea de variante calculate, fără discernământ, în fiecare 
secundă. E o treabă “mecanică” în cea mai mare parte, iar 
inteligenţa se reduce doar la a contabiliza mutările funcție de 
numărul de variante favorabile calculate fără discernământ. Care 


mutare se întâlneşte în mai multe variante aia câştigă competiția 

cu celelalte. Omul a fost depăşit doar de puterea de calcul, nu de 


inteligenţa creatoare. 


Omul gândeşte economic, intuitiv, foloseşte scheme 
logice, abstractizează, analizează, gândeşte prin inducţie, simte, 
trăieşte ceea ce gândeşte. Maşina în schimb calculează de la 
capăt aceleaşi variante la nesfârşit, cu mici variațiuni de la 


mutare la mutare. 


Faptul că programul de inteligenţă artificială, prin care 
savantul Steven Hawking comunică, îi dă acestuia zi de zi 
motive de îngrijorare, nu înseamnă că ar trebui şi noi să fim 
îngrijoraţi. Acest program învaţă singur, dar respectând anumite 
reguli. În momentul în care Steven ar începe să vorbească în 
limba chineză atunci ar fi motive să credem că programul a 
evoluat în afara regulilor impuse şi că-şi bate joc de noi. Atunci 


ar fi oarecare motive de îngrijorare. 


Până atunci, exemplele anterioare de inteligență 
artificială nu constituie motive de îngrijorare. Într-adevăr, dorind 
să răspundă la întrebarea ce este conştiinţa, doi cercetători 
elveţieni au ajuns cam la aceleaşi concluzii cu noi în privinţa 


rolului părţii inconştiente a creierului. 


Inaintea lor, la întrebarea filozofică, “în ce mod se 


percepe lumea prin conştiinţa noastră ?”, existau două ipoteze. 

Conform acestora conştiinţa e ori un flux continuu ori un flux 
discontinuu, constant de percepţie care ni se înfăţişează ca şi 


când am viziona un film. 


Michel Herzog de la Şcoala Politehnică Federală din 
Lausanne şi Frank Scharnowski de la Universitatea din Zurich 
au arătat că nici una din aceste ipoteze nu este corectă. În 
conştiinţa umană partea inconştientă are un rol fundamental. 
Circa 400 de milisecunde are loc prelucrarea inconştientă a 
stimulilor senzoriali. Aceşti stimuli sunt prezentaţi conştientului 
timp de 50 de milisecunde, după care vine percepţia conştientă 


propriu-zisă. Și ciclul se repetă. 


E un mod economicos de a folosi doar informaţia 
trebuincioasă şi de a nu o stoca pe toată în conştient, unde nu are 


ce face cu ea. 


Apoi, argumentul care mi se pare hotărâtor când vine 
vorba despre nepericulozitatea IA este altul. Instinctul de 
dominare pe care îl au toţi oamenii se datorează faptului că sunt 
animale sociale. Într-un grup, mai mare sau mai mic, există 
ierarhii, trebuie să domine cineva, cu toţii încercăm să ne 
impunem de-o manieră sau alta. E ceva instinctiv, animalic. Prin 
exercitarea puterii, de exemplu, noi urmărim doar să ne 


impunem voinţa. 

Acum, oricât ne-am strădui să facem roboţi sociali, 
inteligenţe artificiale cărora să le pese unele de altele ca ele, 
după chipul şi asemănarea, nu cred că vom ajunge vreodată să 
ne războim cu ei. Lumea nu poate fi subjugată de către 
inteligenţele artificiale, oricât de pornite ar fi acestea spre a-şi 
impune voinţa, pentru că acestea nu sunt după chipul şi 


asemănarea noastră şi nici nu pot fi făcute să fie. 


La om, ca şi la animalele sociale, empatia e ceva ce se 
simte, ce uneşte, ce solidarizează. A fi animal social e ceva cu 
care ne naştem, avem cu toții în noi mecanismele genetice 
transmise de antecesori, dobândite după o îndelungată evoluţie. 
Nu e acelaşi lucru să fii unit cu ceilalți Borg, într-o monstruoasă 
fuință colectivă, prin nişte simple impulsuri electrice transmise 
prin unde electromagnetice, dacă presupunem că aşa s-ar putea 


Pb 


realiza legătura “empatică” dintre “fiinţele” non-biologice. 


Inteligența artificială nu va putea decât să o imite, de 
foarte departe, pe cea umană. lar ce va putea face ea, chiar dacă 
nu va fi niciodată egalată nici de foarte departe de inteligenţa 
umană, se va limita doar la sarcina pe care o are de dus la bun 
sfârşit. Nu va putea să domine nimic pentru că nu are instinctul 
acesta, nu are nici conştiinţă, nu poate fi structurată ca 
inconştient şi conştient, nu poate evolua independent în afara 
scopurilor date de programator. Învăţarea la inteligența 

artificială este un proces care nu se face ca la oameni, nu este 
legat de conservarea şi perpetuarea speciei; nu evoluează de la 
sine. Este programată să execute sarcini foarte precise şi nimic 


mai mult. 


lar ca măsură suplimentară de precauţie, se pot 


implementa oricând legile roboticii ale lui Isaac Asimov. 


Pilele Karpen 


Cu precădere în ultimii ani, continuând o linie de 
conduită trasată cu mult timp înainte, au apărut unele articole de 
presă care fac parcă senzaționalul să pălească în faţa 
enormităților cu iz ştiinţific care salvează săptămânal omenirea 
de la un dezastru iminent. Dintre acestea un loc de vază îl ocupă 
pilele Karpen, despre care se susţine, sus şi tare, dar fără dovezi, 
că ar constitui un perpetuum mobile de spaţa a II-a. Prin urmare, 
sunt folosite de indivizii fără scrupule de prin agenţiile spaţiale 
şi de prin bazele militare secrete la tot felul de aplicaţii militare. 

Mai există o categorie foarte răspândită de jurnalişti 
clarvăzători, care susţin foarte convinşi de adevărul absolut pe 
care-l dețin, că pilele Karpen ar putea rezolva criza energetică 
actuală. Cu condiţia ca oamenii să fie suficient de înţelepţi şi să 

le folosească în beneficiul tuturor. Și să nu mai continue să facă 
Jocul forţelor obscure care există pretutindeni şi conspiră la nivel 
planetar în favoarea surselor actuale de energie. 

Părerile acestea plasează şi bietele pile Karpen într-o 
foarte inconsistentă teorie a conspirației care se ţese clipă de 
clipă sub ochii noştri foarte încrezători în bine, adevăr, frumos, 
dreptate şi armonie universală. 

Au oare, însă, pilele Karpen într-adevăr caracteristicile 
amintite anterior, care le fac susceptibile de a fi obiectul şi 
motivul unei conspirații ai căror victime suntem noi toţi, fără 
osebire de naționalitate, rasă sau credinţă? 

Puţin probabil. Să facem puţină lumină în această 
problemă. Pilele Karpen, numite de inventatorul lor, Nicolae 
Vasilescu-Karpen, pile termoelectrice cu temperatură uniformă, 
sunt impropriu numite aşa. Nu există nici un fenomen 
termoelectric care să poată genera o tensiune electrică slabă, de 
0,55 V, încă de la momentul apariţiei lor publice, în 1950, până 
în prezent, fără oprire. 

La momentul brevetării lor, în 1924, Nicolae Vasilescu- 
Karpen credea cu tărie că un soi de fenomen misterios, numit 
difuzie compensată, de natură termoelectrică, la temperatura 


constantă a camerei, se află la originea funcționării pilelor sale. 

Cu toate acestea nu există nici un fel de difuzie 
termoelectrică între cei doi electrozi, unul din aur şi celălalt din 
platină, scufundaţi într-o soluţie electrolitică constituită din acid 
sulfuric. 

Faptul că ambele elemente chimice din care sunt 
confecționaţi electrozii sunt foarte reactive chimic face posibilă 
funcţionarea pilelor. Unul dintre elementele chimice are un 
excedent de electroni, celălalt un deficit, deci există un potenţial 
electrochimic între cei doi electrozi. Electronii excedentari vor 
avea tendinţa să migreze către cei deficitari, dacă distanţa dintre 
cei doi electrozi ar fi mică şi/sau dacă mediul dintre ei ar 
permite migrarea. 

De fapt, acesta este rolul electrolitului. Dacă ar fi să 
gândim logic, acest electrolit ar trebui să posede un deficit de 
elctroni liberi. Altfel, cum să poată favoriza migrarea 
electronilor excedentari de la un electrod la altul? 

Ei bine, nu este aşa. Electrolitul are un excedent de 
electroni liberi. Această caracteristică face, şi aici intervine 
senzaționalul, ca atunci când cuplăm un aparat de măsură, să 
zicem un voltmetru, la partea superioară, cu cei doi electrozi, să 
fim pur şi simplu şocaţi. Asta, bineînţeles, dacă am cupla 
voltmetrul în 1950, am plasa pilele la loc sigur în Muzeul 


Naţional Tehnic “Dimitrie Leonida”, din Bucureşti, şi am reveni 

s-o mai vedem în zilele noastre. Acel voltmetru înregistrează 
acum, la fel ca şi în 1950, tot 0,55 V, în acelaşi loc unde au fost 
expuse pilele Karpen. 

De fapt, nu e nimic extraordinar în această funcţionare 
permanentă. Voltmetrul fiind construit din metal, având şi el 
electroni liberi suficienţi, nu va face decât să-i recircule la 
nesfârşit către electrolit. Electronii excedentari nu se consumă 
nicicum, ei trec din voltmetru într-un electrod, în electrolit şi în 
celălalt electrod, de unde trec înapoi în acelaşi număr în 
voltmetru s.a.m.d. într-o succesiune nesfârşită de cicluri. 

Dacă, de exemplu, electrolitul ar avea un deficit de 
electroni destul de accentuat, atunci mişcarea lor n-ar continua 
la nesfârşit. O dată golurile umplute, la un moment dat ciclul nu 
s-ar mai fi reluat pentru că ar fi dispărut tensiunea 
electrochimică dintre cei doi electrozi. Ea asigură, prin constanţa 
sa, mişcarea electronilor, şi invers. 

Dacă, de exemplu, s-ar intercala între cei doi electrozi, în 
loc de voltmetru un acumulator, atunci electronii liberi ar deveni 
captivi în acumulator. Electrozii s-ar depune unul pe celălalt în 
timp (unul dintre ei dispărând treptat, fiind consumat de celălalt), 
acumulator după acumulator s-ar încărca cu 0,55 V, iar la un 


moment dat acest proces se va întrerupe. 

Aşa însă, doar cu voltmetrul montat între ele, pilele par a 
fi capabile să funcţioneze un timp foarte îndelungat. Expunerea 
pilelor şi voltmetrului, o perioadă de timp cât mai îndelungată, 
mediului înconjurător, radiaţiilor obişnuite de la Soare, 
variațiilor de temperatură, umiditate, presiune etc. atrage după 
sine pierderea unor electroni excedentari din ansamblul pile- 
electrolit-voltmetru. Într-un viitor îndepărtat pilele K se vor opri 
din funcţionare. 

Nu este deci vorba despre un perpetuum mobile de speța 
a II-a. Cum nu este vorba nici despre o invenţie care ar putea 
rezolva criza energetică actuală. Este doar un exemplu de 
mişcare continuă a unor electroni liberi, aflaţi într-un număr 
constant. Diminuarea trepată a acestui număr până la zero le va 
stinge în timp mişcarea. Atâta vreme cât pilele, electrolitul şi 
voltmetrul sunt păstrate în condiţii propice conservării 
numărului de electroni liberi atunci şi mişcarea lor se va face în 
consecință, rezultând o tensiune constantă, de 0,55 V. Din 
momentul în care tensiunea va începe să scadă, atunci va 
însemna că procesul pierderii electronilor liberi va conduce 
după mult timp la oprirea pilelor. 

Până atunci poate fi considerat un exemplu de mişcare a 
unor electroni liberi un timp exprem de îndelungat. Mai există 


un exemplu în acest sens, care se explică prin existenţa unui 

număr constant de electroni liberi. O altă pilă, de astă dată fără 
electrolit, numită clopotul electric de la Oxford, funcţonează de 
peste 150 de ani. 

Doi electrozi dintr-un material al cărui compoziţie nu se 
cunoaşte, sau nu se doreşte a se cunoaşte, legaţi între ei şi 
protejaţi de mediul exterior de un clopot din sticlă, par a fi ceva 
banal. Dar aceşti doi electrozi sunt încărcaţi/descărcați rând pe 
rând de o bilă metalică suspendată de un fir, care oscilează la 
nesfârşit între el. 

În momentul în care bila se apropie de un electrod, 
acesta se încarcă cu sarcina excedentară din bilă. Atunci când 
purtătorii de sarcină, electronii, ajung în proporţii egale în 
electrod şi bilă, bila va fi respinsă. 

După ce bila se încarcă de la celălalt electrod şi este 
respinsă căre primul electrod, ciclul se reia la nesfârsit. Nici 
acest exemplu nu este un perpetuum mobile de speța a II-a. 
Electronii liberi se vor pierde cu timpul, într-un proces foarte 


lent dar sigur. 

Timp şi spaţiu 


Poate ar părea bizar însă aceste două concepte sunt 
legate unul de altul mai mult decât s-ar putea crede la o primă 
vedere. În privinţa distanțelor cosmice, timpul şi spaţiul se 
măsoară chiar unul prin celălalt. 

În mecanica clasică, care descrie mişcarea la viteze 
obişnuite, timpul este o măsură a mişcării printr-un spaţiu, 
depinde de spaţiul parcurs dar şi de viteza cu care se face această 
mişcare. 

În fizica relativistă, care descrie mişcarea la viteze 
compatibile cu viteza luminii, timpul şi spaţiul sunt una şi 
aceeaşi entitate numită spațiu-timp. Această unificare a timpului 
şi spaţiului, făcută de Einstein în anul 1905, se datorează 
constanţei vitezei luminii şi prevede că timpul se măsoară prin 


intermediul spaţiului şi invers. 


305 


Interesant e faptul că, dacă, de exemplu, definim un alt 
timp fizic (ca interval) şi un alt spaţiu fizic (tot ca interval), 
diferite de cele cu care fizica lucrează curent, se ajunge tot la 
conceptele cunoscute ale teoriei gravitaţiei. Impunând condiţia 
ca timpul să se măsoare prin spaţiu şi invers se poate demonstra 
că, din considerente de măsurabilitate, apare naturală trecerea de 
la conceptele mecanicii newtoniene la conceptele fizicii 
relativiste. 

Un concept precum timpul absolut al lui Newton este 
înlocuit de timpul propriu al lui Einstein, un concept poate la fel 
de metafizic. Timpul relativ pare la fel în ambele versiuni ale 
teoriei gravitaţiei, acesta e timpul care se măsoară în ambele 
teorii. Diferenţa e că unul depinde de sistemul de referință, pe 
când celălalt este independent de sistemul de referință. 

În ce priveşte spaţiul apar alte diferenţe majore din 
pricina vitezelor cu care se face mişcarea. La Newton spațiul 
rămâne absolut, într-un univers fix, neschimbat, pe când la 
Einstein spaţiul este relativ, depinzând de sistemul de referință 
în care se face măsurătoarea. 

La nivel cosmic aceste concluzii sunt evidente, indiferent 
că ne place sau nu: timpul şi spaţiul sunt o singură entitate 


conceptuală, anume spaţiu-timpul. Dar nici această descriere nu 

este chiar corectă. De aici pleacă uneori şi unele greşeli pe care 
le facem în aprecierea independentă a timpului. 

Cea mai frecventă greşeală, care se face chiar şi de către 
oamenii de ştiinţă, este cea mai evidentă în această ordine de 
idei. Se afirmă foarte des că galaxiile cele mai bătrâne ale 
universului se află la marginile lui, adică la 13,5 miliarde ani- 
lumină. Se confundă marginile universului cu vârsta lui. Timpul 
e considerat a fi şi propriu şi relativ, în sensul că este considerat 
singurul timp cosmic existent. Acelaşi timp în care s-a făcut 
expansiunea universului este considerat ca şi timpul maxim 
scurs de la Big-Bang până în prezent. 

E ca şi cum universul s-ar fi extins cu o viteză constantă 
de la originile sale până la nişte graniţe situate la 13,5 miliarde 
ani-lumină. În realitate lucrurile nu stau deloc aşa. Nu demult s- 
a demostrat că universul este într-o expansiune accelerată. Asta 
ar însemna că granițele universului observabil nu se află la 13,5 
miliarde ani-lumină, ci mai departe. 

Apoi universul, într-o fază incipientă a evoluţiei sale, a 
cunoscut o foarte scurtă etapă inflaționistă. S-a extins cu o rată 
exponențială un timp foarte scurt, apoi expansiunea a fost 
încetinită până la rata cu care se extinde în prezent. Această 
ipoteză a fost introdusă pentru a putea explica formarea 


galaxiilor în prezent. Fără faza inflaționistă, galaxiile nu s-ar fi 

putut forma aşa cum le observăm astăzi şi universul şi-ar fi oprit 
expansiunea colapsând în el însuşi. 

Ca atare, graniţele universului observabil se măsoară pe 
o rază de 46,5 miliarde de ani-lumină. Deci este greşit să 
afirmăm că galaxiile cele mai bătrâne se află la 13,5 miliarde 
ani-lumină. La 13,5 miliarde ani-lumină nu suntem la marginile 
universului şi nu ne aflăm în stadiile incipiente ale universului, 
cum se afirmă foarte frecvent. Nu efectuăm nici un soi de 
călătorie în timp, cu 13,5 miliarde ani în urmă, în vremurile alea 
de început, dacă studiem lumina provenită de atunci. Nu de alta 
dar unii ar putea crede că pot studia chiar şi Big-Bang-ul, care a 
avut loc tot pe atunci. 

Galaxiile cele mai bătrâne se pot afla oriunde, la orice 
distanță cuprinsă în raza de 46,5 miliarde ani-lumină, cât 
măsoară universul observabil, nu la 13,5 ani-lumină. Totul 
porneşte de la faptul că nu ştim încă ce este timpul. Timpul este 
o măsură a mişcării, dar nu numai atât. 

Există într-adevăr două timpuri diferite, care complică 
foarte mult înţelegerea, deoarece ca timp fizic noi considerăm a 
fi doar timpul de mişcare, cel în care razele de lumină au 
parcurs o anumită distanţă până la noi. În cazul de faţă există un 
timp dat de mişcare, conform cu care apreciem greşit şi vârsta, 


pentru că judecăm din punct de vedere fizic şi în conformitate 

tragem concluzia că timpul fizic e unicul timp cu care putem 
măsura. Timpul dat de mişcare este cel corespunzător 
universului observabil, adică distanţei de 46,5 miliarde de ani- 
lumină, parcursă de lumină cu viteză constantă, în toate 
direcțiile. Că mişcarea s-a făcut în tot acest timp accelerat sau 
inflaţionist, nu contează. Este timpul în care lumina călătorind 
cu viteza ei constantă de 300.000 Km/s a străbătut 46,5 miliarde 
de ani-lumină. 

Celălalt timp, nu este dat de mişcare, deci nu este un 
timp fizic, este un timp procesual, este timpul în care galaxiile 
de pretutindeni au îmbătrânit mai mult sau mai puţin. Noi nu 
ştim, de pildă, dacă sistemul nostru solar, a cărui vârstă o 
evaluăm cam la 4,5 miliarde ani, a mai avut o “viaţă” sau mai 
multe anterior. Din studiul evoluţiei sistemelor solare aflate 
oriunde în univers, aceasta e o concluzie unanimă în ceea ce 
priveşte vârsta lor. Uneori chiar şi sistemele galactice cunosc o 
evoluţie în urma căreia nu i se poate stabili vârsta nici măcar cu 
aproximaţie, în raport cu vârsta universului. 

În galaxia noastră ca şi în oricare altă galaxie există cu 
siguranță corpuri cereşti care au vechimea universului, la fel de 
bine cum acestea coexistă cu corpuri cereşti a căror timp 


procesual e mult mai mic pe scara timpului universului. 

Nu căutând la 13,5 miliarde de ani-lumină şi nici la 46,5 
miliarde de ani-lumină vom găsi cele mai vechi galaxii din 
univers. Ele pot fi oriunde. Dar trebuie să admitem că timpul de 
mişcare se măsoară iar cel procesual, de evoluţie, se evaluează 
tot după ce se studiază lumina care vine de la mare distanţă. lar 
între cele două timpuri nu putem pune semn de echivalență, unul 
e o măsură a mişcării, celălalt e o măsură a evoluţiei. Doar unul 
e considerat timp relativ, cel ce se măsoară, celălalt pare a fi un 
timp propriu, un timp metafizic, care se evaluează, se 
aproximează. Între aceste timpuri nu există o legătură ca între 
timpul relativ şi cel propriu din relativitate. lar faptul că doar 
timpul de mişcare are rang de timp fizic pare a complica 
iremediabil înţelegerea. 

Probabil că ar trebui să considerăm şi timpul de evoluție 
ca timp fizic, pentru simplitate. Dar am avea o problemă 
filosofică în schimb. Şi am provoca şi o criză în fizică. Ne-am 
putea gândi că descrierea pe care o avem la momentul prezent 
pentru universul în care trăim nu mai este corectă. Nu trăim într- 
un macrounivers 4-dimensional ci într-unul S-dimensional. 
Avem, pe lângă coordonatele spațiale, lungime, lățime şi 
înălţime, coordonata temporală care caracterizează mişcarea, şi 
o coordonată temporală, perpendiculară pe celelalte, care 


caracterizează evoluţia. 

Liftul spaţial 


Ideea de lift spaţial a început să seducă spiritul uman de 
la apariţia ei, în 1895. Ea aparţine unuia din părinţii artificiali ai 
cosmonauticii (ceva diferit de astronautică), supranumit şi mare 
vizionar, dar numai de către conaţionalii săi ruşi, Constantin 


Țiolkovschi. 


Acest lift, construit din ceva ca o cale de rulare lungă de 
35.000 Km, este ancorat de o structură montană, undeva la 
ecuator. La celălalt capăt, unde nu se mai simte acțiunea 
gravitaţiei, este susținut de o structură foarte masivă cu rol de a 


ține fix tot ansamblul o dată cu mişcarea Pământului. 


Structura spaţială foarte masivă, punctul terminus, aflat 
pe o orbită geosincronă (se învârte o dată cu Pământul), este 


locul de unde se pot lansa în spaţiu nave spaţiale, sateliți 

artificiali. La costuri care fac toată această utopie inutilă, utilă 


măcar în ochii partizanilor ideii. 


Locul de plecare musai să fie undeva la ecuator căci 
altfel, din cauza rotației planetei noastre şi a vânturilor foarte 
puternice de la alte latitudini, intergritatea liftului spaţial ar fi 


pusă sub un mare semn de întrebare. 


De-a lungul timpului, de la nefericita sa venire pe lume 
până în zilele noastre, ideea s-a maturizat, chiar dacă nu 
suficient, dar cu preţul a numeroase victime chiar şi în rândul 
unor oameni de ştiinţă foarte serioşi (de pildă Tesla). Faptul în 
sine a continuat să alimenteze eronat opinia publică cu impresia 
că tot ce zboară se mănâncă, chiar dacă în acest caz e vorba de 


zborul cosmic. 


În acest proces ideea s-a perfecționat, deşi doar în formă 
de speculație teoretică. În această ordine de idei s-a ajuns la 
concluzia că structura pe care trebuie să ruleze liftul musai să fie 
cât mai continuă, dacă se poate chiar dintr-o singură bucată şi să 
nu se îndoaie sub propria greutate. S-a calculat, prin anii "60 ai 
secolului trecut, că materialul din care trebuia să fie făcută calea 
de rulare continuă era ceva ce nu se găsea atunci în natură, ceva 


mai dur decât diamantul. 

De atunci lumea interesată de utopie a continuat să 
viseze, dar nu s-a produs nimic nici până în ziua de astăzi, când 
a apărut, cu totul independent de partizanii ideii, materialul cu 


pricina: nanotuburile din carbon. Dar să nu anticipăm. 


O descriere în detaliu, dar fără nanotuburile din carbon, a 
liftului spaţial, este făcută în anul de graţie 1979, de către Arthur 
C. Clarck, în cartea sa “Fântânile Paradisului”. Atunci a fost 
parcă un punct de cotitură în istoricul ideii. Oamenii n-au înţeles 
care e diferenţa dintre literatura science fiction şi realitate (cum 
nu înţeleg nici astăzi), ca atare autorul a câştigat un vagon de 
parale, visul mai trăieşte încă şi astăzi şi totul pare mai roz decât 


la început. Parcă mai e puţin şi ideea va prinde în sfârşit viaţă. 


De atunci şi până în zilele noastre s-au cheltuit câteva 


vagoane întregi de bani ca să se studieze numai posibilitatea 


construirii unui asemenea lift, despre utilitate şi costuri 
nemaifiind disponibile alte vagoane. Și, cum orice om cu bun- 
simţ putea anticipa fără să cunoască nimic despre problemă, nu 
s-a ajuns nicăieri, nimeni nu a început să construiască nimic. 
Toată lumea face, în schimb, planuri. Cheltuieşte bani cu 
nemiluita, ţine în viaţă artificial nişte cercetători inutili şi 
imbecili, încercând să aducă la viaţă un copil care s-a născut 


mort. 


săla 


Variaţiuni ale ideii: un lift până la Lună, unul doar de 
câţiva Km, altul până la staţia spaţială (400 de Km), sunt dovada 
vie că visul încă trăieşte, iar cei care împart fondurile de 
cercetare sunt nişte visători iresponsabili. Dar ce te faci dacă 
fondurile de cercetare vin din mediul privat? E ceva neobişnuit, 


dar există şi astfel de visători, cei care par că dorm tot timpul. 


Un exemplu foarte grăitor, dar de neurmat, de somn 
psihotic, îl dă firma japoneză Obayashi. Aceasta a proiectat deja 
şi intenționează la modul foarte serios să dea în folosinţă liftul 
spaţial până în 2050. Nu cred că e nici un pericol. Cu asemenea 
idei firma Obayashi nu va apuca sigur anul 2050, dă faliment de 


sute de ori până atunci. 


Acestea sunt doar câteva exemple în care se vede clar 
doar atracția oamenilor pentru ceva nemaivăzut, demn de Cartea 
Recordurilor şi care ar costa mult mai mult decât ceva cu 
aceeaşi finalitate, o bază de lansare pe Lună. Nu negăm că 
literatura science fiction a anticipat uneori câte ceva din corola 
de minuni ştiinţifice şi tehnice ale lumii, însă ce nu înţelegem 
noi e de unde vine orbirea asta generală. De ce trebuie să ne 
lovim cu capul de pragul de sus pentru a-l vedea pe cel de jos, 
de ce trebuie carevasăzică să învăţăm dintr-o experienţă inutilă 
în acest caz, de ce trebuie să ne încăpățânăm să facem ceva fără 
rost, care costă enorm, sigur nu vom duce la capăt, nu serveşte 


314 


deocamdată nici unui scop economic, nu este sustemabil nici 


tehnic, nici logistic? 


Nu este nici măcar o idee viabilă. Chiar dacă acum există 
materialul perfect care nu se îndoaie sub propria greutate, 
nanotuburile din carbon, tehnologia de a le fabrica cu lungimi de 
până la 35.000 de Km nu există deocamdată. Chiar dac-ar exista, 
întinderea unor astfel de fire pare problematică indiferent cum o 


privim, de sus în jos sau de jos în sus. 


Vânturile foarte mari din troposferă, radiaţiile din 
centurile van Allen (între 1000 şi 10.000 de metri), temperaturile 
scăzute de până acolo, temperaturile foarte ridicate din ionosferă, 
reprezintă tot atâtea semne de întrebare pentru liftul spaţial. 
Pentru oameni, cei ce vor construi şi cei ce vor călători pe acolo, 
pentru nanotuburile de carbon care se vor putea degrada repede 


în asemenea condiţii. 


Apoi, cu cât vom urca la înălțime există problemele 
obişnuite, radiaţiile cosmice fac legea, forța Coriolis datorată 
rotației planetei noastre, vânturile, descărcările electrice foarte 
puternice din apropierea norilor, umiditatea. Iar pe orbită frigul 
pătrunzător şi nu în ultimul rând mulțimile de gunoaie cosmice 


asupra cărora nu există nici un control. 

Apoi vine rândul montării structurii de rulare, aşa cum 
visează japonezii de la Obayashi, nişte şine pentru rularea pe 
pernă magnetică. Aici există încă două mari probleme. Nişte 
cabluri electrice dintr-o bucată pentru alimentarea cu energie 
electrică a căii de rulare nu se pot nici măcar concepe mental, 
nicidecum construi, derula şi monta. O alimentare pe bucăţi ar 
însemna o sarcină suplimentară pe nanotuburile de carbon şi, la 


fel, nişte cabluri extrem de lungi, imposibil de conceput. 


Încărcarea de la Soare cred că nu ar fi suficientă pentru a 
asigura rularea pe pernă magnetică. Apoi calea de rulare însăşi 
va fi cea mai mare problemă. Părerea noastră e că, oricât de 
strunite ar fi fasciculele din nanotuburi din carbon, rularea, dacă 
nu se va putea face direct pe ele atunci nu se va mai putea face 
defel. Acele structuri de rulare se vor îndoi la un moment dat. 
Dacă le montăm de jos în sus ele se vor îndoi până la urmă sub 
propria greutate, indiferent cât de des le vom prinde de suportul 


de nanotuburi. 


Ca să nu existe această problemă avem nevoie de 
tronsoane foarte scurte, condiție în care prinderea devine 
neeconomică, ceva de coşmar, care poate dura o veşnicie, iar 
punctele de prindere în sine vor deveni nişte vulnerabilități de 


neevitat. 

Dacă le vom monta invers, rotația Pământului şi 
vânturile le vor îndoi. lar planul B, folosirea unor tronsoane 
scurte este şi mai neeconomic, pentru că, cel puţin la început, 


presupune transportul lor la 35.000 Km, de câte ori va fi nevoie. 


Ca un corolar la ce s-a discutat până acum ar fi 
următoarele. E posibilă construirea căii de rulare dar foarte încet 
şi e înfiorător de scump. Asta dacă, bineînţeles, se rezolvă 
înainte problema fabricării dintr-o bucată a nanotuburilor şi 
problema derulării lor. Dar rămân de rezolvat celelalte probleme, 
din care cea mai serioasă mi se pare problema alimentării căii de 


rulare. 


Iar ca să se ruleze direct pe nişte fascicule din nanotuburi 
din carbon, deocamdată nici măcar nu se poate visa la o 
tehnologie care să facă asta. Mai cu seamă că întâmpinăm şi aici 


aceeaşi problemă a alimentării cu energie electrică. 


Aşa încât nu mi se pare sănătos să continuăm să visăm la 
lifturi spaţiale inutile şi aproape imposibil de construit, după 
cunoştinţele de astăzi. Liftul spaţial la stația spațială 
internațională nu reprezintă nimic, e inutil chiar dacă distanţa de 
400 de Km pare rezonabilă. La fel ca şi lifturile la diferitele 
hoteluri spaţiale, care încă nu se ştie ce locaţie vor avea, aflate la 


35.000 de Km sau mai sus. 

De departe gogomănia care le întrece pe toate pare a fi 
liftul spaţial până la Lună. Luna se îndepărtează în fiecare an de 
Pământ cu câţive centimetri, în urma unei mişcări haotice fireşti 
care există în sistemul gravitațional format din Pământ, Lună şi 
Soare. Luna nu se învârte geosincron cum se crede şi nu se 


roteşte în jurul ecuatorului. 


Aşa că avem toate şansele de a cheltui doar un vagon de 
parale şi cu acest proiect ca să vedem, nici mai mult nici mai 
puţin, că nu se poate face. Altminteri toată operațiunea asta ar 
necesita nişte aranjamente cosmice cam prea science fiction 
pentru vremurile în care am avut nenorocul să trăim. Fără 
acestea riscăm să dăm un alt curs istoriei, planeta noastră ar 
putea căpăta o mişcare excentrică, ar putea apărea schimbări 


climatice iremediabile şi câte altele. 


Toate acestea doar de dragul unei idei stupide a unui lift 
inutil. Un exemplu de măreție a prostiei. Lucrurile măreţe scriu 
istoria, într-adevăr, dar cele care merită, nu cele în jurul cărora 


psihologia socială crează un curent de opinie favorabil. 


Liftul spaţial este un exemplu clar în acest sens. Şi unul 
din nenumărate altele în care banii destinaţi unor probleme 


stringente (de ex. cancerul) se cheltuie fără rost. 


318 


Fraţilor, veţi spune, aşa se face progresu?. O fi, nu zicem 
ba. Dar noi credem că progresul se face începând cu problemele 
prioritare, apoi, după rezolvarea acestora putem vorbi şi despre 
idei grandioase şi atât, despre provocări măreţe, despre ceva care 


să ne arate că putem învinge, uneori, natura. 


Cu toate acestea, nu ştiu dvs. cum vi se pare ideea liftului 
spaţial, însă nouă ni se pare o cauză pierdută din start. E o 
simplă părere, mai mult sau mai puţin avizată. E o părere despre 
care Caragiale ar fi putut spune: "Părerile sunt libere dar nu şi 
obligatorii”. Sau nu. Viitorul va decide. Mai exact psihologia 


socială. 


Human Brain Project 


Fenomenul aruncării banilor pe proiecte ştiinţifice 
grandomanice este foarte răspândit în prezent. Uneori lucrurile 
evoluează de aşa manieră încât proiectul e eligibil dacă nu are o 
utilitate stringentă şi e complet în afara problemelor prioritare cu 
care se confruntă societatea în prezent sau în viitorul apropiat. 

Un exemplu foarte grăitor în această ordine de idei este 
proiectul ştiinţific care se va derula pe parcursul a 10 ani şi care 
a fost demarat în 2013, numit Human Brain Project (HBP). Un 

proiect ale cărui costuri estimative se situează undeva pe la 1,2 
miliarde de euro. 

De multe ori am senzaţia că în cercetarea ştiinţifică de 
pretutindeni se procedează la fel ca şi în învăţământ. Se crează 
un excedent inutil de produs finit (om educat sau produs 
ştiinţific) doar pentru simplul motiv că altminteri aceste ramuri 
ar dispărea. Dacă ar fi ca aceste ramuri să fie sub incidenţa 
regulilor economiei de piaţă, acestea ar dispărea, iar dispariția 
lor ar fi de neconceput pentru orice societate modernă. 

În învăţământ, de fapt, alta e raţiunea de a produce mai 
mult decât e cererea. Astfel, oferta pe piaţa muncii micşorează 
preţul forței de muncă. În al doilea rând se crează o competiţie 
în care nimeni nu e de neînlocuit. Și nu în ultimul rând se 
menţine dominarea asupra forţei de muncă, controlul ei. 

În cercetare, în schimb, se irosesc mulţi bani doar în 
eventualitatea de a câştiga avantaje strategice în domenii noi, 
fără concurenţă. Sau de a câştiga experienţă mai bogată, 
cunoaştere amănunţită, dominare economică, diversitate sau 
chiar competiţie. Şi nu în ultimul rând pentru a întreține, a 
stimula activitatea de cercetare ştiinţifică doar de dragul ei. 

Cu toate acestea HBP este greu de încadrat în tabloul de 


ansamblu al unei strategii a cercetării ştiinţifice. HBP se 

încadrează undeva la “bani aruncați pe fereastră”, pentru 
întreţinerea unei prostii. 

HBP are câteva obiective majore legate de: 
neuroinformatică, simularea creierului (prin intermediul 
calculatorului), analiză  computațională  ultraperformantă, 
informatică medicală, morfologie neurologică computaţională, 
neurorobotică. Adică, mai pe româneşte, se studiază creierul din 
perspectiva calculatorului electronic. Se intenționează să se 
construiască hard-uri şi softuri care să imite creierul uman ca 
morfologie şi funcționare. Scopul e cât se poate de nobil: 
studierea unor boli, studierea modului de funcționare prin el 
însuşi al creierului, modul cum se poate dezvolta, cum poate 
evolua creierul... 

La o privire de ansamblu, se intenţionează a se studia 
creierul uman fără a se strudia creierul uman. Ar fi fost mai 
normal să se studieze creierul într-o formă cât mai apropiată de 
natură (există preocupări foarte serioase de a creşte creiere în 
laborator, chiar cu reuşite de excepţie). Nu vedem de unde şi 
pănă unde s-a ajuns la gradul acesta de distorsiune a realității. Se 
pune problema de parcă s-ar dori să se construiască nişte 
cyborg-i sau androizi, nu să se studieze creiere biologice. 

Cum să se studieze atunci creierul uman prin simulări 


hard şi soft, luând ca model calculatorul electronic? Dacă ar 

exista vreo analogie între un creier uman şi un creier artificial, 
atunci s-ar putea pune problema aşa, dar nu există nici un fel de 
analogie. 

Cei mai mulţi specialişti în domeniu sunt de părere că 
între creirul uman, atât ca hard cât şi ca soft, şi calculatorul 
electronic nu există decât o asemănare pur formală (v. 
Inteligența artificială II). Modul de alcătuire a creierului, ce 
poate avea o memorie care să cuprindă toată informaţia 
internetului, credem că “vorbeşte” de la sine. 

Faptul că-i putem simula palid performanţele prin 
modele puerile precum rețelele neurale, sau alte modele care nu 
se apropie nici pe departe de reţelele de neuroni, nu înseamnă 
nimic. Nu suntem în măsură, nici pe departe, să aproximăm 
funcționarea creierului prin descrierile, prin abstractizările foarte 
schematice pe care le folosim în mod curent. 

În ce priveşte “softul”, care împarte uneori creierul uman 
în două, o parte analogică, legată de funcţionarea obişnuită, şi 
una digitală, legată de simţuri şi afecte, nu mai e nimic de 
adăugat. O parte conşientă şi una inconştientă după care să 
funcţioneze un creier artificial, un calculator, o inteligență 
artificială sau orice altceva care poate doar extrem de puţin să 
imite modelul original, biologic, pare o problemă rezolvată doar 


în filmele SF. Între cele două tipuri de creiere pare că se 

deschide, pe măsură ce privim lucrurile mai în profunzime, o 
prăpastie fără fund. 

Cum să studiezi un creier dacă nu ştii ce e un creier? 
Dacă nu ştii ce e un creier, cum să construieşti un calculator care 
să-l imite funcționarea? Cam asta intenţionează să facă HBP. E 
ca şi cum ai picta un portret al cuiva fără să ştii cum arată. Mai 
mult decât atât, nu ai nici un fel de informaţie senzitivâ despre 
ce trebuie să reprezinţi. 

În cel mai fericit caz va ieşi ceva din perioada albastră. 
Cu o pictură ascunsă, invizibilă, misterioasă, sub pictura de 


faţadă. Nebănuite sunt căile ştiinţei. 


Alfa şi Omega 


Ideea că universul a evoluat, printr-o explozie de mari 
proporții, de la un punct inițial până a ajuns la dimensiunile 
specifice epocii noastre, este de dată relativ recentă. Meritul de a 
fi autorul ei i se atribuie pe nedrept preotului belgian Georges 
Lemaitre. El este considerat a fi părintele spiritual a ceva ce a 
apărut înainte ca el, în 1924, să aibe vreo “vină” în această 
privinţă. Ideea a apărut o dată cu ecuaţiile lui Friedmann, în 


1922, într-o formă implicită. Chiar dacă nu rezultă clar din ele 

ideea de explozie iniţială, cum s-ar putea oare imagina o 
expansiune a universului de la un punct la ceva aflat mult în 
afara percepţiei noastre senzoriale obişnuite, fără o explozie 
inițială? 

Cu toate acestea a fost ceva remarcabil, reprezentând nu 
numai un progres pe planul ideativ al cunoaşterii. În anul 1926, 
nu mult după anul de naştere al ideii, Hubble a descoperit 
expansiunea universului. Se completa astfel ciclul cunoaşterii 
autentice cu atât de necesarele observaţii experimentale. 

Modelele anterioare, începând cu Newton şi terminând 
cu Einstein, făceau referire la un univers static, veşnic, fără 
început şi fără sfârşit. Ştiinţa, însă, a depăşit şi de această dată 
speculația filosofică, găsind calea corectă spre cunoaştere. 
Modelul lui Friedmann, la care am făcut deja referire, a întregit 
cumva peisajul conceptual al evoluţiei ideilor despre univers. 

Conform acestui model, un univers ca al nostru poate 
evolua după numai trei scenarii posibile. Pornind de la un punct 
iniţial, printr-o expansiune, se poate ajunge ori la un univers 
static, ori la un univers aflat în expansiune veşnică. A treia 
variantă este un univers care-şi încetineşte expansiunea, după 
care se contractă, urmat de a altă explozie inițială, ciclul 


repetându-se la nesfârşit. 

Apare astfel în ştiinţă ideea sfârşitului universului. 
Perfect valabilă, din punct de vedere teoretic, logică, într-un fel 
firească şi foarte potrivită cu modul nostru determinist de a 
gândi. Nu poate exista un început fără un sfârşit, sau un sfârşit 
fără un început, un sfârşit reprezintă un început. Nu poate exista 
cauză fără efect. Este modul obişnuit, macroscopic, pe bază de 
modele, concepte, constructe cât mai simplificatoare, în care 
vedem noi natura. Când vine vorba însă de microunivers, de 
fenomene invizibile, aflate chiar în imediata noastră vecinătate, 
gândirea noastră deterministă nu mai are nici o valoare. 

Anul 1965 a adus un mare salt calitativ în ştiinţă, a fost 
descoperită radiația de fond a universului. Ecourile de acum 
13,5 miliarde de ani ale unei explozii colosale, numită Big-Bang 
cu mult înainte de a se găsi o dovadă atât de directă a existenţei 
sale, de la care a evoluat ulterior universul cunoscut astăzi. 
Acum această radiaţie de fond are o temperatură de doar 2,7 
grade Kelvin, dar la momentul iniţial universul era extrem de 
fierbinte. Apoi, prin expansiune, acesta s-a răcit treptat, pentru 
ca în epoca de acum să atingă temperatura de 2,7 grade Kelvin. 

Acest fapt a fost şi o revoluţie în gândire, după părerea 
noastră, în sensul că după această descoperire Big-Bang-ul nu a 
mai fost privită de comunitatea cosmologilor ca o explozie în 


sensul obişnuit al conceptului. O explozie din suflul căreia, din 

inerție se îndepărtează şi astăzi, unele de altele, galaxiile. Acesta 
este un mod greşit de a ne imagina expansiunea universului. 

Pentru a gândi corect trebuie să ne imaginăm spaţiu- 
timpul, împreună cu materia, făcând un tot unitar. Spaţiul 
cosmic nu trebuie văzut ca pe vremea lui Newton, absolut, 
având o existență eternă, fără început şi fără sfârşit. El nu 
preexistă materiei, nu este independent de ea şi în care materia 
nu are o mişcare în virtutea inerției date de explozia inițială. Nu. 
Spaţiul şi timpul au fost generate de explozia inițială, laolaltă cu 
materia. Big-Bang-ul a fost actul de naştere atât al materiei cât şi 
al spaţiu-timpului. 

Prin urmare, expansiunea universului trebuie văzută doar 
ca o expansiune a spaţiu-timpului, în care corpurile materiale nu 
se mişcă în virtutea exploziei iniţiale. Ele se mişcă efectiv doar 
din pricina măririi spaţiului dintre ele, spaţiu care suferă o 
expansiune, aceeaşi în toate direcțiile. Această expansiune este 
mult mai puternică decât atracția dintre ele, gravitația. Astfel 
gravitația nu mai este forța dominantă în univers. 

Expansiunea aceasta se face la fel peste tot în interiorul 
acestui spaţiu. E la fel aici, în imediata noastră vecinătate, ca şi 
la marginile sale observabile. Dar, făcându-se foarte lent, nu 
vom observa nimic în imediata noastră vecinătate, doar la o 


distanţă foarte mare de noi efectele vor fi sesizabile. Este ceea ce 

a descoperit Hubble şi a descris prin legea ce-i poartă numele. 
Nu se poate măsura această expansiune în vecinătatea noastră, 
deoarece nu dispunem de mijloacele tehnice necesare. Dar ea 
există, se poate măsura doar prin lumina ce vine de la mare 
distanță, printr-o deplasare spre roşu a ei. 

La distanţe mici această deplasare nu se poate măsura. E 
un pic stranie expansiunea universului. Poate da impresia că se 
poate cumula, devine observabilă, doar la distanţe mari, după ce 
s-a cumulat îndeajuns pentru a fi observabilă. Însă e doar o falsă 
impresie, la fel cum se extinde în vecinătatea noastră, universul 
se extimde peste tot în interiorul său. 

Cu timpul, distanţele dintre stele vor creşte, pe cerul 
nopţii vor sclipi tot mai puţine. Apoi va fi întuneric. Cam 
sumbru, nu? 

Nu se ştie dacă şi corpurile materiale pot fi afectate de 
expansiunea aceasta a spațiului dintre ele. Cu siguranţă, legile 
fizicii se pot modifica, în sensul că se pot modifica unele 
constante universale. Dacă etaloanele de spaţiu, timp şi masă vor 
rămâne neschimbate atunci şi constantele vor fi neschimbate. 
Dacă etaloanele se vor modifica atunci constantele universale se 
vor modifica la rândul lor, dar schimbările lor în valoare 
absolută vor fi greu de discernut, pentru că toate etaloanele se 


vor modifica la fel. Nu va exista ceva la care să te raportezi, în 

funcţie de care să observi modificările. În privinţa gravitaţiei 
lucrurile stau diferit. 

Constanta atracției universale se va micşora cu timpul, 
gravitația se va simţi tot mai slab. Pe măsura creşterii distanțelor 
dintre corpuri, spațiul va fi tot mai plat. Constantele 
fundamentale care guvernează microcosmosul, constanta lui 
Planck, constanta de structură fină, masele protonului şi 
neutronului, nu sunt, în principiu, influienţate de constanta 
atracției universale, în sensul că nu există o legătură directă între 
ele. Se pot imagina tot felul de legături, dar în lipsa unei teorii 
de unificare a tuturor forţelor naturii, o teorie confirmată 
experimental, aceste legături nu au nici o bază ştiinţifică. Prin 
urmare corpurile materiale, la energii obişnuite, nu ar fi 
influienţate de expansiunea spaţiului dintre ele. 

Pentru ca peisajul ideatic să se complice şi mai mult, în 
ultimii ani s-a descoperit că expansiunea universului, fără 
putinţă de tăgadă, este accelerată. Apare astfel pe “firmament” 
un alt concept fundamental: energia neagră, o invenţie 
conceptuală care are rolul să explice această expansiune 
accelerată. 

Natura sa este indisolubil legată de natura vidului cuantic 


(care execută expansiunea). Este deci expresia unei energii care 

se opune atracției gravitaționale şi care anulează practic această 
forţă la scara universului. 

Ne aflăm aşadar în situația în care modelele relativităţii 
generale, referitoare la evoluţia universului, nu mai pot fi valide. 
Modelele de univers ale lui Friedmann, toate posibilitățile care 
decurg din relativitatea generală nu sunt valabile în acest caz. 
Universul este într-o expansiune accelerată, viteza creşte, dacă 
va încetini doar observaţii viitoare vor putea stabili acest fapt. 
Până la proba contrarie, universul este în expansiune accelerată. 

Este o idee tulburătoare. Deşi a avut un început, 
universul nu are un sfârşit. Cel puţin nu unul evident, 
determinabil prin raţiunea noastră. Natura poate, şi a confirmat- 
o de atâtea ori, sfida raţiunea. Modul nostru determinist de 
gândire este de vină. 

În punctul iniţial, la momentul zero, relativitatea 
generală, teoria gravitaţiei în vogă la ora actuală, nu este valabilă, 
deoarece acel punct este o singularutate. În punctele de 
singularitate, unde gravitația ori e foarte mică, ori infinită 
ecuaţiile relativităţii generale nu se mai aplică. Astfel de puncte, 
ca de exemplu o gaură neagră sau punctul de început al 
expansiunii universului, sunt singularităţi. 

Pentru că relativitatea generală devine inoperantă în 


descrierea fenomenelor din singularitate, o importanţă capitală 

revine atunci mecanicii cuantice. A făcut-o, cu destul aplomb, 
Hawking, tratând Big-Bang-ul într-o asemenea manieră. Modul 
de gândire determinist nu mai este aplicabil aici. Prin urmare, 
faptul că poate exista o energie necunoscută, de natură cuantică, 
care acţionează la nivelul vidului cuantic producând 
expansiunea accelerată a spaţiului, nu poate fi rezultatul unei 
gândiri deterministe. 

Nu mai există un sfârşit al universului, nu pot exista 
cicluri între sfârşituri şi începuturi. Deci ne aflăm cumva în afara 
logicii. Pe de altă parte este firesc să fie aşa. Observând la nivel 
macroscopic manifestările naturii la nivel microscopic vedem tot 
soiul de paradoxuri şi imposibilități. Cel puţin gândirii noastre 
deterministe aşa i se înfăţişează. La nivelul de valabilitate al 
mecanicii cuantice, unde timpul e doar un simplu parametru, pot 
apărea o mulțime de fenomene care pot părea, la nivel 
determinist, ilogice, imposibile, fără sens. Dar, în realitatea de 
acolo sunt perfect valabile. 

Gravitaţia nu mai este forţa dominantă în univers, 
indiferent la ce nivel se manifestă ea: de sistem solar, 
intragalactic, intergalactic. 

Deşi pare fără efect, energia întunecată este manifestarea 
dominantă în univers, chiar şi în aceste condiţii. Expansiunea 


este totuşi accelerată: se va ajunge, cum sumbru prevestesc unii 

cosmologi moderni, la Big Rip, Marea Rupere a spaţiului din 
cauza energiei întunecate. Un univers fără sfârşit ar fi parcă de 
preferat unuia cu un astfel de sfârşit. 

Sau, cum ar opina gândirea noastră deterministă, ar fi de 
preferat un univers care să cunoască cicluri, ca în modelul 
friedmannian. Aşa a apărut ideea multiversurilor. Mai multe 
universuri care evoluează independent până la un punct, după 
care interacționează între ele, când expansiunea lor a făcut 
posibil acest fapt. 

La acest nivel, pe măsură ce părți tot mai mari din 
universurile vecine vin în contact, începe din ce în ce mai 
pregnant să se manifeste gravitația. Urmează apoi o contracție şi 
un alt Big-Bang. Alt univers în expansiune care va interacţiona 
gravitațional cu vecinii săi, generaţi la fel. Din punct de vedere 
determinist, logic, de bun-simţ, totul pare aşadar bine explicat şi 
pus la punct şi virgulă. De fapt ideea aceasta a multiversurilor e 
tot o invenţie conceptuală deterministă pentru că încearcă să 
explice totul prin prisma începuturilor şi sfârşiturilor. 

Totuşi, realitatea nu poate fi explicată aşa. Între o teorie 
ştiinţifică, mult mai explicativă şi mai plină de informaţie, şi 
predecesoarele sale nu trebuie să existe o legătură de filiație. 


Teoriile mai bune apar, foarte des, pe cale ilogică. Nu o gândire 

bazată pe modele, o gândire deterministă, este avantajată aici, ci 
una abstractă, care uneori chiar nu modelează realitatea. 

Exemplul multiversurilor este, cred, unul eleocvent în 
acest sens. Gândirea deterministă, care modelează necunoscutul 
pe baza a ceea ce este cunoscut, poate fi alegerea greşită. Ceea 
ce se confirmă deocamdată şi de către observaţiile experimentale, 
care nu sunt defel favorabile modelului multiversurilor. 

S-au căutat fluctuații în radiația relictă, de 2,7 grade 
Kelvin, cu precădere la marginile universului observabil, în 
locuri unde ar putea apărea acele interacțiuni ale universului 
nostru cu alte universuri. Și nu s-a obținut nimic concludent. 

În opinia noastră ar trebui făcute, în aceleaşi locuri, altfel 
de observaţii. Ceva legat de variațiile constantei atracției 
universale. Deviaţiile de la valorile obişnuite, pe zone, ar trebui 
să fie aceleaşi. Dacă presupunem că celelalte potenţiale 
universuri ar avea alte valori pentru constanta atracției 
universale, aceasta ar fi o idee validă. 

Cum bine zice gândirea noastră deterministă, bazată pe 


logică şi rigoare. 

Undele gravitaționale 


Ce sunt undele gravitaționale? Dacă aruncăm o piatră 
într-o apă stătătoare, destul de întinsă pentru a observa efectele, 
vom vedea ce este o undă. Luciul apei se încreţeşte, se 
ondulează, după care acea mişcare ondulatorie dispare destul de 
repede, se amortizează. 

Ondulația mediului perfect elastic, care este apa, este 


rezultatul propagării unei deformaţii, sub formă de val, din 

aproape în aproape, de la locul producerii ei până la mal, 
uniform în toate direcţiile. Aceasta este o undă mecanică. 

Exemple de unde mecanice ar fi o multitudine. Cea de 
care ne “lovim” foarte frecvent este sunetul. Mediul lui de 
propagare este, cu preponderență, aerul. 

Există şi un caz surprinzător în care un anume tip de 
unde se propagă chiar şi în absenţa unui mediu de propagare 
concret. Este exemplul undelor electromagnetice, care se 
propagă prin vid cu viteza luminii, fără a fi clar cum contribuie 
mediul, prin natura sa, la propagarea oscilaţiilor. Vidul cuantic 
nu oscilează în acest sens. 

Fizicienii din vremea lui Maxwell erau convinşi că 
perturbațiile unui câmp electromagnetic care se transmite la 
distanţă cu viteza luminii, se propagă printr-un mediu numit eter. 
Eterului acesta i se atribuia proprietatea de a transmite oscilaţiile 
electromagnetice la orice distanţă prin intermediul unor oscilații 
mecanice. 

Mai târziu, experienţele lui Michelson şi Morley 
împreună cu fundamentarea teoretică a relativității restrânse, 
făcută de Albert Einstein, au lămurit problema. Eterul cosmic nu 
există. Undele electromagnetice se propagă prin spaţiu-timp. 


Oscilaţiile sunt de natură electromagnetică, nu mecanică; dacă 

nu sunt amortizate (tot electromagnetic) sau absorbite, acestea se 
pot propaga indefinit. 

La fel se poate vorbi şi despre undele gravitaționale. Ele 
se propagă tot prin spațiu-timp, dar pentru ele acesta este ca un 
mediu de propagare propriu-zis. La fel cum pentru undele 
mecanice există mediile elastice. Perturbaţiile se propagă cu 
viteza luminii, într-un mod care ar părea straniu. Prin alungiri şi 
comprimări ale spaţiu-timpului. 

Indiferent că sunt transversale, adică au planul de 
oscilație perpendicular pe direcţia de propagare (apar ca nişte 
valuri), sau longitudinale, când direcțiile de oscilație şi de 
propagare coincid, rezultatul global va fi acelaşi. Se vor observa 


întinderi şi comprimări ale spaţiului. 


% 


Această idee l-a inspirat cumva pe fizicianul Cuberiere; 
el a imaginat o navă spaţială care poate călători cu viteze 
superluminice. Dacă nava ar comprima spaţiul înaintea sa şi l-ar 
alungi în urma sa, mişcarea de ansamblu va fi asemănătoare 
propagării unei unde gravitaționale. 

Deoarece pe porţiunea contractată lumina se deplasează 
mai repede, pentru că distanţele spaţiale s-au micşorat, şi nava 


spaţială se va putea deplasa mai repede. 

Rolul porțiunii alungite a spaţiului de după navă este 
tocmai de a împiedica perturbarea comprimată să se propage atât 
pe direcţia de propagare cât şi pe alte direcţii. E un fel de control 
al direcţiei, o garanţie că nava va merge pe traiectoria dorită. 

Astronauții vor locui în zona unde nici un fel de 
perturbaţie nu este simțită, în zona unde spaţiul este plat. Astfel, 
cel puţin în teorie, această navă spațială, dacă este propulsată 
corespunzător, va putea depăşi chiar şi viteza luminii. 

În realitate nu se întâmplă aşa. Prima observare a undelor 
gravitaționale s-a făcut prin intermediul undelor 
electromagnetice care s-au propagat prin spaţiul perturbat de 
ondulaţiile în spaţiu-timp. Observațiile au arătat o zonă de 
contracție (sau de dilatare) în care lumina pare accelerată (sau 
încetinită), adică o deplasare spre albastru (sau spre roşu), 
urmate de zonele de dilatare (contracție), semnalate prin 
deplasările spre roşu (albastru) corespunzătoare. 

Dar lumina, în zonele de contracție, nu poate depăşi 
nicicum viteza luminii, care este o constantă universală. Faptul 
că se propagă într-un spațiu mai mic, nu înseamnă că se propagă 
mai repede. Viteza rămâne constantă, i se modifică doar 
frecvenţa, care creşte. 

Deci, nava spaţială a lui Cuberiere nu prea are şanse să 


depăşească viteza luminii. In afară de asta, prin accelerațiile 

inevitabile se produc tocmai unde gravitaționale care se propagă 
în toate direcţiile. Controlul direcţiei de mers este astfel 
perturbat puternic, nava neputând servi scopului pentru care a 
fost creată. 

Pentru ca lucrurile să pară şi mai bizare decât sunt în 
privinţa asta, au mai fost alții care au imaginat şi o maşină a 
timpului pe calapodul navei spaţiale ale lui Cuberiere. 

Înaintea maşinii timpul să fie contractat, în maşină 
timpul să nu sufere nici o perturbaţie, iar după maşină timpul să 
se dilate. Aşa încât călătoria asta în timp să arate tot ca un fel de 
călătorie spaţială, cu viteze mai mari sau cel puţin egale cu 
viteza luminii. La viteze comparabile cu viteza luminii se va 
produce o călătorie în viitor. lar la viteze mai mari decât viteza 
luminii (imposibile în natură), se va produce o călătorie în trecut. 

Trebuie menţionat aici că aşa-zisele călătorii sunt de fapt 
intervale de timp mai mici sau mai mari decât intervalele 
temporale percepute de călători şi nimic mai mult. Dacă vor 
exista şi călători care vor dori să experimenteze ceva mai mult, 
în zonele perturbate temporal, ei vor putea să constate 
diferenţele față de nava lor. În faţa maşinii vor percepe timpul 
trecând mai repede, în spate vor percepe timpul trecând mai 
încet şi doar atât. Intervale de timp mai mari sau mai mici, în 


cadrul aceluiaşi timp, şi nu într-un alt timp. 

Ei vor executa de fapt o călătorie în spaţiu-timp, 
asemănătoare dacă nu chiar la fel cu călătoria făcută cu nava lui 
Cuberiere. Spaţiul şi timpul fac un tot unitar la viteze mari. La 
viteze compatibile cu viteza luminii ele nu se pot disocia. 
Dimpotrivă, se dicociază doar la viteze obişnuite. Deci, o 
călătorie în timp va arăta, la acele viteze, doar ca o călătorie cu 
o navă spaţială. 

% 

Primul care a semnalat posibilitatea existenţei undelor 
gravitaționale, a fost, în 1893, Heaviside. În 1916, Einstein a 
fost cel care a fundamentat teoretic această ipoteză. EI a arătat că 
undele gravitaționale pot apărea doar în cazul mişcării accelerate 
a unei mase. Deci, pentru a le observa efectiv s-au studiat: 
corpuri în mişcare accelerată, corpuri aflate pe traiectorii închise, 
nesimetrice, sisteme binare, corpuri cu o rotație axială 
asimetrică. Corpurile cu o rotaţie axială simetrică nu produc 
unde gravitaționale, din pricina conservării momentului cinetic. 
Dacă ar radia unde gravitaționale rotația lor ar încetini cu timpul, 
ar fi rotaţie axială încetinită, fapt care nu se observă în realitate. 

Observarea lor a fost foarte dificilă şi s-a făcut abia în 
septembrie 2015 prin intermediul Interferometrului Laser pentru 
Unde  Gravitaţionale. Instalaţia, constituită din două 


observatoare amplasate în statele americane Louisiana şi 

Washington, are detectoare în formă de L. Se măsoară distanţa 
parcursă între detectoare pe care o efectuează un fascicul laser. 
În acest ansamblu, abreviat LIGO, s-a observat pentru prima 
oară direct, timp de 0,5 secunde, undele gravitaționale pe care 
le-a produs apropierea a două găuri negre masive care s-au 
ciocnit ulterior. O gaură neagră de 36 de mase solare pare că a 
atras o alta de 26 de mase solare. Viteza impactului a fost 
jumătate din viteza luminii, iar evenimentul s-a petrecut la 1,3 
miliarde de ani lumină de planeta noastră. 

Oscilaţiile în spațiu-timp produse au fost foarte mici, 
abia observabile cu mijloacele tehnice ale LIGO. Însă faptul în 
sine a însemnat încă o mare victorie pentru ştiinţă. Previziunea 
lui Einstein, din 1916, a fost corectă, chiar dacă au trebuit să 
treacă 100 de ani pentru a o evidenția în realitate! 

% 

Sunt undele gravitaționale periculoase pentru noi? Dacă 
acele comprimări/întinderi ale spaţiului ar fi semnificative, nu 
cum s-au observat în realitate, ele ar putea să ne 
comprime/întindă pe noi oamenii, în momentul trecerii pe aici, 
pe Pământ? Puțin probabil. Ar trebui ca toate corpurile să facă 
un tot unitar cu spaţiul în care se mişcă, într-un sens mult mai 


profund decât par a face. Insă ele au un grad mare de autonomie, 

par a exista independent de spaţiu şi timp, deşi există o legătură 
la nivel cuantic între ele. 

E la fel ca şi în cazul expansiunii universului. Dacă 
expansiunea universului ar fi afectat cumva dimensiunile tuturor 
corpurilor din interiorul său, atunci probabil că până acum s-ar fi 
observat asta. Sau, în caz contrar, nu s-ar fi putut 
observa/discerne, neavând un etalon potrivit la care să ne 
raportăm. 

Faptul că noi încă mai existăm, cred că “vorbeşte” de la 
sine. Opinia noastră e că dacă aceste corpuri au un grad foarte 
mare de autonomie în interiorul spaţiului, această autonomie le 
pune la adăpost faţă de orice modificare a spaţiului care le 
înglobează. 

Curbura spaţiului din jurul Pământului, noi o percepem 
ca pe o forță gravitaţională. Datorită ei nu putem cădea de pe 
globul terestru, chiar dacă ne-am afla la polul sud. O perturbaţie 
de acelaşi gen, o curbură spaţială care se propagă, cu maxime şi 
minime, cu contracţii şi dilatări, ar fi sesizabile ca nişte forţe 
gravitaționale suplimentare, care ar acționa asupra noastră, dacă 
ar fi comparabile ca valoare cu gravitația terestră. 

Global, acţiunea gravitaţională ar fi când amplificată, 
când diminuată de unda gravitațională. Ne-am putea simţi când 


mai atraşi de Pământ, când mai puţin atraşi de el. Şi cam atât. 

Nu credem că o gravitație suplimentară, de valori rezonabile, ar 
putea modifica distanţele interatomice sau intraatomice din 
interiorul corpului nostru, înainte de a muri, pentru că nici 
gravitația terestră nu o face. Nici gravitația datorată accelerației 
unei găuri negre nu o face. Poate doar accelerația până la viteza 
luminii ar fi cea mai periculoasă. Dar, în condiţii normale, nici 
un fel de acceleraţie, inerție, rotaţie sau orice altceva nu poate 
produce unde care să ne afecteze în vreun fel. 

Din acest motiv credem că, în cazul “bombardării” 
Pământului cu unde gravitaționale suficient de puternice ca să ne 
omoare (de 11 ori acceleraţia gravitațională) pentru ca mai apoi 
să ne expulzeze de pe planeta noastră, faptul în sine ar putea fi 
doar subiect de film. 

Desigur că la valori extrem de mari gravitația poate 
influienţa distanţele inter- şi intraatomice, intranucleare. Să ne 
gândim doar la modul de formare al stelelor neutronice. Dar aici 
nu cred că este cazul. lar la Il g oricum se moare. Doar un 
eveniment gen inflația universului (creată probabil printr-o undă 
gravitațională) ar putea spulbera planeta noastră într-o asemenea 
manieră. O supernovă obişnuită abia dacă şi-ar face simțită 
prezenţa din punctul de vedere al undelor gravitaționale produse. 

În cazul unor evenimente obişnuite efectele sunt 


insesizabile. Deci nu avem de ce să ne temem. 

Paradoxul găurilor negre 


Ce este o gaură neagră? Ideea a apărut în ştiinţă la 
sfârşitul secolului al XVIII-lea, aparţinând matematicianului 
francez Pierre Simon de Laplace. Mai târziu, ideea aceasta a 
unui corp ceresc a cărui masă imensă se află la originea unei 
atracţii gravitaționale enorme care nu permite nici măcar 
luminiii să radieze de pe suprafaţa sa, s-a conturat din ce în ce 
mai bine în ştiinţă. 

O dată cu apariţia teoriei moderne a gravitaţiei, problema 


s-a învăluit într-o nebuloasă deasă. In accepțiunea relativității 


342 


generale, gaura neagră este o singularitate în care legile sale 


nu mai sunt aplicabile pentru a o descrie. 


Această singularitate a fost văzută uneori pur şi simplu 
ca un punct, ceva fără nici o dimensiune fizică. De aici a 
pornit şi ideea, falsă, că o gaură neagră trebuie să fie ceva 


minuscul care prezintă, în schimb, o gravitație extremă. 


Tot în anii de început ai relativităţii generale, s-a găsit 
soluţia corectă la această problemă. Schwartzschild, pornind 
de la dimensiunile inițiale ale unei stele, a calculat raza pe 
care ar trebui să o aibe gaura neagră care ar fi evoluat din 
acea stea. Aşa-numita rază Schwartzschild, poate avea, cel 
puţin în teorie, orice valoare, depinzând de dimensiunile 
stelei de la care a evoluat şi de nişte constante universale. 
Astfel apare o idee justificată în fizică, care se află în opoziție 
cu preconcepţia, care mai dăinuie şi astăzi, că gaura neagră ar 
trebui să fie ceva punctual. Pe de altă parte, credeţi că dacă 
am avea o sursă de lumină punctuală care ar radia în toate 
direcţiile, am putea fi în stare să o vedem de la mare distanţă? 
Mă îndoiesc. Mă îndoiesc şi că am fi în stare să vedem o 
gaură neagră punctuală de la mare distanţă. Efectele produse 
asupra materiei, datorită cărora gaura neagră poate fi 


observată, ar fi tot punctuale. 

Indiferent că sunt surse radio, X, infraroşii, ultraviolet 
sau de lumină vizibilă, de aici de pe Pământ surse imense 
abia dacă se văd punctual datorită depărtării. Apare acum 
întrebarea: cât de departe trebuie să fie o gaură neagră 
cosmică, punctuală, pentru a fi observabilă de pe Pământ? 
Planetele Mercur, Venus, Marte se văd punctual dar sunt 
surse mari de lumină reflectată. Luna se vede mare dar ar fi 
invizibilă la distanţele la care se află cele mai mici planete 


ale sistemului nostru solar. 


Probabil că sursa nostră punctuală ar fi sesizabilă de 
undeva, de aproape, din atmosferă, dar nu ar fi vizibilă. În 
optică infinitul începe după doi metri. Am sesiza doar 
efectele de gaură neagră, însă de ce mai existăm noi oare 
acum? Fiţi pe pace, cea mai apropiată gaură neagră, 
observabilă doar nepunctualităţii ei, se află undeva unde nu 


poate avea nici o influiență asupra noastră, la vreo sută de 


ani-lumină. 


Acum, ar fi firesc să ne întrebăm ce alte proprietăţi fizice 
ar putea avea o asemenea ciudăţenie a naturii. Ce ar putea fi o 
gaură neagră, o aglomerare de particule elementare, o materie 
specială, foarte compactă, sau ce altceva? O idee vagă, dar 


suficient de argumentată, despre ce ar putea fi o gaură neagră 

apare abia prin anii '50 şi aparţine fizicianului indian 


Chandrasekar. 


Stelele cu mase mai mici de opt mase stelare evoluează, 
ca şi Soarele nostru dealfel, după un scenariu diferit. După 
câteva miliarde de ani, cât durează secvenţa principală de 
radiație, o stea de acest tip îşi consumă principalul 
combustibil care întreține fuziunea nucleară, hidrogenul. 
Etapa următoare va dura atât timp cât heliul va fuziona şi va 
genera lumină şi căldură. Gravitaţia stelei va putea 
contrabalansa presiunea materiei solare doar dacă steaua se 
va dilata şi va deveni ceea ce generic se numeşte o gigantică 


Toşi€. 


Stadiul următor al evoluţiei sale va fi de pitică albă, o 
stea aproape de stingere, de dimensiuni planetare. Aceasta s- 
a micşorat de la dimensiunile anterioare, de gigantică roşie, în 


urma unei explozii de supernovă. 


In final pitica albă se va stinge, va deveni o pitică maro, 
care nu mai emite nici un fel de radiație vizibilă, ci doar în 


infraroşu. 


Pe de cealaltă parte, stelele cu mase mai mari de opt 
mase solare evoluează către găurile negre, trecând prin alte 


stadii. Materia din ele devine din ce în ce mai densă, până 

când stelele colapsează în ele însele sub presiunea gravitaţiei 
imense. În final şi aceste stele se vor stinge, dar nu în sensul 
propriu. Gravitaţia lor va fi atât de puternică încât lumina nu 
va mai putea să le părăsească. lar acele găurile negre nu vor fi, 


nicicum, punctuale. 


Practica actuală demostrează cu prisosință această idee. 
Deşi ele pot exista teoretic, practic nu s-au observat încă. Din 
fericire. În schimb, s-au observat găuri negre începând de la 
opt mase solare, specifice galaxiei noastre, la câteva milioane 
de mase solare, găurile negre supermasive, aflate în centrul 
unor galaxii. Şi asta nu e totul, mai există şi găuri negre care 
concentrează în ele energia câtorva galaxii, quasarii, cele mai 


luminoase corpuri cereşti. 


Potrivit teoriei actuale, găurile negre se numesc aşa 
deoarece masa lor mare le determină să se afunde la propriu 
în spaţiu-timp. De acolo, din aşa-zisa gaură, nici lumina nu 
poate ieşi. lese doar ceea ce teoretic se numeşte radiația 
Hawking. Pentru că într-o gaură neagră nu există efectiv timp, 
deci nu există efectiv nici o săgeată a timpului, deci nu este 
valabil nici principiul al doilea al termodinamicii (după care 
se stabileşte săgeata, sensul de curgere a timpului), dar pentru 


că Hawking zice că trebuie respectat totuşi acest principiu, 

rezultă că gaura neagră trebuie să radieze energie sub formă 


de radiaţie Hawking. 


Rezultă că, în final, dacă nu mai este alimentată cu 
energie şi materie de la corpurile cereşti pe care gravitația sa 
uriaşă le atrage, acea gaură neagră se evaporă. Acum că 
bănuim cum stă treaba cu găurile negre punctuale, parcă ne-a 
mai venit inima la loc, nu-i aşa? Dar nu, nu vă relaxaţi 
prematur, pentru că ce e mai rău abia urmează. Imaginaţi-vă 
acum Big-Bang-ul, în viziunea aceluiaşi star de televiziune. 
O gaură neagră care în loc să se evapore, explodează. Nu e o 
contradicţie pe undeva? Acum puteţi să vă relaxaţi. E doar o 


teorie şi nimic mai mult. 


Practica ne-a salvat încă o dată, nu s-a observat încă ceva 
care ar trebui măcar să arate ca radiaţia Hawking. În schimb, 
particulele elementare accelerate către hăul întunecat, în care- 
şi vor afla sfârşitul, emit radiație electromagnetică (în special 
în spectrul X) care poate fi observată. Aşa se detectează de 
fapt prezenţa unei găuri negre, deci nu de la lumina directă pe 
care nu o poate emite, ci de la efectele indirecte pe care le 


produce asupra materiei “îngurgitate”. 


In privinţa procesului de “îngurgitare” se cuvine să 
semnalăm un aspect pe care l-am numit paradoxul găurilor 


negre. Nu este vorba despre paradoxul informaţional al 

găurilor negre, pe care starul de televiziune îl rezolvă în 
fiecare săptămână, altfel, ci despre altceva. De paradoxul 
starului ne vom ocupa cu altă ocazie. Aşteptăm să se 


hotărască. 


În relativitatea generală, gravitația propriu-zisă, sub 
formă de forță, nu există. Conceptul metafizic newtonian de 
forță, pe care se sprijină, chiar şi în prezent, aproape întreaga 
fizică cu aproximativ toate disciplinele inginereşti derivate, în 
teoria lui Einstein este absent. Ca atare interacţiunea care la 
Newton se poate propaga prin intermediul forţei, la infinit, cu 
o viteză infinită, la Einstein se face într-o manieră mai logică. 
Interacțiunea gravitațională se propagă doar cu viteza 


maximă din natură, finită, constantă, viteza luminii. 


Corpurile mari curbează spaţiu-timpul ca şi când ar sta 
pe un “hamac” gigantic. Gravitaţia, efectiv, reprezintă 
mişcarea unui corp, pe curbura spaţiului, către centrul 
adânciturii. Într-o gaură neagră, dacă nu există forță care să 
atragă lumina înapoi, ce anume o poate determina să nu 
părăsească gaura din “hamac”? “Alunecă” pe spaţiul curb, nu 
se poate “cățăra” până în buza găurii, numită pretenţios 


orizontul evenimentelor? 


Acum, lăsând gluma la o parte, se vede că termeni ca 


“hamac” şi gaură, sunt cam nepotriviţi pentru a descrie 

gravitația. La această fază a mişcării, unii spun că lumina se 
opreşte în orizontul evenimentelor şi execută o mişcare 
circulară, la nesfârşit, nereuşind deci să părăsească această 
zonă. Dar nu este clar ce o ţine acolo. Gaura n-o poate ţine, 
nu există nici un fel de forţe. Nici buza, nu există nici un fel 


de “lipici” care să o facă să se comporte astfel. 


Imaginea aceasta mentală a gravitației este nepotrivită. 
Mai potrivită ar fi următoarea imagine, prin care s-ar putea 
zugrăvi cât mai simplu, o altă teorie a gravitației, mult mai 


potrivită, teoria Weyl-Dirac. 


În această reprezentare, lumina s-ar mişca circular în 
jurul corpului masiv, numit impropriu gaură neagră, datorită 
existenței unui soi de forțe. Corpul masiv curbează 
tridimensional spaţiul din jurul său, ca o minge scufundată în 
apă. Spaţiul se va mula pe conturul corpului, presiunea lui va 
fi gravitația şi această presiune va ţine lumina captivă pe 
suprafaţa corpului. E, fără tăgadă, o reprezentare mentală mai 


bună decât cea cu “hamacul”, cel puţin la o primă vedere. 


Să ilustrăm acum cu încă un exemplu că reprezentarea 
cu“hamacul” este inadecvată. Să ne imaginăm două găuri 
negre. Dacă nu există nici o forță între ele, atunci cum se va 
face interacțiunea când sunt alături? Cum iese una dintre ele 


din groapa în care se află pentru a putea coborî în cealaltă 

groapă? Practica arată că au loc tot timpul astfel de 
interacțiuni. Chiar şi recent descoperitele unde gravitaționale 
au putut fi observate tot în urma unei astfel de interacțiuni. 
Nu putem nega că aceste interacțiuni există. Atunci cum le 
explicăm? Acesta este ceea ce numim noi paradoxul găurilor 
negre. Nu vedem cum, în teoria relativitătii generale, pot 


interacţiona două găuri negre, deşi această interacțiune există. 


Mai există situația, eminamente teoretică, în care ambele 
găuri negre să aibe aceleaşi mase. Poţi să le aduci cât de 
aproape vrei, ele tot nu pot escalada groapa. Ce se întâmplă, 
ele nu mai interacționează? Teoria oficială a gravitaţiei este 
verificată şi răsverificată de practica experimentală. Atunci, 


unde este adevărul? 


E mai bună reprezentarea sferei scufundate în spaţiu şi în 
acest caz? Fără îndoială. Când unul din corpuri va intra în 
zona în care spaţiul curb începe să apese către corpul care o 
produce, atunci se va produce şi interacțiunea. Există destule 
probleme şi aici, dar per ansamblu, pare o reprezentare mai 


bună a gravitaţiei. 


Pentru a ilustra această afirmaţie să vedem cât de mult 
efort ar fi nevoie, nu numai în sens teoretic, pentru a salva 
teoria oficială a gravitaţiei. Partizanii teoriei lui Einstein ar 


spune că găurile negre fiind singularități, atunci teoria 

oficială nu mai este aplicabilă. De aceea s-ar putea apela la 
mecanica cuantică pentru a ilustra interacţiunea lor. Fuziunea 
găurilor negre s-ar putea face doar printr-un soi de fenomen 
de tunelare cuantică. Adică un tunel fictiv care uneşte 
capetele de jos ale găurilor negre. Prin acest tunel unul din 
corpurile ce urmează a interacționa îşi părăseşte gaura, intră 
în gaura vecină şi fuzionează cu corpul celălalt. Interacțiunea 


se face la viteze foarte mari. 


Rezultă o gaură formată în urma unei interacțiuni 
gravitaționale cuantice, care s-a făcut ca o interacţiune clasică. 
Unul din corpuri a fost accelerat către celălalt, au rezultat 
unde gravitaționale, observate în realitate, în urma unui 
proces microscopic care nu poate genera aşa ceva. Rezultă că 


mai trebuie să facem o ipoteză. 


Este, ceea ce numim noi ipoteza  decoerenţei 
gravitaționale inverse. Decoerenţa cuantică este fenomenul 
rar, când în anumite condiţii, ce se petrece la nivel cuantic se 
observă şi macroscopic. Decoerenţa inversă, este un termen 
inventat acum, care caută să arate că uneori se poate şi invers. 


Ce se petrece macroscopic să se întâmple şi microscopic. 


Vedeţi aşadar de câte îmbârligături este nevoie pentru a 
menţine în cadrul oficial ceva ce ar avea nevoie de puţină 


înoire? Apoi, dacă aceste modificări sunt valabile şi în 

realitate, şi sunt testate altfel, atunci relativitatea generală este 
salvată. În caz contrar, ori trebuie adaptată, ori înlocuită cu o 


teorie mai bună. 


Săgeata timpului 


Când vorbim despre “expresia iraționalității pure” nu 
avem nici cea mai vagă idee la ce anume se face referire. 
Cumva “numărul mişcării după anterior şi ulterior” se referă 
la ceva ce descrie mişcarea. Apoi, “imaginea mobilă a 


eternității” sugerează că ar fi vorba despre timp. 


“Drumul de la naşterea la pieirea lucrurilor”, timpul, a 
fost văzut de unii filosofi ai antichităţii, în primul rând, ca un 


principiu ordonator. Pe urmă, a fost ceva ireal, metafizic, 

“intelectul care dansează în cerc”. Alteori ceva misterios care 
se datorează “fluctuaţiilor perceptibile ale eternității”. Oricum 
am fi privit acest concept, el pare desprins de undeva dintr-o 
altă lume. Cu ciclicitatea lui, cu haoticitatea, cu irealitatea lui, 
se apropie de menirea sa firească, de măsură a mişcării, abia 


târziu, cu Aristotel. 


Filosofilor stoici, ulterior, li se datorează ideea topologiei 
timpului apropiată de cea a spaţiului, urmând ca, în ştiinţă, 
Newton să lege definitiv timpul de mişcare, iar Einstein 


timpul de spaţiu. 


Ceea ce caracterizează timpul este liniaritatea lui şi 
faptul că pare să “curgă” într-un singur sens. Este ceea ce în 
1927, omul de ştiinţă britanic Eddington numea săgeata 


timpului, curgerea lui imuabilă de la trecut către viitor. 


La nivel macroscopic, ştiinţa oficială stipulează că 
săgeata timpului este dată de principiul al II-lea al 
termodinamicii. Potrivit acestuia, entropia unui sistem 
termodinamic închis, într-o transformare ireversibilă, creşte. 
Cu alte cuvinte, o transformare reversibilă nu revine niciodată 


la o stare anterioară prin care a mai trecut. 


Ideea aceasta îi atribuie timpului, care uneori pare ciclic, 


un sens de ciclicitate necirculară. Nu trece niciodată prin 

aceleaşi puncte, e mai degrabă o ciclicitate în spirală. In 
realitate, această imagine a timpului este oarecum adevărată 
doar în cazul buclelor temporale, constructe abstracte care 


caută să explice unele călătorii în timp. 


În situaţii obişnuite, această idee sugerează doar săgeata 
timpului, dar fără a lega trecutul de viitor. Nu ştim care stări 
ale sistemului sunt în trecut, care în viitor. Nu ştim cum se 
vor succede ele, de-a lungul unei axe imaginare, liniare, de la 


stânga la dreapta, de la trecut la viitor. 


Imaginea aceasta, dată de principiul al II-lea al 
termodinamicii săgeţii timpului, capătă un sens, de la trecut la 
viitor, dacă ne raportăm la univers. Începând de la Big-Bang 
şi până la moartea lui termică (răcirea aproape de 0 Kelvin), 
entropia acestui sistem, considerat închis, creşte. Gradul de 
ordonare, dat de gravitație, va dispărea în condiţiile 
expansiunii universului. Sistemul termodinamic al 
universului va deveni haotic, în sensul unei mişcări accelerate 


din ce în ce mai dezordonată. 


Totuşi, parcă nici această imagine a săgeți timpului nu 
este adecvată. Creşterea entropiei se datorează expansiunii 
universului. Deci putem atribui sensul săgeţii timpului însăşi 
expansiunii universului. De la momentul zero, al Big-Bang- 


ului, momentul naşterii sale şi până la momentul nedefinit şi 

îndepărtat al morţii sale, care nu va mai fi prin moarte 


termică ci prin Big Rip, pare a exista un sens fără întoarcere. 


Dar, în opinia noastră, nici această reprezentare nu pare a 
fi corectă, din câteva motive. Un motiv ar fi liniaritatea 
curgerii timpului care nu poate fi dată de un univers aflat în 


expansiune accelerată. 


Un alt motiv e legat de faptul că la nivel local nu se 
poate pune în evidenţă o săgeată a timpului, la fel ca la nivel 
global. Nu se vede cum mişcarea de expansiune a universului 
influienţează o simplă mişcare pe suprafaţa unei planete. Sau, 
mai exact, cum poate răcirea universului influiența răcirea 
unei ceşti de ceai pe Pământ. Există două timpuri diferite. Că 
le numim timp de mişcare şi timp de evoluţie (v. Timp şi 
Spaţiu), sau timp universal şi timp local, ele reprezintă 
aceleaşi concepte, şi au, din această perspectivă, aceeaşi 
săgeată. Dar nu se vede cum săgeata timpului universal poate 


influienţa săgeata timpului local. 


Este nevoie, aşadar, de un alt principiu care să definească 
săgeata timpului. Propunem în acest sens principiul 
cauzalităţii, ca principiu ordonator al curgerii timpului de la 
trecut la viitor. Potrivit acestui principiu, cauza producerii 
unui eveniment trebuie să fie anterioară efectului, 


evenimentului însuşi. 

Prin eveniment, Einstein subînţelege orice mişcare sau 
proces care se pot face global sau local. Este o încercare de a 
introduce un timp unic în fizică, un timp care să caracterizeze 
atât mişcarea cât şi evoluţia, atât timpul global, universal, cât 
şi cel local. Dar, după cum am arătat anterior (v. Timp şi 
Spaţiu), există situaţii când între aceste tipuri de timp nu se 


poate pune un semn de egalitate. 


Conceptul de eveniment este esenţial când se discută 
despre săgeata timpului. Săgeata timpului pare a fi rațiunea 
pentru care trebuie să existe un timp unic, timpul relativ, 
specific fiecărui sistem de referință, ceea ce se măsoară în 
fizică. Acest timp, fie că e o măsură a mişcării, fie o măsură a 
evoluţiei, nu poate fi evaluat decât în raport cu timpul global 
doar în raport cu timpul local, timpul universal neexistând. 
Acesta este motivul pentru care apar evaluări greşite ale 


timpului (v. Timp şi Spaţiu). 


Săgeata timpului este, prin urmare, intervalul de timp 
dintre cauză şi efect, considerat în forma cea mai simplă, 
timpul efectului minus timpul cauzei. Se neglijează 
exprimarea conformă cu realitatea: cele două timpuri sunt de 
fapt două intervale de timp, intervalul corespunzător 
producerii cauzei şi cel corespunzător producerii efectului. 

Săgeata timpului va fi totdeauna pozitivă, trecutul va fi 


întotdeauna anterior viitorului. 


O călătorie în trecut, de pildă, nu ar arăta ca un film 
derulat înapoi. Se vor vedea imagini petrecute anterior, dar 
tot în succesiunea lor firească. O călătorie în viitor se va 
înfățişa la fel. Indiferent că intervalul de timp va fi mai mare 
sau mai mic, din prezent, din trecut sau din viitor, el va fi 
întotdeauna pozitiv. Şi va lega definitiv viitorul de trecut, 
viitorul care nu poate exista decât prin trecut. Va lega logic, 
cauzal lucrurile şi evenimentele care vor decurge unele din 


altele, într-o înşiruire deterministă. 


Acest principiu se aplică şi local şi la scara întregului 
univers. Expansiunea universului e un eveniment cauzal ca 
oricare altul; după acest eveniment, ca şi după oricare alt 
eveniment cauzal, se poate stabili săgeata timpului, iar 


principiul cauzalității pare un principiu ordonator mai simplu. 


Principiul al II-lea al termodinamicii este un principiu 
ordonator mai complicat, din care doar ideea ireversibilității 
timpului pare să fie sugerată destul de bine. La nivel local nu 
apare decât vag acelaşi principiu ordonator: principiul măririi 
entropiei nu pare evident, este cumva subînţeles. Iar stările 
termodinamice anterioare şi ulterioare ale unui sistem 


termodinamic închis, după care am dori să stabilim local 
357 


săgeata timpului, pot fi cunoscute doar în urma unei ipoteze 


absurde în această direcţie. 


Atunci când vorbim de principiul cauzalităţii ca principiu 
ordonator al timpului, se presupune că noi înşine facem 
ordonarea temporală. Presupunem ca adevărate toate legile 
fizicii la nivel macroscopic, inclusiv cele ale termodinamicii 
transformărilor ireversibile. În cazul folosirii principiului al 
II-lea al termodinamicii ca principiu ordonator al timpului, 
trebuie să presupun cunoscute doar legile termodinamicii 
transformărilor, după care vom cunoaşte stările anterioare şi 
ulterioare ale sistemului termodinamic închis. Ca şi când 
săgeata temporală nu e o caracteristică a întregii fizici 
macroscopice, o ştiinţă profund deterministă, ci numai a 


termodinamicii transormărilor ireversibile. 


Deci săgeata timpului, dată de oricare dintre principiile 
amintite anterior, este o caracteristică subiectivă, o convenţie, 
e ceva ce vine de la noi, oamenii. La fel ca şi timpul, care este 
un concept abstract, nu există în realitate, e invenţia noastră 
pe care o folosim printr-o convenţie implicită. Dar este mai 
corect să extindem această convenţie asupra întregii fizici 
macroscopice decât numai asupra termodinamicii 
transformărilor ireversibile. Altminteri nu am putea face 
decât ordonarea temporală a fenomenelor termodinamice şi 

atât. Celelalte legi ale fizicii s-ar presupune neadevărate în 
raport cu ordonarea temporală, ceea ce e absurd. Deci, 
asocierea dintre săgeata timpului şi principiul al II-lea al 


termodinamicii pare incorectă. 


Un alt caz, în care săgeata timpului pare asociată 
principial incorect cu ceva cu care nu are nimic comun, este 
cel ce va fi discutat în cele ce urmează. Este vorba despre 
încercările de a defini o săgeată a timpului la nivel 
microscopic. Deşi aceste încercări sunt de cea mai strictă 
actualitate, considerăm că nu se pot face nici un fel de 
analogii între timpul microscopic, cel macroscopic, săgețile 


lor, mecanica cuantică şi fizica clasică. 


În mecanica cuantică timpul are un caracter pur decorativ, 
e un simplu parametru. Vitezele mari la care se fac 
interacțiunile, chiar şi în zona nerelativistă a mecanicii 
cuantice, fac ca timpul, practic, să nu conteze. Apar aici tot 
felul de paradoxuri şi concepte stranii, ca dualismul 
corpuscul-undă sau principiul de incertitudine. O consecinţă a 
lor e că o particulă poate fi în două locuri simultan, iar dacă 
încercăm să facem măsurători e şi mai straniu. Vedem că 


putem măsura doar unele caracteristici, altele nu. 


Timpul e de decor în acel univers plin de ciudăţenii şi 


probabilități. Corelarea cuantică, decoerenţa cuantică şi o 

multitudine de alte bizarerii, care nu sunt cauzale, nu sunt 


decât specifice acestui univers. Timpul pare că nu există aici. 


Deci a căuta o săgeată a timpului la acest nivel, este un 
non-sens. În afară de aceasta, la acest nivel nu este valabil 


nici principiul cauzalității. Să ilustrăm cu un exemplu concret. 


Nu demult, anul trecut, un grup de cercetători britanici, 
din care a făcut parte şi conaționalul nostru Sandu Popescu, a 
venit cu ideea că o săgeată a timpului la nivel microscopic ar 


putea fi dată de corelarea cuantică. 


Corelarea cuantică, un fenomen foarte straniu, prin care 
două sau mai multe particule sunt corelate între ele, chiar 
dacă se află la distanţă, poate da orientarea săgeţii timpului la 
acest nivel. O simplă modificare a unei proprietăți a unei 
particule atrage după sine modificarea (fără ca aceasta să fie 
realizată efectiv de către ceva sau cineva) aceleaşi proprietăţi 


la cealaltă (celelalte) particulă (particule). 


Acest fenomen se datorează suprapunerii stărilor 
cuantice. Starea sistemului cuantic, luat ca un tot unitar, se 
caracterizează prin suprapunerea stărilor particulelor 
componente. O modificare a stării unei particule atrage după 
sine modificarea stării celorlalte particule, în aşa fel încât 


starea sistemului cuantic să rămână neschimbată. Fenomenul 

se întâmplă chiar şi atunci când particulele componente ale 


sistemului se află la distanță mare unele de altele. 


Grupul oamenilor de ştiinţă amintit anterior este de 
părere că săgeata timpului microscopic este dată de corelarea 
cuantică a tot ceea ce, macroscopic, ne înconjoară. Cu alte 
cuvinte, toate obiectele materiale, noi, natura cu tot ce 
reprezintă ea, totul e intercorelat în universul cuantic. Săgeata 
timpului este dată de probabilitatea foarte ridicată ca aşa ceva 


să se întâmple în realitate. 


Totuşi, părerea noastră e că aşa ceva nu ar fi reflectat la 
nivel macroscopic ca o expresie a principiului cauzalităţii. 
Faptul că toate obiectele şi fiinţele sunt cumva legate între ele 
în spaţiul cuantic, la nivelul observațiilor obişnuite aşa ceva 
s-ar traduce nu prin principiul cauzalităţii ci prin principiul 
sincronicităţii. 

Sincronicitatea, aşa cum au definit-o Jung şi Pauli, este 
producerea unor fenomene din motive acauzale. Dacă dvs., 
de pildă, vă vine brusc în gând să sunaţi pe cineva să vedeţi 
ce mai face şi în clipa următoare primiţi un telefon de la acel 
cineva, atunci avem o sincronicitate. Asta presupune ca dvs. 
şi acel cineva să fiți corelați la nivel cuantic, unde puteţi, 


cumva, comunica inconştient. 

Pentru că nu există e relaţie clară de cauzalitate care să 
explice acest fenomen, spunem că el este supus principiului 
sincronicităţii. Principiul sincronicităţii este aşadar un caz 
particular al principiului cauzalităţii. Există efecte care nu se 
datorează unor cauze, efecte care se datorează unor 
evenimente acauzale, dar care arată ca şi când ar avea cauze 


reale. 


Aşadar, o asemenea corelare cuantică n-ar fi evidentă la 
nivel macroscopic decât sub formă de sincronicitate, nu de 
cauzalitate. Deci, la nivel macroscopic nu s-ar putea stabili o 
relaţie de cauzalitate şi nici o săgeată a timpului, văzută astfel 


ca o reflectare a săgeți timpului microscopic. 

Quo vadis, homo sapiens? 


Dacă ne referim la cunoaştere, atunci această întrebare 
nu are răspuns. Cunoaşterea este un proces foarte îndelungat 
care se face exclusiv pe planul ideilor. Experimentele, 
ştiinţifice sau nu, observaţiile, au doar un rol regulator al 


ideilor despre ceea ce credem noi că e realitatea. 


De cele mai multe ori, ceea ce numim noi realitate 
îmbracă două aspecte: uneori credem că anumite 
caracteristici sunt proprii realității, naturii, lumii 
înconjurătoare, universului etc.; alteori operăm doar cu o 
realitate a noastră proprie, specifică fiecăruia, realitatea pe 


care o construim mental fiecare din noi. 


Din acest motiv cunoaşterea nu înseamnă doar o 
abstractizare a naturii, o descriere mai sumară a ei, într-o 
teorie simplă, pentru a fi uşor de verificat. De cele mai multe 

ori verificările experimentale conduc la o mulțime de 


concluzii care nu reies din experiment. 


Cunoaşterea nu se rezumă doar la ştiinţă. Dar ştiinţa 
înseamnă foarte multă cunoaştere. Faptul că modelăm un 
fenomen sau un proces, indiferent de natura lui, schematic, 
într-un limbaj formal, pentru a descrie cât mai logic, 
inconfundabil, specific şi clar ce avem de descris, nu 
înseamnă nimic. Pentru a şti trebuie să observăm ce-am creat 
noi mental, să măsurăm eventual, să reproducem, să 
verificăm cumva veridicitatea construcţiei noastre mentale. ŞI, 
nu în ultimul rând, construcția noastră mentală trebuie să fie 


capabilă să producă predicții la fel de verificabile. 


In prezent posedăm foarte multă cunoaştere aproape 
despre toate câte sunt, dar ne comportăm ca şi când n-am şti 
nimic. Şi suntem la fel de neştiutori pe măsură ce înaintăm pe 


poteca îngustă, fără sfârşit, care este drumul către cunoaştere. 


Astăzi, teoriile noastre despre natură şi noi înşine se 
prezintă doar ca nişte etape în urma parcurgerii cărora rezultă 
o cunoaştere mai profundă şi mai complexă a ceea ce altădată 
ni se părea simplu. Dacă, pentru mai multă rigoare, le-am 
putea axiomatiza, căci în marea lor majoritate pot fi 
axiomatizate, am obţine imaginea generală a unei teorii 


ştiinţifice, ceea ce au comun toate teoriile luate în considerare. 

Aceasta ar fi dată de un set de axiome inconsistent şi 


incomplet. 


Axiomatizarea face ca teoria să plece de la nişte 
prezumțţii iniţiale, nedemonstrabile, cu ajutorul cărora se pot 
deduce o mulțime de concluzii, care pot fi adevărate sau false. 
Setul de prezumţii, finit, reprezintă setul de axiome. El este 
consistent dacă valoarea de adevăr a concluziilor este de 
netăgăduit. Dacă nu rezultă adevăruri false, paradoxuri, în 
general ceva ce contrazice adevărul nedemonstrabil de la care 
s-a plecat inițial, atunci avem un set de axiome consistent cu 


el însuşi. 


Completitudinea setului de axiome denotă finitudinea sa. 
Adăugarea sau eliminarea altor axiome ar conduce inevitabil 


la alte seturi de axiome, care ar însemna alte teorii. 


Am afirmat anterior că orice teorie ştiinţifică este 
inconsistentă şi incompletă. Teoria este inconsistentă pentru 
că nu poate explica decât într-o manieră limitată, există şi 
paradoxuri şi adevăruri false în concluziile sale. Și asta din 
cauza limbajului formal pe care-l folosim pentru abstractizare. 
Componentele limbajului formal nu au doar un singur înţeles 
atunci când sunt convertite în cuvinte. Orice limbaj formal, 


matematizabil sau nu, poate fi convertit în cuvinte. A gândi în 

cuvinte este modul uman aproape exclusiv de gândire. lar 


cuvintele au o mulțime de înţelesuri. 


Ca atare, în momentul când “traducem” concluziile din 
limbaj formal în gândirea noastră cea de toate zilele, pot 
apărea concluzii greşite. Este ceea ce Gâdel a observat în 
cazul aritmeticii. O aritmetică axiomatizată cu un set 
incomplet de axiome este consistentă, o aritmetică 
axiomatizată cu un set inconsistent de axiome este completă. 
Nu există nici un set de axiome complet şi consistent în 
acelaşi timp, care să axiomatizeze aritmetica. Ori avem o 
aritmetică ale cărei adevăruri pot fi şi false uneori, dar care 
rezultă dintr-un set complet de axiome. Ori acest set de 
axiome este incomplet şi avem o mulţime de alte aritmetici, 


care exprimă alte adevăruri. 


Toate acestea devin posibile doar datorită înţelesurilor 
multiple pe care le au uneori simbolurile din limbajul formal 
folosit. O reducere a limbajului, ca în logică, la câteva 
simboluri/cuvinte, operatori, operaţii fundamentale: oricare ar 
fi, există, aparţine etc., nu rezolvă problema. Fiecare termen 
din limbaj trebuie definit cu aceleaşi cuvinte care să nu 
aparțină limbajului. Apoi aceste cuvinte trebuie definite în 
acelaşi mod, prin urmare nu se poate încheia lanţul 
definiţiilor. A folosi doar cuvintele/simbolurile limbajului 

pentru a defini cu ele însele aceleaşi cuvinte/simboluri, nu 


pare chiar logic. 


Astfel, visul aristotelic al existenţei generaliilor, nişte 
definiții unice de la care să plece toate cuvintele şi axiomele 


nu are acoperire în realitatea noastră mentală. 


La fel stau lucrurile cu orice limbaj formal. Cele care 
folosesc cuvinte uzuale cărora le dau alte înţelesuri, sunt pe 
acelaşi calapod. Finalmente, rezulă aşadar nişte teorii ale 
căror seturi de axiome sunt şi inconsistente şi incomplete. 
Inconsistenţa vine din limitarea predictivă, neexplicarea 
cazurilor particulare, unele paradoxuri şi adevăruri false care 
apar inevitabil. Incompletitudinea decurge din faptul că apar 
mereu alte teorii, variante perfecționate ale celor care le-au 
precedat, apar teorii mai generale, care cuprind teoriile 
preexistente ca pe nişte cazuri particulare. Apar apoi alte 
paradigme ştiinţifice, alte mode, tendinţe, cunoaşterea este un 
continuum în care transformarea informaţiilor pare a fi 
procesul cel mai pregnant, dar care nu se va apropia niciodată 


de adevăr. 


Ce bine e că nu trebuie neapărat să axiomatizăm teoriile 
ştiinţifice! A fost doar un exerciţiu mental. În haosul actual al 


cunoaşterii, axiomatizarea n-ar face nici un fel de ordine. Ea 

ar atrage după sine apariţia unor alte probleme, care nu au 


rezolvare. 


Axiomatizarea unor teorii ştiinţifice este chiar imposibilă 
uneori. În cazul ştiinţelor sociale, de exemplu, o aceeaşi 
problemă poate fi tratată în fel şi chip. Nu există nici un set 
de axiome potrivit pentru descriere, pentru că aici nu există 
fundamente, nu există noţiuni şi concepte care sunt 


fundamentale, ci care pot deveni fundamentale. 


Apoi, în practica ştiinţifică, axiomatizarea nu are nici un 
fel de importanţă. E o abordare formală, facultativă pentru a 
crea impresia de logică, rigoare şi seriozitate, cu care se poate 
trata o teorie sau alta. Se practică cu precădere în zonele 
matematizabile ale cunoaşterii, dar nu este nici necesară, nici 


suficientă, nici obligatorie sau sine qua non. 


Axiomatizarea, în sensul lui Euclid, al lui Spinoza, 
Newton, Einstein sau Hilbert este doar o problemă de opţiune 
personală în ştiinţă. O chestiune de caracter, cum ar defini 
Einstein căutarea adevărului. Căci este o metodă de a căuta 
adevărul, un instrument al cunoaşterii care se poate îmbogăţi 


pe sine prin sine. 


Iar cunoaşterea e tot ce avem noi, oamenii, mai de preţ. 

Yin şi Yang 


Se vorbeşte mult în ultimul timp despre influienţa 
undelor electromagnetice asupra noastră. Trăim în plină eră a 
electricităţii, suntem dependenţi de o multitudine de aparate 
electrice, electronice, electrocasnice, aşa încât această 


problemă apare oarecum firesc. 


Influienţa acestor unde asupra noastră îmbracă, după 
părerea noastră, două aspecte. Primul aspect ar fi legat de 
frecvenţa de oscilație a moleculelor organice din care suntem 
constituiți. Este o frecvenţă apropiată microundelor emise de 


telefoanele mobile şi de cuptoarele cu microunde. 


369 


Există pericolul apariției fenomenului de rezonanţă între 
oscilaţiile moleculelor noastre organice şi undele respective. 
Prin rezonanță oscilaţiile moleculelor cresc, moleculele se pot 
rupe şi apare deci pericolul distrugerii lor. Despre aceste 
chestiuni am discutat în detaliu cu altă ocazie (v. Efectul de 


cavitate), aşa încât nu vom insista aici asupra lor. 


Al doilea aspect ar fi cel legat de caracteristicile 
câmpului electromagnetic uman, generat de activitatea 
celulară. Acesta are o componentă continuă, joasă, şi o 


componentă alternativă, în jurul valorii medii de 500 Hz. 


Asta nu înseamnă neapărat că la o influiență externă de 
500 Hz corpurile noastre ar fi afectate. Valoarea acestei 
oscilaţii (500 de creşteri şi scăderi de la nişte valori maxime 
la nişte valori minime, pe secundă) este medie. Fiecare organ, 
fiecare tip de ţesut specializat are valorile sale specifice 
deoarece este constiuit din celulele sale specifice, cu rol 


specific, care lucrează şi generează câmpul lor propriu. 


Astfel, creierul oscilează de la valori joase de 1-2 Hz la 
70 de herţi. Valori de 10-15 Hz sunt malefice pentru întregul 
organism. La fel şi cele cuprinse între 100 şi 1000 de herţi. 
Nu se cunosc valorile specifice pentru fiecare parte a corpului, 
dar se cunosc, în urma unor experimente, valorile periculoase 


pentru oameni. Dar fiţi pe pace, chiar dacă undele au aceste 

frecvențe ele sunt inofensive dacă perturbațiile 
electromagnetice pe care le propagă sunt mici în raport cu 


valorile prezente în corpul uman. 


Corpul uman e ca un fel de robot acţionat de electricitate. 
Dacă asupra unui cadavru uman experimentăm în acelaşi 
mod cum a experimentat Galvani asupra picioarelor de 
broască, se observă un fel de unitate a naturii. Mişcările 
corpului uman sunt generate de electricitate, întregul corp 
uman este funcţional datorită electricităţii. Când se află în 
viaţă el e în stare să-şi genereze singur electricitatea 


trebuincioasă, la nivel celular. 


Efortul electric coroborat şi coordonat de creier al tuturor 
celulelor din muşchi are efectul rezultant al mişcării. Aidoma 
e şi funcţionarea internă a corpului. Muşchii care pun în 
mişcare plămânii, inima, reacțiile chimice, cele 
electrochimice, reînoirea ţesuturilor, funcţionarea creierului, 
impulsurile nervoase, funcţionarea organelor interne, toate 


sunt efectele electricităţii. 


Corpul uman pare un fel de mecanism biologic care 
funcționează preponderent cu electricitatea pe care şi-o 
produce singur. Aceasta este folosită la nivel local, iar 
producerea ei în exces face posibilă existența unui nivel 


global la care se poate manifesta. Electricitatea ne însuflețeşte, 

electricitatea este anima, sufletul. Însă nu în sens religios. Ea 
dispare o dată cu moartea celulelor. Dar în mod obişnuit ea se 
poate manifesta local şi global, poate migra oriunde în corp, 


după necesităţi. 


Acumularea sa în anumite zone, unde nu este nevoie de 
ea, în detrimentul altor zone, unde este nevoie, va conduce la 
dezechilibre energetice. Traduse în dezechilibre funcționale 
ale celulelor ; aşa apare starea de boală. Vedem aşadar cât de 
important e echilibrul energetic, electric, pentru buna 


funcționare a organismului uman. 


E ceea ce de 5000 de ani se străduieşte să ne convingă 
acupunctura. Punctele de acupunctură sunt puncte în care 
conductivitatea electrică este mare. Ele favorizează circulaţia 
energiei fundamentale  (chi, în filosofia chineză), 
electricitatea celulară, în opinia noastră, din zonele cu 
excedent (yang), spre zonele cu deficit (yin), de-a lungul 
meridianelor energetice. Echilibrarea locală a acestor energii 
electrice conduce în final la o bună funcţionare a zonei de 
organism aferentă. Echilibrarea globală asigură o bună 


funcționare a întregului organism. 


Echilibrarea energetică prin aşa-numita  bioenergie, 


făcută de palmele unui bioterapeut, se bazează pe acelaşi 

principiu şi €, în esenţă, acelaşi lucru. O echilibrare a energiei 


electrice. 


Chiar şi meditaţia budistă, deşi la prima vedere are alt 
scop, în principiu tot o reechilibrare energetică urmăreşte. 
Prin golirea de gânduri a minţii conştiente se crează condiţiile 
pentru manifestarea minţii  inconştiente. Eventualele 
excedente energetice acumulate la nivelul creierului se 
consumă astfel şi se realizează o echilibrare electrică şi la 
acest nivel. Neconsumarea energiei electrice excedentare 
poate conduce la tot soiul de nevroze sau psihoze mai mult 


sau mai puţin freudiene. 


Excedentul energetic produs de o alimentaţie 
nesănătoasă, stresul, orice experienţă  senzitivă sau 
emoțională cotidiană, stilul de viață dezechilibrat, cu alte 
cuvinte avem în minte pe oricine este angrenat în societatea 
de consum contemporană, pot genera prin mecanismul 


dezechilibrului energetic orice fel de boală. 


La fel se poate întâmpla, cel puţin în teorie, şi dacă 
acţionăm din exterior cu câmpuri de valori potrivite sau unde 
electromagnetice de frecvențe şi amplitudini potrivite. 
Acestea pot produce acumulări şi deficite eletrice în corpurile 


umane. 


Sie 


De la undele de înaltă frecvenţă din preajma stâlpilor de 
înaltă frecvenţă, a căror influiență s-a putut testa pe oameni, 
până la cele produse de un banal ventilator sau de un mixer, a 
căror motoare în rotaţie crează unde electromagnetice, toate 


ne pot influienţa. 


Din nefericire sau din fericire, o astfel de influiență, care 
să fie simțită imediat de către oameni, este foarte rară. Există 
foarte puţini indivizi umani care manifestă o sensibilitate 
crescută la undele electromagnetice din mediul lor de viaţă, 
cu dureri de cap, greață, stări depresive. Marea noastră 
majoritate nu simțim nimic nici în urma unor expuneri 
îndelungate la antenele de telefonie mobilă de pe blocurile 


turn. Dar nu acest fapt trebuie să ne îngrijoreze. 


Trebuie să ne îngrijoreze dezechilibrele energetice pe 
care toate influienţele exterioare pot să le creeze, în timp, în 
corpurile noastre, dezechilibre care, treptat, vor putea 


produce orice fel de îmbolnăvire, fizică sau psihică. 

Curentul electric 


O reprezentare simplistă a curentului electric ar fi cea 
asemănătoare curgerii unui râu prin albia sa. Însă, dacă 
înlocuim apa cu sarcinile electrice şi cursul apei cu un 
conductor încă nu avem o imagine clară a curentului electric. 
Mai trebuie înlocuită diferența de potențial gravitațional 
(diferenţa de nivel), care face apa să curgă, cu o diferență de 
potențial electric şi... Vedem că nici acum analogia nu este 


completă. 


Curentului electric îi mai trebuie ceva pentru a se 


manifesta. Este vorba despre aşa-zisul câmp electric care se 

propagă cu viteza luminii prin conductor. Pe drumul “trasat” 
parcă de el circulă sarcinile electrice, în forma lor cea mai 


întâlnită, electronii. 


Deşi câmpul electric se propagă cu viteza luminii, viteza 
cu care se deplasează sarcinile electrice este mult mai mică 
decât viteza luminii. De exemplu, un curent de 10 A printr-un 
conductor din cupru cu secţiunea de 10 mm? este dat de 
electronii care se deplasează cu viteza de 0,06 mm/s. Viteza 
depinde de numărul purtătorilor de sarcină electrică, de 
timpul cât se face deplasarea lor, secţiunea conductorului şi 
materialul din care este făcut acesta. Deşi viteza electronilor 
este foarte mică, curentul electric apare aproape instantaneu 
din pricina câmpului electric care se propagă cu viteza 
luminii. 

Am putea trage concluzia pripită că lipsa oricăruia dintre 
elementele: sarcinile electrice, conductorul, diferența de 
potențial electric şi câmpul electric ar atrage după sine lipsa 
existenţei curentului electric. În linii generale, acest fapt este 
adevărat, dar mai există şi cazul în care curentul electric se 


poate aşa-zis transporta la distanţă, fără conductor. 


In general, însă, lipsa ori a sarcinilor electrice, ori a 


diferenţei de potenţial electric, ori a câmpului electric, ori a 

conductorului, atrage după sine şi inexistenţa curentului 


electric. 


De fapt, diferența de potențial electric este cel mai 
important element pentru existența unui curent electric. 
Câmpul electric tot de această diferenţă de potenţial este 
generat. Între plăcile unui condensator transferul de sarcină 
electrică apare doar după ce un câmp electric mediază acest 
transfer. lar câmpul, nu-i aşa, nu poate apărea dacă nu există 


o diferenţă de potenţial electric între plăci. 


Aceeaşi diferenţă de potenţial asigură apoi şi curgerea 
sarcinilor electrice din zonele cu excedent de sarcină, în 


zonele cu deficit de sarcină, curentul electric propriu-zis. 


Dacă nu există diferență de potenţial, de exemplu, dar 
există conductori şi purtători de sarcină electrică, nu va exista 
nici curent electric. Într-adevăr, dacă ne imaginăm 
următoarea situaţie, vom vedea cât de importantă e existenţa 


diferenţei de potenţial electric. 


Să ne imaginăm că avem o instalaţie electrică formată 
dintr-o reţea electrică destul de complexă, un tablou general, 
aparatură electronică de măsură şi control, un calculator 
electronic. Fiind într-o zonă înaltă, izolată, instalaţia noastră 


dispune de împământare, ca o măsură obligatorie de precauţie. 


E PAT 


Să presupunem acum că am scos instalația din funcţiune, 
am decuplat tensiunea electrică de la tabloul general, dar nu 
am cuplat împământarea. În timpul nopții, în urma unei 
furtuni cu descărcări electrice moderate, în instalația noastră 
apar nişte electroni suplimentari. Aceştia provin din 
desărcările atmosferice, au pătruns în instalație prin puncte 
mai slab izolate, dar n-au pătruns în cantitate atât de mare 
pentru a arde ceva. A existat o diferenţă de potenţial între 
aerul atmosferic şi instalația electrică, dată de excedentul de 


sarcină electrică atmosferică. 


Împământarea nefiind făcută, aceşti electroni 
suplimentari nu s-au scurs în pământ dar nici n-au migrat 
prea departe prin instalaţie. Dacă ar fi existat o tensiune în 
instalație atunci ar fi apărut un curent electric suplimentar, 
periculos pentru aparatura electronică. Dacă ar fi fost făcută 
împământarea atunci ar fi apărut o diferență de potenţial 
electric între instalație şi pământ, tocmai datorită 
excedentului de sarcină electrică; iar această sarcină s-ar fi 


scurs în pământ. 


Aşa însă, ea există în instalaţie, latent, pentru că nu 
există nici o diferenţă de potenţial care s-o pună în mişcare şi 
să-şi facă astfel simțită prezenţa. Abia la repunerea în 
funcţiune, prin cuplarea instalaţiei la rețeaua publică de 

curent, apare o diferenţă de potenţial. Rezultatul? Excedentul 
de sarcină se pune în mişcare şi poate arde orice componentă 


a instalaţiei care nu este protejată suplimentar. 


E o realitate. Oricât de puţini ar fi electronii excedentari 
şi oricât ar fi ei de răspândiţi prin toată instalația sau nu, 
siguranța de protecţie, generală, de multe ori nu este de nici 
un folos. Se pare că electronii excedentari pot trece de ea, 
fund în număr mic, posibil în mai multe reprize. Altminteri 
siguranța s-ar fi ars la momentul producerii descărcării 
electrice atmosferice. Astfel daunele ar fi fost minime, ar fi 
fost afectate doar părțile izolate slab, de intrare, sau chiar n-ar 


fi existat deloc daune. 


Aşa însă, în momentul cuplării tensiunii la tabloul 
general, electronii excedentari pot fi malefici. Posibila ardere 
a aparaturii electrice sau electronice neprotejate suplimentar 
nu se datorează aşadar unei supratensiuni de la reţea ci unei 
supratensiuni latente apărute în condiţiile  nefolosirii 
anterioare a împământării reţelei. Împământarea, prin crearea 
unei diferențe de potenţial, ar fi protejat instalaţia. Dar, în 
momentul în care am pus instalaţia “în priză”, ceva s-a ars. 
Practic, noi înşine, din neştiință, am contribuit decisiv la 


avarierea ei. 

Dacă, de exemplu, înainte de a o cupla la reţeua de 
curent am fi cuplat-o la împământare, poate am fi limitat mult 
pagubele. Iată deci, cum se poate defecta ceva, hai să zicem 
retroactiv, cu ceva timp după ce a apărut suprasarcina 
distructivă în instalaţia electrică. Vă imaginaţi ce s-ar fi putut 
întâmpla dacă instalația, în timpul furtunii, ar fi fost şi cuplată 
la reţeaua de curent? Daunele s-ar fi produs în timp real, 


imediat după apariția suprasarcinii. 


Iată, aşadar, rolul decuplării de la reţea şi a împământării, 


atunci când, uneori, putem lipsi mai mult de acasă! 


Din exemplul parcurs am văzut cât de importantă e 
diferența de potențial pentru existenţa curentului electric. 
Sunt situaţii însă când nu avem nevoie nici de diferenţa de 
potenţial, nici de electroni, nici de conductori. Este vorba, 
prin urmare, de aşa-zisul transport la distanță a energiei 


electrice. 


Ne putem gândi la fel de fel de scenarii în sensul acesta. 
De exemplu, asocierea transportului de sarcini electrice cu 
câmpul electric, care poate fi constant sau variabil, ne poate 
conduce la ideea undelor electromagnetice. Adică, dacă am 
putea cumva converti curentul electric în unde 
electromagnetice şi apoi, la destinaţie, undele înapoi în curent, 


am realiza transportul la distanţă propriu-zis. 

Nişte unde de frecvenţe obişnuite, mici, de exemplu 50 
de herţi, cât e şi frecvenţa curentului electric alternativ pe 
care-l folosim în gospodării, n-ar putea îndeplini acest 
deziderat. Cu cât sunt de frecvenţă mai mică, deci de lungine 
de undă mai mare, acestea se împrăştie mai uşor sau sunt 
absorbite de mediul de propagare. Undele cu frecvenţă mare 


ar putea realiza transportul dorit. 


Într-adevăr, s-au realizat dispozitive cu microunde sau cu 
radiaţie laser, prin care se poate transporta, pe distanţe mari, 
curentul electric. Însă, nu-i aşa, acest proces este costisitor şi 
energofag. Transportul cel mai economic se face pe distanţe 
de până la doi metri, aşa-zisul transport wi-fi. Se face ori prin 


simplă inducţie, ori printr-o inducţie rezonantă. 


Transportul prin inducţie se face la distanţe foarte mici, 
căci dispare aproape în totalitate pe măsură ce distanţa creşte 
sensibil. Un câmp magnetic variabil (de exemplu, care se 
roteşte) induce un curent electric variabil într-o bobină 
alăturată pe care o întretaie liniile acestui câmp. Cu cât 
distanţa dintre câmpul rotitor şi bobină creşte puţin, acest 
curent scade simţitor. La distanţe de sub jumătate de metru 
este deja absent în totalitate. Deci am reuşit să “transportăm” 
curentul electric pe o distanţă mai mică de jumătate de metru. 


Nu e cine ştie ce performanţă. 

Performanţa creşte până pe la doi metri dacă folosim aşa- 
zisa inducţie rezonantă. Dacă şi cea de-a doua bobină s-ar roti 
în tandem, în rezonanță cu prima, cu aceeaşi frecvență, 
transferul de putere ar fi mult mai eficient. Se poate obţine 
mai mult curent în a doua bobină. Prin inducţie rezonantă se 
eficientizează transferul de putere electrică. Până acum s-a 
obţinut experimental doar vreo 50 W. Nimic spectaculos, dar 


e un început. 


Acum să nu vă închipuiţi că trebuie să rotim efectiv a 
doua bobină pentru a fi în rezonanţă cu prima. Nu, trebuie 
doar să folosim un circuit oscilant, o bobină şi un condensator, 


care se acordează cu mişcarea de rotaţie a bobinei inductoare. 


Astfel se trasportă curentul electric la distanță, fără fir, 
fără diferenţă de potenţial, chiar şi fără sarcini electrice. Visul 
lui Tesla, de a transporta gratuit şi infinit curentul electric la 
orice distanță, prin descărcări electrice asemănătoare unor 
fulgere, rămâne o utopie. Ar fi mai neeconomic şi mai 


periculos ca transportul prin microunde sau laser. 


Se pare că varianta clasică de transport al lui e cea mai 
bună. Și cea wi-fi, la doi metri. În optică la 2 metri e infinitul, 
în transportul curentului electric la distanţă, în condiții de 
minimă siguranţă, depăşirea celor 2 metri pare deocamdată 


imposibilul. 

Polimerii feroelectrici 


Una din tendințele actuale în ştiinţa aplicată este 
obţinerea unor materiale cu proprietăţi electrice, din care 
ulterior să fie făcute hainele. Indiferent dacă îşi vor găsi 
aplicabilitate militară sau civilă, asemenea haine ar prezenta o 
serie de avantaje. Încărcarea unor gadget-uri electronice, fără 
de care viaţa noastră cea de toate zilele nu mai poate fi 
concepută altfel, s-ar face mai bine. S-ar îmbunătăți astfel 
comunicațiile, conectivitatea la internet, monitorizarea stării 
de sănătate, chiar şi încălzirea pe timpul iernii s-ar putea 


realiza mai uşor. 


Asemenea materiale ar putea fi utilizate şi în 
confecționarea unor costume speciale, de astronaut, de 
scafandru, care să se autoîncălzească. S-ar putea face din ele 
încălțăminte, pături, perne, alte câte şi mai câte care se pot 
încălzi sau pot genera doar curent electric din simpla mişcare 
a materialului, sau printr-o acţiune mecanică asupra lui. Chiar 


şi pânze pentru navigaţie, care să genereze curent electric 

atunci când le umflă vântul, tot felul de generatoare de curent 
care folosesc acțiunea mecanică a aerului sau a apei. 
Stimulatoare cardiace, producătoare artificiale de insulină, 
implanturi cerebrale, tot soiul de cipuri ascunse prin diferite 
părți ale corpului, unde au nevoie de alimentare wi-fi. 
Microfoane fără fir, difuzoare, instalaţii de răcire şi... Lista ar 


rămâne deschisă. 


Ei bine, vestea bună e că atfel de materiale au fost deja 
realizate, bineînţeles de către cercetătorii americani. Vestea 
rea e că sunt scumpe deoarece au în compoziţia lor nişte 
structuri tubulare de dimensiuni mici, nanometrice. Îndoirea 


lor produce electricitate sub formă de curent continuu. 


Nanotuburile din oxid de zinc, produc un curent slab, de 
numai 800 de nanoamperi şi o diferență de potenţial electric 
de 20 de milivolți. Deşi pare derizoriu, prin însumarea 
efectelor mai multor nanotuburi se poate obţine curentul 


necesar funcţionării unui laptop. 


Acum pare extraordinar, dar nu este. Aceste nanotuburi 
detestă umiditatea şi au o durată de “viață” mai mică de 50 de 


ore. Deci 50 de ore nu pot fi spălate, apoi poţi să te ... pe ele. 


Rezolvarea problemei obținerii unor materiale viabile şi 


nu atât de scumpe nu rezidă aşadar în nanotuburi, nanofibre 

sau altele asemenea. O soluţie mult mai simplă ar fi polimerii 
aşa-zişi feroelectrici. Au aceleaşi proprietăţi electrice, au o 
durată de viaţă infinit mai mare şi ... poţi să-i speli, cu 
condiţia să nu faci asta îmbrăcat. Printr-o acţiune mecanică 
asupra lor, întindere, compresiune, îndoire, torsiune, se 
modifică distanţele intermoleculare şi apare astfel, prin efect 
piezoelectric direct, un curent slab. Există şi polimeri 
feroelectrici care manifestă o piezoelectricitate inversă. 
Trecând un curent electric slab prin ele, aceste materiale îşi 
modifică distanţele intermoleculare, se pot încălzi sau răci, 


deci pot fi utile în instalaţii de răcire. 


Polimerii feroelectrici sunt mult mai ieftini decât 
materialele cu nanotuburi din oxid de zinc. Tehnologia de 
impregnare a lor în materialele obişnuite e mult mai simplă şi 
mai ieftină şi se poate aplica la orice material. Iar efectele 
obținute sunt foarte asemănătoare. Prin urmare le vedem o 
alternativă foarte viabilă pentru obţinerea unor materiale 
piezoelectrice. Dar chiar şi aşa, s-ar rezolva oare toate 


problemele? 


Pentru început, presupunând rezolvate problemele legate 
de investiția iniţială, licenţă şi celelalte “mărunţişuri” de start- 


up, ar fi problema rentabilităţii economice. Desigur, la 

început orice produs ar fi scump deoarece acesta nu a avut 
când să fie perfecţionat, inclusiv în privinţa preţului de cost. 
Apoi, pe măsură ce s-ar vinde, se şi perfecţionează, pentru ca 
în variantele sale cele mai perfecţionate să fie cât mai 


vandabil. 


Este un cerc vicios, creşterea în viitor a vânzărilor 
depinde în primă instanţă de vânzările proaste de la început. 
Dacă acestea ar depăşi costurile de producţie atunci mai 
există speranţe că produsul poate fi îmbunătățit. Excedentul 
de bani ar trebui folosit pentru perfecționarea produsului, 
scăderea preţului său de cost şi îmbunătățirea ulterioară a 
vânzărilor. Aşa funcționează lucrurile într-o societate de 
consum. Nu poate exista consum fără atingerea unui prag 
minim de vânzări. Intrarea sub acest prag minim, în care se 
ating doar costurile de producţie, cu un profit derizoriu, 


înseamnă moartea produsului. 


Deci singura cale de a evita această moarte a produsului 
poate veni doar din partea consumatorului. Cu cât există mai 
mulți consumatori, cu atât mai bine. Prin urmare, psihologia 
socială hotărăşte dacă materialele cu polimeri feroelectrici ar 
merita să “trăiască” sau nu. Nu contează calitatea lor pentru 
că neavând concurenţă pe piaţă, nu se pot face nici un fel de 
comparații. 

Când pe piaţă mai apare un material cu caracteristici 
asemănătoare, atunci este altceva. Apare concurenţa şi 
hotărâtor este atunci raportul calitate/preţ. Dar, în situația 
luată în discuţie, de start-up, când nu există nici un fel de 


concurență, psihologia socială decide. 


Acesta este mecanismul prin care, în general, se decide 
dacă un produs are viitor sau nu. Nu contează calitatea sa, 
caracteristicile tehnice, e ceva pur subiectiv, instinctiv, e 
comportamentul social pe care îl are orice individ uman 
atunci când aparţine grupului cumpărătorilor. Dacă nu ştie 
despre ce e vorba atunci se ia după alţii. Faptul că alții au 
cumpărat reprezintă certificatul de garanție. E imposibil ca 
toţi cei ce au cumpărat să fi greşit. Cu cât sunt ei mai mulţi 


cumpărătorii dinaintea ta cu atât mergi mai la sigur. 


Nu ştim cât de corectă este logica aceasta, cert e însă că 
psihologia de grup decide viitorul, face istoria, decide ce e 
bun, folositor, la modă, cum trebuie să trăim, să ne îmbrăcăm, 
să vorbim, cum ne comportăm, totul. A spune apoi despre X: 
“ideile sale au schimbat lumea”, este fals. X nici nu a avut în 
intenţie să o schimbe, nu ar fi putut să-şi impună ideile. El 
doar le-a propus, psihologia socială a dispus apoi, inconştient, 


dacă aceste idei merită sau nu atenţie. 


387 


Ca atare tot ce facem noi aici, ca şi în tot acest volum, 
este să propunem nişte idei. Psihologia socială va hotărî dacă 
le va da vreo atenție sau nu. In particular, polimerii 


feroelectrici împărtăşesc aceeaşi soartă. 


Interpretarea viselor 


Majoritatea oamenilor încă mai crede, aidoma celor din 
vechimea antică şi celor dinaintea lor, că visele au o 
semnificație universal valabilă. Se asigură astfel continuitatea 
istorică a acelora care cred cu tărie în horoscopul personal la 
fel de bine ca şi în orice altceva misterios şi ciudat care-i 


intrigă şi le stimulează lenea în gândire. 


Ideea că ar exista o interpretare a viselor decurge, 
desigur, din faptul că pot exista vise premonitorii. Acestea 
sunt rare, comune şi greu de discernut. Au aceeaşi valoare ca 
orice profeție “recepţionată” în stare de transă. Adică nu au 
nici 0 valoare, nu ne dăm seama de valoarea lor predictivă 
decât după ce aceastea s-au consumat. Evenimentul din viitor, 
de exemplu, pe care l-am visat s-a produs deja şi astfel ne-am 
dat seama că am avut cunoştinţă de el înainte de a se petrece, 


prea târziu. 

E ca un film, construit cu anumite imagini, nişte 
simboluri sau nu, care încearcă să exprime ceva ce se va 
întâmpla. Cum muzica este un limbaj universal, ale cărei 
semne sunt cunoscute doar celor avizaţi, tot aşa se cred unii 
că ar fi în privinţa viselor. Adică imaginile respective ar fi un 
fel de alfabet, o simbolistică fără doar şi poate, care o dată 


descifrată, asigură o interpretare corectă, accesibilă doar lor. 


Ei bine, noi nu credem că există o asemenea interpretare. 
Pentru că fiecare îi poate da o interpretare proprie, după codul 
său propriu. Aşa se explică abundența reţetarelor, diferite 
unele de altele, care se vor opiniile cele mai competente în 
materie de interpretarea viselor. Și toate perseverează în 
aceeaşi greşeală. Tratează toate visele ca şi când ar fi 


premonitorii. 


Dar mai există o mulţime de alte tipuri de vise. 
Imaginile induse de realitate, ar fi un prim tip. De pildă apa 
curgând la baie poate sugera imaginea unei cascade. Apoi ar 
fi visele care exprimă nişte dorinţe refulate. Freud, celebrul 
psihiatru austriac, e de părere că toate visele sunt de această 
natură. Însă noi le categorim astfel pe cele care sunt doar 
expresia unor dorinţe refulate. De pildă, dacă ţi-e sete visezi 


că bei apă, dacă ţi-e frig visezi că stai lângă un foc etc. 

Apoi mai există şi “transmisiunile” ciudate care se fac 
chiar şi la distanţe mari, când două persoane apropiate 
sufleteşte pot avea aceleaşi vise în acelaşi timp. E un fel de 
telepatie în somn. Mai există coşmarurile, visele obsesive, 
visele repetitive şi alte vise specifice unor traume încă active 


în inconştient. 


Există şi halucinaţiile cu iz de vis din apropierea trezirii 
sau cele din preajma adormirii. Acestea sunt de fapt momente 
când creierul este obişnuit să funcționeze, când este de fapt 
treaz. Mai există halucinaţiile care apar în stare de paralizie în 
somn. Corpul e decuplat de la realitate, doarme, însă creierul 
e activ. Dar aceste stări sunt rare, ele apar doar în condiţii de 


extenuare fizică sau nervoasă. 


Toate celelalte însă, se pot manifesta individual sau 
colectiv, orice combinaţie e posibilă, într-un singur vis de 
câteva minute. Acum mai rămâne de trecut un singur hop, să 
ne amintim ce am visat. Dacă avem noroc şi ne amintim, 
oricâte coduri de descifrare am pune la bătaie, nu credem că 
vom reuşi să descifrăm ceva. Și asta pentru că peste toată 
această confuzie generală, mai vin şi psihologii cu părerile lor 


mai mult sau mai puţin libere, dar nu şi obligatorii. 


Unul vede visul ca pe o modalitate prin care creierul, la 


fel ca şi un computer, se defragmentează. Adică-şi pune 

fiecare bucăţică de informație (nu de program, ca un 


calculator) dobândită-n ziua precedentă, la locul ei. 


Altul zice că prin vis creierul scapă de informaţiile cu 
care nu are ce face. Altul crede că memoria se reconfigurează, 
amintirile noastre nepăstrându-se în forma lor originară, ele 
suferă modificări de-a lungul timpului, unele chiar se pierd, 


nemaifiind utile. 


După care mai vine încă unul, cu alte idei. EI zice că prin 
vis se face un fel de sumar al întâmplărilor zilei, prin care ce 
trebuie păstrat în memoria de lungă durată se păstrează, ce nu, 
se dă la “gunoi”. De parcă toate acestea n-ar fi fost deajuns, 
mai vin şi psihiatrii care-s de părere că în somn creierul se 
curăţă la propriu de toxine, visul fiind un proces aleatoriu 


prin care se vizualizează această curăţenie. 


Văzând toate aceste opinii ce mai putem crede? Credem 
că orice părere liberă poate deveni obligatorie, sau nu, în 
privinţa viselor. Părerea noastră vine oarecum din experienţa 
personal comună. Din ce visăm putem face următoarele 
observaţii. Există într-adevăr un cod, dar acest cod e unic. 
Rezultă că fiecare om are codul lui specific. Fiecare om are 
alte reprezentări pentru aceleaşi trăiri, sentimente. Dacă ar fi 
ca visul lui să fie o înşiruire de aceleaşi trăiri, fiecare ar visa 


alte imagini. Nu ar fi nici măcar variaţiuni pe aceleaşi “teme”, 

ar fi ceva complet diferit. În reprezentarea imagistică a 
sentimentelor, senzaţiilor, trăirilor se află o simbolistică unică, 
specifică fiecărui individ în parte. Este ceva asemănător cu 
ceea ce psihologia transpersonală înţelege prin arhetipuri. 
Arhetipurile sunt, în accepțiunea autorului lor, Jung, nişte 
imagini mentale comune, ca reprezentare şi semnificaţii, 
tuturor oamenilor, indiferent de rasă, religie şi timp în care au 
trăit. 

Ele apar în halucinaţii, în vise, în viziuni ale viitorului 
sau trecutului şi sunt însoțite de trăiri specifice. Arhetipurile 
sunt ceea ce caracterizează inconştientul colectiv şi sunt, 
după părerea noastră, greşit reprezentate. Dacă există, sunt 
specifice fiecăruia în parte şi specifice timpului în care 
trăieşte fiecare şi lumii de care aparține. Ele sunt 


reprezentările vizuale ale unor stări de spirit. 


După cum am mai subliniat anterior, o stare de spirit nu 
poate fi reprezentată, vizual, la fel la doi oameni diferiți. 
Cineva din zilele noastre poate visa un bombardament ca 
expresie a unui sentiment de frică. Un ins din antichitate cu 
siguranţă că nu trăia vizual la fel în vis acelaşi sentiment. El 


visa ceva specific timpului său. 


De unde această idee, a exprimării unei trăiri printr-o 


imagine onirică? Explicaţia vine tot din sfera psihologiei 

transpersonale. Experiențele lui Groff asupra unor afecţiuni 
psihice care ar avea ca origine experiența traumatică 
prenatală, sugerează ideea că arhetipurile nu ar fi ceea ce 
pretinde psihanaliza c-ar fi. În perioada prenatală nu avem 
nici o reprezentare mentală, vizuală, arhetipală. Nu ne naştem 


cu aceste reprezentări, ele nu se transmit genetic. 


Avem, în schimb, o memorie senzitivă, emoţională, 
afectivă. Traumele dinaintea, din timpul şi imediat după 
naştere se înregistrează în această memorie. Mai târziu, în 
timpul somnului de peste ani, când creierul conştient este 
inactiv, cel inconştient devine activ. Toate aceste experienţe 
senzitive pot reveni la viaţă doar într-o reprezentare vizuală 
pe care am efectuat-o ulterior, deoarece la momentul 
înregistrării nu dispuneam încă de capacităţi vizuale suficient 


de dezvoltate. Fiecărui sentiment asociindu-i o imagine. 


Ideea se poate extrapola şi la sentimentele şi trăirile 
ulterioare. Și acestea au fost asociate cu imagini, care le-au 
însoţit sau le-au determinat cauzal. Astfel încât memoria 
aceasta afectivă, dacă ar fi să se manifeste cumva, aşa s-ar 


putea manifesta, vizual. 


Când visăm, asta facem de fapt. Retrăim nişte sentimente. 
Dacă retrăim aceleaşi sentimente vom visa aceleaşi imagini, 


în altă ordine. Fiecare din noi, independent, aceloraşi stări 

sufleteşti le atribuim alte imagini funcție de timpul în care 
trăim, experiența de viaţă, cunoştinţe, fel de-a fi. Există 
aşadar un cod unic, o interpretare unică pentru fiecare vis. 
Dar acest cod poate fi descifrat doar în raport cu trăirile, 


unice, care l-au generat. 


Visul e de fapt o încecare de echilibrare a energiilor. 
Excedentul de energie acumulat în urma unor experienţe 
negative, se poate stoca la nivel inconştient (v. Yin şi Yang). 
Această acumulare poate deveni periculoasă atunci când se 
manifestă la nivel conştient prin tot felul de nevroze sau 
psihoze. Din fericire, în somn, există aşadar acest mecanism 
de apărare al creierului, prin care acesta consumă surplusul 
de energie malefică, prin vis, evitându-se astfel acumulările 


periculoase de energie. 


Aceasta este de fapt funcția principală şi rațiunea de a fi 
a unui vis. Visul este o supapă pentru surplusul de energie 
malefică, care prin cumulare poate îmbolnăvi atât creierul cât 


şi trupul. 


Vechii indieni aveau oarecum dreptate. Ei au dezvoltat o 
metodă prin care puteau spune de ce boală suferi în funcție de 


ce visezi. 

Pisica lui Schrodinger 


Este un experiment mental, elaborat în 1927 de către 
fizicianul austriac Erwin Schrâdinger, unul dintre părinții 
mecanicii cuantice. În cadrul lui, autorul vrea să evidenţieze 
caracterul  nedeterminist al mecanicii cuantice, folosind 
sistemele cuantice caracterizate de aşa-zisele stări suprapuse. 
O stare a unui sistem cuantic nu este rezultatul unei stări 
determinate, globale a sistemului, luat ca întreg, ci este 
rezultatul mai multor stări suprapuse ale părţilor componente 


ale sistemului. 


Să ne imaginăm că dispunem de o cutie închisă ermetic, 
care nu are nici un fel de legătură cu exteriorul, şi în acea 
cutie avem o pisică. Pisica va fi închisă timp de o oră în acea 
cutie, în care mai există şi un dispozitiv foarte elaborat care 
are menirea de a omori pisica, prin otrăvire. În final, după 
acţionarea dispozitivului şi după ce a trecut o oră, nu vom şti 
ce se află în interiorul cutiei. Nu vom şti dacă pisica este vie 


sau moartă şi trebuie doar să deschidem cutia pentru a afla. 

Faptul că nu ştim în ce stare se află pisica este oarecum 
rezultatul suprapunerii stărilor. Starea în care se află pisica va 
fi constituită, conform mecanicii cuantice, din starea 
corespunzătoare pisicii vii suprapusă peste starea 
corespunzătoare pisicii moarte. Din moment ce cutia este 
închisă, trebuie să admitem valabilitatea acestei logici. Mai 
exact, trebuie să admitem asta timp de o oră. Nu ştim când va 
fi acţionat dispozitivul care va otrăvi pisica şi nici dacă va fi 
acţionat pentru că nu avem nici un control asupra lui. Mai 
mult decât atât, nu avem nici o informaţie despre modul cum 
funcţionează. Deci, trebuie să admitem ambele stări ale 


pisicii, vie şi moartă, atât timp cât pisica se află în cutie, o oră. 


Abia după deschiderea cutiei, adică după ce devine 
posibilă observarea sistemului, starea lui se determină cu 
exactitate. Nu are nici o importanţă ce vom observa la 
deschiderea cutiei. Fie că pisica şi-a consumat una din cele 9 
vieţi, fie că dispozitivul care eliberează otrava nu a funcționat, 
fie că este moartă, nu are nici o importanță care este 
rezultatul observării. Important e că, timp de o oră, pisica a 


fost şi vie şi moartă. Un paradox. 


Acesta este caracterul mecanicii cuantice, nu poate 


determina cu exactitate, ci doar ca probabilitate, starea unui 

sistem fizic la un moment dat. Ce se observă după, este cu 


totul şi cu totul altceva. 


Din faptul că pisica împreună cu dispozitivul care 
eliberează otrava şi cutia ermetică nu formează un sistem 
cuantic, putem conchide că experimentul prezentat nu este un 
experiment al mecanicii cuantice. Chiar dacă acest 
experiment se desfăşoară în universul macroscopic, 
determinist, faptul în sine are o importanţă secundară. 
Autorul a dorit să prezinte intuitiv cum stau lucrurile în 
universul microscopic, al mecanicii cuantice. A făcut o 


analogie, nimic mai mult. 


În cele ce urmează vom căuta să arătăm că dacă vom 
considera totuşi pisica precum un sistem cuantic, atunci, în 
final, starea ei va fi tot una nedeterminată, dar în alt sens. Cel 
puţin aşa ar trebui să se întâmple la nivel cuantic. Ca să 
dicutăm în aceşti termeni trebuie să considerăm că pisica, şi 
doar ea, este un sistem cuantic. Fiecare particulă din care este 
ea constituită are o existenţă a sa proprie, singulară şi în 
comun cu sistemul din care face parte, la nivel cuantic. La 
nivel macroscopic acest fapt nu se observă, cu toate acestea la 
nivel cuantic sistemul constituit din pisică va fi, global, tot o 
pisică. Vorbim aici de o pisică mai specială, una cuantică, o 
dublură la nivel cuantic a pisicii macroscopice. Care are o 

viaţă a sa proprie, dar nu este independentă de pisica 
macroscopică decât în cazuri extreme. Un exemplu de caz 


extrem ar fi, desigur, o stare din apropierea morții. 


Ca să vedem cum ar fi posibil aşa ceva, trebuie să facem 
acum mai multe ipoteze. Întâi ar trebui ca orice stare a 
oricărei particule a sistemului să fie concepută ca o 
suprapunere de stări. Apoi, dacă vrem să subliniem faptul că 
în universul cuantic timpul nu există efectiv, atunci 
suprapunerea de stări ar trebui să fie sugestivă în acest sens. 
Orice stare trebuie să fie compusă din stări specifice 
trecutului şi viitorului, de aşa manieră încât rezultatul 
însumării lor să dea starea prezentă, într-un timp inexistent la 
nivel cuantic, la timpul prezent, la nivel macroscopic. Stările 
din trecut trebuie însumate două câte două cu cele din viitor, 
cu care sunt şi corelate cuantic, iar rezultatul trebuie să fie 


starea unei particule componente a sistemului. 


Starea întregului sistem, toată pisica, va fi suma după 
toate stările tuturor particulelor sistemului. Faptul că stările 
particulare rezultă din stări corelate, două câte două a unor 
stări din trecut şi din viitor, înseamnă, conform paradoxului 
Einstein-Podolski-Rosen, că acţionând asupra unei stări din 
viitor putem schimba o stare a trecutului. E vorba doar de o 
stare particulară. Nu putem schimba tot trecutul decât 

schimbând viitorul tuturor stărilor particulare, componente 
ale sistemului. Dacă dubletele de stări care se însumează nu 
sunt la rândul lor corelate cuantic, atunci trecutul nu poate fi 
schimbat modificând viitorul. Existenţa  dubletelor e 
independentă unul de altul, deci pot fi schimbate doar stări 
particulare din trecut prin cele din viitor. Fiind teoretic 
infinite, ca să schimbăm starea întregului sistem la trecut ar 
trebui să schimbăm un număr infinit de dublete la viitor. O 


treabă ce pare imposibilă. 


Ce este posibil pare incredibil. Momentul morţii pisicii 
la nivel macroscopic se traduce la nivel cuantic într-o sumă 
de stări suprapuse din stări din trecut şi din stări din viitor ale 
sistemului. Adică din stările specifice pisicii vii suprapuse cu 


stările pisicii moarte. 


În momentul morţii efective, macroscopice, deterministe, 
cauzale, pisica va continua să trăiască la nivel microscopic, 
cuantic, într-o sumedenie de stări din timpul trecut. Aceste 
stări vor fi corelate în acelaşi microunivers cu stări ale pisicii 


moarte. 


Este ca şi când pisica s-ar fi născut a doua oară. Nu 
sufletul ei va dăinui peste moarte, căci acesta nu există, ci un 


alter-ego, cuantic, într-un univers fără timp. El poate exista 


399 


doar acolo, în universul macroscopic pisica fiind ireversibil 


moartă. 


Cam aşa ar sta lucrurile dacă am putea să descriem 
sistemul cuantic al pisicii într-un univers cuantic fără timp, 
din suprapunerea unor stări corelate din trecut şi viitor. 
Desigur, existenţa alter-ego-ului cuantic, independent de cel 
macroscopic, în stările dinaintea morţii, ar lămuri şi o 
mulțime de alte fenomene stranii. Dacă admitem că ar putea 
exista o interpretare a mecanicii cuantice în acest sens, atunci 
o serie de fenomene paranormale, călătoriile în timp (gen 
revelații), comunicările cu aşa-zisa lume de dincolo, de fapt 
lumea de acolo, din universul cuantic, toate şi-ar putea găsi 


explicaţii foarte simple. 


Până aici, toate bune şi frumoase, veţi obiecta, dar pisica 
va trăi în universul cuantic, după moartea sa macroscopică, 
doar în stări specifice trecutului. Deci va trăi cumva doar în 
trecut, doar în viaţa-i trecută. E ca şi când acest spaţiu cuantic 
ar fi un spaţiu cu histerezis temporal, în care se poate 
înregistra timpul. Existenţa trecută a pisicii e stocată undeva 
acolo, iar pisica ar trăi practic numai viaţa-i trecută. ŞI 
viitorul ar apărea ca un ceva dat, înregistrat, fixat, histerezis- 


ul ar funcţiona şi în acest sens al timpului. 

Atunci cum putem vorbi despre o viaţă viitoare a pisicii 
în universul cuantic? În acel univers neexistând timp, viitorul 
devine trecut, poate fi confundat cu trecutul sau poate avea o 
existență autonomă, depinde cum ne place nouă să 
interpretăm. Dacă dubletele noastre nu ar fi corelate cuantic 
între ele, atunci trecutul sistemului n-ar depinde de viitorul 
sistemului. Şi nici invers. Viitorul şi trecutul sistemului ar 
avea existenţe independente. Deci nici viaţa pisicii în viitorul 
formal din universul cuantic n-ar mai avea legătură cu 
trecutul din acelaşi univers. Cel puţin aşa ne-ar plăcea nouă 


să credem. 


În caz contrar pisica ar trăi doar în trecutul ei. Şi ar trăi 
veşnic în acest trecut, biata pisică. Vă imaginaţi cam cum ar 
fi să fim noi în locul ei! Dar fiți pe pace, aici e vorba numai 
despre pisica lui  Schrâdinger. N-am vrut să facem nici o 


aluzie la locul ăla, unde nu este durere, nici suspin... 


Deşi ne-a trecut prin cap, de ce să nu recunoaştem? Dacă 
cineva de pe acolo, nu ştim cine, ar modifica toate stările 
trecutului, atunci biata pisică ar avea un viitor în consecinţă, 
ar trăi o altă viaţă. Asta în eventualitatea în care dubletele de 


stare ar fi corelate cuantic între ele, desigur. 


Dacă ar exista cineva acolo, cineva care poate orchestra 


după dorinţă toate stările trecutului, atunci ar fi minunat. S-ar 

putea vorbi despre viaţa de “dincolo”. Dacă nu, atunci, fără o 
intervenţie a cuiva sau a noastră, am fi veşnic prinşi în trecut. 
Cum e să trăieşti la nesfârşit o viaţă trecută, ciclic sau nu, e 
greu să-ți imaginezi de aici din lumea noastră macroscopică. 
Aici noi suntem sclavii gândirii deterministe, aici suntem 
complet orbi, surzi şi proşti în privinţa universului 
microscopic. Într-o lume a paradoxurilor orice e posibil. 
Chiar şi ce aici ni se pare imposibil. Şi asta e valabil pentru 


noi. O biată pisică ce şanse ar mai avea acolo? 

Efectul aşteptărilor care se autoîmplinesc 


Este o denumire cam pretențioasă a unui fenomen psihic 
foarte complex care încearcă să conceptualizeze efectul 
aşteptărilor noastre care uneori se împlinesc. Aşteptările pot 
fi atât în ceea ce ne priveşte, cât şi în privinţa celorlalți. Sub 


această denumire generală se ascund, de fapt, patru fenomene. 


Efectul Pygmalion este manifest atunci când aşteptările 
noastre pozitive, în privinţa altora, se “văd”. Aceste aşteptări 
influiențează mai devreme sau mai târziu, printr-un 
mecanism psihologic misterios, comportamentul, gândirea şi 
simţirea celor asupra cărora se răsfrâng. Atunci se produc 
adevărate “minuni”: elevi mediocri încep să aibe rezultate 
bune la învăţătură, oameni care-şi schimbă viaţa, oameni care 


realizează lucruri măreț... 


Povestea antică a sculptorului grec Pygmalion pare că 
are înţelesuri foarte profunde în privinţa aşteptărilor. Acesta 
s-a îndrăgostit puţin mai mult ca orice artist de opera sa, iar 
opera i-a răspuns mult mai mult decât ar fi răspuns orice 
operă creatorului ei, a prins viaţă. Într-adevăr, aşteptările lui 

Pygmalion de a fi iubit la rându-i de opera sa, au avut 
consecinţe extraordinare. Însă povestea depăşeşte puţin 
cadrul aşteptărilor: un artist se iubeşte pe sine în opera sa. 
Este ataşat de ideile pe care a vrut să le exprime. De aceea 
omologul său psihologic plasează aşteptările noastre despre 
alţii în cadrul dorinţei inconştiente de a face pe alții după 


chipul şi asemănarea noastră. 


Efectul Placebo, foarte cunoscut din practica medicală, 
este efectul pozitiv pe care-l aşteptăm de la noi înşine, în 
privinţa atingerii unui obiectiv. Este un fel de efect 
Pygmalion în care noi înşine suntem subiectul aşteptărilor 
pozitive. E o autosugestie care funcţionează chiar şi în situaţii 
extreme: când fachirii merg prin foc sau când dorm sub cerul 
liber prin zonele muntoase înalte. Chiar şi unele antrenamente 


speciale ale yoginilor au la bază acelaşi efect. 


Desigur, efectul Placebo se poate manifesta în oricare 
din aspectele vieţii noastre, atunci când avem aşteptări 
pozitive. La polul opus se află aşa-zisele efecte Golem şi 
Nocebo. Acestea se manifestă la împlinirea unor aşteptări 


negative, atât în privinţa altora cât şi în ce ne priveşte. 


În opinia noastră, toate aceste 4 efecte laolaltă pot fi 
conceptualizate printr-unul singur: efectul aşteptărilor care se 


autoîmplinesc. Explicaţia lui are, în esenţă, la bază un alt 

fenomen psihic: disonanţa cognitivă. Noi gândim, simţim şi 
ne comportăm cumva la “unison”. Adică faptele sunt aidoma 
cu gândurile şi simţirea. Intre ceea ce gândim, simțim şi cum 


ne comportăm nu este nici o incompatibilitate. 


Ce-i interesant e următorul fapt: cele trei componente 
care ne determină viaţa psihică depind reciproc unele de 
altele. Simţirea ne determină gândirea şi comportamentul, 
comportamentul ne determină gândirea şi simţirea. Astfel 
încât se poate spune că ele formează o unitate psihică. 
Această unitate se vede cel mai bine când apare fenomenul de 
disonanţă cognitivă. E suficient, prin urmare, să modificăm 
una din aceste componente, pentru ca şi celelalte două să se 


modifice de la sine. 


Această caracteristică definitorie a disonanţei cognitive a 
făcut-o un instrument potrivit pentru manipularea atât la scară 
mare cât şi la scară mică a oamenilor. E suficient să fim 
plasați într-un cadru ambiental diferit de cele cu care suntem 
obişnuiţi, pentru a începe să ne comportăm şi să gândim 
diferit. Aceasta este şi raţiunea de a fi a penitenciarelor, a 


şcolilor, universităţilor, instituţiilor în general. 


Manipularea face parte din viaţa noastră civilizată, e o 
condiție de existenţă a ei. Suntem manipulați încă din 


copilărie pentru a învăţa să ne supunem autorităţii, să putem 

fi mai târziu membrii unei societăți de consum. Chiar şi 
religia face apel la disonanţa cognitivă. Altminteri am putea 
fi credincioşi doar acasă, netrebuind să mai mergem la 
biserică. 

Toată viaţa noastră e guvernată de disonanţa cognitivă. 
Comportamentul nostru nu este o constantă, variază funcție 
de împrejurări. Se schimbă felul cum simțim, cum gândim, 
cum suntem, până la urmă. Ne schimbăm, noi ca oameni, în 
permanenţă. Vedem la tot pasul cum banii, puterea sau faima 
schimbă radical oamenii, fără deosebire. Vedem oameni care 
se sinucid după ce dau faliment, alții care-s în stare să facă 
orice altceva pentru a-şi păstra stilul de comportare, gândire 


şi simţire date de stilul de viaţă anterior. 


Vedem apoi şi efectul aşteptărilor, al gândirii şi simţirii 
noastre asupra comportamentului nostru sau asupra 
comportamentului celorlalți. Când îți spui sau când îţi spun 
alţii, obsesiv: eşti sublim, ţi se cuvine totul, nu trebuie decât 


să 1ei, atunci chiar te comporţi ca atare. 


Din acest motiv nimeni nu e pregătit pentru a exercita 
puterea, de orice fel ar fi ea, şi faima. Aşteptările celorlalți 
devin şi ale tale, ale tale devin ale celorlalți. Tu devii 
altcineva, o persoană cu totul şi cu totul străină de cel ce ai 


fost. De cele mai multe ori devii cum crezi tu că ar trebui să 

fu, nu cum se aşteaptă cineva. Individualitatea ta caută să 
reziste tendinţelor de anihilare a ei de către mulțime. Din 
acest motiv, mai tot timpul, aşteptările celorlalți nu concordă 
cu imaginea ta de sine. Te schimbi dar nu în sensul dorit. De 
multe ori, deşi aşteptările celorlalți de la tine sunt pozitive, tu 


te schimbi în sens negativ. 


Alteori se întâmplă şi invers. A se vedea aşteptările lui 
Ceauşescu. Ne voia pe toţi oameni “noi”, cu înaltă conştiinţă 
patriotică şi revoluţionară şi înaintare spre comunism în zbor 
etc. s.a.m.d. Și cu ce s-a ales? S-a ales cu o răceală la plămâni. 
De la plumbii care i-au căptuşit idealurile laolaltă cu 


aşteptările. 


În acest caz a fost ceea ce generic s-ar putea numi efectul 
aşteptărilor contrare care se autoîmplinesc. Mai există apoi 
pseudoefectul aşteptărilor care se autoîmplinesc. Când 
credem că aşteptările se autoîmplinesc dar nu se întâmplă aşa. 
Când vedem doar ce ne place să vedem, iar când nu vedem 


inventăm. 


De unde rezultă că disonanţa cognitivă are, ca instrument 
de manipulare, nişte dezavantaje. Ne putem păstra 
individualitatea, felul de a fi, de a gândi, simţi şi comporta, 


dacă dorim. Da, însă doar undeva izolaţi într-o pădure, în 

creierii munţilor, după ce ne-am adaptat cognitiv acelui 


mediu, bineînţeles. 


Faptul că suntem animale sociale ne face să nu putem 
rămâne la fel, din punct de vedere psihic, toată viaţa. Ieşirea 
din minorat, marile idealuri iluministe, omul care gândeşte 
independent, care acționează în viaţă urmărind binele 
comunității etc., sunt doar nişte idealuri. Individualitatea 
noastră înseamnă prea puţin în grupurile în care suntem siliți 
să supravieţuim. Suntem modelaţi inconştient, permanent, 
după chipul şi asemănarea celor din jur. Ce e cumplit e faptul 
că nici nu bănuim asta, rămânem cu impresia de autonomie, 


individualitate, de unicitate. Înfiorător. 

Mirajele 


Să presupunem că mergem cu maşina, vara, în miezul 
zilei, pe vreme însorită, pe un drum asfaltat. Nu trece mult 
timp şi observăm un fenomen ciudat care se petrece în 
depărtare. Farurile aprinse ale autovehiculelor care vin din 
sens opus par a se oglindi pe asfalt. Se oglindesc în ceva ce 
pare a semăna a pată de ulei sau de apă. Această pată se face 
din ce în ce mai mică pe măsură ce ne apropiem de ea. Pentru 


ca, finalmente, aproape de noi, să dispară. 


Dacă privim cu atenţie vedem că, de fapt, pe asfalt se 
oglindesc imaginile autovehiculelor, nu numai farurile lor. 


Acest fenomen poartă numele de miraj sau Fata Morgana. 


Mirajul se datorează reflexiilor diferite în straturile de 
aer având temperaturi diferite. În cazul de faţă aerul cald, 
care produce efectiv mirajul, se află la sol. Asfaltul se 
încălzeşte foarte tare de la soare şi devine el însuşi sursă de 
căldură pentru aerul din vecinătatea sa. Acesta se încălzeşte 
repede, prin radiaţie şi conducţie, se ridică prin convecţie şi 


este imediat înlocuit de aerul mai puţin încălzit de deasupra. 


409 


Din acest motiv apar turbulenţe în care imaginile reflectate nu 


se văd clar ci distorsionat. 


Stratul de aer cald este mai puţin dens, iar în el lumina se 
refractă mai puţin. În anumite condiţii, la anumite temperaturi, 
are loc fenomenul de reflexie totală, lumina nu străbate deloc 
stratul de aer cald. E ca şi când am avea o oglindă. Imaginea 
obiectului este aşadar reflectată total de acest strat de aer cald. 
Deoarece “oglinda” este în acest caz la sol, imaginea 


reflectată va apărea Jos, la sol, deci invers. 


Acelaşi fenomen, al reflexiei totale, apare când avem 
situaţia inversă, aer rece la sol, aer cald deasupra. Imaginea 
apare deasupra, când pare că pluteşte, reprezentând, în teorie, 
aproape orice şi este, de ce să nu recunoaştem, spectaculos şi 
câteodată infiorător. Clădiri, vapoare, uneori cu imagini 
răsturnate; lumini depărtate, te fac să crezi că există mai mulți 


sori. 


Aceste imagini pot veni de la mare depărtare, de dincolo 
de orizont, fiind ascunse de curbura Pământului, sau de 
aproape. Uneori par proiectate pe un ecran de ceaţă, sau pe 
nori, alteori apar pur şi simplu în aer, ca nişte holograme în 


accepțiunea Star Wars a termenului. 

Tot stratul de aer cald realizează fenomenul, prin reflexie 
totală, şi este mult mai spectaculos faţă de omologul său creat 
de straturile de aer cald de la sol. “Oglinda apei” de la sol 
poate reflecta orice imagine răsturnată, care pare ca o umbră 
a obiectului reflectat, uneori poate părea chiar o apă 
stătătoare, o oază în deşert sau un lac, în vreme ce imaginile 
reflectate de straturile calde aflate deasupra celor reci oferă 


un spectacol teribil al naturii. 


În opinia noastră, acest spectacol pare deseori şi foarte 
misterios, căci apare atunci când există o inversiune de 
temperatură, rece la sol, cald deasupra, fenomen care 
favorizează uneori şi formarea ceţii. Astfel, unele apariţii 
ciudate din triunghiul Bermudelor, sau imaginile care par a se 
ascunde în ceaţă, vapoarele fantomă (olandezul zburător) şi 
chiar luminile multiple care apar în ceaţă, toate par învăluite 
într-un mister profund. Laolaltă cu imaginile apar şi ecourile 
sonore (descoperite de fizicianul Tyndall), care au aceeaşi 


cauză, straturile de aer cu temperaturi diferite. 


Noaptea, după părerea noastră, acest fenomen poate 
părea şi mai bizar. Lumini care par a cobori din cer pe stradă 
sau aiurea, lumini care se mişcă pe cer, toate pot părea şi mai 
ciudate. Luminile maşinilor, atunci când există condiții de 
temperatură prielnice (un gradient de aproximativ 2 grade 

Celsius/metru, pe verticală) pot fi reflectate total, la fel de 


bine ca şi oricare alte lumini. 


Datorită mişcării maselor de aer, turbulenţelor şi 
condiţiilor mereu schimbătoare, fenomenele acestea pot 
apărea suficient pentru a fi observate şi a li se atribui cauze 
neobişnuite. Nu ştiu cu cât s-ar reduce procentul observațiilor 
fenomenului generic numit OZN, dacă s-ar lua în calcul acest 
fenomen. Noaptea, fenomenul Fata Morgana se poate 
manifesta doar luminos. Inversiuni de temperatură există la 
fel de bine noaptea cum există şi ziua. Lumini care zboară 
sau care sunt fixe, lumini multiple sau nu apar şi în mirajele 
zilei. Deci aceste manifestări luminoase pot fi miraje ale 
nopţii, de-atâtea ori fotografiate sau filmate pretutindeni pe 


glob. 


Lumini ciudate apar în preajma vulcanilor, atunci când 
aerul foarte ionizat face posibile nişte descărcări electrice 
spectaculoase. Alte lumini ciudate apar prin diferite fotografi, 
de parcă acestea ar fi tot timpul printre noi. Datorită vitezei 
lor de apariție/dispariție nu le putem surprinde decât 
accidental în fotografii sau filmări. Suntem convinşi că aceste 
lumini sunt tot un fenomen natural. Este pus de cele mai 
multe ori tot pe seama existenţei OZN-urilor, dar sigur există 
o explicaţie simplă şi pentru el. 

Tot aşa cum o serie de lumini nocturne sau diurne pot fi 
miraje, tot la fel cum unele obiecte ce par a pluti sau zbura 
sunt doar nişte reflexii totale ale unor imagini deformate, 
neclare ale unor obiecte foarte terestre care există la sol sau 


nu, la o distanţă oarecare. 


Nu negăm existența OZN-urilor însă acest fenomen 
trebuie tratat cu mult mai multă atenție. Faptul că putem 
explica în fel şi chip apariţia unor lumini misterioase, face, în 
opinia noastră, existența OZN-urilor o ipoteză care trebuie, 


de cele mai multe ori, analizată cu mai multă atenţie. 

Vechimea amprentelor 


Poate părea surprinzător însă până nu demult problema 
vechimii amprentelor nu a fost luată de nimeni în serios. Chiar 
dacă criminalistica din zilele noastre are tendinţa să se 
transforme într-o ştiinţă care frizează exactitatea, vechimea 
amprentelor nu a constituit până acum o problemă. Abia recent 
comparativ cu vechimea ei, pare a fi luat, finalmente în serios, 
ceva ce, în opinia noastră, este o problemă fundamentală. Cum 
poţi condamna pe cineva doar pe baza unor amprente care nu 
dau nici un fel de informaţii cu privire la timpul când au fost 
făcute? 

Vă gândiţi acum, ca şi noi, că o asemenea enormitate a 
condus întregul sistem judiciar atâta vreme. E într-adevăr o mare 
problemă. Cum ştim că X sau Y a fost la locul crimei, în ziua Z, 
nu mai punem ora că poate părea deja science fiction, a folosit 
arma A cu care şi-a făcut de cap, doar pe baza unor amprente? 
Amprentele puteau fi anterioare sau posterioare zilei Z. 

Gândiţi-vă acum câte erori judiciare s-au putut produce, 
oriunde pe glob este în vigoare această prostie. Dar avem şi o 


veste bună. Acele zile par a fi apus. Un studiu pe această temă, 

realizat, atenţie maximă, de o echipă de criminalişti condusă de 
chestorul Gh. Popa, a fost prezentat la Congresul Internaţional 
de Criminalistică de la Lyon. E un motiv de mândrie naţională, 
deoarece suntem şi noi pionieri într-un domeniu, chiar dacă 
acest fapt datează din iunie 2008. 

Studiul leagă amprentele de grupele de sânge. Pornind de 
la observaţia că amprentele celor cu grupele de sânge B şi AB 
dispar mai repede decât amprentele celor cu alte grupe sanguine, 
echipa de criminalişti români pare să-şi fi luat treaba foarte în 
serios. Au măsurat grosimea crestelor papilare, adâncimea 
şanţurilor papilare, numărul de elemente tactiloscopice şi 
macroscopice, numărul de pori, numărul de celule epiteliale şi 
urmele ADN. 

Rezultatul a fost acel studiu prezentat la Congresul de la 
Lyon, o încercare foarte curajoasă de a aduce lumina ştiinţei 
acolo unde se lucrează după ureche de când e criminalistica. 
Observarea şi intuirea potenţialului amprentelor umane sunt 
vechi de 2000 de ani. Atunci s-a observat că amprentele umane 
sunt diferite între ele. Chinezii par a fi fost primii care au intuit 
potenţialul practic oferit de ele. Amprentele apar ca un mijloc de 
identificare a autorilor unor tăblițe vechi de 2000 de ani. 

Totuşi, până la generalizarea metodei în forma în care o 


cunoaştem astăzi a trebuit să treacă mult timp. Studiul lor 

ştiinţific a fost inițiat de medicul italian Marcello Malpighi în 
1686, când publică rezultatele observării unor amprente la 
microscop. Mai târziu, în 1858, metoda este folosită în Europa 
pentru identificarea prizonierilor de război. În perioada imediat 
următoare apare ideea care sugera modalitatea folosită şi astăzi: 
amprenta luată cu ajutorul unui strat subţire de cerneală. 

În anul 1880 sir Francis Dalton crează un sistem de 
clasificare a amprentelor, după care, practic, studierea 
amprentelor a devenit o metodă universală de identificare, şi o 
metodă considerată, pe nedrept, infailibilă, care nu poate da greş. 
Când ne gândim la problema vechimii celorlalte urme (inclusiv 
ADN), care servesc acum drept probe la condamnare, alături de 
cumplita subiectivitate a martorilor, pare că oricine poate fi, în 
continuare, condamnat pe nedrept. 

Dar nu, nu este întocmai aşa. Cineva s-a gândit totuşi că 
vechimea amprentelor poate fi o problemă. Este vorba despre 
Marcel de Puit care reprezintă Institutul Medico-Legal din 
Olanda (NFI). lar minunea s-a petrecut în iunie 2014. 

Amprentele nu înseamnă doar transpiraţie şi sebum. Ele 
conţin mai ales colesterol, acizi aminaţi şi proteine. Aceste 
componente nu sunt în proporții fixe, ele se schimbă cu timpul şi 
cu vârsta. Metoda găsită de omul de ştiinţă olandez are o marjă 


de eroare de 1-2 zile şi face posibilă studierea amprentelor într- 

un interval de timp de 15 zile. După acest interval de timp 
metoda devine ineficientă. 

Este vorba, aşadar, de un mare pas înainte, chiar dacă 
pare unul timid. Suntem convinşi că studiul realizat de Marcel 
de Puit va constitui punctul de plecare pentru perfecționarea 
metodei. Suntem, deasemenea, convinşi că nu e singura metodă 
de datare a amprentelor şi că pot exista metode mai bune. Nu are 
deocamdată importanţă că metoda e perfectibilă şi că are o marjă 
de eroare de 1-2 zile care poate condamna pe oricine. Important 
e că, în sfârşit, cineva se preocupă de această problemă. 

După părerea noastră, amprentele fără datarea lor nu 
reprezintă nimic. Nu poţi incrimina pe nimeni pentru faptul că s- 
a aflat la locul nepotrivit dacă nu poţi stabili cu oarecare precizie 
că a fost acolo la momentul nepotrivit. Metoda olandezului este 


într-adevăr un progres. 

Universul ca o hologramă 


Holograma este înregistrarea imaginii unui obiect 
tridimensional pe o suprafaţă bidimensională. Imaginea poate fi 
aşadar vizualizată tridimensional pe suprafaţa pe care s-a 
înregistrat. Mai mult decât atât, presupunând că suprafaţa 
iniţială s-a spart în bucăţi, unele foarte mici, toate vor conţine 
imaginea inițială a obiectului. 

Aceste idei de bază l-au condus, în anul 1997, pe 
fizicianul Juan Maldacena, la ideea că universul nostru ar fi ca o 
hologramă. Universul, cu tot ce conţine el, este de fapt o 
proiecție a unui alt univers, bidimensional. Ca şi când, în 
realitate, universul bidimensional ar arăta ca acea suprafaţă pe 
care s-a înregistrat imaginea obiectului, iar obiectul însuşi ar fi 
chiar universul nostru tridimensional cel de toate zilele, cel a 
cărui imagine s-a înregistrat. De fapt imaginea de ansamblu e un 
pic pe dos. Holograma e imaginea iar obiectul văzut de noi e o 
proiecţie tridimensională a hologramei. 

Ca toate acestea să fie posibile a fost inventat principiul 
holografic. Conform acestuia există o suprafață bidimensională 


care conţine toate informaţiile pentru a descrie un obiect 

tridimensional. Astfel, tot ce vedem, chiar şi acest volum din 
faţa dvs., e o proiecţie a ceva ce există în universul 
bidimensional, chiar şi legile fizicii, gravitația, timpul şi tot ce 
face să vieţuim în universul cunoscut. Pare cam înfiorător. 

Asta presupune, zice autorul teoriei, ca universul să 
existe cumva simultan, şi în două şi în trei dimensiuni. Noi am 
trăi de fapt în două dimensiuni, am arăta ca nişte calcani într-un 
univers fără gravitație şi fără timp. lar faptul că apărem totuşi în 
trei dimensiuni e din simplul motiv că suntem doar nişte 
proiecţii tridimensionale. 

Şi noi suntem adepţii ideii că spaţiul, universul, ar fi un 
imens mediu de înregistrare, un mediu cu histerezis temporal. 
Apar ca nişte înregistrări atât trecutul, cât şi viitorul. Trecutul 
apare cauzal, ca urmare a înregistrării unor evenimente petrecute 
şi de neschimbat. lar viitorul apare ca o potenţialitate, este 
acauzal, se supune principiului sincronicității. Acest mediu de 
înregistrare este acelaşi spaţiu fizic, acelaşi univers, în care trăim, 
nu alt univers. 

Transpuse în acest univers, ideile lui Maldacena ar arăta 
un pic invers. Spaţiul nostru fizic înregistrează toate 
evenimentele trecute şi viitoare după ce acestea s-au produs 
cauzal sau urmează să se producă acauzal. Asta înseamnă că 


există o autonomie între ce vedem că se întâmplă şi ceea ce se 

înregistrează. Evenimentele, obiectele, legile naturii, gravitația, 
timpul nu fac parte integrantă din acest spațiu de înregistrare. 
Ele sunt cumva autonome faţă de universul în care există. 
Maldacena spune că înregistrarea e cumva preexistentă. Tot ce 
există în universul nostru e doar o consecință a acestei 
înregistrări care conţine toate informaţiile pentru a descrie o 
lume tridimensională. 

Corect ar fi fost invers. Informaţiile să fie consecinţa 
existenţei lumii tridimensionale. Apoi lumea bidimensională ar 
fi trebuit să fie un caz particular al lumii tridimensionale. Pe 
măsură ce facem observaţii la distanță, lumea noastră 
tridimensională cu care suntem familiarizați se modifică. Vedem 
îndepărtat de parcă am vedea bidimensional, proiectat pe un 
ecran mare, imaginar. Ne pierdem abilitatea de a vedea 
dimensiunea care se află în lungul axei privirii, în profunzime. 

Intrăm astfel într-un univers bidimensional. Practic 
dimensiunea din prelungirea axei privirii nu mai există. Un 
avion îndepărtându-se în prelungirea acelei axe este perceput ca 
mişcându-se încet. Celelalte dimensiuni spaţiale sunt reduse 
proporţional cu un factor de scală. În general, vedem totul mult 
mai Mic, mişcându-se cu încetinitorul. Dacă ar fi lângă noi am 
vedea avionul mişcându-se repede. Aşa însă, la distanţă şi viteza 


pare mai mică, chiar dacă e aceeaşi ca şi cea observată lângă noi. 

Apare, ceea ce generic se numeşte relativitatea de scală. 
În cazul cel mai general, toate dimensiunile spaţiale sunt 
afectate de factorul de scală şi, pe măsură ce ne îndepărtăm, nici 
mişcarea nu se mai observă. Când a ajuns deja un punct pe 
ecranul imaginar bidimensional mişcarea poate fi sesizată 
făcându-se foarte lent în timp. Cu atât mai lent cu cât e mai mare 
depărtarea. 

Acesta este universul bidimensional. E universul 
observabil pe cerul nopţii. Pe măsură ce ne apropiem imaginar 
de un punct de pe cer, Venus sau Marte de exemplu, factorul de 
scală nu mai contribuie la perceprea bidimensională, începem să 
vedem tridimensional. Faptul că nu vedem tridimensional la 
mare distanță în acest moment, asta nu înseamnă că universul 
observat este bidimensional. El este tridimensional, dar noi îl 
vedem bidimensional din cauza distanţei. 

Considerentele anterioare s-au vrut un exemplu de 
descriere corectă a realităţii fizice. Cazul descris nu este un 
univers ca o hologramă, tridimensional la orice scală, scalele 
mai mici induc impresia că acesta ar fi bidimensional. E un mod 
mai direct de a nu complica ceva simplu. Folosind reprezentarea 
dimensională (matematic, un spaţiu cu mai multe dimensiuni e 
un spaţiu cu mai multe puncte), rezultă nişte concluzii cam 


aiurea (v. Maldacena). 

Într-un univers bidimensional, de scală, există gravitație, 
există mişcare, există timp. Lumea tridimensională de acolo 
există dar nu o vedem din pricina factorului de scală, din pricina 
depărtării. Universul bidimensional e de fapt universul 
tridimensional observat la mare distanță. Acele suprafeţe 
bidimensionale conţin toate obiectele tridimensionale aflate la 
mare depărtare. Nu există nici un fel de proiecție în sens 
Maldacena. 

Din contra, universul la distanţă este imaginea celui de 
aproape, afectată de distanţă, de factorul de scală. Şi invers. Ele 
într-adevăr există în acelaşi timp, pentru că reprezintă unul şi 
acelaşi univers, văzut la distanțe diferite. Universul 
bidimensional al lui Maldacena nu poate descrie universul 
microscopic, deoarece acesta ar trebui să aibe mai mult de 3 
dimensiuni. El descrie de fapt macrocosmosul, care, după cum 
s-a văzut, poate fi descris mult mai bine folosind un factor de 
scală. În sens fizic, un univers bidimensional nu poate fi decât 
universul la scară macroscopică. 


Cum a fost el descris, lăsăm la aprecierea dvs. să decideți. 

Bacteriile rezistente la antibiotice 


Sunt microorganisme care, în urma unui proces evolutiv, 
au căpătat rezistenţă la antibiotice. Reprezintă o problemă gravă 
a cărei stringenţă este subliniată în primul rând de prevenţia şi 
tratarea infecțiilor de natură bacteriană. 

Rezistenţa la antibiotice este rezultatul apariţiei, relativ 
rapide pe scara evoluţiei, unor mutații genetice care sunt apoi 
transmise urmaşilor în acelaşi scop. Acest proces e cumva în 
contradicție cu evoluționismul darwinist. Acesta postulează o 
evoluție lentă, prin care o specie poate deveni altă specie sau o 
varietate a speciei originare, de-a lungul a milioane de ani. 
Rezistenţa bacteriilor la antibiotice s-a dezvoltat cu precădere în 
ultima sută de ani. Acest fapt contrazice evoluționismul la 
modul foarte direct şi la modul indirect prin aceea că arată că 
evoluția se face cu un scop anume. Problema scopului e ceva ce 
ține mai mult de metafizică, evoluționismul susține absenţa 
scopului. 

Adepții moderni ai teoriei designului inteligent, adversari 
al evoluţionismului, ar spune că problema scopului face 


diferenţa între punctul lor de vedere şi evoluţionism. Faptul că 

marele designer inteligent a rezolvat problema scopului în 
creația sa de 7 zile, aşa pentru plăcerea lui estetică, înclină 
balanţa, în opinia lor, în defavoarea evoluţionismului. În opinia 
noastră problema scopului ajută vieţuitoarele să supravieţuiască. 

Vieţuitoarele sunt conduse de cele două instincte 
principale: conservarea speciei şi perpetuarea speciei. De ce 
adică evoluţia să nu fie o modalitate de manifestare a acestor 
instincte fără ca această manifestare să fie un scop în sine? 
Atunci, dacă evoluția reprezintă un mod de manifestare a 
conservării vieţii şi a perpetuării ei, cum se poate explica, de 
exemplu, apariţia omului? Cum se pot explica apariţia 
inteligenţei, a conştiinţei? Acestea nu sunt avantaje evolutive. 
lar dacă le considerăm avantaje evolutive, de ce nu sunt 
universale? 

Dacă evoluţia se face foarte încet, cum s-ar putea explica 
situaţia de faţă, apariția bacteriilor rezistente la antibiotice? Dacă 
evoluţia se face cu un scop, cu un sens deşi nu este decât o 
viziune metafizică asupra ştiinţei, atunci de ce multe specii au 
caracteristici care nu servesc niciunui scop, sens sau înţeles 
ştiinţific? 

Un exemplu este o specie de burete arctic, care conţine o 
substanță care vine de hac, în proporție de 98%, bacteriilor 


rezistente la antibiotice. Deoarece nu are nici un înveliş 

protector sau alte elemente evolutive de protecție împotriva 
celor foarte puţini duşmani naturali specifici acelui mediu, 
buretele a dezvoltat această modalitate, inutilă, de apărare. În 
mediul arctic, unde viaţa nu abundă defel, unde speciile 
existente, vorba vine, le numeri pe degete, unde principala 
problemă a supravieţuirii n-o reprezintă lupta cu alte specii, ci 
lupta cu mediul acela impropice vieţii, buretele se apără ca un 
organism cu mulți duşmani naturali. 

Fără îndoială, la această caracteristică nu s-a ajuns pe 
cale evolutivă. Deci, atât apariţia bacteriilor rezistente la 
antibiotice cât şi “antidotul” pentru ele sunt rezultatul a ceva ce 
nu prea seamănă cu evoluţia. 

Niles Eldredge şi Stephen Jay Gould au elaborat, în 1972, 
teoria echilibrului punctat, care vine în sprijinul teoriei 
evoluționiste atunci când aceasta trebuie să rezolve astfel de 
probleme. Conform teoriei echilibrului punctat, o specie poate 
evolua mult într-un timp scurt sau poate evolua puţin într-un 
timp lung, urmând o cale evolutivă cuprinsă între două puncte 
evolutive. Aceste puncte evolutive depind de condițiile de mediu, 
de cele legate de supravieţuire intraspecie şi interspecii. Punctele 
evolutive reprezintă deci nişte direcţii evolutive, nişte tendinţe 


către un deziderat evolutiv. 

Această teorie completează foarte bine, în opinia noastră, 
evoluționismul darwinist. Ea explică existenţa unor caracteristici 
care nu servesc supravieţuirii prin aceea că, în trecut, ele au 
apărut dintr-un motiv legat de supravieţuire, dar evoluţia a 
stagnat în acel sens, dezvoltându-se apoi cu altă viteză în alt 
sens. 

Iar pentru cei care nu cred în evoluţie există un material, 
creat de nişte oameni de ştiinţă singaporezi, care omoară cam 
toate bacteriile care “fac imprudenţa să se aşeze” pe el. Că sunt 
bacterii rezistente la antibiotice sau nu, materialul nu face nici o 
discriminare. Omoară până şi unele ciuperci rezistente la 
antibiotice. O treabă remarcabilă! 

Să însemne toate acestea sfârşitul evoluţiei bacteriilor 
rezistente la antibiotice? Puțin probabil. Nici buretele arctic, nici 
materialul made in Singapore, nici alte remedii care duc la 
întărirea sistemului imunitar, nici alte antibiotice, şi mai 
puternice, nu vor stopa evoluţia punctată a bacteriilor rezistente 
la antibiotice, pentru că următorul punct evolutiv nu se întrevede. 
Care poate fi el? Care este limita rezistenţei la antibiotice? Vor 
apărea  superbacteriile rezistente la antibiotice? Se vor 
transforma bacteriile rezistente la antibiotice în alte specii, mai 


rezistente la antibiotice? 

Evoluţia lor este rapidă, progresele făcute în sensul 
combaterii ei sunt şi mai rapide. Deci, e posibil ca în timpul 
vieţii noastre să asistăm la un “miracol” evolutiv. Cu condiția să 
evoluăm şi noi în acelaşi sens, să devenim rezistenți la bacteriile 
rezistente la antibiotice. În caz contrar va trebui să trăim în 
medii septice, dacă vrem să supravieţuim. Nu de alta dar 
evoluţia viruşilor, în sensul rezistenţei la medicamente, cum 
poate fi încetinită? Un mediu septic şi extrem de rece, ăsta ar fi 
remediul cel mai bun în aceste vremuri de încălzire globală. 
Undeva unde e şi septic, e şi rece tot anul, undeva unde nu prea 
există duşmani naturali pentru noi. 

Teoria evoluționistă e tot ceea ce bunul-simţ, logica, 
filosofia, arheologia, biologia, genetica pot confirma în materie 
de tranformare a naturii vii. Faptul că este greu de urmărit şi 
verificat în timp o face metafizică, la fel ca şi psihanaliza lui 
Freud. Dar, fiind foarte confirmată ca şi infirmată deopotrivă, 
neavând altceva mai ştiinţific cu care să o înlocuim, trebuie să 
ne mulțumim momentan cu ce avem. Nu de alta, dar a fost şi 


este un mare pas înainte în cunoaşterea umană. 

Evoluţia ideilor ştiinţifice 


Când suntem puşi în situaţia să trecem în revistă şi chiar 
să asimilăm întregul parcurs pe care le-au avut anumite idei 
ştiinţifice, am putea fi de multe ori surprinşi neplăcut şi chiar 
încercaţi de un sentiment al inutilităţii. Ne vedem obligați de 
către metoda pedagogică sau urmând doar o simplă înlănţuire de 
fapte şi idei, să asimilăm anumite idei, metode, concepte care nu 
mai au valabilitate în momentul de față. De ex., partea de 
început a oricărei ştiinţe, filosofia, modelul atomului de 
hidrogen al lui Bohr, eterul lui Maxwell, gravitația newtoniană 
etc. 

În filosofie este practic obligatoriu acelaşi parcurs, de la 
începuturi până în zilele noastre. Se adoptă această metodă 
pentru o mai bună reţinere. Văzând cum au evoluat ideile pe 
cale naturală, firească, înlănţuindu-se unele cu altele, cele din 
prezent reprezentând evoluția celor din trecut, remarcând 
conexiunile logice dintre ele, reținerea lor este o treabă foarte 


simplă. 

În caz contrar, învățând pe sărite, ne aflăm în situaţia în 
care se află cineva care are ca obiectiv completarea unui puzzle 
căruia-i lipsesc o mulţime de piese. În final, golurile sunt atât de 
numeroase încât se pierde practic imaginea de ansamblu. 
Bineînţeles, urmărind evoluţia ideilor, aşa este recomandat a se 
învăţa. Chiar dacă modul cum au apărut ele, modul cum s-a 
făcut această evoluţie, nu a fost deloc un proces simplu, liniar, 
constant, natural. 

Evoluţia se face în salturi. Ideile cu adevărat importante 
sunt ca nişte revoluţii care pot schimba cursul evoluţiei. Între ele 
există o perioadă în care aceste idei se perfecţionează, uneori 
până la saturație, după care se produce alt salt, nu totdeauna 
reclamat de o evoluţie logică într-o direcţie sau alta. De fapt nu 
există o direcţie a evoluţiei ideilor în ştiinţă. Dezvoltarea se face 
doar având ca obiectiv aplicarea lor practică. Câştigul, profitul 
este de fapt motorul cunoaşterii. 

Procesul evolutiv are uneori sincopele sale. Sunt situaţii 
când idei revoluţionare apar ori prea devreme, ori prea târziu în 
cursul evoluţiei. Acest fapt conduce, foarte straniu, uneori la 
nerecunoaşterea meritelor autorilor lor, ori la nerecunoaşterea 
ideilor în sine, la ignorarea lor. Ele sunt recunoscute, cu tot cu 


meritele celor ce le-au creat, doar cumva la timpul potrivit. 

Mai târziu, când evoluţia ideilor conduce spre un curent 
de opinie care le face de actualitate, trezesc interesul multora, 
sunt clarificate multe probleme. Abia atunci sunt “inventate” sau 
“descoperite”, deşi în realitate ele au apărut în trecut, dar nu într- 
un timp propice lor, când nu au interesat pe nimeni. Praful de 
puşcă, rachetele, conceptul de atom sunt doar câteva din 
multitudinea de exemple ce se pot da în acest sens. 

Timpul potrivit este dat cumva şi de evoluţia psihologică 
a societăţii. Pe măsură ce apar tot mai mulți oameni interesaţi de 
anumite probleme, se crează un curent de opinie favorabil 
rezolvării lor. Când nu interesează pe nimeni, atunci ideea intră 
într-un soi de hibernare, pentru a fi mai apoi “resuscitată” de 
interesul mai multora, la un moment mai oportun ei. 

Când ideea apare mai târziu faţă de timpul ei potrivit, 
este ignorată pur şi simplu. Curentul de opinie neexistând la acel 
moment, ideea nu prezintă nici un fel de interes, considerându- 
se inoportună, învechită, motive suficiente pentru a fi apoi 
ignorată. 

Pentru a fi luată în considerare, o idee trebuie să suscite 
interesul. Situaţiile favorabile în acest caz sunt două la număr. 
Întâi e situaţia când ideea e de actualitate. Ori e pe “val”, venind 
să completeze anumite goluri în cunoaştere la acel moment, ori 


când e la modă. 

O idee e pe “val” din punct de vedere cognitiv atunci 
când e în etapa “puzzle” a lui Kuhn, etapa dintre două revoluţii 
ştiinţifice, sau două idei revoluționare. E etapa de perfecţionare 
a ideilor revoluţionare de la care a plecat, de umplere a golurilor, 
de căutare a cunoaşterii pe calea complexităţii şi profunzimii. 

În cazul modei lucrurile stau un pic altfel, în opinia 
noastră. În acest caz ideile diseminează foarte mult în societate, 
mai cu seamă pe calea artei. Ideile respective cunosc o 
dezvoltare oarecum independentă pe această cale (v. ideea de 
vampir sau ideea de gaură de vierme, de exemplu), faţă de calea 
oficială, ştiinţifică. Asupra acesteia din urmă calea artistică 
execută un soi de presiune, în sensul că orice clarificări 
ulterioare a unor probleme, din punct de vedere ştiinţific, nu au 
nici un efect asupra universului artistic. Ideile par a avea un soi 
de existenţă independentă în universul artistic. 

Nu are nici un fel de importanţă dacă ştiinţa spune că 
vampirii nu există, ei vor continua să existe în filmele foarte 
vandabile pe care le populează. Nu are nici un fel de importanţă 
dacă ştiinţa spune că găurile de vierme sunt foarte improbabile 
în univers. Se continuă la nesfârşit să se folosească această idee 
în filme drept singura opţiune de a se face zborul cosmic la mare 


distanţă. 

Mai există şi situația descoperirii aproape simultane a 
unor fenomene naturale sau a inventării aproape simultane a 
unor teorii ori lucruri. Și acestea pot fi explicate în două moduri. 
O dată când ideile respective sunt de actualitate şi, deci, când 
mai multe persoane, în aproximativ acelaşi timp, se ocupă de 
rezolvarea aceloraşi probleme. E normal să fie aşa. O problemă 
poate avea mai multe rezolvări, care sunt luate în seamă doar 
atunci când sunt de actualitate. 

Există apoi şi situaţia când apariţia simultană a ideilor nu 
se încadrează într-o actualitate ideatică. E cazul ideilor 
revoluționare. Newton şi Leibniz este exemplul classic: calculul 
diferenţial şi integral care i se atribuie lui Newton, dar în notația 
mai simplă, a lui Leibniz. De fapt, asupra acestuia din urmă au 
planat, justificate în opinia noastră, nişte suspiciuni de fraudă. A 
avut acces la manuscrisele primului şi se pare că inscripţia de pe 
mormântul său (genius-cu sensul de spirit bun) e cam exagerată. 

Nu credem că acesta este cel mai bun exemplu care să 
ilustreze ceea ce vrem să spunem. E, credem, vorba despre 
cazurile când cele două idei au apărut într-un timp foarte scurt 
una de alta, neexistând deci suspiciunea că una s-a inspirat din 
alta. Ca, de exemplu, cazul descoperirii insulinei, când Paulescu 


a avut întâietate în faţa oamenilor de ştiinţă canadieni. Sau când 

Einstein a avut întâietate față de Poincare în privinţa relativităţii 
restrânse. 

Ceea ce vrem să ilustrăm e cazul numit sincronicitate 
ştiinţifică, apariţia independentă, foarte apropiată în timp, a 
aceleiaşi idei. Suntem probabil cu toţii conectaţi la nivel cuantic, 
unde gândurile şi sentimentele noastre pot circula aproape 
instantaneu pe orice distanţă. Dar ipoteza aceasta nu explică în 
totalitate fenomenul sincronicităţii ştiinţifice. Dacă ideile sunt de 
actualitate şi prezintă interes pentru multă lume, atunci e greu de 
discernut între cazul sincronicităţii ştiinţifice şi cazul descris 
anterior, corespunzător apariției ideilor pe calea naturală, a 
actualități. 

Când nu există, într-adevăr, nici o legătură cu direcţiile 
evolutive, de moment, ale cunoaşterii, cu actualitatea, şi când 
intervalul de timp a apariţiei ideilor este restrâns, atunci putem 
vorbi despre sincronicitate ştiinţifică, sau tehnică. 

Şi în artă se manifestă fenomenul. Sincronicitatea are un 
caracter universal, se poate manifesta oriunde. În artă, prin 
sincronicitate, pot apărea curentele artistice, când practic se 
depăşeşte stadiul de modă. În ştiinţă, în schimb, moda poate fi, 
după părerea noastră, un fenomen nociv. Idei fără valoare, fără 
consistenţă, fără relevanţă pot fi dezvoltate ştiinţific fără nici un 


rost. 

Apare astfel o ramură nouă a ştiinţei, SF-ul scris în 
limbaj matematic. 90% din fizica teoretică actuală e filosofie, 
speculație ştiinţifică, fabulaţie, ceva ce nu prea are tangenţă cu 
realitatea, cu experimentul, cu observaţia. Sunt şi aceste idei 
importante într-o evoluţie generală a ideilor ştiinţifice, dar 
altceva pare îngrijorător, revoltător chiar. Faptul că această 
ramură a ajuns să aibe o existenţă de sine stătătoare, paralelă, cu 
ştiinţa. Este ceea ce noi numim generic lumea ideilor trăznite, 
unde ideile trăiesc parcă în lumea lor, lumea lui Platon, şi unde 
orice este posibil. Faptul că ştiinţa, uneori, ia forme abstracte, 
care nu pot fi modelate, ilogice, alimentează parcă această lume 
a ideilor trăznite. 

Stringuri, găuri de vierme, călătorii prin găuri negre, 
spaţii cu n dimensiuni, gravitație cuantică, teoria unificată a 
tuturor forţelor din natură, spaţii paralele... Nimic din toate 
acestea nu are ceva comun cu realitatea. Suntem optimişti şi 
zicem, deocamdată. Am fi cei mai fericiţi muritori dacă am 
vedea că ceva de aici e valabil şi în realitate, în timpul vieţii 
noastre. Altminteri aceste idei nu-şi au rostul nici măcar ca etape 
de tranzit în evoluţia ideilor. 

Sunt doar ficţiune, scenarii tip “ce-ar fi dacă”, poveşti 
fără final fericit, pentru ştiinţă, pentru noi toţi, pentru cunoaştere. 


Un balast ideatic necesar doar sie însuşi şi economiei de piaţă. 

Organismele modificate genetic 


De la organismele modificate genetic (OMG) există 
foarte multe aşteptări. În jurul anilor 2050, când se estimează că 
populaţia Pământului va fi de 9 miliarde de oameni, problema 
hranei, a culturilor agricole, a agriculturii intensive va fi o 
adevărată provocare. 

Deşi în prezent toată populația Pământului este 
concentrată doar în 8% din suprafața uscatului, şi este 
repartizată fifty-fifty urban-rural, în viitor tendinţa de urbanizare 
va fi mai accentuată. Asta înseamnă că populaţia se va concentra 
şi mai mult în cele 8 procente ale suprafeţei uscatului: un viitor 
sumbru, nu numai din perspectiva costului alimentelor. Aşa 
încât practicarea unei agriculturi intensive reprezintă un obiectiv 
primordial. 

O productivitate mai mare, obţinută de plante rezistente 
la dăunători, pe o suprafaţă cât mai restrânsă, este un ideal, în 
prezent nu aşa greu de atins. În plus s-ar elimina folosirea 


erbicidelor, insecticidelor şi tuturor substanţelor de genul ăsta, 

care pot fi apoi dăunătoare pentru cine consumă acele plante. 
Unele substanțe chimice nocive pot fi înglobate în structura 
biologică a acelor plante şi pot fi apoi nocive pentru animalele 
care le consumă sau pentru oameni. 

În loc să le stropim cu acele substanţe, nu ar fi mai 
eficient ca însăşi planta să-şi “fabrice” antidotul pentru 
dăunători? E, ceea ce în prezent, fac unele soiuri de porumb sau 
grâu. Îşi “fabrică” singure insecticidele. Ingineria genetică a 
creat aceste soiuri de plante, prin inserarea în structura lor 
genetică a unor gene aparţinând altor organisme, gene care le 
conferă anumite proprietăţi pe care nu le aveau înainte. Acestea 
sunt aşa-zisele organisme modificate genetic. 

Au apărut în SUA şi Canada în 1995 şi în prezent există 
tendinţa de a fi tot mai folosite la nivel global. De pildă, soia 
modificată genetic constituie grosul producţiei mondiale de soia, 
peste 95%. Unele regiuni extinse din Asia, foarte populate, 
folosesc unele soiuri de OMG. Bumbacul în India, orezul galben, 
cu excedent de vitamina A, în zonele din China unde copiii, în 
special, resimt această lipsă, sunt nişte exemple ilustrative. 

Merele Arctic, create de o firmă canadiană, au însuşiri 
deosebite, nu oxidează la contactul cu aerul. Există tomate negre, 
ca şi cartofi mai dulci şi albaştri. La fel de bine ca şi porci în 


care cresc organe de schimb, umane. 

Toate acestea şi multe altele sunt create de jocul omului 
de-a Dumnezeu. Însă folosirea pe scară tot mai largă a OMG 
întâmpină încă o reticenţă firească. De exemplu, există temeri că 
unele gene, punctele forte ale unor plante OMG folosite în 
agricultură, vor trece pe cale naturală la alte plante. Există astfel 
posibilitatea de a crea, natural, plante dăunătoare care pot rezista 
mai bine ca înainte la condiţii vitrege de climă, de luptă pentru 
supravieţuire şi chiar la remediile, create de oameni, menite a 
lupta împotriva lor şi care să se şi poată înmulţi mai repede. 

Există apoi temeri, îndreptăţite, că unele gene din OMG 
vor putea afecta genomul uman. Există situaţii, în natură, când o 
caracteristică a unei specii se datorează genelor altei specii. 
Aceste gene au fost asimilate de genomul speciei gazdă pe cale 
naturală. Dulceaţa cartofului, de pildă, se datorează genelor unor 
bacterii de genul agrobacterium. Apoi, tot ce face ca uleiul de 
peşte să fie benefic pentru om se datorează de fapt genelor unor 
alge mâncate de peşti. Deci temerile că OMG ar putea influienţa 
genomul uman sunt îndreptăţite. 

Logic e că OMG ne poate afecta la fel ca oricare alt 
aliment nemodificat genetic pe care îl consumăm. Dar a nu şti 
asta, pare a fi un avantaj, cel puţin psihologic, fapt ce vine 
oarecum în contradicţie cu credinţa vechilor chinezi, care erau 


siguri că alimentele consumate interferă cu natura noastră şi ne 

transmit unele din caracteristicile lor. “Eşti ceea ce mănânci”, 
spuneau ei. Probabil că această mostră de înţelepciune e şi 
motivul pentru care chinezii încă mai manifestă o predilecție de 
a consuma tot felul de ciudăţenii: muşte în ciorbă, adică ciorbă 
de muşte, pisici la cuptor, câini bine condimentaţi, creier crud de 
maimuţă, penis de porc, fudulii de taur... În fine, nu ştim cât pot 
schimba acestea genomul cuiva. Judecând după cum se prezintă 
acum, după 5000 de ani, poporul chinez, am zice că atâta amar 
de ani de practici culinare stranii n-au afectat genomul lor ca 
popor. Sau dacă l-au afectat, atunci nu se cunoaşte cum, nu se 
observă, deci nu prea contează. 

Cam la fel ne-ar influienţa şi consumul OMG-urilor. În 
caz contrar, în care OMG-urile chiar ne-ar afecta genomul, şi în 
acest caz cred că nu s-ar întâmpla nimic. N-am deveni, credem, 
mai rezistenți la dăunători şi nici nu ne-am înmulţi mai repede şi 
mai mult. Deşi asta ar fi o chestie...Caracteristicile plantelor şi 
animalelor OMG chiar dacă ne-ar afecta, influienţa lor ar fi mai 
mult de natură psihică. 

Ce-ar însemna oameni rezistenți la gândacii de Colorado, 
de exemplu, atâta timp cât gândacii de Colorado nu se numără 
printre duşmanii lor naturali? N-ar însemna nimic. Ar fi doar, în 


cel mai rău caz, o isterie generală. 

Pe de altă parte, există studii ştiinţifice care au 
demonstrat că unele dintre speciile de bacterii care se întâlnesc 
în flora intestinală umană pot transfera, la acel nivel, unele din 
caracteristicile lor genetice omului. Mai există studii care arată 
că OMG modifică genomul bacteriilor din flora intestinală 
umană. Deci transferul genetic de la OMG la om se face prin 
intermedierea florei intestinale. Cu toate acestea nu vedem de ce 
ar trebui să ne alarmăm. La fel se întâmplă şi cu alimentele 
obişnuite, iar acest transfer poate fi activ sau latent. 

Activ ar fi dacă ar impune condiţiile externe. De 
exemplu, dacă am dormi într-un loc unde n-ar exista ploşniţe dar 
ar colcăi de gândaci de Colorado, atunci genele rezistenţei la 
aceşti dăunători s-ar activa de îndată ce aceştia ar începe să ne 
gâdile. Dar nu le-ar face rău decât în momentul în care vreunul 
s-ar apuca să muşte din noi. O situaţie imposibilă, pe cale 
naturală. 

Doar dacă creăm o specie de gândaci de Colorado care 
să nu fie vegetarieni, am putea vedea genele rezistenţei la ei în 
acţiune. Altminteri respectivele gene ar fi inactive, iar nişte gene 
inactive nu prezintă nici o importanţă, nici în prezent, nici în 
urma unui proces evolutiv în viitor. Fiind inactive genele nu 


evoluează. Sunt în stare de latenţă, de “hibernare”, de aşteptare 

nedefinită a condiţiilor pentru a se manifesta. ar în lipsa lor 
permanentă, sunt ca şi moarte. 

80% din genomul nostru este inactiv. Acest conglomerat 
genetic conţine, ori gene ancestrale care s-au inactivat 
nemaiavând condiții de manifestare, ori chiar gene străine. S-au 
descoperit genele unor viruşi în genomul inactiv. Abia această 
situaţie poate fi periculoasă pentru noi şi nu genele rezistenţei la 
gândacii de Colorado. 

Să ne imaginăm următorul caz posibil pentru noi. Noi 
credem că unii din noi au în genom genele unor viruşi ai virozei 
respiratorii, care se activează în anumite condiţii. Faptul că 
răcim (răceala e de fapt o viroză respiratorie) fără o cauză 
evidentă, dă de gândit. Afară nu sunt în jur de 5 grade; la acest 
interval de temperatură corpul este vulnerabil la viruşii din aer. 
Nu am luat viroza de la nimeni, deci nu avem nici un motiv să 
ne îmbolnăvim. Dar cu toate astea ne îmbolnăvim, putem fi 
declanşatorii unei epidemii. Noi credem că acest caz se explică 
numai dacă avem deja în genom genele unuia sau mai multor 
viruşi inactive, care activate apoi de nişte insuficiențe imunitare 
sau alte cauze necunoscute, pot provoca boala. 

Şi atunci e începutul sfârşitului. Suntem, ca toţi românii 
care se tratează după ureche, tentaţi să intrăm în prima farmacie 


şi să cerem antibiotice. Antibioticele se folosesc la infecţii 

bacteriene. Farmacista e familiarizată cu problema, ne priveşte 
cu compasiune şi ne oferă, cu zâmbetul pe buze, orice cerem, 
după ce încearcă, în prealabil, tot cu zâmbetul pe buze, să ne 
vândă ce are mai scump. Nu vă miraţi, trăim doar în România 
postdecembristă, ţara tuturor imposibilităilor. Consumul nostru 
mediu de antibiotice pe cap de locuitor e cu 70% mai mare decât 
media europeană. 

Asta e, într-adevăr ceva care ne afectează vieţile: faptul 
că ne putem îmbolnăvi oricând de la nişte viruşi pe care-i avem 
permanent la purtător, în genomul propriu, când genele lor sunt 
activate de condiţiile propice, pe care nu le cunoaştem. Și faptul 
că trăim în ţara tuturor imposibilităților, un factor de mare risc, 
de sine stătător. 

Într-un asemenea context, să fim îngrijoraţi că devenim 
rezistenți la gândacii de Colorado sau la oricare alți dăunători, ni 
se pare o chestie exagerată. O reacţie isterică, o repulsie firească 
dar cam nelalocul ei. 

În privința faptului că tot noi oamenii am putea fi la 
originea creării unor dăunători mai puternici, care să se întoarcă 
împotriva noastră, e un risc pe care trebuie să ni-l asumăm. 
Folosirea unor alte OMG pentru a le combate închide cercul 


VICIOS. 

În tot cazul, la un moment dat, în anii imediat următori, 
trebuie să înţelegem cu toţii că OMG reprezintă soluţia cea mai 
bună pe care o avem la îndemână, deocamdată, pentru a face 
faţă provocărilor viitorului în privinţei hranei noastre cea de 


toate zilele. 


Energia liberă 


Imaginaţi-vă următoarea situaţie. Dispunem de o tijă metalică 
cu rol de antenă, la care avem cuplate un transformator şi un bec. 
Mergem acum la câteva zeci de metri de o antenă prin care 
emite un post de televiziune local. 

Dacă îndreptăm antena noastră către antena de televiziune şi 
împământăm improvizaţia, vom fi surprinşi: becul se aprinde. 
Undele electromagnetice emise de antena de televiziune sunt 
captate de antena noastră. Ele sunt câmpuri electrice şi 
magnetice variabile, de anumite frecvenţe, care antrenează 
electronii liberi din conductori, ghidaţi de diferenţa de potenţial 
produsă de împământare. Puterea lor este amplificată de 
transformator, aşa încât un curent electric alternativ, suficient de 


puternic, va putea aprinde becul. 

Senzaţia de lumină dată de bec va fi percepută ca fund 
continuă, deşi becul nu funcţionează cu curent continuuu ci 
alternativ. De la 18 oscilaţii/secundă ale câmpului electric, 
căruia 1 se datorează lumina, dispare efectul stroboscopic şi 
ochiul percepe o lumină continuă. 

Sub 18 herți ochiul uman percepe aprinderile şi stingerile 
succesive ale becului. În cazul nostru, frecvenţa undelor captate, 
care este aceeaşi cu frecvenţa curentului electric generat, este 
mult mai mare decât 50 Hz, cât are curentul alternativ de acasă, 
din reţeaua publică de energie electrică. Deci nu există efect 
stroboscopic şi becul nostru ar putea servi la iluminatul obişnuit, 
dacă am locui în zonă. Dar, din păcate, asta s-ar întâmpla doar o 
vreme. 

În scurt timp pierderile de putere ar fi sesizate de către cei de 
la postul de televiziune şi, cu siguranţă, ne vom trezi cu poliţia 
acasă, dosar penal, pedeapsă cu executare şi despăgubiri de 
plătit. 

Nici dacă am înlocui becul sau becurile cu un redresor de 
curent şi un acumulator, viaţa n-ar fi mai roz pentru noi. Chiar şi 
în cazul în care încărcarea acumulatorului s-ar face într-un timp 
suficient de mare pentru a observa cineva pierderile de putere. 
Chiar şi în cazul în care redresorul şi acumulatorul ar fi uşor de 


ascuns... 

Percheziţiile dacă ar fi anunţate, toţi hoţii ar fi negustori 
cinstiţi. Unde mai pui că există sisteme electronice foarte 
sensibile care determină cu o acuratețe de ordinul metrilor locul 
unde se produc pierderi de putere abia sesizabile. 

O situaţie şi mai riscantă am avea lângă un stâlp de înaltă 
tensiune. Undele produse de curentul alternativ de înaltă 
tensiune pot fi captate cam în acelaşi mod, însă e periculos 
pentru că trebuie să ne apropiem prea mult de conductori. Poate 
apărea oricând un arc electric, o descărcare între conductorii de 
înaltă tensiune şi antena noastră improvizată. 

Exemplele descrise arată, sperăm că destul de convingător, că 
posibilitatea captării undelor electromagnetice, care există unde 
nu ne-am aştepta, şi convertirea lor în curent electric, este o 
realitate mai presus de orice tăgadă. Imaginaţi-vă acum că 
marele inventator Nicola Tesla a găsit o modalitate mult mai 
puţin riscantă, chiar înainte de apariția antenelor tv sau a 
reţelelor de înaltă tensiune, de a obține curent electric din unde 
electromagnetice. A folosit aceeaşi improvizație descrisă 
anterior, cu care a captat undele electromagnetice care circulă 
liber, pretutindeni în jurul nostru, fără a fi produse de oameni! 

E o realizare remarcabilă! Să produci curent electric captând 
nişte unde electromagnetice libere, fără nici un cost efectiv, e 


ceva demn de laudă. Explicaţia lui, incorectă astăzi, specula pe 

seama unei diferenţe de potenţial uriaşe între Soare şi Pământ şi 
existenţei unui curent electric cosmic. A numit această energie, 
energie liberă, a crezut că e nelimitată şi că va duce la rezolvarea 
tuturor problemelor energetice ale omenirii, gratis. 

De la moartea lui, din anii '40, când planurile invenţiei sale 
au dispărut în mod misterios din camera de hotel unde a locuit 
ultimii ani din viaţă, şi până astăzi, a trecut destul timp. Și nu s-a 
întâmplat nimic. Problemele energetice ale omenirii sunt mai 
mari. Nici faptul că acum planurile acelea circulă liber pe 
internet, nu a schimbat cu nimic situaţia. Problemele energetice 
ale omenirii, rezolvabile gratuit, persistă. Să fie reticenţa de vină? 
Să fie multitudinea de escroci care pretind că sunt în posesia a 
ceva ce poate concepe oricine foarte simplu? Nu ştim. Cert e că 
oricine poate beneficia, într-adevăr gratuit, de energia liberă, de 
electricitatea obţinută din undele electromagnetice care nu sunt 
produse de om. 

Sursa acestor unde, care sunt pretutindeni, poate fi 
misteriosul curent cosmic, dar nu în forma la care s-a gândit 
Tesla. Ci curentul de plasmă care circulă de la Soare la Pământ 
şi este captat de centurile van Allen. O sarcină electrică aflată în 
mişcare accelerată generează unde electromagnetice. Există 
condiţii ca sarcinile electrice din plasmă să fie accelerate pe cale 


naturală în centurile van Allen. Mişcarea accelerată se datorează 

formei rotunjite a centurilor şi a dublării valorii câmpului 
magnetic terestru la poli. Apoi sunt zone extinse în interiorul 
centurilor unde există vănturi permanente. În zonele superioare 
ale atmosferei, la interfaţa cu ionosfera, se produc multe 
descărcări electrice, care sunt şi ele surse de unde 
electromagnetice. 

Se produc astfel unde electromagnetice de joasă frecvenţă. 
Prin urmare, nu ne trebuie decât o antentă, un transformator şi 
eventual un redresor pentru a le capta, a le converti în curent 
alternativ sau eventual continuu. Gratis. Detaliile tehnice se pot 
obţine pe cale empirică. Metoda arhicunoscută eroare-corectare 
poate conduce, cu răbdare, la rezultatul aşteptat. 

Nu credem că se pot rezolva astfel problemele energetice ale 
omenirii, deoarece nu vedem cum s-ar putea industrializa acest 
proces pentru a se putea produce la scară mare, în condiţiile în 
care oricine îşi poate acoperi consumul propriu gratuit. Apoi 
cine ar produce şi vinde energie liberă când energia electrică 
produsă convenţional e mult mai rentabilă? Însă credem că se 
poate polua mai puţin mediul dacă tot mai mulți consumatori 
casnici ar putea avea acces la această energie liberă. Printr-un 
curent de opinie favorabil acestei idei, la nivel mondial, o modă 


sau o transformare majoră de mentalitate, produse de încălzirea 

globală, de exemplu, s-ar putea consuma mult mai multă energie 
liberă. 

Altfel n-am face decât să ne plângem de milă şi să ne 
complacem în situaţia actuală, în loc să folosim ceva ce ar fi în 


avantajul nostru al tuturor. 


Inversarea polilor magnetici tereştri 


Există în prezent scenarii apocaliptice legate de inversarea 
polilor magnetici tereştri. Procesul de inversare a polilor 
magnetici ai planetei noastre, care apare cam la 100.000 de ani, 
se manifestă întâi prin migrarea polilor respectivi. Aceştia nu au 
nimic comun cu polii geografici, care nu există în realitate, ci 
sunt doar nişte reprezentări convenţionale cu rol orientativ. Polii 
magnetici există în realitate datorită faptului că Pământul este un 


magnet uriaş. 


Un alt indicator că ar urma o inversare a polilor magnetici 
tereştri este scăderea intensității câmpului magnetic terestru. Se 
pare că aceste două manifestări sunt corelate cumva. Pe măsură 
ce polii se inversează, valoarea câmpului magnetic terestru 
scade până la zero. Apoi, după ce inversarea s-a făcut, migrarea 

polilor se face pe vechile poziţii, timp în care valoarea absolută 


a câmpului magnetic terestru creşte. 


Procesul acesta este lung, aproximativ 5000-6000 de ani, 
timp în care protecţia planetei noastre împotriva vântului solar e 
mult slăbită, apoi anulată, apoi iar slăbită; până ce revine la 


valorile de la care a plecat pot trece mii de ani. 


În prezent există semne că în ultimii 70 de ani câmpul 
magnetic terestru s-a micşorat dramatic. Acest fapt alimentează 
temerile că, peste câteva zeci de ani, vom avea un episod de 
inversare a polilor magnetici tereştri. Temeri amplificate şi de 
faptul că polul nord magnetic se află actualmente undeva prin 


Siberia. lar acum câteva zeci de ani era în Canada. 


Dacă în trecut acest proces de inversare a fost ceva lent, nu se 
ştie de ce în prezent el se manifestă mult mai accelerat. 
Fenomenul în sine se presupune a se datora mai multor cauze. O 
cauză ar fi că planeta noastră ar avea două nuclee. Ambele sunt 
active din punct de vedere magnetic. Unii sunt de părere că 
magnetismul terestru ar fi de fapt un feromagnetism datorat 
nucleelor din Fe. Alţii cred că magnetismul terestru se datorează 
curenților convectivi, magnetohidrodinamici, de lavă încinsă, 
din prejma nucleelor foarte fierbinţi care urcă spre manta, unde 


temperatura nu este atât de ridicată. Aşa cum curenţii electrici 

produc câmpuri magnetice, tot aşa şi aceşti curenţi ascensionali 


au acelaşi efect. 


Rezultatul e câmpul magnetic terestru, destul de slab din 
punct de vedere fizic, dar suficient de puternic pentru a fi o 
capcană de netrecut pentru vântul solar. Inversarea s-ar datora, 
credem noi, mişcării planetei noastre. Un ciclu în care axa 
terestră de la 21 de grade înclinare față de planul eclipticii 
(planul de rotaţie circumsolară) ajunge la 24 de grade, şi înapoi, 
durează cam 80.000 de ani. Înclinarea axei face ca înăuntrul 
Pământului sensul de curgere a unor curenţi convectivi să se 
poată schimba. Sau poziţia relativă a nucleelor, unul faţă de altul, 
să se schimbe, astfel încât efectul lor cumulat să fie altul decât 


până atunci. 


O altă cauză căreia i s-ar putea datora inversarea polilor 
magnetici tereştri, şi nu este cazul aici, ar fi învăluirea planetei 
noastre de către un nor cu proprietăţi magnetice, în aşa fel încât 
magnetismul global să fie inversat. Există posibilitatea, cel puţin 


teoretic, ca astfel de episoade să fi fost în preistorie. 


Faptul că planeta ar avea două nuclee, evidenţiat prin unele 
măsurători, s-ar datora episodului catastrofal în urma căruia a 
apărut satelitul natural al Pământului, Luna. În copilăria planetei 
noastre, în urma cu vreo 4 miliarde de ani, o protoplanetă a lovit 


planeta noastră. În urma loviturii Pământul şi-a mărit volumul, 

cu un nucleu mai mic, aparţinând planetei “proiectil”. lar din 
materialul dislocuit de impact a rezultat satelitul natural, Luna. 


Există simulări destul de minuţios realizate în acest sens. 


Cum influienţează magnetismul global acest al doilea nucleu 
este încă neclar pentru comunitatea ştiinţifică. Pentru noi e la fel 
de neclar însă. Forma liniilor de câmp magnetic terestru denotă 
faptul că avem ori un dipol magnetic, ori un quadrupol magnetic. 
În realitate acest fapt nu se poate discerne deoarece forma 
liniilor de câmp este nesimetrică din pricina presiunii vântului 
solar, mai aplatizate pe partea Soarelui, mai umflate pe partea 
opusă. Deci nu ştim dacă avem o sursă sau două pentru câmpul 


magnetic. 


Chiar dacă suntem potenţialii martori ai unei inversări ai 
polilor magnetici tereştri, nu credem că aceasta, dacă se va 
produce, va fi urmată de evenimente apocaliptice. Au mai fost 
episoade din acestea în preistorie, din care viaţa a ieşit biruitoare. 
Din cele 5 episoade de extincţie în masă cunoscute din istoria 
veche a planetei noastre, nici unul n-a fost legat de o inversare a 


polilor magnetici tereştri. 


De când au apărut primiii hominizi, acum un milion de ani, 
au existat câteva asemenea episoade de inversare a polilor 
magnetici tereştri. Cu toate acestea hominizii au continuat să 


evolueze. Probabil că vegetația prea bogată ar fi putut contracara 

vântul solar. Vegetaţia este sursă de ioni negativi, care pot anula 


ionii pozitivi în care este bogat vântul solar. 


Aşa încât, faptul că nu numai specia din care ne tragem ci şi 
tot regnul animal şi vegetal au supravieţuit episoadelor 
precedente de inversare a polilor magnetici tereştri, ne face să 
credem că nici de data aceasta nu va fi sfârşitul vieţii pe Pământ. 
Desigur, acum sunt alte condiţii, vegetaţia a cam dispărut pe 
unde au trecut semenii noştri întru lăcomie, nu rațiune. lar 
pentru vremurile apropiate în care se va produce, dacă se va 
produce acea inversare a polilor magnetici tereştri, nu ar fi 
antidot mai bun decât pădurile. Totuşi, oamenii par convinşi de 
contrariu, par convinşi de trăirea, ca şi cum ar fi ultima, a clipei 


prezente... 

Introducere 


În vremurile uitate ale vechiului regim politic, prin 
anii '80, situaţia ştiinţei popularizate de la noi din ţară era 
foarte diferită faţă de cea de acum. Deşi existau organisme 
mass-media care-şi făceau bine treaba, posibilitatea de a pune 
la îndoială şi de a căuta adevărul informaţiilor vehiculate de 
ele era un deziderat foarte nebulos. În zilele noastre internetul 
face diferenţa, informaţia ştiinţifică de calitate ajunge la ţintă 


mult mai repede decât atunci. 


Atunci ... , parcă într-o altă viaţă, în mass-media care 
populariza ştiinţa, fenomenul fake-news, ştirea, informaţia 


falsă aveau un impact total diferit comparativ cu vremurile de 

acum. Acum, cu sprijinul internetului, ştirea falsă poate fi 


demontă în câteva minute, atunci însă ... 


Peisajul ştiinţei popularizate de atunci abunda mai mult 
ca acum în problematica aflată la frontierele ştiinţei, ale 
bunului-simţ şi ale  senzaționalului: OZN, civilizații 
extraterestre, triunghiul Bermudelor, în general subiecte de 
genul acesta. Mai erau şi chestiuni care făceau ştiinţa o 
ciudăţenie de nepătruns. De exemplu, în revista “Ştiinţă şi 
Tehnică“ citisem la un moment dat că se descoperise un 
fenomen straniu: când un disc de tăiat materiale metalice este 
rotit la o turație mai mare de 7000 de rotaţii/minut atunci 
materialul tăiat nu se mai încălzeşte. Şpanul scânteietor care 


rezultă în procesul de tăiere nu mai poate vătăma pe nimeni. 


E, bineînţeles, o prostie să crezi asta, oricine are 
posibilitatea să verifice experimental aşa ceva se poate 
edifica în doi timpi şi trei mişcări. Nici nu e nevoie de 
experiment, dacă ai acces la ştiinţă şi-ţi place să faci din ceva 
simplu şi de bun-simţ ceva complicat, greu de înţeles şi 
neintuitiv. Însă pentru mine, cel de atunci, aceste informaţii 
false aveau darul să-mi aprindă imaginaţia şi să mă facă să 
caut adevărul. Căci altfel nu puteam să-mi găsesc liniştea, 
ciudăţeniile ştiinţifice mă obsedau, mai cu seamă cele care 
stăteau în puterea mea să fie dezlegate. 

Într-unul din aceste cazuri adevărul a fost găsit după vreo 
30 de ani. Într-una din emisiunile radiofonice care 
popularizau ştiinţa se vorbi odată despre un alt fenomen 
straniu. Cică dacă roteai o sferă, un glob pământesc didactic, 
într-un sens şi-apoi în celălalt sens, cu ajutorul unui motoraş, 
iar acest ansamblu, motoraş + sferă, îl atârnai pe o balanţă 
obişnuită, puteai observa altă chestie neobişnuită. 
Măsurătorile greutății difereau de la un sens de rotaţie la 
celălalt, sfera era mai grea dacă era rotită în sens contrar 
rotației Pământului. Şi de aici, porneau, de la sine înţeles, şi 
speculaţiile. Cea mai tare, şi care s-a dovedit după ani a fi 
reală, era că timpul trece diferit dacă te-ai afla pe sfera care se 
roteşte într-un sens faţă de cazul când te-ai afla pe sfera care 
se roteşte în celălalt sens. E adevărat dacă te-ai mişca pe sferă, 
nu dacă eşti în repaus şi se mişcă doar sfera. Şi altele 
asemenea care atunci mi se păreau a fi nişte pietre de hotar 


ale cunoaşterii. 


Rezultatele acestea păreau cu atât mai credibile cu cât le 
obținuseră nişte ruşi, iar postul de radio care le populariza nu 
era totuşi radio Erevan. Cele auzite m-au obsedat multă 
vreme, aşa încât nici după ce am făcut experimentele nu 
credeam că sunt în posesia adevărului. Trăiam cu impresia că 


nişte cercetători ruşi, profesionişti, nu pot greşi, greşeala 

pornea numai de la mine pentru că nu folosisem o balanţă 
suficient de precisă pentru a face măsurătorile. Apoi eram 
foarte pătruns de convingerea că informaţiile obsedante, de 


atunci, nu pot fi false. 


Timpul a demonstrat însă că erau false. După anii '90, 
când practic am ieşit din închisoarea culturală în care trăisem 
până atunci, am fost invadaţi de informaţii de toate “culorile”. 
Fenomenul fake-news, alăturat căutarii senzaţionalului cu 
orice preţ, cu precădere ieftin şi rapid, nu m-au ajutat să mă 
eliberez de obsesie. Totuşi, perseverenţa aceasta aproape 
bolnavă, dar perfect justificată pentru că doream să-mi găsesc 
liniştea, a fost, în cele din urmă, răsplătită. Însă mai târziu, 
după anii '90, când a apărut şi la noi, în sfârşit, internetul. 
Dar nici aici căutarea n-a fost deloc simplă. Trebuia făcută, 
desigur, în limba engleză, nu cea învățată la şcoală iar, uneori, 
trebuiau citite chiar lucrări ştiinţifice serioase. Şi printre 
aceste lucrări am găsit ideea că sensul de rotaţie, la o turație 
mare de data aceasta, influiențează greutatea obiectului cu 
simetrie spaţială aflat în rotație, însă variațiile acestei greutăţi 
erau aproape insesizabile, chiar şi cu cele mai precise balanţe 
electronice. În fine, problema a fost tranşată definitiv, după 
dezbateri îndelungate şi calcule ale erorilor de măsurare. Nu 


există aşa ceva. Poţi să roteşti cât de repede doreşti un corp 

simetric, uniform, omogen şi perfect centrat, greutatea lui nu 
variază de la un sens la altul. Acest adevăr a fost cam dureros, 


dar a fost cât de cât liniştitor. 


O altă faţetă a adevărului am găsit-o abia când am 
“descoperit”, cu totul accidental, un fenomen fizic numit 
efectul Edtvâs. Cândva pe la începutul secolului XX, nişte 
oameni de ştiinţă germani, în urma unor expediţii ştiinţifice 
peste 7 mări, au constatat că dacă vaporul se deplasa către est 
atunci greutatea unui corp de probă era mai mică, iar dacă se 
deplasa către vest greutatea aceluiaşi corp era mai mare, cu 
câteva grame. Rezultatele de atunci, măsurate de instrumente 
care nu aveau precizia celor de acum, au fost apoi calculate şi 
verificate de către omul de ştiinţă maghiar Lorand Edtv6s. 
Aceasta este ceea ce se numeşte ştiinţă, ce se observă în 
realitate se poate explica printr-o construcţie logică, 
matematizată sau nu, care poate prevedea, calitativ sau 
cantitativ, rezultatul. Este ceea ce astăzi se numeşte efectul 
Etvâs. ŞI totuşi există un fenomen fizic în care sensul de 
mişcare poate determina variaţii ale valorilor măsurate ale 
greutății unui corp. Dar mişcarea e de altă natură, nu eo 
mişcare de rotaţie în jurul unei axe proprii ci e o mişcare de 


rotație în jurul axei Pământului. Pe distanțe mici această 

mişcare poate părea o translație. E ceva total diferit faţă de 


fenomenul amintit anterior, în anii "80. 


Într-adevăr aşa este. Dacă ne imaginăm, de pildă, că 
vaporul se mişcă pe o traiectorie spiralată către polul nord, 
atunci, dacă spirala nu are un punct către care să se termine, 
vaporul, dacă ni-l imaginăm din ce în ce mai mic, ar putea 
călători la nesfârşit pe spirală, învârtindu-se în jurul unei axe 
imaginare. Dacă însă vaporul e păstrat în imaginaţie la 
dimensiunile lui reale, atunci se ajunge la un punct în care 
rotația lui în jurul axei imaginare este tot una cu rotația în 
jurul axei proprii. Practic, atunci trebuie să se manifeste 
efectul Estvâs asupra vaporului, în particular asupra unei 
sfere care se învârte în jurul axei proprii. Cel puţin acesta e 


rezultatul la care am putea ajunge. 


Şi totuşi, în realitate nu se întâmplă nimic. Nu e nevoie 
să mergem la polul nord pentru a face experimentul. E 
suficient să aplicăm formula de calcul. Diferenţa de greutate 
din efectul Etvâs apare ca urmare a unei acceleraţii 
suplimentare care acționează către şi dinspre centrul 
Pământului, accelerație care depinde, printre altele, de 
altitudine şi de viteza relativă (faţă de Pământ), atât de la E 


către V, cât şi de la N către S. La altitudinea de 90 de grade, 

la polul nord, şi la viteze relative faţă de Pământ zero, efectul 


EGtvâs nu există. 


Dar poate garanta cineva vreodată că nu poate exista 
vreun experiment care să pună în evidență o variaţie a 
greutăţii, la polul nord sau sud sau aiurea, datorită rotației în 
jurul axei proprii a unui obiect simetric, omogen, perfect 
centrat? Nu. Deşi ştiinţa s-a pronunţat foarte răspicat în 
privinţa acestui fenomen, mai persistă totuşi o umbră de 
îndoială pentru că nu se cunoaşte un rezultat definitiv. Ştiinţa 
este, de fapt, un drum fără sfârşit, pentru că adevărul nu poate 
fi niciodată atins. Ne garantează cineva sau ceva că efectuând 
un număr mare de experimente identice sau aproape identice 
vom obţine acelaşi rezultat? Nu. Ne garantează cineva sau 
ceva că, în viitor, nu se poate descoperi totuşi un fenomen 
asemănător, în nişte condiţii cu totul şi cu totul speciale şi de 
neprevăzut acum, în care masa inerțială nu va fi egală cu 
masa gravitaţională? În teoria relativităţii aceste două mase 
sunt egale, deci masa care se roteşte în jurul axei sale e 
aceeaşi cu masa care este atrasă către Pământ, iar această 
atracţie este aceeaşi, indiferent în ce sens se roteşte corpul 


atras. 


Nimic nu ne garantează că acest adevăr va fi în cele din 
urmă valabil. Ştiinţa e într-o transformare permanentă, e în 

natura ei să fie aşa. Cunoaşterea e o continuă căutare. Şi toate 
acestea se întâmplă deoarece gândirea umană este cea care le 
produce. Dacă gândirea umană n-ar fi ca în accepțiunea 
popperiană, bazată pe ipoteză, atunci ştiinţa ar rămâne ceva 
care nu se schimbă. Gândirea conceptuală, atunci când 
ipoteza e cam ruptă de realitate, poate deveni speculativă. Dar 
cine poate şti cum e realitatea? Aşadar gândirea umană 
speculativă este motorul ştiinţei. lar când gândirea 
speculativă a luat-o cu mult înaintea observaţiei, 
experimentului practic, se poate aplica metoda lui Einstein, 
experimentul mental. Faptul că nimeni nu poate garanta, nici 
măcar autorul lui, corectitudinea unui experiment mental, 
aceasta e o treabă firească. Nici nu trebuie să garanteze, totul 


trebuie pus la îndoială, aceasta e metoda ştiinţifică. 


Ştiinţa se pune astfel la îndoială pe sine, aflată fiind într- 
o perpetuă căutare de sine. Este ştiinţă ceea ce se obține astfel? 
E o întrebare grea. Unii ar spune că e filosofie, alţii ficţiune 
ştiinţifică, alţii speculație ştiinţifică. Cert e însă faptul că 
ştiinţa se naşte aşa, din ipoteze care vor fi confirmate sau 
infirmate de către observaţii. Cele confirmate vor fi apoi 
permanent testate, iar la prima infirmare se va renunţa la ele. 


Vor apărea apoi alte ipoteze şi aşa mai departe. Generarea 

permanentă a ipotezelor e, dacă vreţi, condiția cea mai 


importantă de existenţă a ştiinţei. 


E ceea ce am încercat să fac pe tot parcursul volumelor 
intitulate generic “Ştiinţa noastră cea de toate zilele”. 
Volumul final, al 4-lea, cel de faţă, nu va fi deci diferit 
comparativ cu celelalte volume în privinţa conţinutului de 
idei, de ipoteze, de ştiinţă, de speculație ştiinţifică, de 


filosofie a ştiinţei. 


Prezentarea subiectelor va fi, ca şi până acum, aleatorie. 
Îmi manifest speranța că această călătorie, că această 
incursiune în ceea ce este sau în ceea ce ar putea fi, care este 
“Știința noastră cea de toate zilele”, să fie începutul pentru 


alte şi alte călătorii de acelaşi fel... 


Reducţionism şi holism 


Ce este abstractizarea? Este, desigur, o întrebare retorică, 
menită a urni tratarea subiectului anunţat în titlul de mai sus. 
Mai mult decât atât, nu putem vorbi despre parte şi întreg fără 


a sonda puţin profunzimile conceptuale din care provin. 


Ce este, aşadar, abstractizarea? In sens larg, 
abstractizarea este o operaţiune mentală cu ajutorul căreia 


extragem anumite însuşiri definitorii ale unui lucru, obiect, 

fenomen, în scopul de a folosi produsul mental astfel rezultat, 
un concept abstract, în raționamente ulterioare. Folosirea 
produsului mental astfel rezultat, conceptul abstract, în 
raţionamentele ulterioare, este un procedeu al gândirii logice 
şi acesta este, de fapt, reducționismul. Abstractizarea este, ca 
atare, condiţia necesară şi suficientă pentru a putea opera cu 
concepte abstracte. Toată gândirea noastră se desfăşoară după 


aceste, hai să le spunem, tipicuri. 


Reducţionismul e o manieră simplă, economicoasă de a 
gândi corect. E cea mai firească manieră de a gândi simplu şi 
corect. Prin urmare, în loc să operăm cu concepte foarte 
complicate, care descriu cât mai fidel realitatea, operăm cu 
ceva simplificat, şi anume cu acele însuşiri definitorii care 
contează, care ne conduc la un rezultat mental corect. Corect 
în sensul că realitatea, cu totul şi cu totul surprinzător şi 
spectaculos, este descrisă fidel, uneori cu exactitate, de 
rezultatul raţionamentului. Şi vorbim de realitate ca un întreg, 
ca o multitudine de fațete ale aceleaşi lumi. Reducţionismul e 
specific, prin urmare, întregii gândiri omeneşti, indiferent în 


ce direcţie sau domeniu s-ar manifesta ca. 


Pe reducționism se bazează, ca atare nu surprinzător şi 
nici spectaculos, şi gândirea ştiinţifică.  Abstractizată 
matematic sau nu, ce este cu adevărat surprinzător şi 

spectaculos e că natura poate fi descrisă astfel. Ceea ce 
observăm este, datorită ştiinţei, metodei ştiinţifice, în 
concordanţă, dacă nu pefectă atunci cât mai aproape de 
perfecţiune, cu produsele gândirii noastre, realitatea noastră 


mentală, creată pentru a o reprezenta pe cea exterioară nouă. 


Care este realitatea obiectivă, cum ar numi-o Einstein, 
realitatea pe care trebuie să o presupunem a priori adevarată, 
cu o existență independentă de a noastră, dacă dorim să o 
putem studia, reprezenta, explica. Aceasta e, dacă doriţi, 
maniera ştiinţifică de a gândi, mintea care explică lumea 


înconjurătoare, inteligenţa în accepțiunea lui Noica. 


La polul opus se află maniera filosofică de a gândi, 
mintea care se gândeşte pe sine, realitatea exterioară care nu 
mai e independentă de realitatea noastră interioară, intelectul 
în accepțiunea lui Constantin Noica. Metafizica, religia se 
află în această zonă a gândirii şi ceea ce este cu totul şi cu 
totul remarcabil este că şi aici tot metoda reducționistă de 


gândire este predominantă. 


În ştiinţă, un motiv în plus pentru care se foloseşte 
reducționismul este că partea experimentală nu se poate 
concepe, din punct de vedere cantitativ, decât aşa. Nu putem 
studia cantitativ decât dacă folosim metoda reducţionistă. 


Experimental nu putem măsura nimic corect dacă avem multe 

variabile. Nu putem nicicum studia evoluţia unora raportată 
la evoluţia altora. Cu cât sunt mai puţine, de preferat două, cu 
atât e mai exact rezultatul. Rezultatul se concretizează, de 
exemplu, prin observarea evoluţiei unei variabile dacă 
variază o altă variabilă, celelalte menţinându-se constante. 
Această metodă reprezintă cea mai radicală formă de 
reducționism. Cu cât avem mai multe variabile a căror 
evoluție dorim să o observăm cu atât se pierde caracterul 
reducţionist, exact, cantitativ al ştiinţei. Şi se manifestă 


caracterul holistic, de întreg, calitativ al ştiinţei. 


Din păcate, în ştiinţă, caracterul holistic, de întreg, de tot 
unitar, nu poate fi studiat cantitativ, deci exact, determinist 
sau probabilist, ci numai calitativ. Acesta este şi motivul 
pentru care, în cea mai mare parte a ei, ştiinţa este 
reducționistă: verificarea experimentală. Din această 
perspectivă apar, deci, şi limitările cunoaşterii noastre 
ştiinţifice. Reducţionismul ne limitează cunoaşterea la părți, 
nu la întreg. Cu cât întregul e mai vast, mai profund şi mai 
complex, cu atât cunoaşterea noastră e mai analitică, mai 
concentrată asupra părților lui componente, pierzându-se din 


vedere caracterul unitar al lor, sintetic. 


Aşa se face că nu există, deocamdată, o teorie a 
întregului în fizică, de exemplu, ci numai o mulțime de teorii 

care descriu lumea fizică în părți cât mai variate. De multe ori, 
dacă ajungem la o teorie a întregului, atunci am ajuns doar 
accidental la ea, intuitiv, nu există o fundamentare solidă pe 
nişte principii generale corecte, iar comportamentul întregului 
nu poate fi explicat decât calitativ, nu şi cantitativ, şi nu 


întotdeauna corect. 


Să considerăm, spre ilustrare, medicina alopată şi 
medicina homeopată. Medicina obişnuită, cea de toate zilele, 
care tratează corpul uman ca pe suma părților sale 
componente, fiecare individual, şi cealaltă medicină, care 
tratează corpul uman ca un întreg. Medicina alopată, deşi 
înţelege acceptabil funcţionarea corpului uman, reducţionist, 
se bazează, paradoxal, pe tratarea efectelor şi nu a cauzelor 
îmbonăvirilor. De cealaltă parte, medicina homeopată, deşi 
nu înţelege corect cum funcţionează corpul uman, ci doar 
metafizic (principiul similitudini etc.), tratează cauzele care 
se pare că vin de hac efectelor observate. Principiul 
similitudinii postulează că o substanță subponderată crează 
aceleaşi simptome unui pacient sănătos ca şi unuia bolnav. În 
plus, în homeopatie nu se înţelege cum substanţa activă, cea 
care vindecă, e din ce în ce mai eficace dacă e în cantitate din 


ce în ce mai mică. 

Şi totuşi e adevărat. Probabil se merge pe următoarea 
linie logică. Ce e în cantitate mare te ucide, ce e puţin, din 
aceeaşi substanță, te vindecă. Dar totul trebuie înţeles la 
modul extrem: ce e din ce în ce mai mult îţi face din ce în ce 
mai rău, şi ce e din ce în ce mai puţin, din aceeaşi substanţă, 
îţi face din ce în ce mai bine. Realitatea se prezintă aşa. Cu 
cât substanţa e în cantitate din ce în ce mai mică cu atât îţi va 
face mai mult bine. Remediile homeopate folosesc chiar şi 
substanţe active care în cantităţi mici te pot omori, dar se pare 
că această manieră metafizică de tratare a unor afecţiuni, 
administrând cantităţi foarte mici, e mai eficace, deşi mai 


lentă, decât maniera alopată, reducționistă, ştiinţifică. 


Din păcate medicina alopată cunoaşte succesul din 
prezent din pricina omului contemporan, care e dornic să 
vadă rezultate cât mai repede. Deşi substanţele active folosite 
nu acţionează decât asupra efectelor, se obţin rezultate mult 
mai rapide. În concluzie, cum e mai bine să gândim în această 
privinţă, reducționist sau holist? Medicina modernă, alopată, 
se bazează în întregime pe ştiinţă. Succesele ei sunt mai 
presus de orice îndoială. Şi totuşi practica medicală pune sub 


semnul îndoielii reducționismul ştiinţific. 


In concluzie, cum e mai bine să gândim în orice privinţă, 
reducționist sau holist? Să ne folosim inteligenţa sau 

intelectul? Putem cunoaşte întregul în toată complexitatea sa 
sau doar întregul format din părțile sale, fiecare luată 
individual? Ştiind că totul pleacă de la abstractizare, trebuie 
să ne gândim la o operațiune mentală, alta decât 
abstractizarea, pe care să se fundamenteze cunoaşterea. E 
oare adevărată această afirmație? N-am făcut decât să 
folosesc reducționismul pentru a gândi aşa. N-am putut altfel, 
nu pot gândi decât reducţionist, altminteri logica n-ar mai 
avea sens. Nu ştiu, nu pot să gândesc holistic. Poate că dacă 
aş folosi în loc de abstractizare inducția, atunci aş putea gândi 


holistic. Posibil, însă aceasta e o altă poveste. 


Haosul determinist 


Metoda ştiinţifică presupune punerea în acord a ceea ce 
observi cu ceea ce presupui că vei observa. Atât observaţia 
cât şi predicția sunt distincte, însă ele au un caracter 


asemănător. 


In ceea ce priveşte observaţia, totul a început cu 
concepţia empiristă asupra lumii a lui Francis Bacon, în anii 


secolului al XVII-lea. EI credea că tot ceea ce cunoaştem vine 

din observarea lumii înconjurătoare. lar relațiile de 
cauzalitate pe care le stabilim atunci când ne construim o 
imagine a lumii sunt bazate numai pe observaţie, pe 


experiment. 


Mai târziu, concepția lui David Hume asupra cauzalităţii 
a lăsat urme adânci în gândirea filosofică. El credea că, în 
privinţa unui experiment ştiinţific, e dezastruos să aplici un 
soi de gândire inductivă, conform căreia vom obţine aceleaşi 
rezultate ori de câte ori facem acelaşi experiment, în aceleaşi 
condiţii. Nimeni şi nimic nu ne garantează că vom obţine 
aceleaşi rezultate, chiar dacă vom menţine aceleaşi condiţii în 
care vom face experimentele. Gândind, deci, inductiv, 
generalizând, aşa cum facem în mod obişnuit în viaţa de zi cu 
zi, greşim. Nici în ştiinţă şi nici în general nu e, aşadar, 


indicat să gândeşti aşa. 


Se punea astfel la îndoială viabilitatea metodei ştiinţifice 
şi implicit cunoaşterea umană. Problema a fost rezolvată mult 
mai târziu, în secolul XX, de către filosoful Karl Popper, prin 
conceptul de falsificabilitate. Dacă nu putem demonstra că o 
teorie ştiinţifică e valabilă în toate cazurile concrete, practice 
care pot apărea, ceea ce e imposibil, atunci dacă demonstrăm 
că rezultatele ei nu pot fi infirmate avem o teorie ştiinţifică 
valabilă. 

Concepţia lui Popper în privinţa valabilităţii unei teorii 
ştiinţifice se păstrează şi astăzi şi este o practică ştiinţifică 
obişnuită. Nimeni nu avea să bănuiască însă câtă dreptate a 
avut Hume chiar şi în privinţa unor instrumente mentale ale 
ştiinţei, ecuațiile deterministe. Există situaţii când rezolvând 
aceeaşi ecuaţie de un număr mare de ori, introducând aceleaşi 
date iniţiale, doar că , de la o rezolvare la alta, acestea variază 
foarte puţin, abia sesizabil, obţinem rezultate semnificativ 


diferite. 


Acesta este ceea ce se numeşte haosul determinist, 
situaţia catastrofală în care ecuaţiile deterministe nu ne mai 
sunt de nici un folos, deoarece rezultatele depăşesc cu mult 
aşteptările. Faptul că în natură se observă acelaşi fenomen, nu 
mi se pare ceva neobişnuit, de vreme ce observaţia se face 
prin prisma instrumentelor mentale obişnuite, fenomenul este 
interpretat a se manifesta aşa. În realitate haosul determinist e 
doar o manifestare pur matematică. lar matematica e o 
invenţie pur mentală, o creație mentală care ilustrează o 
realitate mentală, imaginară, diferită de realitatea obiectivă. 
Faptul că uneori ea se mai pliază pe realitatea obiectivă e ori 
o coincidenţă fericită, ori nu e deloc o coincidenţă ci e ceva 
intenționat construit aşa pentru că aşa funcționează ca 


explicaţie, ori un miracol. 

Să luăm de pildă efectul fluturelui. Este ceva pur teoretic. 
Dacă un fluture va bătea din aripi la Tokio, cu siguranţă el nu 
va stârni, în realitate, o furtuna în Europa. Asta se întâmplă 
doar în teorie. E un mod exagerat de a ilustra ceea ce 


înseamnă haosul determinist. 


În realitate lucrurile sunt mult mai aşezate. Haosul 
determinist se vede cel mai bine în meteorologie. Variaţii 
mici ale presiunii, temperaturii şi umidității conduc după 
numai câteva zile (maxim 5) la efecte foarte amplificate, 
impredictibile. Bătăile inimii umane se pot stabiliza folosind 
un stabilizator electronic haotic. Turbulenţele din fluide sunt 


rezultatele haosului determinist. Şi multe altele. 


Nici fenomenele pe care le credeam foarte stabile nu sunt 
întocmai aşa. Ecuațiile mişcării gravitaționale sunt valabile 
numai câteva milioane de ani, atât timp mişcarea este 
predictibilă, după acest interval de timp mişcarea devine 
impredictibilă. 

Haosul determinist ne arată limitele cunoaşterii noastre, 
care nu poate fi absolută ci este doar relativă. În principiu, 
cam orice ecuaţie deterministă poate arăta un comportament 
haotic, mai mare sau mai mic. Este desigur opinia mea, nu s-a 
demonstrat aceasta, dar după câte gândesc cu acest 


comportament matematic ar trebui să fie ceva universal 

valabil. În punctele în care acest comportament este evident, 
numite atractori, haosul determinist mai are o proprietate, şi 
anume fractalitatea. Deci, în principiu, structura haosului este 
fractală, dar nu în sens general. Ci doar structura atractorilor 
este fractală. Altminteri am putea crede că fractalitatea, un 
concept care arată că structura în mic poate fi aceeaşi ca 
structura în mare, ar putea fi corect folosită doar dacă ar 
descrie structura haosului determinist, ca o măsură a 
impredictibilității. Dar nu este aşa. Ea trebuie folosită doar 
acolo unde ecuaţiile deterministe pot deveni haotice şi 
folosită doar în descrierea fenomenelor haotice. Folosirea 
fractalității pentru a descrie altceva, în fizică, de ex., este 


conceptual greşită. 


Haosul determinist este rezultatul gândirii 
generalizatoare, bazată pe inducție. Dacă generalizăm 
inductiv şi spunem că o ecuaţie trebuie să dea acelaşi rezultat 
dacă introducem date inițiale foarte asemănătoare, atunci 
greşim. Viziunea holistă, de întreg, asupra ştiinţei, nu 


funcţionează, pentru că aceasta conduce la haos determinist. 


Haosul determinist este un comportament. Schimbări 
mici care apar într-un sistem fizic clasic pot conduce, pe 
termen lung, la consecinţe de amplitudini foarte mari, care nu 
se mai pot comensura. Prin urmare, haosul manifestă un 

caracter holistic, de întreg asupra sistemului, iar predicția lui 
se poate face doar calitativ nu şi cantitativ, fiind 


incomensurabil. 


Am văzut aşadar cum caracterul reducționist al ştiinţei, 
bazat pe abstractizare, devine, când ajungem să gândim prin 
inducţie,  holistic. Dar  holismul înseamnă haosul 
reducţionismului,  impredictibilul,  incomensurabilul.  A-l 
ignora nu înseamnă că nu ne mai pune probleme. Din această 
perspectivă trebuie să învăţăm să gândim holistic, pentru a 
putea vedea limitele reducționismului. Şi asta pentru a folosi 
reducţionismul în mod corect, atât în ştiinţă cât şi ca manieră 


universală de gândire. 

Paradoxul lui Olbers 


Să presupunem că trăim într-un univers infinit, fix, fără 
început şi fără sfârşit. În acest univers infinit, logic ar fi să 
existe o infinitate de stele ca Soarele nostru. Atunci, deşi 
călătoreşte cu o viteză finită (se cunoştea acest amănunt în 
1823), lumina de la ele ar avea timp suficient să ajungă la noi, 
pe Pământ, indiferent de unde ar veni din univers. Consecința: 
cerul nopţii ar fi complet acoperit de lumina stelelor, ar fi 


complet luminat, ar fi comparabil cu cerul zilei. 


Ziua, lumina solară împiedică observarea stelelor. In 


afară de acest fapt atmosfera planetară filtreză numai lumina 

albastră, prin care este practic imposibil să observi vreo stea. 
Dar asta nu înseamnă că pe cerul nopţii n-ar exista, în 
condiţiile descrise anterior, miliarde de stele. Dar, în realitate, 
observăm doar un număr limitat de stele, cam 9000. Ca 
urmare a acestui fapt vedem cea mai mare parte a cerului 


întunecată. 


Aşa a gândit, în 1823, astronomul german Heinrich 
Wilhelm Olbers. Problema ridicată de el a primit titulatura de 


paradoxul lui Olbers. 


Nu ştiu de ce istoria ştiinţei i-a atribuit lui paternitatea 
acestei chestiuni, nu e prima şi nici ultima oară când 
psihologia socială decide eronat. De fapt, istoria ştiinţei e un 
lung şir de asemenea erori. Dacă există multe voci care spun 
că la originea acestei idei se află Olbers, atunci nu mai 
contează adevărul. În realitate paternitatea acestei idei e 
veche de cel puţin 500 de ani, din vremea lui Kepler, din 
1610. Kepler este autorul acestui paradox. Probabil că ideea a 
fost mai bine argumentată de către Olbers, iar în secolul XVII 
nu erau aşa de mulţi oameni interesaţi de ştiinţă ca în secolul 


XIX. 


Indiferent care a fost cauza fenomenului falsei atribuiri, 
amândoi astronomii nu au greşit când au gândit la problema 


cerului întunecat al nopţii. Paradoxul semnalat nu a fost o 
416 


greşeală de logică, ei au raționat foarte corect pornind de la 
premizele ştiinţifice unanim acceptate în vremurile lor: 


universul este infinit, el nu are nici început şi nici sfârşit. 


Astăzi noi ştim că universul este o sferă 4-dimensională, 
care s-a extins de la o dimensiune zero, până la dimensiunile 
sale de astăzi, timp de 13,7 miliarde de ani, şi continuă să se 
extindă, accelerat. E o paradigmă ştiinţifică eminamente 
diferită de cea a universului neschimbat de totdeauna, care 
reprezenta culmea cunoaşterii în vremurile de care discutăm. 
Astăzi, astfel de judecăţi ni se par puerile, complet 
neştiințifice. Totuşi nu este aşa, ele ne arată de fapt caracterul 
ştiinţei, care e în permanentă schimbare. Ce gândim noi acum, 
în materie de ştiinţă, cu siguranţă li se va părea pueril celor 


din viitorime. 


De faptul că o problemă a fost formulată ținând seama de 
mai mulţi factori, depinzând de ştiinţa mai avansată a vremii 
sale, poate atârna paternitatea unei descoperiri, unei invenţii, 
unei teorii. Există nenumărate exemple în acest sens, dar nu 
totdeauna psihologia socială a atribuit cui trebuia paternitatea 
ideii. 

De astă dată sper că n-a greşit. Spre deosebire de Kepler, 
Olbers a emis şi o ipoteză, perfect ştiinţifică pentru vremea 


lui, menită să explice fenomenul. El credea că lumina 

provenită de la prezumtivele stele, pe care nu le vedea, a fost 
absorbită, în lungul ei drum până la noi, de norii de praf stelar 


sau a fost ecranată de alte corpuri cereşti. 


Noi astăzi ştim, însă, că lumina odată absorbită este 
reemisă sub altă formă şi mai ştim că multe corpuri 
luminoase de pe cerul nopţii nu sunt stele. Unele sunt chiar 
galaxii, iar despre galaxii ştim că nu sunt repartizate uniform 
în univers. Mai ştim că clusterii galactici, aşa-numitele roiuri 
de galaxii, nici ele nu sunt repartizate uniform. Mai ştim că 
galaxiile au apărut după 550 milioane de ani de la momentul 
zero al universului, Big-Bang-ul, că viaţa celor mai 
numeroase stele e de aproximativ 10 miliarde de ani, că 
universul are vârsta de 13,7 miliarde de ani. Mai ştim că a 
existat un moment în istoria universului, când acesta avea 
între 550 milioane de ani şi 700 milioane de ani, când 
galaxiile au fost mai numeroase, apoi s-au mai rărit, apoi 


densitatea lor iar s-a mărit. 


Mai ştim că universul e în expansiune accelerată. Chiar 
dacă sfera 4-dimensională care e universul nostru, s-ar 
extinde cu o viteză constantă, galaxiile s-ar îndepărta una de 
alta tot accelerat, conform legii lui Hubble. Legea lui Hubble 
determină depărtarea galaxiilor una de alta într-un univers 
care se extinde constant, nu accelerat. Faptul că aceste galaxii 

sunt pe o sferă 4-dimensională, imposibil de vizualizat în 
realitate, căci nu există în realitatea obiectivă aşa ceva, cu 3 
dimensiuni spaţiale şi una temporală, face ca percepția 


expansiunii să fie foarte stranie: o expansiune accelerată. 


În realitatea obiectivă, această percepţie e mai accelerată, 
deoarece universul se extinde accelerat, nu constant. Apoi 
mai există încă o ciudăţenie a acestei percepții. Nu poate fi 
observată undeva în apropiere, decât indirect, adică nu prin 
efect Doppler. Efectul Doppler e folosit doar pentru 
observaţiile la mari distanţe. Doar dacă vine de la distanţe 
mari lumina este percepută ca având o lungime de undă care 
se deplasează spre roşu. La distanţe mici nu se observă acest 
fenomen. Nu observăm acest fenomen nici măcar la cea mai 
apropiată stea de noi, Proxima Centauri, aflată la 4 ani- 


lumină distanţă. Se observă bine doar la nivel de altă galaxie. 


Această deplasare este, dacă vreţi, cumulativă, se 
observă din ce în ce mai pregnant pe măsură ce te îndepărtezi 
mai tare. E chiar efectul expansiunii percepute ca accelerate. 
Cu cât observăm ceva aflat mai departe cu atât ceea ce 
observăm noi se deplasează cu o viteză mai mare. Aşa spune 
legea lui Hubble. Fără această percepţie, lumina, care se 
deplasează la distanţe foarte mari chiar şi spre domeniul 
infraroşu şi radio al spectrului electromagnetic, ar fi vizibilă. 

Chiar şi absorbită si reemisă, lumina ar putea ajunge mai 
târziu la noi, dar ar ajunge. Fotonii emişi în Soare, de 
exemplu, “migrează” din centru către coroană în milioane de 
ani, tot prin procese de absorbție/emisie. Nu la fel ar putea sta 
lucrurile şi în norii de praf. Însă cu siguranţă fotonii ar fi 
absorbiți complet în câmpuri electromagnetice puternice, de 
atmosferele altor corpuri cereşti. Fotonii pot fi generaţi şi de 
exploziile supernovelor sau de către quasari. Pot fi însă 
împiedicaţi să ajungă la noi de găurile negre. N-ar mai fi 


emişi de stelele stinse, corpurile maro. 


Apoi, dacă privim universul în domeniul unor alte 


e 


lungime de undă, altele decât cele vizibile, am “vedea” că 
acesta e complet “vizibil” noaptea. Există radiaţia de fond, de 
2,7 K, remanentă de la începutul universului, pretutindeni în 
univers. Hărțile radio şi în infraroşu sunt mai bogate decât 
cea vizibilă. Şi asta din pricina expansiunii universului despre 
care am amintit. Nici în domeniile ultraviolet şi X lucrurile 


nu stau prea diferit. În domeniul gama, al energiilor foarte 


înalte, harta universului e cea mai săracă. 


Există multe corpuri cereşti care emit în alte domenii 
spectrale, dar nu şi în vizibil. O hartă completă a cerului, în 
toate domeniile de unde electromagnetice ar umple, fără doar 
şi poate, tot cerul nopții. Dacă ar fi trăit în zilele noastre, 

Olbers nu ar mai fi fost creatorul paradoxului care-i poartă 


numele. 


Faptul că universul e în expansiune, această expansiune e 
accelerată, faptul că stelele nu există toate în acelaşi timp, 
moartea unor stele vechi nu înseamnă neapărat apariţia altora 
noi, faptul că galaxiile şi roiurile de galaxii nu sunt 
repartizate uniform în univers, că există multe cauze în urma 
cărora lumina este absorbită fără a mai fi reemisă, că stelele 
emit şi în alte domenii de unde electromagnetice, în afara 
domeniului vizibil, toate acestea conduc la acelaşi rezultat. 


Cerul nopţii e, în cea mai mare parte a sa, întunecat. 


Şi gândiți-vă că va fi şi mai întunecat pe măsură ce 
expansiunea accelerată a universului se va accentua, în 
viitorul îndepărtat. Deşi expansiunea  universuului nu 
afectează deocamdată structura internă a galaxiilor, totuşi 
distanțele intergalactice se măresc. Când acceleraţia se va 
accentua, atunci şi structura internă a galaxiilor se va 
modifica. Stelele se vor îndepărta unele de altele şi, după 


toate probabilitățile, cerul nopţii se va întuneca şi mai mult. 


Dar, fiți pe pace, la acel stadiu al expansiunii universului, 
nu vor mai exista nici galaxii şi nici cine să le observe. In ce 


ne priveşte pe noi, observatorii, treaba e mult mai simplă. 

După noi, cu siguranţă va veni “potopul”. Dar ce bine e când 


nu mai contează... 


Ecranarea gravitaţională 


La începutul secolului XX, fizicianul Quirino Majorana 
aducea în atenția lumii ştiinţifice o propunere strane. EI 
făcea ipoteza că gravitația ar prezenta proprietatea de 
ecranare. Adică, dacă între două corpuri care se atrag reciproc 
ar fi interpus un al treilea, atunci atracţia corpurilor inițiale ar 
slăbi cu o cantitate proporţională cu masa corpului interpus. 
Majorana a pretins apoi că a efectuat experimentele 
doveditoare, fapt ce a fost de natură să amplifice surprinderea 


generală. 


Deşi Majorana a împărtăşit soarta lui Hutchinson, se pare 
că, la fel ca şi Hutchinson, se mai bucură de o oarecare 
notorietate nemeritată. Inventatorul canadian Hutchinson a 

pretins, în anul 1979, că a descoperit o serie de fenomene 
ciudate produse de câmpuri electromagnetice de înaltă 
frecvenţă şi intensitate asupra materiei. Levitaţia non- 
elecromagnetică a unor obiecte grele, fuziunea unor materiale 
diferite (lemnul şi metalul), fracturarea spontană a metalelor 
şi schimbările temporare sau permanente în structura internă 


a unor materiale diferite. 


Nu spun că Hutchinson nu a avut dreptate, însă nimeni 
nu a reuşit vreodată să-i refacă experimentele. Una din 
condiţiile de bază ale metodei ştiinţifice e că experimentele 
de laborator trebuie să fie reproductibile. Pentru a se valida o 
descoperire trebuie ca oricine doreşte să o poată confirma 


ulterior experimental. 


Acesta e motivul pentru care astronomia, astrofizica, 
cosmologia au un statut ştiinţific mai aparte. Fenomenele 
observate în univers nu sunt reproductibile în laboratoarele 
terestre, uneori acestea chiar au un caracter de unicat, însă 
corelarea rezultatelor observaţionale cu cele teoretice poate 


asigura acestor discipline statutul de ştiinţe. 


Reproductibilitatea experimentelor, ca să dăm un 
exemplu de la polul opus, poate fi însă şi foarte restrictivă. 
Cazul fenomenelor aşa-zise paranormale este foarte elocvent 


în privinţa nereproductibilităţii. Datorită faptului că nu sunt 

reproductibile în laborator, ele practic nu contează din punct 
de vedere ştiinţific. Deşi, paradoxal, există în realitate, dar 
practic nu se pot studia din punct de vedere ştiinţific. Se pare 
că, de la un experiment la altul, similare ca metode, condiţii 
şi subiecţi, dar făcute în alte locuri, cu altă aparatură , de către 
alți experimentatori, se obţin rezultate diferite. Care, pe 
deasupra, nici nu pot fi evaluate cantitativ, nici măcar 
probabilistic. Se pare că aceste fenomene depind foarte mult 
de cine le produce şi cine le observă, atât observatorii cât şi 


generatorii umani ai fenomenelor, pot influienţa rezultatele. 


Nici Hutchinson, aşadar, nici Majorana nu au întrunit 
condiţiile prin care ceea ce au descoperit să fie şi validat de 
către altcineva. Au fost, dacă vreţi, nişte promotori ai unor 
fake-news în ştiinţă (v. exemplul din introducere). Se pare că 
fenomenul fake-news este prezent şi în ştiinţă, la fel de bine 


ca şi în viaţa de zi cu zi. 


Ceea ce vreau să ilustrez în acest articol e faptul că, la fel 
ca şi în viața noastră cea de toate zilele, şi în ştiinţă e 
suficient să punem la îndoială ce se afirmă, pentru ca mai 
apoi, folosind logica cea mai elementară şi nişte cunoştinţe 
rudimentare, cele afirmate să poată fi foarte uşor infirmate. 
Iar în cazul de faţă să nu mai fie necesar încă un experiement 
pentru a invalida un presupus fenomen natural. 

Cazul ecranării gravitaționale, ca ipoteză ştiinţifică, este 
unul special, căci s-au făcut o mulţime de experimente care 
au invalidat-o, şi continuă să se facă. Când ar fi fost necesar 
doar unul singur, conform metodei ştiinţifice. În mod ciudat, 
şi astăzi, după aproape un secol de la formularea ei destul de 
repede invalidată, mai apare câte un experiment descris prin 
literatura de specialitate, care o infirmă. Deşi “ştirea” a fost 
senzaţională atunci, o umbră a celebrităţii ei de neînțeles mai 


face victime şi astăzi. 


Ce înseamnă ecranarea de câmp? Un câmp este ecranat 
dacă, interpunând ceva cu rol de ecran între el şi un obiect 
asupra căruia câmpul acţiona în lipsa ecranului, efectele 
câmpului s-au diminuat. În cazul câmpului magnetic, un 
ecran ar fi, de exemplu, o foiţă din aluminiu. Foiţa din 
aluminiu împiedică pătrunderea liniilor de câmp prin ea şi 
deci propagarea câmpului magnetic prin ea. Ecranarea e, dacă 
vreți, principiul după care funcţionează citirea codului de 
bare. Ce e întunecat nu lasă lumina să treacă. Pe acelaşi 
principiu funcționează şi încuietorile magnetice, ecranarea 


câmpului magnetic, după un anumit tipar, deschide uşa. 


In privința  magnetismului în genere, materialele 
diamagnetice sau metalele neferoase produc  ecranare. 
Materialele diamagnetice produc câmpuri inverse care le pot 

diminua pe cele inițiale, iar asupra metalelor neferoase ştim 


cu toţii că magnetismul nu are nici un efect. 


Ce proprietăți ale câmpului fac posibilă ecranarea? 
Câmpul magnetic este produs de nişte sarcini fictive, polii 
magnetici nord şi sud. Pentru că nu pot exista independent, ca 
nişte monopoli, magnetismul este generat, în linii mari, de un 
dipol magnetic. Polul nord magnetic şi polul sud magnetic, 
luați împreună, ca o construcție mentală formală. Polii de 


acelasi fel se resping, cei de feluri contrare se atrag. 


Datorită existenţei polilor câmpul are un caracter special, 
este vectorial, adică este orientat formal de la nord la sud. Dar 
orientarea acestor poli e aleatorie, putem avea câmpuri 
atractive şi câmpuri repulsive. Astfel, dacă am dispune de un 


câmp orientat invers, câmpul iniţial s-ar putea diminua. 


La fel stau lucrurile şi în cazul câmpului electric. Este tot 
vectorial, orientat formal, adică prin convenţie unanim 
acceptată, de la sarcina electrică negativă la sarcina electrică 
pozitivă. Sarcinile de acelaşi fel se resping iar cele diferite se 
atrag. Şi acest câmp vectorial poate fi ecranat cu un câmp 
contrar deoarece dispunerea sarcinilor poate fi în 


conformitate. 

În cazul gravitaţiei însă, situaţia e radical diferită. 
Câmpul gravitațional nu e generat de sarcini gravitaționale de 
două feluri, ci este generat de sarcini gravitaționale de un 
singur fel, atractive. Nu există sarcini gravitaționale 
asemănătoare cu “pozitiv” şi “negativ” sau “pol nord” şi “pol 
sud”. De aceea se spune că câmpul gravitațional este un câmp 
eminamente scalar. Nu contează orientarea lui, de la o sursă 
la cealaltă, căci orientarea lui nu există. Nu există un câmp 
gravitațional de orientare opusă, aşadar, care să-l poată 
diminua pe primul. Dacă ar exista, atunci ar putea fi 
concepută şi ecranarea gravitațională. Dacă ar exista, de 
exemplu, o sarcină gravitațională repulsivă, atunci, dacă am 
interpune-o între nişte sarcini gravitaționale atractive, am 
avea ecranare gravitațională. De vreme ce însă gravitația e 
numai atractivă, nu poate exista nici o ecranare. Un câmp 


scalar nu poate fi ecranat, un câmp vectorial da. 


Veţi obiecta că şi câmpul electric se poate manifesta 
scalar, între sarcini de acelaşi fel. De acord, dar nu poţi 
ecrana câmpul dintre două sarcini pozitive cu câmpul dintre 
alte două sarcini pozitive. Caracterul ecranării este 
eminamente vectorial, orientat, căci câmpul de ecranare e 
generat de două sarcini diferite, imposibil de conceput în 


cazul câmpului gravitațional. 

Acesta e poate şi motivul pentru care o teorie fizică, 
suficient de convingătoare, în care un câmp gravitațional să 
poată fi înlocuit de un câmp electromagnetic, şi invers, o 
teorie de unificare a acestor câmpuri, este, deocamdată, de 
neconceput. Sarcina gravitaţională şi sarcinile electrice 
(sarcinile magnetice neexistând de facto) nu se pot 
transforma unele în altele, pentru că au proprietăţi diferite şi 
sunt de natură complet diferită. Sunt practic nişte entităţi 


diferite, independente, distincte. 


Ținând cont de cele afirmate anterior pot conchide că am 
închis cazul acestei informaţii false fără a mai fi nevoit să 
efectuez cine ştie ce experiment complicat care s-o infirme 


inutil a nu ştiu câta oară. 

Principiul covarianţei 


Este, probabil, unul din cele mai importante principii 
ştiinţifice. Principiul covarianţei stipulează că: legile fizicii 
sunt aceleaşi indiferent ce sistem de referință neinerțial 


considerăm. 


Povestea lui ştiinţifică începe în anul 1905, o dată cu 
publicarea primei lucrări asupra teoriei relativităţii restrânse, 
de către Albert Einstein. Atunci Eistein îl formulase în forma 
sa restrânsă, generalizând formularea galileană pentru o 
mişcare cu viteze compatibile cu viteza luminii: legile fizicii 
sunt aceleaşi în oricare sistem de referință inerţial luat în 
considerare. Teoria relativităţii restrânse studiază fenomenele 


care apar atunci când studiem mişcarea sistemelor de 

referinţă inerţiale, care sunt ori fixe, ori se mişcă uniform, cu 
o viteză constantă, apropiată de viteza luminii, față de alte 


sisteme de referinţă. 


Deoarece în natură nu prea există astfel de sisteme de 
referință în raport cu care să putem face observaţiile şi 
măsurătorile, Einstein s-a gândit foarte serios să generalizeze 
acest principiu la toate sistemele de referință. A inclus astfel 
şi sistemele de referință neinerţiale în cadrul conceptual vast 
cu care a elaborat teoria relativității generalizate sau teoria 


gravitaţiei, a spaţiu-timpului, în 1917. 


El nu vedea nici un motiv ca noi să favorizăm în 
raţionamentele noastre mai mult sistemele inerţiale faţă de 
cele neinerţiale, din moment ce nici natura nu o face. Pentru 
această generalizare a folosit un alt principiu, numit al 
echivalenţei. În cadrul lui conceptual, Einstein a enunțat 
echivalenţa masei gravifice cu masa inerțială. Sau, cu alte 
cuvinte, un sistem de referință inerţial, în care acţionează 
gravitația, poate fi echivalat cu un sistem de referinţă 
neinerţial, care se deplasează accelerat şi în care apare inerția. 
Această echivalență este corectă deoarece deplasarea 
sistemului de referință accelerat nu poate fi estimată decât 
raportată la un sistem de referinţă inerţial, presupus fix sau 
deplasându-se cu o viteză constantă. Astfel echivalenţa unui 

sistem de referință neinerţial cu unul inerţial este valabilă 


doar faţă de un alt sistem de referinţă inerţial. 


Astfel sistemele de referință inerțiale devin echivalente 
cu sistemele de referință neinerțiale, iar toate concluziile 
relativităţii restrânse, pe care le-a obţinut aplicând principiile 
relativităţii restrânse sunt valabile şi pentru dinamica 
sistemelor de referinţă neinerțiale. Sunt valabile contracția 
lungimilor, dilatarea timpului, nesimultaneitatea 
evenimentelor, indiferent dacă ne mişcăm uniform sau 
accelerat. Masele se dilată în mişcare, în apropiere de viteza 
luminii, în aceleaşi condiţii. Deci putem genera o gaură 
neagră, fie că ne mişcăm uniform, fie accelerat, sau prin 
colaps gravitațional. Viteza de curgere a timpului e aceeaşi în 
vecinătatea vitezei luminii ca şi în prezența unui câmp 
gravific foarte puternic. Se petrec de fapt aceleaşi fenomene, 
fie că ne mişcăm uniform, fie accelerat, fie că suntem într-un 


câmp gravific. 


Viteza luminii e aceeaşi în toate sistemele de referinţă şi 
e viteza maximă în univers. Ea nu poate fi depăşită, fiind o 
constantă universală. Mai mult decât atât, spaţiul şi timpul 
devenind o singura entitate, numită spaţiu-timp, se modifică 
asfel încât să lase viteza luminii constantă. Contracţiile şi 
dilatările lungimilor şi timpului ca efecte ale mişcării sau ale 

gravitației se pot astfel înţelege ca modificări ale spaţiului şi 
timpului astfel încât mişcarea prin ele să nu poată depăşi 
viteza luminii. Care va fi deci o constantă universală, 
indiferent dacă ne mişcăm uniform, accelerat sau într-un 
câmp  gravific. Indiferent unde măsurăm  distorsiunile 


spaţiului sau ale timpului vom avea aceleaşi efecte. 


În cazul mişcării într-un câmp gravific spaţiu-timpul este 
modificat prin faptul că acesta nu mai este plat ci curb. 
Masele curbează spaţiu-timpul, iar gravitația nu mai apare ca 
o forță ci e efectul mişcării pe curbura spaţiu-timpului. 
Einstein rezolva astfel şi problema conceptului newtonian de 
forță, un concept metafizic. EI şi-a dat seama că dacă viteza 
luminii € viteza maximă din univers, atunci nici interacţiunea 
prin forţă gravitațională nu va putea depăşi această viteză. 
Dacă Soarele e deviat de la traiectoria sa dintr-o cauză 
necunoscută, efectele gravitației asupra Pământului nu vor 
apărea instantaneu, conform mecanicii newtoniene, ci, în 
realitate, abia peste 8 minute, până ce acestea se vor propaga 


cu viteza luminii până la Pământ. 


În plus, principiul fundamental al relativităţii, principiul 
covarianţei, capătă acum, în cadrul extins al relativității 
generale, deplinătatea generalităţii sale. Nu există, prin 
urmare, nici un sistem de referinţă în care legile fizicii să nu 

fie aceleaşi, indiferent de distanța la care se află şi modul 
cum se mişcă faţă de noi. Timpul şi spaţiul devin astfel 
relative, nu mai sunt absolute ca în mecanica newtoniană, nu 
există astfel un centru al universului sau un sistem de 
referinţă care să nu poată fi luat în considerare. Nu există nici 
un timp universal de referinţă, absolut, ci fiecare sistem de 
referință va avea timpul său, iar noi vom măsura altceva 
funcţie de cum se mişcă acele sisteme de referinţă faţă de al 


nostru, sau funcţie de gravitația prezentă în acele referențiale. 


Urmărind aceste concluzii şocante, nu e de mirare deci 
că relativitatea generală a reprezentat o mare revoluţie în 
gândirea ştiinţifică şi a însemnat una din cele mai mari 
realizări intelectuale din toate timpurile şi cea mai importantă 
realizare intelectuală a secolului XX. O altă realizare 
intelectuală monumentală a secolului XX a fost mecanica 
cuantică, care descrie microcosmosul. Einstein nu s-a împăcat 
niciodată cu natura probabilistică a mecanicii cuantice. EI 
credea că o adevarată teorie ştiinţifică trebuie să fie 
deterministă, precum relativitatea generală. Ceea ce s-a şi 
străduit să înfăptuiască în a doua jumătate a vieţii sale, fără 
succes, din păcate. O teorie deterministă care să descrie 


gravitația (care e una din acțiunile dominante în 

macrocosmos) şi electromagnetismul (care domină atât 


macrocosmosul cât şi microcosmosul). 


Ironia istoriei ştiinţei face ca, continuându-i visul, 
fizicienii care l-au urmat să ajungă la ideea unificării teoriei 
gravitației cu teoria cuantică de pe alte baze, ca o generalizare 
a viziunii sale. Dar, în tot ceea ce s-a realizat de atunci nu 
există nici o teorie de unificare a macrouniversului cu 
microuniversul care să aibe un set de principii comune. Atât 
principiile relativităţii generale cât şi principiile mecanicii 
cuantice ar trebui să se regăsească în principiile teoriei de 
unificare, iar principiul covarianţei ar trebui să ocupe un loc 


central. 


Bineînţeles, în ceea ce s-a realizat până acum, s-a căutat 
să se evite acestă problemă principială. Teoria stringurilor, 
cel mai elocvent exemplu de teorie cuantică, o face în mod 
strălucit şi mulți o văd deja ca pe cea mai serioasă candidată 


la titlul de teorie a tot ce există (theory of everything, TOE). 


Cu toate acestea, recent, o echipă de fizicieni austrieci a 
obţinut o dezvoltare matematică prin care se poate exprima 
principiul covarianţei în cadrul conceptual al mecanicii 
cuantice (Flaminia Giacomini et al. -Quantum mechanics and 
the covariance of physical laws in quantum reference frames- 


Nature Communications, 2019). În cuvinte ar putea suna aşa: 

starea unui sistem cuantic poate fi descrisă la fel, în stări 
suprapuse, indiferent în ce sistem de referință se face această 
descriere. Stările suprapuse sunt specifice mecanicii cuantice. 
Aici, în logica mecanicii cuantice, nu se mai regăseşte logica 
obişnuită, aristoteliană, a terțului exclus, ci logica terţului 
inclus, a filosofului Ştefan Lupaşcu. Ceva nu e doar adevărat 
sau fals, ci e adevărat, fals şi adevărat sau fals. O stare de 
spin suprapusă nu mai poate fi descrisă sus, Jos ci sus, Jos şi 
sus sau jos. Această nedeterminare e mai tare decât 
nedeterminarea specifică mecanicii cuantice, care e guvernată 
de principiul de nedeterminare. Printre altele nedeterminarea 
specifică mecanicii cuantice se poate aplica şi momentelor de 
spin, în genere însă ea se aplică tuturor mărimilor cuantic 
conjugate. Dintre acestea cele mai cunoscute sunt viteza şi 
poziția. Cu cât determinăm mai exact poziția unei particule 
cu atât viteza sa va fi mai nedeterminată. Eroarea în 


măsurarea vitezei va fi din ce în ce mai mare. 


Apoi, mecanica cuantică mai e guvernată şi de principiul 
de complementaritate, care postulează că fenomenele sau 
mărimile complementare nu se pot manifesta în natură 
simultan. Un exemplu este considerarea de către mecanica 
cuantică a conceptului unitar de corpuscul-undă în locul 


oricărei particule elementare, deoarece în experimentele pe 

care le putem face în laborator acest tot conceptual se 
manifestă ori ca undă ori corpuscul, dar nici o dată şi undă şi 
corpuscul. În această categorie, a complementarităţii mai 
intră, în opinia mea, şi stările suprapuse. Aceste stări ar avea 
deci un statut mai special deoarece ar putea fi sub incidenţa 
unui principiu fundamnetal al mecanicii cuantice, iar 
explicarea unor fenomene de neexplicat ar fi prin urmare 
banală ţinând cont de acest fapt. Este vorba despre 
experimentul fantei duble şi explicarea aşa-numitor stări 


cuantice corelate (a se vedea articolul “Corelarea cuantică”). 


Prin urmare, o teorie unificată a lumii ar trebui să ţină 
seama şi de aceste principii. Pe lângă problemele legate de 
integrarea acestor principii într-o teorie unitară, ar mai fi 
câteva probleme de principiu, de astă dată. De ce trebuie 
neapărat ca teoria unificată să fie cuantică? Dacă relativitatea 
generală e universal valabilă şi doar în aşa-numitele puncte 
de singularitate nu, cum ar fi de pildă găurile negre sau 
punctul din care a pornit marea explozie primordială, Big- 
Bang-ul, atunci ar părea suficient acest demers. În punctele 
de singularitate nu mai e valabilă relativitatea generală şi 
studiul s-ar putea face cu mecanica cuantică. Nu e adevarată 
această afirmaţie. Studiul ar trebui făcut cu gravitația cuantică. 


Cu care dintre nenumăratele versiuni ale ei? Cu oricare, căci 

niciuna nu e valabilă, nu e verificată experimental, deci sunt 


echivalente logic toate. 


Până aici toate bune, însă dacă lăsăm gluma la o parte eu 
cred că avem o problemă de principiu fundamentală. Cum 
transformi logica terţului inclus din mecanica cuantică în 
logica  terțului exclus, care se foloseşte în lumea 
macroscopică? Prin principiul de corespondenţă al lui Nils 
Bohr. Dar şi aici e o mare problemă. Există niveluri diferite 
ale realităţii. A descrie o realitate în termenii celeilalte 


realităţi nu e ceva tocmai corect. 


Să luăm de exemplu teoria stringurilor. În cadrul ei 
interacțiunile se fac prin schimb de particule virtuale, inclusiv 
gravitația. Gravitaţia, ca interacţiune fundamentală, se face 
prin intermediul unor particule fictive, gravitonii. Astfel, 
macroscopic vorbind, apare o problemă. Gravitaţia nu mai e 
dată de curbura spaţiului ci de nişte forţe care pot genera 
foarte multe probleme, la fel ca în cazul mecanicii 
newtoniene. Poate apărea aici un fel de paradox al lui Olbers 
adaptat situației. Dacă Pământul este sub acţiunea 
gravitațională, la distanţă, care se propagă cu viteza luminii, a 
întregului univers, după 13,7 miliarde de ani, vârsta 
universului, această acţiune ar fi ajuns deja la noi. lar 
Pământul ar fi trebuit să-şi fi încetat deja existența. Din ceva 

tras din toate părţile cu forţă infinită, n-ar mai rămâne nimic. 
Dar, după cum se observă peste tot în univers, aşa ceva nu se 


întâmplă. 


E evident aşadar că trecerea de la microscopic la 
macroscopic trebuie să se facă prin intermediul curburii 
spaţiului, un concept macroscopic, şi nu printr-unul 
microscopic, gravitonii. Când e vorba de alte interacțiuni, 
slabă, tare, chiar şi electromagnetică, ce au o rază de acţiune 
incomparabil mai scurtă decât gravitația, atunci nu văd ce 
probleme ar fi în folosirea conceptului de forță. La scara 


universului însă, acest concept nu poate fi folosit. 


O teorie de unificare, care să includă principiile şi 
conceptele specifice atât relativităţii generale cât şi mecanicii 
cuantice, nu ar fi soluţia cea mai potrivită, în opinia mea. Ne- 
ar trebui o teorie bazată pe principii comune care să rezulte 
din adaptarea sau generalizarea principiilor lor atât în 
macrocosmos cât şi în microcosmos. În lumina celor afirmate 
în finalul acestui articol, realizarea fizicienilor austrieci este 
cu totul şi cu totul remarcabilă, căci adaptează principiul 


covarianţei la mecanica cuantică. 


Următoarea problema de rezolvat va fi cum poate apărea 
curbura spaţiului la nivel macroscopic pornind de la nivel 


microscopic. Teoria care va reuşi să rezolve această problemă 

va fi adevărata teorie de unificare a gravitaţiei şi mecanicii 


cuantice. 


TOE 


A te încumeta să gândeşti holistic pare o încercare 
menită să te situeze în însăşi natura gândirii. În ştiinţă, 
constrânşi fiind de metoda ştiinţifică, reducționistă, de a 
studia părțile componente, încercarea de a gândi holistic pare 
mult mai grea. Căci părțile componente nu se asamblează 
toate odată şi nici în configuraţia dorită, în întreg. Aşa se face 
că o teorie a întregului (theory of everything, TOE) este un 


deziderat încă neatins. 


În fizică, totul a început cu Maxwell, care a unificat 
magnetismul şi electricitatea, arătând că fenomenele 
magnetice sunt generate de cele electrice, de variațiile 
câmpului electric, în 1864. Apoi Einstein a arătat că spaţiul şi 


timpul nu pot fi separate de cadrul teoriei relativităţii, în 1905. 

Investigaţiile intreprinse în profunzimile materiei au 
relevat faptul că există şi alte forțe în natură, în afara 
electromagnetismului şi a graviaţiei, forţe care au o rază 
scurtă de acţiune şi care ţin de integritatea nucleului atomic, 


forţa nucleară slabă şi cea tare. 


Weinberg şi Salam au unificat forţa electromagnetică şi 
cea nucleară slabă, în teoria electroslabă, în deceniul şapte al 
secolului XX. Nu intru în detaliile tehnice, pentru că nu au 
nicio relevanţă într-o succintă trecere în revistă a unor 
importante evenimente din istoria fizicii. Apoi a venit 
modelul standard extins de unificare a forţei electroslabe cu 
forța nucleară tare. În prezent s-au găsit dovezi doar în 
sprijinul modelului strandard, existenţa bosonului Higgs, 


chiar dacă modelul standard nu a fost confirmat în totalitate. 


În ciuda tuturor acestor eforturi, care s-au extins pe o 
durată de mai bine de un secol, gravitația nu şi-a găsit încă 
locul laolaltă cu celelalte forţe fundamentale. Există o 
multitudine de propuneri în acest sens, însă nici una nu a 
trecut testul experimentului, deoarece tehnica actuală nu 
permite efectuarea unor experimente foarte costisitoare din 
punct de vedere energetic. S-a ajuns la situaţia aberantă de a 


se continua cercetările doar teoretic, fără nici o bază reală. E 

suficient, în opinia multora, ca teoriile să fie consistente logic 


pentru a fi în concordanţă cu realitatea. 


Însă tot logica afirmă că între gravitație şi celelalte forțe 
fundamentale nu există o bază comună de integrare. Aşa cum 
am văzut anterior (v. Ecranarea gravitaţională şi Principiul 
covarianţei) natura câmpului gravific îl individualizează. 
Dacă e să-l privim din perspectiva relativităţii generale, unde 
este generat de curbura spaţiului, atunci acest câmp pare 


incompatibil conceptual cu celelalte câmpuri fundamentale. 


Einstein a încercat, în a doua parte a vieţii sale, fără 
succes, să cuprindă conceptual câmpurile gravific şi 
electromagnetic într-un tot unitar. De vreme ce sarcinile 
electrice în mişcare accelerată generează unde 
electromagnetice, el a găsit o cale de a arăta că 
electromagnetismul, spre deosebire de gravitație, torsionează 
spaţiul. 'Torsiunea spaţiului poate influiența, mărind sau 
micşorand, curbura spaţiului dată de gravitație. Nu a rezultat 
o teorie convingătoare, în afara faptului că experimental nu s- 


a confirmat nimic. 


Cei ce i-au urmat lui Einstein, au încercat abordarea 
inversă, să explice gravitația din punct de vedere microscopic. 
Astfel, în viziunea lor microscopică, conceptul de curbură a 


spaţiului şi-a pierdut sensul, fiind detronat de către conceptul 

de forță, un concept mulțumitor pentru ei de a descrie 
gravitația. Şi, ca orice forță din microunivers trebuie să se 
manifeste prin mijlocirea unei particule elementare specifice: 


în cazul de faţă gravitonul. 


Despre graviton s-au pierdut din vedere detaliile. Am 
arătat anterior (v. Principiul covarianţei) că gravitonul nu 
poate explica interacțiunea la distanțe mari. Pe lângă acest 
fapt, nu se ştie dacă este o particulă elementară în accepțiunea 
obişnuită sau nu. Orice particulă elementară trebuie, în opinia 
mea, să satisfacă o condiţie necesară de existenţă: să fie şi 
particulă şi undă, şi nu orice fel de undă ci undă 
electromagnetică. Chiar şi particulele de unificare 
electroslabă, W şi Z, sunt şi particule şi unde 
electromagnetice. Nu sunt unde electroslabe, nu se cunoaşte 
conceptul, deşi ele se consideră a fi câmpuri, dar sunt 
câmpuri într-un sens cuantic, nu clasic. Orice particulă 
elementară e o expresie a unui câmp cuantic care o generează. 
S-a introdus conceptul de câmp cuantic, în teoria cuantică a 
câmpurilor, tocmai pentru a se evita conceptul de dualitate 
corpuscul şi undă. Dar asta nu înseamnă că acest concept nu 
mai are nici o acoperire în realitate. Toate particulele 
elementare, fie că sunt fermioni, particule materiale, sau 


bosoni, particule de interacțiune nu sunt altceva decât 

particule şi unde electromagnetice asociate. Dacă n-ar fi aşa 
atunci ar fi fost imposibil de detectat. Nu s-au observat 


niciodată unde slabe, tari ci doar unde electromagnetice. 


Gravitonii ce sunt atunci, particule şi unde 
electromagnetice? Particule şi unde gravitaționale? Dacă ar fi 
unde gravitaționale atunci ar fi imposibil de detectat. Abia 
dacă s-au detectat, în 2017, după 100 de ani de eforturi în 
acest sens, undele gravitaționale abia sesizabile generate de 
două găuri negre în coliziune. Undele gravitaționale care ar 
însoţi gravitonii ar fi insesizabile, căci e greu de crezut că 
aceste particule infinitzezimale, cu masă de repaus zero, 
circulând cu viteza luminii ar produce efecte mai mari decât 
cele observate până acum, produse de corpuri foarte masive, 


accelerate la viteze apropiate de viteza luminii. 


Dacă, în schimb, gravitonii ar fi particule şi unde 
electromagnetice, atunci şi teoriile de unificare a gravitației 
cu celelalte forțe ar fi, măcar din acest punct de vedere, 


conceptual corecte. 


Apoi mai e problema naturilor diferite ale masei şi 
sarcinii electrice. Nu se poate imagina ceva, un concept 
abstract masă-sarcină, care să aibe proprietăţi comune, care 
să fie când masă, când masă şi sarcină electrică, după cum ne 


convine, din două entităţi independente, de natură şi 

proprietăţi diferite, din moment ce sarcina trebuie să aibă 
obligatoriu masă, dar masa nu trebuie să aibă neapărat sarcină 
electrică. Fizicienii au găsit însă o cale de eludare a acestei 
probleme. Ei au desoperit că la energii foarte înalte, cele 4 
forțe fundamentale pot apărea împreună, sub acelaşi acoperiş 
conceptual. Însă, opinia mea e că nu se mai pot distinge una 
de alta, energia pare că nu poate exista sub diferite forme 
când e la valori mari. E totuna energia gravitațională cu cea 
electromagnetică, cu cea nucleară tare sau slabă, aceste 
energii sunt indistinctibile. Prin urmare, dacă nu se pot 


distinge atunci cum ar putea fi controlate la o adică? 


E, dacă vreţi, ca în efectul Klein. Dacă acţionăm cu 
energie asupra spaţiului vid, acesta generează ca răspuns, 
după un anumit prag energetic, perechi particulă-antiparticulă, 
care apoi se anihilează reciproc după un foarte scurt timp, 
într-o radiaţie electromagnetică cu energie apropiată de acel 
prag, spaţiul vid eliberând astfel energia primită. Nu contează 
ce energie îi furnizăm, conteză doar valoarea ei. Spaţiul vid 
cuantic se comportă la fel la energie electromagnetică, 
gravitațională etc. Energia pare că nu are nici un fel de 
semnătură care să o distingă atunci când depăşeste o anumită 


valoare. 

Toate aceste inconveniente, laolaltă cu cele discutate 
anterior, în alte articole, mă fac să-mi pun serios întrebarea: 
oare există o asemenea teorie de unificare, care să cuprindă 


toate câmpurile naturale, sau e doar o iluzie? 


În opinia mea, doar următorul experiment mental poate 
lămuri această problemă. Să ne imaginăm o masă, sferică, 
care se află într-un spaţiu-timp care se extinde sau se 
contractă. Masa curbează spaţiul din jurul ei, dislocă total 
vidul din jurul ei, la fel ca o minge care disolcă apa atunci 
când este cufundată în totalitate în ea. Avem deci şi gravitație. 
Acum să ne imaginăm că spațiu-timpul din jurul masei se 
întinde în toate direcțiile. Ce se întâmplă cu gravitația, 
această întindere diminuează curbura sau nu? Depinde de 
situaţie, dacă de exemplu, corpul ar fi “prins” în textura 
spaţiului, ar face parte din structura spaţiului, ar fi “embeded” 
în spaţiu, atunci orice contracţie/dilatare a spaţiului va face 
corpul mai mic sau mai mare influienţând curbura spaţiului. 


In caz contrar această curbură nu este defel influenţată. 


Cam aşa se întâmplă în realitate, cu deosebirea esențială 
că, chiar dacă s-ar micşora, corpul cu aceeaşi masă ar mări 
curbura spaţiului din jurul său. Cu cât ar fi mai dens cu atât 


corpul ar curba mai mult spaţiul din jurul său. De la o 

anumită valoare a densităţii, foarte mare, el ar deveni o gaură 


neagră. 


Extinderea spaţiului ar reduce din ce în ce mai mult 
curbura din jurul corpului. Apoi corpul s-ar mări, la un 
moment dat ar deveni invizibil, căci distanţele dintre atomi s- 
ar mări astfel încât să permită trecerea luminii prin el, ca 
printr-un lichid. Şi, în cele din urmă, dacă ar fi supus unei 
agitaţii termice obişnuite, el s-ar împrăştia ca un gaz. Curbura 


spaţiului din jurul corpului ar fi de nelocalizat şi ar fi zero. 


Curbura spaţiului determină gravitația, în vreme ce 
structura internă a corpului, a spaţiului, modul cum corpul 
este parte din textura spaţiului şi contracţia/dilatarea lor sunt 
sau ar putea fi descrise de mecanica cuantică. Din moment ce 
corpul e parte din textura spațiu-timpului, se micşorează, se 
măreşte o dată cu spaţiul, atunci cu siguranţă există o legătură 
între gravitație şi mecanica cuantică. Din moment ce corpul 
nu e parte din textura spațiu-timpului, atunci nu există nici o 
legătură între gravitație şi mecanica cuantică. Gravitaţia ar fi 
independentă de mecanica cuantică. În cazul unei găuri negre 
nu putem şti dacă dilatarea spaţiului are vreo influenţă asupra 
curburii din jurul ei sau nu. Gaura neagră e, într-adevăr, o 


singularitate. 

Cam aşa văd eu problema existenţei unei TOE. O TOE 
există doar în primul caz. Vidul cuantic din interiorul 
corpurilor materiale e cumva solidar cu vidul cuantic din 
structura curburii spaţiale din exteriorul corpurilor materiale. 
Pe măsură ce vidul interior este “scos” din corp prin 
contracție atunci densitatea corpului devine din ce în ce mai 
mare şi vidul exterior se curbează din ce în ce mai mult, 


rezultând a acţiune gravitaţională din ce în ce mai mare. 


În cazul al doilea, în care corpurile materiale ar fi 
complet independente de textura spaţiului, nu există nici o 
TOE. Cu siguranţă, viitorul va face lumină în această 
chestiune. Paradigma ştiinţifică actuală este favorabilă 
existenței unei TOE. Cei ce au făcut dovada existenţei 
undelor gravitaționale lucrând în cadrul LIGO (Laser 
Interferometer Gravitational-Wave Observatory), ţin seama 
de faptul că undele gravitaționale distorsionează şi corpurile 
materiale, nu numai spaţiul din jurul lor. Din cauza efectelor 
abia sesizabile ei ţin cont, de exemplu, de dilatările diferite 
provocate de încălzirile diferite în instalația lor şi de tot ceea 
ce-ar putea provoca deformarea suplimentară a instalaţiei 
care să conducă la incapacitatea de a observa undele 


gravitaționale. 

Totuşi, în opinia mea, trebuie să se discearnă clar între 
aceste deformări şi cele care s-ar putea datora spaţiului liber 
până la observator. Aceasta ar fi o problemă majoră în ştiinţă 
la ora actuală, după părerea mea. Pentru că de tranşarea ei ar 
putea depinde existenţa unei TOE. În ştiinţă nu e suficientă 
doar consistenţa logică, ea trebuie cumva legată şi de 


realitatea observaţională. 


Experimentul Philadelphia 


Ca o consecinţă a celor discutate în articolul anterior, 
vine ceea ce s-a întâmplat pe 28 octombrie 1943. Faptul că 
evenimentele s-au petrecut ziua în amiaza mare, în văzul 
oricui s-ar fi putut afla la mal, aruncă o oarecare umbră de 
îndoială asupra veridicităţii poveştii. Totuşi înclin să cred că 
militarii responsabili de experiment nu se aşteptau să se 
întâmple ceea ce s-a întâmplat, altminteri şi-ar fi luat măsuri 


de prevedere. 


În acea zi a demarat experimentul final al unei serii de 
experimente efectuate de marina americană. Era război, iar 
miza experimentului, obținerea invizibilităţii radar, sau poate 
chiar a invizibilităţii optice, era, aşadar, foarte mare. Aşa că, 


ce şi-au zis băieţii? la să facem noi totul exact aşa cum s-ar 

întâmpla în realitate. Să luăm un vas de luptă, USS Eldridge, 
cu tot cu echipaj şi să-l supunem de jur-împrejur unui câmp 
electromagnetic oscilator, rotitor, foarte puternic, să vedem 


ce se întâmplă. 


Semnalul radar, cred că şi razele de lumină, ar fi trebuit 
să ocolească vasul. Asta a fost ideea, exprimată public, a 
matematicianului John von Neumann, una din eminenţele 


cenuşii din spatele experimentului. 


Dacă ar fi să speculăm acum şi să ne luăm după celelalte 
eminenţe cenuşii care au participat, din umbră, la proiect nu e 


surprinzător să constatăm că fiecare urmărea altceva. 


Nicola Tesla a participat şi el la proiect. Eu înclin să cred 
că ideea invizibilităţii îi aparţine în întregime. Întâi de toate el 
inventase echipamentul care genera câmpuri electrice şi 
magnetice foarte puternice; cu ele putea absorbi sau perturba 
total orice emisie radar. Apoi, inventase câmpurile 
electromagnetice rotitoare, apoi mai inventase ceva foarte 
important pentru derularea experimentului. Inventase undele 
electromagnetice longitudinale. Cu alte cuvinte, inventase tot 


echipamentul folosit la experiment. 


In mod normal, într-o undă electromagnetică obişnuită, o 


rază de lumină sau un semnal radar, o radiație gama sau X, 

indiferent de subdomeniul din care face parte, oscilaţiile 
electrice şi magnetice care se propagă în spaţiu au loc pe o 
direcție perpendiculară pe direcţia de propagare. Se spune că 


oscilează transversal pe direcția de propagare. 


Tesla a inventat undele electromagnetice care oscilează 
în lungul direcției de propagare. Generate de un câmp 
electromagnetic puternic, variabil, rotitor, acestea ce pot face 
cu un obiect oarecare aflat pe vas? Credinţa mea e că-l pot 
dilata, la propriu. Undele longitudinale cam asta ar putea face. 
Dacă mai sunt şi pulsuri, adică dacă oscilează pe un singur 
sens, ori de întindere, ori de compresiune, şi mai au şi o 
frecvenţă care nu permite o revenire la vechea poziţie a ceea 
ce e întins/compresat, urmând a se mări treptat efectul de 
întindere/compresiune, atunci, în final, se obține acea 


întindere/compresiune a corpului. 


Cam aşa ar sta lucrurile cu o reţea cristalină, de exemplu. 
Dar dacă avem pe vapor diverse materiale, organice şi 
anorganice, cu o structură microscopică diversă, de la 
cristalină la amorfă, având proprietăţi electrice şi magnetice 
diferite? Proprietăţile materialelor practic nici nu contează, 
tot ce trebuie să facem e ca prin acţiunea acestor unde 


longitudinale să mărim distanţele dintre atomii materiei, 

oricare ar fi organizarea ei, în aşa fel încât materia să nu mai 


fie solidă. 


Ce este un corp solid? E un corp în care distanţele 
interatomice sunt suficient de mici pentru a nu putea pătrunde 
lumina vizibilă printre ele. Într-un lichid lumina pătrunde, 
distanţele interatomice s-au mărit, deşi curge materia este 
coezivă încă, nu se dispersează total. În cazul unui gaz, 
coeziunea materiei este inexistentă, materia se dispersează 


chiar şi la o banală agitaţie termică. 


Aşa încât, cred că ţinta lui Tesla a fost să obțină o stare a 
materiei aflată la pragul dintre solid şi lichid, pentru a realiza 
invizibilitatea optică. Starea lichidă trebuia evitată pentru că 
ar fi fost pericol mare, puteau curge unele prin altele, ceea ce 
s-a şi întâmplat. Unde mai pui că nu puteai regla chiar fin 
frecvenţa de oscilație. Nu puteai, de pildă, să faci ca fiecare 
material să oscileze în aşa fel încât să ajungă separat la starea 
apropiată lichidului.  Foloseai o singură frecvenţă, 
acoperitoare pentru toate materialele. Şi astfel, un material 
putea ajunge mai repede la starea dorită iar altul nu. În plus, 
acelaşi lucru e valabil şi pentru o stare nedorită, neavând 
practic un control strict asupra a ceea ce se întâmplă. Eu unul , 


în aceste condiţii, aş fi încetat să mai particip la experiment, 


SII 


până ce s-ar fi ajuns la o cunoaştere mai bună a fenomenelor 


şi la un control mai mare al lor. 


Se pare că spre sfârşitul lui, Tesla s-a retras din proiectul 
Rainbow (experimentul Philadelphia), sub denumirea căruia 
era cunoscut în mediile militare. Se pare că miltarii vroiau să 
se folosească de ideile lui Tesla aşa cum le e obiceiul. 
Urmarea a fost că acesta s-a retras din proiect, apoi a murit în 
condiţii dubioase cu câteva luni (în ianuarie 1943) înaintea 
experimentului final (din 28 octombrie 1943). Iar din camera 
de hotel în care a locuit în ultimii săi ani de viaţă, au dispărut 
toate însemnările sale, fiind secretizate militar. Şi proiectul a 


continuat, fără el. 


În aceste condiţii cred că militarii nu prea ştiau cu ce se 
confruntă. Erau convinşi că totul va decurge conform cu 
aşteptările, dar, cu toate acestea, nu a fost aşa. USS Eldridge 
a devenit invizibil, apoi se pare că a dispărut cu totul în neant 
căci a apărut instantaneu la câţiva kilometri depărtare, a 
dispărut imediat şi de acolo şi a reapărut pe vechiul loc. 
Supraviețuitorii erau într-o stare de neconceput. Unii marinari 
erau înglobaţi pur şi simplu în structura metalică a vaporului, 


alţii muriseră şi câțiva dispăruseră cu totul. 


Mai mult decât atât, din poveştile ulteriore ţesute în jurul 


proiectului Rainbow a rezultat că unii dintre marinarii 

supraviețuitori, după ce experimentul a fost imediat oprit şi ei 
au fost lăsaţi, toți, la vatră, au păstrat capacitatea de a 
dispărea subit, în neant, sau de a trece prin pereţi ca şi când ar 
fi cel mai simplu lucru de făcut. Se pare că şi corpul uman 
poate genera unde electromagnetice longitudinale, mai slabe 
ca intensitate, fireşte, însă suficient de puternice pentru a 
schimba starea de “agregare” a corpului organic, solid care le 


92. 


generează. Această capacitate poate fi “trezită” din exterior 


cu un câmp de unde asemănător. 


Până aici, nimic extraordinar, ar zice Tesla, s-a întâmplat 
ceva la care, în mare, te puteai aştepta. Dar cum explici 
“călătoria” vasului, instantaneu, la kilometri distanță? Doar 
nu a devenit atât de uşor încât l-a bătut vântul până acolo şi 


înapoi. 


S-a întâmplat altceva, ar zice Einstein, ultima şi cea mai 
tare dintre eminenţele cenuşii care au participat la proiectul 
Rainbow. S-a întâmplat nu ştiu cum, dar vasul a călătorit într- 
un spaţiu cu mai multe dimensiuni şi înapoi. Cum aşa? Păi 
dilatând corpurile materiale prin undele longitudinale s-a 
dilatat şi spatiu-timpul din jurul şi din interiorul lor (v. TOE). 
Corpurile materiale, prin vidul cuantic care este conţinut de 
ele, se pare că sunt legate de spaţiu-timp. Orice oscilație 
propriu-zis mecanică sau electromagnetică a spaţiu-timpului 


sue 


afecteză şi corpurile care “plutesc” prin el, deoarece ele sunt 
parte din structura lui. Contractându-l/dilatându-l şi corpurile 


din el se contractă/dilată. Şi viceversa. 


Dacă spaţiu-timpul are mai multe dimensiuni decât 4 
(trei spațiale şi una temporală), şi aceste dimensiuni sunt 
înfăşurate în jurul celorlalte dimensiuni, motiv pentru care 
sunt insesizabile într-un spațiu-timp 4-dimensional, atunci 
prin dilatarea lui le-am putea mări, am putea face observabile 
aceste dimensiuni suplimentare. Observabilitatea lor ar fi 
sesizată prin faptul că vasul, cu tot ce se află pe el şi în el, ar 
dispărea din spaţiul 4-dimensional, pentru că ar intra în 
spaţiul, hai să-i spunem, 4+-dimensional. Nu ştim dacă are 5, 
6, sau 100 de dimensiuni suplimentare, şi, deocamdată, nici 
nu ne interesează asta. Acest spaţiu nu mai e controlat de 
gravitație, căci corpurile materiale ori au o masă mică ori nu 
mai au masă acolo, nu mai sunt solide, se vede treaba că e 


controlat de electromagnetism. 


Nefiind gravitație, nu există nici timp, teoretic ai putea fi 
nemuritor aici, cu condiția să rămâi definitiv în acest spaţiu. 
Se pare că în absenţa sufletului e bun şi trupul la ceva. În 
acest spaţiu, trupul nemaifiind material, şi supus timpului, ar 
fi pe post de suflet nemuritor. Poţi călători în acest spaţiu cu 
viteza luminii oriunde şi apoi să revii de unde ai plecat, în 

spaţiul 4-dimensional, dacă a încetat dilatarea dimensiunilor 
suplimentare. Bănuiesc că dacă nu există timp acolo, poţi 
călători şi-n timp cu ajutorul acelui spaţiu 4+-dimensional. 
Intri în acel spaţiu, unde prezentul, trecutul şi viitorul sunt 
totuna, vezi cum a fost sau cum va fi în spaţiul 4-dimensional 
şi apoi te poţi întoarce. Materia n-o poţi muta în timp, ea 
poate rămâne captivă în acel spaţiu fără timp. Cred că e 


extraordinar acel spaţiu. 


La polul opus, dacă aplici o contracție spaţiului 4- 
dimensional poţi comprima dimensiunile existente până la a 
face să dispară una dintre ele, timpul. Atunci ai obținut o 
gaură neagră. Dimensiunile spaţiale nu vei reuşi să le 


comprimi cu totul, însă cea temporală da. 


E extraordinară fizica spaţiilor cu dimensiuni diferite de 
4. Ar fi trebuit să o studiez, ar fi trebuit să nu-i pun bețe în 
roate lui Kaluza, în 1920. L-am tot amânat cu publicarea ideii 
aceleia cu spaţiile S-dimensionale, în care legătura dintre 
electromagnetism şi gravitație se făcea tocmai pe 
dimensiunea suplimentară. Ceva cam ca în acest experiement, 
în care electromagnetismul a pus în evidență dimensiunea 
suplimentară. Fabulos. Am fost cam fraier, asta e, am lucrat 
atâţia ani degeaba şi am fost pe un drum complet greşit. Când 
de fapt toate răspunsurile erau aici. Şi Tesla ăsta, dom'le, n- 

am înţeles niciodată care a fost rolul lui în toată povestea 


asta... 


Lăsând acum gluma la o parte şi cerând iertare pentru 
monologul einsteinean pe care mi-am luat o libertate cam 
mare pentru a-l improviza, trebuie să revenim la realitate. 
Întrebat fiind ce părere are despre ce s-a întâmplat în cadrul 
experimentului Philadelphia, Einstein a spus că: “Dacă aş fi 
ştiut ce se alege din descoperirea mea, n-aş mai fi...”, arătând 
şi oamenilor că nu înţelege rolul avut de Tesla în toată 


tărăşenia asta. Dar ce importanță mai avea? 


Oficial, nu s-a întâmplat nimic. Marina americană a 
recunoscut doar că a făcut nişte experimente având ca ţel 
atingerea invizibilității radar. Şi atât. Restul e folclor, 


speculație, teoria conspirației... 


Însă ceva e cert, ar zice o vorbă din bătrâni: nu iese fum 
fără foc... Dar nu e suficient să fiți încredinţaţi de 
veridicitatea acestor vorbe, mai trebuie să luaţi exemplu de la 
Hutchinson. Se pare că el a mirosit ceva şi ce pretinde a fi 
descoperit seamănă foarte bine cu cele discutate în acest 
articol. Cine ştie din ce motiv a tăcut şi cine ştie din ce motiv 
toată lumea pretinde că nu-i poate reface experimentele. 
Există o ştiinţă ascunsă, care e mult mai evoluată decât ştiinţa 


oficială... 

Podurile Einstein-Rosen 


Este genul de idee care a făcut carieră în fizică numai 
datorită caracterului ei extraordinar. Să ne imaginăm o gaură 
neagră nu ca o aglomerare de materie ci ca un fel de tunel în 
spaţiu-timp, un tunel cu capete scurte, ca o gaură cilindrică de 
înălţime mică. Dacă ar mai exista o gaură neagră, nu contează 
la ce distanță faţă de prima, pe care o putem reprezenta 
mental la fel, atunci două capete libere ale cilindrelor 
imaginare s-ar putea uni făcând joncţiunea între ele, mărind 
astfel tunelul. Este ceea ce generic se numeşte un pod 


Einstein-Rosen. 


Descoperită în 1935, ca soluţie a ecuaţiilor de câmp 
gravitațional, ideea a suscitat imediat un interes viu. Unii se 
vedeau deja călătorind la mari distanţe în spaţiu, pe scurtătura 
acestui tunel care nu urma drumul obişnuit, pe curbura 


spaţiului, ci un drum mai scurt, prin curbura spațiului. 

Ei concep universul aşa cum l-am mai conceput în câteva 
articole anterioare, ca sferă 4-dimensională greu de imaginat 
în realitatea noastră 3-dimensională, în care toate galaxiile 
sunt pe suprafaţa sferei. Sfera este şi finită, căci raza ei arată 
cât s-a extins universul în 13,7 miliarde de ani, dar şi infinită, 
pentru că nu are nici o margine, poţi merge pe ea fără să 
ajungi la un capăt. Drumul obişnuit între două puncte 
oarecare de pe suprafaţa sferei este, prin urmare, pe sferă. 
Interiorul sferei este un spaţiu gol, prin care se poate merge 
pe scurtătură, dacă între cele două puncte vom putea construi 


un pod Einstein-Rosen. 


Nu se ţine seama deci de faptul că reprezentarea aceasta 
pe care o au unii despre univers nu este chiar cea corectă. 
Există distanțe foarte mari atât între galaxii, cât şi în 
interiorul lor, unde spaţiul nu este curb, ci plat. Deci nu se 
poate călători printr-o curbură care nu există (v. Călătoria 
spaţială pe termen lung). lar universul, luat în ansamblu, este 
plat, nu e nicidecum o sferă 4-dimensională, e mult mai 
aproape de imaginea unei sfere tridimensionale, în care 
galaxiile se află pretutindeni, nu doar pe suprafața sferei. 
Deci nu există nicio curbură prin care să se poată călători. ŞI, 


ce e cel mai important, universul nu poate fi găurit. 

A călători printr-o gaură neagră presupune, întâi de toate, 
de a trece de perturbaţia mareică de la marginea ei. Forţele 
atractive foarte puternice îți vor atrage la început partea cea 
mai apropiată de gaura neagră, care va ajunge mai repede în 
ea decât restul. Nu are nici un fel de importanţă dacă te afli 
într-o navă spaţială sau nu. După ce vei ajunge mai aproape 
de gaura neagră, o parte din tine va fi inghiţită la propriu, o 
parte va fi expulzată către polii găurii, sub formă de radiaţie, 
iar dacă ai noroc, ce-a mai rămas din integritatea ta atomică, 
poate moleculară va orbita în jurul găurii negre, în norul de 


materie care-o alimentează ceas după ceas, zi după zi. 


Este greu să-ţi imaginezi cum poate călători materia, 
organică şi anorganică, printr-o gaură neagră şi să-şi păstreze 
integritatea structurală. Nu cred că mai contează dacă cea mai 
rămas din ele poate ieşi din gaura neaagră undeva la mare 
distanţă în spaţiu-timp. Suporterii ideii au găsit răspuns şi la 
această problemă: o gaură neagră Kerr, care se roteşte. Dacă 
gaura se roteşte rapid atunci efectele rotației pot contracara 
efectele atracției. Chiar dacă treci de perturbaţia mareică, un 
termen ştiinţific care pare inofensiv, dar de fapt ascunde 
dezintegrarea materiei începând de la nivel atomic, tot nu e 
nimic îmbucurător. Rămâne problema ieşirii din orizontul 


evenimentelor la destinație. Orizontul evenimentelor e 

frontiera de unde nici lumina nu scapă în exterior, nici măcar 
unei găuri negre Kerr cu rotație rapidă. Rotaţia rapidă a 


acesteia nu are nici un fel de relevanţă. 


Cum fizica teoretică modernă se hrăneşte cu astfel de 
concepte, care par a fi ceva obişnuit, care chiar există în 
realitate şi ceva mai uşor de infăptuit nici că se poate concepe, 
nu a trecut mult timp şi, în anul 1957 au apărut extensiuni ale 
ideii podurilor Einstein-Rosen: găurile de vierme, nişte 
poduri Einstein-Rosen foarte lungi dar foarte înguste, de 
dimensiuni microscopice. De data aceasta o idee inovativă, 
pentru că nu mai era nevoie de găurile negre. În conformitate, 
călătoria spațială, la mare distanţă, pe scurtătură, e floare la 
ureche. Nu-ţi trebuie decât nişte materie negativă, care nu 
există deloc în universul cunoscut ci doar în imaginaţia unora, 
pentru a le crea, pentru a le deschide, a le menţine deschise 
până la o distanţă necunoscută, unde trebuie să ajungi pe 
orbeşte s.a.m.d. Treaba e atât de clară şi de simplă încât 
există chiar şi printre entuziaştii ideii cârcotaşi care nu sunt 
siguri dacă nava cosmică va mai ieşi din gaura de vierme sau 


materia din care e constituită va astupa gaura. 


Dacă vreţi să ştiţi, prin găurile de vierme poţi călători şi 
în timp, da. Îţi trebuie tot materie din aia care nu există, şi 
nici n-ar putea exista căci nici măcar antimaterie nu e, 

e...altceva, ceva fictiv. Spre deosebire de antimaterie, care 
există în mod natural, materia asta negativă are masă negativă, 
în rest e identică antimateriei, cred. Ajungem cumva să ne 
întrebăm iar dacă ne aflăm în realitatea obiectivă sau într-un 
serial science fiction, dacă discutăm probleme ştiinţifice sau 


ştiințifico-fantastice. 


Dacă creezi o gaură de vierme în nava spaţială cu care 
pleci, intri în ea după ce ai plecat, sigur te întorci înainte de a 


pleca. E o călătorie în trecut. 


Acest tip de călătorie în timp se bazează pe conceptul, tot 
fictiv, fără nici un fel de acoperire în realitate, de buclă 
temporală. Bucla temporală e bineînţeles traiectoria pe care 
aceeaşi materie negativă, aia inexistentă, poate călători întâi 
în trecut, pentru ca apoi să revină în prezent prin viitor. E 


deci o treabă foarte serioasă. 


Dar nu atât de serioasă pe cât ne-am putea aştepta. 
Hawking şi Thorne au arătat însă că, în mod natural, aceste 
bucle nu pot exista. Dar să nu credeţi că au demonstrat asta 
uşor, prin inexistenţa în mod natural a materiei negative, nu. 
Demonstrația, inutilă şi foarte laborioasă vine cumva să ne 
liniştească pe toţi ăştia care încă mai putem crede în cai verzi 
pe pereţi. Nu se poate călători în timp pe buclele temporale, 


putem fi pe pace, probabilitatea lor de apariție spontană, pe 

cale naturală adică, este atât de mică încât nici măcar la 
vârsta actuală a universului nu am avut norocul să apară 
barem una. Dar este mare comparativ cu probabilitatea de 


apariţie pe cale naturală a materiei negative, aş adăuga eu. 


Cu găurile de vierme se pare că ne-am lămurit. Sau nu? 
În tot cazul să ştiţi de la mine că podurile Einstein-Rosen 
există, da. Cum poate fi o gaură neagră, în acelaşi timp, şi o 
aglomerare de materie şi o gaură în univers, nu-mi dau seama. 
E ori una, ori alta. Gaura în univers e o abstracţiune 
matematică menită a înlocui, în absenţa materiei negative, 
punctul de singularitate, în care materia se aglomerează la 
densitate infinită. Şi în care nu putem şti ce se întâmplă 
deoarece chiar teoria care a descris-o aşa, printr-o gaură, nu 
mai este valabilă în acea aglomerare de materie. Deci 
descrierea e făcută de o teorie care nu mai e în măsură să facă 
acea descriere. De aici cred că rezultă şi incorectitudinea ei. 
Dar credeți că asta are vreo importanță? Nu. Podurile 
Einstein-Rosen există, da, si prin ele poţi călători chiar şi în 


timp, dacă vreţi să ştiţi. 


Da, chiar recent, doi fizicieni au descoperit că dacă vom 
considera două nave spaţiale care călătoresc una lângă alta şi 
fiecare conţine, fiți atenţi, câte o gaură neagră, atunci între ele 
nu se va mai aşterne un pod Einstein-Rosen clasic ci unul 

curb, care începe la o navă, trece prin cealaltă şi se termină 
tot unde a început. E un soi de buclă temporală, fără materia 
negativă de rigoare. Nu-ţi mai trebuie materia negativă. În 
schimb îţi trebuie nişte găuri negre la purtător. O altă 


imposibilitate. 


Ciudată chestie, podurile Eintein-Rosen şi găurile de 
vierme reprezintă aceeaşi Mărie cu altă pălărie. Apariţia 
conceptului de gaură de vierme, o gaură cu dimensiuni 
microscopice, a însemnat renunțarea la conceptul 
macroscopic de pod Einstein-Rosen. Dacă se renunţă la 
conceptul de gaură de vierme, atunci se reinstaurează 
conceptul de pod Einstein-Rosen. Şi când nu e materie 
negativă e gaură neagră. Şi invers. Domnule, suporterii ăştia 
nu vor nici în ruptul capului să gândească în termeni tereştri, 
concreţi, ci doar în termeni fantasmagorici, care nu pot fi 
nicicum verificaţi. Karl Popper dădea de exemplu astrologia 
şi psihanaliza ca pseudoştiinţe care au aceleaşi caracteristici. 
Operează cu concepte şi fac predicții care nu se pot verifica 
în realitate. Poate că astfel şi dăinuie astfel de poveşti ca 
podurile Einstein-Rosen şi găurile de vierme, pentru că nu 
pot fi verificate. Ele au căpătat o viaţă a lor proprie, se 


dezvoltă, evoluează, apare o întreagă literatură de specialitate 

dedicată lor, publicată în reviste altminteri serioase, sunt 


mereu de actualitate. 


Dacă vrei să te bage cineva în seamă imediat trebuie 
doar să vii cu ceva nou aici, să mai inventezi nişte chestii care 
nu există sau nu pot exista ori nu se pot verifica şi gata, 


succesul pare că e garantat. 


Şi ca să vă demonstrez că nici eu nu sunt mai prejos, am 
să vă arăt că pot şi eu concepe ceva de genul ăsta. Am să vă 
arăt că se poate călători la mare distanță în spaţiu şi fără 
podurile Einstein-Rosen. Da, am să folosesc nava spaţială a 
lui Cuberiere. Vă mai amintiţi de ea? Am menţionat-o într-un 


volum precedent, în povestea cu undele gravitaționale. 


Nava spaţială a lui Cuberiere comprimă spaţiul în faţa sa 
şi îl dilată în urma sa. Astfel încât, călătorii care stau undeva 
la mijloc nu sunt afectaţi deloc de deformaţiile spaţiului. Aşa 
se face că nava lui Cuberiere poate merge mai repede decât o 
navă obişnuită. Cât de repede? Nu pot să ştiu. În tot cazul nu 
cu viteze superluminice, cum pretinde el, căci viteza luminii e 


o viteză limită în universul nostru. Ci doar mai repede şi atât. 


Şi cum s-ar putea întâmpla asta? Cuberiere nu ştie, însă 
lui Tesla i-ar zâmbi mustaţa. E simplu, nu v-aţi prins deja? 


Nu avem nevoie de poduri, de bucle, de nimic. Avem nevoie 

doar de undele alea electromagnetice longitudinale care pot 
comprima/dilata materia şi vidul cuantic din jurul şi din 
interiorul ei. Gata, am rezolvat-o şi pe asta, merit recunoştinţa 


posterităţii. 


Sau poate nu. Credeţi că podurile s-ar potrivi mai bine 
situaţiei? Nu, nici eu, aici nu, în nici un caz. Şi nici în altă 
parte. Podurile Einstein-Rosen nu există. Spaţiul nu poate fi 
găurit (v. Călătoria spaţială pe termen lung) şi nu se poate 
depăşi viteza luminii. De fapt spaţiul e ca un mediu de 
“frânare” pentru particulele care se mişcă prin el cu viteze 
apropiate de viteza luminii. Se deformează, se curbează şi 
mai mult, împiedicând mişcarea. E nevoie de o energie 
infinită pentru a accelera o particulă la viteza luminii. Ca să 
învingă “rezistenţa” spaţiului, ca să depăşească acea barieră 
naturală, viteza luminii, şi ca să spargă implicit spaţiul trebuie 


o energie infinită. 


Veţi spune, bine-bine, dar ce treabă au găurile negre, 
corpuri statice, cu particulele accelerate la viteza luminii? Au, 
dacă vă amintiţi de principiul echivalenţei din relativitatea 
generală. Sistemul de referinţă al găurii negre statice (sau 
care se deplasează uniform, cu viteză constantă) poate fi 
echivalat cu un sistem care se deplasează accelerat, chiar şi în 
cazul când această deplasare se face către viteza luminii. 

Dacă spaţiul nu poate fi spart de o particulă care nu poate 
depăşi viteza luminii, atunci el nu poate fi spart nici de 


acceaşi particulă comprimată într-o gaură neagră. 


La fel se întâmplă pentru orice mase putem concepe. 
Masa unei găuri negre supermasive, de miliarde de ori masa 
Soarelui nostru, nici dacă e fixă, nici dacă e accelerată 
aproape de viteza luminii nu poate sparge spaţiul. În 
gravitație, de fapt, nu masa contează ci densitatea. Şi cum 
masa poate fi convertită în energie, nu va conta energia, prin 
urmare, ci densitatea de energie. Dacă e aceeaşi într-un punct 
ca şi într-o sferă de mii de kilometri e acelaşi lucru, indiferent 
că avem o gaură neagră sau ceva care se mişcă la viteze 
apropiate de viteza luminii. Densitatea de energie infinită e 
iarăşi o abstracţie. Cât de bine se aproximează comprimarea 
masei unui atom, de exemplu, cu densitatea de energie a unei 
găuri negre? Nu ştiu, dar se poate, atomul respectiv poate 
oscila termic, în spaţii foarte mici, la temperaturi foarte mari, 
care nu-i mai permit însă integritatea structurală. Şi dintr-un 
electron se poate obţine o gaură neagră, de fapt din oricare 
particulă elementară considerată individual. Gaura neagră ne 
apare rece deoarece radiația calorică nu poate părăsi orizontul 


evenimentelor la fel ca şi lumina. 

Vedeţi dvs., ăia de au inventat materia negativă, ştiau ei 
ce ştiau. Spaţiul nu se poate sparge decât aşa. Pe cale naturală 
nu poţi, dar materia asta negativă face de toate, aţi văzut. E 


cheia tuturor problemelor. 


O fi. Insă nu există şi nu poate exista în realitate. Ce e aia 


masă negativă?(v. Ecranarea gravitaţională) 


Principiul antropic 


Principiul antropic postulează pe baza observaţiilor, 
interpretabile dealtfel, că universul îşi fabrică singur 
observatorii. “Rațiunea” universului de a exista este, deci, ca 
într-o bună zi să-şi genereze proprii observatori. Acest mod 
de gândire pare transpunerea în ştiinţă a finalității creației din 
punct de vedere religios. Între univers şi creaţia sa pare să 
existe cam aceleaşi relaţii ca între D-zeu şi creația sa, dar 


într-un mod evoluat, de secol XX. 


Sunt convins că dacă principiul antropic ar fi apărut în 
secolul XVI s-ar fi zis despre univers că a creat omul pentru 
ca acesta din urmă, dar nu cel de pe urmă, să se prosterneze 
în faţa lui, să-l slăvească, să-l slujească, aşa cum numai o 


fiinţă inteligentă cum e el îşi poate arăta recunostinţa. Între 

om Şi univers n-ar fi putut exista decât o relație de stăpân- 
sclav. In cel mai bun caz omul mai putea spera la indulgenţa 
stăpânului doar dacă acesta primea ceva consistent în schimb, 


altminteri nu. 


Bineînţeles că în secolul XX, între om şi univers nu mai 
poate exista o astfel de relaţie. Deşi universul l-a subsitutit pe 
D-zeu, a substituit şi natura, două concepte foarte 
asemănătoare şi totuşi atât de diferite. Nu e de mirare, prin 
urmare, că acest principiu antropic dă apă la moară unui 
curent de opinie foarte răspândit astăzi: creaționismul 
ştiinţific. Acesta afirmă că de fapt D-zeu a creat natura şi 
universul cu tot ce se află în el, şi nu oricum ci în 
conformitate cu ştiinţa vremurilor de acum, cum e şi firesc. 
Dacă în vremurile de demult l-ar fi creat în doar 7 zile, foarte 
simplist, la atât se reducea ştiinţa atunci, acum însă se zice că 


l-a creat foarte complicat, folosind un design inteligent. 


Adică s-a folosit de ştiinţa vremurilor prezente pentru a-l 
crea. Întâi de toate a împrumutat cunoştinţele ştiinţifice ale 
acestor vremuri şi a clădit cu ele un edificiu cam şubred. A 
calibrat toate constantele universale şi toate caracteristicile şi 
proprietățile particulelor elementare foarte fin, astfel încât, 
dacă doar ceva nesemnificativ ar fi fost altfel în prezent decât 
este, atunci omul n-ar fi putut exista. Dacă unul din câmpurile 

fundamentale ar fi fost mai tare sau mai slab, noi n-am fi 
ajuns să existăm. Dacă ar fi fost generat în Big-Bang mai 
puţin hidrogen şi heliu, noi n-am fi ajuns să existăm. Dacă 
inflaţia nu avea loc, universul ar fi colapsat imediat după 
primele semne de expansiune. Dacă ar fi fost prea mult 
oxigen, nu era bine, prea puţin, la fel, dacă am fi fost mai 
aproape de Soare, nu, dacă prea departe nu, fără lună, nu, 
prea aproape de ea, nu, prea departe nu, fără ozon, nu, fără 
câmp magnetic terestru nu, fără vulcanism, nu, cu prea mult 
vulcanism, iarăşi nu, fără asteroizi, nu, cu dinozauri, nu, prea 
aproape de o supernovă, nu, prea aproape de o gaură neagră, 
nu, evident, prea puţine comete, nu, prea multe, nu, 
desigur, ...dacă asta, dacă aia, dacă, dacă, dacă...nu, nu şi nu, 


noi n-am fi ajuns să existăm. 


Să fie oare un şir nesfârşit de coincidenţe toate astea? 
Neavând nici o bază de comparaţie, nefiind deci verificabile, 
falsificabile cum ar zice Karl Popper, ne aflăm pe terenul 
familiar al unei pseudoştiințe ciudate clădite pe ştiinţă. 
Oricine poate trage aceleaşi concluzii, în lipsa bazei de 
comparaţie. Nu poate fi deci vorba nici măcar de o 


coincidenţă, darămite de atâtea. 


Dacă am şti că viaţa poate apărea şi în alte condiţii, nu în 
cele în care bănuim că ar fi apărut viaţa care a condus la 

apariţia noastră, ca fiinţe inteligente, atunci poate n-am fi nici 
măcar tentaţi să credem că suntem opera unui creator 
inteligent. Aşa însă, datele ştiinţei par a ne îndrepta doar într- 
o singură direcție. Din acest punct de vedere eu cred că atunci 
când se va găsi viaţă extraterestră care supravieţuieşte în 
condiții extreme, diferite de cele de pe planeta noastră, atunci 
va fi sfârşitul principiului antropic. Desigur, şi atunci vor 
exista destui sceptici în sens negativ, care vor ţine morţiş să 
gândească în termeni pseudoştiințifici că nebănuite sunt căile 
Domnului. Dar, pare-se, acesta e un risc pe care ştiinţa 


trebuie să şi-l asume. 


“Universul are proprietățile pe care le are, şi pe care 
omul le poate observa deoarece, dacă ar fi avut alte 
proprietăți, omul nu ar fi existat.” Aceasta este prima 
formulare a principiului antropic, din 1961, de către părintele 
său spiritual, fizicianul american Robert Dicke. Acesta nu a 
fost chiar de capul lui când a formulat acest principiu. În 
ştiinţă, ca şi în pseudoştiință dealtfel, trebuie mai tot timpul 
să te bazezi pe munca predecesorilor, să te urci pe umerii 
giganților, cum ar zice Newton. Dicke, în schimb, nu s-a 
urcat pe umerii nimănui ci doar in cârca lui P.A.M. Dirac. 
Acesta, exceptând câteva derapaje scuzabile, a avut o 


conduită ştiinţifică altminteri exemplară. Se pare că unul din 

aceste derapaje a fost principiul antropic, ce face din el 
precursorul ideii. Ce să-i faci, fiecare om de ştiinţă mai are şi 
derapajele lui, chiar şi unul de calibrul lui Dirac. Nu există 
dealtfel om de ştiinţă fără derapaje, greşeli, prejudecăţi, 
manieră simplistă de a gândi, mai cu seamă în rândul 
specialiştilor unor domenii stricte când sunt puşi în situația 
jenantă de a emite o judecată de bun-simţ care nu are 
tangenţă cu domeniul lor. Că mai sunt din ăştia care fac aşa 


ceva şi când chiar e vorba de domeniul lor, şi asta e adevărat. 


De-a lungul timpului principiul antropic a cunoscut 
diferite formulări, funcție de autor, care se învârt în jurul 
aceleiaşi idei, subliniată de Dicke. Astfel, principiul antropic 
în variantă slabă afirmă că: “Valorile observate ale 
constantelor fizice şi cosmologice iau valori specifice, sunt 
cuprinse în anumite intervale astfel ca viaţa bazată pe carbon 
să fie posibilă şi vârsta universului să fie suficient de mare 
pentru ca viaţa să fie posibilă.” Viaţa aşa cum o ştim noi, care 
va să zică. Cel puţin aşa rezultă din această traducere 


nefericită, preluată integral. 


Această versiune a principiului antropic e combătută cu 
conceptul de multivers. Într-adevăr, foarte mulţi oameni de 
ştiinţă, printre care şi unii serioşi, au adoptat această poziţie. 
În concepţia unui star de televiziune ca Hawking, de exemplu, 

există nenumărate universuri în care constantele 
fundamentale pot lua nenumărate valori, în care forțele 
fundamentale pot avea nenumărate tării. Pot exista şi 
universuri ca al nostru, în care poate exista sau nu viaţa aşa 


cum o ştim. Până aici, toate bune. 


Şi principiul antropic în versiune tare se combate tot prin 
conceptul de multivers. Principiul antropic în versiune tare 
afirmă că: “Universul trebuie să aibe exact aceleaşi 
proprietăţi care să permită dezvoltarea vieţii în anumite stadii 
ale dezvoltării sale.” Această formulare cunoaşte trei variante 
diferite: 1. “Există doar un singur univers posibil, astfel 
conceput pentru a genera şi susține existența unor 
observatori”; 2. “Observatorii sunt necesari pentru ca 
universul să existe”; 3. “Un ansamblu de multe alte 


universuri este necesar pentru ca universul nostru să existe”. 


Prin formularea 3 susținătorii principiului antropic 
doresc să lovească în conceptul de multivers care este 
principalul mijloc de combatere a principiului antropic. Îl 
combat prin el însuşi, o chestie cam stupidă. Multiversul 
poate susţine oricâte universuri ca al nostru sau diferite de al 
nostru, care pot întreține viața sau nu. Nu există limite, 


conceptual pot fi oricâte. 

În privinţa punctului 2 se vede clar că cei ce l-au 
formulat cred sincer că doar observația crează existenţa. 
Adică, vezi Doamne, nu poate exista ceva înainte de a fi 
observat de noi. Există doar după ce facem noi observaţia. O 
idioțenie. În privinţa punctului 1 lucrurile par să stea în 
acelaşi fel: nu poate exista, adică, viaţa decât aşa cum ştim 


noi. Altă tâmpenie. 


Şi de parcă n-ar fi fost de ajuns atât, colac peste pupază, 
mai există şi principiul antropic final. A fost introdus de 
Barrow şi Tippler în cartea “Principiul antropic cosmologic”, 
cireaşa de pe tort, mai bine spus bomboana de pe colivă: 
“Prelucrarea inteligentă a informaţiei trebuie să apară în 
existența universului şi o dată ce a apărut nu va muri 
niciodată.” Nici în cazul în care observatorii inteligenţi se 


autodistrug, cred autorii. Mă rog, e şi ăsta un punct de vedere. 


Eu cred că principiul antropic a apărut în ştiinţă la 
momentul nefericit în care observatorii n-au putut observa cu 
detaşare, fără credinţa în ceva divin, universul. Dacă vom 
considera mai mulți observatori din diferite perioade istorice 
şi-i punem să observe, cu mijloacele epocii lor, universul, în 
marea lor majoritate ei vor formula într-o formă sau alta, mai 
devreme sau mai târziu, propriul lor principiu antropic. 
Esenţa formulării va fi aşadar credinţa în divin, nu în ştiinţă. 

Depinde, aşadar, foarte mult de modul în care observi, 


priveşti. 


Ştiinţa nu trebuie să aibe scopuri, trebuie să fie 
imparţială, impersonală. O teorie ştiinţifică, un principiu care 
se vrea ştiinţific nu trebuie să conducă la ideea de scop, 
altminteri nu e ştiinţific. În ştiinţă nimic nu se întâmplă cu un 
scop, se întâmplă pur şi simplu. Din acest motiv 
evoluționismul  darwinian este considerat fără scop. 
Altminteri se poate crede că şi evoluționismul chiar este o 
modalitate prin care D-zeu îşi face voia sa, selecţia naturală. 
Evoluţia se face la întâmplare, nu este ghidată de nimeni şi de 
NIMIC. 

Din această perspectivă principiul antropic este profund 
neştiințific. Evoluţia universului, de la apariția sa şi- 
ntotdeauna se va face neghidată de nimeni sau nimic. Totul se 


petrece fără nici un scop. 

Paradoxul lui Fermi 


Galaxia noastră are între 100 şi 400 miliarde de stele, iar 
universul este format din aproximativ 100 de miliarde de 
galaxii. Universul este izotrop, adică are aceleaşi proprietăţi 
în orice direcție şi este omogen, la scară mare vorbind, are 
aceeaşi compoziţie în orice direcţie am privi. Dacă fiecare 
stea ar avea propriul ei sistem solar, atunci ar putea fi, în 
teorie, o multitudine de posibilități de existenţă a vieţii, şi 
chiar a vieţii inteligente, în univers. 

Fizicianul Enrico Fermi a observat că, e o contradicție în 
cele afirmate puţin mai sus. Atunci ar trebui să avem o 


mulţime de dovezi ale existenţei acestei vieţi din univers, dar 


în schimb noi nu avem nici una. 

În cele ce urmează voi încerca să arăt că nu există nici un 
paradox, dacă urmăm un raționament foarte simplu. Să 
considerăm că o civilizație ca a noastră nu poate încerca să 
contacteze o altă civilizație ca a noastră decât în modul în 
care am făcut-o şi noi. Ori prin unde radio, ori prin trimiterea 
unor sonde automate, alimentate de un reactor nuclear. Un 
reactor nuclear nu poate funcționa decât cu elemente 
radioactive grele, care sunt obținute în laborator din alte 
elemente care apar doar pe cale naturală. Prin urmare, o 
civilizaţie care a apărut înainte ca aceste elemente radioactive 
să fie generate pe cale naturală, undeva în trecutul universului, 
va avea o cunoaştere diferită de a noastră, incompletă, şi nu 
va putea nicicum construi reactoare nucleare. Deci nu va 
putea contacta o civilizație ca a noastră aşa cum ne-am 
aştepta noi. Asta nu înseamnă că acea civilizaţie nu poate 
încerca şi altfel să contacteze potențialele civilizații din 
univers. Dar pentru noi, în actualul stadiu de dezvoltare în 
care ne aflăm, toate aceste altfel de încercări nu au nici o 
valoare, pentru că nu sunt pe înţelesul nostru. Apoi, o 
civilizaţie care a apărut cam în acelaşi timp cu noi, la scara 
timpului universal, ca să ne contacteze în modurile amintite, 
ar trebui să fie undeva prin galaxia noastră, pe aproape. 


Altminteri nici mult în viitor n-am avea nici o şansă să 

primim vreun semn de la ei. Dar pentru că până acum n-am 
primit nimic, practic nici această modalitate de a stabili un 
contact nu contează. Au mai rămas doar civilizațiile care au 
apărut după noi sau vor apare după noi la scara de timp 
universal. Acestea practic nu contează pentru că nu sunt nici 
măcar la stadiul nostru de dezvoltare, şi chiar dacă ar încerca 


să ne contacteze noi nu am putea înţelege. 


Pentru a construi acest raționament să vedem când şi 
cum s-a făcut nucleosinteza elementelor chimice din univers. 
Vom urma informaţiile apărute în articolul din revista 
Science (2019) intitulat: “Populating the Periodic Table: 
Nucleosynthesis of the Elements”, aparţinând lui Jennifer A. 


Johnson. 


Pe vremea când universul era în vârstă de doar 15 minute 
s-au întrunit condiţiile pentru ca elementele uşoare, precum H, 
He şi Li să apară. Supa primordială de quacuri, leptoni şi 
energie care inundase universul în urma actului său de naştere, 
Big-Bang-ul, s-a răcit în urma expansiunii. Această răcire a 
permis sintetizarea protonilor, neutronilor şi electronilor, care 
s-au combinat apoi formând cele mai uşoare elemente 


chimice. 


După 100 000 de ani s-au format stelele şi galaxiile. 


Universul timpuriu era foarte diferit faţă de cel de acum. 

Stelele masive erau preponderente în univers. Stele de până la 
40 de mase solare, deşi au viaţă scurtă, de până la 20 de 
milioane de ani, permit evoluţia acestora în pitice albe. Există 
şi stele mai masive, cum a fost steaua în urma morţii căreia se 
presupune că s-a născut Soarele nostru. Soarele are o viaţă de 
circa 10 miliarde de ani, timp în care i se va epuiza 
combustibilul nuclear în întregime. Va deveni apoi o 
gigantică roşie, care prin explozie îşi va înlătura straturile 
suplimentare care nu mai întrețin fuziunea nucleară, iar din 
steaua gigantică roşie nu va mai rămâne decât o pitică albă. 
Astfel vor fi împrăştiaţi în spaţiu nori de H nefuzionat, He, Lu, 


C, N, O şi alte elemente uşoare. 


Elementele uşoare care se pot genera aşa se opresc la Fe. 
Fe-ul este ultimul element chimic care poate apărea în 
nucleul unei stele în urma reacţiilor de fuziune nucleară. 
Elementele mai grele au nevoie de energie mai mare pentru a 


apărea. 


Se crede că au existat şi stele mai masive decât cele 
descrise până acum, stele care pot avea un timp de viaţă de 
până la 100 000 de ani. Explozia acestor stele au furnizat 
energia necesară apariţiei altor elemente chimice. Pe lângă H, 
He şi Li universul mai cuprindea atunci şi mari cantităţi de C, 
N, O, F, $, P, Na, Mg şi K obţinute din energia exploziilor 

stelelor masive, în urma reacţiilor de fuziune între H, He şi Li 
şi prin radiație cosmică. Radiația cosmică ajută la formarea 
unor elemente chimice prin bombardarea celor existente. 
Reţineţi aşadar că elementele chimice care sunt cărămizile 
vieţii existau deja când universul avea deja 100 000 de ani de 
viaţă. Aceleaşi explozii ale stelelor furnizează energia ca 
aceste elemente chimice să se combine pentru a forma 
compuşi chimici, chiar şi organici. De aici îşi trage teoria 
panspermiei, a originii extraterestre a vieţii atât de pe Pământ 
cât şi de oriunde altundeva din univers, rădăcinile perfect 


infipte în realitatea cosmică. 


Până la 200 de milioane de ani în univers au apărut şi 
elementele radioactice uşoare, ca de exemplu C-14, Al-26, 
Ne-21, care pot fi întâlnite pretutindeni în univers, acum, 
după atâta timp de la formarea lor. Procesele prin care au 


apărut au fost legate de fuziunea stelelor neutronice. 


O parte din stelele masive au evoluat către stele 
neutronice şi găuri negre. Celelalte stele au continuat să 
explodeze şi să creeze sisteme solare noi. Stelele rezultate, 
mai MICI, aveau un timp de viaţă mai mare. Astfel că, după 8 
miliarde de ani, în univers au apărut elementele radioactive 
grele, prin moartea stelelor masive şi prin exploziile unor 
pitice albe. 

Explozia piticelor albe apare doar în sistemele stelare 
binare în care o stea pitică albă orbitează o stea mai mare. 
Dacă apropierea de companionul masiv e destul de mare 
atunci pitica albă va “fura” material stelar de la acesta. 
Materialul stelar excedentar face să se înteţească reacţiile 
nucleare în pitica albă, care după o vreme, după ce va 
acumula suficientă energie, va exploda în ceea ce se numeşte 
o supernovă de tip la. Această explozie împrăştie materialul 
format din elemente radioactive grele, cu viteze cuprinse între 
5%-10% din viteza luminii. O supernovă Ia aflată la 100 de 
ani-lumină de noi, îşi va face simțită prezenţa, prin materialul 


radioactiv, după 1000-2000 de ani. 


Pe planeta noastră, elementele radioactive întâlnite se 
împart în 3 categorii: 1) radionuclizii primordiali, care au fost 
aici de la începutul formării planetei noastre, U-235, U-238, 
Th-226, Rn-222; acestea sunt elemente radioactive grele 
generate prin exploziile piticelor albe; 2) radionuclizi 
cosmogenici, care se formeaza ca urmare a interacțiunii 
materiei cu radiația cosmică; şi aici intră categoria unor 
elemente radioactive uşoare, care apăruseră deja în univers pe 
vremea când acesta avea 200 de milioane de ani; nu e exclus 
ca unele dintre aceste elemente să fi fost aduse pe planeta 


noastră de către asteroizi sau alte “vehicule” cosmice; 3) 

elementele radioactive formate de om: Pu-239, Cs-137, Sr-90, 


H3. 


E posibil faptul că elementele din prima categorie ar fi 
ajuns în sistemul nostru solar înainte de a se forma Pământul, 
pe când universul avea cca. 9 miliarde de ani. Viaţa a apărut 
pe Pământ când universul avea deja 10 miliarde de ani 
vechime. lar astăzi are 13,7 miliarde de ani, viaţa pe Pământ 
vreo 3,5 miliarde de ani şi sistemul solar 4,5 miliarde de ani. 
Pentru ca elementele grele să existe astăzi pe Pământ, trebuie 
ca acestea să fi urmat două căi prin care să fi ajuns la noi. Ori 
după ce s-a format Pământul, ori înainte de formarea sa. În 
prezent nu există dovezi că elemente radioactive grele ajung 
la noi în urma exploziilor supernovelor de tip la. Există 
dovezi că ajung doar elemente radioactive uşoare, ca de 
exemplu Fe-ul radioactiv. De producerea şi răspândirea 


acestuia sunt responsabile supernovele de tip Ic. 


Este oare posibil ca într-un miliard de ani să fi ajuns, în 
nebuloasa primordială din care a apărut Pământul, elementele 
radioactive grele, provenite din exploziile unor supernove de 
tip la? Să vedem. La fiecare | milion de ani, conform 
statisticilor de acum, explodează o stea de la 100 de ani- 
lumină. Înseamnă că într-un miliard de ani ar fi cam 1000 de 
supernove, ale căror resturi ajung la noi cam într-o mie de ani 

fiecare. Procesul e deci discontinuu, dar e de durată. Dar cum 


putem şti câte din cele 1000 de supernove sunt de tipul la? 


Supernovele, în general, sunt evenimente cosmice destul 
de rare. Apare cam una/secol/galaxie. Chiar dacă se observă 
în fiecare secundă în jur de 50, ele sunt răspândite uniform în 
tot universul observabil. Dacă între (5-10)% dintre sistemele 
stelare sunt sisteme binare înseamnă că între (5-10)% dintre 
supernove sunt de tip Ia, deoarece celelalte tipuri de 
supernove, de tip I, Ib, Ic nu se referă la sisteme binare. Se 
vede că din totalul de 1000 de supernove care pot exploda 
într-un miliard de ani la 100 de ani-lumină de noi, doar (5- 


10)% sunt de tip Ia. 


Deci ar trebui să apară una la 1000 de ani/galaxie. La 10 
milioane de ani ar exploda o supernovă de tip la la 100 de 
ani-lumină de noi. Într-un miliard de ani vor fi 100 de 


evenimente de acest gen. 


Ce-ar însemna ca viaţa inteligentă să apară în intervalul 
cuprins între 100 000 şi 8 miliarde de ani ca vârstă a 
universului? Înseamnă o clasă de civilizaţii care nu are o 
cunoaştere ca a noastră, care nu se va dezvolta precum 
civilizaţia noastră şi care are toate şansele să piară cu mult 
înainte de a apărea noi, deoarece stelele cu o viaţă medie de 


10 miliarde de ani au fost şi sunt cele mai răspândite în 

univers. lar în acea perioadă a universului, timpul de viaţă al 
stelelor rămase era mai redus decât cel de după ce universul a 
împlinit 9-10 miliarde de ani. Faptul că Pământul a apărut 
atunci îl văd ca pe o coincidenţă, nu ca pe o ilustrare a 
principiului antropic. Pământul a apărut laolaltă cu alte 


nenumărate planete asemănătoare pe tot cuprinsul universului. 


Prin urmare, a fi contactaţi de o civilizație extraterestră 
apărută în acea perioadă mi se pare foarte puţin probabil. 
Neavând cunoaşterea noastră, trăind într-un univers complet 
diferit faţă de cel în care trăim noi, şi cunoaşterea ei va fi în 
consecinţă. Contactul pe baza undelor electromagnetice, de la 
distanțe atât de mari mi se pare imposibil. Iar pentru a trimite 
nişte sonde spaţiale propulsate de către reactoare nucleare, 
care să ateste măcar nivelul nostru de dezvoltare, n-ar fi în 
stare. Elementele radioactive grele nu pot fi sintetizate în 
laborator. Ele trebuie să existe în natură. Se pot sintetiza în 
laborator tot elemente grele, care se obţin din alte elemente 
grele. lar reactoarele nucleare sunt alimentate cu elemente 


grele. 


Chiar şi dacă ar avea cu ce să încropească un reactor 
nuclear aşa cum îl înţelegem noi, din pricina distanțelor 


foarte mari, faptul că nu a ajuns nici o sondă spaţială la noi 

până acum, mă face să cred că nu va ajunge nici de acum 


înainte. 


În privinţa altor moduri de contact inteligibile pentru noi, 
e greu de imaginat ceva conceput cu a altă cunoaştere. Faptul 
că nu a apărut nimic până acum, poate fi grăitor. Dacă ne 
gândim că în univers, rata cea mai mare de apariţie a stelelor 
a fost acum 10 miliarde de ani, în mare parte stele masive, cu 
viață scurtă, atunci cele mai multe şanse de contact se reduc 
semnificativ. Adăugând încă 4,5 miliarde de ani se ajunge la 
momentul când vârsta universului era de aproximativ 8 
miliarde de ani. Astfel, cele mai multe şanse de contact s-au 


irosit. 


În privinţa unor civilizaţii care au apărut pe scara 
timpului universului aproximativ o dată cu noi, este evident 
că nu putem stabili un contact decât de la mici distanţe în 
spaţiu, comparativ cu scala universului, din galaxia noastră. 
Dar nici aşa n-ar ajunge într-un timp rezonabil sondele 
spaţiale la noi, din pricina distanțelor enorme care trebuie 
parcurse cu viteze mici (2 parseci/l milion de ani). Cât despre 
semnalele electronice, până acum nu s-a recepționat nimic. 


Până şi viteza luminii e neputincioasă la distanţe mari. 


Despre civilizațiile potențiale, care ar fi putut apărea 


după noi, acestea nici nu contează. Nu ne pot contacta în mod 

inteligibil pentru noi, şi probabil nici măcar nu au această 


dorinţă. 


Toată discuţia e valabilă, bineînţeles, dacă inţelegem prin 
viaţă inteligentă doar viaţa inteligentă aşa cum o ştim noi, de 
la apariţia ei, până în prezent. Alte scenarii nu pot fi luate în 
calcul deoarece, în prezent, nu se cunoaşte niciunul. Asta 
desigur nu înseamnă că nu avem cu cine stabili un contact ci 
că suntem în imposibilitatea să o facem. E o situaţie 
paradoxală, e paradoxul lui Fermi reactualizat. E ca şi când 
am avea miliarde de sonde von Neumann împânzind 
universul, dar cu care nu am putea comunica din cauza 
distanțelor prea mari. Nu vom şti niciodată ce au găsit, e ca şi 


când nu le-am avea. 

Geneza sistemului solar 


Potrivit ipotezei Kant-Laplace sistemul nostru solar a 
luat naştere dintr-un mare disc de materie, care gravita în 
jurul centrului său de masă. Materia din disc, nu se ştie în ce 
împrejurări, a început să se aglomereze formând Soarele şi 


planetele. 


În linii generale, ipoteza Kant-Laplace este valabilă; 
observaţii ulterioare au confirmat-o. Ce o deferenţiază astăzi 
de formularea ei din sec. XVIII-XIX este, bineînţeles, nivelul 


diferit al cunoştinţelor. 


Acum se presupune că întâi s-a format Soarele, apoi 
planetele. Gravitaţia cea mai puternică fiind în centrul 
discului de materie, a făcut ca acolo să colapseze cea mai 
mare cantitate de materie, formând Soarele, unde se afla 99% 
din masa iniţială a discului de materie. Ce-a mai rămas din 

discul iniţial, într-un timp relativ scurt la scara universului, a 
constituit baza de achiziție de materie stelară, praf, gaze şi 
fragmente de rocă, care au fost cărămizile de bază ale 
viitoarelor planete. La formarea lor trebuie că se găseau în ele 


aproape toate elementele din care sunt constiuite astăzi. 


Cum s-au format aşadar planetele? O teorie veche spune 
că o supernovă a ajutat la formarea lor. Unda de şoc apărută 
în urma unei explozii de supernovă aflată în relativa noastră 
vecinătate cosmică, poate provoca aglomerarea materiei, 
acreţia ei şi deci poate forma mai multe nuclee în jurul cărora 
materia să înceapă să se acumuleze treptat. Pe măsură ce 
materia se acumulează, discul de materie care înconjura 
Soarele s-a transformat, rezultând mai multe inele intercalate 
de spaţii libere între ele. În cele din urmă inelele au dispărut 


complet ca efect al acţiunii protoplanetelor. 


Ce nu reuşeşte să explice această teorie e mişcarea de 
rotaţie în jurul axelor proprii ale protoplanetelor. Mişcarea lor 
de revoluţie pare un fapt banal. Discul inițial din care s-a 
format întâi Soarele a avut o mişcare de revoluţie în jurul 


centrului de masă comun. 


O teorie nouă încearcă să tranşeze chestiunea şi afirmă 
că un fenomen numit instabilitate magnetorotaţională 


cauzează mişcarea de rotație a protoplanetelor. Acest 

fenomen apare imediat după formarea Soarelui, în plasma 
protoplanetară, compusă din ioni pozitivi şi electroni aflaţi în 
mişcare gravitațională, posedând şi un câmp magnetic 
propriu. Acest câmp poate interacționa cu câmpul magnetic 
solar, care poate pune câteodată piedici mişcării plasmei la 
nivel local. Prin relaxare, în care insulele de plasmă 
individuale se puteau rupe de atracția magnetică solară, a 


apărut mişcarea de rotaţie, au apărut mici vârtejuri în plasmă. 


Părerea mea e că şi această teorie e criticabilă. 
Deplasarea micilor vârtejuri în plasmă se face după legea de 
difuzie a temperaturii, adică haotic, după o mişcare 
browniană. Prin urmare, vârtejurile din care ulterior s-au 
dezvoltat protoplanetele au avut iniţial o mişcare haotică prin 
discul de plasmă. E necesar deci ca răcirea plasmei şi acreţia 
de materie să se fi făcut relativ repede pentru ca aceste 
traiectorii haotice să se stabilizeze în ceea ce cunoaştem noi 
astăzi. Adică aceste traiectorii să fie înlocuite de traiectoriile 


întâi circulare, apoi eliptice, generate de gravitație. 


Altminteri aceste mişcări de rotaţie haotice din plasmă s- 
ar fi putut distruge reciproc sau prin cumularea lor progresivă 
plasma ar fi putut deveni foarte instabilă. Însăși integritatea 
discului de plasmă ar fi fost ameninţată. Discul s-ar fi putut 
dispersa în bucăţi mai mici, din care, evident, nu ar fi putut 

apărea nici o protoplanetă. Separarea bucăților din disc, 
micşorarea şi dispariţia lor treptată conduce la această 


concluzie. 


Din acest motiv eu cred că vârtejurile au apărut mai 
târziu în discul protoplanetar şi nu în plasmă. Materialul 
proptoplanetar era răcit deja, acesta era dispus după densitate, 
concentric. Elementele mai uşoare, mai departe de centru, 
cele mai grele mai aproape de centru. lar delimitarea dintre 
ele nu se făcea brusc, ci treptat. Trecerea de la un material 
mai dens se făcea în straturi succesive, de densitate din ce în 
ce mai mică până la următorul strat de material, mai puţin 
dens. Aşa încât, la originea apariţiei mişcării de rotație în 
discul protoplanetar se află un fenomen numit instabilitatea 


Kelvin-Helmholtz. 


Aceasta apare la suprafaţa de separație a două fluide 
având densități diferite şi care se mişcă unul faţă de altul cu o 
viteză relativă. Apariţia valurilor, de exemplu, e produsă la 
suprafaţa de contact dintre apă şi aer şi este de fapt o mişcare 
de rotaţie a apei în sensul în care bate vântul. Şi în aer apar 
perturbații, turbulenţe, ca urmare a frecării cu apa. În cazul 
nostru mişcarea de rotaţie apare deci într-un strat cu densitate 
mai mare, la suprafaţa de contact cu un strat mai puţin dens 
care trebuie să se învârtă în jurul Soarelui cu o viteză diferită. 

Conform legii întâi a lui Kepler, adaptată situației, porțiunile 
de disc cu densitate mai mică au o mişcare de revoluţie mai 


lentă. 


Vârtejul nu apare ca în cazul cicloanelor terestre, de 
exemplu, pentru că mişcarea nu se face în aceleaşi condiţii, 
dar în linii mari vârtejul apare tot ca urmare a rezistenţei 
opuse de mediul în care se face mişcarea. În cazul cicloanelor 
terestre, în emisfera nordică se învârt în sens antiorar iar în 
emisfera sudică în sens orar. Aici, ceea ce cauzează această 
manifestare e forţa Coriolis, forţa care se opune mişcării de 
rotație a Pământului. Dacă Pământul se învârte de la vest 
către est, atunci forţa Coriolis acţionează de la est către vest 


astfel încât cicloanele se vor roti diferit funcţie de emisferă. 


În cazul nostru apare tot o forță de rezistenţă, dar aceasta 
e legată de densitatea stratului mai puţin dens. Stratul mai 
dens, care se mişcă mai repede, va antrena în această mişcare 
şi stratul mai puţin dens. Astfel, la suprafaţa lor de separație, 
vor apărea vârtejuri. Frecarea cu stratul mai dens va orienta 


aceste vârtejuri către direcţia de revoluţie. 


E ceva asemănător efectului Magnus. O minge de fotbal 
căreia i se imprimă o mişcare de rotaţie în jurul axei sale, 
datorită frecării cu aerul are o traiectorie curbă, de revoluţie, 


a cărei direcţie e aceeaşi cu direcţia de rotaţie în jurul axei ei. 

Schimbând sensul de rotaţie se schimbă şi sensul de revoluție. 
Putem spune că rotația generează, prin frecarea cu aerul, 
revoluţia. Cel mai bine se observă acest fenomen la mingea 
de tenis de masă, căci e mai uşoară şi aerul are, prin frecare, 


un efect mai mare. 


În cazul discului protoplanetar, e invers, mişcarea de 
revoluţie generează mişcarea de rotaţie a vârtejurilor, pentru 
că altminteri am fi observat astăzi altceva în sistemul solar, 
vorba principiului antropic. Doar Uranus are o axă de rotaţie 
proprie mult înclinată faţă de planul de rotaţie, aşa încât pare 
că are o mişcare retrogradă faţă de celelalte planete. Există o 
teorie care încearcă să explice această inadvertenţă: impactul 


cu un corp ceresc. 


Micile vârtejuri, toate rotitoare în aceeaşi direcție, se pot 
uni. “Creşterea” unui vârtej mare este deci foarte probabilă 
într-un timp scurt. Un vârtej mare înseamnă şi mai multă 
materie, înseamnă gravitație sporită. În acest fel traiectoriile 
vârtejurilor de la aparţie la “creştere” nu vor mai fi haotice, ci 
vor urma geometria circulară a discului. E necesar ca atunci 
când vârtejul va fi consumat tot stratul de densitate mai mare, 
acesta să fie suficient de mare pentru a putea consuma şi 
stratul vecin, de densitate mai mică. Când a consumat 
suficientă materie în calea sa şi nu mai are ce consuma nici 

de la straturile vecine vârtejul e suficient de dezvoltat iar 
traiectoria sa trebuie echilibrată de către gravitație. Altminteri 
forţa centrifugă de inerție va tinde să-l arunce de pe orbita sa, 


pe care mergea doar după geometria straturilor mai dense. 


Materia din vârtej poate colapsa sub propria greutate, 
creând apoi protoplaneta, care e mai densă sau mai puţin 
densă, funcţie de distanţa faţă de Soare, la care s-a format. 
Protoplanetele se pot alimenta până consumă toata materia 
discului. Apoi pot continua să se “alimenteze” prin impactul 
cu alte corpuri, cu vântul solar, cu radiaţiile cosmice, cu 
praful stelar, cu gazele, cu materia expulzată de supernovele 
din vecinătatea cosmică... Şi toate astea fac parcă povestea 


apariţiei protoplanetelor o poveste fără sfârşit. 


Pentru Pământ însă, ea are un sfârşit. Sfârşitul ei 


reprezintă începutul vieţii. 


io 


Ce este temperatura? 


Temperatura este o măsură a gradului în care moleculele, 
atomii sau unele componente elementare ale unui sistem 
termodinamic se mişcă în interiorul sistemului ca urmare a 
energiei interne pe care acesta o are. Cel mai bine ilustrăm 
această afirmaţie când măsurăm cu termometrul temperatura 
unei camere. Coloana de mercur a termometrului se ridică 


sau coboară până la valoarea căutată. 


Dar mai este oare valabil acelaşi experiment atunci când 
ne aflăm în spaţiul cosmic? Ei bine, nu. Coloana de mercur 
nu coboară deloc pentru că în spaţiul cosmic nu există o 
agitație moleculară care să bombardeze suficient de mult 
termometrul. Există molecule de gaz dar, în vidul cosmic, 
acestea sunt foarte rare. Dar nu acesta este motivul pentru 
care în spaţiul cosmic sunt -270 grade Celsius. Nu există 
suficientă energie, sub formă de radiaţie, pentru a încălzi 


spaţiul. Altfel ar sta lucrurile, nu-i aşa, dacă am încerca să 

măsurăm temperatura în vecinătatea Soarelui. Dar pentru asta 


ar trebui să dispunem de un termometru mai special. 


În spaţiul cosmic se foloseşte altă metodă pentru a 
măsura temperatura, nu o metodă bazată pe bombardarea cu 
molecule, ci o metodă bazată pe radiaţie, pe bombardarea cu 
fotoni emişi în spectrul infraroşu. Aceşti fotoni sunt micile 
proiectile ce acţionează asupra atomilor prin mişcarea cărora 
observăm noi schimbarea energiei sistemului, observăm 
căldura transportată de la sistemul care radiază la cel radiat, a 


cărei măsură este temperatura. 


De fapt, în afară de radiaţie, mai există încă două moduri 
prin care este transportată căldura de la un sistem 
termodinamic la altul, de la un corp la altul, de la un mediu la 
altul, şi anume conducţia şi convecția. După transportul de 
căldură, energia internă a corpurilor/mediilor în care şi din 
care s-a transportat căldura se modifică. Cel ce a primit 
căldură are o energie mai mare, cel ce a cedat are o energie 
mai mică. Fireşte, aşa cum am mai spus, o măsură a acestui 


fenomen este temperatura. 


Să ilustrăm acest fapt prin două experimente simple. Să 
introducem un obiect care e deja rece, să zicem un recipient 
din sticlă, în frigider, şi să-l lăsăm acolo câteva minute. După 


ce-l scoatem vom constata cu stupoare că acel recipient în loc 

să se răcească s-a încălzit puţin. Ce s-a întâmplat? 


Temperatura dinăuntru e mai scăzută decât cea din afară. 


S-a întâmplat faptul că pe acel recipient au condensat 
vaporii de apă din incinta frigiderului. În urma procesului de 
condensare vaporii au eliberat din energia lor internă pentru a 
se transforma în stare lichidă, energie care a fost absorbită de 


recipient. 


Se întâmplă şi fenomenul invers. După ce lăsăm 
recipientul, care era deja rece, să se mai răcească în frigider, 
îl scoatem afară şi-l lăsăm câteva minute să se încălzescă. Ne 
aşteptăm deci ca în acest interval de timp recipientul să 
înceapă să se încălzescă. Dar, fireşte, nu se întâmplă aşa. 
Temperatura lui scade, chiar dacă afară e mai cald ca în 
frigider. Apa care se prelinge pe sticlă acum se evaporă. Şi 
evaporarea e un proces care consumă energie. Prin urmare 
apa va absorbi energie de la recipient ca să se evapore. În 
schimb, recipientul se va răci. Bineînţeles, nu prea mult, şi 
nici prea mult timp, ci doar atât cât durează procesul de 


evaporare. 


Prin urmare, condensarea/evaporarea în care categorie de 
fenomene care produc transportul căldurii pot fi integrate? 
Ne-am putea imagina vreo metodă prin care să măsurăm 


temperatura folosind condensarea/evaporarea? Fireşte, dar nu 

este nevoie, deoarece atât condensarea cât şi evaporarea se 
pot reduce la conducţie. Mai mult decât atât, şi conducția şi 
convecţia se pot reduce la radiație. Conducţia de fapt e 
transferul de căldură prin bombardament molecular sau 
atomic. Dacă acesta se face numai pe verticală, căci aerul cu 
cât e mai cald cu atât e mai uşor şi se ridică mai mult, atunci 
avem convecţie. lar radiaţia reduce totul la bombardament cu 
fotoni infraroşii. Aceştia se pot materializa într-o energie de 
agitație termică mai mare a moleculelor, şi atunci vom avea 
conducție. Dacă această agitație termică este dirijată pe 
verticală vom avea convecţie. lar dacă această energie va fi 
cedată/acceptată de vaporii unui lichid atunci vom avea 


evaporare/condensare. 


În particular, energia se transferă astfel de la obiectul a 
cărui temperatură dorim să o măsurăm la instrumentul de 
măsură. Sau invers, va absorbi energie de la acesta, până când 
cele două energii se vor echilibra, se vor egaliza. Energia la 
care s-a produs egalizarea, energia de echilibru temodinamic 
între cele două sisteme, e măsurată finalmente prin 
intermediul temperaturii, care este de fapt măsura energiei 


medii a mişcării de agitaţie termică. 


Ce legătură este atunci între temperatură şi principiul 
energiei minime? Temperatura se măsoară după ce cele două 

sisteme termodinamice au ajuns la echilibru termodinamic. 
Echilibrul poate fi la o temperatură oarecare, energia corpului 
căruia dorim să-i măsurăm temperatura e posibil să nu scadă, 
iar temperatura corpului care măsoară poate creşte. Între 
energia minimă şi echilibrul termodinamic pare că nu există 


nici o legătură. 


Cel puţin la o primă vedere. De fapt acest echilibru se 
produce. De vreme ce corpul cu energie de măsurat nu-şi 
modifică energia la contactul cu corpul care măsoară, iar 
energia acestuia din urmă creşte, atunci echilibrul e această 
stare. Situaţia inversă e identică. Noi măsurăm doar energia 
minimă la care pot ajunge sistemele care vin în contact, dar, 
de regulă, sistemul care trebuie măsurat e mult mai mare, se 
spune că e un termostat, decât sistemul prin care măsurăm. 


Noi, de fapt, măsurăm doar starea de echilibru a termostatului. 


De fapt, legătura dintre principiul energiei minime şi 
temperatură e mai subtilă şi arată că temperatura nu e doar o 
măsură a energiei medii ci contează şi cum e repartizată acea 
energie. Pentru a ilustra această afirmaţie trebuie să mai 
facem un experiment mental. Să ne imaginăm un sistem 
termodinamic cu un singur grad de libertate. Acesta este o 


ficţiune, deoarece în natură nu putem acționa asupra lui, în 


ep, 


mod obişnuit, pentru a-l activa sau inactiva. Ilustrăm tot cu 


un experiment, de data aceasta real. 


Se ştie că temperatura de zero Kelvin, -273,15 grade 
Celsius, nu se poate atinge niciodată. Este aşa-zisul principiu 
al lui Nernst, principiul al treilea al termodinamicii. Putem 
răci oricât un mediu dar nu vom ajunge niciodată la 0 Kelvin. 
Dorind să scadă cât mai mult temperatura unui corp, o echipă 
de fizicieni a utilizat un tertip pentru asta. A acţionat 
magnetic asupra materialului pentru a-l răci şi mai tare. Se 
ştie că feromagnetismul este cauzat de spinul electronilor 
neîmperechiaţi aflați pe ultimul strat energetic al unui atom. 
Un material feromagnetic este magnetizat când electronii 
neîmperechiaţi de pe acelaşi ultim strat energetic al tuturor 
atomilor materialului au în acelaşi mod orientat momentul 
magnetic, spinul ca şi câmpul magnetic exterior care a indus 
acest comportament. Această stare e o stare de echilibru 
minimă, deci temperatura sistemului acestuia trebuie să fie 
mai scăzută. Dacă obligăm ca toate gradele de libertate care 
contează să fie orientate la fel, atunci va scădea şi energia 


sistemului. Ceea ce se întâmplă şi în realitate. 


În realitate, toate mişcările unui atom, sau unei molecule, 
de exemplu, mişcările de translație, de oscilație, de rotaţie, 
spinul electronului, toate sunt considerate grade de libertate. 

Energia internă a sistemului se acumulează, se stochează în 
aceste mişcări. Cu cât energia sistemului creşte cu atât sunt 
mai active, mai energetice anumite sau chiar toate gradele de 
libertate. Şi invers. Dacă suprimăm un grad de libertate 
printr-o metodă oarecare, mişcarea pe acel grad de libertate 
nu se mai face şi sistemul trebuie să se răcească. Un fluid 
cald într-un bazin trebuie să aibă temperatură mai mare decât 
acelaşi fluid care curge într-o anumită direcţie. Asupra lui s- 
au operat nişte restricţii care fac moleculele să se mişte 
preponderent într-o direcţie. Deci din infinitatea de grade de 
libertate spaţiale (există o infinitate de direcții pe care se pot 
deplasa) moleculele se vor mişca cu preponderență pe una 
singură. Deci energia lui internă, implicit şi temperatura vor 
trebui să scadă. Cum celelalte grade de libertate, rotaţiile, 
vibraţiile rămân nerestricţionate, atunci ne putem aştepta la o 


scădere de temperatură consistentă. 


De fapt nu se întâmplă aşa căci se produce o redistribuţie 
a energiei interne între gradele de libertate pierdute şi cele 
rămase. Să ne imaginăm aşadar sistemul termodinamic cu un 
singur grad de libertate. Dacă-l punem în legătură cu un 
termostat cu energie mult mai mare, un corp sau un mediu cu 
o infinitate de grade de libertate, sistemul nostru cu un singur 


grad de libertate se va excita, va acumula energie pe acel grad 

de libertate, pâna la un nivel maxim admis. Dacă-l punem 
apoi în contact cu un alt termostat, având o temperatură mai 
joasă, atunci sistemul cu un singur grad de libertate se va 
descărca de energie foarte repede, în vreme ce termostatul va 
absorbi acea energie. Însă, per ansamblu, ţinând cont de 
numărul infinit de grade de libertate care nu au resimţit nici o 


excitare, termostatul nu şi-a schimbat temperatura. 


Cu cât vom mări numărul gradelor de libertate al 
sistemului care vine pus în contact cu termostatul, cu atât 
acesta se va excita sau va elibera energie mai greu. Acum, 
dacă vă imaginaţi că în locul sistemelor termodinamice 
descrise destul de abstract avem nişte sisteme termodinamice 
cuantice ale căror grade de libertate care contează în 
acumularea energiei interne sunt spinii, atunci lucrurile stau 


într-adevăr aşa. 


În lucrarea “Relaxation to Negative Temperatures in 
Double Domain Systems” publicată în Physical Review 
Letters 120, 060403, din febr. 2018, de către Yusuke Hama, 
William J. Munro şi Kae Nemoto, s-a ajuns la aceeaşi 
concluzie. Cu cât sistemele au mai puţine grade de libertate, 
cu atât se descarcă/încarcă cu energie mai repede de la un 
sistem cu mai multe grade de libertate. Acesta din urmă se 
descarcă/încarcă mai lent, proporțional cu numărul gradelor 

de libertate pe care le are. Deci contează foarte mult modul 


cum este repartizată această energie. 


Un sistem fizic poate trece foarte repede de la o 
temperatură înaltă la una joasă, dacă această temperatură este 
expresia unei energii acumulate pe un număr de grade de 
libertate foarte restrâns. Cu cât numărul gradelor de libertate 
creşte cu atât temperatura scade mai lent. Dacă sistemele sunt 
comparabile ca număr de grade de libertate, acestea nu se mai 
comportă la fel. Ele îşi egalizează temperatura ajungând la un 


echilibru termic. 

Paradoxul informaţional al găurilor negre 


Se referă la faptul că într-o gaură neagră starea unei 
particule elementare care a pătruns acolo din afară, prin 
orizontul evenimentelor, nu se mai păstrează, se schimbă. Se 
transformă într-o stare legată, de stări suprapuse, aceeaşi cu 
stările tuturor particulelor care sunt deja acolo, nepăstrându- 
şi astfel informaţia despre particula inițială, despre starea ei 
ințială. Informaţia se pierde aşadar, nu se va şti din ce e 
constituită gaura neagră, nu se va cunoaşte prin urmare nimic 
despre ea şi despre ce se află în interiorul ei. Această 
transformare de stare poate fi şi ceva normal, nu văd unde se 


află paradoxul. 


Caracterul paradoxal al unui fapt, eveniment sau 
fenomen apare în momentul în care acel fapt, eveniment sau 
fenomen poate fi şi adevărat şi fals. Suprapunerea stărilor 
cuantice, chiar dacă introduce o impresie de paradoxal în 
privinţa determinării stării finale, care poate fi şi adevărată şi 


falsă, nu este altceva decât caracterul mecanicii cuantice. Nu 

e ceva adevărat şi fals că se aplică principiile mecanicii 
cuantice, principiul de nedeterminare şi principiul de 
complementaritate. Funcţia de undă nu are cum să fie 


cunoscută, în fiecare moment, în gaura neagră, e ceva firesc. 


O gaură neagră e ca în cutia unde pisica lui Schrâdinger 
nu poate fi decât vie şi moartă în acelaşi timp. Deosebirea e 
că noi, în momentul în care se deschide cutia determinăm cu 
precizie dacă pisica e vie sau moartă, în vreme ce gaura 
neagră nu se va putea deschide niciodată, iar posibilitatea de 
a determina ceva cu precizie se va anula în totalitate. Gaura 
neagră va rămâne veşnic închisă, singurele informaţii pe care 
le putem avea despre ea apar la graniţa dintre ea, orizonntul 
evenimentelor, de unde nici lumina nu mai poate scăpa, şi 


spaţiul înconjurător din care materia urmează să fie absorbită. 


Când am spus lumină, am înţeles prin asta orice fel de 
radiație electromagnetică, care se propagă cu viteza luminii. 
Despre gaura neagră, propriu-zis, nu vom şti că emite în 
domeniul gama sau că e fierbinte, emițând în infraroşu. Nu 
vom şti decât că materia care e accelerată spre ea va emite în 
domeniul radio, uneori în X şi cam la atât se reduc 
informaţiile care ne parvin de la o gaură neagră. Deci e un 
nonsens să cunoşti ceva din interior de vreme ce nu este 
posibil. Nu e nici un paradox, e un nonsens. 

Steven Hawking a încercat să ilustreze acest aşa-zis 
paradox într-o manieră proprie, care are meritul de a fi doar 
originală. A presupus că în apropierea orizontului 
evenimentelor pot apărea stări suprapuse ale vidului cuantic, 
fluctuații cuantice, la fel ca şi în restul spaţiului, la fel ca şi în 
interiorul găurii negre. Stările suprapuse, sau fluctuaţia 
vidului, se manifestă ca o radiaţie care apare spontan din 
energia vidului, din anihilarea unei perechi particulă- 
antiparticulă, virtuale. Deci vidul crează din energia sa 
internă, nu din nimic cum se spune uneori, particule 
elementare, în perechi, care se anihilează foarte repede 


generând o radiație elecromagnetică. 


Ei bine, Hawking zice că în momentul producerii 
perechii particulă-antiparticulă, gaura neagră poate împiedica 
anihilarea imediată a lor, atrăgând de exemplu antiparticula în 
interior şi eliberând în exterior particula. Pentru a cunoaşte 
starea în care se afla particula căzută în gaura neagră e 
suficient să cunoaştem starea în care se afla particula liberă, 
ceea ce-i posibil. Cele două particule formează un sistem 
cuantic, o stare suprapusă, cunoaşterea unei stări va atrage 
după sine automat şi cunoaşterea celeilalte, chiar dacă n-o 
putem măsura efectiv. Cunoscând efectiv una dintre stări, 


faptul va atrage după sine şi cunoaşterea celei de-a doua stări. 

Chiar modificând prima stare, printr-o măsurătoare asupra sa, 
cea de-a doua stare se va modifica în consecinţă, astfel ca 


starea suprapusă a sistemului cuantic să rămână neschimbată. 


Nu ne trebuie aşadar nici o informaţie cu privire la starea 
antiparticulei din gaura neagră. Informaţia am obținut-o din 
altă parte, măsurând starea particulei libere. Totuşi aceasta nu 
este informaţia adevărată despre antiparticula din gaura 
neagră. Această informaţie se pierde pentru că în gaura 
neagră trebuie să fie valabil principiul al doilea al 
termodinamicii. Deoarece gaura neagră ar trebui să fie un 
corp negru, aici ar trebui să fie valabil principiul al doilea al 
termodinamicii ŞI, în consecință, gaura neagră ar trebui să 
radieze în exterior toată energia sa. Radiația Hawking este 
deci o radiație ipotetică prin care găurile negre, dacă nu se 
mai alimentează, se consumă, se “evaporă”, dispărând 
complet în cele din urmă, o dată cu toată informaţia conținută 
în ele. Această radiaţie apare tot din stări suprapuse, legate, 
ale vidului cuantic, din anihilarea perechilor virtuale 
particulă-antiparticulă, cu apariția-dispariţia cărora vidul 


cuantic reacționează la energia din interiorul găurii negre. 


Aşadar, prin radiație Hawking toată informația din 
interiorul găurii negre se pierde. Analizând această radiaţie, 
în cazul în care, ipotetic, o vom găsi, nu putem spune prin 

urmare ce compoziţie a avut gaura neagră, ce particule au fost 
în ea, iar printre aceste particule dacă a fost şi antiparticula 
noastră în starea în care a intrat în orizontul evenimentelor. 
Lăsând glumele macabre la o parte, ce-aş mai putea spune? E 
şi ăsta un punct de vedere, original în tot cazul, pe care, dacă 
eşti Hawking, ţi-l poţi schimba ori de câte ori doreşti, cu 
condiția să prinzi momentul bun când camerele de luat vederi 


sunt focalizate pe tine şi eşti în lumina potrivită. 


În opinia mea, nu aceasta este problema. Aşa cum într-o 
gaură neagră nu mai este valabilă relativitatea generală, din 
moment ce ne e imposibil să aflăm ceva din interiorul ei, 
dacă nu putem măsura nimic, tot la fel de bine şi restul fizicii 


nu ne e de nici un folos, inclusiv mecanica cuantică. 


Apoi ştim că într-o gaură neagră, timpul practic 
încremeneşte. Nu mai curge deloc, nu mai există nici o 
săgeată a lui, de la trecut către viitor, este un prezent perpetuu. 
Mai ştim că săgeata timpului, curgerea lui în sensul obişnuit, 
e determinată de principiul al doilea al termodinamicii. Dacă 
nu există timp, nu există nici săgeata lui, nu are sens nici 
principiul al doilea al termodinamicii. Deci gaura neagră nu e 
obligată de nici o lege a fizicii să radieze ceva. Pot exista 


radiaţii acolo, fireşte, dar nimic nu poate părăsi gaura neagră. 

Particulele sunt accelerate la intrarea în gaura neagră, în 
vecinătatea vitezei luminii, şi pot ajunge toate în aceeaşi stare, 
sau în stări apropiate. În interiorul găurii negre, datorită 
energiilor foarte mari mai poate apărea şi efectul Klein. 
Potrivit acestui efect, vidul cuantic, atunci când acestuia i se 
dă o anumită energie, poate genera o radiație suplimentară. 
Nu contează natura energiei care-l “încarcă”, aceasta poate fi 
electromagnetică, gravitațională sau de orice altă natură. 
Acea energie va “încărca” vidul cuantic care se va manifesta 
prin crearea de perechi particulă-antiparticulă şi printr-o 


radiaţie a unor stări suprapuse. 


Probabil, în gaura neagră materia nu poate exista în stare 
solidă, există doar sub formă energetică, electromagnetică. 
Relativitatea generală nu interzice ca sursa gravitației să fie şi 
altceva în afara masei. Masa se poate transforma în energie, 
energia e de natură electromagnetică, deci în gaura neagră 
putem avea doar energie electromagnetică. Stările cuantice 
din interiorul ei vor putea fi aşadar stări suprapuse, prin efect 
Klein, şi stări pure ale particulelor accelerate în vecinătatea 
vitezei luminii. Gaura neagră va fi deci ca un corp negru care 
nu va avea în interior o energie infinită ci o energie 


comensurabilă, in care informaţia nu s-a pierdut deloc. 

Surplusul de energie dat de stările suprapuse “ascunde” mai 


bine acestă informaţie, dar nu face ca aceasta să se piardă. 


Dacă gaura neagră ar fi un corp negru atunci ar trebui să 
respecte principiul al doilea al termodinamicii şi să radieze. 
Dar gaura neagră nu este un corp negru pentru că viteza 
luminii nu poate fi depăşită. Nimic nu poate scăpa atracției 


gravitaționale a găurii negre. 


Faptul că gaura neagră este şi nu este în acelaşi timp un 
corp negru, reprezintă un paradox. Acest paradox se 
răsfrânge şi asupra faptului că informaţia se păstrează în 
gaura neagră, dar nu putem constata asta. Este ca şi când am 
avea şi n-am avea cunoştinţă de acea informaţie. Dacă există 
vreun paradox informaţional al găurilor negre, atunci aşa ar 


trebui formulat. 


568 


Problema omogenităţii şi izotropiei universului. 
Principiul inerţiei al lui Mach şi principiul echivalenţei al 


lui Einstein 


Are universul aceleaşi proprietăţi şi arată la fel în orice 
direcţie am privi? Există o direcție privilegiată în care s-ar 
putea face expansiunea sa? Dacă ar fi să ţinem seama de 
distanțele sale mari, expansiunea universului ar trebui să 


creeze probleme de omogenitate şi de izotropie. 


Deşi el se extinde în toate direcțiile cu aceeaşi acceleraţie 
la orice scară am privi, totuşi această dilatare devine din ce în 
ce mai mare pe măsură ce distanţa la care se face observația 
creşte. La distanţe mici comparativ cu scara întregului său, 


această extindere a universului este insesizabilă. 


Acest fapt bizar ar putea avea repercursiuni asupra 
trecerii timpului. La distanţe diferite, din ce în ce mai mari, 
timpul ar putea trece diferit. Cu cât e distanța mai mare cu 
atât şi expansiunea se face cu viteză mai mare, iar timpul cu 
care s-ar măsura mişcarea pe o distanţă mai mare ar fi şi el 


mai mare. 

Concret, atunci când am avea de evaluat unele constante 
universale sau unii parametri ai universului la diferite epoci, 
la stadii diferite ale evoluţiei sale, ar trebui să obţinem 
rezultate diferite. Aceşti parametri, dacă depind de timp, ar 
varia mai puţin pe măsură ce timpul ar creşte. Astfel, dacă am 
măsura modul cum ar varia valoarea constantei atracției 
gravitaționale, ar trebui să vedem o abatere din ce în ce mai 
mică, de la valoarea sa obişnuită, pe măsură ce ne apropiem 
de marginile universului. La fel ar fi şi situațiile unor alte 


constante universale. 


În realitate însă, nu se observă acest efect. Universul 
arată la fel, în această privinţă, indiferent la ce epocă l-am 
observa. Nu există deci alte universuri, care să aibe alte 
proprietăţi, cu care să interacționeze universul nostru către 
marginile sale. Nu există nici un efect cumulativ al 
expansiunii, aşa cum ar trebui să existe. Nu putem aşadar 
interpreta acest rezultat decât într-un singur mod. Universul 


are aceleaşi proprietăţi oriunde l-am privi. 


La scări relativ mici comparativ cu raza sa apare însă 
problema omogenităţii sale. Modul cum sunt distribuite 
galaxiile diferă de la o direcţie la alta. Dar la distanţe mari 


acest efect dispare, universul pare omogen. Aceste rezultate 

au fost obținute studiindu-se radiația de fond a universului, 


radiația rămasă de pe vremea începuturilor expansiunii. 


La momentul zero al existenței sale universul s-a 
“născut” prin marea explozie, Big-Bang-ul, după care spaţiu- 
timpul s-a extins foarte mult, uneori accelerat, iar această 
extindere continuă şi în prezent. Universul a apărut dintr-o 
stare iniţială, foarte fierbinte, iar prin extindere s-a tot răcit. 
În prezent el are o temperatură de doar 2,7 K, iar această 
temperatură se poate măsura în orice direcție din spaţiu ne- 


am îndrepta aparatele de măsură. 


Măsurând temperatura universului la diferite epoci 
vedem că aceasta variază foarte puţin, funcție de omogenitate. 
La scări relativ mici comparativ cu scara întregului univers 
micile neomogenități fac ca deviațiile temperaturii de la 
valoarea de 2,7 K să fie proporționale. La scara întregului 


univers aceste neomogenităţi dispar. 


Pe tot cuprinsul său universul este plat, omogen şi 
izotrop, deşi nu ar trebui să fie aşa. Curgerea diferită a 
timpului la distanţe din ce în ce mai mari ar trebui să releve 
proprietăţi diferite. Ar trebui să apară chiar şi neomogenități 
din ce în ce mai mari pe măsură ce distanţele cresc. Şi totuşi 


nu este aşa. Aceasta e o faţetă a ceea ce, generic, în 

cosmologie se numeşte problema omogenităţii şi izotropiei 


universului. 


Să ofere oare principiul inerției al lui Ernst Mach 
explicația? Principiul inerţiei al lui Mach afirmă că, de 
exemplu, inerția pe care o simţim noi pe Pământ ar trebui să 
fie rezultatul atracției gravitaționale ale tuturor celorlalte 


corpuri din univers. 


Acest principiu ar fi valabil doar în cazul unui univers 
static. Atracția tuturor corpurilor din univers asupra 
Pământului ar fi la fel ca şi atracția tuturor corpurilor din 
univers asupra oricărui alt corp din univers. Per ansamblu, 
atracția universului asupra sa însuşi ar fi expresia aceleaşi 
inerţii. Deci, printr-o extrapolare grosieră un univers omogen 
şi izotrop ar putea rezulta dintr-un univers având aceeaşi 


omogenitate de inerție. 


Să ofere oare principiul echivalenţei al lui Einstein 
explicația? Conform principiului echivalenţei al lui Einstein, 
universul ar avea şi aceeaşi gravitație, şi deci aceeaşi curgere 
a timpului pretutindeni. La fel s-ar întâmpla şi dacă universul 
s-ar extinde cu o viteză constantă. Totuşi el se extinde cu o 
viteză care nu este constantă, iar la scara întregului său 


gravitația nu se poate opune extinderii. 

Explicaţia omogenităţii şi izotropiei universului rezidă 
totuşi în principiul echivalenţei al lui Einstein. Chiar el însuşi 
recunoştea că principiul inerției al lui Mach a fost sursa de 
inspiraţie pentru principiul său al echivalenţei, dar între cele 
două principii există o diferență majoră: unul e corect şi 


celălalt a fost doar sursa de inspirație. 


Principiul echivalenţei, despre care am mai discutat în 
articolul numit “Principiul  covarianţei”, postulează că 
echivalenţa dintre inerție şi gravitație este rezultatul 
echivalenţei dintre sistemele de referinţă inerțiale şi cele 
neinerțiale. Gravitaţia care apare într-un sistem de referinţă 
inerţial este echivalentă cu inerția dintr-un sistem de referinţă 


neinerțial. 


Astfel, universul în expansiune accelerată poate fi privit 
în două moduri, care sunt echivalente. Ori îl privim ca pe o 
multitudine de sisteme neinerțiale care accelerează, ori ca pe 
o multitudine de sisteme inerțiale, gravitaționale. Privindu-l 
în primul mod ajungem la concluzia că timpul poate curge 
din ce în ce mai greu către marginile sale şi universul nu va 
mai fi omogen şi izotrop pe măsură ce distanţele din spațiu 


Cresc. 


Privindu-l în al doilea mod am vedea că universul se 


extinde ca şi când ar face-o cu o viteză constantă sau ar fi 

static, şi este omogen şi izotrop la scara întregului său, aşa 
cum arată observaţiile. Deci valoarea explicativă a 
principiului echivalenţei al lui Einstein, unul dintre pilonii pe 
care s-a clădit teoria relativității generalizate, este 
incontestabilă şi într-un caz cu care n-ar putea avea legătură 
la o primă vedere: problema omogenității şi izotropiei 
universului. “Tradus” într-o formulare apropiată principiului 
machian al inerției, principiul echivalenţei ar putea suna după 
cum urmează. “Gravitaţia observată pe Pământ, deci modul 
cum curge timpul pe Pământ, ar fi la fel cum ar curge în 
univers, indiferent dacă acesta este static, se extinde cu o rată 
fixă sau cu una variabilă. Ea nu poate fi rezultatul gravitaţiei 
sau inerției universului. Altminteri nu am observa ceea ce 


observăm.” 


Am putea crede că în măsura în care putem considera 
principiul lui Mach în forma sa generalizată, atunci acesta ar 
fi valabil acolo unde principiul echivalenţei explică 
omogenitatea şi izotropia universului. Dar nu cred că e 
posibil aşa ceva, deoarece principiul lui Mach ar putea avea, 
cel mult, o valabilitate foarte redusă, strict locală, doar acolo 
unde într-adevăr ar exista o legătură între alte interacțiuni, 


diferite de gravitație, şi inerție. În formularea sa generalizată, 

principiul lui Mach postulează că şi celelalte interacțiuni 


fundamantale pot produce inerție, nu numai gravitația. 


Astfel, există o inerție termică, definită de viteza cu care 
se încălzeşte/răceşte un corp, sau o inerție electrică, într-o 
plasmă, dată de viteza purtătorilor de sarcina. Dar există doar 
în măsura în care câmpurile electrice, magnetice sau radiațiile 
termice acționează asupra purtătorilor de sarcină sau 
moleculelor, şi aceştia au masă, iar scara considerată nu e 
întregul univers. Nu toate interacţiunile din univers conduc la 
inerție pe Pământ, ci doar unele strict locale, acolo unde se 
experimenteaza, iar masele asupra cărora se acționează 


gravitațional se pot acţiona şi în alte moduri fundamentale. 


Dacă, din punct de vedere istoric, principiul lui Mach a 
jucat un rol în elaborarea principiului echivalenţei al lui 
Einstein, din punct de vedere ştiinţific acesta nu are nici un 
rol în teoria gravitaţiei. Valoarea explicativă a principiului 


echivalenţei este incomparabil mai mare. 


psi 


Corelarea cuantică şi principiul complementarităţii 


Corelarea cuantică este un fenomen care surprinde prin 
ciudățenia sa. Se poate manifesta între două sau mai multe 
particule elementare, chiar între atomi sau formațiuni atomice 
(de exemplu atomi Rydberg), ale căror stări cuantice, pentru a fi 
descrise cu exactitate, constituie o suprapunere a stărilor 
intermediare. Rezultatul, foarte surprinzător, este acela că, prin 
măsurarea unui parametru de stare, spinul unui foton, de 
exemplu, putem deduce cu siguranță spinul celuilalt foton cu 
care este corelat cuantic, chiar dacă este departe de primul foton. 
Mai mult decât atât, modificarea unui spin schimbă celălalt spin 
ca şi cum, prin corelare cuantică, se stabileşte o forță misterioasă 
care acționează între cele două particule elementare, prin care 
orice schimbare a stării unei particule este transmisă instantaneu 
(nu la viteza finită a luminii, care este viteza maximă de 


transmitere a unei interacțiuni) la cealaltă particulă. 

Aceasta ar fi prima critică a descrierii stărilor suprapuse, 
făcută de Einstein-Podolsky-Rosen. Ei au căutat în acest mod, în 
1935, să arate inconsecvența mecanicii cuantice. Prin această 
descriere, este posibil să cunoaştem la un moment dat atât 
poziția, cât şi impulsul particulei, simultan. Acest lucru 
contrastează cu principiul incertitudinii, pe care se bazează 
mecanica cuantică. 

În acelaşi an, Schrâdinger numeşte fenomenul descris în 
articolul Einstein-Podolsky-Rosen, corelare cuantică. 
Schrâdinger îl generalizează la sisteme cuantice de cel puţin 
două particule elementare. Bohm, în acelaşi an, şi de Broglie au 
căutat să explice fenomenul în ceea ce, câţiva ani mai târziu, va 
deveni teoria de Broglie-Bohm a variabilelor ascunse. 
Particulele sunt legate în mod cuantic între ele prin mediul în 
care se propagă (vidul cuantic), prin utilizarea unor variabile 
ascunse care scapă observaţiei, făcând posibilă această corelare. 

Mai târziu, Bell transcende problema variabilelor ascunse, 
subliniind că acestea nu pot exista şi lasă loc pentru alte 
explicații. 

Bohm are, de asemenea, meritul de a da o altfel de explicaţie, 
contextual teoriei variabilelor ascunse, dar care poate fi, de 
asemenea, concepută în afara acestui context. El susține la un 


moment dat că cele două particule formează un sistem cuantic și 

schimbarea stării unei componente a sistemului conduce la 
schimbarea stării celeilalte componente fără voinţa noastră, 
deoarece starea globală a sistemului trebuie să rămână 
neschimbată, cum a fost inițial la momentul formării sale. 

Fără voia lui, cu sau fără variabilele ascunse, Bohm surprinde 
însăşi esența fenomenului. Starea generală a sistemului trebuie 
să rămână neschimbată, înainte şi după măsurători. 

De la Bohm și până la complexitatea experimentelor din 
zilele noastre, conceptul unui sistem cuantic corelat a suferit, în 
opinia noastră, schimbări importante. Într-un experiment recent, 
o echipă de cercetători israelieni a arătat că dintr-un sistem 
cuantic corelat pot apărea două sisteme cuantice independente, 
nu corelate între ele, ci corelate independent. În plus, au apărut 
şi paradoxuri. Mai întâi, se generează un sistem corelat cuantic 
A şi B. După ce spinul A este măsurat (şi astfel particula A este 
distrusă), cel de-al doilea sistem corelat C şi D este eliberat, 
independent de primul. Apoi se corelează B la C şi, surprinzător, 
fără intervenţie, se constată că D se corelează cu A (care nu mai 
există). Desigur, imaginea unui astfel de sistem cuantic corelat, 
alcătuit din B şi C, dar şi din D şi A, este de asemenea format 
din două sisteme cuantice independente, dar nu așa cum erau 
inițial. Surprinzător este modul în care corelările cuantice s-au 


încrucişat. 

Corelarea cuantică a două sau mai multe particule este 
echivalentă cu a forma un sistem cuantic corelat după cum 
urmează. Sunt introduse particulele pe care vrem să le corelăm 
cuantic într-o stare energetică nedefinită de niște parametri clari, 
cum ar fi o stare intermediară între două sau mai multe stări. Şi 
care, în mecanica cuantică care o descrie, apare ca o suprapunere 
a stărilor. Ceea ce este și mai surprinzător este faptul că 
realitatea se potriveşte perfect cu descrierea teoretică. În natură 
lucrurile s-ar întâmpla exact ca în descrierea noastră matematică, 
abstractă şi simplificată a realităţii cuantice, microscopice, 
neobservată în condiții normale. 

Acest lucru poate crea sentimentul că descrierea noastră a 
creat realitatea, funcția de undă este reală şi nu o abstractizare 
matematică. Sau, în cel mai fericit caz, stările suprapuse sunt 
reale. 

În ceea ce priveşte problema funcţiei reale de undă, ea a 
generat dezbateri aprinse în anii în care poziţia mecanicii 
cuantice s-a consolidat ca știință. Nostalgii mai există încă şi 
astăzi, dar problema însăşi este, la urma urmei, o problemă de 
bun simţ. O descriere nu poate crea realitatea pe care trebuie să 
o descrie. 

În schimb, stările cuantice corelate pot şi trebuie să fie reale. 


In caz contrar, descrierea nu mai corespunde realității. 

Având în vedere cele menţionate anterior, ce ar putea avea în 
comun complementaritatea şi corelarea cuantică? Conceptul de 
complementaritate a fost introdus în fizică de Bohr, în 1926, 
pentru a explica fenomenele, caracteristicile cuantice ale 
materiei care nu pot fi observate simultan în același experiment 
de către același observator. Un exemplu ar fi dualismul 
particulă-undă în experimentul cu fantă dublă. Caracteristicile 
undelor şi particulelor nu apar niciodată simultan, chiar dacă ele 
pot apărea în același experiment: acestea sunt experimentele lui 
Afshar. Aici, deşi aceste trăsături apar simultan, ele apar din 
două fascicule distincte (care rezultă din acelaşi fascicul). 
Experimentele lui Afshar sunt aranjamente experimentale 
ingenioase care arată că două experimente pot fi efectuate în 
acelaşi timp de acelaşi observator. Experimentele lui Afshar nu 
contrazic, prin urmare, complementaritatea, ci confirmă acest 
concept. 

Astfel, dacă punem stările cuantice ale unui sistem cuantic de 
două sau mai multe particule elementare, atomi sau chiar 
formaţiuni atomice sub principiul complementarității al lui Bohr, 
ce consecinţe ar avea asupra corelării cuantice? Se poate explica 
corelarea cuantică prin complementaritate? 

Răspunsul este simplu şi afirmativ. Corelarea cuantică este 


uşor de explicat prin complementaritate. O caracteristică foarte 

importantă a complementarității este aceea de a introduce în 
mecanica cuantică un tip de gândire non-deterministă. Dacă în 
fizica clasică suntem obişnuiţi să gândim determinist, folosind 
logica terțului exclus, valabilă de la Aristotel, ei bine, în 
mecanica cuantică, această logică nu mai este valabilă. În fizica 
clasică, în logica terțului exclus, există doar două valori ale 
adevărului. În mecanica cuantică, o astfel de logică nu 
funcționează, aici sunt trei valori ale adevărului. Valorile logice 
clasice plus valoarea obținută din combinaţia lor. 
Complementaritatea introduce acest mod de gândire. Există, 
de asemenea, unda şi particula, dar și un concept abstract numit 
particulă şi undă, care se manifestă uneori ca o particulă și, 
uneori, ca o undă. Corelarea cuantică a două stări înseamnă de 
fapt trei posibilități: starea A, starea B şi starea A-B. Un sistem 
cuantic corelat este inițial în starea A-B, iar în cele din urmă este 
în aceeaşi stare, o stare compusă din stările A şi B. Ceea ce 
măsurăm, starea A sau starea B, implică automat, de către starea 
compusă A-B, pentru cealaltă măsurătoare, care ar putea fi 
făcută la orice distanţă, starea B sau starea A. Dacă vom măsura 
pentru prima dată A, din starea combinată A-B rezultă că 
cealaltă stare care va fi măsurată va fi B. Sau invers. Acest 
rezultat se datorează, în mod evident, existenţei stării combinate 


A-B. Chiar dacă măsurătorile sunt făcute în același timp de doi 

observatori diferiți, comunicarea rezultatului către unul dintre ei 
implică o apariție succesivă a stărilor pentru acelaşi observator. 

Caracteristicile sistemului cuantic au fost păstrate în 
observația macroscopică, sistemul este coerent. Ca atare, logica 
deterministă nu se aplică în evaluarea sa; evaluarea sa prin 
logica deterministă nu este validă. Orice judecăţi legate de 
cauzalitate, viteza finită a luminii sau orice altceva construit pe 
logica deterministă nu se aplică mecanicii cuantice în care 
complementaritatea distruge de fapt gândirea deterministă. Prin 
urmare, sistemele cuantice corelate nu fac excepție. 

Desigur, faptul că o singură stare poate fi determinată o 
singură dată în acelaşi experiment, fiind, prin urmare, o 
caracteristică complementară, este normală. Chiar dacă ştim 
înainte de a măsura starea celeilalte particule, din punct de 
vedere fizic vom şti doar după ce o vom măsura. Chiar dacă 
trimitem un semnal luminos care conţine această informație 
primului observator, acest semnal va ajunge practic după prima 
măsurătoare. Practic, măsurătorile pot fi efectuate simultan de 
doi observatori, există două experimente diferite, efectuate în 
locuri diferite. Având în vedere acelaşi experiment, măsurătorile 
vor fi succesive, observate de același observator. Corelarea 


cuantică este deci complementară dar este ea şi coerentă? 

Încercările unora de a pune sub aripa complementarităţii atât 
corelarea cuantică cît şi coerenţa cuantică, mi se par lipsite de 
substanță. Corelarea cuantică este profund coerentă. Dacă ar fi 
decoerentă, atunci proprietățile cuantice (starea A-B) s-ar pierde 
atunci când o observăm macroscopic. Însă sistemul cuantic 
corelat se manifestă perfect coerent. Sistemul cuantic corelat se 
manifestă la fel şi atunci când este măsurat macroscopic. Starea 
A-B este menținută până la a doua observaţie, fiind practic 
distrusă de ea. Prin urmare, corelarea cuantică și coerenţa 


cuantică nu pot fi complementare. 

Religia 


Există în lume aproximativ 4000 de religii. Dacă le punem la 
socoteală şi pe cele din care au evoluat de-a lungul timpului 
ajungem la nişte concluzii şocante. Nu putem concepe omul, de 
oriunde ar fi el şi de oricând, decât ca o fiinţă religioasă, care 
găndeşte şi trăieşte în termeni religioşi. 

Ce au comun oamenii tuturor timpurilor? Foarte probabil, 
ignoranța. E mai simplu să pui pe seama unor cauze 
supranaturale tot ce se întâmplă în jurul tău, începând de la 
fenomenele naturale până la viaţa socială şi cea personală, decât 
să cauţi adevăratele cauze. Şi e cel mai simplu să pui pe seama 
unei singure entităţi fictive existenţa şi evoluția a tot ce ne 
înconjoară, a întregii realități exterioare nouă cât şi a celei 
interioare nouă. De aceea trecerea de la politeism la monoteism 
a însemnat un mare salt calitativ în gândirea omenească, căci a 


fost o sinteză, o economie de concepte care a uşurat gândirea. 

Acum, lăsând gluma la o parte, trebuie să înţelegem religia 
nu numai ca un instrument cognitiv ci şi ca unul de integrare 
socială. Sentimentul religios e un liant social, dacă nu e chiar cel 
mai puternic. Aderarea la el duce la integrarea într-un anumit 
grup social. Individul poate fi manipulat astfel sau, dacă 
manifestă suficientă inteligenţă socială poate manipula sau trăi 
în armonie cu ceilalți membri ai grupului. Sau, în mod 
excepțional, cu ceilalți oameni în general. Dar asta nu se 
întâmplă de obicei, deoarece oamenii tind să considere religia 
lor ca fiind singura îndreptăţită să existe, iar pe celelelalte religii 
să le considere uneori doar nişte superstiții. 

Cei ce ilustreză cel mai elocvent relaţia lor cu religia sunt, 
desigur, fanaticii religioşi. Un loc de seamă aici îl ocupă cei care 
comit tot felul de atrocități în numele religiei. Astfel, există 
printre ei şi cei care cred că omorând femei şi copii prin 
mijloacele de transport în comun ajung în rai, ca răsplată pentru 
credinţa lor. Mai cred că autorității lor tutelare îi sunt pe plac 
asemenea fapte, pentru care sunt luați numaidecât în acel loc 
ipotetic, personalizat, numai al lor şi al celor ca ei, unde-i 
aşteaptă vreo 40 de fecioare etc. 

Cât de prost poți fi ca să te laşi manipulat cu astfel de 
tâmpenii? E o întrebare retorică. Faptele lor par a fi nişte 


copilării comparativ cu altele care s-au făcut în numele religiei 

de-a lungul timpului: sacrificiile umane, războaiele sfinte, 
vânătoarea de vrăjitoare... Acelaşi gen de tâmpenii par a fi la 
originea lor. 

Există atât de multe religii şi nimeni nu se întreabă: oare care 
religie dintr-atâtea câte sunt are dreptate? Dacă au toate dreptate 
atunci nu are niciuna dreptate, dacă are una dreptate, care e 
aceea? Cu ce e mai presus o religie faţă de alta? Toate sunt, în 
linii generale, nişte instrumente de cunoaştere şi de integrare 
socială, de socializare dacă vreţi, şi toate conţin un cod de 
conduită menit a ne face să trăim în armonie unii cu alții, 
coreligionari sau nu. Că nu se întâmplă aşa ceva, este evident. 

Nici măcar în sânul aceleaşi religii lucrurile nu stau pe roze. 
Din experiența mea, foarte vagă, de homo religiosus, am 
constatat că nimeni nu respectă nici o regulă religioasă, iar 
ajutorul acordat aproapelui ca şi atunci când te-ai ajuta pe tine e 
o chestiune fără nici un fel de acoperire în realitate. Oamenii ori 
nu doresc să fie ajutaţi, şi nu-i poţi ajuta cu forţa, ori dacă doresc, 
o fac în scop pur personal, egoist, fără nici o repercursiune 
asupra comunităţii care-i ajută. Dacă sunt puşi în situația să 
inverseze rolurile, n-o fac. Folosesc aşadar religia ca pe un 
instrument de manipulare menit să le faciliteze supraviețuirea. 

Mai există apoi un soi de orbire, eu îi spun negare, care e sută 


la sută de sorginte iraţională. In vremurile contemporane, ale 

ştiinţei şi tehnicii, faptul că realitatea obiectivă poate fi 
controlată într-o măsură foarte mare, dacă-i cunoaştem legile şi 
dispunem de mijloacele tehnice necesare, este mai presus de 
orice îndoială. Cu toate astea mai există unii care trag nădejde că 
nu e aşa. Deşi vorbesc la telefoanele mobile şi conduc 
automobile, încă mai pun aceste fapte laolaltă cu toate cele pe 
seama voinţei Domnului. 

Din păcate, ştiinţa nu poate dovedi sau infirma existenţa Lui. 
Cum poţi dovedi existenţa cuiva care nu există, sau cum ar zice 
unii, cum dovedeşti că nu există ceea ce există? Nu poţi. ŞI uite- 
aşa pentru unii viaţa religioasă e foarte importantă. Nu mai 
contează că religia îți spune ce să mănânci, cât, cum, când, ce să 
gândeşti, pe cine să iubeşti şi pe cine să urăşti, când şi cât ai voie 
să perpetuezi specia, în ce condiţii, cu ce preţ ş.a.m.d. Nici nu 
apuci să vezi că de fapt religia e cel mai mare instrument de 
manipulare. Şi cel mai eficient, mai cu seamă când ai de ţinut cu 
botul pe labe mase mari de oameni. Când e vorba doar de vreun 
trib din vreo pădure tropicală, cred că acolo regulile religioase 
sunt foarte relaxate, iar “anarhia” se rezolvă simplu, dreptatea 
populară în acţiune; într-o societate în care putinţa este întrecută 
de multe ori de voinţă, un singur om nu poate face 


inconceptibilul. In schimb, când e vorba de naţiuni, atunci e cu 

totul şi cu totul altceva. Ele pot acţiona ca un singur individ, prin 
manipulare, şi această acțiune e o forţă teribilă. 

De unde ni se trage nouă oamenilor comportamentul acesta 
religios? Unii afirmă că această carenţă a respectului de sine sau 
conştiinţa faptului că suntem slabi care ne fac să ne aliem cu 
“cel mai tare din parcare”, fie el şi un personaj fictiv, vin dintr-o 
predispoziţie genetică. Nu poate exista desigur o genă a religiei, 
însă există desigur multe predispoziţii sociale care pot activa 
acest comportament. 

Apoi mai €, din nefericire, şi educația. Cei trei factori, 
factorul genetic, societatea care-l poate potenţa şi educaţia, 
factorii determinanţi ai comportamentului uman, sunt hotărâtori 
în acest sens. Aduce religia un plus calitativ vieţii noastre 
sociale? Nu. Nici n-a adus vreodată, în loc să fie un liant al 
societăţii, este un pretext de divizare şi, încă de ură. Ce putem 
face să schimbăm acest comportament? Nimic. Nu poţi schimba 
individul fără a schimba mai întâi societatea şi nu poţi schimba 
societatea fără să schimbi indivizii care o compun. Asta în sens 
larg. Stricto senso, genetica poate schimba ceva, dar educaţia, 
după cum se vede, nu schimbă nimic. Oamenii nu sunt fiinţe 
raţionale, în sensul de a fi conduşi de rațiune, nu. Ei se cred 
fiinţe superioare, având un scop nedefinit de îndeplinit în viaţa 


pământească pentru a ajunge de fapt la adevărata viaţă, cea 

viitoare, veşnică într-un rai al lor personalizat, în care nu vor 
putea trăi în comunitate pentru că sunt prea diferiți, iar singuri 
nu are sens. 

Dacă nici avansul fără precedent al ştiinţei nu a condus până 
acum la dispariţia, pe cale evolutivă, a religiei, atunci speța 
umană nu e chiar atât de specială cum se crede ea. De fapt, 
evoluţia şi simpla observare a lumii animale din care provenim 
vădeşte că avem în comun foarte multe însuşiri cu ea. Însă cu 
acea ființă după chipul şi asemănarea, dacă acesta este chipul cel 
adevărat, n-avem nimic comun. 

Ce este aşadar religia? În opinia mea, religia e un fel de 
concept complex, sau sumă de concepte, este o maşină virtuală, 
dacă vreţi, un soi de calculator virtual. Una la fel precum logica 
aristoteliană, a terţului exclus, automatele lui von Neumann sau 
maşina lui Turing. O maşină virtuală, logică, este un instrument 
de gândire, o modalitate foarte simplă prin care poţi explica şi 
cunoaşte lumea şi viaţa. O maşină virtuală, în sens larg, ajută la 
supraviețuire într-o lume înecată în necunoscut. În particular, 
religia este o maşină virtuală care previne dezintegrarea socială 
într-o societate pusă permanent la încercare de proprii 
constituienţi, atât local cât şi global. 

Pentru om, cel mai mare duşman natural a fost, este şi va fi 


semenul său. Care e totodată şi în vârful lanţului trofic al 

întregului ecosistem terestru. Deci e cam greu să trăieşti lângă 
un astfel de semen. Trebuie să te întăreşti, să faci ceva în 
privinţa slăbiciunii pe care o simţi în preajma lui, să-ţi găseşti 
aliaţi, nu contează dacă asemenea ţie sau imaginari. Important e 
ce crede semenul tău. Prin asta-l poţi ţine la respect, prin asta-l 
poţi domina, prin asta, de ce nu, îl poţi supune şi prin asta îl poţi 
determina să facă ce doreşti tu. Mă rog, dacă eşti prea ambițios. 
Dacă nu, atunci e suficient să traieşti la distanţă de el şi atât. Că 
e armonie sau nu, nu mai contează, important e să-l ţii la 
distanță atât cât e posibil. Doar ştii foarte bine că nu poţi 
supravieţui singur. 

Desigur, această maşină virtuală ar putea fi înlocuită cu 
succes de unul din exemplele expuse anterior. E suficientă doar 
logica lui Aristotel şi observarea concluziilor acesteia în realitate. 
Astfel existenţa maşinii virtuale numită religie n-ar mai avea 
nici un sens. E ceva foarte simplu, credeți-mă, chiar dacă în 
aparenţă nu e suficient de convingătoare. 

Din păcate, oamenii, în marea lor majoritate, preferă logica 
lui Lupasco, a terţului inclus, dar nu pentru că se aplică şi în 
mecanica cuantică. Adică logica lui “poate fi şi adevărat şi fals 
în acelaşi timp”. De aici poate şi asemănările pe care le văd unii 


între mecanica cuantică şi Dumnezeu. 

Nu spun ştiinţa şi filosofia că existenţa lui Dumnezeu e şi 
adevărată şi falsă în acelaşi timp? Nu spun ele că existenţa lui nu 
poate fi nici demonstrată, nici infirmată? E ca şi cum ai spune că 
el există şi nu există în acelaşi timp, nu se poate demostra nici 
una nici cealaltă. 

Atunci avem o problemă, veţi zice. Adevărata maşină virtuală 
nu e religia ci logica lui Lupasco. 

Spuneţi-i cum doriți, dar dacă prin logica lui Lupasco se 
poate ajunge la religie, fie ea maşină virtuală sau nu, e cam 


aceeaşi Mărie. Sau nu? 

Dominarea culturală 


Este un fenomen sociologic căruia nu i se poate sustrage nici 
o societate care nu este complet izolată. O societate de oameni 
complet izolată, care nu are nici un fel de legătură cu alte 
societăţi, concepute local nu global, nu influenţează cultural nici 
o altă societate şi nu este influenţată cultural de către o altă 
societate. 

Influenţa culturală poate apărea voluntar sau impus începând 
cu idei, tendinţe, orientări, valori, mode, mergând până la forme 
extreme, de folosire chiar a unei limbi străine într-un domeniu 
de activitate umană. 

Noi acum suntem sub dominare culturală americană. Limba 
engleză prost vorbită, care este cea mai răspândită limbă vorbită 
atât pe planeta noastră cât şi în afara ei, este ilustrată foarte bine 


de engleza americană care ne sufocă zilnic. O ascultăm în filme, 

în piesele muzicale, e limba vorbită în afaceri, în ştiinţă, până şi 
în cele mai neaşteptate colţuri ale lumii. Suntem chiar atât de 
pătrunşi de ea încât ni se pare amuzant când auzim pe cineva 
vorbind cu accent britanic, irlandez, australian, rusesc, bulgăresc, 
Japonez etc. 

Americanii, prin produsele lor culturale: blue jeans, Coca- 
Cola, chewing gum, Elvis Presley, Donald Duck, Michael 
Jackson etc., au cucerit Pământul fără să tragă nici măcar un foc 
de armă. Industria filmului se pare că a avut cea mai mare 
contribuție în acest sens. Sintagma “made in USA” pare a fi 
garanţia calităţii şi a succesului indiferent la ce se referă. Şi, 
ceea ce mi se pare complet de neînțeles, e faptul că marea 
majoritate a oamenilor acceptă aceste valori fără să se opună. 

Există foarte puţină opoziţie. Francezii, de exemplu, nu s-au 
grăbit să adopte în limba lor termenii tehnici folosiţi în tenologia 
informaţiei, cu aceeaşi hotărâre cu care ne-am grăbit noi să o 
facem. E unul din efectele negative ale dominării culturale. 
Adoptarea fără discernământ în limba vorbită şi scrisă a tot mai 
multor cuvinte provenind dintr-o altă limbă poate conduce la 
asimilarea treptată. Prima etapă a asimilării este folosirea 
parțială a noii limbi, v. lipovenii, după care noua limbă poate 
înlocui total vechea limbă. Este adevărat că dominarea culturală 


poate face ca unele limbi să dispară. 

Şi produsele ştiinţei şi tehnicii conduc la aceeaşi dominare 
culturală. Acestea din urmă se impun altfel, prin calitate şi inedit. 
SUA este prima la ştiinţă şi tehnică, începând cu sfârşitul celui 
de-al doilea război mondial, după ce a surclasat de pe acest loc 
Germania. 

Germania a dominat şi ea cultural lumea, în ştiinţă, de la 
sfârşitul secolului XIX şi până aproape de mijlocul secolului XX. 
Începând cu peripada de după evul mediu a mai dominat cultural 
în literatură, filosofie, muzică, matematică... Într-o măsură 
însemnată ştiinţa, care s-a născut şi a înflorit în Europa post 
evului mediu, îşi datorează progresul şi unei dominări culturale, 
de astă dată impusă. Ştiinţa a înflorit cu preponderență în Marea 
Britanie, în Franţa şi în Germania, toate mari puteri militare. 
Desigur că şi competiţia dintre ele a jucat un rol, dar dacă ar fi 
fost nişte naţiuni oprimate, cu siguranţă că alta ar fi fost soarta 
omenirii astăzi, în general, şi a ştiinţei, în particular. Am fi scris 
cu toţii ori cu caractere arabe ori chirilice. 

În genere, fenomenul de dominare culturală e ceva care se 
impune de la sine. În secolul XIX era de bon-ton ca în casele 
aristocraților europeni, inclusiv ale ruşilor, exclusiv ale 
britanicilor şi nemților, să se vorbească limba franceză. Limba 
franceză a rămas şi astăzi o limbă a artei, a frumosului; în balet 


termenii de specialitate unanim folosiţi sunt în această limbă; e 

cumva aidoma cu folosirea limbii italiene în notaţiile făcute pe 
partiturile muzicale, care au aceeaşi origine: dominarea culturală. 

Există şi cazuri, vezi dominarea culturală rusească, care e 
ceva impus, forțat, monstruos, neautentic. E impusă şi astăzi în 
teritoriile controlate de “marele” nostru, să-i zicem vecin. 
Cuvioşii pravoslavnici au mers până la a inventa valori 
inexistente, doar din dorinţa de a arăta şi ei că au cu ce se 
mândri. Istoria e scrisă de învingători, aşa e. Consolator e faptul 
că dominarea culturală e şi ea vremelnică, supusă evoluției şi 
istoriei. De-a lungul istoriei europene au dominat cultural întâi 
grecii, apoi latinii (chiar şi la începutul secolului XIX se mai 
folosea în ştiinţă limba latină, iar acum se foloseşte ca limbă de 
cult şi în terminologia ştiinţifică a unor ştiinţe naturale). Apoi au 
fost arabii, spaniolii, francezii, englezii, germanii... 

Până şi religia a constituit un vector prin care s-a răspândit 
dominarea culturală (v. islamul şi limba arabă). În Asia au 
dominat cultural arabii, indienii şi chinezii, prin cultura şi 
filosofia lor, nu întâmplător ci pentru că aceştia controlau cele 
mai vaste teritorii. 

Se pare că pentru a te impune ca dominator cultural trebuie să 
al “piaţă de desfacere” pentru cultura ta. Propriul teritoriu mare, 
cucerit într-o formă sau alta, nu neapărat militar, se poate şi 


religios, comercial, tehnic, ştiinţific, artistic. Pe această “piaţă de 

desfacere” eşti elementul dominant cu oricâte şi orice fel de 
produse, vandabile sau nu, care înglobează în ele o anumită 
încărcătură culturală, specifică zonei de provenienţă. Dacă ţi se 
permite se poate orice, oricât, oriunde, oricând, oricum. Dacă nu, 
mai încearcă. 

Mă gândesc acum cu groază la dominarea culturală care va 
face regulile după ce americanii nu vor mai fi ce sunt. Mai cu 
seamă că acele timpuri par a nu fi aşa îndepărtate. Nu cred că 
voi învăţa vreodată să vorbesc, dar mai ales să scriu în limba 
chineză. 

Sper că până atunci tehnicile de traducere automată din orice 
limbă vorbită sau scrisă se vor fi perfecţionat atât de mult încât 
nu va mai domina nici o limbă în viitorul apropiat. Într-adevăr, 
Google Interpreter poate traduce orice limbă din orice limbă în 
timp real. E un fel de traducător universal în manieră Star Treck. 
Ce vremuri ne aşteaptă. Sincer, doresc să mă fi născut mai târziu 
decât s-a-ntâmplat în realitate, pentru că acum înţeleg că aş avea 
şi de ce. 

Am intrat deja în vremurile în care adevărata dominare 


culturală o dau ştiinţa şi tehnica. 

Capitalismul 


Este economia mondială aşezată pe baze sănătoase? Nu, 
nicidecum. E suficient să observăm cum scade preţul acţiunilor 
sau cum fluctuează valorile monedelor naţionale, ale aurului, ale 
petrolului funcţie de condiţii cu totul şi cu totul subiective, care 
nu au nici 0 legătură cu economia. Apoi mai sunt crizele 
economice care falimentează o mulțime de potențiali sinucigaşi. 
Şi, nu în ultimul rând, consumul atât al produselor de toate 
felurile cât şi al resurselor neregenerabile. 

Consumul produselor e parcă o nebunie. Eşti încurajat, 
păcălit, manipulat să cumperi cât mai multe şi cât mai mult, 
chiar şi dacă nu-ţi trebuiesc. Peste tot vezi o mulţime de oferte 
care te îndeamnă să profiți de ocazie. Ocazia e, fireşte, menită să 
te stoarcă de bani. Îţi spui că o aşa oportunitate nu mai găseşti şi 
trebuie să profiți. Trebuie să cumperi mai multe articole de-un 
fel care sunt vândute pe nimica toată acum. Acum e momentul. 


E un chilipir cu care nu te vei mai întâlni. 


ul d 


Şi, când colo, cumperi ceva ce nu-ţi trebuie, în loc de o tigaie 
al luat 4. Crezi că ai făcut o afacere, i-ai prostit pe fraieri. Dar în 
loc de asta, tu eşti fraierul, ai fost prostit. De fapt lăcomia ta 
naturală a lucrat pentru ăştia de ţi-au băgat pe gât lucruri 
netrebuincioase. Arta manipulării constă în a aduce victima în 
stare să creadă că el e cel mulţumit, el e cel care a tras clapa, 
când de fapt el e cel care a luat ţeapă. Indiferent dacă vorbim 
despre tigăi sau despre orice altceva. Banii oricum erau pierduţi 
din start. Nu i-ai fi dat pe cele 3 tigăi netrebuincioase, ii dădeai 
pe alte lucruri fără trebuință. De fapt vinovatul pentru 
achiziţionarea celor trei tigăi la promoţie eşti tu. Lăcomia te-a 
orbit şi te-a transformat pentru puţin timp într-un prost care-şi dă 
banii de bunăvoie crezând că face achiziţia vieţii lui, şi care 
crede că această viaţă va fi cât trei-patru vieţi obişnuite. Şi care 
se mai şi luptă pentru asta. Ironia face ca acest comportament să 
nu fie influenţat nicicum de nici o excepţie de la el. Excepţiile 
au darul de a-l amplifica. Dacă nu apuci tu vine altul care-ţi va 
lua din faţă. Ce să-i faci, e competiţie. 

Cam aşa funcționează economia de consum. Trebuie să 
consumăm cât mai mult din orice: curent electric, gaz, 
televiziune, internet, telefonie mobilă, motorină, haine, mâncare 
etc. Am ajuns dependenţi de ele, iar pentru a fi satisfăcuţi 


trebuie să mărim mereu dozele. Nu e de mirare că tot acest 

consum merge mână în mână cu consumul resurselor naturale. 
Consumăm resurse tot mai alert şi mereu mai mult decât în anii 
anteriori. 

Vedem cum secătuieşte pământul. Până şi hrana pe care o 
recoltăm de pe el e de proastă calitate pentru că otrăvim solul cu 
tot soiul de substanțe menite să-i crească productivitatea. 
Pădurile dispar poate mai ceva decât petrolul şi gazele naturale, 
laolaltă cu multe specii de animale. Poluarea creşte, a ajuns nu 
numai în aerul cu care ne otrăvim, e peste tot. Apa are nitriți, de 
la îngrăşămintele cu azot cu care otrăvim solul. Carnea pe care o 
consumăm are nitriți, la fel fructele şi legumele. lar nitriții 
produc copiilor o moarte asemănătoare cu cea provocată de 
monooxidul de carbon. Împiedică transportul oxigenului de 
către sânge. Apoi sunt pesticide, erbicide, insecticide, toate 
aceste otrăvuri constituie hrana noastră cea de toate zilele. 

Aerul cu oxizi de azot emanaţi de motoarele Diesel este 
cancerigen. Plasticul a invadat uscatul care nu-l mai poate 
cuprinde parcă, a ajuns şi în apele dulci şi în mări şi oceane şi de 
acolo în corpurile noastre. 

Aceasta este doar o foarte succintă descriere a ceea ce 
provoacă economia de consum. Totul se întâmplă de fapt din 
pricina prostiei şi  lăcomiei noastre, a  comodităţii, a 


conformismului. Să nu credeți acum că dacă, ipotetic, am 

renunța să mai fim o masă de manevră pentru creatorii de profit 
ar fi mai bine. Nu e aşa. Am face rău economiei şi implicit ne- 
am face rău nouă înşine. Suntem prinşi în jocul profitului, din 
care nu văd cum am putea evada. 

Capitalismul, de fapt, funcţionează pe baza profitului. 
Profitul e unica rațiune de a fi a capitalismului. Dacă nu obţii 
profit de pe urma unei întreprinderi economice, acea 
întreprindere nu poate funcționa. Şi tu, şi cei care depind de tine, 
nu puteţi trăi de pe urma ei. Dacă te menţii la zero cu bilanţul 
contabil, nu ai cheltuieli care să fie depăşite de câstiguri, iarăşi e 
de rău. Trebuie, fără îndoială, să ai profit. De un bilanţ negativ 
nici nu poate fi vorba. 

Profitul, creşterea, surplusul, plusvaloarea, plăcinta mai mare, 
vorba lui Harari (Sapiens. O scurtă istorie a omenirii), e foarte 
necesară în capitalism. Altminteri acesta nici nu poate exista. De 
fapt, raţiunea de a fi a capitalismului este ca această creştere să 
fie ceva în care ceilalți oameni, care au investit în ca, să aibă 
încredere. Chiar dacă e o creştere fictivă, falsă, nu contează. Tot 
ce contează e ca partenerii tăi, creditorii, să aibă încredere în 
întreprinderea ta, că în viitor va deveni profitabilă. 

Acesta e scopul investiţiilor, să întărească de fapt încrederea 
că într-un viitor oarecare cei ce au investit îşi vor recăpăta banii 


investiţi plus dobânda, profitul aferent. 

Harari dă un exemplu foarte elocvent. Presupune că un 
investitor în construcţii, A, face un depozit bancar de un milion 
de dolari. Un alt investitor, B, doreşte să-şi facă o brutărie şi 
împrumută de la aceeaşi bancă milionul de dolari, cu care 
plăteşte pe A ca să-i realizeze construcția, cu tot ce va fi în ea. 
Milionul este depus la aceeaşi bancă. Investitorul A are un 
depozit de două milioane de dolari, dar în bancă e numai unul. 
Deşi scriptic A are două milioane, în realitate are doar unul. 

Şi lucrurile nu se opresc aici. Legislaţia americană, de 
exemplu, îţi dă voie ca fiecare dolar să-l poţi investi aşa şi de 9 
ori. Deci 90%, estimează Harari, din banii planetei par a nu 
exista. E o estimare grosieră, pentru că legislaţia americană în 
privinţa investiţiilor nu se aplică peste tot, iar investiţiile 
mondiale nu se rezumă doar la investiţiile americane. 

Deci, nu e de mirare că atunci când încrederea în viitor va 
scădea, va apărea o criză economică. Criza economică este 
aşadar un fenomen psihologic care apare când încrederea scade 
şi mai mulți investitori îşi vor banii înapoi. Băncile nu pot 
acoperi necesarul de lichiditate, pentru că acesta nu există, există 
doar electronic, în tranzacţiile dintre ele, şi atunci totul se dă 
peste cap. 

Cursul banilor, a căror putere de cumpărare se bazează tot pe 


încredere în valoarea lor prezentă şi viitoare, se duce la vale şi 

începe nebunia. Băncile centrale pun în funcțiune maşinile de 
tipărit bani, pentru a acoperi necesarul de lichiditate, puterea de 
cumpărare a banilor scade şi mai mult, deci inflaţia creşte, 
întreprinderile nu-şi mai pot vinde produsele în profit şi dau 
faliment. Falimentul înseamnă şomaj, sărăcie, infracţionalitate 
mărită, poate însemna chiar şi un război. Al doilea război 
mondial a fost posibil pe fondul crizei economice mondiale din 
1933. De fapt toate războaiele au o justificare economică. 

Criza economică e ceva care trebuie, cu siguranţă, evitat. 
Cum poţi evita criza economică în asemenea condiţii, în care 
tăvălugul o dată pornit nu poate fi nicicum oprit? Trebuie 
împiedicată cu orice preţ pornirea lui prin întărirea încrederii 
investitorilor în întreprinderile lor. Producția trebuie 
diversificată, nu e bine să-ţi pui toate ouăle într-un singur coş. 
Trebuie deci o producție mai variată şi, de ce nu, produse cu 
termene de garanție mai scurte. 

E ceea ce se întâmplă în prezent. A crescut rolul ştiinţei şi 
tehnicii în economie: acestea produc creştere economică pentru 
că sunt implicate direct în conceperea unor produse noi, la 
preţuri mai mici. lar termenele de garanție mai scurte asigură 
rularea banilor, întoarcerea banilor investiţi în producţie, înapoi 


la investitori, într-un timp mai scurt. Cu profituri şi posibilități 

de investiţii mai mari şi cu reluarea procesului de producţie într- 
un timp mai scurt. 

Astfel se asigură o producție din ce în ce mai mare şi mai 
diversă, pentru a fi siguri că per ansamblu, ponderând pierderile 
cu câştigurile să iasă în final profitul, creşterea mult dorită. 

Astfel, o economie care poate funcţiona numai pe creştere 
este mare consumatoare de resurse. lar creşterea face consumul 
de resurse din ce în ce mai mare. Până ce, în cele din urmă, 
resursele se vor epuiza. După care intervine rolul ştiinţei şi 
tehnicii, de a găsi alte resurse. După ce se epuizează şi astea vin 
altele la rând, şi tot aşa. 

Privind situaţia zugrăvită foarte schematic în debutul acestui 
articol, în care se află planeta noastră din cauza consumului 
excesiv, e greu să-ţi imaginezi care ar fi viitorul nostru ca specie 
în casa noastră Terra, pe care o distrugem cu aşa mare asiduitate. 

Oare ar trebui să exportăm capitalismul şi pe alte corpuri 
cereşti? Pare inevitabil, după ce toate resursele terestre 
importante se vor fi epuizat. Sau să schimbăm bazele 
nesănătoase pe care se sprijină capitalismul? Punând în loc ce? 
Fie că ne place sau nu, capitalismul pare singura modalitate în 
care se poate dezvolta rapid o civilizație, din toate punctele de 


vedere. Din păcate. 

Poate că viitorul va găsi soluţia potrivită în această privinţă, 
sau poate că nu. Oricum ar fi, de aici, din perspectiva mea, pare 


sumbru. 


Marile extincţii şi evoluţia 


Dacă a existat ceva mai dezastruos în evoluţia vieţii pe 
planeta noastră, atunci nu-mi vin în minte decât marile extincții 
prin care a trecut ea. 

Prima, în ordine cronologică, a avut loc în perioada 
Ordovician-Silurian, aproximativ acum 450 milioane de ani, şi 
este considerată, ca efecte pe care le-a produs, a doua mare 
extincţie în masă. În urma ei aproximativ 60% din speciile 
formelor de viaţă marine ( cele terestre încă nu existau) au fost 
distruse. 

Există mai multe ipoteze cu privire la cauzele care ar fi putut 
produce această dispariţie masivă. Însă, datorită depărtării în 
timp lipsesc dovezile care să le susțină. Ce ar fi putut totuşi 
provoca acel dezastru e răcirea vremii care s-a manifestat cu 
precădere atunci când continentul străvechi Gondwana, înainte 


de a se fragmenta, a migrat către polul sud. Nu văd în asta un 

motiv serios care să explice dispariția unor forme de viaţă 
marine la scară globală. 

O altă ipoteză e apariţia plantelor pe uscat. Acestea trebuie să 
se fi răspândit foarte repede pe uscat, folosind excedentul de 
dioxid de carbon din atmosfera care producea un efect de seră, 
pentru a produce o răcire. Nu există nicio dovadă nici în acest 
sens. 

Mai există o a treia ipoteză, cea a supernovei. Mai exact, 
explozia unei supernove din apropierea Terrei care a produs 
foarte multă radiaţie gama, şi care, la rându-i, a spulberat stratul 
de ozon care proteja viaţa. 

Totuşi nici această ipoteză nu pare serioasă. În primul rând se 
presupune că supernova a explodat la vreo 6000 de ani-lumină 
distanţă. E o distanţă destul de mare pentru ca Pământul să fie 
afectat cumva chiar şi de radiaţiile gama (distanţa de siguranţă e 
de 50 de ani-lumină). Radiațiile gama rezultă din ciocnirea sau 
din naşterea unor corpuri cereşti foarte dense, stele neutronice 
sau găuri negre, nişte evenimente destul de rare la scara galaxiei 
noastre. Emisia de radiaţii gama este foarte restrânsă în timp, de 
ordinul secundelor, insuficient, în opinia mea, pentru a spulbera 
atmosfera unei planete aflată la 6000 de ani-lumină. În plus, 
dacă ar fi existat stele neutronice sau găuri negre la 6000 de ani- 


lumină de noi, am fi ştiut cu siguranţă din alte surse. 

A doua mare extincţie, în ordine cronologică, s-a petrecut în 
Devonianul târziu, aproximativ acum 360 de milioane de ani. 
Este considerată ca fiind a treia mare extincţie ca efect distructiv, 
în ierarhia extincţiilor în masă. A afectat, se pare, tot numai 
vietățile marine căci după aproximativ 10 milioane de ani de la 
sfârşitul acestei extincţii protoamfibienii vor fi precursorii vieţii 
pe uscat. Din ei vor rezulta, aşadar, toate speciile terestre de mai 
târziu. 

Au pierit în această catastrofă cam 50% dintre speciile marine 
de atunci: brahiopode, trilobiţi si corali. A fost o extincţie lentă, 
a durat un interval de timp cuprins între 500 000 şi 25 de 
milioane de ani. Ipoteze: vulcanii subacvatici, iarăşi scăderea 
temperaturii globale sau un asteroid. Nu există nicio dovadă în 
favoarea niciunei ipoteze. 

A treia extincţie, în ordine cronologică, a fost cea mai mare 
catastrofă prin care a trecut viața pe Pământ. S-a petrecut în 
perioada Permian-Triasic, acum aproximativ 250 de milioane de 
ani. În urma ei speciile marine au dispărut aproape în totalitate, 
95%, iar cele de pe uscat au dispărut în proporție de 70%. Spre 
deosebire de extincțiile precedente, aceasta e probată cât de cât 
serios. La originea ei a stat ori un vulcan siberian, ori unul 
chinez. În tot cazul la originea acestei extincţii a stat o colosală 


erupție vulcanică. S-a calculat că erupția a durat între 200 000 şi 

1 milion de ani, neîncetat, şi a produs 3 milioane kilometri cubi 
de lavă, pe o suprafaţă egală cu suprafaţa Australiei, care s-a 
deversat în ocean. Uscatul, supercontinentul Pangeea, a fost 
acoperit de straturi succesive de cenuşă vulcanică, care se 
regăsesc în straturile geologice specifice perioadei. Oceanele au 
devenit acide şi lipsite de oxigen. Iar la nivel global clima s-a 
răcit, din pricina cenuşei vulcanice din atmosferă, care a 
împiedicat lumina soarelui să încălzescă globul terestru în 
integralitatea sa. Este singura extincţie în care au dispărut şi 
unele insecte. A fost nevoie de o perioadă de 30 de milioane de 
ani pentru ca viaţa să-şi revină la normal, după acest cataclism. 

Extincţia a patra, în ordine cronologică, a fost în Triasic, a 
venit oarecum repede după precedenta şi asta ar fi putut însemna 
sfârşitul vieţii pe Terra. A fost acum aproximativ 200 de 
milioane de ani, la cam 20 de milioane de ani după ce viaţa şi-a 
revenit cât de cât după cel mai mare cataclism care s-a abătut 
asupra ei. Timpul relativ scurt, din punct de vedere evolutiv, ar 
fi putut însemna sfârşitul vieţii pe planeta noastră. Daca ar fi fost 
de amploare mai mare, cu siguranţă viaţa pe Pământ n-ar mai fi 
fost cum o cunoaştem noi astăzi. 

Această extincţie a avut loc într-o perioadă de aproximativ 10 
mii de ani, timp în care au dispărut mai mult de 50% dintre 


speciile animale ce populau atunci uscatul şi mediul marin. 

Cauza, argumentată şi de data asta, a fost fragmentarea, în 
continentele de astăzi, a supercontinentului Pangeea. În urma 
acestui proces au rezultat valuri uriaşe de magmă, intinse pe o 
suprafaţă de 11 milioane de kilometri pătraţi, ape fără oxigen şi 
o răcire a temperaturii globale. Suficient pentru a deschide calea 
dominaţiei dinozaurilor pentru următoarele 135 de milioane de 
ani. 

Aceasta s-a sfârşit, după cum prea bine se ştie, acum 65 de 
milioane de ani, în Cretacic-Terţiar, când un asteroid având un 
diametru de 10 kilometri a lovit Pământul într-o zonă aflată pe 
teritoriul Mexicului de astăzi, în N-E-ul oraşului Chicxulub. 
Toată lumea cunoaşte povestea substratului de iridiu din stratul 
geologic global, corespunzător periodei, vechi de 65 de milioane 
de ani, pentru a mai fi nevoie de alte dovezi. 

A fost o altă catastrofă majoră prin care a trecut viaţa pe 
planeta noastră, laolaltă cu dinozaurii au dispărut şi aproximativ 
50% din celelalte specii terestre şi acvatice. Dar a trecut şi de 
data aceasta. Toate speciile de mamifere, cele 10 000 de specii 
de păsări precum şi toate vietățile marine de acum au evoluat 
din supraviețuitorii acestei extincții în doar 65 de milioane de 
ani. Şi nu sunt puţine. 

Acum să facem abstracţie de teoria evoluţiei a lui Darwin şi 


să presupunem, urmând biblia, că toate speciile de plante şi de 

animale au apărut în acelaşi timp, o dată. Credeţi că după toate 
aceste extincţii ar mai fi fost atât de numeroase în prezent? 
Foarte puţin probabil. De aceea extincțiile în masă, încă de pe 
vremea lui Darwin, au fost privite ca un argument forte în 
favoarea evoluţiei. Speciile noi, care apar în perioade de timp 
îndelungate, de milioane de ani, din altele mai vechi, funcţie de 
condițiile în care au evoluat, pot fi diferite, chiar dacă au evoluat 
din aceleaşi specii. De aici şi diversitatea extraordinară a 
regnului viu. Dacă ar fi apărut toate o dată, şi deci n-ar fi existat 
niciun proces evolutiv, astăzi ar fi fost mult mai puţin 
numeroase decât în realitate. Sau ar fi fost la fel ca şi în 
momentul apariţiei lor, după cum zice biblia, acum 10.000 de 
ani. 

Dorind să răspundă la întrebarea: “Au toate vietăţile o origine 
comună?”, naturalistul britanic Charles Darwin, în “Originea 
speciilor”, o face în mod magistral. Dovezile arheologice îi sunt 
un sprijin incontestabil. Tot regnul viu se trage dintr-un strămoş 
comun. La început a fost doar el, apoi o specie din care au 
apărut toate speciile existente astăzi. Nu poţi gândi decât ca 
Darwin: omul şi cimpanzeul au avut un strămoş comun, la fel şi 
câinele şi lupul. Ei n-au evoluat unul din altul. Toate speciile 
înrudite au strămoşi comuni. Mergând din aproape în aproape 


ajungem la strămoşul unic. Nu ştim care e el, Darwin spune că, 

de regulă, strămoşii comuni sunt înlocuiţi de speciile noi, mai 
evoluate, mai bine adaptate pentru supravieţuire, care îi elimină 
în lupta pentru supravieţuire. lar dovezile arheologice nu pot 
susține această explicaţie, practic e imposibil asta în fiecare caz 
în parte. Cunoaşterea noastră e incompletă şi nu poate fi 
completată în privinţa dovezilor în sprijinul evoluției. Dovezi 
arheologice pentru toate nu pot exista, iar la cele care există 
ajungem treptat. 

Progresele care s-au făcut din vremurile lui Darwin până 
acum, nu fac decât să-i sprijine teoria. În plus, genetica aduce şi 
ea dovezi incontestabile evoluției speciilor. Cu toate acestea 
există creaționismul ştiinţific şi principiul antropic, nişte 
contradicții în termeni. 

Şi mai există a şasea extincție. Cea la care am pus şi noi 
oamenii, fiecare într-o măsură mai mare sau mai mică, umărul. 
Trăim în epoca geologică actuală, după unii numită Antropocen, 
a 6-a extincţie. Datorită modificărilor iremediabile pe care le 
aducem mediului de viaţă al vieţuitoarelor din vecinătatea 
noastră şi nu numai. 

Acţionăm global, prin modificările climatice pe care le 
cauzăm, asupra tuturor ecosistemelor. Dispar o mulțime de 
specii anual, câteva zeci de mii, şi pierderea lor este iremediabilă. 


Chiar dacă pe Terra se găsesc astăzi cam 8,7 milioane de specii, 

dintre care 86% din speciile terestre şi 90% din cele marine nu 
sunt cunoscute, la rata de dispariție actuală multe din specii vor 
dispărea înainte de a fi descoperite. Dacă se păstrează rata 
actuală de distrugere a lor, aceasta va fi ultima extincție. 
Evoluţia va mai putea salva planeta noastră doar dacă va mai 
rămâne ceva “de sămânță”, câteva specii, deşi e suficientă şi una, 
la care se adaugă milioanele de ani aferente. Din ea se vor naşte 
speciile ce vor veni, iar omul va fi părăsit definitiv această 
planetă, pentru a nu mai pune în pericol evoluţia viitoare. 

În caz contrar, dacă noi rămânem ultima specie, este foarte 
uşor să-ți imaginezi cam ce-ar putea evolua din ea. Strămoşii 
comuni vor fi eliminaţi de lupta pentru existenţă iar ce va rezulta 


va fi o calamitate pentru întregul univers. 

Paradoxurile cunoaşterii 


Este posibilă o cunoaştere filosofică a lumii? Desigur, este 
posibilă, ar opina anticii. Pe atunci cunoaşterea nu era un cumul 
de ştiinţe ca în contemporaneitate. Cunoaşterea era un drum pe 
care fiecare mergea individual, nu era trasat de alţii ca acum. Era 
un drum subiectiv, personal şi în aceste condiţii nu avea mai 
nimic comun cu realitatea obiectivă pe care se vroia a se plia. 

Astăzi, cunoaşterea e un drum pe care au mers, pe care l-au 
descoperit şi explorat mulţimi de oameni. Chiar dacă este un 
cumul de ştiinţe şi de filosofie, în sens filosofic cunoaşterea 
poate fi atinsă de un singur om, de exemplu prin intermediul 
unor paradigme universale. Acestea, în viziunea lui Solomon 
Marcus, sunt nişte paradigme comune mai multor ramuri 
ştiinţifice, neînrudite, care, prin stăpânirea lor, ne pot asigura o 
cunoaştere cât mai cuprinzătoare din cât mai multe perspective. 

Poate un singur om să aibă o cunoaştere cât mai universală a 


tot ce există? Din perspectiva paradigmelor universale, da. O 

cunoaştere generală, foarte generală, fără valoare într-o direcţie 
practică sau alta. Şi care este uitată sau prost aplicată atunci 
când nu e folosită. Unde mai pui că în viaţa de zi cu zi, în lupta 
pentru existență, în societatea umană cunoaşterea nu e un 
avantaj evolutiv, chiar dacă e folosită ca un avantaj evolutiv. 
Lăcomia şi prostia sunt avantaje evolutive. 

De fapt, o cunoaştere filosofică, în sens cumulativ de ştiinţe, 
căpătăm şi la şcoală. În cunoaşterea dobândită, eminamente 
intelectuală, foarte puţin intuitivă, practică, se imprimă sistemul 
nostru de credinţe. Cunoaşterea noastră e astfel un sistem de 
credinţe fundamentate de cei care au făurit-o. Noi nu facem 
altceva decât să o pasăm de la unul la altul, fără să o mai 
verificăm atunci când nu este posibil, pentru că avem încredere 
în sistemul ei de valori. Şi astfel, suntem înclinați să credem că, 
din perspectiva realităţii, putem cunoaşte lumea în care trăim 
independent de ea. 

Cunoaşterea e un proces individual, eminamente intelectual şi 
ea poate fi atinsă de oricine. Cam la fel credeau şi anticii, cam la 
fel cred şi căutătorii adevărului ştiinţific, îndeosebi cei care se 
folosesc de instrumentele matematice pentru a găsi adevărul. 

Matematica este un instrument foarte complex, care foloseşte 
logica şi raționamentul pentru a căuta adevărul. În acest scop ea 


nu crează doar o realitate, ea poate crea o infinitate de realități, 

pe care le poate inventa cu instrumentele sale. Aceste realități 
sunt, cum am mai spus, nişte invenţii. Ce e formidabil e faptul 
că unele din aceste invenţii ale minţii noastre se pliază pe 
realitatea obiectivă. Cu aceste invenţii realizăm descoperiri în 
realitatea obiectivă. În aceste cazuri matematica şi-a atins 
obiectivul, a descris fidel realitatea în care trăim. 

Există şi o mulțime de situaţii însă în care matematica nu 
operează la nivel fizic. Ea rămâne în universul ei imaginat, 
inventat. Lumile pe care le descoperă cu instrumentele sale 
inventate, sunt descoperite sau inventate? Eu înclin să cred că 
sunt inventate. Descoperirile se fac, după părerea mea, doar în 
realitatea obiectivă. 

Cum se face apoi că, dintre aceste invenţii, în mare parte cam 
80% se aplică în realitate? Nu văd nici un mister aici. Gândirea 
umană este eminamente speculativă, orientată către nişte 
explicaţii care să ne satisfacă nu numai intelectual. Alegem o 
explicație sau alta din cele pe care le inventăm doar pentru că 
aşa ne-ar plăcea nouă să fie în realitate. Nu are nici o importanţă 
că explicaţiile noastre nu se regăsesc în realitatea obiectivă. 
Dacă nici nu se pot verifica în realitatea obiectivă e cu atât mai 
bine. În alegerea explicaţiilor, procesul de decizie e unul strict 
irațional, şi aceasta se face în conformitate cu ce ne place. Astfel 


procesul de a explica lumea e unul simplu şi se face în doi paşi. 

Întâi gândirea speculativă - care este un fel de gândire 
popperiană, bazată pe ipoteze, dusă la extrem - inventează 
ipotezele. Apoi este aleasă ipoteza care ne satisface sufleteşte cel 
mai mult. Cea care vine în confirmarea şi completarea 
credințelor şi idealurilor noastre, cea prin care avem o satisfacţie 
intelectuală, logică, estetică sau morală. Astfel, după ce se 
încheie procesul explicativ suntem ataşati emoţional de 
explicaţiile găsite. Celor mai mulţi oameni le va veni foarte greu 
să schimbe aceste explicaţii, iar mulți vor găsi acest lucru 
imposibil, credinţele lor sunt nestrămutate. 

Aşa încât, atunci când dorim să demostrăm ceva, de cele mai 
multe ori ştim unde dorim să ajungem, iar drumul până acolo 
poate fi improvizat. Poincar6 mai vede şi un alt aspect al căutării 
adevărului în această manieră. El vede caracterul irațional al 
inventării, intuiţia. Adesea soluția, drumul care trebuie 
improvizat, vine pe căi nebătătorite, pe care le improvizezi ad- 
hoc, le inventezi special pentru a demonstra ceva. 

Apoi, ar mai fi o chestiune, în opinia mea. Când operezi cu o 
descriere abstractă a unei realităţi, creezi practic un raționament. 
Raționamentul nu e niciodată infailibil. Are puncte, rezultate 
intermediare sau chiar finale, care trebuie interpretate. De regulă, 
interpretăm cum ne convine. Dacă doreşti să te pliezi pe 


realitatea obiectivă, atunci nu văd ce te-ar putea opri. lar în final 

vei ajunge să-ţi preţuieşti rezultatele obținute, pe care doreai să 
le obţii, ca pe ceva în care ai investit timp şi resurse de toate 
felurile, pentru care ai un puternic sentiment de apartenenţă. 

Discernerea între mai multe rezultate diferite, referitoare la 
aceeaşi realitate, care au fost create de persoane diferite se face 
în două moduri, după părerea mea. Intâi de toate se 
acceptă/respinge fără rezerve o explicaţie sau alta. Acceptarea 
trebuie să se facă în conformitate cu credinţele sau idealurile 
noastre. Dacă acceptarea întruneşte o mare unanimitate, atunci e 
un fenomen care ţine de psihologia socială. Dacă apar însă 
rezerve în acceptarea unui rezultat sau altuia, atunci se va 
impune cel care va fi perfecționat de cât mai mulți oameni. 
Ataşamentul lor pentru o explicație sau alta va întruni 
majoritatea care decide. 

La fel stau lucrurile şi cu cei care crează teorii fizice fără nici 
o legătură cu realitatea. Important e doar unde vrei să ajungi, ce 
vrei să demonstrezi. Drumul până acolo poate fi găsit într-un fel 
sau altul. A căuta adevărul astfel e foarte păgubos, deoarece în 
fizică se folosesc raționamente mai şubrede ca în matematică. 
Adică se folosesc şi cuvinte, care vin în completarea descrierii 
matematice. lar însăşi descrierea matematică e mai puţin 
riguroasă decât ar face-o un matematician, între matematicieni şi 


fizicieni există diferenţe mari în privința modului cum folosesc 

matematica. Prin urmare vor apărea probleme mai mari de 
interpretare şi logică decât în cazul unei teorii matematice, după 
părerea mea. 

Nu poţi cunoaşte lumea astfel, pentru că instrumentul pe 
care-l inventezi nu te va ajuta să faci descoperiri în realitatea 
obiectivă. Şi apoi logica poate fi foarte amăgitoare. În mecanica 
cuantică, de exemplu, se operează cu o logică probabilistică. 
Care, în opinia lui Einstein, nu oferă cunoaştere. Nu poţi 
cunoaşte ceva concret din moment ce trebuie să ţii seama de 
toate variantele, atât favorabile cât şi nefavorabile, între care nu 
poţi discerne şi pe care nu le poţi descrie într-o succesiune 
temporală şi spaţială. Apoi logica este de un tip ciudat, cum am 
mai menţionat şi cu alte prilejuri: da/ nu/ şi da şi nu. Logica 
nedeterministă te obligă practic să consideri simultan şi 
variantele favorabile şi cele nefavorabile, pentru că nu ai nici 
cea mai vagă idee despre ce se va întâmpla. Încerci astfel să 
ghiceşti ce se va întâmpla în viitor, apoi ce observi s-a întâmplat 
deja în trecut. 

Se ajunge astfel la un alt tip de cunoaştere, în care 
interpretarea joacă un rol central, o cunoaştere nedeterministă, în 
care nu se poate stabili cu precizie cauza şi efectul. 

Dacă vrei să descrii realitatea obiectivă în profunzimile ei, 


trebuie să urmezi o singură cale. Cu cât te “afunzi” în 

necunoscutul ei la o scară din ce în ce mai mică cu atât gradul de 
abstractizare e mai mare. Şi, implicit, nevoia de interpretare e 
mai mare. Asta înseamnă o subiectivitate mai mare şi deci o 
îndepărtare mai mare de o descriere fidelă a realității obiective. 

Aşa se face că demersul de a căuta adevărul, de a cunoaşte 
realitatea obiectivă, în absenţa testelor realităţii, în afara ei, este 
sortit, după părerea mea, eşecului. Lumea ta inventată nu se 
potriveşte cu cea reală. Pentru a o regăsi în descrierea, în 
alcătuirea lumii reale trebuie ca lumea ta inventată să se 
potrivească bine cu ce se ştie despre lumea reală şi cu ceea ce s- 
ar putea şti dar nu se ştie încă, dar care cu siguranţi se va şti 
despre ea. Ceea ce, mie unul, mi se pare imposibil. Din acest 
motiv lumea inventată trebuie să se construiască încet. Mai întâi 
ca un model reducţionist al lumii reale, şi apoi unul din ce în ce 
mai complex, până ce gradul de complexitate nu va introduce 
necesitatea unor interpretări care pot altera concluziile. 
Experimentul trebuie să preceadă teoria, întâi trebuie descoperit 
un fenomen şi apoi explicat. 

Acum, în fizică , cu preponderență, se procedează şi invers. 
În zone ale cercetării ştiinţifice unde acordul cu realitatea este 
deocamdată improbabil din cauza imposibilităţilor tehnice, 


financiare, chiar ştiinţifice ale epocii în care trăim, căutarea 

adevărului se face punând realitatea inventată înaintea realităţii 


obiective. Ceea ce e principial incorect. 


Alzheimer 


Prionii sunt proteine care imită configuraţia unor proteine 
fabricate de acidul dezoxiribonucleic (ADN), dar nu întocmai. 
Nu au nici măcar caracteristicile unui organism viu, în afară de 
înmulțire. Nu se răspândesc prin aer. 

Spre deosebire de viruşi, care folosesc ADN-ul celulelor pe 
care le invadează, pentru a se înmulți, aceste aşa-zise organisme, 
simple proteine, nu au nevoie de niciun ADN pentru a se înmulți. 

Printr-un mecanism necunoscut, prionii determină celulele 
invadate să fabrice proteine modificate, identice cu ei. Acestea 
au o structură spațială diferită de structura obişnuită a 
proteinelor. Acest fapt face ca rolul lor în funcţionarea celulei să 
nu mai poată fi îndeplinit. 

Ajunse într-un creier de bovină, de exemplu, aceste proteine 
ciudate îl invadează repede şi produc boala numită encefalopatie 
spongiformă, sau, popular, boala vacii nebune. Funcţiile 
creierului sunt alterate în totalitate, apar şi tulburările de 
comportament, de orientare, funcţiile vitale sunt compromise. 


Ca urmare, în scurtă vreme organismul superior organizat este 

biruit în întregime, lipsit fiind de centrul său de comandă, 
creierul. 

Nu s-a înțeles mecanismul prin care această boală se 
transmite de la o bovină la alta, sau dacă există o astfel de 
transmitere, deoarece nu se transmite prin aer. Se ştie doar că se 
poate transmite prin consumul părților invadate; în afară de 
creier mai există prioni în splină şi în ficat. 

Ce e ciudat e faptul că aceşti prioni pot trece foarte uşor 
bariera interpspecii, pe care foarte puţine organisme parazite o 
pot trece. Există o compatibilitate stranie, care nu e genetică, 
între oameni şi bovine, pentru că aceştia se pot îmbolnăvi de 
aceeaşi boală fatală, fără leac. 

Aceşti prioni sunt, într-un fel, o minune a vieţii, par a fi cele 
mai primitive “organisme” care “trăiesc” în biosferă. Au reuşit 
să sfideze până şi preconcepțţiile cu privire la evoluţie şi la 
modul cum sunt fabricate proteinele prin care se înmulţesc. Până 
la apariţia virusului HIV, în anii '80 ai secolului trecut, se credea 
că singura cale de fabricare a proteinelor se face pe relația ADN- 
ARN. Informaţia genetică din ADN este folosită de către ARN- 
ul (acidul ribonucleic) mesager pentru a fabrica proteinele 
necesare vieţii. 

Virusul HIV a dovedit că acest mecanism poate fi şi inversat. 


Se pot fabrica proteine folosind informația din ARN, prin 

intermediul unor retroproteine, nişte microorganisme care-şi 
înscriu codul genetic în codul genetic al celulelor gazdă. 

Dacă până atunci, pentru fabricarea proteinelor era necesară o 
informaţie genetică, descoperirea prionilor, tot în anii "80 ai 
secolului XX, a demonstrat că natura nu are nevoie de material 
genetic pentru a fabrica proteinele. Prionii, chiar dacă crează 
nişte mutații genetice în celulele invadate, mutații care vor 
conduce la fabricarea unor proteine identice cu ei, nu au 
structură genetică. Multiplicarea prionilor se face tot pe calea 
obişnuită ADN-ARN, dar folosindu-se informaţii modificate. 
Neavând o structură genetică nu se ştie care ar putea fi 
mecanismul prin care ei reuşesc să modifice ADN-ul celulelor 
invadate. 

Virusurile, de pildă, îşi înserează uneori ADN-ul propriu în 
ADN-ul celulelor invadate, într-o manieră foarte categorică. Ei 
pot intra definitiv în structura genetică a organismului invadat. 
Astfel ei reuşesc să modifice ADN-ul celulelor gazdă, uneori 
definitiv. În mod obişnuit însă, un virus doar se multiplică prin 
intermediul ADN-ului gazdă, fabricând din acesta ADN-ul 
propriu, în numeroase alte versiuni ale sale. 

Şi alte microorganisme parazite, ca bacteriile şi ciupercile pot 
provoca modificări genetice în ADN-ul gazdă, uneori definitive, 


tot din motiv că au o structură genetică proprie. 

Ca şi viruşii, prionii nu au o structură celulară proprie, dar, 
spre deosebire de ei, prionii nu au ADN. Din acest motiv e 
foarte dificil să descoperi care este mecanismul prin care prionii 
reuşesc să modifice genetic ADN-ul gazdă. 

În afara bolii vacii nebune, mai există şi alte boli 
neurodegenerative care crează un creier cu aspect de burete, 
spongiform, provocate de prioni. La ovine există scrapia, o 
boală neurodegenerativă care se poate transmite şi la urmaşi, 
prin lapte. Cei afectaţi de această boală manifestă tulburări de 
comportament severe. Au tendinţa de a se scărpina până la sânge, 
sunt agitaţi încontinuu, şi în scurtă vreme mor, invariabil şi 
inevitabil. 

Mai există o formă a bolii vacii nebune, o afecţiune provocată 
de prioni, la ierbivorele sălbatice din pădurile temperate. La om 
există boala Kuru, care produce aceleaşi efecte letale. Această 
boală s-a observat la unele populații de canibali din Pacificul de 
Sud. În cadrul unor ceremonialuri funerare se consumau părți 
ale defuncţilor, printre care creierul era la loc de mare cinste. 

Se pare că aceasta e calea prin care boala Kuru, produsă tot 
de prioni, se răspândeşte. Ce bine e că prionii nu se pot răspândi 
aerob! Cu toate acestea nu cred în existența unui pacient zero în 
cazul bolii Kuru. Aceste practici funerare apar rar în timp, 


altminteri ar fi decimat toată populația de canibali din Pacificul 

de Sud şi boala ar fi dispărut la propriu. Totuşi boala asta n-a 
dispărut, cred că prionii pot apărea în creierul unui decedat care 
n-a avut boala Kuru. Prionii probabil apar în acest creier în 
timpul ceremonialului funerar, după ce craniul este deschis şi 
creierul începe să se altereze. Eu acum doar speculez, nu există 
detalii de nici un fel în această privinţă. Este un mister, deoarece, 
bineînţeles, cei care consumă aşa ceva nu se îmbolnăvesc 
întotdeauna de boala Kuru. 

Este posibil deci ca noi toţi să avem în mod natural aceste 
proteine false în corpul nostru, care, în anumite condiții pot 
declanşa mecanismul prin care ne pot modifica ADN-ul unor 
celule, creând astfel prioni. Care, la rândul lor pot invada alte 
celule etc. Se întrevăd astfel trei scenarii posibile, după părerea 
mea: 1) ori organismul fabrică singur proteinele false din pricina 
unei mutații genetice; aceste false proteine sunt apoi fabricate de 
organism ca şi când acesta ar fabrica proteinele normale; 2) se 
produce o mutație în urma căreia apare un prion; multiplicarea 
lui conduce la o boală sau alta; 3) prionii pot trece de la un 
organism la altul anaerob. Descoperind care din cele trei 
mecanisme e la originea unor boli neurodegenerative umane, se 
va putea face un pas spre găsirea unei terapii. Şi spun asta pentru 


că există exemple de maladii neurodegenerative umane care se 

manifestă foarte asemănător cu o invazie a prionilor. Cel mai 
elocvent exemplu în acest sens este boala Alzheimer. 

Maladia Alzheimer se produce prin câteva mutații ale unor 
gene aflate în celulele cerebrale. Aceste mutații crează apoi nişte 
proteine false numite beta-amyloid. Creierul continuă fabricarea 
lor în procesul în urma căruia el îşi fabrică toate proteinele 
necesare întreţinerii sale. Proteinele amyloid, pe vremea când nu 
erau în formă mutantă, beta, aveau un rol pozitiv în viaţa 
creierului. Acum însă, în forma lor modificată, ele nu fac decât 
să se aglomereze în axonii şi sinapsele neuronilor, blocând 
propagarea impulsurilor nervoase. Ca urmare, funcționarea 
acestui creier este în curând compromisă. Subiectul bolnav nu 
are nici cea mai elementară ținere de minte, ceea ce-i şterge cu 
totul identitatea, personalitatea. 

Proteinele beta-amyloid se depun la fel ca proteinele false 
care crează bolile produse de prioni. Şi mecanismul de apariţie a 
lor se poate încadra în oricare din cele trei scenarii amintite 
anterior. Lipsesc însă prionii care să le producă şi în alte locuri, 
în afara creierului. Deşi se poate considera că fiecare proteină 
beta-amyloid este un prion şi că înmulţirea proteinelor poate 
porni de la un singur prion, nu ştim cum a ajuns acel prion acolo. 
Nu există, sau nu cunoaştem noi, o modalitate de transmitere 


aerobă sau anaerobă, între oameni, ca în cazul bolii Kuru. 

Maladia Alzheimer este, îndeosebi, o boală a bătrâneții 
înaintate. Să fie oare prionul ipotetic responsabil de ea atât de 
selectiv? E-adevărat că există cazuri în care, ţinând cont de 
anumiţi factori de risc, această maladie apare şi la alte categorii 
de vârstă. Putem vorbi atunci de posibilitatea declanşării unei 
epidemii? 

Puțin probabil. Dacă maladia Alzheimer este declanşată de 
prioni atunci ea poate apărea individual doar în anumite condiţii. 
Şi aici intervin factorii de risc. E posibil deci ca, oricare dintre 
aceştia, oricât de banal ar părea şi oricât de inofensiv ar părea, să 
declanşeze maladia. 

Eu cred că prionul originar este fabricat de creierul însuşi. 
Mutaţiile ADN care îl crează pot apărea sub acţiunea unor 
factori de risc cunoscuţi, sau nu. Altminteri nu se explică de ce, 
din multitudinea de potențiale mutații care pot exista, apare 
tocmai aceasta şi la atât de mulți oameni. Milioane de bătrâni se 
îmbolnăvesc anual de această maladie. Ei pot avea în comun 
doar condiţiile de viaţă în care trăiesc sau au trăit. 

Există nenumărați factori de risc, pornind de la lipsa 
somnului (lucrul în ture), la toxicitatea aluminiului care ajunge 
în organism. Până şi hipertensiunea e un factor de risc. Creierul 
este curățat de toxine în timpul somnului de către lichidul 


cefalorahidian. Acesta este însă împiedicat să ajungă în cantitate 

necesară la creier dacă omul care-l posedă are hipertensiune 
arterială. Canalele prin care acest lichid poate ajunge la creier 
sunt obturate din pricina presiunii crescute a sângelui. 

Acuma, eu mă îndoiesc că poţi avea hipertensiune şi când 
dormi, dar mai ştii? Toxinele pe care le introducem în creier 
zilnic din aerul toxic pe care-l respirăm, din apa pe care o bem, 
din mâncarea pe care-o consumăm, casele radioactive (din cauza 
radon-ului) în care trăim, stresul, supraponderabilitatea, 
consumul de alcool, fumatul, toate acestea produc nenumărate 
mutații genetice. 

Una dintre acestea e suficientă pentru a declanşa boala 


Alzheimer. 

Liberul arbitru 


În sens religios, liberul arbitru este modul prin care sufletul 
nostru se exprimă, dovada indiscutabilă că sufletul există şi este 
orientat în deciziile sale de o instanţă superioară. 

Sensul filosofic al liberului arbitru rezolvă oarecum 
inconsistențele logice ale conceptului religios. Liberul arbitru, în 
sens filosofic, e, prin urmare, capacitatea noastră, a oamenilor, 
de a face siguri alegerile în viaţă. Nu există instanţe superioare 
care să hotărască pentru noi şi să ne influienţeze într-un fel sau 
altul. 

Desigur, din punct de vedere logic conceptul filosofic e net 
superior celui religios. Dar este şi acesta, cumva, incomplet. La 
vremea elaborării lui, după evul mediu, nu se cunoşteau 
noţiunile de psihologie socială sau dictatură a majorităţii. 

În societate, conceptul de liber arbitru este capital, mai cu 
seamă atunci când vorbim despre moralitate. Sursa tuturor 
relelor este nestăpânirea de sine, în sensul de a nu rezista 
impulsurilor de moment. Între acestea şi lume nu există decât 
credinţa în existenţa liberului arbitru, în sens filosofic. În lipsa 
lui ne putem absolvi de orice vină. Acţiunile noastre le putem 


astfel pune pe seama altora, nu mai există bine şi rău. De 

deciziile noastre răspund împrejurările, Dumnezeu, diavolul, în 
cazuri extreme chiar şi comportamentul social de turmă. 

Pentru a avea o societate civilizată e deci imperativă credinţa 
în existenţa liberului arbitru. Ştiinţa contemporană a demonstrat 
fără putinţă de tăgadă că aşa este. Credinţa în existenţa liberului 
arbitru trebuie să ne dirijeze în viaţă. Şi asta în contextul faptului 
că liberul arbitru nu există. 

La sfârşitul anilor '70 ai secolului trecut, cercetătorul în 
neuroştiințe Benjamin Libet a efectuat o serie de experimente 
interesante. Subiecţii experimentali trebuiau să răspundă la nişte 
întrebări, însă înainte de a răspunde trebuiau să apese un buton. 
Din analiza electroencefalogramelor lor a rezultat un fapt foarte 
ciudat. Decizia de a apăsa butonul se lua înainte cu circa 200 de 
milisecunde de a se activa creierul cu privire la răspunsul la 
întrebare. Adică doreau să răspundă la întrebare înainte de a şti 
răspunsul. Acţiunea prin care trebuiau să dovedească o 
cunoaştere a răspunsului a venit înainte de cunoaşterea propriu- 
zisă. E ca şi când întâi acţionezi şi apoi gândeşti cum să 
acţionezi. Deci, practic vorbind, nu există liber arbitru. 

Experimente ulterioare au confirmat acest punct de vedere, 
nu există liber arbitru, nu facem alegeri conştiente. Ne putem, 


cel mult, opune conştient unor alegeri inconştiente. 

Cercetări ulterioare au mers şi mai departe. Haggard, de 
exemplu, în nişte demonstraţii televizate care au avut mare priză 
la public, a arătat că omul e un soi de maşinărie care 
reacționează la stimuli electrici. Orice stimul, bine orientat, din 
exterior, îl poate acționa. O asistentă a lui, aplicând nişte 
impulsuri electrice prin nişte electrozi la care era conectat, îl 
putea face să se mişte independent de voinţa lui. Liberul arbitru 
e o iluzie, concluziona Haggard. Corpul uman e doar o 
maşinărie care reacționează la fel în aceleaşi împrejurări la 
impulsurile sale interioare şi exterioare, independent de voinţa 
sa. Ne gândim adesea la voinţa noastră, la hberul arbitru ca la 
ceva exterior nouă, ceva dinafară, ceva străin de noi. De fapt, 
noi reacționăm la fel în aceleaşi împrejurări, ca şi când aceste 
reacţii ar fi preprogramate, ca şi când ar fi reacțiile unei maşini. 

Nu există deci liber arbitru, nici măcar în sens religios, nu 
există morală. Ai zice că cine greşeşte nu trebuie să plătească. 
Cu ce e vinovat un om care se poate cel mult opune conştient 
unor alegeri inconștiente, care apar înainte ca opoziţia să se 
poată manifesta? Dacă apariţia opoziţiei conştiente e prea târzie, 
atunci, bineînţeles, nu se mai poate face nimic. Dacă eşti slab şi 
cedezi, atunci nu e vina ta că opoziția nu a fost prea 
convingătoare. Şi dacă eşti slab înseamnă că eşti bolnav, iar un 


bolnav trebuie tratat, nu condamnat. 

În această privință sunt de acord, cei ce greşesc sunt slabi şi 
nu-şi pot rezista lor înşişi atunci când împrejurările favorizează 
apariţia unor comportamente condamnabile. Pot fi consideraţi 
chiar şi bolnavi. Însă tratamentul lor s-ar baza pe o “resetare” în 
totalitate. Misiune imposibilă, deoarece potenţialii pacienţi sunt 
toţi oamenii. Ceea ce ştiinţa contemporană, cu cele mai avansate 
mijloace tehnice pe care le-ar avea la dispoziție, n-ar putea 
realiza. 

Comportamentele condamnabile apar în genere ca o nevoie 
de a găsi o satisfacție, o plăcere sau de a scăpa de o neplăcere. 
Cei mai mulți dintre “bolnavii” de acest gen sunt de fapt 
dependenţi de senzațiile pe care le simt atunci când fac ceva 
interzis. Deci “resetarea” ar implica, în primul rând, un alt 
echilibru al neurotransmiţătorilor, care acum, în zilele moderne, 
se poate realiza doar medicamentos. Presupunând prin absurd că 
am rezolvat această problemă, ar mai trebui să facem în aşa fel 
încât “pacienţii” aceştia să nu mai găsească în viaţa lor de zi cu 
zi nicio ocazie care să le stârnească nevoia care trebuie 
imperativ satisfăcută. Aici e o altă misiune imposibilă, nu se 
poate face nimic concret. Jungla urbană e mediul perfect în care 
se poate supravieţui din şi prin slăbiciunile oamenilor. Mai 
devreme sau mai târziu, e doar o problemă de timp, 


inconştientul învinge întotdeauna. Impulsurile de moment devin 

irezistibile şi atunci comportamentele condamnabile îşi regăsesc 
firescul, în locul perfect în care se pot ele manifesta, societatea 
concurenţială. În care alienarea, însingurarea, competiţia fără 
reguli, nedreptatea socială fac jocurile vieţii şi ale morţii. 

Totul e o problemă de control al impulsurilor inconştientului. 
Inconştientul e ceea ce ne deosebeşte de maşini, după părerea 
mea. Inconştientul face diferenţa dintre inteligenţa artificială a 
unui robot şi un om. Inconştientul e deci ceea ce ne plasează în 
regnul animal, între cei vii născuţi din cei vii, nu construiți de 
către cei vii din materie anorganică. Paradoxal, inconştientul ne 
face să fim prădătorul suprem, fiinţa supremă aflată în vârful 
lanţului trofic al unui imaginar ecosistem global, cel mai de 
temut duşman al propriei specii. O fiinţă prea orbită de propria 
imagine de sine ca să se cunoască pe sine, o fiinţă condusă de 
ceea ce simte, nu de ceea ce gândeşte. 

Eu cred că există un soi de creier afectiv în ansamblul a ceea 
ce noi numim în general creier. Deciziile le luăm înainte, 
inconştient, cu acest creier afectiv, în funcţie de ceea ce ne-ar 
putea plăcea sau nu, indiferent la ce se referă acea decizie. Apoi 
apare decizia conştientă, care poate fi în concordanță cu 
inconştientul, creierul afectiv, sau în opoziţie cu el. 

În genere, decizia de acţiune apare inconştient, pe negândite, 


acţionăm de multe ori instinctiv, funcţie de ce ne place sau ne-ar 

putea plăcea, şi aceasta vine din nevoia de a obţine o satisfacție. 
Facem, la propriu, înainte de a ne gândi ce facem, tocmai din 
acest motiv. 

Liberul arbitru ar fi deci partea conştientă a creierului, cea 
care se opune părţii inconştiente, afective, animalice. Nu putem 
nega existenţa binelui şi răului din noi, partea noastră animalică, 
de vreme ce ne tragem din regnul animal. Suntem un soi de 
animale civilizate cu forţa căci pe cei mai mulţi dintre noi doar 
frica de consecinţele pe care le-ar putea avea faptele lor îi reține 
să nu dea frâu liber la ceea ce ar plăcea inconştientului lor. În 
această  prevenție frica şi sentimentul vinovăţiei sunt 
instrumentele manipulării perfecte. La care aş adăuga şi credinţa 
în existenţa liberului arbitru în sens filosofic. 


Pe aceşti trei factori se sprijină stabilitatea unei vieţi civilizate. 


Prelungirea vieţii 

Existenţa omului este prea scurtă; dacă ai ajuns cumva la 
această concluzie înseamnă că ai început să îmbătrâneşti. Poate 
că la această concluzie te îndreptățeşte să ajungi şi percepția 
timpului, care e din ce în ce mai rapidă pe măsură ce înaintezi în 
vârstă. Curgerea timpului e parcă accelerată iar amintirile, din ce 
în ce mai îndepărtate, ţi se par a fi parcă din alte existenţe. Fără 
doar şi poate curgerea timpului este o chestiune de percepţie. 

Dar asta nu schimbă cu nimic durata scurtă a vieţii umane 
comparativ cu a altor vieţuitoare. lar dacă ţinem cont de faptul 
că într-o viaţă de om ai atât de multe de făcut şi de trăit, durata 
vieţii e într-adevăr scurtă. Îţi consumi cel mai mult timp din 
viață pentru a te forma, a fi educat, apoi dacă ai noroc te poţi 
bucura de vreo 10 ani de creativitate, poţi iubi, avea copii, poţi 
munci pentru comunitatea în care trăieşti vreo 30-40 de ani şi 
apoi îţi poţi aştepta senin sfârşitul, trăind mai mult în trecut. Ar 
fi minunat dacă ai avea mai mulţi ani în care să poţi să creezi, să 
te bucuri de viaţă, să nu fii singur, să fii activ sexual, să 
explorezi, să lucrezi, să călătoreşti, să citeşti, să te simţi util şi 
important. 

Totuşi abordarea contemporană a acestei probleme se rezumă 
doar la prelungirea cu orice chip a vieţii, nu a vieţii active şi 


sănătoase, aşa cum ar fi normal. In problema prelungirii vieţii 


633 


există la ora actuală, în opinia mea, două tendințe majore. O 
tendință fantasy, cu realizări minore şi visuri majore şi o 
tendință mai “cu picioarele pe pământ”, cu realizări majore şi 
visuri minore. 

În prima categorie intră de regulă multă imaginaţie prost 
gestionată de un entuziasm copilăresc. Cei mai entuziaşti sunt 
adepţii organelor şi subansamblelor de schimb, organice sau nu 
neapărat, de câte ori este nevoie. De parcă fiinţele hibride 
rezultate ar trăi în perfectă armonie cu părțile înlocuite. 

Transplanturile organice sunt respinse de organismele în care 
sunt făcute. Cei în corpurile cărora se află trebuie să ia toată 
viaţa care le-a mai rămas medicamente imunosupresoare. Care 
au rolul de a mişcora acţiunea sistemului imunitar pentru a nu 
respinge părțile străine. Dacă doresc să trăiască mult timp, ei ar 
trebui să trăiască sub un clopot de sticlă, într-o atmosferă perfect 
septică. Altminteri sunt predispuşi oricărei infecţii. 

Deci transplanturile organice nu reprezintă o soluţie la 
problema prelungirii vieţii şi printre cei care şi-au dat seama de 
asta sunt şi cei care cred că părțile şi subansamblele anorganice 
ar fi soluția. Cyborg-ii astfel obţinuţi ar fi mai uşor de întreţinut, 
dacă n-ar exista aceeaşi problemă a respingerii de către sistemul 
imunitar. Ar fi soluția cea mai bună desigur, dacă cyborg-ii n-ar 


fi nişte fiinţe hibride care sunt programate să moară tot de un 

cod genetic biologic. Altminteri ar fi doar nişte roboţi dotați cu 
inteligenţă artificială ale căror baterii mai trebuie reîncărcate din 
când în când. Oricare creatură, naturală sau artificială, care are 
în structura sa şi un cod genetic care nu poate fi eliminat din 
întreg, se va opri din funcţionare, fără doar şi poate, mai 
devreme sau mai târziu. 

Mecanismul îmbătrânirii ar fi acelaşi ca şi la fiinţele 100% 
organice. Îmbătrânirea propriu-zisă survine în urma diviziunilor 
celulare multiple. Cu cât celulele se multiplică mai mult cu atât 
există şanse de a se acumula mai multe defecte de copiere a 
ADN-ului. Acidul dezoxiribonucleic, din celula care urmează să 
se dividă pentru a da naştere celulei noi, se autoreplică. Dar 
acest proces nu este întotdeauna lipsit de dificultăți, replicarea 
nu este totdeauna identică. Pot apărea, de la o replicare la alta, 
MICI variaţii, care pe măsură ce procesul se repetă tot mai mult, 
se acumulează tot mai mult. O dată cu ele apar şi 
disfunţionalitățile celulare, care dacă sunt tot mai mari pot fi 
fatale. Paradoxal, cu cât celulele se replică mai mult cu atât 
avem şanse mai mari să ajungem la cancer. În caz contrar 
celulele pot muri pur şi simplu când se ajunge la acumularea 
multor disfuncționalităţi. Aceasta este practic îmbătrânirea. 

Există desigur şi celulele stem. Organele şi subansamblele 


pot fi deci în totalitate organice, dispensabile şi crescute din 

celulele stem ale proprietarului. Nu cred că ar fi o soluţie 
deoarece, o dată cu îmbătrânirea, depozitul de celule stem ale 
organismului scade. Chiar şi în accepțiunea existenţei unei 
metode practice de a intra în posesia lor, care momentan nu 
satisface necesarul, această rezervă nu e regenerabilă. Poate 
cultivarea unor celule stem universale, care să poată lua orice 
individualitate, ar fi soluţia viitorului. Există în acest sens 
celulele stem pluripotente. 

Prezentul însă e foarte limitat în privinţa aceasta. E la fel de 
limitat şi când vine vorba despre transferul electronic al 
memoriei şi personalităţii biologice. Dacă acest transfer s-ar 
putea realiza de la o clonă la alta, sau ar fi transpus chiar într-un 
program de calculator, atunci am putea spune că viitorul a 
început ieri şi se va termina azi. 

Aceste idei par fanteziste, şi pe bună dreptate. A doua, cel 
puţin, e deja science fiction. Un program de calculator autonom, 
o inteligenţă artificială care să fie cineva a cărui memorie şi 
personalitate o posedă, pare ceva prea avansat pentru epoca în 
care trăim. 

În schimb, prima variantă pare mai susceptibilă de a se 
realiza în următorul secol, poate mileniu. Dacă până se 
progresează în transferul memoriei se schimbă şi legislația în 


privinţa clonării umane, poate exista o speranţă. Eu sunt optimist 

în privinţa asta. China face jocurile în privinţa clonării umane şi 
ar trebui ca şi ceilalți competitori să-i urmeze pentru a nu pierde 
teren în domeniu. lar în privinţa funcţionării creierului se fac 
progrese continue. 

Mai există ideea încetinirii metabolismului pentru a prelungi 
astfel viaţa. Sincer, n-aş dori să trăiesc ca o plantă, nici măcar ca 
un leneş. Să trăiesc, să gândesc, să fac totul foarte încet. Pot să 
viețuiesc aşa nu ştiu câte sute de ani, nu mi se pare un beneficiu, 
mi se pare o pedeapsă. 

Mai mult decât atât, încetinirea metabolismului e ceva ce 
apare în corpul uman în mod natural, după 35 de ani. În urma 
încetinirii metabolismului, în special din cauze endocrine, corpul 
uman nu se alege cu nimic benefic. Se îngraşă, arderile fiind mai 
lente. lar grăsimea, toată lumea ştie, nu aduce nimic bun pe 
planul longevităţii. Dimpotrivă, pentru o viaţă sănătoasă şi lungă 
trebuie să-ţi accelerezi metabolismul bazal pentru a contracara 
încetinirea sa naturală, numai prin mişcare, sport, dacă nu 
doreşti să te înfometezi. Dar asta e doar o iluzie, până la urmă 
metabolismul va încetini de tot, inevitabil. 

Există apoi vreo două sute de gene care, zic unii, ar putea fi 
puse în corelație cu îmbătrânirea şi care, dacă ar fi făcute 
inactive ar conduce la prelungirea vieţii. Eu nu cred că 


prelungirea vieţii se poate face pe cale genetică. Fiecare genă are 

în general un rol multiplu. Ea lucrează împreună cu alte gene, şi 
ele având roluri multiple, la realizarea unui obiectiv biologic. 
Acesta poate fi atins însă nu se cunoaşte în ce mod poate fi 
afectat organismul de către rolurile multiple ale genelor 
implicate. Se pot crea dezechilibre în alte zone. Dacă ar fi să 
judecăm după gradul de cunoaştere actual aceste zone sunt 
necunoscutele care ridică cele mai multe semne de întrebare. 

Bine-bine, veţi spune, dar există telomerii. S-a constatat că 
lungimea acestora determină vârsta. De unde şi ideea că dacă se 
pot lungi suficient şi continuu pe parcursul vieţii, nu mai 
îmbătrânim.  Telomerii sunt capetele cromozomilor care 
protejează ADN-ul când acesta se replică. Într-adevăr, protecţia 
ADN-ului este mai mare când aceste capete sunt mai mari, 
deoarece împiedică ADN-ul să se combine defectuos. Teoretic, 
ar fi soluţia cea mai bună pentru a preveni îmbătrânirea, la o 
primă vedere. Cu fiecare replicare nu vor mai exista abateri de la 
modelul inițial al ADN-ului şi deci nu vor mai exista 
disfuncţionalităţi celulare, nu va mai fi îmbătrânire. 

Da, însă proteina care poate face treaba asta, mărirea 
telomerilor, telomeriaza, e adevărat, face astfel celulele 
nemuritoare. Dar le face şi să crească necontrolat, exact ca şi 


celulele canceroase. 

Mai există o tendinţă în prezent, sunt unii care cred că 
menţinând mitocondriile în stare bună de funcționare vom avea 
şi celule în stare bună de funcţionare. Mitocondriile sunt uzinele 
energetice ale celulelor. În mitocondrii se arde glucoza, rezultă 
energie şi radicali lhberi care sunt nocivi pentru ADN, căci pot 
provoca mutații genetice. De aceea, dacă  acţionăm 
medicamentos cu antioxidanți la nivel mitocondrial, am putea 
asigura funcționarea lor un timp mai mare, am obţine o 
încetinire a îmbătrânirii şi, ce e mai important, o viaţă sănătoasă 
mai lungă. 

E o teorie, desigur, şi aştept să văd dacă are acoperire în 
realitate. Personal nu cred că radicalii liberi produşi de 
mitocondrii afectează ADN-ul celular de o manieră decisivă. În 
celulă, ADN-ul e concentrat, în cea mai mare proporţie, în 
nucleul ei, doar o infimă parte este în mitocondrii. ADN-ul 
mitocondrial pare a nu avea rolul determinant pe care-l are cel 
nuclear, dar e posibil să mă înşel. Poate avea un rol în privinţa 
prelungirii vieţii. 

Când se fabrică o clonă se înlocuieşte nucleul unui ovul cu 
nucleul unei oricare alte celule aparținând organismului pe care 
vrem să-l clonăm. Dar nu se înlocuiesc şi mitocondriile ovulului. 
Astfel, clona e aproape o replică genetică identică, dar fără 


genele din ADN-ul mitocondrial al organismului clonat. De 

aceea, zic unii, are şi o viaţă scurtă. Dacă s-ar reuşi întregul 
transfer genetic, inclusiv şi genele din mitocondrii, atunci am 
avea o clonă 100% identică genetic cu organismul clonat. 

Nu ştiu dacă viaţa scurtă a clonei se datorează lipsei ADN- 
ului mitocondrial al organismului clonat, dacă e aşa atunci cei 
care cred în medicamentele care acţionează asupra radicalilor 
liberi din mitocondrii au câştigat cursa longevităţii. În caz 
contrar va câştiga epigenetica. Speranţa de viaţă s-a mărit mult 
pe plan mondial. Dacă în anii '50 era de 47 de ani, acum e 
undeva la 68 de ani. lar în ultimii ani, din anii '90 încoace a 
crescut cel mai mult, şase procente. 

Se pare că îmbunătăţirea condiţiilor de viaţă, igiena mai bună, 
eradicarea unor boli, alimentaţia mai sănătoasă, progresul tehnic 
şi eliberarea de muncile grele, în câteva cuvinte gradul mai mare 
de civilizaţie, a condus la această creştere. 

Epigenetica, care studiază modul cum mediul influenţează 
activarea sau dezactivarea unor gene, sau apariția unor mutații, 
spune că fiecare organism posedă nişte mecanisme de protecţie 
care produc acele modificări genetice favorabile supravieţuirii. 

Astfel, mărirea fără precedent, progresivă, a speranţei de 
viaţă este rezultatul unei adaptări genetice favorabile în această 
direcţie. Într-adevăr, ţările cu un nivel de trai foarte ridicat au şi 


speranţa de viaţă cea mai mare. 

O altă abordare a problemei longevităţii vieţii vine cumva 
dintr-o altă paradigmă a îmbătrânirii. Îmbătrânirea nu se mai 
consideră ca fiind acumularea de disfuncționalităţi celulare ca 
urmare a replicărilor multiple. Îmbătrânirea se consideră ca fiind 
cauzată de celulele senescente, bătrâne, care nu se mai pot 
divide, care nu mor imediat şi care prin acumularea lor conduc 
la procesul de îmbătrânire. Eliminarea lor din organism ar 
conduce deci la încetinirea îmbătrânirii. Încetinire pentru că 
eliminarea lor se face treptat, nu se poate face de-o dată. 

Astfel, folosind nişte medicamente pentru leucemie, 
Dasatinib şi  Quercetin, o echipă de cercetători de la 
universitatea din Texas, condusă de Niclolas Musi, a obţinut 
rezultate încurajatoare în ce priveşte ameliorarea stării bătrânilor 
folosiţi ca subiecţi de testare. 

Deci, un răspuns la problema longevităţii, unul palpabil, 
confirmat de rezultate, este dat doar de epigenetică, deşi un 
răspuns definitiv în această chestiune abia se conturează în 
studiile care se fac. Cu toate astea e de aşteptat ca în viitor 
condiţiile de viaţă tot mai bune să conducă la o viaţă tot mai 
lungă, nu ştiu dacă şi sănătoasă, pentru cât mai mulţi oameni. 
Apar astfel alte probleme, legate de îmbătrânirea populaţiei. Însă 


se pot rezolva altele, suprapopularea ar fi încetinită. 


641 


Epilepsia extatică 

În general, oamenii pleacă de la prejudecata că epilepsia este 
o boală ale cărei principale simptome sunt pierderea cunoştinţei 
şi convulsiile. Dar realitatea medicală a simptomatologiei este 
mult mai vastă. Există versiuni ale acestei boli complet lipsite de 
convulsii, cu manifestări de natură psihiatrică, halucinaţii. 
Uneori apar şi stările extatice, în care sentimentul ce domină pe 
cei care suferă criza este unul de pace, linişte, armonie, de 
siguranță. Acest sentiment este atât de preganant încât ai 
impresia că ţi se ascut simţurile, capeţi unele simţuri în plus, ai 
un soi de percepţie extrasenzorială. E o stare identică, conform 
lui Richard Davidson, cu cele pe care le experimentează unii 
consumatori de droguri sau chiar cei care practică meditaţia, în 
unele faze mai avansate ale ei. 

Parcă intri într-o altă realitate, care cu greu poate fi zugrăvită 
pentru cineva care nu a trăit-o. Cu ajutorul conceptelor din 
lumea noastră tridimensională e aproape imposibil să faci o 
descriere obiectivă a ceea ce trăieşti, vezi sau simţi. Senzaţiile 
devin gânduri şi gândurile senzaţii, poţi avea chiar şi o 
experienţă în apropierea morţii (near death experience), care e 
foarte asemănătoare cu una autentică, în cazurile de moarte 
clinică. Treci prin aceleaşi etape ca şi cineva care a avut o 


moarte clinică: decorporalizarea, pluteşti undeva spre tavan, poţi 

avea şi experienţa vederii la 360 de grade, ca şi când ai avea 
nişte organe de simţ în plus; auzi ce vorbesc cei din jur. 

Această etapă nu e omniîntâlnită în asemenea cazuri, există şi 
situaţii când această etapă e absentă. Apoi te îndrepți prin 
tunelul întunecos către lumina de la capătul lui. Lumina pare 
însufleţită, căci ai impresia că e binevoitoare, dar uneori ea îţi 
relevă toată viaţa trecută. Te întâlneşti cu persoanele dragi care 
au murit etc. 

Când s-a sfârşit criza e ca şi când ai revenit la viață după 
moartea clinică. Dar nu ai trăit o experienţă în apropierea morţii 
în accepțiunea ei obişnuită, ai suferit doar o criză de epilepsie 
extatică. 

În general, majoritatea versiunilor epilepsiei se datorează 
unor funcţionări defectuoase ale lobilor temporali ai creierului, 
părțile sale laterale. Conform neurologului elveţian Picard, 
epilepsia extatică este cauzată de funcționarea defectuoasă a 
zonei din creier numită insula. Insula se află în mica suprafaţă 
de joncțiune a trei lobi ai creierului, lobii frontal, temporal 
(lateral) şi parietal (de sus). Rolul ei este de a filtra semnalele 
care provin din interiorul corpului şi cele din exteriorul lui, 
percepțiile, senzațiile dinafară. 

Insula le filtrează în sensul că le individualizează, nu le 


permite să se amestece. Funcționarea defectuoasă a insulei 

anterioare conduce, în schimb, la epilepsie extatică. Lumea 
interioară şi cea exterioară devin o singură realitate. Senzaţiile 
create în interior sunt percepute ca şi când ar veni din exterior. 
Creierul simulează toate senzațiile din exterior deoarece are un 
duplicat al fiecăreia în memoria afectivă, interfaţa dintre centrii 
senzitivi specializați, inconştient şi partea conştientă a sa. 
Altminteri noi n-am putea mirosi, vedea, auzi, pipăi cu creierul 
atunci când visăm. Organele de simţ sunt şi ele nişte interfeţe 
între lumea înconjurătoare şi creier, căci pot fi ocolite. În timpul 
somnului cu vise creierul dovedeşte că poate simţi fără aportul 
organelor de simţ, iar unele senzaţii sunt foarte reale. Culorile 
sunt vii, mirosurile puternice. Nici nu realizezi că tu atunci 
trăieşti un vis şi nu o realitate. 

Singurul fapt obiectiv care deosebeşte acest tip de trăire de 
realitate e lipsa logicii obişnuite, a legilor naturii, a cauzalităţii. 
În vis avioanele cad liber iar la un metru de sol se opresc brusc 
cu scrâşnet de frâne ca să coboare pasagerii. 

Cam la fel se petrec lucrurile şi când îţi pierzi conştienţa într- 
o criză de epilepsie extatică. Nu mai poţi deosebi ce plăsmuieşte 
creierul de realitate, însă senzaţia de real e mult mai amplificată. 

Eu cred că la nivelul insulei anterioare se pot produce 
perturbații de funcționare în momentul în care semnalele care 


vin din interiorul corpului sunt din ce în ce mai palide, iar cele 

din exterior sunt absente. În timpul somnului semnalele din 
exterior aproape că lipsesc, iar cele din interior sunt reduse 
deoarece activitatea corpului este redusă şi acesta se află în 
nemişcare. Acesta e momentul în care insula poate confunda 
cele două tipuri de semnale. Rezultatul este visul şi este ceva 
normal, natural, nu se datorează unei defecţiuni de funcţionare a 
insulei. 

Într-o criză de epilepsie, plăsmuirile creierului, alături de 
senzațiile trăite sunt mult amplificate. Pe de o parte deoarece 
corpul pierde contactul cu realitatea, prin deconectarea aproape 
totală a creierului de la realitate, iar semnalele care vin din 
interior sunt confuze, funcționarea creierului e alterată de 
funcţionarea defectuoasă a insulei. 

Într-o experienţă din apropierea morţii, când semnalele din 
interior ajung într-o foarte mică măsură la insulă, atunci se 
produce o “criză” asemănătoare. Creierul e deconectat total de la 
realitate, i-au mai rămas cam 5 minute de viaţă, fără oxigen. 
Apare din nou experienţa în apropierea morţii. Aceasta este tot o 
reacție naturală a insulei. Nu e provocată de vreo defecțiune de 
funcționare a sa. Apare la fel ca un vis doar că este mult 
amplificată, ca într-o criză de epilepsie extatică. Sau ca o stare 
de conştiinţă alterată, obţinută, bineînţeles, şi altfel decât pe cale 


naturală, cu ajutorul unor droguri (de exemplu LSD), prin 

meditaţie sau, cum a demonstrat neurologul Fabrice Bartolomei, 
cu ajutorul unor electrozi. 

O criză de epilepsie extatică poate fi provocată când doreşti şi 
e la fel ca o experienţă în apropierea morţii. Deci ce se poate trăi 
în apropierea morţii se poate trăi oricând cu ajutorul unor 
electrozi, ca într-o criză de epilepsie extatică, chiar dacă eşti 
perfect sănătos şi insula ta anterioară nu a funcționat niciodată 
defectuos, decât poate când visai. 

Bineînţeles că lucrurile nu sunt chiar atât de simple cum arată 
aparenţa. Funcționarea defectuoasă a insulei anterioare, produsă 
doar de nişte semnale electrice haotice, are şi alte efecte: există 
şi o perturbare de secreție a unor neurotransmiţători, dopamina 
şi serotonina. Ca un efect colateral al funcţionării defectuoase a 
insulei, s-a constatat şi o creştere/scădere a secreției acestor 
substanţe. Care înseamnă ori o stare de bine ori una de rău. 

O supraîncărcare electrică a insulei anterioare duce la o 
secreție mai mare, la o supradoză de dopamină. Trăirile 
halucinatorii rezultate nu mai sunt benefice, ci malefice, ca la 
bolnavii de schizofrenie. Fapt ce se explică şi prin experienţele 
din apropierea morţii. Unele sunt pozitive, cele mai multe, dar 
există şi negative. Cum există şi stări negative şi în crizele de 


epilepsie extatică şi în vise. 

Crizele de schizofrenie sunt toate trăiri negative şi se 
datorează, paradoxal, excesului de dopamină pe care-l produce 
creierul ca un răspuns, ca o reacţie la frică, la o situaţie potenţial 
periculoasă. Dopamina, care e menită să echilibreze trăirea 
negativă, dacă e în exces nu face altceva decât să o amplifice, 
creând halucinaţii cu tentă negativă. Oamenii de pe stradă pot 
avea coarne, telefonul poate merge, masa poate vorbi în timp ce- 
şi etalează o dantură foarte pronunţată. Şi nu e vis, e o stare de 
conştiinţă alterată. 

Prin urmare raiul şi iadul nostru depind de câtă dopamină 
secretă creierul nostru în cele 5 minute înainte de a muri şi nu de 
faptele noastre. E, oarecum, liniştitor, căci nu va dura o veşnicie, 
ci doar 5 minute până la moartea cerebrală. Ce e prea mult strică, 
nu-i aşa, fie că vorbim de dopamină sau de veşnicie, e cam tot 
aia. 

În experienţele din apropierea morţii ai senzaţia că timpul nu 
există, la fel ca şi în crizele de epilepsie extatică. Măcar mori 
având impresia că vei trăi veşnic, e cea mai frumoasă moarte 


posibilă, căci nu te mai poţi teme de ea, nici de veşnicia ei... 

